
A tudósok ellen címmel írt kritikai művének V. könyvét, Az asztrológusok 
ellen, Sextus Empiricus a következő szavakkal kezdi: peri asztrologiasz é 
mathématikész prokeitai zétészai, az a feladat áll előttünk, hogy az asztro- 
lógiáról, azaz a (matematikai) tudományról beszéljünk (V, 1). Nos, ezt 
a feladatot tűztem magam elé én is. Azért kezdem én is az e tárgyban 
egyébként harmadrangú filozófia-kritikus (i. sz. 200 k.) tulajdonképpen 
semmitmondó szavaival, mert, egyrészt, rokonszenves számomra 
munkájának a Haltung-ja, ti. hogy ízekre szedi korának tudományos 
gondolkodását; másrészt meg, mert az idézetben egymás mellett látom 
az asztrologia és a mathématiké szavakat, melyeknek a pontos jelentése 
külön-külön tisztázandó volna ugyan, de akármi eredményre vezetne 
is ez a tisztázás, a babilóniak vagy — ahogyan az antik világ ismerte őket 
-— a káldeusok tudományára ez a két elnevezés mindenképpen együtt 
volna jellemző; s végül, mert mint az imént már leírt név, a káldeusoké 
(chaldaiot), jelzi, Sextus tulajdonképpen a "káldeusok", a szó eredeti 
értelmében: a babilóniak tudományáról beszél: ugyanarról a hagyo- 
mányról, amiről én fogok. Igaz, Sextus az asztrológiát megkülönbözteti 
az előrejelzés tudományától, prorrhétiké dünamisz, amit némelyek, mint 
mondja, asztronómiának neveznek: de ez a kései megkülönböztetés 
éppen a témámhoz tartozik már. 

Jelen tanulmányomban! a babilóniak csillagászati: asztronomia vagy 
asztrologia tudásáról lesz szó; deez a fejtegetéseimnek csupán az anyaga, 
nem pedig a tárgya. Mint már a fenti cím három szava is jelzi, voltakép- 
pen három általánosabb kérdésre keresem a választ. Mi az, a babilóniak 
gyakorlata szerint, hogy tudomány? Mi az, hogy világnézet vagy világ- 
kép? S miért volt — mint állítom — a tudományos világnézet csapda a 
babilóni tudomány számára? 

A mi szóhasználatunkban asztronomia, asztronómia a. m. "csillag- 
ászat", tehát tudomány, a szó teljes értelmében; az asztrologia, asztroló- 
gia ezzel szemben f csillagjóslás": áltudomány, babonaság. Mindkét szó 
görög eredetű, s ugyanúgy, mint ma, használatos volt az ókorban is. Az 
asztér, "csillag" szóhoz kapcsolt másik kettő: a nomosz, "törvény" , illetve 

Ó", 44 Acaí a 


logosz, "szó", "tanítás", "tudomány". Az asztrologosz Arisztotelész ko- 
rában a csillagok tudósa. A mi asztronómia és asztrológia szavunk, 
röviden szólva, eredeti értelmük szerint szinonimák. Jelentésükben 
csak körülbelül a hellénizmus kora óta észlelünk némi különbséget.? Ez 
a különbség azután idővel egyre élesebbé vált, mígnem a két szó — mint 
modern használatuk jelzi — valóságos oppozicióba kerültegymással.? A 
csillagismeret komoly, tudományos formája: asztronómia; az asztroló- 
gia pedig tudománytalan. 

A tudományok elnevezéseinek jelentésváltozása nem egyedül az 
asztrológiát érintette hátrányosan. Ugyanabból a kulturális közegből — 
az ókori Mezopotámiából — véve a példát: a ménológia és hémerológia, a 
hónapok, illetve napok tudománya, ti. a kedvező és baljós napok isme- 
rete, Babilóniában ugyanúgy tudomány volt, mint az asztrológia. Teljes 
társadalmi presztizst élvezett. Egy s más még ma is él abból, amit a 
hajdanihémerológusok, megfigyeléseik és elméleti munkásságuk ered- 
ményeképperm, a társadalmi gyakorlatba bevezettek, például, a vasár- 
napi (vagy szombati, vagy pénteki) munkaszünet, a hónap bizonyos 
napjainak - jó vagy rossz értelemben - kitüntetett volta (péntek, tizen- 
harmadika, április elseje stb.). De ki beszélne ma ilyesmivel kapcsolato- 
san tudományról? Ki adna rá katedrát vagy akadémiai tagságot? Nyil- 
vánvaló, hogy valami időközben megváltozott az asztrológia és társai 
körül. 

A babilóni ún. csillagászati szövegek, általánosabban pedig a szöve- 
geink mögött álló történeti, intézményi és szellemi háttér kutatásában 
napjainkban a tudománytörténet-írásban, némi egyszerűsítéssel, két 
iskolát, felfogást vagy - Thomas S. Kuhn szavával— paradigmát! külön- 
böztethetünk meg. Mindkét magyarázó minta — vagy paradigma — 
gyökerei egyaránt még a 19. századba, illetve a 19. és 20. század fordu- 
lójánkibontakozóókortudományiéstudománytörténeti irányzatokhoz 
nyúlnak vissza. Mindkét iskola közös érdeme továbbá, hogy képviselő- 
ik értékes munkát végeztek nemcsak a csillagászat történetének re- 
konstrukciója terén, hanem éppen úgy a források feltárásával, nyelvi, 
tárgyi, hagyománytörténeti értelmezésével is. Mindkét irányzatnak ki- 
tűnő filológusai voltak. Gondoljunk az antik csillagászat szövegemlé- 
keinek kutatásában Franz Boll (1862—1924), Franz Cumont (1868-1947) 
vagy Sir Thomas E. Heath (1861-1940) munkásságára, az ékírásos aszt- 
ronómiai szövegek kiadásában pedig Joseph Epping (1835-1894), Franz 
X. Kugler (1862-1929), Johann N. Strassmaier (1846—1920), de minde- 
nekelőtt Otto Neugebauer (1899—1990) és a személyéhez vagy felfogá- 
sához kapcsolódó számos kiváló tudós maradandó teljesítményére. E 
csillagászat-történeti filológia nélkül ma nem lehetne a babilóni csilla- 
gászatról mint tudományról beszélni; de még az antik csillagászat 
tanulmányozásában sem tudtunk volna kivergődni a még a középkori 
hagyományok vágta mederből. 

Az egyik paradigmát a legegyszerűbb úgy neveznünk, hogy csil- 
lagászati matematika. Ez az iskola a klasszikus matematika és 
matematikai csillagászat hagyományaihoz kapcsolódik, elődei között 
van Jean B.J. Delambre (1749—1822), Paul Tannery (1843—1904); a csil- 
lagászati kronológia terén, többek között, Ludwig Ideler (1766—1846), 
Friedrich K. Ginzel (1850—1926), a filológusok közül Karl Manitius és 
mások. Vezető képviselője korunkban a nemrégiben - pátriarchai kor- 
ban - elhunyt Otto Neugebauer, évtizedeken át az antik tudo- 
mánytörténet fáradhatatlan, csodálatosgreat old man-je, akinek munkás- 
sága szövegkiadásoktól és kritikai elemzésektől a nagy tematikus és 
történeti szintézisekig a tudományos munka minden fajtáját felöleli, 
tartalmilag pedig az ékírásos matematikai és asztronómiai szövegektől 
az egyiptomi, görög és bizánci, arab, etióp, zsidó, közép- és újkori 
európai asztronómián át az elvont matematikai és asztronómiai számí- 
tásokig terjed. Abszolut kompetens tudós volt. Neugebauer számára a 
csillagászat principium-a a matematika: nemcsak az alapelve, de a kez- 
dete is. A babilóni csillagászatról írt számos munkájának leglényege, 
szemben a tudományos közfelfogással, az a tétel, hogy az asztronómia 
Babilóniában nem megfigyelő tudomány, hanem matematika: matema- 
tikai modellekre és számításokra épül, s az utóbbiak mögött a legtöbb 
esetben csak nagyon kevés számú megfigyelési adat áll. A csillagokkal 
foglalkozó legkorábbi ékírásos szövegeket vagy az ethnológiai forrás- 
anyagot Neugebauer matematikus elméje és ragyogó racionalitása ki- 
zárja az asztronómia köréből, egyszerű jövendőmondásnak tekinti, és 
legfeljebb mint a naptárszámítások emlékeit méltatja némi figyelemre 
őket. 

A másik paradigma, nevezzük ugyanúgy, mint vezető képviselői, a 
csillaghit vagy csillagvallás. Elmélete és filológiája a 20. század 
legelején, Franz Boll és Karl Bezold (1859-1922), Franz Cumont és 
Wilhelm Gundel (1881—1945) tartósértékűrmunkásságában bontakozott 
ki. Az ássziriológián belül a csillagászat-történet nem pusztán filológus 
ambiciójú képviselői nem ritkán maguk is közelálltak ehhez a felfogás- 
hoz, bár az elveit nem mindig hangoztatták; például Ernst F. Weidner 
(1891—1976). Hasonlóan George Sarton, hogy legalább egyvalakit említ- 
sek az egyetemes csillagászat-történet nagyjai közül is. Ma kétségen 
kívül Bartel L. van der Waerden (1903-—) a csillaghit-paradigma legjelen- 
tősebb képviselője. Nála a legkorábbi szövegek, a nem-matematikai 
csillagismeret emlékei, kellő figyelmet kapnak: van der Waerden, aki 
különben az algebra világnagysága, igen jelentős terjedelmű — és szín- 
vonalú - csillagászati ismeretanyagot tud kihámozni belőlük. Van der 
Waerden megírta az i. e. 2. évezredi babilóni csillagászat egy történetét 
is; könyve a tudományos gondolkodás kibontakozásának állít szép 
emlékművet. Számára, mondjuk, a mezopotámiai Ninszianna istennő 
és a Venus (bolygó) szövegekből ismert azonossága — és minden, ami 

még következik belőle— azt jelenti, hogy a babilóni asztronómia lényege 
a vallásos hit a csillagokban mint istenségekben. Vallja a babilóni aszt- 
ronómia és asztrológia szembeállításának teljes történetietlenségét. 
Hogy ezt a szembeállítást meghaladja, Boll és a század eleji vallástörté- 
neti iskola nyomán, de talán nem eleve függetlenül a 19. századi aszt- 
rális mitológia valamelyes utóhatásától sem, a kettőt egybefogó legálta- 
lánosabb fogalom gyanánt használja a csillagvallás elnevezést. 

A csillagokra vonatkozó legrégibb szövegek értelmezésében ez a két 
tudományos paradigma érvényesül a kutatásokban: a matematikai csil- 
lagászat és a csillaghit. Ezektől eltérően, én egy más alapelvet fogok 
alkalmazni a babilóni forrásanyag értékelésében. Felfogásom velejét 
már a jelen cikk alcíme jelzi: a babilóni asztronómiát és asztrológiát 
véleményem szerint ugyanazzal a kifejezéssel kell jelölnünk, s az én 
javaslatom ez: csillagtudomány. 

A babilóniak nem a csillagokban hittek, hanem isteneikben, akiket 
esetenként — alkalmilag vagy tartósan -, mint oly sok más egyéb dolog- 
gal, bizonyos égitestekkel is azonosítottak. Ámde a csillagok vallásos 
tisztelete még nem csillagvallás, mint ahogyan önmagában a kő vagy a 
szobor előtti áldozat vagy szertartás sem tekinthető "kő-" vagy "szo- 
bor-vallás"-nak. Már e rögtönzött kifejezések is mutatják, hogy a csil- 
laghit, ha a valláselmélet felől nézzük, képtelenség, kivéve azt az esetet, 
ha maga az égitest, Nap, Hold, csillag stb. az isten; de hát nem erről van 
szó. Még akkor sem, ha a gyakorlati kultuszban a különbség olykor 
esetleg elmosódik. A szent könyvekben sok helyütt találunk olyan 
szöveghelyeket, amelyek határozottan cáfolják, hogy az isten azonos 
volna azzal a fizikai formával, amelyben történetesen megjelenik. Ilyen 
szövegrész, például, a zsidó vallásban az égő csipkebokor előtti jelenet 
(lásd Ex. 3), vagy Jahve theophaniája Élijáhu előtt a Hóreb hegyen (lásd 
I Kir. 19,11 skk.); a kereszténységben Pál apostol beszéde Athénben, az 
Areioszpagoszon (lásd Ap. csel. 1722 skk.); és ilyen, mind közül talán 
a legszebb, az a szakasz a Koránban (21,51-70), és még színesebben majd 
az arab Ábrahám-Nimród legenda-irodalomban, mely leírja, ahogy 
Ábrahám megcsúfolja a babilóni isteneket, és elfordulván tőlük, a csak- 
szobroktól, elindul az igazi isten — az Isten — után (e történet bibliai 
mintája Jesája könyvében: 449 skk.). 

De történetietlennek kell tartanom, ha — mint oly gyakran a legjobb 
tudománytörténet-írás is teszi — a régiségben csak azt vagyunk hajlan- 
dók tudománynak elfogadni, ami a mai, esetleg csak: az egyik mai 
felfogással azonos vagy legalább ennek előzménye. A tudományos 
gondolkodás fejlődésének ez a modellje ahistorikus. Ha a tudo- 
mánytörténetet nem tükörnek használjuk, hanem — mondjuk — ablak- 
nak, ti. ablaknak egy másik, a mienktől különböző világra, a történeti 
kutatásban mindenképpen azt kell tudománynak elfogadnunk, tetszik 
vagy nem tetszik, amit az adott kor annak tekintett, még ha etudomány 

egésze vagy meghatározott elemei a mi filozófiai vagy operatív tudo- 
mány-fogalmainkhoz mérve más minősítést kapnának is. 

Én magam ezt a mércét akarom alkalmazni, s ezért valódi tudo- 
mánynak, ebbenaz esetben csillagtudománynaktekintek mindent, amit 
a babilóniak annak tartottaki;hogy csak a végleteket említsem: akár 
jövendőmondásról van szó, akár matematikáról. Az általam javasolt 
csillagtudomány elnevezés, természetesen, a görög asztrologia pontos 
fordítása: "tudás a csillagokról". A görögök így nevezték a csillagok 
tudományának minden ágát, s az asztronomia hosszú ideig csupán egy 
különös részterület elnevezése volt. 


I 


Egy babilóni kommentár-szövegben, az égi jelenségekhez kapcsolódó 
omenek nagy gyűjteményének (Enúma Anu Enlil) egy kommentárjá- 
ban; a sorozat 50. táblájához, a következő megjegyzést olvassuk. A 
kommentár a Nap mozgását írja le. 


"A Nap útja a karám (tur, konvencionális átírásban: tür) lábánál: ez 
Ea (útja). A Nap útja a karám közepén: ez Anu (útja). A Nap útja a " 
karám tetején (szó szerint: fejénél): ez Enlil (útja). 11 


A kis szöveget — Charles Virolleaud ázázád eleji szénakazal szövegkia- 
dása után-nemrég vetteelő ismét, selemezte, mostelőször behatóbban, 
Erica Reiner és David Pingree. Az ő felfogásuk szerint a sumer tur, 
"karám" szó nem más, mint "(...) a keleti horizont, közelebbről, a 
horizont, kezdve északkelettől egészen délkeletig, s talán még a hegyek 
is, amelyek fölött hagyományosan a napkeltét (pecséthengereken) áb- 
rázolják." 

Az értelmezésben - a tárgyi, s nem a nyelvi értelmezésben - el kell 
térnem Reiner és Pingree véleményétől. Magyarázatuk számomra nem 
meggyőző. Miért mondanák a babilóniak a horizontot éppen "karám"- 
nak? Azta helyet, ahol a Nap fölkel, az év különböző időpontjaiban más 
és más ponton, csak akkor lehetne egy karámhoz hasonlítani, ha ezt a 
karámot elfektetnénk a földön. De van-e értelme a fekvő "karám"-nak? 
Miért kellene a horizontális (vízszintes) távolságot éppen egy fekvő 
(ledőlt) "karám"-hoz hasonlítani? 

Maga a szöveg a következőket mondja a "karám"-ról, alig néhány 
sorral előbb, mint az imént idézett hely: 


"A karám az ég egészére vonatkozik, tehátaz égboltképződményeire 
mondják. 178 

Számomra most maga a "karám" szó a lényeges. Az ékírásos jelet 
nézve; világos, hogy a szójel mögötti kép, a piktogramma, egy sajátos 
nádkunyhót ábrázol, a dél-mezopotámiai mocsárvidék és a szikes pusz- 


1 1 A 
Alva HT me EG 
1. ábra: A sumer tur, "karám" szó jele az ékírásban 


ták gyakori építményét; nagyon hasonló formában sokszor láthatjuk a 
sumer kor emlékein, de Dél-Irágban, a mocsarak térségében, ma is, a 
valóságban. 

A sumer szót igenis a közönséges jelentésében! kell vennünk, karám- 
nak, hiszen a szöveg is csak így ad értelmet." A nap áthaladhat a 
"nádkunyhó" (vagy: " "karám") alsó részénél, a közepén vagy az alján. A 
Napról lévén szó, a "nádkunyhó" vagy "karám" azt a teret jelzi, amelyben 


az égitestek, jelesül, a Nap, mozognak: a kozmikus térséget. Mondhatnám, 





2. ábra: Nád építmények sumer pecséthengereken 

"Világkunyhó" vagy "Világkarám" (mint Welthütte, kosmische Hütte); de 
az értelmezésben most nem ebben az irányban megyek tovább. 

A kommentár, ha a "karám" -ot az égbolt metaforájának vesszük, azt 
mondja, hogy a Nap az égbolton három különböző magasságban ha- 
ladhat át. E magasságok szerint az ég három övezetre osztható. A 
legmagasabb az övezetek közül — a mitológia ismeretében csak azt 
mondhatjuk: természetesen — Enlil istené, a legalacsonyabb Ea istené, s 
a kettő között húzódik ÁAnu isten övezete. 

Más szövegekből valamivel többet is megtudunk a szóban forgó 
övezetekről. Egy régóta ismert csillagászati gyűjtemény (Ekecsillag, i. e; 
1000 k.) a Nap állását ezekben az övezetekben naptári dátumokhoz köti. "? 
(A babilóni naptár hónapnevei helyett római számokat használok.) 


III/1 - V/30: Enlil útja (aratás, hőség) 
XII/I  -  II/30és i 
VI/1 - VIII[/30: Anu útja (szelek, vihar) 

IX/1 -  XI/30: Ea útja (hideg) 


A hónapok rendje a babilóni naptár szerint értendő: az évkezdet rend- . 
szerint a tavaszi napéjegyenlőség időpontja körüli hónapban van. A 
Nap akkor áll a legmagasabban, a "karám" tetején, amikor Enlil útján 
halad: ezek a nyári hónapok; a legalacsonyabban, a "karám" lábánál, 
Ea útján: ez a tél; és a "karám" közepén évente kétszer, Anu útján: 
tavasszal és ősszel. 

Nem lehet kétséges, hogy a tur, "karám": maga az égbolt. A "karám" 
mint égbolt, természetesen, a szemlélő számára felfogható egész ég, így 
a horizont is, kelettől délen át nyugatig. 


Ea útja 
3. ábra: A három "út" a "karám"-on 


A kommentár a Nap állását á "karám" vagy "Világkunyhó" magassá- 
gához méri. Ebből kitetszik, hogy a szemlélőnek Dél felé kellett fordul- 
nia, hiszen a Nap magassága éppen délben látszik jelentősen különbö- 


zőnek a különböző évszakokban. 

A szokott módon szűkszavú kommentár iménti értelmezésétől sok- 
felé indulhatnánk tovább, most azonban nekem csupán egy látszólag 
jelentéktelen tanulságra van szükségem. Mégpedig arra, hogy a "ka- 
rám" vagy "Világkunyhó", amelyről szó van, a kat" exochén égbolt, a 
szemlélőtől déli irányban van. A Dél a babilóni csillagtudomány kitün- 
tetett iránya; mint ahogyan azóta is minden csillagászaté." A termé- 
szetes hétköznapi tájékozódás iránya — az orientáció -— Mezopotámiá- 
ban, mint ismeretes: a Kelet (vö. latin oriens). Az akkád nyelvben a "jobb 
(jobbkéz)" szó jelenti azt, hogy "dél". A csillagok vizsgálata más, mint 
a "természetes", hétköznapi szemlélet: a megfigyelések pontossága, 
azaz a tudomány érdekében. A babilóni pap vagy írnok, ha a szertar- 
tásban Kelet felé fordul is: mint csillagtudós a déli irányt fogja válasz- 
tani. Ha a déli irány, mint állítom, a tudományos megfigyelés egyértel- 
mű jele: atudományos csillagászat kezdetét legkésőbb az i. e. 2. évezred 
közepére kell tennünk; jóllehet a kommentár későbbről való (i. e. 1000 
k.), maguk az ekliptikus övezetek legkésőbb az i. e. 2. évezred közepe 
óta szerepelnek, ha nem is szigorúan asztronómiai kontextusban, a 
szövegeinkben. 

Amire jutottunk, nem kevesebb, mint az, hogy az égbolt megfigyelé- 
sében a babilóniak az i. e. 2. évezred közepén, de esetleg még ennél is 
korábban, a kézenfekvő módszerektől, a mindennapi szemlélettől kü- 
lönböző, specifikus módszerfekejt alkalmaztak: hogy tudományos mó- 
don jártak el - akár minden matematika nélkül is. A babilóni "Világ- 
kunyhó" tudománytörténeti jelentősége a gnómón-éhoz hasonlít: aho- 
gyan a gnómón, a "mutató" szerepét a görög csillagászat történetében 
nemrég Szabó Árpád megmutatta." 


je 


Az imént említettem a Venust, Innin/Inanna /Istar, ez esetben köze- 
lebbről Ninszianna istennő csillagát. A babilóni csillagtudománynak 
talán legismertebb szövege vele foglalkozik: az ún. Venus-tábla vagy 
Venus-táblák, illetve Ammi-szaduga Venus-táblája(/i). A tábla (mint 
szakirodalmi mű) több - teljes vagy részleges — másolatban (példány- 
ban) maradt fenn (ezért szoktak olykor többes számban beszélni róla); 
az európai tudomány száz-száztíz év óta ismeri, és mind asztronómiai 
tartalmát, mind irodalmi formáját igen sokan, igen sokféleképpen ma- 
gyarázták." A Venus-tábla voltaképpen a Venus láthatóságával kap- 
csolatos előjelek (összesen 59 omen) gyűjteménye, Assur-bán-apli nini- 

vei könyvtárának anyagából," és máshonnan, korábbról is, különböző 
változatokban: része a mezopotámiai irodalmi hagyománynak - vagy 
ahogyan ezt A. Leo Oppenheim nevezte: "stream of tradition" -, az 
Enúma Anu Enlil kezdetű, égi jelenségekkel foglalkozó terjedelmes 

omen-sorozat 63. táblája. A szövegben (10. omen) szerepel az óbabilóni 
dinasztia egyik királya, Ammi-szaduga 8. évének neve, a Babilónban 
szokásos dátum-formula: "Az év (neve): Az arany trónszék felállítá- 
sa.""§ A szakkutatás ez okból kapcsolta a táblát Ammi-szaduga király 
nevéhez. 

A tábla jellegzetes babilóni omen-szövegek gyűjteménye. Az omen- 
szövegek elemi szerkezete a következő. A mondat első fele, a leíró rész 
(vagy, görög szóval, protaszisz) leírja a jelet (latinul: omen, előjel), a 
második fele, a következtető rész (vagy apodoszisz) pedig megadja a 
jövendőlést, megmondja, mi fog történni, ha az előjel bekövetik. A 
Venus-tábla a babilóni jövendőmondó irodalom (dívinatio) körébe tar- 
tozik. Ezekben az omenekben Ninszianna istennő láthatósága adja az 
előjelet. Az omenek protaszisza mindig a Venus első vagy utolsó látha- 
tóságának dátuma, keleten vagy nyugaton. 

A tábla első részében tartalmát tekintve kétféle omen-szöveggel ta- 
lálkozunk. Mindkettőre idézek egy példát. 


A típus: 
(it 1) "Sabátu hónapban [- a naptár XI. hónapja], a 15. napon, Ninszi- 
anna napnyugaton eltűnt, 3 napon át nem látható az égen, majd 
sabátu hónap 18. napján Ninszianna napkeleten láthatóvá vált: Meg- 
nyílnak a források, Adad esőt hoz, Ea áradást; király a királynak 
békeüzenetet küld." 


B típus: 
(ft 11) "Szimánu hónapban [- a naptár III. hónapja], a 11. napon 
Ninszianna napnyugaton eltűnt, 9 hónap (és) 4 napon át nem látható 
azégen, majd addaru hónapban [- a naptár XII. hónapja], a 15. napon 
Ninszianna napkeleten láthatóvá vált: Király a királynak hadüzene- 
tet küld." j 


A Venus, mint tudjuk, naprendszerünk egyik bolygója." Csaknem 
szabályosan kör alakú pályán kering a Nap körül, mégpedig úgy, hogy 
pályája a Föld pályaívén belül helyezkedik el; ezért nevezzük belső 
bolygónak. Minden keringési periódusában két alkalommal is a Földről 
nézve ugyanabban az irányban található, mint a Nap; ezeket a helyze- 
teket együttállásnak nevezzük (konjukció). Együttálláskor a bolygó hol 
éppen a Föld és a Nap között — pontosabban, ehhez közeli - helyzetben 
van, hol pedig, keringési pályájának diametrálisan ellentétes pontján, 
azaz a Földről nézve a Nap mögött. Előbbi az alsó együttállás, utóbbi 
pedig a felső. A Nap fénye miatt az együttállások idején a bolygó nem 
látható, hol hosszabb, hol rövidebb ideig, attól függően, hogy az együtt- 
állás az évnek éppen melyik részére esik. A nem-láthatóság időtartama 
alsó együttálláskor átlagosan csaknem két hét lehet (esetenként 1 vagy 

2 usgue 9 vagy 20 nap), felső együttálláskor pedig körülbelül két hónap 
(esetenként 55 —70 nap), nem számítva azt az időt, ami az észlelés fizikai 
nehézségei és esetleges pontatlansága miatt még esetleg adódott. Ellen- 
ben a láthatóság időtartamai a keringési periódus két felében lényege- 
sen kisebb különbségeket mutatnak: valamivel több, mint nyolc hónap- 
pal lehet számolni mindkét esetben. 


felső 
üttállá 
a láthatóság első napja ——-—.. aláthatóság utolsó napja 
nyugaton (este) 4 11 keleten (reggel) 








snuaA 


a láthatóság utolsó napja. 1 a láthatóság első napja 
nyugaton (este) 3 i keleten (reggel) 
a 
se 


Föld 
4. ábra: A Venus jelenségei 


A Venus-tábla omen-szövegei nem regisztrálnak mást, mint az isten- 
nő láthatóságának utolsó, majd pedig első napját, illetve a két dátum 
között eltelt időt. Mondjuk így: a Venus-"fogyatkozás"-okat: a kezdet 
és a befejeződés dátumát, valamint az időtartamot. j 

A tábla asztronómiai adatait eddig többnyire az i. e. 2. évezredi 
kronológia — egész pontosan: Ammi-szaduga uralkodásának az egyik 
omen-szövegben említett 8. éve— rögzítésére akarták felhasználni. Ezek 
a kísérletek azonban mind máig idülten sikertelenek. Én magam egyál- 
talán nem tartom lehétségesnek a Venus-tábla értékesítését a történeti 
kronológia számára. 

Erica Reiner és David Pingree, mintaszerű szövegkiadásukban, a 
táblával mint omen-gyűjteménnyel és mint asztronómia-történeti for- 
rással foglalkoztak. Az omen-gyűjtemény irodalmi — textológiai — tör- 
ténete igen bonyolult, eddig még nem is sikerült minden mozzanatát 
földeríteni. Reiner és Pingree igen jelentős eredményeket értek el a tábla 
történetének rekonstrukciójában is. A British Museumbanlévő táblákat 

Christopher Walker vizsgálta meg újra a szövegtörténet szempontjá- 
ból." Én magam a Venus-táblával nem mást, csupán jellegzetesen 
filológusi kísérletet végeztem: megpróbáltam rekonstruálni, hogyan jön 
létre egy ilyen szöveg." 

Az iménti A típus szerinti omenek első részének (4 1—10) a bolygó 
láthatóságára vonatkozó adatait sorozatba rendezhetjük, s asztronó- 
miai értelmezésük vagy — van der Waerden szavával" — "megtisztítá- 
suk" után nagyjából elfogadható módon megkapjuk a Venus/ Ninszi- 
anna láthatóságának periódusait. Alább csak az első tíz omen-szöveg 
adatait közlöm, egy táblázatban, amelyet van der Waerden?" "megtisz- 
tított" adatai és az ő táblázatának ötlete alapján szerkesztettem. Táblá- 
zatom minden tekintetben a Venus-tábla jelzett omen-szövegének ada- 
tait követi, azzal az egyetlen kivétellel, hogy periódusait nem az egyes 
omenek, hanem két-két omen-szöveg adatainak egybekapcsolásával — 
már a Venus (szinódikus) keringési periódusai szerint — állapítottam 
meg, azaz a periódusok kezdetének mindig az alsó együttállás kezdetét 
vettem. A szakasz további 11 omen-szövegének adatai nagyjából 
ugyanezt a képet mutatják, ezért külön tárgyalásuk itt nem szükséges. 

I. táblázat: Ninszianna láthatósága (a Venus szinódikus periódusai szerint) 
(Enúma Anu Enlil, 63. tábla, ít 110) 

Tudjuk, a Hold közönséges megfigyelése roppant egyszerű: minden 
közvetlenül szomszédos jelenség (phainomenon) távolsága az előző, il- 
letve a következőtől az ember két kezének ujjain számontartható. A 
Venusnál ez már nem megy: ott már csak dokumentáció segíthet. Az 
időpontokat, amikor a bolygó első, illetve utolsó alkalommal látható, 
minden esetben hét-nyolc hónap választja el egymástól. A nem-látha- 
tóság két lehetséges időtartama közül a hosszabbik egyszerű számolga- 
. . tással ugyancsak követhetetlen. A számukra fontos jelenségeket megfi- 
gyelték, feljegyzésben (jegyzőkönyv) rögzítették, keltezték. Ilyen jegy- 
zőkönyvek nagy számban maradtak ránk a divináció más technikái 
köréből, például, a juhok boncolási jegyzőkönyvei. Alkalmasint egy 
hasonló feljegyzésbe foglalva maradhatott fenn Ammi-szaduga említett 
dátum-formulája is. A szóban forgó — Ninszianna láthatóságára vonat- 
kozó - feljegyzéseket utóbb, párosával, omen-szövegek protasziszává 
szerkesztették. Ezután minden protasziszhoz egy vagy tőbb apodo- 
sziszt rendeltek, s készen volt az omen-szöveg. 

A fenti, I. táblázat — a babilóni följegyzések — hitelességét már önma- 
gában véveisjelzi, hogy az adatok mögött könnyen felismerjük a Venus 
keringési periódusát. Mint ismeretes, bolygónk keringési ideje a Földről 
nézve (az ún. szinódikus periódus: két, egymást követő hasonló együtt- 
állás között eltelt idő) körülbelül 584 (583,92...) nap: egy hét híján 20 
hónap. A hasonló együttállások jelenségei mindig e periódus szerint 
ismétlődnek. S ha a Venus szinódikus periódusának 584 napját a Föld 
keringési idejéhez (36524... nap) mérjük, a két szám legkisebb közös 
többszöröse egy közös ciklust jelöl ki, amely ciklusban a Venus jelensé- 
gei, vagy hogy a számunkra legkönnyebben ellenőrizhető mozzanatok- 
nál maradjunk, alsó együttálláskor az utolsó (esti), illetve első (reggeli) 
láthatóság, az év azonos (vagy közel azonos) napjára esnek. A Venus 5 
szinódikus periódusa éppen 5 (szoláris) év. A babilóni naptár hónapja- 
iban és éveiben számolva, kissé bonyolultabb a számítás. A részleteket 
most mellőzve, elég, ha annyit mondok, hogy a babilóni naptár rendjén, 
ha 8 évenként összesen 3 szökő- (a sumer és akkád kifejezések szerint: 
"többlet-") hónapot iktattak be a naptárba, a Venus láthatóságának 
utolsó napja (nyugaton) minden 8. évben ugyanarra a hónapra esett, 
csupán az előző időponthoz képest 4 nappal korábbra. 

Ezen a ponton egyszerűen megfogalmazhatjuk a babilóni csillagtu- 
dománnyal foglalkozó mai kutatások egyik alapkérdését: Van-e benne 
valódi megfigyelés? És ha igen, mi, és miért? 

Tehát, mi az, amit az egykorú följegyzések rögzítettek a Venus jelen- 
ségei közül? Vajon tisztán asztronómiai megfigyelések-e? Racionális 
tudomány, még ha kezdetleges is, amelyhez a jövendőmondás — az 
irracionális, nem tudományos elem -— csak utólag tapadt? Másképpen 
mondva, beszélhetünk-e Babilóniában valóságos asztronómiai megfi- 
gyelésekről? az asztronómia szót a mai értelmében véve? A termé- 

szetismeret — sőt, természettudomány - racionalista vagy éppen mate- 
rialista kezdeteiről? Elvégre a Venus-tábla keletkezéstörténetében tény- 
leg elkülönült egymástól a megfigyelés (racionális műveletek, tudo- 
mányosság) és a jövendőmondás, az omen-szöveg megszerkesztése 
(irracionális értelmezés, nem-tudomány). 

Én magam úgy találom, hogy zsákutcába vezet, ha ellentétpárt pró- 
bálunk szerkeszteni a kettőből: megfigyelés és jövendőmondó tudo- 
mány; ellentétpárt, azért, hogy választani lehessen vagy kelljen közöt- 
tük." A babilóni csillagmegfigyelések ténye csak a szellemi tevékeny- 
ség, atudomány egészének egységében ítélhető meg helyesen. Egyetlen 
elemének vagy rész-műveletének sincs értelme "önmagában". A tudo- 
mány nem öncélúan gyűjti az adatokat. Hogy mi az adat, mindig a cél 
határozza meg. Az adatot csak a kutatás koncepciója és folyamata 
definiálhatja. Adat és világértelmezés — a tudományos megismerés két 
szélső pontja — nem függetlenek egymástól. Einsteint idézi, egy beszél- 
getésükből, Werner Heisenberg: "Az elmélet határozza meg, mi az, amit 
megfigyelhetünk."" Hogy a tárgynál maradjak: a Venus-omenek ese- 
tében az adatokat produkáló megfigyelés, a maga operativ elszigetelt- 
ségében, tényleg megfigyelés. De ezeket a megfigyeléseket kizárólag 
azért végezték, hogy általuk egzakt adatokat nyerjenek a Ninszianna- 
omen megállapításához. Vajon mondhatjuk-e, hogy az egyik művelet 
racionális volt, a másik pedig irracionális? Éppen ennek a kettőnek a 
szembeállítását kell értelmetlennek minősítenünk. A csillagtudomány: 
tudományos elmélet, és ennek alárendelt gyakorlati műveletek. A kettő 
az adott közegben elválaszthatatlan; s ezért elválaszthatatlannak kell 
lennie a mi számunkra is. 

Ninszianna omen-szövegei kapcsán mindenképpen magyarázatot 
kíván, mi vezethette a régieket, nemcsak Babilóniában, másutt is, sok- 
felé a földkerekségen, egymástól függetlenül, arra a felismerésre, hogy 
a Venus két megjelenése ugyanaz a bolygó. A csillag esti és hajnali 
láthatósága között nincs folyamatosság, így az Esthajnalcsillag ismerete 
nem egyszerűen észlelés, jóllehet nyilván maga a látvány, az este is, 
reggelis tündökletes csillag látványa is hozzájárult ahhoz, hogy a csillag 
iránt az ember érdeklődni kezdett. De még így is, a Venus felismerése 
mindenképpen elvont szellemi műveletnek minősül? 

Ami a babilóniakat illeti, úgy vélem, ők a Hold változásainak mintája 
nyomán ismerték fel Ninszianna alakjának kettősségét." Azt, termé- 
szetesen, régóta jól tudták, hogy a Hold, változó alakjaiban, és látható- 
ságának változásaiban, egy és ugyanaz. Nyilván ez az elemi tudás adta 
nekik az ötletet, hogy az égbolt két legszebb csillaga, amelyek együtt 
sohasem láthatók, máshol és máskor kelnek fel, de gyönyörű látványuk 
emlékeztet a másikéra, s hasonlók abban is, hogy mindkettő — mint az 
akkád szó mondja - "kódorbirka" (- bolygó), ti. mozognak, bár sokkal 
lassabban, mint a Hold: hogy a látszólag két csillag valójában egy. A 

Venus fölfedezése Mezopotámiában az i. e. 3. évezred utolsó harmadá- 
ban már befejezett, talán rég befejezett tény. A bolygó a Ninszianna 
nevet az évezred végén kapta. Ninszianna (vagy Nin-Iszina, "Iszin 
úrnője") Innin/Inanna /Istar egyik változata. A klasszikus sumer mito- 
lógiában Innin az égisten, An ("Ég") leánya volt, az évezred-forduló 
táján, és később, a legtöbbször a Hold-istené (Nanna/Nannar, Szu- 
en/Szín). 

A Venusnál a babilóniak ugyanazokra a jelenségekre figyeltek, mint 
a Holdnál. Van der Waerden nyomában elmondhatjuk: a csillagtudo- 
mány (nála: asztrológia) a Holddal kezdődik. A Hold esetében volt a 
legkönnyebb elválasztani egymástól a meteorológiai természetű égi 
jelenségeket (például, a felhő által okozott takarást) és a valódi csillag- 
ászati jelenségeket (például, a fogyatkozást). Az én tételem: az égbolt 
jelenségeiről, köztük az időjárásról való népi tudás a Hold elemi meg- 
figyelésében és ennek révén emelkedett fel a tudományos jövendőmon- 
dás szintjére. A holdfogyatkozásokhoz legkésőbb az i. e. 3. évezred vége 
óta egyre terjedelmesebb omen-irodalom kapcsolódik." A következő 
lépés a Venus programszerű megfigyelése lehetett: a holdfogyatkozá- 
sok mintájára, figyelni kezdték, az i. e. 2. évezred első felében vagy 
közepén, véleményem szerint az óbabilóni dinasztia korának második 
felében, a Venus fogyatkozásait, ti. eltűnését, azaz a láthatóságával 
kapcsolatos jelenségeket. Itt már nem volt elég a figyelem és a napok 
számlálása. A felső együttállás időtartamának kiszámításánál — említet- 
tem: mintegy két hónapról van szó — csak az írásbeliség: csak jegyző- 
könyvek és naptár szerinti nyilvántartás adhattak pontos eredményt. 

Abban a kedvező helyzetben vagyunk, hogy a Venus-tábla rekonst- 
ruálható forrásait, s mindenekelőtt az Ammi-szaduga 8. évében készült 
feljegyzést vagy Ninszianna-jegyzőkönyvet hozzámérhetjük a kor más 
hasonló emlékeihez. A szakirodalom régóta számontartja a babilóni 
máj- és belsőségjóslás eljárásai során keletkezett jegyzőkönyveket." 
Ezek egy része pusztán a boncolási lelet pontos rögzítése, más részük 
emellett még a dátumotis tartalmazza. A keltezett jegyzőkönyvek mind 
az óbabilóni kor második felére esnek (Hammurapi, Szamszu-ilúna, 
Abi-esuh, Ammi-ditana, Ammi-szaduga, Szamszu-ditana), s nyilván 
nem véletlen ez a sűrűsödés: nyilván ekkorra vált normává a jövendő- 
mondó tudományban a jegyzőkönyvek és leletek datálásának szokása. 
Hogy a norma e tudomány konkrétan melyik ágából terjedt el, 
tulajdonképpen nem érdekes. A legkorábbi fennmaradt jegyzőköny- 
vek, mindenesetre, juh boncolási (máj) leleteket rögzítenek. Inkább 
az a lényeges, hogy a máj- és béljóslás, egyfelől, a csillagtudomány, 
másfelől, az adatrögzítésnek és a vizsgálódásnak ugyanazokat az 
eljárásait alkalmazza. 


22 


IMI 


A Venus-táblán a most tárgyalt első részt követően egy merőben más 
jellegű rész következik, összesen 12 omen-szöveg, a fenti A és B típustól 
gyökeresen különböző. Mintául ismét a legelső kis szöveg fordítását 


adom. 


C típus: 


(HH 22) "Niszannu hónapban [- a naptár I. hónapja], a 2. napon 
Ninszianna napkeleten láthatóvá vált: Gyász lesz az országban; kisz- 
limu hónapban [- a naptár IX. hónapja], a 6. napig napkeleten látható 
lesz; kiszlimu hónap 7. napján eltűnik, és 3 hónapon át nem látható 
az égen, majd addaru hónapban [- a naptár XII. hónapjaj, a 8. napon 
Ninszianna napnyugaton láthatóvá válik: Király a királynak ellensé- 
ges üzenetet küld." 


Táblázatba foglaltam ezeknek az omeneknek az adatait is. 


nú 

§ 8 

ő § 

1 2 
- 22 I/02K 
23 II/03N 
24 III/04K 
25 IV/05N 
26 V/06K 
27 VI/07N 
28 VII/08K 
29 VIII/09N 
30 IX/10K 
31 X/11N 
32 XI/12K 
33 XII/I13N 


69 Utolsó napja 
WA Látható 


IX/06K 8:05 IX/07 
X/07N 8:05 X/08 
XI/08K 8:05 XI/09 
XII/09N 8:05 XII/10 
[/10K 8:05 [/11 
H/11N 8:05 II/12 
III/12K 8:05 IH/13 
IV/13N 8:05 IV/14 
V/14K 8:05 V/15 
VI/15N 8:05 VI/16 
VII/16K 8:05 VII/17 
VIII/17N 8:05 -. VIII/18 


9 Nem látható 


bad 
o 
fs) 


:07 


3:00 
07 
3:00 
:07 
3:00 
:07 


"1 Feltűnik 


XII/07N 
X/15K 
II/09N 

XII/17K 

IV/1N 
II/19K 
VI/13N 
IV/21K 
VIII/15N 
VI/23K 
X/I7N 
VIII/25K 


II. táblázat: Ninszianna láthatósága (a hónapok rendje szerint) 


(Enúma Anu Enlil, 63. tábla, tt 22-33) 

Ebben a szakaszban láthatóan egészen más a rendszer, mint az előző 
volt? Az omenek protasziszaiban szereplő adatok szemmel láthatóan 
nem valóságosak. Mindamellett, aránylag jól igazodnak a Venus szinó- 
dikus periódusának időtartamához. Mindegyik omen-szövegben az 
első időpont a láthatóság első napjától a következő láthatóság első 
napjáig tart. Ez a szinódikus periódus egyik fele, nem az időtartam, 
hanem a jelenségek szempontjából. Aszimmetrikus, mégis, a mi szá- 
munkra a "fél" periódus. Mi ugyan rendszerint együttállástól együttál- 
lásig számolunk. Nem így a régiek, mármint a babilóniak, eleinte. Az 
égi mozgások "kezdő" pontját, önmagába viszatérő mozgásokról van 
szó, mindig önkényesen vesszük fel. A babilóniak tapasztalati tudo- 
mánya szükségképpen, mint a Holdnális, a láthatóság első napját vette 
kezdőpontnak. Ennek azonban az volt a következménye, hogy a két — 
a mi számunkra — "fél" periódus nem lehetett egyenlő hosszú; mindig 
az a hosszabb, amelyik a felső együttállás időtartamát foglalja magába. 
Innen az említett aszimmetria. De két szomszédos "fél" periódus idő- 
tartama, együtt, a teljes szinódikus periódust teszi ki, elég pontosan. 

A Venus jelenségeinek leírása ebben a részben, a C típusú omen-szö- 
vegekben, bővebb, mint az előzőben volt. Ott a protaszisz, láttuk, arra 
szorítkozott, hogy a láthatóság utolsó és a következő láthatóság első 
napjának dátumával a nem-láthatóság vagy fogyatkozás időtartamát 
meghatározza. Itt ellenben az omen-szövegek két protaszisza együtte- 
sena láthatóság első napjától a következő láthatóság első napjáig terjedő 
időt öleli fel. Mindamellett, változatlanul a nem-láthatóság ideje, a 
fogyatkozás a fontos. 

Ebben a szakaszban a jelenségek időtartama rendre konstans érték. 
A láthatóság időtartamát a szöveg nem adja meg, de a dátumok alapján 
kiszámítható: mindig 8 hónap és 5 nap. A nem-láthatóság váltakozva 
hol 3 hónap, hol pedig 7 nap. Magától értetődik, hogy a két időtartam 
mögött a felső, illetve az alsó együttállás keresendő, respektive. Aligha 
kételkedhetünk abban, hogy a konstansokat egy vagy két8 éves Venus- 
Föld ciklus megfigyelési adatai alapján, átlagolással számították ki. 
Nem a ciklusból indultak ki, hanem a jelenségekből: a babilóni csillag- 
tudomány az égi mozgásokat és periódusokat nem tekintette kontinu- 
umnak, mindig szegmentálta őket." Ebben az esetben is, nyilván a 
jelenségek közötti időtartamok megfigyelési adatait átlagolták, külön- 
külön; az átlagokból minden egyes jelenségre fölvettek egy ideális 
értéket, s a továbiakban ezekkel az értékekkel mint konstansokkal dolgoz- 
tak" Bizonyos — nyugodtan mondhatjuk: igen szerény — mennyiségű 
megfigyelési adat birtokában a Venus jelenségeinek sorozata már úgy- 
ahogy leírható, és a naptárban is előre meghatározható volt, mondjuk 
így: "induktiv" módon, egyszerű számtani eljárással (extrapoláció). 

A Venus-tábla jelen szakasza körül folyó vitákban szinte mindenki a 
magáénak vallja azt a véleményt: tiszta értelmetlenség, obskurus spe- 

kuláció. A jelenségek nem követhetik egymást ebben a rendben. Én 
magam azt hiszem, hogy a szakasz rendszerét más irányból érthetjük 
meg. 

Az omen-szövegek protasziszaiban kiindulópontul választott dátu- 
mok (I/2, II/3 stb.) nyilvánvalóan fiktivek. De nem értelmetlenek, és 
nemis önkényesek. A sajátos rendben a kezdő dátum mindig: n hónap 
/ (n 3 1) nap. Obskurus spekuláció? Nem. Ez már tudományos általá- 
nosítás. A megfigyelések mindig véletlen — ha úgy tetszik, véletlensze- 
rűnek látszó módon szórt - eredményei helyett átfogó rendszert kínál. 
Mit akarhattak a szakasz tudós szerkesztői? Mire a számítások, a peri- 
ódusok, a naptár? Nos: megtudni, hogy Ninszianna mikor és mennyi 
időre tűnik el az égről a legközelebb: ti. abban az esetben, ha láthatósá- 
gának első napja történetesen erre és erre a napra esik. Vagyis, az év 
bármelyik hónapjában bármelyik napjához képest. A hónapok ésnapok 
rendszereitt: általánosítás. A kérdéses jelenség, természetesen, azévnek 
bármelyik napjára eshet. Ha tudomány, ezzel számolni kell. De a kiin- 
dulópontul választott dátumokhoz (első protaszisz, múlt időben) ké- 
pest a további jelenségek (a második protaszisz) már mind az előrejelzés 
(prognózis) körébe tartoznak: jelen-jövő idejű igealakok (praesens-fu- 
turum), időbeli sorozatot jelző szintaxis (a szokásosnál több "és" és 
"majd"), s mindenekelőtt: számított adatok. Az ominózus jelenség, 
magától értetődően, mint eddig is, Ninszianna eltűnése, a fogyatkozás. 
Hogy az istennő nem (lesz) látható az égen. A C típusú omen-szövegek 
különös és bonyolult felépítésére ez a magyarázatom: Ninszianna lát- 
hatóvá válása voltaképpen nem más, mint előjele annak, hogy az isten- 
nő - meghatározott idő múlva - eltűnik majd az égről, kezdődik a 
Venus-fogyatkozás. Előjel az előjelhez. 

A csillagászati ismeretanyag ugyanazittis, mint ami a többi omenben 
volt. Amit ezek az omen-szövegek mégis többet adnak: azismeretanyag 
feldolgozása, a felhasználás. A tudományos erudició. Az általánosítás 
és a rendszer. Tegyük föl, hogy a Venus láthatóságának első napja az év 
bármelyik.napjára eshet. Lássuk hát, mi következik ebből. Kiszámítha- 
tó, és valóban kiszámítják, hogy egy tetszőlegesen megválasztott nap- 
hoz képest mikorra fog esni a következő jelenség, főként az ominózus. 
Ezért a könnyen kezelhető n / n -- 1 szekvencia: ebből már könnyen el 
lehet jutni az év bármelyik napjához. Felállítják a Venus-periódusok 
számtani (numerikus) modelljét; jóllehet, maga a periódus egyáltalán 
nem érdekli őket. A tapasztalati tényekből, íme, kibontakozik az elmé- 
let. Már nem a tényekhez tapadó. Gyakorlatias, operativ; de elmélet. 
Minden lehetséges eset kiszámítható vele. Itt már a későbbi csillagtudo- 
mány elméleti (matematikai) arculata látszik. Numerikus módszerek a 
csillagtudományban: átlagolás, többféle konstans, a periódikus jelensé- 
gek előrejelzése. A jövendőmondás tudománya, egzakt matematikai 
. módszerekkel. 

IV 


Ezen a ponton már nyilván kitetszik fejtegetéseimből, hogy a babilóni 
csillagtudományt alapjában véve jövendőmondó tudománynak tekin- 
tem. Ezt a minősítést szkepszissel, lebecsülő értelemben szokták hasz- 
nálni. De ne feledjük: a tudománynak koronként más és más a feladata. 
Vannak korok, amelyekben a legáltalánosabb hivatalos feladat a pre- 
dikció; ilyen, mellesleg mondva, a mienk is. Gondoljunk a közgazda- 
ságtan vagy a történettudomány jövendőmondó szerepére. Végezzük 
csak el a magunk morfológiai elemzését, s látni fogjuk, a babilóni 
csillagtudománynak, mely eleinte csupán országos ügyekben adott 
omeneket, azaz "egyetemes asztrológia" (asztronomia katholiké, Ptole- 
maiosz, Tetrabiblosz, II, 1) volt, a saját közegében pontosan ugyanaz a 
státusa, mint a jövendőmondás egyéb ágaié. 

Az előjeltudományok minden ágában megfigyelhető, hogy a tudo- 
mányosságot - a jövendőmondás egzaktságát és objektivitását — néhány 
egyszerű módszer alkalmazásával próbálják elérni. Csak egy-két módszert 
sorolok most fel, olyanokat, amelyek a babilóni tudományok mindegyiké- 
ben, de legalább többekben közülük, széles körben használatosak voltak. 

1) A pontos értékelés csak akkor lesz elérhető, hapontos megfi- 
gyelésekeredményeit tartjuk a kezünkben. A megfigyelés feladata az 
ominózus jelenség meghatározása. A megfigyelési terület pontos kije- 
lölése, egyre pontosabban, egyre kisebb egységek szerint, a meghatáro- 
zás egyik eleme. A juhok máján a babilóniak, a szövegekben használt 
szakkifejezések számából ítélve, tucatnál is több ominózus pontot, s 
összesen csaknem száz ominózus jelenséget különböztettek meg." Eh- 
hez hasonló mozzanat a jelenség időpontjának, már ahol ez releváns, a 
rögzítése. Mindkettő, a tér és az idő, változhat: maguknak a változások- 
nak is önálló információ értéke van. 

2) Az adatok ellenőrzésének egyik módszerea megfigyelés is- 
métlése: hogy biztosak legyenek a dolgukban, a hépatoszkopiához 
nem egy, hanem számos juhot vágtak le, megvizsgálandó a májukba írt 
jeleket. A boncolási aktusok ismétlése kiszűrte az eljárásból a véletlen 
okozta tévedéseket. 

3) Egy másik módszer: több, egymástól független, s lehetőleg teljesen 
különböző eljárások alkalmazása. Ugyanarra a dologra nézve 
elvégezték, mondjuk, a májvizsgálatot és—ennek megerősítéséül — még 
az olajfolt-jóslást is. A különböző eljárások során kapott független ered- 
mények a predikciónak nagyobb súlyt adtak. 

4) Ismét más módszer az eljárás tisztaságának ellenőr- 
zése. A jövendőmondó eljárás zavartalanságát és tisztaságát külön- 
böző tisztító szertartások teremtették meg. Rituális értelemben vett 
tisztasági feltételeket támasztottak a vizsgálandó állat iránt; külön szer- 
tartásokkaltisztították-meg a vizsgálatot végző személyeket, a vizsgálat 

helyétés eszközeit; az már csak természetes, hogy nagy körültekintéssel 
kellett megválasztani a vizsgálat időpontját is. A tudomány metodoló- 
giájának állandó tökéletesítésével tudunk gondoskodni arról, hogy az 
eredmény a lehető legtisztább legyen. 

5) Nemkevésbé fontosaz adatok értékelése. Értékelni mindig 
az egyéb adatok viszonylatában kell: egybevetni, hasonlóságokat és 
különbségeket fölismerni. 

6) A tudósok arra törekedtek, hogy rendelkezésükre álljon a tárgyra 
vonatkozóteljes adatbázis: hogy összegyűjtsenek minden hozzá- 
férhető adatot, ismerjék a tudós elődök, korábbi nemzedékek tapasz- 
talatait; a hasonló esetek megkönnyíthetik az elemzést. A tudományos 
hagyomány: a tapasztalatok gyűjtése a gyakorlatban azt jelentette, hogy 
a vizsgálódásokkal kapcsolatos szövegek, részben a jegyzőkönyvek is, 
de kivált az omen-szövegek stb., bekerültek a hagyomány "folyam"- 
ába: másolták, szerkesztették, kiegészítették, javították őket, nemzedé- 
kek során át. Különösen jelentős eseménynek számított, ha előkerült 
egy-egy régi, elfeledett, ismeretlen szöveg. A tapasztalatokon alapuló 
tudományban a régiség és az isteni eredet mint kölcsönösen fölcserél- 
hető értékek jelennek meg. A hagyomány ugyanakkor érvényben tartja 
a korábbi kérdéseket is. A régi kérdésekre kell feleletet adni, újra meg 
újra: mindig olyant, amely számol az új helyzettel, ezért maga a felelet 
is újnak, aktuálisnak látszik. A hagyomány a világképet nem a feleletek 
szintjén tartja fenn: már a kérdések hordozzák. 

7) Az adatok összegyűjtése, ellenőrzése és elsődleges értékelése még 
nem minden: értelmezni kell őket. Az adatok értelmezése, amit 
mi elméletnek hívunk, a jövendőmondás tudományának kontextusá- 
ban, és elemi formájában, nem más, mint meghatározott kód alkalma- 
zása. Az értékelés ebben az értelemben de- és át-kódolási művelet, amely 
a meghatározott területenészlelt tényeket ésjelenségeket átalakítja (más 
kódba írja át, transzformálja) egy más terület tényei és jelenségeivé." 

8) Végül, atudománynak, ha arra törekszik, hogy következtetéseinek 
egyetemes érvénye legyen, számolnia kellminden lehetőséggel, 
olyasmivel is, amiről tapasztalati ismeret nem áll a rendelkezésére. 

Az általánosítást a babilóni tudomány kétféleképpen valósítja meg; 
eszköze lehetenneka végletes taxativ teljesség (mint például, 
a jegyzéktudomány szó-listái) vagy a numerikus extrapoláció 
(például, a lehetőségként számításba vett esetek általunk teljesen ab- 
szurdnak minősíthető száma). A rendellenes szülések előjel-irodalmá- 
ban az ikerszülések sorában (Summa izbu)" számításba veszik a né- 
gyes, hatos, nyolcas stb. ikreket, a kétfejű, négyfejú stb. torzszülötteket, 
a juhokat, melyek vadállat-kölyköt ellenek. 

A csillagtudományban is találunk hasonló példákat. Christopher 
Walker a British Museumgyűjteményéből a következő omen-szövegről 
adott hírt. 

"Ha a Nap az esti (őrség-jórában kél: A nép fele elpusztul. Ha a Nap 
az éjféli órában kél: A király ellen lázadás tör ki. Ha a Nap a hajnali 
órában kél: Más lesz a király a városban." 


"Komplett nonszensz" — fűzi hozzá Walker a szöveghez. Valóban az: 
ha az omen protaszisza mögött megfigyelési adatot keresünk. Csak- 
hogy ez, és a hasonló előjel-sorozatok tömege nem más, mint jövendő- 
mondó tudomány. Az esti vagy éjféli nap pontosan ugyanolyan, mint 
a juh, mely tigrist vagy bölényt ellett, mint a nyolcas ikerszülés. Ha van 
darkness at noon, napfogyatkozás, a tudománynak, igenis, számolnia 
kell, mint rendkívüli, s éppen rendkívüliségében ominózus esemény- 
nyel, akár az éjféli napkeltével is. A tudomány lényege: bizonyos meg- 
figyelési adatok plusz ezek általánosítása, azaz a rendszernek a lehető 
legteljesebb kiépítése, elmélet. Más szavakkal: a megfigyelt, hétköznapi 
jelenségek extrapolációja: ez a lényege a tudománynak. 
Azominózusjelenség meghatározásában a babilóni csillagtudomány 
a már-már utolérhetetlen tökéletesség szintjére a matematikai csillagá- 
szatban jutott. Tévedés volna azt hinni, hogy a perzsa és hellénizmus 
kori csillagászati szövegek más célt szolgáltak, mint az Enúma Anu 
Enlil sorozatbanaz omen-szövegek százai és ezrei. Nem, nem mást; csak 
az apparátusuk volt más. A matematika, jelesül, a törtek matematikája, 
a 60-as számrendszer — számunkra szokatlan, de a logaritmus-tábláza- 
tok ismeretében elképzelhető — kényelmében, lehetővé tette a legapró- 
lékosabb és legprecizebb számításokat. A babilóni táblázatok ma is 
használhatók. A számítások legtöbbje az időpontokat cövekelte ki. Vég- 
telen sorozataiknak némi gyakorlati haszna is volt talán; de bizonyára 
nem ezért készültek. Az elvont tudás öröme élteti őket, a matematikai 
sorozatok mindenhatósága, bizarr Lust an der Rechnung vagy joy of 
reciprocals. Azt mondtam: az időpontokat. Nem ezt kellett volna; inkább 
így van helyesen: a jelenségek időpontjait. Mármint az ominózus jelen- 
ségekét. Tudománykérnt a babilóni matematikai csillagászat semmivel 
sem kevésbé jövendőmondás, mint az omen-szövegek. Persze, a leírás- 
ban és számításban itt is túlléptek a gyakorlati szükségletek határain: 
kiszámítottak olyan időpontokat is, amelyekre a gyakorlati jövendő- 
mondás nem tartott igényt. A matematikai elmélet megelőzte a gyakor- 
latot: de a jövendőmondás igényei előtt járt. Hogy a matematikai csil- 
lagtudomány mennyire babilóni jellegű maradt, mindvégig, még akkor 
is, amikor már jószerivel csak csillagászati szövegek tartották fenn a 
babilóni kultúrát, az ékírást: a matematikai csillagászat szoros kapcso- 
latát a babilóni tudományokkal mi sem mutatja jobban, mint a csillag- 
ászati táblázatok ma is változatlanul lista jellege. Nem hogy elmélet 
nincs bennük, a szó verbális értelmében, de még magyarázat sem, még 
címfelirat is alig. Csillagász kellett hozzá, matematikára járó agy, Ep- 
pingtől kezdve, Kugleren át, Neugebauerig, hogy a számsorokban fel- 

ismerjék a csillagok mozgását. Az ékírásos csillagászati listák éppen 
olyanok, mint a sumerek óta egyre gyarapodó szójegyzékek. A tudo- 
mány egy és oszthatatlan. 


v 


Korábban nem sokat foglalkoztak azzal a problémával, nem is igen volt 
anyag a vizsgálatához, hogy ami a jövendőmondó tudományban látvá- 
nyosan a lényeg: az értelmezés, az adatok dekódolása, az milyen rend- 
szerben, milyen elvek szerint történt. Új anyagot nem a csillagtudo- 
mány, hanem a hépatoszkopia, a májtudomány adott a kezünkbe. 


bab ekolli 
Fossa venae umbilicalis . donány 


Lig. teres hepatis 





martu 
Gallenblase 












ég ák F3 
padön sSuméli 
padönu 
impressio 
abomasalis 
magrah marti 
ductus Gysticus 


vböny 


manzözu 
impressio reticularis 


$ulmu 
tobus gusdratus 


kisírtu 
omentum 








abul kutum libbi nőr amüti 
caudale Hohlvene Pfortader proc. papillaris 


sibtu impressio omssíca 


5. ábra: A juhmáj részei (Babilóni és modern állatorvosi szakkifejezések) 

Nemrégiben Szíriában babilóni stílusú májmodelleket találtak, 
agyagból; de eltérően a babilóni májmodellektől: feliratok nélkül. Ezek 
a modellek lehetővétették, hogy valamelyest megértsük a jövendőmon- 
dás kódjait. A babilóni májmodellek" voltaképpen ugyancsak j jegyző- 
könyvek, plasztika és írás, de nem narrativ szöveg: magán a modellen 
és az erre írt néhány szavas feliratokban rögzítik a leletet. Alább először 
bemutatom a juhmáj vázlatos rajzát, feltüntetve rajta azokat az akkád 
anatómiai elnevezéseket, amelyek azonosíthatók a ma használatos ter- 
minológia BEREISÉJEZÉSÉIKET (5. ábra), majd az agyagmodellek egyikét 
is (6. ábra). 

6. ábra: Agyag májmodell (Szíria) 


A szíriai modellek egy részén, mint látható, csupán a máj kritikus 
pontjai vannak feltüntetve, plasztikában, de az írás helyett csak amo- 
lyan markirozás szerepel rajtuk. Olyasmi, mint amikor mi egy-egy 
rovatot kipipálunk vagy meg-keresztezünk a kérdőíveken. Az értelme 
ennek a jelnek: "megvan", ti. az adott helyen megvan a keresett tünet. 
Egybevetve a viszonylag nagy szöveganyagot: a jegyzőkönyveket é és a 
máj-omeneket, másrészt, a szíriai modelleken a markirozást, " kiderült, 
hogy a máj-jóslás végső soron egy igen egyszerű szkhémára vezethető 
vissza. 

A lényege szerint két értékű (bináris) szkhémát jól ismerjük klasszi- 
kus szövegekből, a legrészletesebben Cicerónak a jövendőmondásról írt 
könyvéből (De divinatione)." Eszerint a megfigyelési terület, amelyben 
az előjel (omen) megfigyelhető (a jövendőmondás bizonyos ágaiban ez: 
templum), két részre tagolódik: a "mi" térfelünkre (pars familiaris) és a 
"nem-mi" térfélre (pars hostilis). A "mi" térfelünkön a "jó" jel kedvező 
omen a "mi" számunkra, és kedvezőtlen a "nem-mi", az ellenség, a 
másik fél számára. A "jó" az, ami normálisan van: a természetes állapot, 

azis 


hibátlanul. A "nem-mi" térfélen a "jó" jel kedvező omen az ellenség / 
a másik fél számára, és kedvezőtlen a "mi" számunkra. Az i. e. 1. 
évezredben egy kommentár-szöveg ezt ki is mondja: Ha a "ránc" (pit- 
rustu) a kedvező oldalon van: (a jel) kedvezőtlen; ha a kedvezőtlen 
oldalon: kedvező. Az omen értelmezése bináris oppoziciókra épül. Az 
eredmény az elemek összegeződése. Az elemi esetet az alábbi mátrix 
szemléltetheti. 


(Cicero, De divinatione) 


pars pars 
hostilis familiaris 


- -k 4 4 


xk gl ti sz 
7. ábra: Az előjelek mátrixa 


A szíriai májmodelleken látható -- vagy x jel, a "megvan", attól függően, 
hogy melyik térfélre esik, lehet kedvező előjel, és lehet kedvezőtlen. Az 
omen értelmezésének minden további lépése már csak ezt az elemi 
műveletet ismétli. 


VI 


Erről a pontról már visszatérhetünk a babilóni csillagtudományhoz. A 
tudományosság egy és oszthatatlan: kritériumai összekötik az egymás- 
tól látszólag távol álló szakterületeket. A fenti mátrix alkalmazásához, 
például, aholdfogyatkozások értelmezése szolgálhat közeli párhuzammal. 

A babilóni naptár a hold-hónapokra épült fel. A holdfogyatkozás: 
konjunkció; csak telehold idején vagy a telehold körüli napokban for- 
dulhat elő. Hold-hónapokban a holdfogyatkozások mindig a hónap 
középső napjaira esnek. A holdfogyatkozás nem természetes — értsd: 
megszokott, mindennapi - állapot, s ez okból mint előjel, persze, ked- 
vezőtlen. A fogyatkozások értelmezése szempontjából a hónap közepe, 
amikor a holdfogyatkozás egyáltalán lehetséges, pars hostilis-nek minő- 
sül, s az egyéb napok a pars familiaris. 

Megkérdezhetjük, persze, hogy a rendszer valóban ennyire "racioná- 
lis" volt-e. Azthiszem, a felelet megmagyarázhat valamit a tudományos 
gondolkodás kibontakozásának jelenségéből. Azt, hogy a holdfogyat- 
kozás a hónap közepére esik, Babilóniában — és mindenütt, ahol hold- 
hónapok vannak - könnyű volt megfigyelni, néhány év alatt kellő 
türelemmel bárki teljes bizonyosságot szerezhetett róla. Ez még nem 
több, mint a népi tudás, és csak annyiban egzaktabb az utóbbinál, hogy 
azészleleteta naptár kereteiben helyezi el. Ámde holdfogyatkozás nincs 

minden hónapban; s ha van, az — mint a természetestől eltérő jelenség 
— omen értékkel bír. § 

A továbbiakban a népi bölcsességgel már nem sokra megyünk. Előre 
jelezni, hogy mikor lesz holdfogyatkozás: valódi tudományos feladat. 
A célhoz a megfigyelések és számítások vezethetnek el: az égi matema- 
tika. De még a legpontosabb számítás is az ominózus eseményhez van 
rendelve. (A holdfogyatkozást jelentő szavak az akkádban közönséges 
jelentésükben: "sötétség", "az ég feketesége" stb.) Márpedig előjelek 
értelmezésében a hagyományos módszerek segítenek: a kipróbált és 
más területeken is bevált értelmezési eljárások. A holdfogyatkozás kö- 
rülményeit mind figyelembe kell venni. Az első holdfogyatkozás-ome- 
nek még csak a hónapot és napot jegyzik fel; az i. e. 1. évezred közepén 
az asszír királyi udvar tudósai"? már sok más körülményre is figyelnek: 
"óra", Hold-kelte vagy Hold-nyugta ideje van-e, időtartam, a fogyatko- 
zás terjedelme, helye az égbolton, kezdetének és végének iránya, teljes-e 
vagy részleges, és ha utóbbi, a Hold felszínének milyen hányadát érinti, 
egyéb kísérő körülmények." Ezeket a körülményeket mind el kell 
helyezni az értelmezési mátrixban. 

Csak néhány példát hozok föl, annak bemutatására, hogy a holdfo- 
gyatkozások körülményeinek értelmezésében valóban az imént ismer- 
tetett mátrix érvényesült. 


a) A holdfogyatkozás helye az égbolton 
Azégboltota babilóniak négy részreosztották: kvadránsokra, az égtáj ak 
A 


szerint. Ez a felosztás az i. e. 2. évezred eleje óta dokumentálható. 
kvadránsok rendszerének több változata volt használatban, még egy- 


É 


D 
8. ábra: A Hoid kvadránsai 

idejűleg is. Ez a körülmény megnehezítené számunkra, hogy egy álta- 
lunk megfigyelt holdfogyatkozást egyértelműen leírjunk a babilóni 
rendszerben, de azt nem akadályozza, hogy a történeti rendszer 
szerkezetét felismerjük és megértsük." Az égtájak, s ennek megfele- 
lően a kvadránsok helyzete az égbolton a földi helyzetnek a fordí- 
tottja, de nem centrális, hanem tengelyes szimmetria szerint, az 

. Észak-Dél tengely mentén. Az égbolt égtájai szerint oszlik kvadrán- 
sokra a holdtányér is. 

A fenti szkhéma az óbabilóni szövegekben található. Vannak válto- 
zZatai is. Később, a kvadránsok rendszerének apróbb belső változásai 
mellett, az égboltnak a tagolására egy sokkal aprólékosabb rendszer is 
kialakult, valóságos égi földrajz," amelyben helyet kapott az égbolton 
az ismert világ számos pontja, országok, de városok úgyszintén. 

A holdfogyatkozások értelmezése a következőképpen történt; csak 
néhány elemi esetet sorolok fel, az Enúma Anu Enlil 15. táblájáról. 


"Ha a csötétségs Északon kezdődik, 
s majd a ckivilágosodás; (is Északon): 
Akkád seregének pusztulása. 
"Ha a csötétségs Keleten kezdődik, 
s majd a ckivilágosodás? (is Keleten): 
Szubartu seregének pusztulása. 
"Ha a cssötétségy Délen kezdődik, 
s majd a ckivilágosodáss (is Délen): 
Élám pusztulása. 
"Ha a csötétségy Nyugaton kezdődik, 
s majd a ckivilágosodás; (is Nyugaton): 
Amurrú (...) seregének pusztulása. 
"Ha a csötétségs Délen kezdődik, 
s majd a ckivilágosodáss Északon: 
Élám pusztulása; 
Akkádot nem érinti. 
"Ha a csötétségs Északon kezdődik, 
s majd a ckivilágosodáss Délen: 
Akkád pusztulása; 
Élámot nem érinti." 
Stb. Stb." 


Ebben a szkhémában külön kerül értékelésre a holdfogyatkozás kezde- 
tének és befejeződésének helye. A kezdet helye: kedvezőtlen; a befeje- 
ződés helye, ha különbözik az előzőtől: mentesít a holdfogyatkozás 
hatása alól. Az égi térképen itt a tájolás: Északnyugat — Délkelet, azaz 
Dél - Élám, Észak - Akkád, Kelet - Szubartu, Nyugat - Amurrú. A pars 
familiaris — pars hostilis oppozició: Akkád versus Élám. 

Új 


A következő értelmezést ajánlom. Ha a holdfogyatkozás (— rossz 
omen) kezdete Északon ("Akkád", azaz a pars familiaris) van: az előjel 
kedvezőtlen "nekünk". Ha a fogyatkozás kezdete Délen ("Élám", azaz 
a pars hostilis) van: az előjel kedvezőtlen az ellenségnek. A kedvezőtlen 
előjel megszűnése (a negativ hatás negativuma) mentesíti azt a területet, 
ahol történik, a kedvezőtlen hatás alól. Stb. Stb. 

A valóságban, persze, nem ilyen egyszerű a holdfogyatkozás-ome- 
nek kezelése: a rendszerek keverednek, több lépcsős értelmezések ala- 
kulnak ki. 

Az égbolt kvadraturája felől a babilóniak nemcsak az égi földrajz felé 
léptek tovább: más irányba is. Az égi földrajz, zsúfoltabb változataiban, 
meglehetősen szervezetlen volt. Az egyéb tagolások közül egyet már 
láttunk: az égi utakat. Egy másik rendszer az állócsillagok közül néhány 
feltűnő csillagképet választott ki. Nem véletlenül éppen az ekliptika 
közelében: az égbolt tagolására elsőrendűen a holdfogyatkozások he- 
lyének meghatározásához volt szükség. Az első "csillag-öv" összesen 
17 csillagképből állt, és ebben a korai változatában még nem volt köze 
az év hónapjaihoz. De hogy azi. e. 1. évezred közepén a 12 csillagképből 
álló zódiákus vagy állatöv lettbelőle, annak, nem kétséges, az volt az oka, 
hogy a Nap éves mozgásához kapcsolódó két rendszert, ahónapokét és 
aholdfogyatkozások övezetét, a "csillag-öv"-et kényelmesebb volt egy- 
séges elvek szerint felosztani, s ezért a "csillag-öv" csillagképeinek 
számát a hónapok számára csökkentették. Az állatöv ebben az értelem- 
ben egy merőben technikai jellegű segédeszköz volt, éppen olyan, mint 
amikor mi azt mondjuk, hogy 30. 

Az állócsillagok megfigyelése, egymáshoz viszonyított helyzetük 
rögzítése, évi mozgásuk leírása, a csillagtudomány más, elvontabb 
tartományai: mindez ugyancsak az égbolt tagolásának eszköze volt. 
Egyszerűen mondva: arra kellettek, hogy lehetővé tegyék az ominózus 
események, az előjelek pontosabb meghatározását. Az i. e. 1. évezred 
második felének ékírásos csillagászati táblázatai valójában segéd- 
eszközök a jövendőmondó tudomány szolgálatában. Nem matematikai 
csillagászat: matematikai csillagtudomány. 


b) A holdfogyatkozás naptári ideje 


A naptári időpont értékét egyértelműen a pars familiaris meghatározása 
jelölte ki. 


A hónap 13. napja: Akkád 
14. napja: Élám 
15. napja: Amurrú 
16. napja: Szubartu 

Az első lépcsőben az oppozició: Akkád és Szubartu (Babilónia és 
Asszíria) versus a "nem-mi" országok: Élám és Amurrú. A második 
lépcsőben Akkád versus Szubartu, illetve Élám versus Amurrú. 


c) A holdfogyatkozás időpontja 


Az éjszaka három "őrség" -re tagolódik. Az első kettő közülük a pars 
familiaris. 


masszatrtu barárítu ("esti őrség") és 
masszartu gablítu ("középső őrség"): Akkád és Szubartu 
masszartu sa turri ("hajnali őrség"): Élám 


A második lépcsőben az oppozició már: Akkád versus Szubartu. 
d) A hónapok értékelése 


A holdfogyatkozások értelmezésénél a földrajzi és naptári oppoziciók- 
nak egy érdekes kombinációja is kialakult. E szkhéma segítségével az 
értelmezésnek egy újabb lépcsőjét teremtették meg. Az év tizenkét 
hónapját hármas csoportokra osztották, s e csoportokra a már ismert 
naptári rendszer (fent, c) oppozicióit alkalmazták." 


niszannu  abu kiszlimu I II III . Akkád 
ajjaru ulúlu tebétu I/  V VI Élám 
szimánu  tasrítu sabátu VII VIH IX  Amurrú 


Du úzu arahszamna addaru X XI XII — Szubartu 


Az első lépcsőben a "mi" és a "nem-mi" oppozició ismét Akkád és 
Szubartu versus Élám és Amurrú; a második lépcsőben pedig, mint a 
hónap napjainál, ezeken belül. 

A hónapok szkhémája, az oppoziciók és — kimondatlanul — hasonló- 
ságok rendszere sokkal korábbi, mint az, amelyet majd a zódiákus visz 
a naptárba. Arra gondolhatunk, hogy a zódiákus belső szerveződését is 
ez a hagyomány határozta meg a későbbiek során. Alább egy ábrát 
közlök, amely ábrán, Manilius nyomán," a zódiákus-hónapok egymás- 
hoz kapcsolódása látható, a jellegzetes trigonum rendszer. Pontosan 
ugyanaz, mint a babilóni. 

9. ábra: A zódiákus trigonumai (Manilius nyomán) 


Az eddig mondottak elegendők ahhoz, hogy a részletek minden 
bizonytalansága és ellentmondásai mellett is lássuk: az ominózus ese- 
mények (előjelek) értelmezésében, igenis, rendszer volt, s ez a rendszer 
néhány elemi tételre épült fel. Ilyen tételek — vagy inkább: tudományos 
igazságok -, hogy csak a most látott rendszerek alapjaiban vagy mögött 
állókat említsem: a holdfogyatkozás "kedvezőtlen"; Akkád és Élám 
ellenségek stb. Senki sem vonta kétségbe őket. 


VII 


Eddigi példáim, azt hiszem, elégségesek ahhoz, hogy mutassák: a babi- 
lóni csillagtudomány, asztronómia vagy asztrológia, valódi tudomány 
volt Babilóniában: nagy tudomány, hogy Derek de Solla Price kifejezésé- 
vel éljek." Mindamellett, nem ez volt, ha mai kifejezéseket akarunk 
használni, a vezető (pilot) tudományszak, hanem az extispicium, a belsősé- 
gek vizsgálata vagy belsőségtudomány, s ezenbelül isa májtudomány. De 
a csillagtudomány, ahogyan fokozatosan kibontakozott, mindenben iga- 
zodott a jövendőmondó tudományok fejlettebb ágaihoz, s eljött az az idő 
is, amikor a helyükre lépett: az i. e. 1. évezred közepén." Minden okunk 
megvan arra, hogy csillagtudományról beszéljünk, s komolyan vegyük a 
a babilóni csillagászat jövendőmondó tudomány minősítését. 

A terminológiai vita, és a babilóni csillagtudomány megítélése, itt 
kezd igazán izgalmassá válni a számunkra. Ez a csillagászat ma is él. 
Számos eleme ma is funkcionál, használjuk őket. Nekik köszönhetően 
ababilónicsillagászatelőkelőhelyetkapmindentudománytörténetben. 
Mondtam már: mint mai tudományunk előfutára, előzménye. Holott 
ugyanígy él a babilóni asztrológia is — most már a ma használatos 
értelmében ennek az elnevezésnek: a trigonumok, az állatöv, a horosz- 
kópok." Ez utóbbiakat, persze, felvilágosult módon elutasítjuk. 

Nem védelmezője akarok lenni az asztrológiának; csupán azt mon- 
dom: a mese valójában rólunk magunkról szól. 

Ha a tudománytörténetben mindenféle, s a legtöbbször gyanútlan 
historizálások helyett valóban a tudomány történetiségét keressük: nem 
lehet kétségünk az iránt, hogy a babilóni csillagtudomány nem más, 
mint modellje általában a tudománynak. 

Az ókori Keleten a társadalmi és gazdasági rendszer, a társadalmi 
szervezet, a templom és a palota volt az egyedüli, amely a nagy tudo- 
mányt, a főfoglalkozású tudósokat igényelte, s amely ezeket el is tudta 
tartani. A rendszer a tudomány elé kitűzte a feladatot: a jövőbe nézzen. 
Tegye lehetővé, hogy az ország elhárítsa a reá váró fenyegetéseket, 
kikerülje a veszélyeket. Az előjelekben minden megvan: csak tudni kell." 
olvasni őket. Segítségül szolgálnak a klasszikus szövegek. Erre a fel- 
adatra hivatott a tudomány. A nagy tudomány a rendszerstabilitás 
eszköze. A tudósok mint a társadalom egészének biztonságán munkál- 
kodó intellektuális foglalkozási csoport különülnek el. A nagy tudo- 
mány intézményekhez kötődik, mégpedig nemcsak a Kuhn által meg- 
fogalmazott módon, azaz a tudósok formális vagy informális közössé- 
géhez, hanem mint intézmény is, mint a társadalom egyéb intézményei 
által foglalkozási csoportként elfogadott és respektált szellemi erő. Ez 
annyit jelent, hogy a nagy tudomány nem egyszerűen az ember megis- 
merő tevékenységének egy általánosító vagy elvont formája, hanem 
emellett, ha nem egyenesen inkább, intézményekhez rendelt tudás- 
anyag és az e tudást fenntartó magasan kvalifikált személyzet. 30 
módon, természetesen, a tudománynak nincs valódi felelőssége," 
nem is igen lehet, a tevékenységeért. A tudomány mint imlézméy 
jobbára betölti a rendeltetését, hiszenha nem, megszüntetik az intézmé- 
nyeit, és célszerűbbeket állítanak a helyükre. De hogy ezt a rendeltetést 
betöltse, a tudomány mint egész és minden lényegesebb szakterülete 
külön-külön is ugyanolyan kell hogy legyen, mint a többi, mint a 
rokontudományok, mint a követelményrendszer, amelyet a tudo- 
mányos intézményeken kívüli társadalom (society at large) állít eléje, és 
rendszerint hatalmi-költségvetési intézményei által rendszeresen szá- 
monkér rajta. Felelőssége csak a tudósnak lehet, mindig csak személyes, 
és mindig csak erkölcsi, mert azon mérhető, hogy át tudja-e, át meri-e 
törni azokat a korlátokat, amelyeket akár a tartalom, akár a módszerek 

vagy viselkedés tekintetében a közeg, melyben él, köréje állít, mintegy 
kijelölve a tevékenysége számára a megengedhető mozgásteret. 

A babilóni csillagtudomány sorsa minden tudományé. Paradigmáit 
az i. e. 2. évezred nagy tudományától vette át: a jövendőmondástól, a 
máj- és béltudománytól. Szemléletében és módszereiben ezekhez iga- 
zodott: atudományos világnézethez, azegyedültudományos módszer- 
tanhoz. Nem maradt adós maga sem: tökéletesítette a jövendőmondást; 
nyugodtan mondhatjuk, példásan. 

A csapdát a világnézet állította fel. A szaktudományok teljes erővel 
dolgozhatnak a részletek — akár minden egyes részlet — tökéletesítésén, 
csiszolgathatják a módszereiket, egyre bonyolultabb, egyre elvontabb 
és formalizáltabb eljárásokat dolgozhatnak ki. A babilóni csillagtudo- 
mány megvalósította mindezt: a matematikai csillagászatban. Csak 
éppen az alapelvekre nem kérdezett rá soha: magára a világképre. 

ppen önmaga iránt nem volt és nem lehetett kritikus, és talán nem is 
akart az lenni: kötötték a tudományos normák. Az intézmények korlá- 
tait, ha egyáltalán, csakis elmék: tudományos személyiségek törhetik át. 

5 vajon a paradigma csak Babilón után változott meg? 

Vajon az emberi tudomány nemcsak több és csiszoltabb kell hogy 
legyen, hanem — mindezen túl — nem mindig más is-e? Lehet-e abszolut 
igazságnak tekinteni egy adott pillanatban, bármikor, a konszenzus, 
azaz végső soron hatalmi szó szentesítette — és ezért egyedül tudo- 
mányosnak minősülő - világnézetet? Látnunk kell, és leginkább a tudo- 
mánytörténet példáin, hogy nincs egyszer s mindenkorra szóló, abszo- 
lut érvényű tudományos igazság, s még kevésbé van, lehetséges, egye- 
dül tudományos világnézet. Az örök igazság és a rendíthetetlen világ- 
. nézet látszatát mindig csak a rendszerstabilitás intézményei teremtik 
meg és akarják fenntartani. A szemlélet és ismeret igazságai történetileg 
változnak, változniuk kell. A tudomány lényegének, Szókratész nyo- 
mán, nem a tant kell tartanunk, még csak nem is a kérdést, hanem a 
kérdező magatartást, mely éppena biztosnak hitt és magabiztos tudásra 
kérdez rá. 

Nem derűlátó ez a konkluzió. A tudomány csak mint intézmény tud 
megmaradni; de a tudománynak mint intézménynek nincs felelős- 
. ségérzete. Nem tudok megoldást. A babilóni csillagtudomány foglya 
maradt a jövendőmondó tudomány paradigmának. Az ismeretek fel- 
halmozódása zavartalanul folyt, évszázadokon át; de elmaradt, és a 
tudományos világnézet csapdájában nem is volt lehetséges a szembe- 
nézés a végső kérdésekkel. Az eredmény: egyre bonyolultabb jövendő- 
mondó eljárások. Csillagjóslás, most már nemcsak országos, hanem 
személyes sorsban is (genethlialogia, azaz horoszkóp-asztrológia). Talán 
a görög csillagászat változtatott valamit ezen a helyzeten. A görögök 
használták a babilóni ismeretanyagot és módszereket. Nem arra, amire 
a babilóniak: a paradigma fenntartására; hanem saját kérdéseik megvá- 

laszolásához, csak azt tartva meg, amire szükségük volt, s elvetve 
mindent, amiről úgy találták: obsolete (obsoletus, "elavult", "divatja- 
múlt"). Nem véletlen, hogy az üres jóslást — a világnézetet — éppen 
káldeus tudománynak fogják majd nevezni. A görögök, persze, hasz- 
nálhatták a babilóni tudományt, mert a perzsa korban, s még inkább a 
hellénizmus idején, kialakult a Mediterráneumban és Flő-Ázsiában a 
kozmopolita tudomány. Az utazás, elköltözés lehetősége és a nézetek 
szabad áramlása: a nemzetközi érintkezés a jobb képességű intellektu- 
elekben kifejlesztette a képességet a nemzetközi szellemi életben való 
részvételre, s ezek a tudósok, körülbelül az i. e. 3. századtól kezdve, 
valóban a nemzetközi tudományos világban éltek; hangsúlyozom, koz- 
mopoliták voltak. De mindez már más korszak volt, mástudósok és más 
tudomány. 

Ami pedig a tudományt általában illeti: vegyük komolyan a babilóni 
csillagtudományt. Ne cáfoljuk, ne mentegessük, ne keressünk neki a 
pillanatnyi paradigmáink szerint legitimáló elnevezéseket. Abban ve- 
gyük komolyan, amiben igazán tanulságos lehet a számunkra. Az egyik 
tanulságot az imént már megfogalmaztam. A tudományos világnézet 
csapdáját elkerülni másképpen nem lehet, hajdan sem lehetett, most 
sem lehet: csakis a világ felé, csak atudomány kozmopolitizmusa útján. 

Eddigi fejtegetéseim után már a másik összegező megjegyzésem sem 
lesz meglepetés. Az értéket nem magában a mindenkori tudományban 
kell keresnünk: nem a világképben, elméletekben és adatokban, s nem 
is a paradigmatikus eszmékben. Ezeknek a tudományos eredmények- 
nek - még a saját magunk által kialakított, elfogadott vagy vallott 
igazságoknakis—csak konszenzus értéke van, semmivel sem több. Csak 
addig van értelmük, ameddig a konszenzus és a mögöttük álló intéz- 
mények fenntartják őket. Tartós érvénye nem lehet másnak, mint csu- 
pána kételkedő kérdésnek. A babilóni csillagtudomány végzetes dicső- 
ségének igazi tanulsága, atudománytörténeti tanulság és aszemélyesen 
a tudósoknak szóló intelem egyaránt: reflektált gondolkodást. 


JEGYZETEK 


! Előadás az Ókortudományi Társaságban, 1987. január 23, és a Heidelbergi 
Egyetemen, 1987. december 14-én. — A kézirat végleges szövegét csak 1991. 
márciusában készítettem el, a Brown University-n, ott, ahol hajdan Otto 
Neugebauer és Abraham Sachs tevékenykedett, s ahol most tudományuknak 
hozzájuk méltó örököse, David Pingree professzor dolgozik; részben éppen 
az ő könyveiket használva. A Daviddel folytatott számos beszélgetés során a 
babilóni matematikai asztronómia e nagymestereinek gondolataival is mint- 
egy személyes kapcsolatba kerülhettem. — Már a jelen kézirat szolgált alapjául 
annak az előadásnak, amelyet 1991. szeptember 23-án Grazban a babilóni 

asztronómia történetével foglalkozó symposion (-Die Rolle der Astronomie 
in den Kulturen Mesopotamienss) megnyitó előadásaként bemutattam, a 
következő címmel: "Die babylonische Sternwissenschaft. Erudition der meso- 
potamischen Schreiber bei der Ausarbeitung astronom(/log)ischer Texte: 
Grundsátzliches zur wissenschaftsgeschichtlichen Einordnung der mesopo- 
tamischen Wissenschaft." — A cikk tárgyának egyik fő eleméhez, asztronómia 
és asztrológia történeti szembeállításának kérdéséhez, az újabb szakiro- 
dalomból vö. már Erica Reiner, "The Uses of Astrology", Journal ofthe American 
Oriental Society 105 (1985), 589-595; és általánosabban: Stephen Toulmin-]June 
Goodfield, The Fabricofthe Heavens(New York, etc.: Harper Torchbooks, 1961). 

2 A görög asztrológia történetének máig felülmúlhatatlan értékű feldolgozása: 
Auguste Bouché-Leclercg, L"astrologie grecgue (Paris: 1899), illetve Histoire de 
la divination dans Vantiguité, 1-IV (Paris: 1879-1882). Az asztrológia körüli 
filozófiai és technikai vitákról az ókorban jó áttekintést ad A.A. Long, "Astro- 
logy: Arguments Pro and Contra", in: J. Barnes, et al., Eds., Science and 
Speculation: Studies in Hellenistic Theory and Practice (Cambridge, etc.: Camb- 
ridge Univ. Press éz Paris: Éditions de la Maison des Sciences de VHomme, 
1982), 165-192. 

3 A gyakori - és soha senkit meg nem győző - polémia helyett az érveket mint 
rendszereket állítja szembe egymással I.W. Kelly, R. Culver és P.J. Loptson 
tanulmánya: "Astrology and Science: An Examination of the Evidence", in: 
S.K. Biswas, et al., Eds., Cosmic Perspectives, Essagys (...) M.K.V. Bappu (Camb- 
ridge, etc.: Cambridge Univ. Press, 1989), 207-231. 

§ Thomas S. Kuhn, The Structure of Scientific Revolutions (1962) (International 
Encyclopedia of Unified Science. Foundations of the Unity of Science, 2, no. 2) 
(2. kiadás) (Chicago: Univ. of Chicago Press, 1970); magyarul: A tudományos 
forradalmak szerkezete (Budapest: Gondolat, 1984). Kuhn azóta klasszikusnak 
tekintett munkája tett először különbséget tudományos igazság és mértékadó 
közfelfogás (paradigma) között. Jelen tanulmányomban ezt a distinkciót érvé- 
nyesnek fogadom el nemcsak korunk tudományára, hanem a régiségre nézve is. 

58. Reiner—D. Pingree, Babylonian Planetary Omens, 2: Enuma Anu Enlil, Tablets 
50-51 (Bibliotheca Mesopotamica, 2, fasc. 2) (Malibu, CA: Undena, 1981). 

56 K.4292 (IH, 24b); lásd E. Reiner — D. Pingree, i. m., p. 42 sk.; vö. uo., p. 17. 

7 E. Reiner - D. Pingree, i. m., p. 17. : 

8 K 4292 (III, 22); lásd E. Reiner — D. Pingree, i. m., p. 42. 

? René Labat, Manuel d épigraphie akkadienne (5. kiadás, Paris: Geuthner, 1976), 
p. 78, no. 87a. 

19 Ernst Heinrich, Bauwerke in der altsumerischen Bildkunst (Wiesbaden: Otto 
Harrassowitz, 1957), p. 11. 

1 vö. Wolfram von Soden, Akkadisches Handwörterbuch (Wiesbaden: Otto Har- 
rassowitz), p. 1327, s. v. tarbasu. — A "kunyhó" képzet szerepéhez a régiek 
világmodelljeiben lásd Robert Eisler anyagában gazdag, de interpretációiban 
jóformán követhetetlen könyvét: Weltenmantel und Himmelszeit (München: 
C.H. Beck, 1910), kül. II, p. 321 skk. 

VVöaz Ekecsillag (MUL.APIN) II. táblájának kiadottés számomra hozzáférhető 
másolatain, többek között: VAT 9412: Hermann Hunger, Forschungen und 
Berichte 22 (1982), p. 128 skk.; Sm. 1907: Ernst Weidner, Babyloniaca 7 
(1913/1923), Pl. I. (Stb.) - A szöveg kritikai kiadása és teljes feldolgozása most 
H. Hunger- D. Pingree könyvében: MUL.APIN: An Astronomical Compendium 
in Cuneiform (Archiv für Orientforschung, Beiheft 24) (Horn, Austria: Ferdi- 
nand Berger $- Söhne, 1989). Az idézett hely itt: p. 88, Tablet II, (Gap) A 1 skk. 
- A mű keletkezéséhez lásd Mark J. Geller recenzióját is: "Astronomy and 
Authorship", Bulletin of the School of Oriental and African Studies 53 (1990), 
209-213. 

3 Az Ekecsillag egy másik helyén ezt kimondva is megtaláljuk: "Úgy állj, hogy 
a jobbodon legyen Nyugat, a balodon Kelet, és a szemed előtt Dél" (I. tábla, 
IV, 10-14 - Cuneiform Texts, 33, 6: IV, 10-14). Lásd H. Hunger - D. Pingree, i. 
m., p. 60-61; Francesca Rochberg-Halton, Aspects of Babylonian Celestial Divina- 
tion: The Lunar Eclipse Tablets of Enuma Anu Enlil (Archiv für Orientforschung, 
Beiheft 22) (Horn, Austria: Ferdinand Berger éz Söhne, 1988), p. 52, 100. jegyz. 

4 Árpád Szabó — E. Maula, Enklima. Untersuchungen zur Frühgeschichte der 
griechischen Astronomie, Geographie und der Sehnentafeln (Athinai: Akademie 
Athen, 1982), p. 135 skk., és Szabó Árpád több más dolgozatában is. — A görög 
gnómón babilóni eredetét határozottan állítja Hérodotosz (II, 109), és nincs 
okunk arra, hogy kételkedjünk az állításában. Babilóni adatok a gnómón 
ismeretét és használatát bizonyítják legkésőbb az i. e. 2. évezredben. Az imént 
idézett kompendium, az Ekecsillag egyik szakasza (II, II, 21-42; id. kiadás, p. 
153 sk.) közli az árnyék hosszúságokat az egész évre vonatkozóan. Minden 
jel arra mutat, hogy igen régi, kipróbált rutin eljárásról van szó. Lehet, 
persze, hogy Hérodotosz állításával ellentétben a görögök maguktól fedez- 
ték fel; de az elsők, akik alkalmazták, semmiképpen sem ők voltak. A 
kölcsönzés kérdéséhez lásd még George Huxley, The Interaction of Greek and 
Babylonian Astronomy (New Lecture Series, 16) (Belfast: The Oueervs Univ., 
1964), p. 5 sk. 

5 Az ékírásos szöveganyag utolsó kiadása: Stephen Langdon - John K. Fothe- 
ringham - Carl Schoch, The Venus Tablets of Ammizaduga: A Solution of Babylo- 
nian Chronology by Means of the Venus Observations (Oxford: Univ. Press ér 
London: Humprey Milford, 1928). Magukhoz az ékírásos táblákhoz érdemi 
megjegyzéseket fűzött Christopher B.F. Walker, "Notes on the Venus Tablet 
of Ammisaduga" , Journal of Cuneiform Studies 36 (1984), 64-66. Kritikai kiadása, 
átírásban, bevezetéssel és kommentárokkal: E. Reiner— D. Pingree, Babylonian 
Planetary Omens, 1: The Venus Tablet of Ammisaduga (Bibliotheca Mesopotami- 
ca, 2, fasc. 1) (Malibu, CA: Undena, 1975). 

16 A klasszikus ékírásos szöveg, mely nyomban megjelenése után (1870) feltűnést 
keltett, a British Museumban: K.160, először kiadva: George Smith, in: IH Razwul. 
63 (- Langdon, et al., i. m., Pl. 1-2). 

17 A. Leo Oppenheim" Az ókori Mezopotámia. Egy holt civilizáció portréja (Budapest: 
Gornidolat, 1982). 

18 A dátum-formulát Franz X. Kugler ismerte fel: Sternkunde und Sterndienst in 
Babel, H (Münster: Aschendorffsche Verlagsbuchhandlung, 1912), p. 280. 

159 A bolygóról az asztronómia (fél-) népszerű irodalmából magam különösen 
jónak tartom, a régiségekre való figyelés miatt, többek között Fred Hoyle 
könyvét: Astronomy (Garden City, NY: Doubleday, 1962), a Venushoz lásd p. 
62skk.; Donald H. Menzel, Csillagászat (Budapest: Gondolat, 1980), p. 165 skk.; 
Peter Francis, A bolygók: Nyolc új világ földrajza, geológiája, meteorológiája (Buda- 
pest: Gondolat, 1988), 172 skk.; II Márton, in: Marik Miklós, szerk. , Csillagászat 
(Budapest: Akadémiai, 1989), p. 249 skk. - Közelebbről, ókori vonatkozásban, 
mint mindig, a legjobb Otto Neugebauer, A History of Ancient Mathematical 
Astronomy (Studies in the History of Mathematics abd Physical Sciences, 1) 
(Berlin, etc.: Springer, 1975), I, p. 460 skk. 

20 A Venus-periódus, 8 év, minden lehetséges történeti kronológiát kielégít, azaz 
ki tud szolgálni. 

21 Lásd fent, a 15. jegyzetben idézett cikkét. 

22 Irás az égbolton: A babilóni csillagtudomány címmel előkészületben lévő köny- 
vemben. 

23 Bartel L. vander Waerden, "Die Berechnung derersten und letzten Sichtbarkeit 
von Mond und Planeten und die Venustafeln des Ammisaduga", Berichte der 
Süchsischen Akademie der Wissenschaften, Math.-phys. KI. 94 (1943), 23-56; "On 
Babylonian Astronomy, I: The Venus Tablets of Ammisaduga", Ex Oriente Lux 
10 (1945/1948), 414-424; Die Anfünge der Astronomie. Erwachende Wissens- 
chaft, II (Groningen: P. Noordhoff, 1965), 34 skk. 

24 Legutóbb: Die Anfünge der Astronomie, p. 39. 

5 A tárgyhoz lásd Asger Aaboe, "Observation and Theory in Babylonian Astro- 
nomy", Centaurus 24 (1980), 14-35; és éppen az ún. asztronómiai "napló"-szö- 
vegek kapcsán F. Rochberg-Halton, "Between Observation and Theory in 
Babylonian Astronomy", Journal of Near Eastern Studies 50 (1991), 107-120. 
Tágabb összefüggésekben lásd még Willy Hartner, "The Role of Observations 
in Ancient and Medieval Astronomy", Journal for the History of Astronomy 8 
(1977), 1-11 , reprint in: UŐő, Oriens-Occidens. Ausgewáhlte Schriften (Collecta- 
nea, 3), II (Hildesheim, etc.: Olms, 1984), 339-349. 

26 Azantik tudománytörténet különbözőterületein éles viták folynak arról, volt-e 
egyáltalán megfigyelés vagy éppen kísérlet a tudományos elméletek mögött, 
sha igen, milyen terjedelmű és milyen színvonalú. Evitákra-elvben—szükség 
volna az ókori Kelet tudománytörténetében is; anyagunk, sajnos, nincsen 
hozzá. Antik vonatkozásban, a részletek helyett, lásd Geoffrey E.R. Lloyd, 
"Observational Error in Later Greek Science", in: J. Barnes, et al., Eds., Science 
and Speculation: Studies in Hellenistic Theory and Practice (Cambridge, etc.: 
Cambridge Univ. Press, 1982), 128-164; Uő, The Revolutions of Wisdom. Studies 
in the Claims and Practice of Ancient Greek Science (Berkeley, etc.: Univ. of 
California Press, 1987), p. 215 skk.: "Measurement and Mystification". Stb. 
Külön Mezopotámiához lásd Abraham Sachs, "Babylonian Observational 
Astronomy" , in: F.R. Hodson, Ed., The Place of Astronory in the Ancient World 

(Philosophical Transactions of the Royal Society London, A 276) (London, 
1974), 43-50. 

27 A kijelentést Heisenberg több alkalommal is idézte, lásd például: "Tradition 
in Science", in: Otto Gingerich, Ed., The Nature of Scientific Discovery. A 
Symposium Commemorating the 500th Anniversary of the Birth of Nicolaus 
Copernicus (Washington, DC: Smithsonian Institution Press, 1975) 219-236, az 
idézet: p. 228 ("It is the theory which decides what can be observed"). Egy 
másik változatban, magyarul: Werner Heisenberg, A rész és az egész. Beszélge- 
tések az atomfizikáról (Budapest: Gondolat, 1975), p. 89 sk. 

gi Diogenész Laertiosz szerint az Alkonycsillagot (Heszperosz) és a Hajnalcsillagot 
(Heószphorosz / Phószphorosz) Püthagorasz vagy Parmenidész azonosította 
(VIII, 14; IX, 23), valamikor az i. e. 6. század végén. Ha nincs is igazi történeti 
hitele, még görög vonatkoásban sem, ezeknek a tudósításoknak, amelyek 
egyébként egymásnak is ellentmondanak, annyi mindenképpen kitetszik be- 
lőlük: a görögök tudták, hogy felfedezésről van szó. Mellesleg, a bolygó görög 
Aphrodité neve, mely - latin változatában: mint Venus — a mind máig általá- 
nosan használt nevet adta, még későbbi: csak az i. e. 4. században említik 
először; nem lehetetlen, hogy éppen a babilóni vagy általánosabban, elő-ázsiai 
Venus-istennők nevei nyomán tapadt hozzá az Esthajnalcsillaghoz. 

2 A Venus (Innin, Ninszianna stb.) i. e. 3. évezredi mítoszairól ír Wolfgang 
Heimpel, " Catalog of Near Eastern Venus Deities" , Syro-Mesopotamian Studies 
4, no. 3 (1982), 9-22. 

Bi Rochberg-Halton, Aspects; mintaszerű szövegkiadás (Enúma Anu Enlil, 
15-22. tábla) és tanulmány. Az eddig ismert legrégibb Hold-omeneket kiadta 
Woldemar G. Silejko, "Mondlaufprognosen aus der Zeit der ersten babylonis- 
chen Dynastie", Vestnik Akad. Nauk SSSR, Ser. B (1927), 125-128, s ehhez Theo 
Bauer, Zeitschrift für Assyriologie 43 (1938), 308-314; most újabbakat említ F. 
Rochberg-Halton, Aspects, p. 19, s uo. bejelenti az előkészületben lévő feldol- 
gozásukat is: "The Old Babylonian Celestial Omen Texts: Astrology in the 
Second Millennium B.C." Tartalmi okokból az i. e. 3. évezred végére teszi a 
kánonikus omen-irodalom bizonyos szövegeit Joh. Schaumberger, "Die 
Mondfinsternisse der Dritten Dynastie von Ur", Zeitschrift für Assyriologie 49 
NF 15 (1949), 50-58; illetve "Astronomische Untersuchungen der chistori- 
schen; Mondfinsternisse in Enuma Anu Enlil", Archiv für Orientforschung 17 
(1954/1956), 89-92, s majd mások is hasonlóképpen. 

31 Az adatokatösszeállította Albrecht Goetze, "Reports on Acts of Extispicy from 
Old Babylonian and Kassite Times", Journal of Cuneiform Studies 11 (1957), 
89-105; illetve Jean Nougayrol, "Rapports paléo-babyloniens d"haruspices", 
Journal of Cuneiform Studies 21 (1967), 219-233. 

32 A szöveg sajátosságaihoz lásd E. Reiner — D. Pingree, The Venus Tablet, p. 10; 
az én magyarázataim, alább, néhány ponton egészen mások. 

33 Erről bővebben ír O. Neugebauer, "Untersuchungen zur antiken Astronomie, 
III: Die babylonische Theorie der Breitenbewegung des Mondes", Ouellen und 
Studien zur Geschichte der Mathematik, etc. B: Studien, 4, II (1938), kül. p. 198 (az 

általa használt kifejezés: "Komponentenzerlegung"; ez teszi lehetővé a mate- 
matikai leírást); "The History of Ancient Astronomy: Problems and Methods" 
(1945/1946), reprintin: Uő, Astronory and History. Selected Essays (New York, 
etc.: Springer, 1983), 33-98, kül. p. 47 sk., és számos más munkájában is. 

94 A táblán két "fél" periódus időtartama összesen 587 nap, ez 3 nappal több, 
mint a valóságos szinódikus periódus. Ha deduktiv módon járnak el, s a 
szinódikus periódus megfigyelési adatát osztják részekre, e három napnyi 
eltérést könnyen elkerülhették volna. A különbség abból adódik, hogy 99 
babilóni hónap (8 év plusz 3 szökőhónap) 3 vagy 4 (3.87...) nappal több, mint 
5 Venus-periódus., Ez is elárulja, hogy a babilóni csillagtudósok nem a Venus- 
periódust, s még kevésbé a 8 éves ciklust figyelték meg; kisebb egységekkel 
számoltak, s mindig a naptári időtartamokat vették. 

55 J, Nougayrol, "Les csilhouettes de références de Vharuspicine", in: Barry L. 
Eichler, Ed., (5.N.) Kramer Anniversary Volume (Alter Orient und Altes Testa- 
ment, 25) (Kevelaer: Butzon éz Bercker éz Neukirchen-Vluyn: Neukirchener 
Verlag, 1976), 343-350. Anatómiai tudásuk ezen a téren, kétség nem férhet 
hozzá, vetekedik a mai állatorvosi bonctanéval. Magát a vizsgálati eljárást — 
és szertartást — részletesen leírja Ulla Jeyes, "The Act of Extispicy in Ancient 
Mesopotamia: An Outline", Assyriological Miscellanies 1 (1980), 13-32. 

56 Ez a leírás látszólag már csak a régiek jövendőmondó tudományára vonatko- 
zik. Denem így van. Legfeljebb a transzformációk mások, legfeljebb a predik- 
ció más. 

77 Erle Leichty, The Omen Series Summa izbu (Texts from Cuneiform Soutrces, 4) 
(Locust Valley, NY: J.J. Augustin, 1970). - Néhány különlegesen bizarr esetet 
tárgyal, racionalizáló magyarázatok kíséretében, Jaroslav Slípka, "Multiple 
Pregnancies and Conjoined Twins in the History of Mesopotamia", Plzen. Lék. 
Sborn. 31 (1968), 13-24. 

38 C.B.F. Walker, "Episodes in the History of Babylonian Astronomy", Bulletin. 
The Society for Mesopotamian Studies, no. 5 (1983), 10-26. 

ké Feldolgozásuk: Jan-Waalke Meyer, Untersuchungen zu den Tonlebermodellen aus 
dem Alten Orient (Alter Orient und Altes Testament, 39) (Kevelaer: Butzon éz 
Bercker éz Neukirchen-Vluyn: Neukirchener Verlag, 1987). 

90]..W. Meyer, "Lebermodelle. (B:) Archáologisch", in: Reallexikon der Assyriologie 
6, VII/VHI (Berlin, etc.: De Gruyter, 1983), 522-527; Uő, "Einige Aspekte zur 
Bearbeitung von unbeschrifteten Tonlebermodellen", Mitteilungen der 
Deutschen Orient-Gesellschaft, Nr. 116 (1984), 119-130. 

4 Cicero, De divinatione, ed. W.A. Falconer (The Loeb Classical Library) (Camb- 
ridge, MA: Harvard Univ. Press éz London: Heinemann), II, 28 (pars inimica / 
pars familiaris). - Cicero elméletét már alkalmazni próbálta a babilóni máj- és 
belsőség-irodalom omen-szövegeire Ivan Starr is, sok értékes megfigyelésre 
jutva, lásd "In Search of Principles of Prognostication in Extispicy", Hebrew 
Union College Annual 45 (1974), 17-23; The Rituals of the Diviner (Bibliotheca 
Mesopotamica, 12) (Malibu, CA: Undena, 1983), kül. p. 15 skk. Csakhogy a 
bináris értelmezés kínálta lehetőségeken túl, nem sikerült felfednie, mi és 

miért "pozitiv" vagy "negativ", s ezért a rendszer lényegétnem tudta, az általa 
ismert anyagon nem lehetett, megmagyarázni. — A féntebb idézett szöveg a 
máj "ránc"-ának értelmezéséről: R. Campbell Thompson, Cuneiform Texts from 
Babylonian Tablets in the British Museum, 20 (London, 1904), 47: 53. 

"2 Simo Parpola, Letters of Assyrian Scholars to the Kings Esarhaddon and Assurbani- 
pal, I: Commentary and Appendices Kevelaer: Butzon éz Bercker éz Neukir- 
chen-Viuyn: Neukirchener Verlag, 1983), p. 385 skk., a régi szövegek igen 
értékes modern asztronómiai értelmezésével és értékesítésével. 

8 Részletesen tárgyalja e körülmények megjelenését az Enúma Anu Enlil hold- 
fogyatkozás-omeneiben F. Rochberg-Halton, Aspects, p. 36 skk. 

d6g. Rochberg-Halton, Aspects, p. 52 skk. 

45 Lásd már F.X. Kugler, Sternkunde und Sterndienst, 1 (1907), p. 60 skk.; Arthur 
Ungnad, Subartu. Beitráge zur Kulturgeschichte und Völkerkunde Vorderasi- 
ens (Berlin: Gruyter, 1936), 62 skk.; A. Schott — J. Schaumberger, "Vier Briefe 
Mar-Istars an Assarhaddon über Himmelserscheinungen derJahré-670/668" , 
Zeitschrift für Assyriologie 47 (1941/1942), p.106 skk.; S. Parpola, Letters; F. 
Rochberg-Halton, Aspects, p. 52 5kk. 

46 g. Weidner, " Astrologische Geographie im alten Orient", Archív für Orientfor- 
schung 20 (1963), 117-121. Már régebben: Franz Cumont, "La plus ancienne 
géographie astrologigue", Klio 9 (1909), 263-273. - A klasszikus szövegforrás: 
Ptolemaiosz, Tetrabiblosz, II, 2 skk. Rendszerezett ismertetését adja, többek 
között, Robert Eisler, The Royal Art of Astrology (London: H. Joseph, 1946), p. 
223 skk. 

47 VAT 9803; lásd E. Weidner, Archiv für Orientforschung 17, p. 71; F. Rochberg- 
Halton, Aspects, p.72, és p. 55. A fenti idézetek az 1-3.-ból. 

48 Ch. Virolleaud, L"astrologie chaldéenne, Supplément 2, no. 19: 12" skk. 

9 Manilius, Astronornica, ed. G.P. Goold (The Loéb Classical Library) (Cam- 
bridge, MA: Harvard Univ. Press éz London: Heinemann, 1977), p. xlii ad p. 
104, I. I, 273 sgg. : 

509 Derek de Solla Price, Kis tudomány — nagy tudomány (Budapest: Akadémiai K., 
1979). 

51 Wolffam von Soden a csillagászat jelentőségének minőségi megnövekedését 
látja abban, hogy az i. e. 1. évezredi mezopotámiai pantheonban, részben 
éppen Asszíriában, a régi főistenek helyén most Ninurta és Nabú, az írnoki és 
csillagászati ismeretek istenségei kerülnek a főhelyre: "Religiöse Unsicherheit, 
Sákularisierungtendenzen und Aberglaube zur Zeitder Sargoniden" , Analecta 
Biblica, 12 (- Studia Biblica et Orientalia, IE: Oriens Antiguus) (Roma: Ponti- 
ficium Institutum Biblicum, 1959), 356-367; reprint in: Uő, Aus Sprache, Ges- 
chichte und Religion Babyloniens (Istituto Universitario Orientale. Dipartimento 
di Studi Asiatici. Series minor, 32) (Neapel, 1989), 97-108. 

52 Az ékírásos horoszkópokhoz lásd A. Sachs, "Babylonian Horoscopes", Journal 
of Cuneiform Studies 6 (1952), 49-65; F. Rochberg-Halton, "Babylonian Horos- 
copes and Their Sources", Orientalia 58 (1989), 102-123. A görög és római 
anyagot mintaszerűen feldolgozta O. Neugebauer — H.B. van Hoesen, Greek 

Horoscopes (Memoires of the American Philosophical Society, 48) (Philadei- 
phia: The American Philosophical Society, 1959). Még mindig figyelmet érde- 
mel Wilhelm Gundel régi értelmezési kísérlete: "Individualschicksal, Men- 
schentypen und Berufe in der antiken Astrologie", in: E. Utitz, Hrsg., Jahrbuch 
der Charakterologie, TV (Berlin: Pan-Verlag R. Heise, 1927), 135-193. 
Nemrégiben az antik tudománytörténet egy jelentős magyar összefoglaló 
áttekintése nagy terjedelemben ismertette és méltatta Ptolemaiosz Almageszt- 
jét, majd a végén, mintegy elnéző mosollyal, még futólag megemlítette, hogy 
ugyanez a Ptolemaiosz írt egy asztrológiai munkát is (Tetrabiblosz). Nem 
tudom, Ptolemaiosz jóváhagyná-e az effajta megkülönböztetést tudományos 
és tudománytalan munkái között; én nem tudom elfogadni. Közelebbről lásd 
Szabó Árpád - Kádár Zoltán, Antik természettudomány (Budapest: Gondolat, 
1984), p. 62 sk. 

Az újabb tudományfilozófiai vagy tudományszociológiai irodalomban Paul 
K. Feyerabend, Against Method (London: New Left Books, 1975); illetve Science 
in a Free Society (London: 1978) -— Erkenntnis für freie Menschen (Edition Suhr- 
kamp, 1011) (Frankfurt a.M.: Suhrkamp, 1980) fogalmazta meg először a 
tudomány intézményes felelősségét mint követelményt és a kételyt e követel- 
mény bármifajta érvényesülése iránt. Legújabb könyve, Three Dialogues on 
Knowledge (Oxford: Basil Blackwell, 1991), s kül. p. 47 skk.: "Second Dialogue 
(1976)", külön az asztrológia vonatkozásában is tesz kritikai megjegyzéseket 
atudomány magabiztosságára. A jelen tanulmányban érvényesülő szemlélet, 
ha csak közvetett módon is, sokat köszönhet Feyerabend kritikai gondolatai- 
nak, melyeket maga a szerző, de széles körben mások is anarchistának minő- 
sítettek. A vitákról képet ad Hans Peter Duerr kétkötetes gyűjteménye: Versu- 
chungen. Aufsátze zur Philosophie Paul Feyerabends (Edition Suhrkamp, NF 
44 8 68) (Frankfurt a.M.: Suhrkamp, 1980 ér 1981). - A személyes felelősség 
mint a tudomány társadalmi helyzetét illetően a megítélés egyik tényezője 
Michael Polanyi munkáiban nyert találó megfogalmazást, lásd kül.: Personal 
Knowledge. Towards a Post-Critical Philosophy (Chicago: The Univ. of Chicago 
Press, 1962). 


tanulmány kidolgozásához - az itt összefoglalt elemző vizsgálatok 


elvégzéséhez - és a további kutatásokhoz komoly segítséget adott az 
Országos Tudományos Kutatási Alap (OTKA) II. pályázatán elnyert 
támogatás. A segítségért ezúton mondok köszönetet. 


(1987) 

RANGJAVESZTETT TUDOMÁNY 


ÁLOMFEJTÉS AZ ÓKORI MEZOPOTÁMIÁBAN 


For R] 


ak 
cDreams Come Iruer 


Freud és Krúdy. Az álomfejtésről, még ha a legrégibb régiségről is, 
a 20. században és Magyarországon ezzel a két névvel kell kezdeni." 
Vagy inkább talán: Krúdy és Freud. Az álmokkal foglalkozó több évez- 
redes— igen, csaknemnégy és fél ezer éves — szakirodalomban Sigmund 
Freud fellépése a századfordulón gyökeres változást hozott. Miben áll 
az álmok magyarázatának freudi fordulata — ahogyan én ezt a változást 
nevezni szeretném? 

Az álomfejtés a sumer szövegemlékek óta a divinatio körébe tartozott, 
ennek egyik fajtája, azaz: jövendőmondás. Másképpen mondva, jeltu- 
domány; a jövendőre: a mindenség törvényeiben már eleve kész, de 
nem tudható és ezért az érintettek számára váratlanul bekövetkezendő 
eseményekre utaló jelek - előjelek (omen) - értelmezésének tudománya, 
mind az elmélet síkján, mind az értelmezés (álomfejtés) napi gyakorla- 
tában, mind pedig a gyakorlati rendeltetésű szakirodalomban: ti. az 
álmoskönyvekben. Az ókori álmoskönyvek, minden álmoskönyv, az 
álmokból a jövőt akarja megtudni. Ellenben Freud? számára az álom 
nem a jövő előjele: a lélek mélyére szorult vagy leszorított — és így 
jelenlévő — múltat tárja fel. Információ, ha jól értem, a régen és igen 
mélyre eltemetett múltról, legyen az akár az ösztönök filogenetikus 
múltja, akár a személyiséget ért élmények. Az álom mint divinatio 
felfogás elvetésében a freudista áltommagyarázat és a nyomában kiala- 
kultiskolák, CarIG. Jung" is-egyébként éles különbségeik és ellentéteik 
ellenére — teljes egyetértésben vannak egymással. Az újabb álom-elmé- 
letek; a kognitiv pszichológiai magyarázatok is, természetesen, még 
távolabbra kerültek a régiek felfogásától." Az álmoskönyvek világképé- 
nek elutasítása, mit tagadjuk, diszkvalifikációt jelent; denem csupán az 
előrehaladás eufóriája: egyszersmind a tudomány fölényes legyintése 
is a tévúton járó régiek fölött. Indokolt és jogos; mégsem fogadható el 
méltányosnak, még kevésbé tudományos kritikának, mert történeti 
jelenséget a történeti összefüggésekből kiszakítva kezel. Arról mond le, 

ami nélkül nem lehetséges semmifajta egyetemes kultúra, s ez: a másfé- 
lének (az adott esetben: a másféle régiségnek) az elfogulatlan szemlélete, 
esetleg éppen a megértése. 

Tudnunk kell: mára nemcsak a régi álmoskönyvek és a régiségből 
ismert álomelméletek "avultak el", de éppen így Freud és — néhányan 
talán túlzásnak fogják találni — Jung álom-elmélete is. Aki ma álmokkal 
foglalkozik, az egészen más okokból és más céllal, mint a régiek. Ez így 
van rendjén. A régiek másra kellenek nekünk. 

A történeti kutatásnak nem az a feladata, tudománytörténeti vonat- 
kozásban, hogy megismételje vagy ismételgesse, amit hajdani tudósok 
hirdettek. A tudománytörténet, végső soron, kritikai vizsgálódás, az 
kell hogy legyen; de nem annyira a régiek kritikája, mint inkább a saját 
magunké: helyzetünké. A régiek tudománya a történeti folyamatok 
során szükségszerűen relativizálódik. Ezt a változást nevezte Thomas 
S. Kuhn paradigma-váltásnak." A tudománytörténetnek arra kell töre- 
kednie, hogy feltárja, milyen problémák foglalkoztatták a régiség tudó- 
sait, mi okból, és miért volt a probléma megoldása számukra törté- 
netesen az, ami. Hogy mi volt, lényege szerint, a tudományuk; mi volt 
az, ami a különböző korokban a tudomány státusát elnyerhette. Tanul- 
ni, a saját helyzetünket illetően, többnyire nem abból fogunk, amit a 
régiek tudtak, bár speciális esetekben előfordul ez is; inkább abból 
tanulhatunk, amit a tudománytörténet a tudomány körül talál vagy 
inkább feltár: a magatartásból, ahogyan a régiek a tudásukat kezelték, 
és persze abból, ami az annak idején korszerű tudományukkal utóbb 
történt. A tudománytörténet mint társadalomtudomány arról szól, 
hogy mindig van, és lesz a mi számunkra is, utóbb. Maga a tudomány 
(science) mint jelenség akkor válik a társadalomtudományi érdeklődés 
számára igazán hasznossá vagy tanulságossá, amikor már mint tudo- 
mányt megcáfolták, és a korszerű kutatás elmozdult, más irányba. 
Amikor tételei már nem igazság, s kivált nem az egyedüli igazság, 
hanem csupán tételek, amelyeket mint történeti jelenséget tudunk mér- 
legelni. A tudománytörténet a tudomány ön-reflexiója. A ma bizarrnak 
tartott témakörökben sem éppen tanulság nélkül való. 

Krúdy Gyula varázslatos Álmoskönyv-e" még az imént leírt freudi 
fordulatot megelőző, klasszikus hagyomány talaján áll. Játékos ön-iró- 
niája irodalmi eszköz. Krúdy valójában ugyanolyan álom-magyaráza- 
tot ad, mint az a fiktiv — vagy nem-fiktiv: mindegy — ősi egyiptomi 
álmoskönyv, melyet emleget: tudjuk, a középkor óta minden álmos- 
könyvben az egyiptomi álmoskönyvek a tekintély; vagy mint a vé- 
nasszonyok, akikre helyenként szintén hivatkozik. 

Csakhogy, állítom, a régi álmoskönyvek minden magyarázata való- 
ban tudomány volt egykor. Annak szánták, s annak vették. Nemcsupán 
abban az értelmében a szónak, ahogyan a félmúlt hetedhét határban 
nagyhírű látó vagy gyógyító embereire, az álomfejtőkre, asszonyra és 

emberre egyaránt, rámondhatták: tudós. Hanem sokkal tudományosabb 
értelemben is. Ezek a régi álmoskönyvek, vagy legalább a legjobbak 
közülük, mondjuk, Artemidórosz; az álmok magyarázatában minden- 
képpen az adott kor tudományosságának jó, olykor pedig az éppen 
legjobb szintjét képviselték; szerkezetük, módszerük ugyanaz, bizo- 
nyítani fogom, mint általában a velük egybevethető tudományos iroda- 
lomé, s ezért feltétlenül helyük van a tudományok történetében; ottvan 
a helyük. 

A freudista elméletnek megtermékenyítő hatása volt századunkban 
a régi szövegek vizsgálatára. A lélekelemzés hívei nem egyszer igen 
hatásos magyarázatokat tudtak, s tudnak még ma is, fűzni a régi álom- 
leírásokhoz." Maguk az álmoskönyvek érdekes módon kevésséérdekel- 
ték a freudizmus híveit." Még Carl Jung iskoláját is csak az álom-szim- 
bólumok foglalkoztatták igazából, nem pedig a régiek szimbólum-ér- 
telmezési módszerei. 

A freudista (pszichoanalitikus) álomelmélet félmúlt tekintélye kétsé- 
gen kívül hozzájárult ahhoz, hogy a régi álmoskönyvek korunkban sem 
kapták meg azt a rangot a történeti és tudománytörténeti kutatásokban, 
mint amit, mondjuk, a régiek úgynevezett asztrológiája azért csak-csak 
megszerzett magának. Történeti vagy irodalomtörténeti kézikönyvek- 
benaz álmoskönyv legfeljebb a ponyvairodalom, a népszerű tömegkul- 
túra stb. rendjén szokott szerepelni. Az a beleélő képesség, amellyel Aby 
Warburg és a Warburg-kör a késő-antik és renaissance kori asztrológiát 
- ugyancsak jövendőmondó tudomány - valódi történeti életre keltet- 
te, "az álmoskönyvek vonatkozásában még mint puszta vágy sem igen 
jelentkezett. 

Mindenesetre, az álmok iránt, úgy általában, talán a freudizmus 
utóhatásaképpen, de most már tőle függetlenül is, atudományos érdek- 
lődés továbbra is élénknek látszik, mind lélektani, s még inkább orvo- 
si-fiziológiai, " mind pedig irodalmi vonatkozásban. Talán ez fog majd 
visszahatni az álomfejtés és az álmoskönyvek történetének kutatására 
is. Ami az ókori anyag tekintetében bíztató: a régi álmoskönyvek mo- 
dernszövegkiadásai és feldolgozásai. R.A. Pack új Artemidórosz-kiadá- 
sa," D. del Corno gyűjteménye a görög nyelvű álomfejtő irodalom 
töredékeiből, " Steven M. Oberhelman monumentális bizánci álmos- 
könyv-kézirat feldolgozása és fordításai," Karl Brackertz Artemid- 
órosz- és Ahmet ben Sirin-fordítása" a főbb irányokban lezárták azt az 
anyagfeltáró munkát, amelyet még F. Drexl kezdeményezett, " s most 
már pontos képünk van legalább a görög nyelvű oneirokritikai iroda- 
lomról. Ehhez járulnak az ókori Kelet területéről Alan H. Gardiner" 
illetve A. Volten egyiptomi és A. Leo Oppenheim?"" asszír álmoskönyv- 
kiadása, továbbá egy jelentős tanulmánygyűjtemény, mondhatnám, az 
álmok művelődéstörténetéről, " néhány történeti szöveggyűjtemény 
régi álom-leírásokból, itt-ott még álmoskönyv-szövegek szemelvényei- 

vel is. Magukkal az álom-leírásokkal, akár antik szövegekben, a szak- 
irodalom, persze, foglalkozik, elég, ha most csupán P. Frisch Hérodo- 
tosz-tanulmányát" vagy H.H. Steiner Aeneis-dolgozatát " említem. 
Van, igaz, olyasmi is, amit nehéz volna komolyan venni: ide-oda nyúl- 
káló motivum- vagy szimbólum-elemzések, mélylélektan a Gilgames- 
eposz világából? stb.; de még az ilyesmi is, mint a divatcikkek, érdek- 
lődést jelez. 

Egyelőre még kísérletek sem igen történtek mostanában a láthatóan 
gazdag ókori álomfejtés elhelyezésére az antik tudományos iroda- 
lomban. Amire most igazán szükség volna, az éppen ez. Az antik, s még 
inkább az ókori keleti álomfejtés kutatására rávetül a mai tudo- 
mányfogalom árnyéka. Álomfejtés, sőt, álmoskönyv: nem lehet tudo- 
mány; a legjobb esetben is csak hiedelem, mindennapi tudás. Valami- 
fajta "gesunkenes Kulturgut", leszivárgott tudás, a kifejezésnek nem 
annyira szociológiai értelmében, mint inkább a tudományok hierarchi- 
ája vonatkozásában. Az ókori álomfejtő szakirodalom napjainkban 
rangjavesztett tudomány. Én magam szeretnék hozzájárulni ahhoz, 
hogy régi rangjából, tudománytörténeti vonatkozásban, visszakapjon 
valamit. A "pszeudo-tudományok" tudománytörténeti rehabilitációja 
azonban, tágabb körben, szükségszerűen azzal jár, hogy viszont a tu- 
domány rangját kell relativizálnunk." A tudomány minősítést csak 
történeti értelemben szabad értékjelzőnek tekintenünk, és abszolut ér- 
vényűnek semmiképpen sem, kivált nem a jelen vonatkozásában." 

Aki Artemidórosz álmoskönyvének bevezető szakaszaiban az érte- 
kező megjegyzéseket olvassa (I, 1-12; IV, Bev. stb.), azt éppen a rend- 
szerezés világossága, mondhatnám, filozófiai tisztasága kapja meg. Ezt 
az álom-elemzést (oneiro-kritiké / polikon) tudós elme írta, semmi kétség. 
Igazi tudós, az anyaggyűjtéstől a mérlegelő értelmezésig. Munkája 
Ptolemaiosz Tetrabiblosz-ához mérhető a leginkább. Nekünkis tudósnak 
kell őt tekintenünk. Ahhoz, hogy helyes képet alkothassunk magunk- 
nak akár az antik lélek-elméletről, akár a tudományos rendszerezésről, 
de akár a tudományok társadalmi rangjáról is: az álomfejtés egykor 
virágzó irodalmi műfaját a maga valódi történetiségében kell látnunk, 
gondos elemzés alá vetve az erre alkalmas álmoskönyveket, mindegyi- 
küket a saját korának mércéjével mérve, és a kortárs szellemi élet más 
emlékeihez is viszonyítva. 

Mezopotámiában irodalmi szövegek az i. e. 3. évezred óta tesznek 
említést álmokról. A. Leo Oppenheim, aki az ókori keleti álomfejtés 
monografikus feldolgozását adta," narrativ szövegek, a királyfeliratok 
és eposzok álom-leírásaiban két típust különböztet meg: az egyik az 
álombeli üzenet vagy kijelentés ("message"), gyakorta az istenség álom- 
beli megjelenése, theophania, a másik a szimbolikus álom. Az álombeli 
üzenet (rendszerint narrativ királyfeliratokban) egyenes közlés, nem 
kell értelmezni, csak arra van szükség, hogy az elbeszélés fölvezesse az 

istenséget stb., aki az álomban maga mondja el, amit közölni akar. A 
leginkább az epikus költészetből ismert szimbolikus álmok közege 
rendszerint részletező elbeszélés, amely magába foglalja mind az álom, 
mind pedig az értelmezés leírását. Nemcsak magát az álmot: elmondja 
aztis, hogy a szimbólumok sorozatából szőtt álmot ki, milyen körülmé- 
nyek között, mi módon és milyen eredményre jutva fejtette meg. A 
mezopotámiai, egyiptomi, hettita, s nem utolsósorban bibliai (Genesis: 
József és a fáraó álmai; Dániel könyve stb.) álom-történetek ily módon 
megjelenítik számunkra az álomfejtés gyakorlatát is: megismerhetjük 
belőle az értelmezés technikáját és a körülményeket, amelyek az álom- 
fejtést mint divinációs eljárást körülveszik és meghatározzák. 

Az ókori keleti álmok jelzett két típusa, amelyeknek a különbségeit 
csak Oppenheim elemzései tárták fel, jellegzetes módon oszlik meg 
irodalmi műfajok, illetve történeti korszakok és kulturális közegek 
között. Az álombeli üzenet vagy kijelentés közege, magából a szövegből 
kitetszően, többnyire közvetlenül a kultusz. Az álom nem ritkán a 
szentélyben alvás (incubatio) során jön.? Az álom és az üzenet vagy 
kijelentés divinatio volta mindig egyértelmű. A kijelentést csak férfiak, 
s közülük is leginkább a király vagy más "kiválasztott", "felkent" 
személyek kapják. Az álom semmiféle további értelmezésre nem szorul. 
Ez az álom-oraculum Egyiptomban tűnt föl először, az i. e. 2. évezred 
közepén, királyfeliratokban (nem a legkorábbi, dealighanema legszebb 
példa rá IV. , Hhotmesz Szfinx-sztéléje a gizai piramisok térségének 
bejáratánál), " majd a hettita királyfeliratokban, és az i. e. 1. évezredi 
feliratokban Mezopotámiában is (Assur-bán-apli, Nabú-naid). Nem- 
irodalmi példáit azonban Mezopotámiából már az i. e. 2. évezred elejé- 
ről ismerjük, legalább rövid utalások formájában. Görögül majd a chré- 
matiszmosz (- oraculum) elnevezés fogja illetni. i 

Egészen más közegben találkozunk a szimbolikus álmok leírásaival. 
Ilyen rendszerint eposzokban, mitologikus elbeszélésekben szerepel. A 
hős - gyakran isten — álma mintegy véletlenül jön, s aki ilyen álmot lát, 
annak magának kell fölismernie az álom státusát. Azaz — hogy Artemi- 
dórosz terminológiájához"? folyamodjam - neki magának kell eldönte- 
nie, az álma csupán enüpnion (latinul majd: insomnium) volt-e, különféle 
nappali élményeinek felvillanó emléke, avagy oneirosz (latinul majd: 
somnium), ari a jövendőt jeleníti meg." Ha felismerte, hogy divinációs 

álmot látott: az álmot meg kell fejteni, rendszerint mások, e tudo- 
mányban járatos szakemberek közreműködésével. Tudni kell megkü- 
lönböztetni egymástól az álombeli látomás e két típusát: az álom 
könnyen félrevezetheti a naiv embert. Ezért is van szükség a megfejtés- 
hez szakemberre, például — már a sumer szövegekben - tudós öreg- 
asszonyra. A szimbolikus álmokhoz szövegeinkben mindig közvetle- 
nül csatlakozik az értelmezés? a divinatio csak ez a kettő együtt. 
Szimbolikus álmok a mezopotámiai irodalomban az i. e. 3. évezred óta 

szerepelnek. A legkorábbi szöveg, melynek biztosan ismerjük a kelet- 
kezési körülményeit is, Gudea költői felirata. 

A Bibliában a szimbolikus álmok narrativ közege többnyire magas 
rangú nem-zsidó személyiségek története; ezek az álom-jelenetek, az 
álom és a megfejtés együtt, mintegy couleur locale az idegen világ ábrá- 
zolásában." Mindamellett, a zsidó szereplő rendszerint különös böl- 
csességről tesz bizonyságot bennük; persze, isteni segítséggel: tudása a 
zsidó Isten fölényét is bizonyíthatja, mert a zsidó álomfejtők tudása 
mindig az Istentől ered, mégpedig rendszerint a kijelentés-álomhoz 
hasonló körülmények között. Ez a beállítás jelzi, hogy a bibliai szerzők 
meglehetősen tájékozottak voltak a divinatio és álomfejtés külföldi 
eljárásai terén, éspontosan ismerték ezek mindegyikének a közegét (Sitz 
im Leben / setting) is. Sajátnépével Isten közvetlenül és érthetően beszél, 
"magyarán", nem pedig rejtvényekben (hída), ti. olyan szavakkal, ame- 
lyeket majd még megg kell fejteni (vö. Num. 128). 

A továbbiak során nem az álomfejtés költői emlékeivel akarok foglal- 
kozni, nem is a gyakorlat önmagukban mind érdekes részleteivel, ha- 
nem csupán egy technikai jellegű ékírásos (akkád nyelvű) szöveggel, 
amelyet úgy ismerünk, hogy Asszír Álmoskönyv, A. Leo Oppenheim 
kiadása és feldolgozása nyomán; sajnos, csak igen töredékesen. A szö- 
veggel kapcsolatos kutatásokat Oppenheim példás kiadása, negyedszá- 
zaddalezelőtt, furcsa módon, éppen erényeivel, úgyszólván befagyasz- 
totta. (Olyan jó volt, hogy mindenkit elriasztott a szövegtől.) Ha az 
ékírásos filológia nem tudott is túl sok újat fűzni Oppenheim példás 
szövegkiadásához és magyarázataihoz, komparatista elemzéseknek 
vagy az egyéb ékírásos tudományos irodalommal való egybevetésnek 
még maradt tere az ő maradandó értékű eredményei után. Az Asszír 
Álmoskönyv, meggyőződésem, szokatlanul éles fénnyel világítja meg 
a jövendőmondó irodalom helyét az ókori Mezopotámia szellemi életé- 
ben. 

Az Asszír Álmoskönyv tizenegy vagy tizenkét táblából álló — csupán 
jelzésül: Gilgames-eposz terjedelmű — sorozat, közelebbről: omen-szö- 
vegek gyűjteménye, kiegészítve, a sorozat elején és végén, összesen 
három tábla terjedelemben, különböző ráolvasásokkal, amelyek az 
omenekben jelzett kedvezőtlen események elhárítására szolgálhattak. 
A táblák anyaga, ha nem számítjuk a ráolvasásokat, mint az omen-gyűj- 
teményekben általában, csupa omen-szöveg, mindvégig. Hozzávetőle- 
ges becsléssel: összesen körülbelül ezer omen, vagy még több; jó, ha a 
harmada maradt fenn, s ez is helyenként igen töredékesen. A sorozat 
eredeti címét a kezdő szó vagy incipit, Zigígu isten neve adja. Ez a 
különben csak elvétve említettistenség, Samas fia, maga az Álom, illetve 
Szellem, Lélek vagy hasonló; a szó sumer eredetű. Mamu, a látomások 
istennője, a nővére. A legelső ráolvasás hozzájuk fordul, mintegy invo- 
catio. 

Maguknak az omen-szövegeknek a szerkezete mechanikusan sztere- 
otip. Az első, leíró rész vagy protaszisz az előjel leírása, múlt időben: Ha 
valaki álomban ezt és ezt látta. A második rész, az apodoszisz, jövendő- 
mondás. Az álom mint előjel ebben az esetben rendszerint csupán 
egyetlen mozzanatot jelent, ritkán kettőt, ennél többet szinte soha. Az 
apodoszisz egyenes és közvetlen összefüggést tételez az álom, ponto- 
sabban, valamely álom adott mozzanata és a bekövetkezendő esemény 
között. Szabályos álmoskönyv: amilyent mindenki forgatott már, ha 
mást nem, hát éppen Krúdyt. 

Egyelőre még csak pusztán az omen-szövegek stílusának bemutatá- 
sára idézek egy viszonylag ép szakaszt az álom-omenek legkorábbi 
gyűjteményéből." 


"Ha valaki (álmában) sokat utazik az országban: 
Gond gondot követ. 
Ha valaki sokat utazik a határon túl: 
Tekintélyesnek fogják tartani. 
Ha valaki álmában fölmegy az égbe, 
és az istenek megáldják: 
Ez az ember meghal. 
Ha valaki álmában fölmegy az égbe, 
és az istenek megátkozzák: 
Ez az ember hosszú életű lesz. 
Ha valaki álmában lemegy az alvilágba: 
A gazdag számára: gazdagság. 
A szegény számára: szegénység. 
Ha valaki álmában lemegy az alvilágba, 
és a holtak megáldják: 
Ez az ember meghal, 
és nem otthon temetik el. 
Ha valaki lemegy az alvilágba, 
és a holtak örvendenek neki: 
Agazdagszámára[...] 
Az alacsony helyzetű számára: bánat. 
Ha valaki megcsókol egy halottat: 
Ellenfelével szemben megáll. 
Ha egy halott megcsókol valakit: 
Vagyont szerez." 


Az Asszír Álmoskönyv, abban a formájában, ahogyan ismerjük, nem 
túlságosan régi szöveg, semmiképpen sem "vízözön előtti korból" va- 
ló? mint-— mondjuk Gilgames története. Legtöbb töredéke Assur-bán- 
apli könyvtárából származik (az i. e. 7. század közepe), és a sorozatnak 


ezt a változatát talán nem is sokkal korábban állították össze, alkalma- 

sint csak az i. e. 8. század vége felé, különböző korábbi források, jobbára 
babilóniai szövegek alapján. Egy későbbi keletű álmoskönyv példány- 
ból is fennmaradt egy nagyobb töredék," mégpedig Babilóniából, 
amely példány mindenképpen független az i. e. 7. századi asszír királyi 
könyvtár írnokainak irodalmi emlékeitől, és csakis a külön babilóniai 
hagyományt képviselheti. Babilóniában még egy korábbi változatnak a 
töredéke is előkerült, az i. e. 2. évezred második feléből. Más táblák 
pedig, ugyancsak töredékek, Assurból, illetve Kalhuból (Nimrúd), a 
korábbi asszír fővárosokból. Assurban az i. e. 2. évezred vége óta, s 
Kalhuban az i. e. 9. század közepétől sok kiváló írnok működött, akik a 
babilóniai irodalmi hagyományt meghonosították Asszíriában. Vannak 
az Asszír Álmoskönyvtől független álom-omeneink is, többek között 
még az i. e. 2. évezred közepéről, Szúzából (Délnyugat-Irán),? ahol ebben 
az időben élénk írnoki-tudományos tevékenység folyt, akkád nyelven, de 
kisséelmaradott-provinciális elszigeteltségben a kortárs Babilóniától. 
Ilyenformán az álom-omenek történetét nagyjából az i. e. 2. évezred 
középső harmadától tudjuk nyomon követni Mezopotámiában. Az első 
gyűjtemények, alighanem csak néhány tucat álom-omen egy-egy táb- 
lán, minden bizonnyal még az óbabilóni korban keletkeztek, esetleg az 
i.e. 17. században, már régóta forgalomban lévő egyéb omen-gyűjtemé- 
nyek árnyékában. Ezek az omen-szövegek az álom egészét, s közelebb- 
ről, valamelyik lényeges mozzanatát tekintik előjelnek. Később valame- 
lyest finomodott az ominózus esemény megállapításának módszere: a 
későbbi omenek protasziszai sokkal analitikusabbak, kisebb elemekre 
bontják az álmokat stb. A legelső kisgyűjtemények egyetlen motivum 
változatait gyűjtik össze. Az i. e. 1. évezredben Babilóniában már jelen- 
tős anyag halmozódhatott fel az álom-omenek különféle kisebb gyűjte- 
ményeiből; ebből az anyagból szerkesztették meg, nyilván több válto- 
zatban, s mindig a lehető teljesség igényével, az Álmoskönyvet, most 
máreklektikus módon, sok különböző motivumotállítva egymás mellé. 
Az álom-omenek gyűjteménye és a baljós álmok következményeit elhá- 
rító ráolvasások ekkor még külön gyűjteményeket képeztek egyelőre. 
A babilóniai álmoskönyv egyik vagy másik változatát, esetleg többet is 
közülük, átvették az asszír királyi írnokok, némi sietős és henye átdol- 
. gozással, a szerkesztés során alkalmasint a sorozaton kívüli anyagot is 
felhasználva. Talán az asszír írnokok illesztették egymás mellé a ráol- 
vasásokat és az omen-szövegeket is. Az egyik ráolvasás egy sumer imát 
idéz akkád fordításban. A ráolvasások és omen-szövegek nagy soroza- 
tának "kánonikus" változata az Asszír Álmoskönyv, Ninivéből. Babiló- 
niában az Álmoskönyv szöveghagyománya a jelenleg ismert agyagtáb- 
lákon csak az i. e. 1. évezred közepéig követhető nyomon, de nem 
lehetetlen, hogy a hagyományos álomfejtés is, mint a jövendőmondás 
egyéb eljárásai, tovább élt, még a hellénizmus korában is, akár egészen 
az ékírásos írásbeliség megszűntéig (i. sz. 1. század). 

Az álmoskönyvek, minden álmoskönyv, vizsgálatának csapdája a 
leírt álmok tartalmi elemzése: a legtöbb álmoskönyv-elemző modern 
tudós, nemcsak — mondjuk -— pszichológusok, hanem történészek is, 
nemhogy gyanútlanul: boldogan lépnek bele ebbe a csapdába; kielégül- 
nek a motivum-elemzésben. Csapda, ha a motivumokból, akár az ál- 
mok, akár a megfejtések motivumaiból történeti következtetéseket aka- 
runk levonni, tartalmi alapon: ha következtetéseinket a tartalmi mozza- 
natokra építjük. Az álmoskönyvek anyaga mindig vegyes eredetű: 
akkumulálódik. Ez azt jelenti, hogy történeti értelemben nem specifi- 
kus. Mindig banalitásokat tartalmaz, még ha szélsőségesen szokatlan 
vagy lehetetlen dolgokat is. Cicero mondta volt, hogy nem tudunk 
elképzelni olyan képtelenséget, lehetetlenséget vagy csuda dolgot, ami 
ne fordulhatna elő álmainkban. ? Az álmoskönyvek, mindegyik a maga 
módján, éppen ennek a féktelen és korlátlan képzeletnek mennek elébe. 
Motivumaiknak semmi önálló értéke nincs. Az elemzésnek nem az 
egyes motivumokkal kell foglalkoznia, nem tartalmi részletekkel, ha- 
nem magával az álmoskönyvvel mint egésszel: a motivumokból kiépí- 
tett rendszerrel, az álom-tartalmak rendszerezésének elveivel és mód- 
szereivel. 

Nos, az Asszír Álmoskönyv a mezopotámiai jövendőmondó iroda- 
lom része. A jövendőmondás, tudjuk, tudomány volt: maga a tudo- 
mány. Legfőbb területei: egyrészt, a máj-, a belsőség- (vagy bél-) és a 
csillagtudomány, amely szaktudományok rendre a spontán, a termé- 
szetbe mintegy beleírt jelekkel foglalkoztak; s másrészt, azok a techni- 
kák, amelyek révén az ember maga szerezhette meg az előjelet, például, 
nyíl kilövése, olajcsepp a serleg vizében, füst, madár röpte a templum- 
ban stb. Az álom spontán jel, de a kezelése nem egyszerű. Az ember 
tényleg mindenfélét álmodik. A jövendőmondás számára az álom csak 
akkor érdekes, ha a kérdező számára releváns információt (portentum) 
hordoz. Meg kell fejteni az értelmét. Az ókori Kelet nyelveiben az 
előjelek értelmezését jelölő szakkifejezések (sumer: bur, akkád: pasáru, 
héber pásar vagy pátar stb.) közönségesen mind azt jelentik: "feltörni", 
"feltárni", "feloldani". 

Nincs rá explicit szöveges bizonyítékunk, de az epikus költészetből 
ismert álomfejtés-jelenetek mutatják, hogy az álom "feltörés"-e alapjá- 
ban véve három műveletből áll. Ezek a műveletek: 1) az álom szegmen- 
tálása, 2) a szegmentumok egyenkénti értelmezése, és végül 3) az ösz- 
szegezés, az álom egészének értékelése. A továbbiak során részletesen 
beszélek mind a háromról. 

1A szegmentálás, ahogyan én a műveletet nevezni szeretném, 
az álomkép felbontása elemeire. Már maga ez a felbontás is értelmezés, 
természetesen. Akárki végzi az elemzést, az álom egészéből csak azokat 
az elemeket vagy mozzanatokat választja ki, amelyeknek jelentőséget 
tulajdonít, akár a bevált gyakorlat, hagyomány vagy konszenzus sze- 

rint, akár pedig rögtönözve, pillanatnyi benyomások alapján. Tudjuk, 
nincs és nem lehet olyan álom, amelyben a mélylélektani elemzés ne 
találná meg a nemi ösztönélet valamilyen szimbólumát. Nem nehéz 
elképzelni, hogy az asszír álomtudós is csupán azokat a motivumokat 
emelte ki az elébe tárt álom szövevényéből, amelyekre tudta a magya- 
rázatot: kézikönyvei, tapasztalatai vagy intuiciója alapján. Tudni lehet 
azt is, hogy aki álomfejtésre vállalkozik, a vele szemben ülő személy 
szorongásaiból szavak nélkül is megérez egyet s mást; az empátia is 
segíti őt az álom magyarázatában: abban, hogy az álom-szüzséből a 
kellő motivumot válassza ki magyarázatra. Mindez nyilván közhely, de 
talán mégsem fölösleges elmondani: a magától értetődő dolgok ismere- 
tében könnyebben felismerhetjük, mi egyetemes az asszír tudósok 
könyveiben (univerzáliák), ésmi specifikus, történetileg meghatározott. 

Az álomfejtő nem fűz magyarázatot az álom minden részletéhez, 
nemis fűzhet. Ha megnézzük az ókori Kelet bármelyik nagyobb irodal- 
mi álmát, legyen az Gudea felirata, a sumer Dumuzi-eposz, Dániel 
könyve, látjuk, hogy a szövegben elmondott álomsok apró részlete csak 
amolyan színező elem vagy hitelesítő kellék; az elbeszélést ezek teszik 
életszerűvé. Ha tényleges álomról van szó, a szegmentálás annyit jelent, 
hogy az álomfejtő a narrativ vagy vizuális egészből elkülöníti, mintegy 
kiválasztja magának azokat a mozzanatokat, amelyeknek szimbólum 
értéket tulajdonít, s amelyekre az értelmezést fel tudja építeni. Persze, 
mindehhez még hozzá kell fűzni azt is, hogy az álomfejtés, a dolog 
természete szerint, annál gazdagabb és hatásosabb, minél tőbb mozza- 
natnak tud önálló szimbólum értéket adni. 

A szegmentálás elve alapján érthetjük meg az Asszír Álmoskönyv, s 
általában is az álmoskönyvek szerkezetét. Egy álmoskönyv, ha ezt az 
elvet elfogadjuk, nem más, mint az álomképek szegmentumainak for- 
malizált jegyzéke. Olyan mozzanatoké, amelyek tetszés szerint felbuk- 
kanhatnak a legkülönbözőbb álomképekben, mindenféle kombináció- 
ban, más elemek vagy mozzanatok társaságában. Hogy a nyelvi leírás- 
ból vegyek kölcsön egy szakszót: az álmoskönyv az álom-morfémák 
katalógusa. Csináljak rá egy idegen szakkifejezést? Mondhatnánk, 
"hüpnéma"-katalógus; de a szó talán inkább maradjon csupán tréfás 
rögtönzés. 

Már korábban is mondhattam volna, hogy a mezopotámiai tudo- - 
mányos irodalom felől nézve minden álmoskönyvet, a későbbieket is, 
végső soron omen-gyűjteménynek kell tekintenünk. Még azt is, ame- 
lyik, mint Artemidórosz, hosszasan elemzi az álmokat, s filozófikus 
megjegyzéseket fűz az értelmezéseihez. Még inkább a középkorban 
szokásos, és a leggyakrabban Dániel nevéhez kapcsolt egyszerű moti- 
vum-jegyzékeket, amelyeknek a sorába tartozik, ha a végső lényegére 
egyszerűsítjük, Krúdy Álmoskönyv-e is. Az álmoskönyvek mögött min- 
dig ott van a protaszisz és apodoszisz kapcsolata, a jel és a jelzett közötti 

összefüggés. Az omen-szöveg azt mondja, hogy ha ez és ez történt, vagy 
van, (akkor) azés amaz lesz: szükségszerűen, elháríthatatlanul." Ugyan- 
ezt mondja minden álmoskönyv is; annak értelmezésében, hogy mit 
jelent a szükségszerű, a különbséget már az omen-szövegen kívüli 
tényezők határozzák meg, a kontextus, a kulturális közeg." 
om-szegmentumok formalizált katalógusa — mondtam az imént. 
Beszélnem kell a formalizálásról is. Az Asszír Álmoskönyvben ugyanaz 
a szerkezeti elv érvényesül, mint általában a mezopotámiai tudo- 
mányos szójegyzékekben. Ez annyit jelent, hogy az omen-szövegeket 
bizonyos szavak vagy kifejezések alapján rendezik el. Az ékírásban sok 
sumer szójel (logogramma vagy sumerogramma) használatos; ezek leg- 
többje akkádul többféleképpen is olvasható, és némely sumer szójelnek 
akkádul számos jelentése van. Ha az Asszír Álmoskönyvet tanul- 
mányozzuk, első pillantásra, gyanútlanul, arra gondolhatunk, hogy a 
szerkesztők tárgyi rendben csoportosították az anyagot. Denem. Az elv 
pontosan ugyanaz, mint a szójegyzékekben vagy mint a többi omen- 
gyűjteményben. Az állandó (invariáns) elem szakaszonként mindig egy- 
egy szójel. Az Álmoskönyv, mint minden omen-gyűjtemény, bár akkád 
. szöveg, nagyobbrészt más nyelvű szójelekkel (heterogramma) van írva, 
ti. sumer szójelekkel, amelyeket akkádul kellett olvasni. A szaklexiko- 
nok rövidítéseit, szó értékű grafikus szimbólumait és tömör szakkifeje- 
zéseit hozhatom fel párhuzamul. 
. Mégis, az Álmoskönyvben a sumer szójel tulajdonképpen címszó 
vagy lémma; s ha az előbb kifejtett elgondolás megáll: az álom egy 
szegmentuma. Assur-bán-apli könyvtárának gyönyörű agyagtábláin, 
még a töredékeken is, tisztán látszik, láthatja az is, aki nem ismeri az 
ékírást, hogy melyik az a szójel vagy címszó, amely az adott szakasz 
omen-szövegeit — "fejezet"-té szervezi, amely az adott szakasznak a 
címe (lehetne). Ha valaki (szó szerint: egy ember) "megy", "elmegy 
(valahova) ", "repül", "beesik (vízbe stb)", "ül", "átváltozik (valamivé)", 
"csinál (megcsinál) (valamit) ", "szánt", "kivág (valamit)", "visz (vala- 
mit)", "kap (valamit)", "megfog (vagy: elvesz) (valamit)", "eszik", 
"iszik", "vizel" stb. Egy külön szakaszban: Ha a király (szó szerint: a 
trónszék). Az invariáns elem lehet isten, ég, csillag stb. is. A továbbiak- 
ban az omen-szövegek terjedelmes sorozatban közlik az adott címszó 
kombinációit minden lehetséges vagy elképzelhető kiegészítéssel. Sajá- 
tos mikro-enciklopédizmus ez, jól ismert a végtelen szójegyzékekből. 
Ha valaki azt álmodja, hogy más városba megy, akkor ez közel száz 
város felsorolását jelenti. Megjegyzem, sok idegen város jó jel "az em- 
ber"-nek; például, Babilón: jólét, egy éven át; Hit (az Euphratész men- 
tén, közel a mai Irág -— Szíria határhoz): hosszú élet; Laban (talán: 
Libanon): hírnév. Van, ahová nem érdemes álmodnod magad, csupa 
dékirági helységnév, például, Lagas: megrabolnak; Parsza: járványos 
betegséget kapsz; Jamutbal (a Tigristől keletre): lefognak. De folytatom 

azenciklopédikus szerkesztés bemutatását. Ha "az ember" azt álmodja, 
hogy ül, akkor ül széken, emelvényen, földön, gyékényen, gödörben; ül 
téren, gyűlésben stb. Ha a falra vizel, benedvesíti a falat, az utcát, 
befröcsköli saját magát, elárasztja az egész várost; vizelete folyhat előre, 
hátra, fölfelé, az égig, gödörbe, árokba, csatornába, folyóba stb. Ha húst 
eszik, eheti kecske, birka, kutya, róka, gazella, majom, vadállat húsát, 
eheti a színhúst, a belsőséget, a mócsingot, beleharaphat önmaga testé- 
be, saját kezébe vagy lábába, a barátjába, barátjának kezébe, lábába, 
arcába, barátja is az övébe, megeheti barátjának a szemét, leharaphatja 
a saját maga vagy barátja hímvesszejét, ehet élő ember húsából, ehet 
halott teteméből. Megölhet valakit, hogy megegye, megölheti és meg- 
eheti a saját testvérét, a tulajdon fiát. Ehet madarat, kacsát, galambot, 
varjút; ehet almát, fügét, egy szem szőlőt, egy egész fürtöt, mazsolát. 
Ehethomokot, földet, tégla-morzsalékot, port, vályogház faláról lehulló 
agyagot; saját maga vagy barátja ürülékét, ganajt, vadállat hullatékát; 
hernyót, kukacot, hangyát, legyet - s ha tudnánk, még mi mindent; de 
a tábla, mondtam, töredékes. Másoktólkaphatinni pohárban, bögrében, 
korsóban; kaphat vizet, folyóból, kútból, árokból, csatornából, pocso- 
lyából; kaphat bort, sört, mézet, vadmézet, olajat, illatos olajat, marha- 
faggyút, birkafaggyút, madár, hal, oroszlán, farkas, kutya, szamár, ló, 
öszvér, gazella olaját vagy zsírját. 

Innen visszatekintve, az eddigieknél pontosabban is megmondhat- 
juk, mi az álom elemi egysége, amit az elemző a szegmentálással az 
álom-szüzséből kiemel. A — most az egyszer mégis használom a szót — 
hüpnéma rendszerint dinamikus, mint ahogyan maga az álom is az. 
Valamivel történik valami. Nyelvileg nézve, alany és állítmány, esetleg 
mindkettő kiegészítő elemekkel. 

Folytatnám; "de únnád": ahhoz, hogy lássuk, mint jelent az álmok 
mini-enciklopédiája, ennyi is elég. Szándékosan nem teszek megjegy- 
zéseket az álmok tartalmára, a motivumokra; nem hivatkozom -— 
könnyű volna pedig - hasonló anyagra más álmoskönyvekben. A fel- 
sorolással nem is akartam mást, mint jelezni, hogy az Asszír Álmos- 
könyv omen-szöveggei a jól ismert tudományos rendben sorjáznak egy- 
más után: a szójegyzékek és az egyéb omen-gyűjtemények másfél vagy 
két évezredes, jól bevált gyakorlata szerint. 

Akármit álmodhatunk, használom, most már harmadszor, Cicero 
megfogalmazását: a legképtelenebb képtelenségeket is. Az Asszír Ál- 
moskönyv bizarr motivum-sorozatai azonban nem valóságos álmok 
valóságos képtelenségei. Az omen-szövegek sorozataiban a tudományos 
szójegyzékek logikája dolgozik. Éppen ez a tudomány benne: a babilóni 
tudomány. Mezopotámiában a legrégibb ékírásos szójegyzékek óta, az 
i. e. 3. évezred közepétől, de talán még régebbről, a legelső uruki sumer 
iskolai jegyzékektől kezdve az írnoki tudomány módszere a felsoroló 
(taxatív) teljesség. Nem általános elveket fogalmaztak meg, legalább 

írásban nem: kimerítő teljességgel felsoroltak mindent, ami az adott 
tárgyhoz tartozott. Még a kompilativ munkákban, a hasonló tárgyú 
gyűjtemények egységbe foglalása során is ezt az elvet követték: egymás 
mellé állítottak minden változatot. Enciklopédiáinkban, lexikonaink- 
ban ma is termékeny ez a régi elv. Más, mint az általánosítás integratív 
módszerei, a magasabb fogalmi egységbe foglalás; de semmiképpen 
sem "nem-általánosítás", hanem más szemlélet. Hogy a végtelen soro- 
zatokat semmifajta felsorolás nem merítheti ki, jól tudták ők is. Arra is 
hagyományosan: a felsorolás formái között keresték meg az eszközöket, 
hogy megragadják a variálódás végtelen lehetőségeit. Abszurd vagy 
majdnem abszurd eseteket vettek fel. Az egyik omen-gyűjteményben 
az ikerszülés mint ominózus esemény lehetőségei között számolnak 
négyes, nyolcas stb. ikrekkel is. Nem mintha előfordult volna. De ha 
ikerszülés van, akkor az ikrek esetleg lehetnek "ikrek ikrei" is: a kettő 
tőbbszörösei vagy hatványai szerint, s a tudománynak számot kell 
vetnie ezzel a lehetőséggel. És nemcsak numerikusan abszurd esetekre 
gondoltak, éz csak az egyik dimenzió. A másik dimenziót a variáció 
jelenti. Ha azt mondják, hogy kecske, birka, kutya, róka — én teszem 
hozzá: stb. — húsa, ez nemcsak kecske, birka, kutya és róka (stb.) húsa, 
hanem ezeken kívül disznóé, tevéé, elefánté is, már amennyiben ismer- 
ték ezeket az állatokat, lámáé biztosan nem: bármilyen állat, minden 
elképzelhető állat, minden állat húsa. A taxativ teljesség és a csapongó — 
hadd mondjam idegenes szóval is — oszcilláló variálódás: ezek a mezopo- 
támiai tudomány módszerei, nem az általánosítás helyett, hanem az 
általánosításra vagy a teljesség megragadására. Enciklopédiáink, hogy 
megint erre hivatkozzam, vagy álmoskönyveink ma sem tudnak jobbat: 
mindent felsorolnak, ha lehet; s ha nem, néhány jellegzetes példát 
említenek. 

A tudományos irodalom mint szöveg Mezopotámiában egységes 
elvek alapján szerveződik, s az alapelve a szójegyzékeké: a szójelek 
rendjé-reépülő szerkezet. Azékírásos logogrammák, mondhatni, termé- 
szetes módon alakítanak ki tematikus csoportokat, az anyagot mintegy 
fejezetekre tagolják. Ez az alapelv még kiegészülhet az asszociatív cso- 
portosítás elvével: a szinonimák, rokon fogalmak, az adott gyűjtőfogalom- 
hoz tartozó egyéb szavak egymás mellé kerülhetnek. Az Asszír Álmos- 
könyv tematikus rendje pontosan ugyanaz, mint a többi omen-sorozaté. 

Az álmoskönyvekben később sem látunk majd nagy változatosságot 
az anyag elrendezésében. Az i. e. 2. évezredi egyiptomi álmoskönyv, 
amely ugyancsak omenjellegű szövegekbőláll, anyagát, eléggékülönös 
módon, mindössze két nagy egységre osztja, kedvező és kedvezőtlen 
álmokra; más álmoskönyvekben ez a tagolás egyébként nemigen volt 
használatos. Az antik hagyományban a tematikus csoportosítás elve és 
az értekező álom-magyarázat terjedt el, s ez az álmoskönyv típus élt 
tovább a Földközi-tenger térségében a későbbi irodalmakban is, latinul, 

arabul, különféle más nyelveken. Emellett a középkorban, közvetlenül 
talán a bizánci álmoskönyvek nyomán,? a latin Európában, de Európá- 
tól Iránig nemzeti nyelveken — még jiddisül is — sokfelé elterjedtek a 
rövidebb-hosszabb ábécés álmoskönyvek (somniale); a címükben szer- 
zőként a zsidó-keresztény-mohamedán kultúrkörben rendszerint Dá- 
niel próféta van megnevezve, olyannyira, hogy a Liber Danielis círa 
szinte csak annyit jelentett: "álmoskönyv". Ehhez a típushoz tartozik 
Krúdy munkája is. Az ékírásos írásbeliség felől nézve, az ábécés álmos- 
könyv pusztán egy újabb változat a mezopotámiai tradicióra, csupán 
annyi különbséggel, amennyit az írásrendszerek különbözősége feltét- 
lenül szükségessé tett: nem a szójelek szerint, hanembetűrendben. Nem 
akarom azt állítani, hogy az ábécés álmoskönyv Mezopotámiából ered- 
ne, akár csak végső soron is; jóllehet a mezopotámiai hagyomány 
fennmaradásának, szórványos továbbélésének útjai egyelőre kifürkész- 
hetetlenek. Mindössze annyit mondok, hogy Babilóniában az i. e. 2. 
évezredben kialakult a tudományos irodalomban a mondatnyi terjedel- 
mű (omen-) szövegek nagyobb kompozicióvá szerveződésének egy 
standard formája, mégpedig a szójegyzékek alapelve szerint, s ez a 
szerkezet azóta is használatos, hol mint e eleven hagyomány, hol PEGIS 
mint újólag fölfedezett elemi módszer." Mindenesetre, az Asszír 
moskönyvrőlbiztosantudhatjuk, hogy formájára és szerkezetére évé; 
tehát mint szöveg, nem különbözött a kor tudományos irodalmától: 
maga is ennek része volt. 

2) Az álomfejtés második műveletea szegmentumok értelme- 
zése, egyenként, azaz jövendőmondó értékük megállapítása. Az ál- 
moskönyvekben a már ismert omen-szövegek második feléről van szó, 
az apodosziszról, helyesebben, a protaszisz és az apodoszisz kapcsola- 
táról. Mit jelent az álomnak ez és ez a mozzanata? Az álomfejtésben és 
az álmoskönyvekben a legrejtélyesebb mindig éppen a kód: a rendszer, 
amely szerint a megfejtés az álom mozzanatait megfelelésbe hozza a 
jövőbeli valósággal. Ebben a vonatkozásban is kivételesen fontos szöveg- 
nek tartom az Asszír Álmoskönyvet. Nem azért, mert a legrégibb álmos- 
könyveink egyike: ittnem számít a kor. Hanem mertismerjük, valamelyest, 
a tudományos hátterét, a mezopotámiai jövendőmondó tudományt. 

Ha azértelmezés értelmezését mint filológusi feladatot veszem, tere- 
pül a kis-szakaszok kínálkoznak. Egy álom-omen önmagában semmit 
sem mond az értelmezés módszeréről, már csak azért sem, mert tudjuk, 
a csillagtudomány irodalmából, de egyébként is, hogy a megfejtés, az 
apodoszisz, ugyancsak variálódik, részbena tudósok judiciuma szerint, 
részben a szöveghagyományozás során. Az egész álmoskönyv meg 
rendszerint heterogén anyagot tartalmaz: már készen talált szövegré- 
szeket vagy omeneket. Ahogyan a kutatás napjainkban többnyire nem, 
mondjuk, tankönyvekben él, hanem még mindig az Aufsatz műfajában: 
az omen-gyűjteményeknél is: elemzés céljára kis-szakaszokat kell kivá- 

lasztanunk. Kis-szakaszok az omen-szövegeknek azokat a csoport- 
jai, amelyekben közös lémma van. Itt van a legnagyobb valószínűsége 
annak, hogy egységes szerkezetet elemezhetünk. A módszer e egyébként 
ki van próbálva: a proverbiumok szemiotikai elemzésében." A köz- 
mondásokból rendszerint csak az elemzés céljára állítjuk elő a kis-sza- 
kaszt, formális jegyek alapján. A formális kritériumok teszik lehetővé, 
hogy az elemzés ne a tartalommal foglalkozzék, hanem a közmondások 
gondolkodásmódjával, logikájával, amelyben a tartalmi mozzanatok- 
nak nincs közvetlen szerepe. Az omen-irodalomban a végtelen soroza- 
tokból a közös lémma alapján kimetszett kis-szakaszok variánsokat 
fognak tartalmazni. Ez az egyetlen lehetőségünk arra, hogy a régiek 
tartalom-orientált vagy tartalom-tudatos értelmezési műveleteit forma- 
lizáljuk: megértsük. 

Ami mármost az álom-morféma értelmezését illeti, tudnunk kell, 
hogy a szakirodalom az álomfejtés tudományában sem napjainkban, 
sem a régiségben nem foglalhat magába mindent, aminek a gyakorlat- 
ban szerepe lehet, amit az álomfejtőnek tudnia kell. A tudomány nem- 
csak a könyvek ismerete: íratlan tudás, tapasztalat, a rögtönzés képes- 
sége is. Részben a szakma közkincse, amivel mindenki tisztában van, 
aki a szakmában benne van, de leírni nem szokták szinte soha, s nem is 
igen lehet, érvényesen nem, mert szüntelenül változik, és esetleg isko- 
lánként is rendre más. Részben azonban egyéni tudás, kinek-kinek a 
saját tudománya, rögtönzés, érzék, intuició. Ha orvoshoz megyünk, ha 
álomfejtőhöz: igencsak ritkán tapasztaljuk, hogy meghallgatván, meg- 
vizsgálván minket, könyvekben kezdenének lapozgatni. Az álmos- 
könyvek sem mondanak meg mindent: ami le van írva, legfeljebb kis 
része az eleven tudománynak. 

Ugyancsak Cicerótól tudjuk, s magam, más összefüggésben," már 
hosszasan írtam róla: az előjelek megfejtésekor Mezopotámiában két 
tényező mátrixát alkalmazták, kétfajta bináris osztályozást. Ezek egyi- 
ke, bizonyos ismertető jegyeknél, a "megvan" versus "nincs meg" op- 
pozició, a másik pedig a tér felosztása két félre, a "mi" és a "nem-mi" 
részekre (pars familiaris, illetve pars hostilis). A leginkább a máj-jóslásban 
látunk tisztán. Itt ha valami, ami a máj anatómiája szerint normális, ha 
"megvan" a pars familiaris-on, az mint előjel "kedvező", ha "nincs meg", 
"kedvezőtlen"; ha "megvan" a pars hostilis-en, mint előjel "kedvezőt- 
len", ha "nincs meg", "kedvező". Az álom-morfémák értelmezésében 
is hasonló osztályozás érvényesül. De az álmoknak azért más a termé- 
szete, s másképpen működik az álomfejtés logikája is. 

Az álom az értelmezés során mint az élet ellentéte jelenik meg, mint 
"nem-élet". Mintha az álom elevea pars hostilis volna. Egyér- 
telmű megfogalmazásban olvashatjuk ezt a tételt az egyik zsidó mid- 
rásban, ahhoz a bibliai szakaszhoz kapcsolva, amelyben Jahve HR 
mély álmot (tardéma) bocsát Ádámra, hogy kivegye egyik bordáját." 

halál élményének, mondja R. Hinena bar Jichak, az egyik változata 
(noblut)" az alvás; a prófécia élményének egyik változata az álom; és az 
eljövendő élet egyik változata a szombat. Az álom, hogy más szavakkal 
mondjam, olyan, mint a prófécia; és az alvás olyan, mint a halál. Ha a 
szövegezésben nem fogalmi is, az "élet" versus "nem-élet" vonatkozá- 
sában hasonlóan egyértelmű az egyik sumer Gilgames-eposzban," és 
ennek nyomán az akkád eposz XII. tábláján az "élet" versus "nem-élet", 
"világ" versus "nem-világ" ellentét megvalósulása az apró élet-mozza- 
natok szintjén. A fordított (inversus) világ; de a szó szerinti értelmében 
ennek a kifejezésnek: ami itt igen, az ott nem, ami itt bent, az ott kint, 
ami itt jobb, az ott bal, ami itt csók, az ott pofon stb. Ellenkező oldal, 
ellentétesértelem: az álom-morfémákértelmezéseennek a transzformá- 
ciónak a végrehajtása. A neve legyen ez: "más-világ" kód. Az 
élet-mozzanatok felbukkanása az álomban prognosztikai értéke szerint 
valóságos értékének éppen az ellentéte. A jellegzetes esetek: "van" / 
"nincs"; "igen" / "nemrT; "jó" / "rossz" stb. Az álomfejtés, nagy általá- 
nosságban mondva, erre a bináris oppozicióra épül föl, jóllehet, sok 
esetben nem látjuk tisztán, hogy az adott jelnek éppen melyik mozza- 


EY / 


natára, részletére, kvalitásának milyen elemére stb. rakódik rá a "más 
értelmezés. A "más-világ" kódot az Asszír Álmoskönyv is meglehetős 
következetességgel alkalmazza, és számunkra is könnyen felismerhető. 
Emlékezzünk a fentebb idézett álom-omenek egyik kis-szakaszára, ahol 


a "más-világ" kód tisztán érvényesül: 


"Ha valaki álmában fölmegy az égbe, 
és az istenek megáldják: 

Ez az ember meghal. 
Ha valaki álmában fölmegy az égbe, . 
és az istenek megátkozzák: 

Ez az ember hosszú életű lesz." 


Azoknak a hétköznapi dolgoknak, amelyek a valóságban rosszak, kel- 
lemetlenek, a jövendőmondó értéke rendszerint kedvező, és fordítva. 
Ebben az értelemben, például, a vizelet, ürülék, hányás, illetve a tetem 
érintése stb., minden visszataszító cselekvés, incestus stb., önmagában, 
mindig kedvező értelmezést kap. 


"Ha valaki (álmában) a saját vizeletében kezet mos: 
Nagy vagyon. 
Ha a vizeletével lefröcsköli magát: 
A karámja tágasabb lesz. 
Ha a vizelete az ég felé folyik: 
Fia, akit nemzeni fog, tekintélyes lesz. 
Ő maga rövid ideig él." 

Ugyancsak könnyű felismerni az Asszír Álmoskönyvben egy másik 
kódot, amelyet talán úgy nevezhetünk el, hogy asszociációs kód. 
Az álom-morfémákat olyasmire vonatkoztatják, ami azonos, de legalábbis 
kapcsolatban van, a morféma valamely lényeges elemével. Vizelet: valami 
olyasmi, ami "az (illető)ből jön", "tőle származik". Nemiszerv: fiúgyer- 
mek. Belsőség (állaté): "(lelki) nyugalom". Ez a kód sokkal tágabb teret 
enged a képzeletnek, mint amit mi még egyértelműnek tarthatunk, az 
asszociációk gyakran — a mi számunkra — túl szabadok: az asszociativ 
képzelet nem az arisztotelészi kategorikus szillogizmusok szérint működik. 

Az asszociációs kód egy változata, nemcsak az Ásszír Álmoskönyv- 
ben, de az álomfejtésben általában, magához a nyelvhez kötődik: nyelvi 
asszociáció, szófacsarás, szójáték (pun").? A szóhangzás asszociációk 
minden nyelvben szerepet kapnak a dekódolásban, nemcsak jóslatok 
(oraculum) vagy álmok megfejtésében, hanem a hasonló — vagy esetle 
csak ilyennek tekintett — szövegek titkos jelentésének feltárásában. 
Maga Freud is a (nyelvi) elvétés elemzésével kezdi lélekelemző tanul- 
mányait, s az itt nyert tapasztalatokat hasznosítja az álom elemzésében. 

. A hangzás hasonlósága mintegy jele a dolgok hasonlatosságának. Ami az 
akkád szójátékokat illeti, örülhetünk, ha egyáltalán felismerjük őket." 

Hogy az álom konkrétan mire vonatkozik, azt rendszerint a kiter- 
jesztés kód határozza meg. Az álom adott motivuma jelzi, hogy az 
omen milyen vonatkozásban jelez változást. A "vonatkozás" valami 
módon kapcsolatban áll a motivummal. Az ékírásos álom-omenek 
egyik szakaszában az álom pecséthengert mutat? 


"Ha valaki (álmában) pecsételőt ad neki: 
Fia lesz. — 
Ha valaki kötözött pecsételőt ad neki: 
Nem lesznek sem fiai, sem lányai. 
Ha valaki írott pecsételőt ad neki: 
(Ez az ember) vagy : Hírnevet szerez; 
vagy : Fia lesz, törvény szerinti örököse. 
Ha valaki képes pecsételőt ad neki: 
Fiai lesznek; 
lelkében nyugalom lesz. 
Ha valaki királyi pecsételőt ad neki: 
Oltalmazó istene és istennője lesz. 
Ha valaki régi pecsételőt ad neki: 
Törvény szerinti örökös; 
vagy: Jelet fog kapni. 
Ha valaki átfúrt pecsételőt ad neki: 
Törvény szerinti örököse lesz. 
Ha valaki tömör (értsd: nem átfúrt) pecsételőt ad neki: 
Tömött fülű (értsd: süket) fia lesz." 

Azért választottam ezt a szakaszt, mert fő motivuma, a pecséthenger, 
kultúra-specifikus. Ezekazálmokjellegzetesen Mezopotámia. A pecsét- 
henger: tulajdonjel. Jogi érvénye van. Lenyomata ugyanolyan értékű, 
mint nálunk a sajátkezű aláírás. Az álomban a pecséthenger csupa 
olyasmit jelez, ami az illető személy jogi és vagyoni státusát érinti. 
Minden pecséthenger-álom őrá magára vonatkozik, tulajdonára, az 
örökösére. Pecséthengert látni jegyez fiúörököst: a jogi és vagyoni biz- 
tonságot. A törött, és összekötözve (megdrótozva) használt pecséthen- 
ger "nem kedvező". A részletekhez hadd jegyezzem még meg, hogy a 
pecséthengerek felületén kép (dombormű véset) vagy / és írás van. Ha 
írás, az többnyire a tulajdonos neve (is). A név, feliratban: hírnév; a 
sumer eposzban Gilgames a nevét akarja felírni, oda, ahova más még 
nem írta fel a maga nevét: a tartós vagy örök hírnevet keresi. Ezt ígéri 
az álomban látott feliratos pecséthenger is. Más. A legtöbb pecséthen- 
gert, hogy végig lehessen görgetni az agyagtáblán, átfúrták. Ez a pecsét- 
henger normális állapota. Ha nincs átfúrva, nem normális, azaz "tö- 
mött", mint a süketek füle. Nem tudtam megállni. hogy ne csináljak — 
meglehet, esetlen — szójátékot a magyar szövegben is. Azt hiszem, ez a 
szakasz jelzi további magyarázatok nélkül, mit akarok mondani a kiter- 
jesztés kód kifejezéssel. 

Kombinációikkal együtt, ez a néhány kód elegendő ahhoz, hogy 
megértsük a mezopotámiai álomfejtés logikáját. Minden álmot nem 
tudunk visszavezetni rájuk; de hát, mint említettem, nem is szillogiz- 
musok. Hogy az álom valamelyik motivuma aztjelenti-e, amit az Asszír 
Álmoskönyv mond róla: erre a kérdésre csak egy felelet adható. Igen, 
számukra ezt jelenti; különben nem ezt írták volna. Persze, az i. e. 1. 
évezredben is volt, nyilván, több felfogás, több vélemény. Nekünk nem 
az asszírok álmait kell értelmeznünk, hanem az asszír álomfejtő tudo- 
mányt. A kódokat, ebben a formában, mi fogalmazzuk meg: de a régiek 
reasoning- je alapján, s ezek ilyeténképpen rekonstrukciók. Amit állí- 
tunk, csupán annyi, hogy az Álmoskönyvben és más mezopotámiai 
álom-omenekben ez a néhány kód elfogadhatóan leírja, a mi fogalmi 
vessek az előjelek értelmezésének logikáját. 

an más omen-gyűjteményekben is számos példát látunk rá, az 
Asszír znkneskönyübés ad a motivumok felsorolásában több helyütt jól 
észrevehető a — mint fentebb neveztem - taxativ teljességre törekvés, de 
még inkább a csapongó variálódás. Az omen-gyűjtemény szerkesztője 
figyelembe akar venni minden eshetőséget, mert előfordulhat bármi, 
és számít arra, hogy hátha tényleg előfordul. Egy adott omen-szö- 
vegre megírja a szükséges variánsokat, mégpedig úgy, hogy megvál- 
toztatja a paramétereket: az álom-szegmentum (a protaszisz) vala- 
melyik elemét. Nem kétséges, hogy az álom-omenek egy része kiszá- 
mított, tudatos alkotás, elméleti megfontolásból létrehozott konst- 
rukció. 

3) Az álomfejtés legutolsó művelete azösszegező értékelés, 
az álom egészének értékelése. Ez már nem az álmoskönyv feladata, 
hanem az álomfejtőé. A mezopotámiai epikus költészet álom-leírásai, 
de ugyanúgy Dániel könyve is, mutatják, hogy a részletek egyenkénti 
megfejtése — a szegmentálás és azonosítás — után az álomfejtő végül 
összegezi az álom egészének jelentését. Narrativ álmok vagy álom-tör- 
ténetek esetében ez nem más, mint a szegmentumok megfejtése során 
kapott értékek: a jel helyett a jelzett beillesztése az álom eredeti narrativ 
strukturájába. A hétköznapi álomfejtés alighanem hasonló volt, de 
részleteket erről nem ismerünk. 

A jövendőmondó tudomány más területein, ahol a végeredmény 
homogén részletekből tevődik össze, a leleteket csak összesítették. Kü- 
lönösen egyszerű az összesítés a bináris ("van" versus "nincs", "igen" 
versus "nem"") kód szerint: csupán össze kell számlálni a -- és — eredmé- 
nyeket. Van, ahol minőségi összegezésre van lehetőség, a lelet összete- 
vőinek hierarchiája szerint. Ilyen esetekben már nagy szerepet játszik a 
mérlegelés. Eldöntendő kérdésekre ezekkel a módszerekkel lehetett 
választ kapni az előjelekből. Ámde az álom spontán omen, nem befo- 
lyásolható, még azincubatiois csak a külső körülményeket teremti meg. 
Az álomfejtés befejező lépéseit nem tudjuk formalizálni, azon túlmenő- 
en, amit az imént a narrativ álmok kapcsán mondtam. 

Csak jelezni lehet azt is, hogy az álomfejtés nem volt elszigetelve a 
jövendőmondás egyéb eljárásaitól. A jövendőmondó tudományok 
szemléleti és módszertani egységét az teremtette meg, és tartotta fenn, 
hogy egymásra voltak utalva. A jóslat értékéről bizonyságot szerezni 
leginkább egy másfajta eljárás hasonló eredménye által lehetett. Az 
eredmények független ellenőrzése a tudományos kutatásban elengedhe- 
tetlen. Az álomfejtés eredményét rendszerint juhok májában ellenőriz- 
ték (hépatoszkopia). Egy verses történeti elbeszélés szerint a szorongatott 
helyzetben lévő Narám-Szín király a különböző technikákkal nyert 
jósjeleket szeretné ellenőriztetni éjszakai álom útján is. Mursilis hettita 
király egy országos járvány idején kiadja az utasítást, hogy a csapás okát 
tudják meg, akár omenből, akár az ő álma alapján, akár pedig látnoktól; 
a szöveghely egyik változata ezeken kívül említi még a papnők vagy 
papok incubatióját. 

Az álomfejtők státusa Mezopotámiában nem egészen ugyanaz, mint 
a jövendőmondó tudomány más szakembereié. Sejthetőleg többféle 
álomfejtés és álomfejtő szakember volt. Folklór szinten az álmokat igen 
gyakran öregasszonyok értelmezik. Ugyanez a helyzet az epikus költé- 
szetben is, csakhogy itt az öregasszonyok istennők vagy papnők, és 
templomban működnek. (A többi szereplő is azonos vagy, mint a király, 
hasonló státusú.) A szertartások szintjén is vannak adatok nőkről az 
álomfejtéssel kapcsolatos szerepekben, de ezek a szerepek alkalmasint 
inkább papi méltóságokat vagy tisztségeket jelentenek, férfi vagy női 

papságot egyaránt, semmint a mindentudó jósnők vagy látó öregasz- 
szonyok informális rangját. 

A vidéki városokban vagy falun élő, csak a ráérő idejében, vagy ha 
nagyon kérlelik, tudós álomfejtő aligha böngészte az Asszír Álmos- 
könyv agyagtábláit; ami neki kellett, tudta fejből, és látogatói is inkább 
bíztakbenne magában, mint az írásban. Könyvre, a standardizált tudás- 
ra, nem az amatőrnek vagy part-time szakembernek: éppen a professzi- 
onalistának volt szüksége. Ezért az álomfejtő szövegeket már eleve a 
tudományos irodalomhoz kell sorolnunk. Az álomfejtés professziona- 
lizálódása nyilván párhuzamos volt a jövendőmondás többi ágának 
fejlődésével. A szövegek időrendjéből ítélve, az álomfejtés némi fázis- 
késésben volt. De így legalább átvehette a másutt már jól bevált mód- 
szereket. A professzionalizálódott álomfejtés az omen-szövegek és a 
szójegyzékek mintájára rögzítette és alakította tovább az álomról való 
ismereteket. Az i. e. 2. évezred közepétől kezdve, amióta álom-omene- 
ink vannak, az álomfejtés a tudományos jövendőmondás része. A saját 
álmáról nyilván ezután is mindenki azt gondolta, amit akart, és mások- 
nak is szabadon adhatott tanácsot, ha megkérdezték, de a hivatalos 
státust és a tudomány rangját élvező álomfejtés az omen-irodalomhoz 
és a többi jövendőmondó tudományhoz igazodott. Az álmoskönyv 
ennek a szaktudománynak a szakirodalma. 

Már utaltam arra, hogy az álomfejtés történeti emlékeit naivitás 
tartalmi szempontból vizsgálni. Mégis, egy rövid megjegyzést én is 
teszek az álmok tartalmára. Óhatatlanul is fölmerül a kérdés, hogy a 
régi álmoskönyvek hagyomány görgette, korábbi könyvekből kiírt 
álom-motivumaiban megfogható-e az álom-élmény egyáltalán. Egy 
igen jó gyakorló pszichológus, aki az álmokat mint a személyiség 
aktuális feszültségeinek szimbolikus meg- (vagy: át-) fogalmazását né- 
zi," minden freudi és jungi magyarázaton túllépve is talál bizonyos 
álom-univerzáliákat. Néhány ezek közül szerepel már az Asszír Álmos- 
könyvbenis: esés, repülés, meztelenség, szex. Ha jól látom a szakiro- 
dalomban, újabban már ezeket az élményeket is lehet az alvás fizioló- 
giája felől magyarázni." A meztelen álom-élmény libido és archetípus 
magasságokból ilyen mélyre zuhant. Nehéz elképzelni, hogy ezek után 
a történész az álmok tartalmi elemeivel bármit is kezdhetne, hacsaknem 
effélét, Krúdy modorában, hogy, mondjuk: eKirállyal álmodni: Marxistá- 
nak jegyez feudalizmust.s Az álmoskönyvek, álom-leírások stb. összeha- 
sonlító vizsgálata kiszűrhet bizonyos univerzáliákat: de aligha a törté- 
nész, és nem is a pszichológus számára. 

Álmok és csillagok: befejezésül néhány szót hadd mondjak erről is; 
azálom-omenek eredetileg tulajdonképpen a babilóni csillagtudomány 
miatt kezdtek érdekelni. Úgy gondoltam, a kuriózus álomfejtés megvi- 
lágíthat valamit a babilóni tudományban használatos módszerekből. Ez 
a várakozásom, azt hiszem, igazolódott. Az álmokról és álomfejtésről 

az ékírásos szövegektől függetlenül is vannak ismereteink, s ezért 
könnyebb megítélni, mi módon kezelték őket a babilóniak, hogyan 
dolgozták ki az értelmezés módszereit, mi tette náluk az álomfejtést 
tudománnyá, mint az ékírásos forrásanyag más területein, ahol nem- 
csak az értelmezés, de néha a lelet is is kicsúszik a kezünkből. Azt 
szeretnénk megérteni, hogy mi az a tudomány. A tudomány státusa a 
társadalomban, felelőssége önmaga és a közege iránt. Mitől lesz egy 
bizonyos ismeretanyagból tudomány; meddig és milyen feltételek mel- 
lett marad az. Minderről az álom-omenekből valóban kiderül egy és 
más. A babilóni álomfejtés nem volt a kutatás önálló területe: szerves 
része volt a tudományos jövendőmondásnak. A módszerei egy részét 
is más szakterületekről vette át. Az álom-omenek, éppen mert az anya- 
gukról egyéb ismereteink is vannak, jó példa arra, hogy megértsük a 
morfológiájátatudományos módszerek transzpoziciójának, sáltalában, 
az alkalmazott tudománynak. 

Az álomfejtés csillaga Mezopotámiában egyszerre kelt fel a csillagtu- 
dományéval. Gudea a csillagot, amelyet jósjelnek tekintett, álmában 
látta, s az omen jelentését egy öregistenség, egy nő fejtette meg neki. Ha 
ehhez hozzáteszem, hogy az uralkodó az álom és a csillag-omen meg- 
értése után elvégezte a juhmáj vizsgálatot is, láthatjuk, hogy a az i. e. 3. 
évezred végéna csillagtudomány, a májtudomány és az álomtudomány 
egyszerre lépnek beazírásbeliségbe. A továbbiakbanisegyütthaladtak, 
mindvégig." 

A csillagtudomány és az álomtudomány között egy igen fontos kü- 
lönbség volt. Amolyan feladat- vagy szerep-megosztás. A csillagtudo- 
mány, mint a jövendőmondó tudomány egésze is, első, klasszikus 
formájában csak országos dolgokra tekint: csak a királyokat megillető 
technika (royal art, mint Robert Eisler könyvének" címe mondja), ti. csak 
királyok, és ezáltal az ország sorsával foglalkozik. Magánember ezért 
nemis művelheti. Ellenben az álomfejtés jobbára a közember dolgaival; 
mondjuk így, "polgári" jövendőmondás. Álmot mindenki lát vagy 
láthat, értelmezésével is bárki próbálkozhat, nem feltétlenül kell speci- 
ális felkészültség hozzá. Az uralkodó álmai is csak álmok, mint bárki 
másnak az álmai. Az álom értelmezésében lehet különbség a motivum 
értékében, attól függően, hogy király álmában szerepel-e, vagy közem- 
berében; de a motivum azért ugyanaz. Az Asszír Álmoskönyvben egy 
külön kis szakasz foglalkozik a "trónszék" álmaival." 

Azt mondanám, hogy ha a csillagtudomány a tudományok univer- 
zumában a makrokozmosz, akkor az álomtudomány jelenti a mikro- 
kozmoszt. Az álomfejtés egészében véve a jövendőmondás individuális 
irányzata volt, talán mindig is az. Népszerűvé válása, terjedése és növe- 
kedése, professzionalizálódása alighanem mindig kísérő jelensége, és 
nemcsak Babilóniában, egyfajta individualizációnak vagy a társadalom 
privatizálódásának." 

Népszerűségét, persze, csak növelte, hogy ez volt a legolcsóbb jöven- 
dőmondó eljárás: az álom magától jön, és ingyen van; értelmezése is 
sokkal egyszerűbb, mint a juhmájon található jeleké."" 

A királyi csillagtudomány (asztronómia / asztrológia) mellett az 
álomfejtés a tömegek számára szóló jövendőmondás. Talán még az az 
állítás is megkockáztatható, hogy az i. e. 1. évezredben a csillagtudo- 
mány és az álomfejtés együtt jelentették a korszerű tudomány egészét: 
szemben a hagyományos, még mindig nagy tekintélyt élvező, de nagy 
apparátushoz kötött, már kissé régidivatú, igen költséges máj- és belső- 
ségtudománnyal. A tudomány kettévált: egy királyi és egy közemberi 
vonulatra. Nem sokkal később, Babilóniában már az i. e. 5. század 
végén, megjelent a csillagtudomány individuális változata is: a szépre- 
ményű horoszkóp-asztrológia (genethlialogia) ." 

Némi melankóliával, ? de beletörődve a változtathatatlanba: az örök 
változásba, meg kell kérdeznem még, befejezésül: Mi történik a min- 
denkori tudománnyal, ha lejárt az ideje? Azaz, ha megváltozott a para- 
digma: a közfelfogás, az uralkodó szemlélet. A babilóni tudományok 
nagyjából elenyésztek, csapdájában a tudományos világnézetnek, a 
jövendőmondó tudománynak, a tudomány jövendőmondó funkciójá- 
ban való meggyőződésnek. Nem egészen: némely elemet fenntartott 
belőlük a naptárrendszer, a görög és arab asztronómia stb., illetve az 
antikvitásban nem túl jó hírű káldeus vagy káld jövendőmondás." Ez 
az egyik lehetősége a tudománynak: belekerülni a szellemi élet recycling 
folyamatába, elemekre hullni és ismét elemeivé válni más rend- 
szereknek. Fennmaradhat változatlanul is, ha nem is a nagy rendszer 
egésze, de bizonyos rész-rendszerei. Kimetszve az egykori összefüggé- 
seiből, e rész-rendszerek aztán hamarost elszigetelődnek, elveszítik 
kapcsolataikat az új gondolatokhoz és paradigmákhoz, még kevésbé 
tudnak, mint eddig, kritikailag szembenézni önmagukkal, alapelveik- 
kel: obskurantizálódnak. A zódiákus-asztrológia, a horoszkóp-tudo- 
mány, az egyedül tudományos világnézet: kell még több példa? 

A tudomány mint szöveg tartósabb, időtállóbb szövet lehet. A textus 
öntörvényű világ, el tud válni a paradigmától, amely létrehozta, s élni 
tud, most már a saját jogán. A tudományos szöveg legjobb esélye ez: 
irodalommá válni. Nemlesz, nemlehet minden akadémiai értekezésből 
könnyű olvasmány, elalvás előttre való, avagy leányregény; de hát az 
irodalom egyébként sem ez. Az igazán jó tudományos szöveg a létre- 
jötte idején világot teremtett, a maga világát, s ez a világ érdeklődést fog 
kiváltani akkor is, ha mindaz, amit a munka eredetileg közölt, már nem 
lesz érdekes: a tényanyag, a tételek, a paradigma. Csak újabb példákat 
említve, csak futólag. Gibbont nem a római történelem miatt olvassuk, 
s tekinti nemzeti klasszikusának egy negyed-világirodalomnyi közön- 
ség, ti. az angol. Frazer már nem idézhető, úgy értem, tudományos 
dolgozatban, mert semmi sem áll meg belőle, még a szavak sem, olyan 

szavak sem, mint, mondjuk, a mágia; de mégis, a Nemi partján, képze- 
letben is, ő marad a szellemi kalauzunk. Freud álomfejtését is, mint 
tudományt, elsodorta az Acheron." Szövege azonban eleven; újabb és 
újabb kiadások a bizonyság rá. Csak annyi a titok, hogy úgy kellolvasni, 
mint regényt. Dokumentarista prózát. 

Mégis Krúdy legyen az utolsó név, akit említek; s az Álmoskönyv az 
utolsó hivatkozás. Azt hiszem, neki sikerült, az írói teremtés mozdula- 
tával, kicsiben megcsinálnia, amiről beszélek: modellálni azévszázados 
folyamatot, a tudományos, technikai, gyakorlati szöveg átlényegülését 
(transubstantiatio) irodalommá. A jövendőmondó tudomány egyik szak- 
területének száraz szakműfaja, az álmoskönyv, melyből négy és fél ezer 
év néz vissza ránk, Krúdy mester-kezében már eleve: szürrealista re- 


gény. 

! Előadás az Ókortudományi Társaságban, "Csillagtudomány és álomfejtés 
Mezopotámiában" címmel, 1988. február 19. - A kézirat végleges változatát 
Providence-ben (Rhode Island, USA) dolgoztam ki, 1991. március. A meghí- 
vásért és a szíves vendégszeretetért köszönetem illeti a Brown University: 
Program in Judaic Studies munkatársait, s mindenekelőtt az intézet vezetőjét, 
Ernest S. Frerichs professzort. A tanulmányút költségeinek fedezéséhez hoz- 
zájárult a Soros Foundation (New York) támogatása is; ezúton is köszönöm. 
- Tanulmányom szorosabban assziriológiai vonatkozású részeit előadtam a 
Brandeis University (Waltham, MA) meghívására tartott előadásomban: 
"Scholarship and Erudition in Cuneiform Texts", 1991. április 22-én. 

? Sigm. Freud, Die Traumdeutung (1899) (7. kiadás, Leipzig $r Wien: Franz 
Deuticke, 1922). Magyarul legutóbb: Álomfejtés (Budapest: Helikon, 1985). - 
Két újabb "szuper-analizis", amelyek Freud tudományának legszemélyesebb 
anyagát, saját álmait és módszerét teszik a történeti interpretáció tárgyává: A. 
Grinstein, Sigmund Freuds Dreams (New York: International Universities 
Press, 1980); Ken Frieden, Freud"s Dream of Interpretation (Albany, NY: State 
Univ. of New York Press, 1990). 

3 Carl G. Jung, "The Practical Use of Dream-Analysis (1934)", in: R.F.C. Hull, 
Transl., Collected Works of Carl G. Jung, 16 (Princeton: Bollingen, 1954), 139-161, 
"Onthe Nature of Dreams (1948)", in: Uo., 8 (1960), 281-297; "Symbols and the 
Interpretation of Dreams (1964)", in: Uo., 18 (1976), 185-264. Számos további 
releváns megjegyzés található az álom-elemző szemináriumáról készült terje- 
delmes följegyzésekben is, lásd W. McGuire, Ed., C.G. Jung, Dream Analysis: 
Notes of the Seminar Given in 1928-1930 (Princeton, NJ: Princeton Univ. Press, 
1984), de ugyanígy Jung szimbólum-elemző munkáiban, amelyekre itt csak 
általában hivatkozom. 

§ Nem kimondottan az újabb álomfejtés és álom-elméletek története, de tudo- 
mánytörténeti kérdésekről is jó képet ad Harry T. Hunt könyve: The Multipli- 

city of Dreams: Memory, Imagination, and Consciousness (New Haven éz London: 
Yale Univ. Press, 1989). Kimutatja (p. 87 skk.), többek között, hogy az álmok 
kognitiv célú felhasználásának történeti változásai során az érdeklődés az 
archetipikus vagy prognosztikus ("prophetic") jelleg felől egyre inkább eltoló- 
dott az orvosi vagy személyes ( personal-mnemic") mozzanatokra. A Freud 
munkásságával kezdődő fél évszázad törekvéseiről ad személyes hangú jel- 
lemzést Erich Fromm, The Forgotten Language. An Introduction to the Understan- 
ding of Dreams, Fairy Tales and Myths (New York éz Toronto: Rinehart, 1951), p. 
109skk.: "The History of Dream Interpretation"; p. 148skk.: "The ArtofDream 
Interpretation". 

8 Harry T. Hunt, "Toward a Cognitive Psychology of Dreams", in: Jayne 
Gackenbach, Ed., Sleep and Dreams. A Sourcebook (New York $r London: 
Garland Publ., 1987), 251-281; Charles N. Alexander, et al., "Transcendental 
Consciousness: A Fourth State of Consciousness beyond Sleep, Dreaming and 
Waking", in: Uo., 282-315. 

§ Thomas S. Kuhn, The Structure of Scientific Revolutions (International Encyclo- 
pedia of Unified Science. Foundations of the Unity of Science, 2, no. 2) (2. 
kiadás, Chicago: Univ. of Chicago Press, 1970). Magyarul: A tudományos 
forradalmak szerkezete (Budapest: Gondolat, 1984). 

" Álmoskönyv, szerkesztette Krúdy Gyula, amint a régibb kiadások címlapján 
olvasható (kezemben a negyedik kiadás, Budapest: Athenaeum, é. n. [1947]). 
- Krúdy a könyvet 1919-ben írta, az első kiadás (változat) 1920-ban jelent meg. 
Keletkezéséről ő maga ír egy tárcájában, "A szigetlakó álmai" címmel (1923, 
újabban in: Vallomás, Budapest: Magvető, 1963, 74-79); és egy interjúban, 
melyből a forrás-olvasmányaira vonatkozó részt idézi és saját kutatásai alap- 
ján kiegészíti Barta András, in: Krúdy Gyula, Álmoskönyv / Tenyérjóslások 
könyve (9., bőv. kiadás, Budapest: Szépirodalmi, 1983), p. 581. Ugyanő jelzi azt 
is, hogy Freud álom-értelmezései, jobbára Ferenczi Sándor munkái és szemé- 
lyes közlései nyomán, bizonyos hatást gyakoroltak Krúdy felfogására, s így 
művére. 

§ Onirocriticon, ed. R.A. Pack (Lipsiae: Teubner, 1963). Önmagukban is értékes 
újabb fordításai: Robert J. White, The Interpretation of Dreams. Oneirocritica by 
Artemidorus. Translation and Commentary (Park Ridge, NI: Noyes Press, 
1975); D. del Corno, Artemidoro. II libro dei sogni (Milano: 1975); Karl Brackertz, 
Artemidor von Daldis, Das Traumbuch (Zürich $-München: Artemis Verlag, 1979 
éz München: Deutscher Taschenbuch Verlag, 1979). — Artemidórosz álom-le- 
írásainak tartalomelemzése és a motivumok történeti-szociológiai értékelése 
volt Hahn István utolsó nagyobb munkájának tárgya: Álomfejtés és társadalmi 
valóság. Artemidorus Daldianus mint társadalomtörténeti forrás (Értekezések, em- 
lékezések) (Budapest: Akadémiai Kiadó, 1985). 

9 A legutóbbi példák egyike George Devereux könyve: Dreams in Greek Tragedy. 
An Ethno-Psycho-Analytical Study (Berkeley ér Los Angeles: Univ. of California 
Press, 1976). A szerző klasszikus, majdhogynem orthodox freudista pszicho- 
analitikus, emellett jól képzett az anthropológia és klasszika-filológia terén is; 

az álom-leírások Aiszkhülosz, Szophoklész és Euripidész darabjaiban az ő 
számára mintha egy pszichoanalitikus rendelő fehér díványa mellett fölvett 
anamnézisek volnának. 

19 Maga Freud, bevezetésképpen, említést tesz ugyan a régiek álom-magyaráza- 
tairól, de átmoskönyvekre csak futólag hivatkozik: "Almoli" (héber nyelvű, 
de jiddis fordításban is elterjedt zsidó álmoskönyv a 16. századból) egy 
lábjegyzetben (id. kiadás, p. 3), "Achmet" (arab-bizánci álmoskönyv a 11. 
századból) abibliográfiában (uo., p.459) szerepel; Artemidóroszról pedig csak 
utóbbinak az álmok osztályozására vonatkozó nézetei kapcsán beszél (uo., p. 
2). A helyzet a pszichoanalizis későbbi története során sem sokat változott. 
Egy idevágó tanulmány újabban: W. Kurth, "Das Traumbuch des Artemido- 
rosimLichte der Freudschen Traumlehre" , Psyche4 (1951), 488-512; H. Bender, 
"Prognose und Symbol bei Artemidoros im Lichte der modernen Traumpsy- 
chologie", in: F.S. Krauss, Artemidoros von Daldis. Symbolik der Trüume (reprint, 
Basel éz Stuttgart: 1955), 355-369. 

H Aby Warburg, Gesammelte Schriften, II (Leipzig éz Berlin: Teubner, 1932). Az 
egyik legfontosabb tanulmánya magyarul: Pogány-antik jóslás Luther korából 
(Budapest: Helikon Kiadó, 1986). Munkásságának jelentőségéhez szélesebb 
körben lásd Ernest H. Gombrich, Aby Warburg: An Intellectual Biography (Lon- 
don: Warburg Institute, 1970). 

12 Nincs kompetenciám ahhoz, hogy az álom fiziológiai kutatásának mai helyze- 
téről képet adjak. Én magam nagy haszonnal forgattam, többek között, a Jayne 
Gackenbach által szerkesztett gazdag tanulmánygyűjteményt: Sleep and 
Drearns, lásd fent, 5. jegyz. 

B Lásd fent, 8. jegyz. 

14 p, del Corno, Graecorum de re onirocritica scriptorum religuiae (Milano: 1969). 

5 Steven M. Oberhelman, The Oneirocritic Literature of the Late Roman and Byzan- 
tine Eras of Greece: Manuscript Studies, etc., I-II (Thesis, Univ. of Minnesota, 
1981) (University Microfilms, no. 81-25,998). 

16 Karl Brackertz, Artemidor von Daldis, Das Traumbuch (lásd fent, 8. jegyz); Uő, Das 
Traumbuchdes Achmet ben Sirin. Übersetzt und erláutert (München: C.H. Beck, 1986). 

1 p. Drexl, Ed., Achmetis Oneirocriticon (Leipzig: Teubner, 1925); Uő, Achmets 
Traumbuch. Einleitung und Probe eines kritischen Textes (Diss. Freising, 1909). 
- Az antik álomfejtő-irodalomhoz lásd újabban E.R. Dodds, The Greeks and the 
Irrational (Berkeley $r Los Angeles: Univ. of California Press, 1951); I. Dambs- 
ka, "Le probléme des songes dans la philosophie des ancien Grecs", Revue 
Philosophigue de la France et de VÉtranger 151 (1961), 11-24; A.H.M. Kessels, 
"Ancient Systems of Dream-Classification", Mnemosyne, 4th ser., 22 (1969), 
389-424; Uő, Studies on the Dreams in Greek Literature (Utrecht, 1978); R.G.A. 
van Lieshout, The Greeks on Dreams (Utrecht, 1980); Geoffrey E.R. Lloyd, The 
Revolutions of Wisdom: Studies in the Claims and Practice of Ancient Greek Science 
(Berkeley, etc.: Univ. of California Press, 1987), p. 30 skk. 

sz Papyrus Chester Beatty, III. Kiadta Alan H. Gardiner, Hieratíc Papyri in the 
British Museum, Third Series (London: 1935), vol. I (Text), pp. 9-23; vol. II 

(Plates), pll. 5-8a, 12-12a. Részleteket közöl belőle fordításban John A. Wilson, 
in: James B. Pritchard, Ed., Ancient Near Eastern Texts Relating to the Old 
Testament (Princeton), p. 495 sk.; Naphtali Lewis, The Interpretation of Dreams 
and Portents (Aspects of Antiguity) (Toronto ér Sarasota: Hakkert, 1976), 7-15; 
S. Sauneron, in: A.-M. Esnoul, et al., Les songes et leur interprétation (Paris: 
Éditions du Seuil, 1959), p. 33 skk. 

59 A. Volten, Demotische Traumdeutung (Pap. Carlsberg XIII und XIV verso) 
(Analecta Aegyptiaca, 3) (Copenhagen: 1942). 

20 A. Leo Oppenheim, The Interpretation of Dreams in the Ancient Near East 
(ITransactions of the American Philosophicai Society, NS 46, no. 3) (Philadel- 
phia: American Philosophical Society, 1956); és újabb fragmentumok: "New 
Fragments of the Assyrian Dream-Book", Irag 31 (1969), 153-165. Részletek 
belőle, fordításban: N. Lewis, i. m. , 16-19; M. Leibovici, in: Les songes et leur 
interprétation, 68-71. 

2 Gustave E. von Grunebaum - Roger Caillois, Eds., The Dream and Human 
Societies (Berkeley: Univ. of California Press, 1966). (Francia, illetve, rövidítve, 
olasz fordításban is.) 

22 res songes et leur interprétation; N. Lewis, i. m. 

23 p. Frisch, Die Trüume bei Herodotus (Meisenheim a. Glan, 1969). 

AHH. Steiner, Der Traum in der Aeneis (Noctae Romanae, 5) (Bern, 1952). 

25 Ilyesmi, többek között, Vera Schneider, Gilgamesch (Lehre und Symbol, 18) 
(Zürich, 1967). 

256 Lásd Paul K. Feyerabend, Against Method: Outline of an Anarchistic Theory of 
Knowledge (London: New Left Books, 1975; rev. London ér New York: Verso, 
1988); Science in a Free Society (London: New Left Books, 1978); Farewell to 
Reason (London 8z New York: Verso, 1987); Three Dialogues on Knowledge 
(Oxford: Basil Blackwell, 1991). 

27 Részletesebben írtam ezekről a kérdésekről "A tudományos világnézet csap- 
dájában: A babilóni csillagtudomány" címmel. Jelen dolgozatom is közvetle- 
nül ehhez a tanulmányhoz csatlakozik. A babilóni jövendőmondásra vonat- 
kozó tudományos irodalomhoz lásd uo. 

28 A. L. Oppenheim, The Interpretation of Dreams, p. 186 skk., p. 206 skk. 

3 Az incubatio témájának klasszikus feldolgozása: L. Deubner, De incubatione 
capita guattuor (Lipsiae: 1900). Mezopotámiában, Gudea felirata kapcsán: 
Kmoskó Mihály, "Eine uralte Beschreibung der eInkubation", Zeitschrift für 
Assyriologie 29 (1914/1915), 158-171. 

Az egyiptomi álom-irodalomhoz lásd S. Sauneron, "Les songes et leur 
interprétation dans VÉgypte ancienne", in: Les songes et leur interprétation, 
17-61. 

AT, 1. 

32 Artemidórosz osztályozása Platónt követi (vö. Polit., 71D-72B; Tim., 571€- 
572B), de a terminológia már Hérodotosznál megtalálható. Macrobius rend- 
szere sokkal tagoltabb (vö. Somnium Scipionis, I, 3), s az a késő-antik és bizánci 
szerzőké is; lásd S.M. Oberhelman, i. m., p.-7skk. 

33 Dániel könyvében Nebúkadneccar egyszerre akarja megtudni "az álmot és 
annak értelmezését" (24), s Dániel, akivel az Ég istene tudatta a király éjszakai 
látomását, valóban egyszerre közti vele mindkettőt, hangsúlyozottan mint 
divinációt. A történet pointe-je, gondolatmenetünk szempontjából, az, hogy a 
szimbolikus álomban, mint ami a Nebúkadneccaré is volt, csak az álom és a 
megfejtés együtt a divinatio, tehát a babilóni király követelése, ha szokatlan 
is, egyáltalán nem abszurd szeszély. — Az álomlátás státusát a megfejtés 
határozza meg, visszamenőleg. A Babilóni Talmud (R. Hiszda) szerint az 
álom, megfejtés nélkül: levél, melyet nem olvastak el (bT Ber. IX, 14 — p.55A). 
Ugyanebbe az irányba mutat az a megfigyelés, hogy az ember az álmokat 
valamimódon rendszerint már értelmezésükkel együttálmodja. Erről a terep- 
munkát végző anthropológusok rendszeresen beszámolnak a primitiv társa- 
dalmak köréből is. Csak egy kitűnő összefoglaló áttekintésre hivatkozom: 
Robert K. Dentan, "Ethnographic Considerations in the Cross-Cultural Study 
of Dreaming", in: J. Gackenbach, Ed., Sleep and Dreams, 317-358, kül. p. 326 
skk.: "What Do Dreams Mean?" 

34 A kivételek: József csillag és gabonakéve álmai (Gen. 37), illetve a midjáni 
katona álma Gideon történetében (Bírák 7,13). - A Biblia álom-jeleneteit 
jegyzékben sorolja fel Jacgues Le Goff, "Le christianisme et les réves (IIle- VIIe 
siécles)", in: T. Gregory, Ed., I sogni nel medioevo (Roma: Edizioni dell Ateneo, 
1985), 171-218, lásd 216 skk. 

55 Vincent Scheil, "Tablette de présages", in: Mémoires de la Mission archéologigue 
de Susiane, 14: Textes élamites-sémitigues (Paris: Ernest Leroux, 1913), 48-59, 
col. IH-IV, részletek; lásd Oppenheim, The Interpretation of Dreams, p. 258 sk. 

36 A kifejezéshez lásd Clyde C. Smith, "Knowledge cFrom before the Flood", 
Encounter 31 (1970), 31-44; a Gilgames-eposzban: az újasszír tábla prológusa, 
I, i, 6. sor. 

37 A, L. Oppenheim, Irag 31 (1969), p. 159 skk., no. 5. 

38 v, Scheil, i. m. ; Oppenheim, The Interpretation of Dreams, p. 256 skk. 

39 De divinatione, I, 71: "Nihil tam praepostere, tam incondite, tam monstruose 
cogitari potest guod non possimus somniare." 

19 A Babilóni Talmud józanul mérlegel, és számol azzal, hogy az álomnak csak 
egy része válik valóra, s ami valóra válik, az sem azonnal (bT Ber. IX, 15 -— p. 
55B). 

41 A baljós álmok következményeinek elhárítására szolgáló eljárások, például, a 
ráolvasások az Asszír Álmoskönyvben nem cáfolják ezt az állítást, inkább 
erősítik: a baljós jövendölés nélkülük bizonyosan valóra vált volna. 

32 Lásd S.M. Oberhelman, i. m., p. 79 skk. stb. 

8 A közmondások vagy idézetek gyűjteményeiben napjainkban is szokásos, 
hogy a tematikus elrendezés vagy a kezdő szavak betűrendje helyett a lémma 
betűrendjében helyezik el az anyagot. 

4 Az ékírásos szöveganyagban az omen-szöveg, a protaszisz — apodoszisz 
struktura, az omen-irodalmon kívül a jogi irodalomban használatos. Ítélet- 
gyűjteményeink, Hammurapi felirata stb. , s egyáltalán, az egész kazuisztikus 

jog, az omen-szövegek strukturájára épül. Annak belátásához, hogy Hammu- 
rapinál nem törvények vannak, hanem ítélet-minták, s a gyűjtemény nem 
kódex, hanem didaktikus felirat, hozzájárult a szövegforma elemzése és mi- 
benlétének megértése is. 

85 a A tudományos világnézet csapdájában: A babilóni csillagtudomány." 

46 Gen. Rabba XVII, 5.3 ad Gen. 2,21-22 (ed. Jehuda Theodor - Chanokh Albeck, 
Jerusalem: Watermann Books, 1965), p. 156 sk. 

47 Theodor és Albeck kommentárja a szónál Jes. 34,4-re utal: (...) leesik minden 
seregük, mint a levél leesése a szőlőről. Az ige: nábal, "hullik", "leesik". A 
közkeletű fordításokban a szó: "Analogie" (Wünsche), "partial realization" 
(Neusner). Magyarul azt mondanám: "eset", "al-eset". 

48 "Gilgames, Enkidu és az alvilág." 

9 Freud, a talán leginkább maradandó könyvében (Psychopathologie des Alltags- 
lebens, 1901; magyarul: A mindennapi élet pszichopatológiája, Budapest, 1958), 
arra használta a nyelvbotlásokat, hogy elfojtott tudattartalmak nyomába ered- 
jen a segítségükkel. Egyébként az álmok nyelvi hátterét a szakirodalom beha- 
tóan tárgyalja. 

50 Hgy friss és személyes példát említek (Providence, RI, 1991. április 1); a tárgy 
megengedi, hogy ennyire személyes legyek. A jelen kézirat befejezésén dol- 
gozva, napok óta halogattamnéhány fontos telefonhívásomat. Az elintézetlen 
ügyek kissé már nyomasztottak. Az enapra virradó éjszaka a következő álmot 
láttam. - Egy hegyi vízmosásban vagy patakban megyek fölfelé. Nem tudom, 
mi okból, a kezemben kis gyíkot tartok. A víz sodra, bár hegynek föl, a 
folyással szemben mentem, egyre erősebb lett, s az állatka is kicsúszott a 
kezemből. Eleinte követett, majd elém vágott, és előttem haladt, és egyre 
nagyobb lett. Végül már úgy láttam, hogy valóságos krokodilus, és valami- 
képpen ő húz engem. Hirtelen tudtam , hogy az egész jelenet álom, és hogy 
jelentése van. Megkérdeztem magamtól, mit jelenthet, hogy egy krokodilus 
került elém. Még mindig álomban, hirtelen tudtam, hogy az állat crocodile, 
és nekem el kell intéznem a sürgős telefonhívásokat (to dial, "telefonálni"). 
Ekkor felébredtem, rövid időre. — Az álom-történethez még hozzá kell tennem 
a következőket. Nagyon ritkán szoktam álmodni, ha netán álmodom is, 
rendszerint nem jegyzem meg, mit, és általában nincs bennem semmi különö- 
sebb érdeklődés az álmok iránt, vagyis a magam álmai rendszerint egyáltalán 
nem foglalkoztatnak. Azitt leírtálomban, amennyire utólag, a felébredés után, 
elemezni tudtam, magyarul beszéltem önmagamhoz, de a legvégén, amikor 
a pun-t megértettem, hirtelen tudta m , hogy minden angol nyelvű, vissza- 
menőleg is. Egyébként a megszokott időben feküdtem le; az álom nem sokkal 
az elalvás utáni időszakra esett, amennyire meg tudom ítélni, az ún. REM 
alvási szakaszra (- "Rapid Eye Movement", erről lásd William H. Moorcroft 
cikkét: "Overview of Sleep", in: J. Gackenbach, Ed., Sleep and Dreams, 3-29). 
Utólag biztos vagyok abban, hogy más körülmények között, például, ha nem 
a jelen kéziraton dolgozom, ha nem angol nyelvi közegben, ha befejezetlen 
munkáim miatt nem állandóan a nolentem trahunt gondjával küzdenék ("Du- 

cunt volentem fata, nolentem trahunt": Seneca, Epistulae morales, 107,12) stb., 
nem álmodtam volna ilyesmit, vagy ha igen, nem maradt volna meg az 
emlékezetemben még reggelig sem. — Ami pedig azt illeti, hogy nem szoktam 
álmodni. A Babilóni Talmud (R. Zeira) szerint (bT Ber. IX, 16 — p. 55B) aki hét 
egymást követő napon át nem álmodik, az gonosz ember. Az ítéleten azért 
nyomban enyhít is: Lehet, hogy volt álma, csak nem emlékszik rá. — Más. A 
magábanaz álomban megmagyarázott álom motivumához megjegyezhetem, 
hogy ismeri a mezopotámiai irodalom is, Nabú-naid egyik feliratán, a király 
legitimációs álmának leírásában szerepel (magyarul lásd Komoróczy G. ford,, 
in: Harmatta János, Szerk., Ókori keleti történeti chrestomathia, Budapest: Tan- 
könyvkiadó, 1965, p. 228 skk.; elemzéséhez vö. Oppenheim, The Interpretation 
of Dreams, p. 204 sk.). Az Asszír Álmoskönyvben vanis egy omen, sajnos, csak 
a protaszisza maradt fenn, mely hasonló esetre vonatkozik: "Ha valaki álmá- 
ban álmot lát, és az álmot elmondja (ti. az áltomfejtőnek): [...]."— Megjegyzen- 
dő, végül, még az is, hogy a Babilóni Talmud (R. Johanan) szerint (DT Ber. EX, 
21 - p. 55B) az az álom, amelyet álomban fejtenek meg, biztosan igaz. — 
Egyébként másnap reggel az első dolgom volt, hogy elintézzem, amit addig 
halogattam, a telefonjaimat. 

51 va valaki (álmában) madár (isszuru) olaját (zsírját?) adja neki: Vigyázz (iszur), 
vigyázz! - mondják majd." Hogy a két szó hasonlóan hangzik, felismerhető, 
deérteni nem értjük. Lásd Oppenheim, The Interpretation of Dreams, p. 325: "B" 
(- VI?) tábla, "x -- 18." sor, és vö. p. 279, 87. jegyz. 

52 Oppenheim, The Interpretation of Dreams, p. 322, és p. 276 sk. 

53 A szöveget lásd Oliver R. Gurney, "The Sultantepe Tablets, IV: The Cuthaean 
Legend ofNaram-Sin" , Anatolian Studies 5 (1955), 93-113. A történeti elbeszélés 
legutóbbi feldolgozása, Tremper Longman IH, Fictional Akkadian Autobiog- 
raphy: A Generic and Comparative Study (Winona Lake, IN: Eisenbrauns, 1991), 
pp. 103-117 és 228-231, nem ismeri fel, hogy a szövegben említett "éjszakai 
zagígu" nem más, mint az álom, és a király az előjel-értelmezés egyéb fajtái 
mellett álom útján is szeretné megtudni az istenek akaratát. 

54 Ann Faraday, The Dream Game (New York, etc.: Harper éz Row, 1974), p. 66 
skk.: "Eight Common Dream Themes." 

55 Lásd H.Y. Kluger, " Archetypal Dreams and cEverydayp Dreams" , Israel Annals 
of Psychiatry 13 (1975), 6-47; D.R. Cann — D.C. Donderi, "Tungian Personality 
Typology and the Recali of Everyday and Archetypal Dreams", Journal of 
Personality and Social Psychology 50 (1986), 1021-1030; T. Nielsen, "Kinesthetic 
Imagery as a Ouality of Lucid Awareness", Lucidity Letter 5 (1986), 147-160; 
H.T. Hunt, Dreams (1989), p. 128 skk., ahonnan az előző cikkekről is tudomást 
szereztem. Azalvás fiziológiája konkrétanaREMstádiumotjelenti (lásd fent, 50. jegyz.). 

98 Középkori összekapcsolódásukat tárgyalja Tullio Gregory izgalmas cikke, "I 
sogni e gli astri", in: Uő, Ed., I sogni nel medioevo, 111-148. 

57 Robert Eisler, The Royal Art of Astrology (London: Herbert Joseph, 1946). 

ne Méltóságos álmok: "Ha valaki a xstrónszékv-re vizel": az illető lehet férfi, nő, 
kutya, disznó. — "Ha a ctrónszéks meglátja egy nő etitkáp-t (azaz: szemér- 

mét)", illetve, "Ha más az ő etitkás-t látja meg." — "Ha a etrónszéks álmában 
hány", vagy szennyvízbe nyúl, disznó húsát eszi, kutya teteméhez ér, leesik 
a tetőről stb. — Mit mondjak: nem éppen a royal art (of astrology) szintjén álló 
jelek. 

599 w. Ullmann, The Individual and Society in the Middle Ages (London: 1967); C. 
Morris, The Discovery of the Individual 1050-1200 (New Tork, 1972); C.W. 
Bynum, "Did the Twelfth Century Discover the Individual? (1980)", in: Uő, 
Jesus as Mother. Studies in the Spirituality of the High Middle Ages (Berkeley, etc.: 
Univ. of California Press, 1982), 82-109. 

90 Csak a késő-középkorra hivatkozom. Az asztronómiát és az álomfejtést a 
középkorban is együvé tartozónak tekintették. Az összehasonlítást az álom- 
fejtés javára a technika egyszerűsége dönti el, mint ritka világossággal meg- 
fogalmazva olvashatjuk a 12. századi Pascalis Romanus, a Liber thesauri occulti 
című munka szerzőjétől: "Nam in sompniis vita et mors (Stb.) levius guam in 
astronomia cognoscuntur, guia perceptio astronomie multiplicior est ac diffi- 
cilior." Idézi T. Gregory, "I sogni e gli astri", in: I sogni nel medioevo, 111-148, 
az idézet: p. 117, 20. jegyz. (Pascalis szövegét kiadta: S. Collin-Roset, Archives 
d"histoire doctrinale et littéraire du Moyen Age 30, 1963, p. 141 skk.) 

SEA jelenleg ismert legkorábbi horoszkóp egy ékírásos agyagtáblán olvasható, a 
-409 G- i. e. 410) évből, kiadta Abraham Sachs, "Babylonian Horoscopes", 
Journal of Cuneiform Studies 6 (1952), 49-65; a jelzett szöveg: p. 54 sk. A 
klasszikus horoszkóp-irodalom mesteri feldolgozását adja Otto Neugebauer 
- H.B. van Hoesen, Greek Horoscopes (American Philosophical Society, Memo- 
irs, 48) (Philadelphia, PA: American Philosophical Society, 1959). — A horosz- 
kóp-állítás antik gyakorlatának történetéhez lásd újabban: Robert Böker, "Die 
Schicksalshoroskopieundihre áltesten Hilfsmittel" , Hermes 86 (1958), 220-230. 

"2 Lásd Raymond Klibans ky-Erwin Panofsky - Fritz Saxl, Saturn and Melancholy: " 
Studies in the History of Natural Philosophy, Religion and Art (London, etc.: 
Nelson, 1964), Ch. I: "The Notion of Melancholy and Its Historical Develop- 
ment." 

§3 A "káldeus" tudós: sarlatán. 

64 Emlékszünk: "Flectere si negue superos, Acheronta movebo" - ez volt a Die 
Traumdeutung mottója (-— Aeneis VII, 312); természetesen, Freudnál más érte- 
lemben. 

IRODALOM 


Fentebb már futólag utaltam arra, hogy a tudománytörténet, de az álomjelensé- 
gekkel foglalkozó tudományok is, véleményem szerint, egyelőre kissé talán 
mostohán kezelik az álom-elmélet és az álmoskönyvek történetét. Hogy a jelen 
cikk jegyzeteiben szereplő szakirodalmi hivatkozásokat ebben a vonatkozásban 
valamelyest, mindenesetre, a dokumentáció feltétlenül szükséges mértékén fe- 
lül, kiegészítsem, alább — a teljesség bármiféle igénye nélkül, sőt, az igazat 
megvallva, inkább kissé véletlenszerűen, érdeklődésemre és szerencsémre ha- 
gyatkozva - egy kis bibliográfiát adok az idevágó szakirodalomból, jelezve — 
főként régibb vagy ritkább szövegek esetében - a mindenképpen szakirodalom 
számba menő, esetleg éppen első vagy egyetlen szövegkiadásokat, fordításokat 
is. Alább az álmoskönyvek valódi vagy fiktiv szerzőit, az áttekinthetőség végett, 
megkülönböztető (ritkított) szedéssel kiemeltem. 


Achmet: Lásd Brackertz (fent, 16. jegyz.); Drexl; Oberhelman, p. 191 skk. 

Agostino da Ancona: Lásd Scholz 

Almoli, Shelomo, Pitron halomot fSzaloniki, 1515] (72. kiadás", az Amsterdam, 

kül. p. 109 skk. 

96 (1962), 334-366 

Daniel: Lásd Drexl; Fischer; Förster; Martin; Oberhelman, p. 79 skk.; Oenne- 

NABÚ-ZUOUP-KÉNA, 
ADAD-SUM-USZUR, MÁR-ISTAR 


AZ ÉRTELMISÉG HELYZETE ÉS LEHETŐSÉGEI 
A BIRODALMI ASSZÍRIÁBAN 


Az értelmiség szó pontos megfelelőjét az ókori Kelet nyelveiben, termé- 
szetesen, nem tudjuk kimutatni; ebben a hiányosságban azonban a 
régiség minden kultúrája szinte egyöntetűen osztozik. Nem véletlenül: 
mind maga a fogalom, mind pedig a hozzá tartozó nyelvi jelek — 
elnevezések - történeti fejlődés termékei. Ezért, értelmiséget mondva, 
nagyjából a 18-19. század előtti időkben mindig valamelyest historizá- 
lunk: saját világunk képét vetítjük vissza a múltba. Ámde a történeti 
kutatásnak eredendően ez a természete: saját helyzetünkből, a magunk 
fogalmait használva nézni a múltat. A múlt éppen ezért érdekes. 
Mindamellett, jogosult értelmiségről beszélni a legrégibb társada- 
Imak kapcsán is, ahogyan ezt a kutatás teszi is egy ideje, Max Weber, 
Mannheim Károly és mások nyomán. Az értelmiség definiciója két 
koordináta mentén keresendő. Az egyik a történeti-genetikus: mi szá- 
mított értelmiségi munkának adott helyen és időben. A másik a filozó- 
fiai: miképpen tetteleget az adott csoport az értelmiség nembeli (transz- 
cendens) feladatainak. Ez a kettő, és éppen a kettő együtt, különösen 
izgalmas vizsgálatokat tesz lehetővé, hiszen így, mint Konrád György 
tanulmánya jelzi, értelmesen tárgyalható a feszültség az értelmiségi lét 
történeti-genetikus, illetve nembeli-transzcendens minősége között: e 
két minőség ellentmondásainak koronként más és más a rendszere. 
Az ókori Keleten a legáltalánosabb elnevezés, amely mögött mai 
fogalmaink szerint az értelmiséget kereshetjük, az írnok. A sumer dub- 
szar, akkád tupsarru, betű szerinti jelentésükben "tábla-író", a leg- 
könnyebben mint sajátos képzettségi és foglalkozási csoport határozha- 
tó meg. Az írnok cím gyakorta egyszerűen az írásbeliség közönséges 
hétköznapi területeihez kapcsolódik, s egyszerűen annyi, mint a mi okl. 
vagy dr. címünk. Bárki lehet írnok: írástudó és foglalkozásában vagy 
hivatásában írásbeli munkát — vagy azt is — végző; bárki, azaz a hivatali 
apparátus tagja, a szerkesztő vagy a tudós is. Az értelmiségi munka 
szellemi és tudományos dimenzióit hagyományosan az ummánu, "mes- 
ter" vagy "bölcs" szó is jelölheti. Már az i. e. 1. évezredben kezd 
elterjedni a lu-sid, eredendően "aki számol", de most: "tudós". Eszerint 
azértelmiségiek foglalkozási helyzete a társadalmi struktúra egészében 
a korábbihoz képest megváltozott, s magán az értelmiségen belül is 
határozottabb belsőrétegződés indult meg. Persze, a papi foglalkozások 

elnevezéseiben eleve megmutatkozik bizonyos specializáció. Emellett 
külön elnevezés csak az írnokok egy szűk csoportját illeti: azokat, akik 
a csillagászati szövegekkel foglalkoznak (tupsar enúma anu enlil, az égi 
jelenségekkel kapcsolatos omen-szövegek, az Enúma Anu Enlil című 
sorozat írnoka, csillagtudós). 

Az asszír birodalom akmé-ja, az i. e. 8. század közepétől a 7. század 
végéig tartó másfél évszázad különösen alkalmas arra, hogy az értelmi- 
ség helyzetét vizsgáljuk az ókori Keleten. Ebből az időből való a híres 
ninivei könyvtár, továbbá öszesen több mint háromezer, a királyhoz, 
illetve irodájához intézett levél és följegyzés (jelentés), közülük mintegy 
félezer olyan személyektől, akiket értelmiséginek kell tartanunk a szó 
legszűkebb értelmében is, valamint számos más levéltári gyűjtemény 
az ország több nagyvárosából vagy éppen kisebb vidéki központokból, 
hasonló szövegekkel. Vizsgálataink erre a forrásanyagra támaszkod- 
nak. 

Ha Mezopotámia történelmének akármelyik kielégítően dokumen- 
tált időszakát nézzük, feltűnik, milyen sok írnok nevét ismerjük, milyen 
nagy volt az írnokok száma. A III. Ur-i dinasztia korának (i. e. 2100 k.) 
nem egészen egy évszázadából, tulajdonképpen csak öt-hat városból, 
több mint 1500 írnok neve maradt ránk, egyedül Lagasból valami 600. 
Ezek az írnokok azonban tényleg hivatalnokok voltak többnyire. Az 
újasszír korban az említett levelekből, amelyeket az udvarnak —a király- 
nak - címeztek, csak Assur-ah-iddina (i. e. 680-669) tíz éve és Assur- 
bán-apli (i. e. 668627) első évtizede alatt mintegy 25 komoly és tekin- 
télyes tudós iratanyaga választható ki, olyanoké, akik többé-kevésbé 
rendszeresen szerepeltek, megbízásokat kaptak vagy joguk volt saját 
kezdeményezésükből is feljegyzést előterjeszteni; akiket a királyi udvar 
foglalkoztatott. Hozzájuk hasonló, de talán alacsonyabb szintű presz- 
tizst élvező tudósokat egyébként a százat meghaladó számban isme- 
rünk a jelzett rövid időszakból, legalább egy-két írott emlékük alapján. 
Az i. e. 7. századból egy — közelebbről nem ismert rendeltetésű — 
jegyzékben csupa írnok és egyéb értelmiségi foglalkozású személy 
nevét találjuk, a következő csoportosításban: 7 írnok (vagy esetleg 
csillagász-írnok), 9 ráolvasó-pap, 5 belsőség-néző (jövendőmondó), 9 
gyógyító, 6 engesztelő-pap, 3 madárnéző, 3 álomfejtő és 3 egyiptomi 
írnok. Az összesen 45 tudós férfiú nyilván az udvarban teljesített szol- 
gálatot, egyikük vagy másikuk nevét ismerjük más forrásokból is. Alig- 
hanem ők voltak a királyi udvar tudós testülete, az asszír Tudományos 
Akadémia. Élükön az írnokok elöljárója állt. Hasonló írnokok és tudó- 
sok neve az országnak még mintegy tizenöt városából ismeretes. 

A foglalkozások, amelyeket ez a jegyzék említ, ma nem látszanak 
értelmiségi munkának. Nem fogadnánk el őket tudománynak. A belső- 
ség-néző (bárú, vö. haruspex) vagy a madárnéző (dágilisszúre, vö. augur) 
ma legfeljebb egy vallási néprajz tudós vagy gyógyító embereinek—igen 

tágan meghatározandó - kategóriájába férne be: egyetemi tanár vagy a 
filozófiai tudományok (a jövendőmondás) doktora nem lehetne. S itt 
fogható meg az ókori keleti értelmiség történeti-genetikus minősége. 
Értelmiségünk, a birodalmi Asszíria tudósai, ilyen foglalkozási csopor- 
tokhoz sorolhatók: írnok, azaz előjel (omen) szakértő, belsőség-néző, 
démonűző, gyógyító (ti. ráolvasással gyógyító), engesztelő ráolvasások 
papja stb. Ezt a sorozatot azonban a mai taxonómiában nem a gyógyító 
emberek vagy papi foglalatosságok mellé kell állítani. A tudományos 
akadémiák osztályai, a professzorok tudománya szolgálhat megfelelő 
párhuzamul: a modern értelmiség — mindenekelőtt a tudományos értel- 
miség - jellegzetes funkcióit töltik be ők. 

A birodalmi Asszíria tudós értelmiségijeinek nagy létszámú csoport- 
jából háromnak a nevét emeltem a jelen fejtegetések címébe: mint típu- 
sok megtestesítőit. Másokról is lehetne — de róluk mindenképpen érde- 
mes külön-külön beszélni. Nabú-zugup-kéna, akit talán a legjobban 
ismerünk közülük, az i. e. 700 körüli évtizedekben működött, Kalhu 
(Nimrúd), az akkori főváros Nabú-templomában. Tőle nem levelek 
maradtak fenn, hanem tudós és irodalmi szövegek agyagtáblái, máso- 
latok és —sejthetően — eredeti munkák egyaránt. Adad-sum-uszur, mint 
nemrégiben előkerült adatok bizonyítják, a fia volt, aki Kalhuban nevel- 
kedett, s talán az i. e. 7. század elején, Szín-ahhé-eriba alatt került 
Ninuába. Az új fővárosba magával vitte apjának számos munkáját is; 
ezek a táblák utóbb — Szín-ahhé-eriba régi könyvtárának anyagával 
együtt — Assur-bán-apli könyvtárának törzsállományába kerültek. Ö 
maga, Adad-sum-uszur, a királyi udvarban főként gyógyító démonű- 
zéssel foglalkozott, ennek a tudománynak volt a mestere, járatos a 
szakirodalomban, és tapasztalt. Még megérte Assur-bán-apli korát, s 
fiátis el tudta helyezni az udvarban, a szellemi foglalkozásúak körében. 
Már-Istar, történetünk harmadik hőse, talán Adad-sum-uszur kortársa 
volt, de működése, amennyire leveleiből ismerjük, Assur-ah-iddina 
korára esett. 

Egy tekintetben mindhárom tudós különbözik a kor legtöbb más 
írnok-értelmiségijétől: amagasabb udvari körökhöz tartoztak. Mezopo- 
támiában az értelmiség általában vagy a palota — esetleg valamelyik 
nagyobb templom - szervezetében tudott elhelyezkedni, vagy intéz- 
ménytől független volt, s a szolgáltatásaiért kapott jövedelemből tartot- 
ta el magát. Egy ráolvasás az i. e. 2. évezred elején négyfajta szakem- 
bernek ígér ügyfeleket, ezek: pék, korcsmáros, orvos, jövendőmondó. 
Ez annyit jelent, hogy a város (nemcsak a city, többnyire a town is) ezt a 
négy kézműves mesterséget mint specializált foglalkozást elkülönítette 
-— és el is tudta tartani őket. Falun orvos vagy jövendőmondó sem volt, 
de a városban megélhetést találtak mindketten. Az i. e. 1. évezredben 
bizonyos változásokat figyelhetünk meg. A főfoglalkozású kézműves- 
értelmiségiek száma észrevehetően megnövekedett. Ezek a szakem- 

berek a mindennapi igények szerint régi típusú jövendőmondó tudo- 
mányt műveltek, leginkább az állati belsőségek vizsgálatát (extispici- 
um, haruspicium). Ellenben a nagy igazgatási és kulturális központok- 
ban, s mindenekelőtt a fővárosban, a királyi udvarban, új eljárások 
kerültek előtérbe, főként a csillagtudomány. Az egyszerű vidéki jöven- 
dőmondók most már kellő tudományos szakirodalommal rendelkez- 
tek, az eléjük kerülő eseteknek többnyire utánanézhettek saját könyve- 
ikbenis. A jövendőmondás kézikönyvei jelentéktelenebb helységekben 
is fel-felbukannak, egy-egy agyagtáblán, a nagy sorozatok kivonatos 
másolataiban. Az új tudománynak még nem volt mértékadó irodalma, 
amely lehetővé tette volna, hogy az újonnan fölvetődő kérdéseket a 
rutin biztonságával válaszolják meg. Az Enúma Anu Enlil, az égi jelen- 
ségek omen-szövegeinek gyűjteménye, még formálódott, a csillagtudo- 
mány elvontabb tanainak kézikönyvei csak a nagyobb intézményekben 
voltak hozzáférhetők. Aki a csillagtudomány terén érdemlegeset tudott 
mondari, akár csupán valamely égi jelenség, például, egy fogyatkozás 
megfigyelésével, az számíthatott az illetékesek kitüntető figyelmére. 
Nos, új elemek ebben a helyzetben: a képzett vagy éppen tudós szak- 
emberek nagy száma vidéken is, ellátottságuk a hagyományos szakiro- 
dalommal, továbbá, szerveződésük — minden jel szerint — önfenntartó 
munkaközösségekbe (a/esirtu, "tízek"), testületekbe (pigittu), s végül, e 
testületek esetleges, alkalmi kapcsolata a királyi udvarral. Számosjelen- 
tés, amelyet, például, égi jelenségekről, fogyatkozásról, újholdról stb. 
Assur-ah-iddina kapott, ilyen testületektől ered. Ezek számára kitünte- 
tés volt, hogy a királyi udvar — vagy a fővárosban működő tudós 
testület, az Akadémia — meghallgatta, netán olykor megkérdezte őket, 
hogy munkálkodásuk ország dolgához kapcsolódhatott. Hogy a király 
esetleg személyükre is felfigyelt, esetleg a fővárosba hívta őket. Az égi 
előjelek egyik - láthatóan -— kiváló szakértője írja egy följegyzésben: "A 
tudomány (tupsarrútu) nem hallatszik (?) a piacon. Bárcsak magához 
hívatna a királyok ura, bármely napon, amikor számára alkalmas, hogy 
előadjam uramnak, a királynak, miképpen ítélem meg a dolgot." Hogy 
csak kihallgatást kér-e a királytól, avagy Ninuába — az udvarba — 
szeretne kerülni: nem tudjuk. Azt sem tudjuk, pontosan mit akart 
mondani ezzel a tudománnyal a piacon. Hogy a piacon nem szokás, 
nem lehet a tudományról vitatkozni? Ilyen helyeken nincs tudomány? 
Vagy hogy ami ott hangzik el, azt nem hallják meg az erre illetékesek? 
Nem veszik tudomásul? Akárhogy vanis, a piacés a tudomány a szöveg 
szavaiban szemben állnak egymással. A fogalmazvány nem éppen a 
tudósok szókratészi életvitelét tanúsítja. Éppen nem azt; s ennek a 
különbségnek minősítő értéke van. Az értelmiség Asszíriában betago- 
lódott a királyi udvar meghatározta rendbe. A vezető értelmiség műkö- 
désének intézményi háttere csak a királyi udvar lehetett. Egy másik 
feljegyzésben olvassuk: "A világ királya: Marduk isten képmása. 

Urunknak, a királynak nemcsak a haragját érezzük, ha megharagszik a 
szolgáira: de tapasztalni szoktuk a kegyességét is." 

Felforgatva a három tudós időrendjét, foglalkozzunk először Adad- 
sum-uszur alakjával. Mint már említettem, Nabú-zugup-kéna fia volt, 
tehát gyermekkora óta élvezhette a legmagasabb értelmiségi származás 
előnyeit. Szellemi előnyeit is, persze. Leveleiben verset idéz, sőt, olykor 
maga is versszerűen szerkeszti meg hízelgő szavait (egy ilyen szakaszt 
az egyik leveléből a cikk végén, a Függelékben idézni fogok). Szín-ah- 
hé-eriba idején már udvari méltóság, s ettől kezdve, de kivált Assur-ah- 
iddina évtizedében, és még Assur-bán-apli alatt is, igaz, ekkor már mint 
"(a király) házának öreg szolgája", sűrűn írja jelentéseit ura számára; 
összesen több mint 60 levél, az egyik legnagyobb corpus maradt fenn 
tőle. A király legfőbb orvostudorának számított. Néhány levele, ame- 
lyeket másokkal együtt írt a királynak, arról tanúskodik, hogy egy 
időben amolyan intézetet vagy intézményes munkacsoportot vezetett. 
Talánőirányította a későbbi király, Assur-bán-apli nevelését. Alakjában 
vélte felismerni az assziriológiai kutatás egy időben Ahigar történeti 
mintáját — tévesen bár, de nem ok nélkül. Adad-sum-uszur járatos volt 
a ráolvasásokban, a kedvező és baljós napok tudományában (hémero- 
lógia), a csillag-omenekben: mindenben, ami a tudományok terén a 
királyt érdekelhette. Leveleiben a jövendőmondás tudományának igen 
alapos ismeretéről ad bizonyságot, kitűnően ismeri a szakirodalmat, a 
sorozatokat, és jó megfigyelő, tapasztalt az eljárások terén is. 

Miben áll a tudománya? Mindenekelőtt szolgálat volt. Adad-sum- 
uszur megrendelésre -— legyünk finomak: felkérésre, megbízásra — dol- 
gozott. Személyében beilleszkedett a királyi udvarba; nap mint nap 
fölmerült ügyekben foglalt állást, adott szakvéleményt, tett javaslatot. 
A tudomány iránti napi igények kielégítésén fáradozott. Egyre írta 
szakértő leveleit, miközben udvaronccá lett; tudós udvaronccá, igaz. De 
az álarc vagy maszk ráégett a bőrére. A tudomány szótitt teljes komoly- 
sággal használom. Adad-sum-uszur a gyógyítás tudományos irányza- 
tát képviselte. 

A mezopotámiai gyógyászatban két szemléletmód, iskola, irányzat 
vagy szervezeti szint különböztethető meg. Azegyika gyakorlati iskola, 
a tapasztalatokon alapuló gyógyítás, füvek és ásványok, valamifajta 
kezelés. A másik a tudományos iskola, amely a betegséget az elmélet 
felől közelítette meg, a démoni világkép felől, vagyis varázslattal és 
ráolvasással gyógyított. Nyomatékkal mondom: ez utóbbi volt a tudo- 
mány. Minél elméletibb, annál inkább a kor hivatalos világképéhez 
kötött, az uralkodó szemlélethez, elfogadott gondolkodási szkhémák- 
hoz. A gyakorlati iskola nem sok társadalmi megbecsülést élvezett. A 
presztizs a tudományé volt, azé az iskoláé, amely a tudományos világ- 
nézet alapelveit alkalmazta. Tekintély járt vele, rang és cím. Pénzt nem 
mondok: az újasszír korban a cash remuneráció még igen ritka volt. A 

tudományosság kritériuma az újasszír kor szellemi életében végső so- 
ron nem más, mint az, hogy egy adott tan, valamely "szaktudomány" 
igazodik-e, deklarative is, az uralkodó világképhez. Ez a világkép már 
nem szorul további ellenőrzésre: alapjaiban nem bírálják. Az egyedül 
tudományos világnézet; így maga az igazság, abszolut érvényű. Módo- 
sítani is csak úgy lehet, egy-egy elemében, hogy az egésznek a mindig 
is hirdetett folyamatosságában ne látsszék változás. Akik a régiségben, 
Asszíriában, a gyógyítás vagy a még ennél is fontosabb jövendőmondás 
tudományát-tudományágait—művelték, persze, tudtak valamit, amire 
azőketkörülvevő világnak—megbízóiknak, közönségüknek—szüksége 
és igénye volt, s amire ők, hivatásosak, életüket tették, legjobb szellemi 
erejüket szánták. Minősíthetjük őket akár tudósnak, akár sarlatánnak, 
azon az alapon, hogy mi magunk mit tekintünk tudománynak? A 
történész felelete erre a kérdésre, meggyőződésem szerint, csak ez lehet: 
nem. A múltban rendszerint azt tartjuk tudománynak, ami a mi tudo- 
mányunkból — a mindenkori "mi" tudományából - előlegezett valamit: 
szemléletet, módszert, tényanyagot. S tudománytalan az, ami ebbe a 
körcikkbe nem fér bele. A történésznek azonban éppen a tárgy törté- 
netiségét kell elfogadnia: a tudományt a maga korában. Történészként 
aligha mondhatunk mást, a legáltalánosabban, mint hogy tudomány 
mindig az, amit az illető kor annak fogad el. Mindamellett, a magasan 
kvalifikált, speciális vagy elméleti tudás értéke, helye a társadalomban, 
s persze, tartalma is, szüntelenül változik. E változás természetét vizs- 
gálni ugyancsak érdemes. Az asszírok tudományossága talán kínál 
általánosabb tanulságokatis. Az ókori Keleten, eztnem nehéz észreven- 
ni, folyamatosan, ha nemis radikálisan, változik a tudományok norma- 
tiv szemléletmódja. Vagy ahogyan Thomas S. Kuhn mondja, a paradig- 
ma. A világkép egésze. S vajon hiheti-e bárki is, hogy a paradigma a 
tudományban nem változik meg soha többé? Vajon az emberiség tudo- 
mánya nem lesz-e majd nemcsak "több", hanem mindig egy kicsit más 
is? Az ismeret és a szemlélet igazságai történetileg változnak. Lehet-e 
abszolutnak tekinteni egy időbeli sorozat valamely pontját, még ha ez 
a pontazadott pillanatban konszenzusnak számító világkép is? Nézzük 
a régiek tudományát a maga legáltalánosabb történeti keretei között; 
folyamatosságról vagy diszkontinuitásról beszélni csak így vanértelme. 
S így látjuk azt is, hogy nincs — eddig még nem volt - örök érvényű 
tudományos igazság, sem pedig egyedül tudományos világnézet. Ami- 
lyen világnézetnek egyébként a jövendőmondó tudomány kétségkívül 
számított a birodalmi Asszíriában. 

Ami az i. e. 7. század tudósait illeti, Adad-sum-uszurt és társait: 
tudományukban - könnyen ellenőrizhetjük — hosszú évszázadok isme- 
retei halmozódtak fel. Az előjeltudomány, de a gyógyítás tudománya 
is, fontos feladatának tekintette az akkumulációt: az ismeretek felhal- 
mozását. Minél nagyobb tudásanyag gyűlt fel az agyakban és az agyag- 

táblákon, annál nagyobb volt a tudósok és a tudomány tekintélye. 
Ismereteik ellenőrzésére, a tudományos szemlélet "falsifikáció"-jára 
nem került sor. Pedig viták, részletcáfolatok, bizony, sűrűn akadtak. 
Maga Már-Istar is ad példát ilyesmire, amikor leveleiben kétségbe 
vonja, mondjuk, más tudósok előjel-értelmezéseinek a helyességét, s 
figyelmezteti a királyt, ne hallgasson a tévtanokat hirdetőkre. Ez azon- 
ban csak a részletek körüli véleménykülönbség mindig: az elfogadott 
világkép érvényre juttatása a gyakorlatban. Ha nem egyenest valami 
még rosszabb: denunciáció. 

Reflektálatlan gondolkodásés a külső ellenőrzés alól kivont világkép; 
a megbízások szorgalmas teljesítése és hízelgő hűség a hatalomhoz; s 
ugyanakkor a hagyomány elevenen tartása és óriási tudás: ez Adad- 
sum-uszur személyiségének és helyzetének képlete. Neveszerepel föld- 
birtokokat regisztráló okmányon is. 

A harmadik tudós értelmiségi, akinek nevét a címben feltüntettem, s 
aki az imént már szóba került: Már-Istar. Sok tekintetben hasonlít 
Adad-sum-uszurhoz. Képzettségük, szakértelmük, szellemi tevékeny- 
ségük köre nagyjából egyforma. Mindössze hogy Már-Istar szűkebb 
szakterülete a csillagtudomány, az égi előjelek értelmezése. Ránk ma- 
radt leveleinek száma sem sokkal kisebb, mint Adad-sum-uszur corpu- 
sa. Mégis, Már-Istarról sokkal kevesebb személyeset tudunk. Nem is- 
merjük származását; nem tudjuk, mi lett vele a floruit-ját követően. 
Szellemi janicsár? A király személyes meghatalmazottja volt Délen, 
Babilóniában, ahol Asszíria kegyetlen háborúi és dúlásai után Assur- 
ah-iddina most új politikát próbált megvalósítani: a békét; de minden 
engedmény nélkül asszír szellemű békét. Már-Istar megbízatása külön- 
leges volt. Minden udvari cím vagy rang nélkül bár, ő irányította 
Babilóniában a templomok újjáépítését, ellenőrizte a szertartásokat. 
Sorra járta az ország templomait, felkereste a méltóságokat, beszélgetett 
mindenkivel, informálódott a papok és írnokok felkészültségéről, kipu- 
hatolta a tisztségviselők érzelmeit egymás - és főként a király iránt. S 
mindent azon nyomban jelentett a királynak. Kedvenc formulája a 
leveleiben: "Uram, a király tudjon (róla)." Kérlelhetetlen és megveszte- 
gethetetlen, de az illetékességének körébe tartozó személyekről minden 
kis pletykát meghall és komolyan vesz, hasznosítani igyekszik. Ítélőké- 
pessége, amit tudós felkészültsége hitelesít, mindig résen van; eszmei 
hűsége mindig éber. Ha akár tájékozatlanságot, akár megingást tapasz- 
tal, azonnal jelenti: "a király tudjon róla." Babilóniában nem egyszer 
tiltakoztak, olykor maga az asszír helytartó is, követelései vagy rendel- 
kezései ellen, de végül rendszerint az ő akarata és elgondolása jutott 
érvényre. Megrögzött ritualista volt; egy teljes holdfogyatkozást (i. e. 
671. december 27/28) követően, hogy a baljós előjel fenyegetését elhá- 
rítsa királya felől, maga rendezte meg és irányította a "helyettesítő 
király" szertartást, amelyet ilyen esetekre a hagyomány írt elő. Egy 

hasonló alkalommal Adad-sum-uszur csak azt tekintette köteles- 
ségének, hogy tudományos szempontból hozzászóljon az előjel értel- 
mezéséhez. Ezúttal talán még a "helyettes" személyét is Már-Istar vá- 
lasztotta ki: egy magas rangú babilóniai főpap fiát érte a tisztesség, hogy 
mint "helyettes" király a szertartás utolsó mozzanataként — meghaljon. 
Már-Istar voltaképpen a király "szeme" és "füle" volt, ahogyan az 
óperzsa királyi udvarban fogják majd mondani. Az elvek harcos képvi- 
selője, mindig a király szolgálatában; de tudós, tagadhatatlanul az. Ha 
kell, kapásból négy-öt odavágó oment is felsorol a levelében, értelmezi 
őket, változatokat ismertet, mások magyarázataihoz megjegyzéseket 
fűz: mintha csak valamely tudományos gyűjteményhez írna kommen- 
tárt. Ha tudományos kérdésekről beszélt is: tudta, nem babra megy a 
játék. Udvari címe vagy rangja nem volt, még az "írnok" címet sem 
használta, pedig ez megillette volna, egy névjegyzék így említi. Mint 
tudós is csak a király embere; urának halála után alakjára teljes homály 
borul. 

S most érkeztünk el oda, hogy három tudós értelmiségink elsejéről 
beszéljünk. Nabú-zugup-kéna régi írnokcsaládból származott, őse 
(Gabbi-iláni-éres) udvari írnok - az írnokok elöljárója — volt az i. e. 9. 
században, apja (Marduk-sum-igísa) is mint írnok szolgált. Ó maga II. 
Sarrukín (i. e. 721-705) és Szín-ahhé-eriba (i. e. 704-681) királyok alatt 
működött, az i. e. 700 körüli évtizedekben. Nevét számos agyagtábla 
írnoki záróformulája (kolofon) őrzi, részben Kalhuból, de — mint már 
említettem - Ninuából is. Összesen csaknem félszáz általa írt tábla 
maradt fenn. (Első ismert táblája i. e. 718-ból, az utolsó pedig i. e. 684-ből 
való.) Pályafutásának több évtizednyi idejét tekintve, ez önmagában 
talán nem volna valami sok, egy átlagos méretű táblán az írnok rend- 
szerint nem dolgozott még egy hónapig sem, de az eddig előkerült 
anyag nyilvári csak egy töredéke Nabú-zugup-kéna teljes életművének 
—és az övé még így is a legterjedelmesebb írnoki oeuvre-ök közé számít. 
(Meg kell jegyeznem, hogy mind a fia, Adad-sum-uszur, mind pedig az 
egyik — más fiától való — unokája, Istar-sum-éres, hozzá hasonlóan 
szorgalmasak voltak, ami az általuk írt táblák mennyiségét illeti.) 

Egész élete Kalhuban folyt le, Asszíria akkori fővárosának egyik 
templomában. Max Mallowan ásatásai idestova három évtizeddel eze- 
lőtt feltárták a Nabúisten templomának (Ezida) belső udvarából, a szent 
fülke bejárati ajtajával átellenben nyíló helyiséget (száma az ásatási 
tervrajzon: NT 12), amelyben dolgozott, vagy legalábbis ahol munkái 
java részét őrizték. Álldogáltam ezen a helyen magam is, akkor (1968- 
ban) már személyes vonzalmat érezve a mester iránt. 

10. ábra: Kalhu (Nimrúd): A Nabú-templom alaprajza. (M. Mallowan, Nimrud 

and Its Remains, VI. tábla.) A déli udvarból, Nabú és Tasmétum kettős szenté- 

lyének bejáratával átellenben, a könyvtárszoba (az alaprajzon: NT 12, "Tablet 
room"), ahol i. e. 700 k. Nabú-zugup-kéna szokott volt dolgozni 


Nabú-zugup-kéna mint írnok írással töltötte egész életét. Ebben az 
időben Kalhu nemcsak főváros: Asszíria szellemi életének központja is. 
Talán egy nemzedéknyi idő telt el azóta, hogy Kalhuban - babilóniai 
mintára bár, de Asszíria földjén először — egy újfajta csillagtudomány 
kezdett kibontakozni. A szemléletváltás mondhatnék, Kuhn szavával, 
paradigmát is — Ninurta és Nabú istenek papjaitól indult ki. Egyszerű 
szavakkal: a korábbi előjeleknél egzaktabbakat akartak. Ehhez arra volt 
szükség, hogy a lehető legnagyobb pontossággal meghatározzák az 
ominózus esemény adatait. Lévén jobbára égi jelenségekről szó, mert 
hogy ez esett az ő illetékességük körébe, bizonyos rendszerességgel 
figyelték az égboltot: a Holdat és a bolygókat, de alkalmilag az állócsil- 
lagokat is. A megfigyelések alapján, elemi matematikai extrapolációk 
segítségével, számításokat is végeztek, hogy jó előre meg tudják adni az 
ominózus esemény időpontját (adannu) stb. Asszíriában Ninurta és 
Nabú papjai voltak az első "káldeusok", hogy a később elterjedt és 
Európáig visszhangzó nevet használjam; a csillagoknak nem papjai, 
hanem - tudói. A csillagtudomány szemléletváltásának következmé- 

nyeképpen megváltozott Ninurta és Nabú helyzete a pantheonban. 
Nem annyira a kultuszban, persze: főként a theológiában. Hiszen aze- 
lőtt sem a hatalomistenségei voltak: inkább írnokok, tudósok pártfogói. 
Mostantól fogva még nagyobb tekintéllyel. Ez idő tájt öltött, főbb voná- 
saiban, végleges alakot az égi jelenségek előjeleit magába foglaló hatal- 
mas sorozat, az Enúma Anu Enlil, több ezer előjel-szöveg gyűjteménye. 
Ha más nem, legalább a terjesztés részben asszír írnokok érdeme lehe- 
tett. Mindenesetre, a sorozat ránk maradt másolatai — csupa töredék — 
között számos agyagtábla Nabú-zugup-kéna keze munkája. Még fon- 
tosabb adalék, hogy több kolofonból ítélve, talán ő szerkesztette, és 
esetleg részben írta is, a mezopotámiai spekulativ kozmológia legjelen- 
tősebb művét. I-nam-gis-hur-an-ki-a, "Íme, ez az ég és föld alaptörvénye, 
(a kölcsönös megfelelés...)": a lényeget már ez a cím (incipit) jelzi. A 
számunkra több pontonis, bizony, nehezen érthető, ezoterikus, helyen- 
ként — ha jól értjük — bizarr szöveg a világegyetem, ég és föld arányait 
írja le, matematikai és asztronómiai kategóriákban: a részek és elemek 
megfeleléseit, a méreteket és arányokat, a törvényeket. Spekulativ tu- 
domány, szoktuk mondari. Azt hiszem, merőben ahistorikus módon. 
A helyes az volna, erről beszéltem korábban, ha pusztán így monda- 
nánk: tudomány. Ebben a szövegben látjuk kibontakozni, Mezopo- 
támiában először, az elvont tudományos világképet. Ez a világkép 
nem független a korától; hogyan is lehetne az? De láthatóan tiszta 
tudomány, s ugyanígy láthatóan az éppen legkorszerűbb elmélet 
érvényesül benne. Ezt kell megállapítania a történésznek. S ha nem- 
csak a kor érdekli, hanem az ember is, tegye hozzá rögtön: ez a 
tudomány nem konszenzus, ehhez tudós elme kell, a konszenzustól 
továbblépni merő. 

Nabú-zugup-kéna tudós volt, s ha a Megfelelések szerzőségétilletően 
sejtésem megáll, nyilvánvaló, hogy matematikai asszociációiban elmé- 
lyültebb és okosabb, mint bárki más a kortársai közül. De maradt fenn 
tőle azért másfajta szöveg is. Például, ráolvasások, amelyeketbizonyára 
fia, Adad-sum-uszuris használt majd. És az őneve álla Gilgames-eposz 
újasszír változatának sokat vitatott XII. tábláján is kolofonban. 

Más összefüggésekben már több ízben foglalkoztam ezzel a különös, 
izgalmas és kihívó szöveggel. Mint ismeretes, a XII. tábla, amely nyil- 
vánvalóan az újasszír korban keletkezett, a törzsanyaghoz — az Uruk 
hajdankori királyáról szóló hősi ének szövegéhez — csatolva, mintegy 
függelékképpen, de a kompozició szerves részeként: az alvilágot idézi 
meg. Egy élénk ritmusú, hosszú és heves párbeszéd során az alvilágban 
foglyul ejtett Enkidu "szelleme" elmondja barátjának, Gilgamesnek, 
milyen az élet a halottak országában. Mi a sorsa a holtaknak: kinek-ki- 
nek ahogyan élt. Az akkád szöveg egy akkor már ezer vagy másfél ezer 
éves múltra visszatekintő sumer Gilgames-költemény második felének, 
csak az akkád eposzhoz illő második felének, majdnem szó szerinti 

akkád fordítása. Ebben az értelemben, s a kor normái szerint, feltétlenül 
tudós mű. Egy igen jó könyvtárban ülő, képzett, élete során mindenféle 
agyagtáblákat megismert filosz merész vállalkozása. Új fordításban föl- 
eleveníteni egy már-már feledésbe merült régi szöveget: beavatkozott a 
hagyományalakulás spontán folyamatába. Más szempontból nézve, az 
alvilág leírása jól értelmezhető a divinatio keretei között. Ha tetszik: 
előjel. Nem szokatlan abban a korban, sem pedig Nabú-zugup-kéna 
munkásságában. Tudós jövendölés az élet értelméről. Vagy pedig intés. 
Kérdés -feleletszerkezetben: ez a diszkusszió és a töprengés műformája 
Mezopotámiában. Aki ezt a szöveget csinálta, akár Nabú-zugup-kéna, 
mint meggyőződésem, akár — mert sejtésemhez nincs közvetlen bizo- 
nyíték - bárki más: szüksége lehetett a gondolati anyagára. Aligha 
terheljük meg túlságosan a szöveget, ha már a puszta létét is valamifajta 
reflexiv gondolkodás eredményének tartjuk. A szerző nem vetette el 
a hagyományos világképet; élt benne, ez volt a közege: felhasználta. 
Mérni akarta az élet értékét, az emberi életviteleket, mint a közönsé- 
ges létezés, a család vagy a hősi tett. Mérni abban, ami a leginkább 
egyetemes sors: a halálban. Hagyományos anyagot választott. Gilga- 
mes, az építkező király és kalandokban győztes hős: eleven hagyo- 
mány. De ez a szöveg, a keserű hangú XII. tábla a Gilgames-eposz 
végén, nem lehet egyszerűen véletlen lelet vagy penzum. Hanem 
olyasmi, amit maga választ feladatul, aki alkalmas rá, aki elszánt az 
önálló gondolkodásra; olyasmi, amit az írnok maga kell, hogy fontos- 
nak tartson. Szembenézni az életmintákkal és az eszményekkel: hogy a 
legáltalánosabban fogalmazzak, az értelmiségi létnek éppen ez a nem- 
beli-transzcendens minősége. Az önvizsgáló kétely; s amit ez sugall az 
embernek. 

Mi volt hát a helyzete és a lehetősége: mit tehetett az értelmiség a 
birodalmi Asszíriában? Azt, amit empiriánk mutat, amit tudós írnoka- 
ink életük típusosságával elénk állítanak. Az értelmiség nagyobb há- 
nyada derék szellemi kézműves volt, hétköznapi dolgaiban ügyetlen 
vagy ügyes, de élni és gondolkodni csak a közfelfogás szerint tudott. 
Szolgálta az uralkodó paradigmát: a tudományosnak elfogadott 
szemlélet alapján, kézikönyvei segítségével keresett konkrét megol- 
dásokat, s az újszerű gondolatokat legtöbbször nyilván ijedten elhes- 
sentette magától. Szellemi függetlenséghez nem a kisvárosi jövendő- 
mondó jutott, nem ez az értelmiség, még ha volt is könyvtára, vagy 
a jobbaknak és szerencsésebbeknek közülük munkatársai, tanítvá- 
nyai, hanem legfeljebb aki valamelyik nagy intézményhez kapcso- 
lódhatott, az igazi szellemi világközpontokhoz. S ilyen alig volt 
néhány az egész asszír cikumenéber, írnokaink világában. De még 
az ott nyerhető tágabb tér is, mit kínált lehetőségül? A sima nyelvű 
és hízelgő szavú írnok bejutott a királyi udvarba, a gyógyítás kiváló 
szakembere tudós udvaroncnak, a királyfi nevelőjének. A jó eszű 

csillagtudós, éles viták mestere elvállalta a különleges megbízott szere- 
pét, hogy a király szeme és füle legyen, s éber éleselméjűséggel írta a 
följelentéseket. Egy-egy nagy tehetség tiszta tudománnyal foglalkozott. 
Világképet fogalmazott, kiszámította az égi magtár térfogatát. Nem 
sejtvén, nyilván, hogy tudós meggyőződése, az alap és felépítmény 
tana, ti. ahhatvanas szám mint a mindenség építményének törvénye, és 
az erre visszavezetett determinációk: meggyőződése, amelynek kifeje- 
zésével még igazított is valamicskét a konszenzuson, magától elesik 
majd, ha egy más magyarázat bontakozik ki az övé mellett vagy annak 
ellenében. Ebben a világban mozgott az értelmiség a birodalmi Asszíri- 
ában. g 

A gazdag forrásanyagból elénk rajzolódó típusok közül talán még- 
semaz éber eszme-őr a legfontosabb; s nemis a készséges tudós. Hanem 
a kalhui otium lakója, akinek az élete öncélú spekulációk és kétkedő 
töprengések között telt el. Filológusként a régi agyagtáblákat forgatta, 
s ezeknek a szavával szólt kortársaihoz. Sumer szöveggel kérdezett rá, 
hogy mit ér a hősi tett, s mit a megszállott építkezés. Sumer szövegeken 
mérte le saját korát. 


IRODALMITÁJÉKOZTATÓ 


E tanulmányomat eredetileg előadásként mutattam be az Ókortudományi Tár- 
saság felolvasó ülésén (Budapest, 1982. november 12), majd pedig "Zur Rolle der 
Intellektualitát in der Politik Mesopotamiens" címmel Grazban, az Egyetem 
Ókortörténeti és Ókortudományi Intézetének meghívott előadójaként (1985. 
december 12). - Előadásom kéziratát lényegében változatlanul közlöm, csupán 
a legszükségesebb irodalmi utalásokkal kiegészítve. 

A régi és Európán kívüli társadalmak értelmiségi csoportjainak kutatásához 
és megértéséhez, Max Weber és Karl Mannheim ismert munkái mellett, különö- 
sen sok ösztönzés meríthető Edward Shils tanulmányaiból, lásd gyűjteményes 
kötetét: The Intellectuals and the Powers (Chicago éz London: The Univ. of Chicago 
Press, 1972, reprint: 1983). Konrád említett tanulmánya: Konrád György - Szelé- 
nyi Iván, Az értelmiség útja... (Bern: Európai Protestáns Magyar Szabadegyetem, 
1978), kül. p. 13 skk. A tudományos paradigma fogalmához lásd, természetesen, 
Thomas S. Kuhn nemrég - Bíró Dániel kitűnő fordításában — magyarul is kiadott 
könyvét: A tudományos forradalmak szerkezete (Bp.: Gondolat, 1984); a "falsifiká- 
ció"-hoz pedig Karl Popper, The Logic of Scientific Discovery, illetve Conjectures 
and Refutations: The Growth of Scientific Knowledge. A tudomány történeti 
fogalmával kapcsolatosan itt csak egy-két alkalmi megjegyzést tehettem. Az 
igényesebb vizsgálatoknak szembe kell néznie azokkal a kérdésekkel, amelye- 
ket Paul K. Feyerabend tett fel, lásd Against Method, illetve Erkenntnis für freie 
Menschen (Edition Suhrkamp, 1011) (2. kiadás, Frankfurt a.M.: Suhrkamp, 
1981) stb. 

Asszíriáról az itt szóban jövő időszakban a legjobb összefoglalást adja H.W.F. 
Saggs, The Might That Was Assyria (London: Sidgwick and Jackson, 1984). A 
korszak írnokait mint értelmiséget mutatja be A. Leo Oppenheim, "Divination 
and Celestial Observation in the Last Assyrian Empire", Centaurus 14 (1969), 
97-155; illetve "The Position of the Intellectual in Mesopotamian Society", Dge- 
dalus (Spring, 1975), 37-46. A folyóiratnak ugyanebben a füzetében P. Garelli 
cikke, "The Changing Facets of Conservative Mesopotamian Thought", Daedalus 
(Spring, 1975), 47-56, olyan jelenséget érint, amely a tanulmányomban tárgyalt 
kérdések hátteréhez fontos, itt azonban nem tárgyalhattam, ti. a szellemi élet 
változásainak hosszú időn át ható törvényszerűségeit. Az írnokokról, a rájuk 
vonatkozó eredeti elnevezésekről és tevékenységük forrásairól — babilóni anyag 
alapján - értékes tényelemzés Muhammad A. Dandamaev könyve: Vavilonszkie 
piszcy (Moszkva: Nauka, 1983). A bölcs és a bölcsesség fogalmához lásd Hannes 
D. Galter, "Die Wörter für cWeisheits im Akkadischen", in: I. Seybold, Hrsg., 
Festschrift für G. Molin... (Graz: Akad. Druck- u. Verlangsanstalt, 1983), 89-105; 
az akkád intellektuális költészethez Igor S. Klocskov, Duchovnaja ku! tura Vavilo- 
nii (Moszkva: Nauka, 1983). Az írnokokra vonatkozó forrásanyag jólhasználható 
gyűjteménye egyébként a III. Ur-i dinasztia itt említett korából, H. Waetzoldt, 
Das Schreiberwesen in Mesopotamien nach den Texten aus neusumerischer Zeit (Ha- 
bil.-Schrift, Heidelberg: 1973, MS), kül. p. 182 skk., a nevek jegyzéke. Az asszír 
írnok-szakértők fent említett jegyzéke in: C.H.W. Johns, Assyrian Deeds and 
Documents, I (Cambridge: Deighton Bell, 1901), no. 851; lásd hozzá A.L. Oppen- 
heim, Centaurus 14 (1969), p. 100. Az ékírásos irodalmi táblák kolofonjairól: H. 
Hunger, Babylonische und assyrische Kolophone (Alter Orient und Altes Testament, 
2) (Kevelaer: Butzon éz Bercker éz Neukirchen-Vluyn: Neukirchener Verlag, 
1968), lásd Nabú-zugup-kéna munkáihoz p. 90 skk., Nr. 293 skk. Végül, csak 
valamivel későbbi időszakra vonatkozóan ugyan, de általános érvényű szak- 
elemzéseket ad az írnokokról H.-M. Kümmel, Familie, Beruf und Amt im spütbaby- 
lonischen Uruk (Berlin: Gebr. Mann, 1979), az írnokokhoz lásd p. 108 skk. [Az 
értelmiség anyagi helyzetét az újasszír korban egy, mint várható is, panaszos 
levél nyomán ismerjük, lásd Simo Parpola, "The Forlorn Scholar", in: Francesca 
Rochberg-Halton, Ed., Language, Literature, and History: Philological and Historical 
Studies Presented to Erica Reiner (American Oriental Series, 67) (New Haven, CT: 
American Oriental Society, 1987), 257-278.— A tárgyhoz lásd, még e fontos szöveg 
ismerete nélkül, Vargyas Péter, "A szellemi és fizikai munka anyagi megbecsü- 
lése az ókori Mezopotámiában", Keletkutatás, 1986, ősz, 3-16.] 

A tanulmányomban tárgyalt időszak asszír tudósainak leveleit mintaszerűen 
kiadta és feldolgozta S. Parpola, Letters from Assyrian Scholars to the Kings Esar- 
haddon and Assutbanipal, I: Texts; H: Commentary and Appendices (Alter Orient 
und Altes Testament, 5/1-II) (Kevelaer: Butzon éz Bercker ér Neukirchen-Vluyn: 
Neukirchener Verlag, 1970, 1983). A könyv, mondhatri, teljes dokumentáció a 
korszak tudományának minden aspektusához a levelek és egyéb írott források 
alapján. A II. kötet bevezetése, pp. XIV-XXI — Oppenheim fentebb említett két 
tanulmánya mellett — a történeti értelmiség-szociológia egyik legjobb kísérlete az 

ókori Kelet forrásai alapján. A "helyettesítő király" szertartásához lásd uo., p. 
XXII.skk.; az idevágó gazdag korábbi irodalmat külön nem ismertetem. A másik 
forráscsoport, a jelentések szövegét kiadta R.C. Thompson, The Reports of the 
Magicians and Astrologers of Nineveh and Babylon..., I-H (London: Luzac, 1900; 
reprint: New York, NY: AMS Press 1977), ezen az anyagon és számos hasonló, 
általa feltárt tábla szövegén alapszik Oppenheim fent említett — úttörő jellegű — 
cikke a Centaurus hasábjain. Két rövid idézetem lelőhelye: Thompson, i. m., no. 
210 ("A tudomány nem. .."), illetve no. 170 ("A világ királya..."); mindkettőhöz 
lásd Oppenheinm, i. h., p. 115 sk. is. 

A mezopotámiai tudomány jellegét megszabó két szemléletmódot elsőként 
Edith K. Ritter határozta meg: "Magical-Expert and Physician. Notes on Two 
Complementary Professionsin Babylonian Medicine", in: Studies . .. Benno Lands- 
berger (Assyriological Studies, 16) (Chicago: The Univ. of Chicago Press 1965), 
299-321; mint dolgozatának címe is mutatja, ag gyógyászat anyagában. Általáno- 
sabb érvényű tudományelméletté Oppenheim fejlesztette a felismerést, lásd 
összefoglaló művét: Az ókori Mezopotámia (Budapest: Gondolat, 1982), kül. p.355 
skk. A jövendőmondó tudományról jó összefoglalást ad O.R. Gurney, "The 
Babylonians and Hittites", in: M. Loewe - C. Blacker, Eds., Oracles and Divination 
(Boulder, Colorado: Shambala, 1981), 142-173; illetve, még szélesebb alapokon, 
Jean Bottéro, "Symptőmes, signes, écritures", in: J. P. Vernant, et al., Divination 
et rationalité (Paris: Éditions du Seuil, 1974), 70-197. Az egyik szakágazat bemu- 
tatása: Ivan Starr, The Rituals of the Diviner (Bibliotheca Mesopotamica, 12) 
(Malibu, CA: Undena, 1983). De minden modern elemzésnek is Cicero munká- 
jából (De divinatione) kell kiindulnia. 

A három tudós, akikről tanulmányomban részletesebben írtam, már régóta 
magára vonta a szakkutatás figyelmét, alakjukkal gazdag irodalom foglalkozik. 

Nabú-zugup-kéna asztronómiai munkáihoz újabban lásd A. SckHott, "Das 
Werden der babylonisch-assyrischen Positions-Astronomie...", Zeitschrift der 
Deutschen Morgenlündischen Gesellschaft 88 (1934), 303-337, kül. p. 324 skk.; D.J. 
Wiseman, "Assyrian Writing-Boards", Irag 17 (1955), 3-13, kül. p. 9 sk.; H. 
Hunger, "Neues von N.", Zeitschrift für Assyriologie 62 (1972),99-101. (Nemrégi- 
ben Stephen J. Lieberman összeállította a Nabú-zugup-kéna nevét viselő táblák 
kimerítően teljes jegyzékét, in: Hebrew Union College Annual 58 (1987), p. 204 skk., 
222. jegyz., és behatóan elemezte a tudós tevékenységét is, uo., pp. 204-217.] A 
fentebb is tárgyalt I-nam... töredékeit feldolgozta és nyelvi stb. tekintetben 
kommentálta Alasdair Livingstone, Mystical and Mythological Explanatory Works 
of Assyrian and Babylonian Scholars (Diss. Birmingham; 1980, M5), pp. 1-40. [Utóbb 
nyomtatásban is, szövegkiadás és magyarázatok: (Oxford: Clarendon Press, 
1986), p. 17 skk.] Rövid megjegyzéseimmel, természetesen, még csak jelezni sem 
tudtam a mű lényegi tartalmát; a Nabú-zugup-kéna szerzőségére vonatkozó 
sejtésem további bizonyításra szorul. A nimrúdi ásatásokról, s közelebbről a 
Nabú-templom bennünket érdeklő helyiségéről minden felvilágosítást megad 
M.E.L. Mallowan, Nimrud and Its Reműins (London: Collins, 1966), kül. I, p. 231 
skk.; Folding Maps, etc., Pl. 6; továbbá J.N. Postgate — J.E. Reade, "Kalhu", in: 

Reallexikon der Assyriologie, 5 (Berlin őz New York: Gruyter, 1976-1980), 303-323, 
kül. p. 309 skk. (ásatás), 321 sk. (táblák); E. Heinrich, Die Tempel und Heiligtümer 
im alten Mesopotamien (Denkmiler antiker Architektur, 14) (Berlin $r New York: 
Gruyter, 1982), I, p. 266 skk. A Gilgames-eposz fejlődéstörténetéhez lásd most 
J.H. Tigay, The Evolution ofi the Gilgamesh Epic (Philadelphia: Univ. of Pennsylva- 
nia Press, 1982). A szóban forgó XII. tábla szövegét lásd A. Shaffer kiadásában: 
Sumerian Sources of Tablet XII of the Epic of Gilgames (Diss. Univ. of Pennsylvania, 
1963, M5), p. 45 skk.; magyar fordítását, a sumer szöveg alapján, de tekintettel 
az akkád változatra is, Komoróczy G., "Fénylő ölednek édes örömében..." A sumer 
irodalom kistükre (2. kiadás, Budapest: Európa, 1983), 190skk. A XI. tábla helyéről 
az eposz újasszír változatában, és Nabú-zugup-kéna szerzőségének föltevéséről 
részletesebben: Komoróczy G., A sumer irodalmi hagyomány (Budapest: Magvető, 
1979), p. 495 skk. 

Adad-sum-uszur leveleit kiadta Parpola, i. m., I, p. 88 skk., no. 119 skk.; II, p. 
101skk. A corpust, és Adad-sum-uszur pályáját, nemrégiben ketten is tárgyalták, 
lásd K. Deller, "Die Briefe des A.", in: W. Röllig, Hrsg., Festschrift Wolfram F. von 
Soden (Alter Orient und Altes Testament, 1) (Kevelaer, etc.: 1969), 45-64, jobbára 
csak textológiai céllal, de az írnoki jellegzetességek igen alapos elemzésével; 
illetve M. Fales, "L" cideologos A." , Attidella Acc. Naz. dei Lincei. Rendiconti. Classe 
di scienze morali. . . , ser. 8, vol. 29 (1974), 453-496, érzékeny történeti érdeklődés- 
sel. 

Már-Istar leveleit kiadta Parpola, i. m., I, p. 218 skk., no. 275 skk.; II, p. 262 skk. 
Működéséről írt A. Schott — J. Schaumberger, "Vier Briefe M.s an Asarhad- 
don...", Zeitschrift für Assyriologie 47 (1941-42), 89-129; B. Landsberger, Brief des 
Bischofs von Esagila an König Asarhaddon (Mededelingen der Kon. Nederlandse 
Akad. van Wetensch., Afd. Letterk., 28, no. 6) (Amsterdam: Maatschappij, 1965), 
38 skk. old. 

Az óperzsa király "szeme" és füle" kifejezések értelmezéséhez a klasszikus 
szöveghely Xenophón, Kürupaideia, magyarul Fein Judit fordításában: Xeno- 
phón, Kürosz (Budapest: Európa, 1965), VIII, 2,10; 6,16; vö. Hérodotosz, I, 100. Az 
idevágó szakirodalomból: R.N. Frye, "The Institutions", in: G. Walser, Hrsg., 
Beitrüge zur Achümenidengeschichte (Historia. Einzelschr., 18) Wiesbaden: Steiner, 
1972), 83-93, kül. p. 89; I.M. Cook, The Persian Empire (New York: Schocken, 1983), 
p. 143. 

A csillagászatról és általában a tudomány helyéről Mezopotámia szellemi 
életében egy nagyobb munkám van előkészületben. Néhány kérdést ott bőveb- 
ben is tárgyalok. — A jelen tanulmány pár-darabjának tekinthető egy később írt, 
de hamarabb megjelent dolgozatom: "Jeremiás, Jeruzsálem, Nebúkadreccar. 
Kritikai értelmiségi az ókori Keleten a nemzeti és birodalmi politika erőterében", 
Valóság 28, no. 10 (1985. október), 41-58, s alább e kötetben is. 

FÜGGELÉK 


Mint már jeleztem, Függelékben akarom közölni Adad-sum-uszur egyik levelét, 
talán a leghíresebbet, amelynek, mindenesetre, irodalmi értéke van; közelebbről, 
a levél terjedelmes bevezető szakaszát, mely megidézheti a tudós stílusát és 
szellemiségét. Tudott írni: mester volt, ha hízelegni akart, akkor is. A levelet 
Adad-sum-uszur valószínűleg i. e. 666-ban írta Assur-bán-apli királyhoz. Köz- 
vetlen oka, amiről a levél itt nem közölt további részeiben beszél, az lehetett, 
hogy a hajlott korú írnok mellőzöttnek érezte magát az új király udvarában. 
A király kegyes figyelmét kéri mind saját maga, mind pedig fia iránt. Azakkád 
szöveget legutóbb Parpola dolgozta fel, i. m., I, p. 88 skk., no. 121; II, p. 103 
skk. Alább az akkád szöveget Deller tagolása szerint adom, lásd i. m., p. 51. 
Fordításom egy korábbi, igénytelennek mondható változata megjelent in: 
Harmatta. J., szerk., Ókori keleti történeti chrestomathia (Budapest: Tan- 
könyvkiadó, 1965), p. 195 sk. 


A királynak az én uramnak a te szolgád Adad-sum-uszur 
üdvözlet a királynak az én uramnak 
Nabú és Marduk áldja meg a királyt az én uramat 
erősen erősen 


Ansar az istenek királya szólította Assur-ország királyságára 
a király az én uram nevét 
Samas és Adad rendelte érvényes jósjelével 
a király az én uram uralmát 
országok fölött 
boldog uralkodást 
a jog napjait 
igazságosság éveit 


bő esőket 
dús áradásokat 
jó árakat 
az istenek elégedettek 
erős az istenfélelem 
gazdagon ellátva minden templom 
az ég és a földkerekség nagy isteneit mind tisztelik 
a király az én uram idején- 
táncra perdülnek a vének 
dalolnak az ifjak 
a nők és leányok örvendnek boldogok 

férjnél vannak a nők 
függő díszíti őket 
fiúk lányok születnek 
bőa szaporulat 


aki bűnössé vált s halálra ítélték 
a király az én uram életben tartotta 
akit hosszú évekre lefogták kiszabadította 
aki hosszú időn át beteg volt meggyógyult 


az éhesek jóllaktak 
a sebzettek olajtólenyhültek. 


"a mezítelenek ruhát öltöttek 
(...) 


(1982) 


Megjelent: Medvetánc. Társadalomelréleti folyóirat 1985/4-1986/1,91- 
106 I 3 I 


. ARANY FEJ, AGYAGLÁBÚ SZOBRON 





AZ ASSZÍR VILÁGBIRODALOM SZÉTHULLÁSA 


Az asszír birodalom széthullásáról írni: alkalmi történelem. Nern keres- 
nünk kell az alkalmat: maga-magát kínálja. 

Már csak a dátumok is. Ninive, az asszír birodalom utolsó fővárosa, 
i, e. 612-ben esett el, július vagy augusztusban. A méd csapatok, ame- 
lyeknek, mintegy két hónapnyi ostrom után, a város megadta magát, 
feldúlták, felégették: a fővároselpusztult. Azeseményneki. sz. 1989-ben 
volt a 2600. évfordulója. I 

Ninive eleste után a maradék asszír állam új fővárost választott: 
Harránt, Nyugaton, Szíriában (ma Törökország, Urfától délre, a török- 
szíriai határ közelében): vidéken, egy provinciában (i. e. 612/11). De a 
hatalmat magához ragadó új király, Assur-uballit, beszélő név: "Assur 
(isten) életben tart", csak néhány éven át tudta tartani magát, mondhat- 
ni, vereségről vereségre; i. e, 605 nyárelőn a karkemisi csatában a 
babilóni csapatok végleg legyőzték, egyiptomi szövetségeseivel együtt. 
Az utolsó asszír király volt. Asszíria mint politikai egység ekkor szűnt 
meg. A karkemisi csata 2600. évfordulója majd 1996-ban lesz. 

A mindennapi gondolkodás a történelmet nagy, ismétlődő periódu- 
sokba rendezi. Asszíria széthullása aktuális esemény. . 

t A 20. században már több birodalomnak is megéltük a felbomlá- 
sát: nagyszüleink, szüleink, mi magunk. A század elején, az első világ- 
háború eseményeinek következtében, megszűnt a "mi" birodalmunk, 
az osztrák-magyar monarchia, a Habsburg-impérium, és megszűnt az 
egykor oly félelmetes oszmán-török birodalom is. A második világhá- 
ború után rendre felbomlottak a gyarmatbirodalmak: a háború eredmé- 
nyeképpen a német és olasz, majd kisebb helyi háborúk során a francia 
és holland. Az angol gyarmatok függetlenné válása, még ebben az 
utolsó szakaszban is, ugyancsak fegyveres harcokkal járt (India), de 
végül is mint rendezett, a legszívesebben azt mondaná az ember: admi- 
nisztrativ vagy közigazgatási reform-intézkedés zárult le. Van tehát 
közvetlen, majdhogynem életrajzi tapasztalatunk a téren, hogy mit 
jelent a birodalom, s mit jelent a birodalmi rendszer felbomlása. Talán 
jobban értjük az asszír helyzetet is. De talán Asszíria is segíteni tud 
abban, hogy megértsük a saját helyzetünket. 

A 20. századi Európa egyik nagy átalakulását; a Habsburgok birodal- 
mának széthullását Jászi Oszkár írta meg. Könyve különleges helyet 

foglalel a birodalmak hanyatlását és bukását tárgyaló változatos iroda- 
lomban. Kortárs, sőt, cselekvő részese az eseményeknek: belülről ismeri 
és ábrázolja, ami történt. És történész is egyszersmind, akinek forrásku- 
tatásai és higgadt ítélete lehetőséget teremtenek ahhoz, hogy kívülről 
lássa a folyamatot. Szemléletét melencholia, és ugyanakkor kérlelhetetlen- 
ség jellemzi. De nem érzelgős; morfológiai elemzést ad. A fogalmi keret, 
melyet az eseményekhez felállít, az egybetartó (centripetális) és széthúzó 
(centrifugális) erőkről, törekvésekről, ezek összecsapásáról: Jászi felbom- 
lás-morfológiája nemcsak esetleírás vagy elemzés; több annál: elmélet. 

t A tapasztalatok azt mutatják, hogy a birodalmak felbomlása nem 
lassú folyamat, nem agónia; inkább váratlan esemény, mintegy hirtelen 
haláleset vagy katasztrófa. A felbomlás sebessége, persze, nem mérhető 
pontosan, hiszen éppen azt nem tudjuk, gyakran még utólag sem, hogy 
mikor kezdődött. De bármelyik birodalom történetét nézzük is, a vég 
mindig sokkal, de sokkal rövidebb ideig tartott, mint a kezdet. 

Amikor Ninive elesett. az asszír birodalom mögött másfél évezrednyi 
múlt állt. Ez a hosszú torrénelem nem magának a birodalomnak a 
története: nem csupán egy asszír birodalom volt, nem folyamatos biro- 
dalmi terjeszkedés. le a királyok névsora — az asszir királylista — az i. 
e. 2. évezred eleje óta folyamatos, és jobbára az apa-fiú rendben. A 
hatalom hagyományai, amelyekre a legutolsó asszír birodalom támasz- 
kodott, igen régiek. A véget közvetlenül megelőző évszázad már szer- 
ves része a felbomlás előtörténetének. Csakhogy a kortársak, éppen 
ellenkezőleg, mint sikert: terjeszkedést érzékelték. Asszíria egyre hatal- 
masabb lett. Az utolsó asszír birodalom kiépülése az i. e. 8. század 
közepen, IÍT. Tukulti-apil-Esarra uralkodásával (i. e. 744727) kezdődik: 


egyévszázad alattérteel legnagyobb kiterjedését: és alig néhány év alatt 
omlott össze. 
Lassú kitejlet, sebes pusztulás: a birodalmak sorsa a belső katasztrófa; 
másképpen: összeomlás. 
ft Amiről beszélni szeretnék, a tanulmány közvetlen tárgya, éppen 
a belső katasztrófa: az összeomlás elháríthatatlansága és hirtelensége. 
Írhatnék a jelen dolgozat fölé címül valami ilyesfélét is: Tíz évvel a 
birodalom összeomlása előtt. Vagy talán csak öt-hat évvel. Netán még 
annyi sem, A szöveg, melyre fejtegetéseim épülnek, i. e. 618-ban kelet- 
kezett: a legkésőbbi asszír királyfeliratok egyike, mely még hagyomá- 
nyos módon készült és került a nyilvánosság elé; talán a legeslegkésőbbi 
asszír felirat. De amit az összeomlás kronológiája mutat, nem elég a 
mélyebb magyarázathoz. A végső végkifejlet korábban kezdődött, mint 
. a vég: a dicsőség tetőpontján. Ezért a széthullás történetét korábbról kel! 
" elkezdenünk, mint amikor maguk az események kezdődnek. 

H Egy királyfelirat Assurból. A szöveg végén a keltezés, hagyomá- 
nyosan, egy magas udvari méltóságra hivatkozik, a hivatalnokra, aki- 
nek neve, meghatározott rend szerint, az év nevét adta (límu, mint a 
görög eponiümosz). A dátum a mi időszámításunkra átszámítva az i. e. 
618. év. 


"Én Szín-sar-iskun a nagy király erős király a Mindenség királya 
Assur országának királya 

(aki) Assur-bán-apli a nagy király erős király a Mindenség királya 
Assur országának királya Báb-ili kormányzója Sumer és Akkád kirá- 
lyának fia 

(aki) Assur-ah-iddina a nagy király erős király a Mindenség királya 
Assur országának királya Báb-ili kormányzója Sumer és Akkád kirá- 
lyának fia 

(aki) Szín-ahhé-eriba a nagy király erős király a Mindenség királya 
Assur országának királya a párja nincs fejedelem fia 

Sarru-kín a nagy király erős király a Mindenség királya Assur orszá- 
gának királya Báb-ili kormányzója Sumer és Akkád királyának le- 
származottja 


uralkodásom legelején 

az istenség akarata szerint 

szívem (elhatározásából) 

hozzáfogtam Assurban a Nabú-templom építéséhez 
jó hónapban kedvező napon 

az alapkövét leraktam 

az alapozó gödröt nemes sörrel és borral meglocsoltam 
aki a téglát veti 

aki a saroglyát viszi 

vidám dalolás közben töltötték napjaik 

az alapoktól a pártázatig 

(mindent) művészi tökéllyel csináltam meg 


Ulúlu havában 

Szailu fő-sütőmester évi hivatala idején" 

Szín-sar-iskun, "Szín tett királlyá", azt tette, amit minden igaz asszír 
királynak tennie kellett, ha az ország isteneinek támogatását várta és 
remélte: templomot épített. 

H§ A templom az ó-fővárosban állt, Assurban. A királyi székhely, 
persze, Ninive, a mai Mószulnál, a Tigris balpartján. Assur délebbre 
ván, és a jobbparton. Azaz: védettebb a keleti támadások elől. A király- 
nak, ha nem is egyetlen, de mindenesetre, legelső nagyobbszabású 
építkezése. Miért Assur, miért a legrégibb főváros? 

Azt gondolhatnánk: Szín-sar-iskun félre akar húzódni a médek táma- 
dásai elől, sejtvén a veszedelmet. De nem: hiszen most győzött a keleti 
hegyvidéken, éppen az itt szerzett zsákmány teszi lehetővé, hogy az 
építkezésbe belevágjon. Nem: a helyet nem racionális megfontolásból 
választotta. Szín-sar-iskunnak az ősi hagyományokra van szüksége. 
Assur országa nehéz időket él át. Az új király, hogy megtartsa vagy újra 
fölépítse, amit elődei megszereztek és a kezükben tartottak: az új király 
a tiszta nemzeti hagyományhoz fordul erősítésért. 











11. ábra: Szín-sar-iskun Nabú-Istar/ Tasmétu-temploma Assurban (Alaprajz) 

A politika megtisztítása a hagyományban. A hagyomány mint legi- 
timáció a változtatásokhoz. A régi mint embléma a szükségképpen 
másfajta új fölött. 

És az átalakítás, a változtatás: embléma a régi fenntartásához. 

t A templom szabályos asszír kettős-templom; istenei Nabú és Istar 
vagy Tasmétu. Nabú az írnoki tudás istene Mezopotámiában; az i. e. 1. 
évezredbena tudományokistene, majdhogynem főisten: amolyan szür- 
ke eminenciás az istenek között. Istar: az istennő par excellence, illetve 
Tasmétu, a sors-istenség, Nabú felesége. Az ő kettejük temploma több, 
mint egyszerű szertartási épület: az ország szíve. 

Gyönyörű építmény. Bejárata a keleti fal északi sarkánál van. Ősi 
építészeti konvenció Mezopotámiában, hogy a témplomokba belépve 
nem lehet egyenesen az istenség elé jutni. A bejárat tengelyéhez képest 
a szertartási iránynak mindig 907-os szöget kell bezárnia. Itt az első 
udvarból csak raktárak és irodák nyílnak: innen intézik a templom 
gazdasági ügyeit. Balra fordulva, a második vagy belső udvarbajutunk, 
ehhez csatlakoznak a szertartási helyiségek. A két istenség templomá- 
nak tengelye kelet-nyugati irányú, az istenszobrok Kelet felé néznek. 
Akiaz istenségek elé akar járulni, az atemplomi körzet kapuján belépve 
kétszer változtat irányt. Az építészet a látogatót az alázatosság és áhítat 
útjára tereli: a keletre nyíló kapu és a keleti irányú templomhajó egye- 
nesen is összeköthető lett volna. De nem: olyan szabályosan hagyomá- 
nyos minden, mintha a szabályokat betűről betűre akarták volna követ- 
ni. A templom-építészet kánonját nem rögzítették írásban; egyébként 
azonban nyilván így volt: Szín-sar-iskun a hagyomány legtisztább vál- 
tozatához folyamodott. 





HT KK THK HE KHT rL KEKE ÁLEIHÍTT TTT-T ÉR 
MALMA SE VENTKÁLT ATP EKT KET 





" IGE HETET ÚT EGETETÉS ET 
Tny a jesz AZLáslézael ás E SKKG selő éj VESZ 


12. ábra: Szín-sar-iskun építési felirata (Bélyeges tégla) 

4 Maga a felirat, első pillantásra, semmitmondó szöveg. A legjobb, 
amit mondhatunk róla, az, hogy konvencionális: pontosan az asszír 
királyfeliratok szabályai szerint van megszerkesztve. Tégla-felirat, me- 
lyet égetett agyag pecsételővel vagy fa-dúccal nyomtak a friss tégla 
oldalfelületére. Nem minden egyes téglába; nem mesterjegy vagy bé- 
lyeg: ajánlás. Sokszorosított szöveg, ezért lehet a töredékekből bizton- : 
ságosan helyreállítani. Ennél a feliratnál többféle bélyegzőt használtak: 
a szöveg tagolásában kis különbségeket találunk a példányok között. 
Láthatóan jól megszervezték a munkát, ahogyan ez, templomról lévén 
szá, illendő és kívánatos. 

A feliratot a lapos téglatest legnagyobb oldalán találjuk. A falazatba 
elhelyezve, nem volt látható. Alapító felirat: az istenségnek szól, aki 
"látja", "tudja", "tudomásul veszi" az elrejtett szöveget is, amit másnak 
a szeme nem láthat. 

$ Szín-sar-iskun a rövid szöveg nagyobbik részét királyi őseinek 
megnevezésére veszi igénybe. Az újasszír királyi ház tagjait sorolja fel: 


Sarrukín (i. e. 721—705), 
Szín-ahhé-eriba (i. e. 704-681), 
Assur-ah-iddina (i. e. 680-669), 

és Ássur-bán-apli (i. e. 668—"627"?). 


A dinasztia minden nagy neve, valamennyi név mellett gondosan az 
uralkodói címek. Még abban sincs hiba, hogy mi volt a protokollja Szín-ah- 
hé-eribának, akinek a kezén Babilón egy időre elveszett Asszíria számára. 

Talán nem is feltűnő a titulusok e zuhatagában, hogy maga Szín-sar- 
iskun sem viseli a hagyományos királyi címek mindegyikét; nem kor- 
mányzója Báb-ilinek, nem királya Sumer és Akkádnak. A Dél, hagyo- 
mányos politikai nevén Sumer és Akkád, vagy ahogyan a görögök 

. nevezik majd, Babilónia, már nem tartozik Asszíria királyának a fenn- 
hatósága alá. 

Ennyire rövid feliratban egyébként igen ritkán olvashatni ennyi kirá- 
lyi ős nevét, ennyi uralkodói címet. Szín-sar-iskun szinte belekapaszko- 
dik a hagyományba, vele erősíti meg magát. Elődei igazolják őt: éppen 
azérthivatkozik rájuk és a protokolljukra, hogy igazolják. A dinasztikus 
hagyomány szerves része a politikai legitimációnak. 

H A feliratban, ha az előző évszázadok terjedelmes szövegeihez 
mérjük: a hadjáratokról szóló tüzetes beszámolókhoz, a zsákmány, a 
megölt ellenség és a foglyok számának felsorolásához, a meghódított 
országok és városok monotonságukban is diadalmat hirdető jegyzéke- 
ihez, de akár az építkezések részleteinek aprólékos leírásához; Szín-sar- 
iskun feliratában nincs tartalom. A királynak nincs mit elbeszélnie. Az 
egész felirat szinte csak a hagyományos formulákból áll. Minden a 
helyén van benne, de nem mond semmit. Üres. 


105 


Bélyeges tégla sztereotip felirata. Ne is várjunk tőle semmi különö- 
sebb információt? Nem így van. Szín-sar-iskun szövege, a formula- 
nyelv mellett is, azért nem minden részletében sztereotip. Bélyeges 
téglán, például, igen ritka a dátum. Igen ritka, ilyen kis terjedelmű 
feliratokban, az összes előd, négy előző generáció teljes protokollja, a 
címek összesen ötszöri — illetve, ahol ez az indokolt, háromszori — 
felsorolása. Erre — éppen erre — volt hely. ; 

És volt hely arra is, hogy — téglafelirathoz képest ugyancsak szokat- 
lanul — említést tegyenek az építkezési áldozatról. 

H És volt hely még arra is, hogy a felirat elmondja: az építkezés 
valóságos ünnep volt, folyamatosan. A munkát végzők örömünnepe. 


"Aki a téglát veti aki a saroglyát viszi 
vidám dalolás közben töltötték napjaik" 


Ez a formula más asszír királyfeliratban így, szó szerint így, ebben 
az összefüggésben nem szerepel sehol; ezt így maga Szín-sar-iskun 
találta ki. 

Tudnunk kell, hogy a szöveg saroglya szava (tupsikku) talán másfajta 
tárgyra vonatkozik, mint a mi építkezéseinken használatos deszka 
szállítólap, melyet két embernek kell vinnie: taláncsakegy nagyobbfajta 
lapos fonottszatyor volt, olyasféle, mint amit Irágban ma is láthatunk 
országszerte, földmunkáknál vagy építkezési anyag, törmelék, sitt szál- 
lításánál. De a közönséges szállítóeszköz neve az ókori Mezopotámiá- 
ban másképpen cseng, mint minálunk: a közmunka jelképe. Megfogja 
a saroglyát vagy szatyrot, jelképesen, a király is: tevékenysége a köz 
érdekében való; kivált az isteneknek szentelt építkezésen. 

Egyébként pedig: "aki a saroglyát viszi", azt hatalmi szó rendelte ki 
a munkára. Az építkezéshez Asszíria ugyanúgy teremtette előa munka- 
erőt, mint a katonákat a hadjáratokhoz: mozgósította a lakosságot. A 
totális rendszerek nagy előnye, hogy a tömegek mozgósításában mindig 
hatékonyabbak tudnak lenni, mint más társadalmak, amelyek tisztelet- 
ben tartják a kisebb vagy nagyobb szabadságokat. Totális társadal- 
makban csak egy hierarchia van; éppen ezt jelenti a totalitás. Az irányí- 
tás vagy a munkaszervezet hierarchiáját rendszerint a fegyveres erő és 
a titkosszolgálat hierarchiája tartja hatékony működésben. Asszíriában, 
hatalmának csúcspontján, a királynak vagy az adott feladatra kijelölt 
hivatalnoknak csak egy szavába került, s ment mindenki, építeni a 
templomot és a városfalat. Ment: nehogy vigyék. Nemcsak ment, nem- 
csak dolgozott: vidám dalolás közben teltek napjai. Dalolva volt szép 
az élet; dallal lett egyre vidámabb. 

Talán mégsem egészen csak sztereotip formulákból förtöti fonnyadó 
füzér Szín-sar-iskun felirata. A király tudta, mit akar. Monoton és 
hagyományosan sztereotip volt, ahol erre volt szükség, mert a hagyo- 

mány legitimálja a hatalmat. De nem félt a hagyományost megváltoz- 
tató fogalmazástól sem: ha tartalmilag nem is, a stílusban mert eltérni a 
megszokottaktól. Nem csekély személyes érdem ez sem. Egy hatalmas 
— egykor hatalmas — birodalom első embere, bár birodalma és hatalma 
már nem mérhető a nagy elődökéhez, aki a király-elődök hosszú sora 
végén — mi már tudjuk — az utolsó vagy az utolsó előtti, jóllehet ő nem . 
tudja magáról, hogy az, és inkább az ellenkezőjéről van meggyőződve: 
arról, hogy az ország isteneinek segítségével, a hagyomány erejéből és 
saját ereje által meg fogja tudni tartani és megújítja a birodalmat: a régi 
főváros biztonságába húzódó asszír király mer—elsőként—informálisan 
beszélni. Mer, a hagyomány biztonságába húzódva, olyan kifejezést 
választani, amit elődei nem használtak. i 

Csupán az a baj, hogy az új szóhasználat veleje még mindig a régi 
szöveg; s hogy ami újat a király mondani tud, csak ennyi: vidám dalolás. 

$ Másrészt, éppen ez a vidám dalolás a fontos a feliratban. Az 
informális szó és a sztereotip jelentés ellentéte vezethet el bennünket a 
megsejtéséhez annak, hogy tulajdonképpen miért is hullott szét a hatal- 
mas asszír világbirodalom. Szín-sar-iskun feliratában valódi történelem 
van. 

Mi történt Asszíriában az i. e. 610-es évek elején? Sort fogok majd 
keríteni arra, hogy mindent - no, majdnem mindent - elmondjak; most 
csak annyit, amennyi Szín-sar-iskun templomára tartozik. A király, ezt 
más adatokból tudjuk, i. e. 620-ban hadjáratot folytatott Keleten: Média 
ellen. A méd király, név szerint Küaxarész (Hérodotosznál) vagy Uma- 
kistar (az ékírásos feliratokban), a kelet-nyugati szárazföldi kereskede- 
lemlegfontosabb útvonalát tartja ellenőrzése alatt. Arany és lazűrkő jött 
már régóta, 8 talán még mindig jöri vagy jöhetne ebből az irányból, 
kellene jönnie, igen-igen messziről, Mezopotámiába, és innen még to- 
vább, más stratégiai cikkek megszerzése érdekében, Nyugatra, de ón és 
más fémekis. A méd törzsek lakta térségekben tenyésztik a legjobb szilaj 
lovakat, amelyeket az asszír hadsereg évről évre nagy számban igényel. 
Média ekkoriban Elő-Ázsia nagy távolságú nemzetközi kereskedelmé- 
nek ütőerén tartja a kezét. 

. A keleti hadjáratban Szín-sar-iskun győzött. Hogy pontosan kit győ- 
zött le, s valójában mit ért el, nem tudjuk; de a győzelem, még ha csak 
a méd vidék némely törzse fölött is, nyereséget hozott. A győzelem 
erkölcsi nyereséget: önbizalmat; a zsákmány pedig anyagi javakat. A 
győztes hadjárat után Szín-sar-iskun, gondolom, úgy ítélte meg, hogy 
immáron végetért Asszíria hanyatlása, a lecsúszás down the slope, s 
azonnal cselekedett. Templomot épített az ország legnagyobb hatalmú 
istenségeinek; az ősi fővárosban, ahol Asszíria története kezdődött. A 
templom a hadjárat után két évvel el is készült, nagyobb és tényesebb, 
mint bármi más épület az elmúlt két-három évtizedben: a birodalom 
hajdani fényes napjaihoz méltó, az alapoktól a pártázatig. Szín-sar-is- 

kun úgy döntött: Asszíria világhatalma konszolidálódott; nézhetimmár 
nagy dolgokra is. 
t Hieronymus, Szent Jeromos mondja, Rómáról: 


"Vivimus guasi altera die morituri et aedificamus guasi semper in 
hoc victuri saeculo. Auro parietes, auro laguearia, auro fulgent capita 
columnarum (...)" 

(Epistulae, ed. I. Hilberg, CXXVIII, 5,13-15) 


"Úgy élünk, mintha már másnap meg kellene halnunk, de úgy épít- 
kezünk, mintha. örökké élni akarnánk ebben a világban. Aranytól 
csillognak a falak, aranytól a mennyezetek, aranytól az oszlopfők 
(...)" 


(Borzsák István fordítása nyomán) 


Jeromos szövege talál Szín-sar-iskun assuri templomárá is; talál még 
abban is, hogy ez a luxus jelzi: a vég eszébe sem jutott senkinek, sem 
Asszíriában, sem Rómában. 

tt A birodalmakról mint a világtörténelem egymást váltó alakulatai- 
ról a régiség komolyabb történetírói közül Dániel próféta ír először: 
Dániel könyve a Bibliában. Nebúkadneccar király álma (Dán. 2), a 
szobor, melynek feje arany, melle és karjai ezüst, hasa és combja réz, 
lábszára vas, lábfeje vas és agyag, s amely szobrot egy rázuhanó nagy 
kő összetöri; és Dániel álma (Dán. 7), amelyben a tengerből négy hatal- 
mas állat jön elő, oroszlán, sas szárnnyal, medve, leopárd és egy negye- 
dik, szarvakkal (ebben a negyedik állatban, mely ami csak eléje kerül, 
széttiporja, én elefántot látok), s amely álomban az uralom csak egy 
időre marad az állatoknál, mert legvégül a Legmagasabb szentjeinek 
kezébe kerül: ez a két álom, egymásra utaló szüzséjükkel és motivuma- 
ikkal, történeti események jelképes ábrázolása. Királyokra, illetve ki- 
rályságokra vagy birodalmakra vonatkoznak. 

Minden prófécia vagy apokalipszis szövegben a szüzsé egy része a 
múltat jeleníti meg: megtörtént dolgokra utal; ezzel teremt bizalmat a 
prófétikus mondanivaló számára, szerez hitelt a jövendölésnek. A szü- 
zsé innenső vége mindig nyitott. A valódi prófécia, még a szimbólum- 
nyelvhez képest is, eléggé általános kell hogy legyen: csak így lehet 
mindenképpen igaz. S ha általános: sokféleképpen értelmezhető. 

Dániel könyvét kétezer éve a világtörténelem szimbolikus vagy alle- 
gorikus foglalatának tekintik a zsidó-antik-keresztény hagyományban: 
szövegéhez kapcsolódik a translatio (vagy: traditio) imperii gondolata. 

A klasszikus antikvitásban az emberiség nagy történeti korszakainak 
általános ábrázolására több átfogó elképzelés élt. Az egyik ilyen elkép- 
zelés a világkorszakok modell, amelynek több változata is kifejlődött, 
az arany-, ezüst-, vas- stb. korszakok egymásutánja, a világ dekadenci- 


108 


ája. A másik az életkor modell, amely a nemzetek történetét az emberi 
élet szakaszaihoz hasonlatósnak tekinti. A harmadik modell az uralom- 
váltás, mert a translatio imperii ezt jelenti: a hatalom csak egy ideig van 
egy adott hatalomnál, és ideje múltával máshová kerül. S végül, a 
negyedik modell a jól ismert haladás- vagy fejlődés-elmélet. 

Dániel könyve, végleges alakjában az i. e. 2. századból, jellegzetesen 
az i. e. 1. évezred középső harmadának terméke. Babilóni és babilóniai 
zsidó hagyományok, arámi nyelv, héber kerettörténet, mely a hellénisz- 
tikus kor eseményeire reagál. Az arany-ezüst-réz-vas-agyag szobor, 
Nebúkadneccar álmában, egy változat a világkorszak elképzelésekre. 
A könyv történeti koncepciójának egészét az uralom-váltás (átvitel) 
gondolata határozza meg. Egymást váltják a birodalmak, elpusztul 
mindegyik, és más lép a helyére, mígnem eljön az az uralom, amely 
aztán örökké fog tartani, mindörökre, az örökkévalóságig (Dán. 7,18). 

tt Az uralom-váltás eszméje Mezopotámiában ősrégi idők óta él. Az 
i. e. 3-2. évezred fordulóján, amikor az ország — fél-Mezopotámia — 
egy-másfél évszázadnyi, átmeneti időre egységes volt, a korábbi törté- 
nelem dinasztikus hagyományait egységes keretbe foglalták, a Sumer 
Királylistában. Ez a jegyzék arra a koncepcióra épül, hogy az ország 
mindig is egységes volt, egy állam, s egyidejűleg mindig csak egy 
dinasztia volt hatalmon. A párhuzamos dinasztiákat is mint egymást 
követő periódusokat sorolta be. A Sumer Királylista használja a dinasz- 
tia-váltás jelzésére a következő formulát: (...) nam-lugal(-bi) (...-se) ba- 
tum, "A királyság (ebből és ebből a városból) átvitetett (ide és ide)" 

Maga az eszme, az uralom-váltás, talán nem volt ismeretlen az antik 
világban sem, ha Hérodotosz egy célzását (I, 95) a keleti hagyományok- 
tól független tanúbizonyságnak fogadhatjuk el. Később, i. e. 180 körül 
Aemilius Sura a római világuralom kapcsán hozza szóba a translatio 
imperi gondolatot (elveszett művének e részletére Velleius Paterculus 
hivatkozik: I, 6,6). 

A Sumer Királylista lineáris történelemszemlélete egy viszonylag 
rövid ideig tartó történeti korszak egységes hatalmi szervezetét vetítette 
rá a történelem egészére. Dániel könyvében ugyanez a szemlélet érvé- 
nyesül. Az uralom-váltás eszméje szerint a világtörténet nem más, mint 
az egymást követő birodalmak sora. Dániel könyvének népszerűségét 
éppen az adja, hogy bármikor igénybe lehet venni a próféciáját: a 
lineáris modell végtelen, s ha sikerül azonosítani, mondjuk, a réz vagy 
vas és agyag birodalmát, a medvét vagy a leopárdot, megtudjuk azt is, 
melyik lesz az örök birodalom. 

ít Az örök birodalom mindig az lesz, amelyiket éppen akarjuk. 

Dániel szimbólumainak annyi történeti megfejtése van, ahány kom- 
mentátor vagy történetíró, akik az uralom-váltás lineáris szkhémáját az 
ókor és középkor folyamán, de még az újabb időkbenis, igénybe vették. 
Maga a könyv, maga Dániel próféta mondja Nebúkadneccarnak, hogy 

az arany fej: "Te magad vagy." Az egymást váltó birodalmak sora 
Dánielnél II. Nabú-kudurri-uszur (i. e. 605-562) Babilónjával kezdődik. 

Nagyon is a translatio eszme szellemében, aINebúkadneccar-motivu- 
mot itt én magam is, visszafelé az időben: Ásszíriára értem. Nem 
egészen jogtalanul. Bár Asszíria és Babilón az í. e. 7. században ellensé- 
gek voltak, és Asszíria felszámolásában szerepe volt Babilónnak is: a két. 
birodalom között nincs akkora különbség, mint amekkorát ellenséges- 
kedéseik retorikája alapján vélnénk. Asszíria és Babilón, minden kü- 
lönbségükkel együtt, egy és ugyanaz a rezsim, egy és ugyanaz a biro- 
dalmi struktura. Az arany fejet Nebúkadneccarnál Asszíriára — Asszíri- 
ára is — fogom érteni. 

Még a szimbólumok vonatkozásában sem egészen önkényesen. 
Egyetlen egy motivum értelmezése iránt nem volt komolyabb kétség 
soha: hogy a birodalmak sorának kezdete, a tengerből feljövő szárnyas 
oroszlán az asszír királyi reprezentáció egyik eleme. Dániel keverék-lé- 
nyét nem képzelet szülte: az asszír paloták és fogadócsarnokok bejárati 
kapujában álltak effajta kolosszusok, Sédu és Lamasszu, párosával a 
kapunyílás két oldalán: bika vagy oroszlán testű szárnyas lények, leg- 
többször emberi arccal. A királyi hatalom védelmezői. Megtörték az 
ártó erőt, lenyűgözték az ellenséges szándékot. Szembefordultak a be- 
felé menővel, s aki bebocsáttatást nyert az asszír királyi palotába, mel- 
lettük kellett elhaladnia. Nem véletlen, hogy a külvilág szemében és: 
képzeletében éppen a sas szárnyú oroszlán lett az asszír birodalom 
jelképe. 

A mi történeti gondolkodásunkban, mely keleti hagyományokból, a 
Biblia jelképrendszeréből és az antik történeti tudatból egyaránt merí- 
tett, Asszíria a legelső igazi világbirodalom. Egyébként a szobor arany 
fejét Dániel könyvében nem egy kommentátor így magyarázza, régi is, 
mai is, 

ti Dániel birodalomáijelképei szerint a történelem nem más, mint az 
egymást felváltó birodalmak sora. A jelképeknek Dániel próféta a szim- 
bólumokhoz fűzött magyarázatokban expressis verbis ezt az értelmezést 
adja. 

De Dániel még mást is mond; és nem vagyok biztos abban, hogy 
eddig elég figyelmesen olvastuk a szavait. Nebúkadneccar álmában az 
arany fejű, agyaglábú szobrot egy hatalmas kő zúzza össze: a birodal- 
makat "az ég Istene" által támasztott királyság. A másik birodalmi 
álomban, a Dánielében, a vadállatok hatalma után, mint már idéztem, 
a Legmagasabb szentjeinek (értsd: a Legmagasabbhoz tartozó szemé- 
lyeknek) az uralma következik. A könyv eszkhatologiáját nem kom- 
mentálom, nem ide tartozik. De azt fontosnak tartom, hogy rámutassak: 
Dániel nemcsak az uralom-váltást fogalmazza meg: ami a birodalmakat 
illeti, még ha az eszkhatologikus dimenzióban is, de konfrontációban 
gondolkodik. 

$ Asszíria, jellegzetes szárazföldi nagyhatalom, szomszédait mindig 
mint ellenségeket tekintette. Már ez figyelmet érdemel: a birodalmi 
retorika. Hogy csupa ellenséggel vagyunk körülvéve. A körkörös ellen- 
ségkép, a körkörös ellenség-csinálás. Az i. e. 9. század utolsó harmadá- 
tól kezdődően északi-északkeleti szomszédja, Urartu. Mindig, bár vál- 
tozó erővel. Babilónia. Az i. e. 7. században Egyiptom. Az utolsó évti- 
zedekben Média; amely szomszéd ország egyébként majd tényleg le 
fogja győzni. Ellenséggé, persze, maga Asszíria tette a szomszédait: a 
terjeszkedéssel, a mindig a fejük felett lebegő fenyegetéseivel. Hogy 
mindig is, hol nyíltan, hol csak ábrándozva, a szomszédainak bekebe- 
lezéséretörekedett. Az arrogáns fölénnyel. Világtörténeti elhivatottsága 
tudatával: hogy a térség népeit Ásszíria civilizálta, s továbbra is a 
hivatása, mit hivatása, küldetése, hogy mérték és példa legyen a kör- 
nyező, így halljuk és olvassuk, balkáni és banánköztársaságok számára. 

A legvégén Asszíriának már valóban szembe kellett néznie támadá- 
sokkal is. Ninivében a város külső falrendszere a keleti oldalon a 
védekezést szolgálta. A keletre néző fal magasabb volt, erősebb, de még 
látványosabb is, mint a többi szakaszon. A kő pártázat lőrésein át Assur 
íjász katónái a médeket vigyázták. 

A terjeszkedőbirodalom legfőbb ellenfelei nem a szomszédok voltak: 
a vetélytársak; akik ugyanazt akarták megszerezni maguknak, ami felé 
Asszíria is kinyújtotta a karját. Urartu és Asszíria rivalizálása mögött a 
szíriai térség kereskedelmi útvonal-hálózata áll, a kapcsolat s ATA 
val és Ciprussal, a réz beszerzési forrásai, a vas piaca, Média és Asszíria 
között a keleti kereskedelem ellenőrzése a tét. Lehetőleg kizárni a 
vetélytársat. Asszíria az i. e. 7. században messzire terjedő kapcsolato- 
kat épített ki Keleten. Sok évszázados szünet után most ismét hozzáfér- 
hetett a távoli Kelet: Kelet-Irán, Közép-Ázsia, a Pamir térségének kin- 
cseihez. Ilyen, többek között, Harali / Arallú aranya, amelyről Assur- 
ah-iddina felirata tesz említést, a türkiz, a karneol stb. Ellenőrzése alatt 
tartotta és megsarcolta a Zagrosz térségében a lótenyésztést. A méd 
állam Kelet felé elzárta Asszíria előtt az utat. De ugyanakkor Asszíria is 
útjában volt a Nyugat felé tekintő médeknek. Egyiptom és Asszíria 
közösérdekeltsége a kettejük közötti területek: Szíria, a föníciai városok, 
gazdag kereskedelmükkel a Földközi-tengeren, Izráel és Júda, de a 
térség kisállamai is: a sivatagi út Dél-Arábiába, ami szinte többet jelent, 
mint az Egyiptom fölötti uralom, mert Afrika középső területeinek 
kincsei, az arany, elefántcsont, fűszerek könnyebben kerültek forgalom- 
ba a Szomáli-félsziget — Dél-Arábia csatornán át, mint a Nilus-völgyön 
keresztül. 

A birodalmi terjeszkedés Elő-Ázsiában hosszú időn át két fél kon- 
frontációját jelentette: szüntelen konfliktus-helyzetet egyenlő vagy 
csaknem egyenlő erejű rivális nagyhatalmak között, de Asszíria ellen- 
tele mindíg más és rnás volt, váltakozva. Az a kép, amit Dániel könyve, 

a translatio imperii gondolata, a lineáris történelemszemlélet hagyomá- 
nya alakított ki bennünk, sokáig elfedte, és a történeti tárgyalásokban 
máig sem engedi egészen érvényre jutni a felismerést, hogy bár valódi 
fenyegetést mindenki számára az a birodalom jelent, amelynek közvet- 
lenérdekkörébe tartozik, az események irányát, a történelmet azértnem 
ez a képlet határozza meg, nem "a" birodalom mint a környező térség 
centruma, hanem az egymással szembenálló rivális birodalmak együtt: 
a nagyhatalmi konfrontáció. 

Ht Nyugaton Asszíriának az i. e. 7. század közepén, Assur-bán-apli 
hadjáratai után, már csakegy komoly ellenfele, helyesebben, vetélytársa 
maradt: Egyiptom, a katonai vereség ellenére is. Az ország északi 
részén, Memphisz térségében, ahová az asszír csapatok egyáltalán elju- 
tottak, a megszállás csak igen rövid ideig tartott, és a hátrahagyott kis 
helyőrség gyenge volt ahhoz, hogy az asszír érdekeknek tartósan ér- 
vényt szerezzen. Orosz csapatok Párizsban Napoléon bukása után. Az 
asszír helytartó, akit Assur-bán-apli Egyiptom élére állított, (I.) Nekósz 
(Necho) / Niku, illetve a fia, (I.) Pszammétichosz / Pszamtik / Pisamit- 
ki() (i. e. 664609), a XXVI. (Szaiszi) dinasztia első fáraója, utóbb egyip- 
tomi nemzeti politikusnak bizonyultak. Pszammétichosz, aki levetette 
magáról Assur igáját, Egyiptom belső helyzetének megszilárdítása után 
nyomban próbálta megvetni a lábát Elő-Ázsiában is: hosszabb ostrom 
után elfoglalta Asdódot, Azegyiptomi külpolitika és a hadsereg nyilván 
éberen figyelte az elő-ázsiai helyzet apró változásait is, és lesben állt, 
hogy minden alkalmat kihasználjon befolyásának kiterjesztésére. Arra, 
hogy Asszíria és Egyiptom közvetlenül megütközzenek egymással, 
többé már nem került sor: tényleges operációik körzete nem is érint- 
kezett. De Egyiptom rajta tartotta szemét az elő-ázsiai politika fejle- 
ményein. 

tt Babilónia az elmúlt évszázad során számos kísérletet tett arra, hogy 
elszakadjon Asszíriától. Az utolsó vereség. az éveken át tartó független- 
ségi háború (i. e. 652648) vége, Assur-bán-apli számára nagy győzelem 
volt. Saját testvérét győzte le: Samas-sum-úkin királyt, aki apjuk, Assur- 
ah-iddina rendelkezésére kapta meg a dél-mezopotámiai térség fölötti 
hatalmat, Babilón trónját, de fellázadt öccsének uralma — az Asszíriától 
való függés — ellen. Nem az egész országot akarta, nem Asszíriátis: csak 
a függetlenséget. Vesztett, szövetségeseivel együtt. Majd az Assur-bán- 
apli halála körüli években az egyik káld törzs vezére, Nabú-apla-uszur 
(i.e. 625-605), Babilónia nagyobb része fölött szilárd hatalmat épített ki, 
Támadta Asszíriát is, végül pedig már szinte évről évre megindult a 
Tigris mentén Északnak. Hatalma, mondhatni, az asszír-méd koníron- 
táció árnyékában épült ki. Assur eleste (i. e. 614) után a két király, 
Küaxarész és Nabú-apla-uszur, akik a médek elfoglalta város mellett 
találkoztak, tormálisan ís szövetséget kötöttek egymással: termé- 
szetesen, Asszíria ellen. A végső győzelmet már viribus unitis érték el. 

Maga a győzelem voltaképpen Média sikere volt, de az igazi győztes, 
Mezopotámiában bíztosan, mégis Babilónia lett. 

tt Szín-sar-iskun gyönyörű temploma, könnyen kiszámítható, alig 
négy éven át állt. 

tt Ninive eleste után az asszír hadsereg vidéken állomásozó - s így 
megmaradt — része megpróbálta fenntartani az állam kontinuitását. Az 
új királyt talán a katonák emelték a hatalomba (i. e. 611). Személyéről a 
korábbi időkből mit sem tudunk. Talán ő is tábornok volt, mint nemrég 
Szín-sum-lísir? Vagy a királyi család tagja? Non liguet. A hadsereg 
választottjának, mindenesetre, programmatikus az (új) neve: (II.) 
Assur-uballit, "Assur (isten) életben tart." Annak idején ugyanígy 
hívták "Assur országá"-nak első királyát, aki az i. e. 14. században a 
korábbi város-állam helyett Asszíriát mint országot — territoriális 
államot — megszervezte, és ezzel az asszír birodalmi terjeszkedést 
megindította. 

Új fővárostis kellett találni; ez nemcsak kényszerűség, dejó birodalmi 
hagyomány is a Keleten. Legyen Harrán. Távolabb a médektől, és 
Babilónnak sem szomszédságában, nem is az Euphratész mentén, ahol 
a jól bejárt út vezet nyugatnak. Talán ez okból? Egy idő óta ez a város 
volt Asszíria legnagyobb és legfontosabb "vidéki" városa Nyugaton. A 
harráni Asszíriáról nemsokattudunk. Nemtöbb: vidéki garnizon-állam 
lehetett, Asszír Velem, mondjuk. A babilóni-méd szövetség csakhamar 
magának szerezte meg egy időre (i. e. 610); bár Asszíria utóbb vissza- 
foglalta a várost (i. e. 609), a Harrán körüli csaták késztették az egyipto- 
mi fáraót arra, hogy serege élén maga is Elő-Ázsiába jöjjön. Assur-uballit 
maradék-ÁAsszíriájának alkalmasint már csak a felső-mezopotárniai tér- 
ség, a korábbi Harrán tartomány fölött volt némi hatalma. 

A babilóni csapatok az új Asszíria ellen is évről évre megindultak. 
Most már nem a király állt az élükön: a trónörökös, Nabú-kudurri- 
uszur. Nem volt nehéz kitalálni, a kortársaknak sem, hogy Babilón 
győzni fog, s inkább előbb, mint utóbb. 

HI. e. 609-ben (vagy egy évvel később), amikor a babilóni sereg ismét 
felvonult Harrán ellen, Egyiptomis mozgósított. A sereget maga a fáraó 
vezette, a fiatal, energikus és ambiciózus (II.) Necho (i. e. 609-594). A 
föníciai parton, Türosztól (Cór), a nagy kereskedelmi központtól délre 
szálltak partra, s azonnal megindultak, Megiddo térségén át, kelet felé. 

Kinek a megsegítését tartotta Necho ennyire fontosnak és sürgősnek? 

A Babilónia és Asszíria közötti háborúban Egyiptom váratlanul a 
korábbi ellenség és vetélytárs: Asszíria oldalára állt. Necho döntését 
nem magyarázza hagyományos elkötelezettség: a dinasztia, amelyhez 
tartozott, s az állam, amelynek élén állt, nem volt asszír-barát, még ha 
Necho nagyapját, évtizedekkel azelőtt, az asszír megszállók ültették is 
atrónra. De Egyiptom, mint mondtam, levetette az asszír igát, nyomban 
az után, hogy Assur-bán-apli csapatai kivonultak. 

1 II. Necho elő-ázsiai hadjárata aktuális politikai koncepcióba illesz- 
kedett. 

A médek győzelme Assurnál, a szövetségeseké Ninivénél, Babilónia 
megerősödése és hadjáratai, Asszíria területének és érdekeltségeinek 
hallgatólagos vagy megegyezés szerinti felosztása a győztesek között: 
az új - mint az érdekeltek mondani szokták — geopolitikai helyzet azzal 
fenyegetett, hogy Elő-Ázsia egészeis hamarosan az úi győztesek kezére 
kerül majd. Egyiptom, úgy látszik, kevésbé félt az ellenségtől, mint a 
helyzet bízonytalanságától. 

A nagyhatalmi konfrontációban, a polarizált világpolitikában a rivá- 
lis nagyhatalom érdeke azt diktálja, hogy fennmaradjon a status guo. 
Inkább Asszíria, mint az újra-rendeződés: beláthatatlan kockázatok, 
belátható bizonytalanság. A külső konfrontáció befelé csak megerősíthet, 

Igen, a nagyhatalmak érdeke a status guo fenntartása. Termé- 
szetesen: elvégre nagyhatalmak; státusukat az éppen fennálló erőviszo- 
nyok adják. S egyébként is, egyetlen ellenféllel könnyebb fenntartani az 
egyensúlyt, mint a felbomló birodalom utódállamaival, sok kicsivel, 
mindegyikkel külön-külön: süllyedő hajó örvénye, bárkit és bármit 
magába ránthat. 

t Magánemberek, csoportok, a társadalom alrendszerei, ki-ki a maga 
módján, koronként másképp, ugyancsak megpróbálnak átnyúlni a bi- 
rodalmi konfrontáció fölött. Magánkereskedelem és csempészet között 
csak a határőrség tesz különbséget; az áru és a szállítás hasonló. 

Selyemkereskedelem, melynek első nyomait éppen az újasszír kor- 
ban találjuk. A luxuscikkek bősége és változatossága, mely megtölti a 
palotákat, de még a méltóságok magánházait is. Presztizs-javak áram- 
lása Egyiptom és Asszíria, lónia és Asszíria, a még független föníciai 
városok és Asszíria, Irán és Asszíria között. Nem állarni kereskedelem 
szállítmányai. Ha nem zsákmány: valódi vállalkozások, az adminiszt- 
ráció szempontjából nézve alacsony szintű, de szerteágazó gazdasági 
kapcsolatok. 

§ Ha az izráeli próféták az i. e. 8. század második felében, amikor 
Asszíria fegyverrel terjeszkedett, a kozmopolita: föníciai, szíriai vagy 
éppen asszíros divatot támadják, nemvéletlen. Nők arcfestékét, illatsze- 
res üvegcséket: volt asszír divat, volt, aki ennek hódolt. 

Perzsa öltözék Róma előkelőin, de akár Montesguieu franciáin, törö- 
kös divat Bécsben, Nyugat-Európában, Arafat-kendő az egyetemisták 
vállán, az egyébként valóban kitűnő Sztolicsnaja vagy Moszkovszkaja 
az Egyesült Államokban: divatis, tüntetés is, ez utóbbi inkább belülre. 
Kacér vakmerőség, nyelves puszi a medvével. Aki erre vállalkozik, 
tényleg bátorságot mutat. És — ugyanazzal a gesztussal — házhoz szok- 
tatja a ragadozót. 

ft Komiko-tragikus epizódja a viharos eseményeknekJósijjáhu halála. 
Júda királya, amikor tudomást szerzett arról, hogy Necho fáraó "Asz- 

szíria felé" (!) indult (nem pedig: "ellen", mint a fordításokban rend- 
szerint), az Euphratészhez (II Kir, 23,29-30), gyorsan csapatai élére állt, 
és a lehető legközelebb: mindjárt Megiddónál megpróbálta feltartáztat- 
ni az egyiptomi sereget. Maga is résztvett a csatában, de nyíl találta, és 
meghalt, vagy még a helyszínen (i. h.), vagy Jeruzsálem felé útközben, 
amint a szolgák a tartalék harci szekérrel menteni próbálták (II Krón. 
35,23-24). 

Mi késztette Júda királyát erre a hirtelen lépésre? Csak találgatni 
tudjuk: forrásainkban nincsen nyoma elhatározása indokainak. Esetleg 
bizonyítani akarta hűségét Asszíria iránt. Korábbi politikája júdának az 
asszír birodalom iránti kötelezettségeivel kapcsolatosan rettentő óvatos 
volt: nyíltan nem merte meghirdetni az elszakadást, de hallgatólagos 
célja Júda nemzeti önállóságának megteremtése volt. Vagy talán félt 
attól, hogy Necho Júda ellen jön, s meg akarta előzni a támadást, hogy 
kedvezőbb helyzetből védekezhessék. Ez utóbbi magyarázat mellett 
szól, közvetve, a Krónikák könyvének leírása, amely szerint Necho 
megüzente Jósijjáhunak, mielőtt az megtámadta volna, hogy nem őel- 
lene vonul fel (id. II Krón. 35.21 skk.). Nem tudjuk. 

Amit azonban biztosan tudunk: Jósijjáhu döntése hibás, rossz döntés 
volt; neki magának az életébe került, és Júdára nézve is súlyos követ- 
kezményekkel járt, Ez a végzetes hiba világítja meg számunkra a nagy- 
hatalmi politika természetét és szerkezetét i. e. 609-ben. Jósijjáhu fellé- 
pése nem lehetett más, csak idioszünkraszia: Júda, a kisállam sorsát a 
nagyhatalmak erőviszonyai határozták meg, de ezekbe az erőviszo- 
nyokba belelátni nem tudott, befolyásolni nem tudta őket, a változások 
és új konfigurációk mintegy a feje fölött alakultak ki. Ha Júda beleavat- 
kozott a világpolitikába: vakon tette. A vakok biztonságával; csak a 
véletlenen múlt, mi lett az eredmény. Jósijjáhu bizonyára Júda javát 
akarta, de nem lévén betekintése a nagypolitikába, csak kapkodni tu- 
dott, csak vagdalkozott. ; 

Egyiptom, nem kétséges, nagyhatalmi politikát folytatott, kiszámí- 
tott, messzire tekintő politikát: az adott pillanatban az volt az érdeke, 
hogy fennmaradjon a status guo. Vetélytársát, Asszíriát, azért akarta 
megsegíteni, mert arra számított, hogy ha Asszíria fennmarad, a hatal- 
ma még gyenge állapotában is elég lesz arra, hogy megakadályozza 
Média és Babilón terjeszkedését. 

Az Euphratésznél Egyiptomnak nem sikerült megmentenie a nagy- 
hatalmi erőegyensúlyt. Mindenesetre, Júdában Necho azért kialakította 
az Egyiptom számára kedvező politikai viszonyokat. Alig három hó- 
nappal az után, hogy Jósijjáhu fia, Jehóáház, hatalomra került, Necho 
magához rendelte az egyiptomiak szíriai táborába, ahol is az ifjú 
király, keze megkötözve, eltűnik a szemünk elől (II Kir. 23.31 skk.). 
A fáraó Jósijjáhu egy másik fiát (Jehójákim) ültette a trónra Jeruzsá- 
lemben, és Júdára sarcot vetett ki. Egyiptomnak egyelőre sikerült meg- 

vetnie a lábát Elő-Ázsia délnyugati csücskében: a nagyhatalmi fellépés 


" kifizetődött. 


A zsidó és keresztény morál-theológia azóta is Jósijjáhu sorsa fölött 
emészti magát. A legigazabb király, Jahve iránt rendíthetetlenül hűsé- 
ges, aki a Tan tekercsébe foglalt előírásokat érvényre juttatta (i. e. 621 k.; 
vö. II Kir. 22-23): miért éppen őt sújtotta az igazságtalan végzet? Ha így 
kellett elvesznie Jósijjáhunak: van-e isteni igazságszolgáltatás? Számít- 
hat-e bárki is a gondviselésre? 

15 mi az, hogy birodalom? 

A szó a latinból jön: impero, -are, "parancsol", "kormányoz", "igaz- 
gat" (5 ez a paro igéből, "szert tesz vmire" stb.); innen az imperium, 
amelynek eszerint a magyar birodalom szó kifogástalan fordítása, archa- 
ikus hangzásával nemcsak fogalmilag pontos, de szép is. 

Már a régóta bevett, hagyományos szakkifejezés is jelzi: az imperium, 
azaz birodalom, a hatalom vagy uralom egy meghatározott formája. A 
birodalmi szervezet többnyire nem személyek uralma, bár a hatalmat 
személy is megjelenítheti, hanem intézményes. Rendszerint külső (ide- 
gen) területek fölötti uralom: a királyság nem ugyanaz, mint a biroda- 
lom. Rendezett forma: a népvándorlást vagy a katonai megszállást nem 
nevezzük birodalomnak. A birodalmi szervezet specifikumát a tartós, 
stabil uralom egyéb formáihoz képest kell meghatározni. 

A birodalom, már első ránézésre is, leginkább az államhoz hasonlít, 
és specifikus vonásai is az államéitól különböznek a leginkább. Az állam 
mint komplex társadalmi szervezet vagy rendszer az alrendszerek 
sokaságát egyesíti magában. Szerves egység, amelynek részei illeszked- 
nek egymáshoz. Hogy csak a legfontosabbakat vegyük: a lakosság 
csoportjainak különféle társadalmi, például, családi, nemzetségi, törzsi, 
illetve, kulturális, politikaistb. szervezetei, a közi gazgatás, atelepülések 
önigazgatása és autonomiái, az önmagában is roppant sokrétű gazda- 
sági alrendszer, a katonai és rendőri szervezet, a foglalkozási csoportok, 
a szó legtágabb értelmében vett kulturális alrendszerek, ethnikai és 
nyelvi csoportok stb. Az állam ezeknek az alrendszereknek a szerves 
egysége. Nem kell, hogy homogén legyer, elég, ha a különböző alrend- 
szerek, akár alá vannak rendelve a centrumnak, akár nem, beleillesz- 
kednek a szervezet egészébe, a nagy társadalomba; szociológiai érte- 
lemben beilleszkedés, annak minimuma, maga a puszta belül levés is, 
akár a dissens vagy deviancia formájában. 

A történelemben a társadalmi alrendszereknek a határai, nem szá- 
mítva az egészen különleges eseteket és helyzeteket, mások, mégpedig 
rendszerint kisebbek, mint az állami szervezeté; illetve legfeljebb éppen 
akkorák. Azaz, nem nyúlnak ki az állami határokon túlra. A klasszikus 
állam ezeknek és az itt nem említett egyéb alrendszereknek a kerete 
vagy szerves egysége, a legmagasabb és végső szupra-rendszer, még 
akkoris, ha az alrendszereket nem rendeli valamennyit hierarchikusan 

egymás (önmaga) alá: még ha a társadalmi alrendszereknek teljes vagy 
részleges autonomiája van is az állami szervezeten belül. 

t Ritka kivétel a régiségben, és mindig külön kezelést tesz szükséges- 
sé, ha az állami szervezet alrendszereinek valamelyike mégis kiterjesz- 
kedik az államhatáron túlra. Elég, ha csak két ilyen különleges esetre 
utalok. A nagy távolságokat áthidaló kereskedelem, és az ebben érde- 
kelt foglalkozási csoportok, egy viszonylagos autonomiával bíró transz- 
nacionális gazdasági alrendszer, amióta ilyen kereskedelem van, min- 
dig megkívánta a különleges helyi elbírálást, a védelmet, a kedvezmé- 
nyeket, és sohasem tagolódott be egészen egyetlen államnak a fennha- 
tósága alá. A másik példa a középkor óta legnagyobb transznacionalista 
szervezet, a római katholikus egyház, amely a püspökségek határait 
időről időre hozzáigazítja az éppen érvényes államhatárokhoz, de a 
hierarchia magasabb lépcsőin a kinevezési (felszentelési) jogot, akánon- 
jogi eljárást, a vagyonkezelést, a szervezet tagjainak kiképzését stb. 
megtartja a központi szervezetnél. Napjainkra az tette — elméletben — 
teljesen anakronosztikussá a klasszikus államhatalmat és államszerve- 
zetet, hogy a modern gazdaság és kommunikáció mellett egyáltalán 
nem lehet a társadalmi alrendszereket, sem a gazdasági, sem a kulturá- 
lis alrendszereket, divatot, művészetet, politikai gondolkodást stb. be- 
szorítani az államszervezet határai közé. A világ kisebb-nagyobb, de 
államhatároktól független részeire kiterjedő, azaz kozmopolita alrend- 
szerek — mind a gazdaságban, mind a szellemi életben, mind a szemé- 
lyes életvitelben — szétfeszítik a szoros nemzetállami vagy birodalmi 
kereteket. 

Az államhoz képest, a birodalomnem más, mintegy állam társadalmi 
alrendszerei közül némelyeknek az extrapolációja: kiterjesztése idegen 
(más) államokra vagy térségekre. A legtöbbször a katonai, rendőri, 
közigazgatási, illetve a gazdasági alrendszereké. The flag follows trade, a 
hadsereg zászlója követi a kereskedőket, vagy, tegyük hozzá, fordítva; 
de leginkább mégis együtt járnak. Megmondta Náhum próféta. Az 
asszír uralmat ezekkel a szavakkal támadta: Több kalmárod volt, mint 
égen a csillag (3.16). Ne legyen semmi kétségünk: ezek a kalmárok 
(rókhél) mindig és mindenhová együtt mentek a hadsereggel. Vagy 
előtte jártak. A történeti megítélés szempontjából nem mindegy, és 
persze, az érintetteknek sem, hogy az extrapoláció erőszakot jelent-e, 
vagy nem, derendszerelméleti szempontból ez tulajdonképpen közöm- 
bös. A birodalom, s ezzel eljutottunk a fogalom közkeletű meghatáro- 
zásához, valamely állam közvetlen uralma idegen területek fölött, oly 
módon, hogy e területeken a társadalmi szervezet bizonyos alrendsze- 
reit saját magának hasonló alrendszerei alá rendeli. Államszervezet a 
birodalomis, de a hozzá tartozó területek társadalmi alrendszerei közül 
többnek hagyja meg a relativ autonomiáját, mint a tulajdonképpeni 
állam, azokban az alrendszerekben viszont, amelyeket magához kap- 

csol, egyszerűen idegen uralmat jelent, nyers vagy civilizáltabb, de 
idegen uralmat. A katonai alrendszer extrapolációja, ilyen vagy olyan 
formában, nélkülözhetetlen eleme a birodalomnak. Hadsereg nélkül 
nem megy. 

t A birodalmi integráció valóban magasabb egységbe szerveződés: 
egy állami szervezethez mint központhoz kapcsol különféle, de koráb- 
bán önálló társadalmakat. A központ vagy nagy szervezet megfelelő 
társadalmi alrendszerei az extrapoláció révén kiterjesztik működésüket 
a birodalom részévé váló területekre is. Vannak birodalmak, amelyek- 
ben nem a gazdasági integráció a legfontosabb, vagy nemcsak az a 
fontos, hanem éppen valami más, viszonylag függetlenül a közvetlen 
gazdaságtól: például, a populáció, nem is annyira mint munkaerő, 
hanem inkább mint emberi nyersanyag, a nagy embertömeget igénylő 
állami feladatokhoz. Erre szolgál a lakosság áttelepítése, foglyok mun- 
katáborban tartása, a népszaporulat erőltetése a nemzeti töltelékanyag 
- gyártása érdekében, janicsár-hadsereg stb. Egyébként azonban nehéz 
volna egyet is találni a társadalmi alrendszerek között, amely — ha a 
birodalmi strukturában — ne az extrapoláció mechanizmusa szerint 
működnék. A nyelv, a vallás, a jog és közigazgatás, az iskolarendszer 
és műveltség, a politikai filozófia és a tudomány: bármi és minden 
kaphatja ugyanazt a szerepet, a szónak legalább az átvitt értelmében, 
mint a hódító hadsereg és a zsákmányszerző kereskedők. Rajtuk épül 
fel, rájuk épül a birodalmi integráció. 

Államés birodalom fogalma kölcsönösen egymást magyarázzák. Az 
állam, homogén vagy heterogén, jól működő vagy diszfunkcionális: 
szerves egység; a birodalom ellenben mesterséges konstrukció, az állam 
bizonyos funkcióinak kiterjesztése idegen területekre, és tartós fenntar- 
tása. A birodalmi szervezet, még a legjobb is, erőszakot jelent, még 
nyugalmi állapotban, békés körülmények között is. A létfontosságú 
erőforrások fölötti rendelkezés exterritoriális centralizálása önmagában 
véve erőszak, valósuljon meg akár a legszelídebb eszközökkel. 

H Egy birodalomnak óriási előnyei vannak. Hogy a központ számára 
milyen előnyöket jelent, nem nehéz kitalálni, nem is foglalkozom vele 
hosszasabban. Elég, ha annyit mondok, hogy a központ: a birodalom- 
szervező állam számára ez a szervezet jelenti a leghatékonyabb módját 
a számára szükséges létfontoságú erőforrások bővítésének. A leghaté- 
konyabb mód, éppen azért, mert az állami szervezet, teszem azt, gaz- 
dasági és katonai alrendszereinek vagy ezek egy részének extrapoláci- 
ója nem kell hogy együttjárjon az összes további alrendszer extrapolá- 
ciójával. A birodalomban a nyersanyag, késztermékek, szolgáltatások 
vagy emberi erőforrások a központ rendelkezésére állnak, anélkül, 
hogy gondoskodnia kellene ezek újratermeléséről vagy a működésben 
tartásukhoz szükséges egyéb feltételekről. A birodalmi központ maga 
döntiel, hogy a társadalmi alrendszerek közül melyeket fog működtetni 

a birodalmi tartományokban, s megteheti, hogy csak azoknak a műkö- 
dését tartja fenn, amelyek közvetlenül szükségesek a számára. Rend- 
szerint ezt teszi. Előnyök és haszon, kötelezettség nélkül. Nyomban 
hozzá kell fűznöm, hogy ez az előny többnyire csak akkor érvényesít- 
hető, ha a birodalmat létrehozó állam a társadalmi alrendszerek lénye- 
gesebbjeit mind centralizálta, azaz a saját ellenőrzése alatt tartja; példá- 
ul, a gazdaságot; illetve csak olyan alrendszerekre érvényes, amelyek 
már eleve centralizálva vannak: államiak vagy függnek az államtól. 
Továbbá, a birodalmi előny érvényesítésében fontos szerep jut az idő- 
tényezőnek. Az egyik szélső ponton az egyszeri zsákmány áll, az az eset, 
amikor a területet ellenőrző hadsereg magával visz mindent, amit csak 
talál. Ezt megteheti egyszer vagy kétszer, de hosszabb időn át nem: egy 
idő utánnem lesz mit elvinnie. A másik szélső pont a birodalom szerzett 
területeinek teljes integrálása a központ állami szervezetébe, az a hely- 
zet, amelyben már nem is birodalomról, hanem egy új, megnövekedett 
területű államról beszélünk. 

A birodalom a gazdasági erőforrásokat centripetálisan mozgósítja. 
Nagy tartalékok áramlanak a központba, lehetőség nyílik e tartalékok 
koncentrált bevetésére. A birodalmi szervezet kiterjedt hátországot te- 
remt: mindent, ami nem maga a központ, lefokoz a "vidék" rangjára, 
provinciává tesz; de ezáltal lehetővé teszi a visszavonulást, a rendszer 
teljes összeomlásának időleges elkerülését. 

Túl most már a központ szűkebb érdekein, beszélnünk kell a biroda- 
lom egyéb - valóságos — előnyeiről is. 

tt A birodalmi szervezet: a hatékony és hosszabb időn át funkcionáló, 
tehát nem a hamar prédát hajszoló, hanem tartósabban berendezkedő 
birodalom igen széles körre és nagy távolságokat áthidalva ki tudja 
terjeszteni a termelés területi specializációját, a munkamegosztást és a 
termékek cseréjét. Hogy miért, könnyen belátható. A birodalmi integ- 
ráció, mint mondtam, a társadalom alrendszerei közül csak némelyekre 
terjed ki, s ezért sokkal hatékonyabban tartható fenn, mint amennyire 
egy teljes vagy sokkal szélesebb körű integráció volna. Ebből a szem- 
pontból a birodalmi szervezet hasonlítható a luxuscikkek kereskedel- 
méhez. A luxuscikkek, a ritka, csak messziről, nehezen, nagy ráfordítá- 
sok árán megszerezhető javak, a presztizs-felhalmozás és presztizs-fo- 
gyasztás szükséglete a gazdasági élet egyik igen fontos alrendszerét 
jelentik: explorációs szerepet töltenek be a nemzetközi gazdaságban. 
Kapcsolatokat építenek ki a lehető legtávolibb területekkel. Elmondhat- 
juk, hogy a gazdasági kapcsolatok lehetőségeiben a távolság és az áru 
tömege fordított arányban vannak egymással: minél kisebb a tömeg, 
annál messzebbről lehet (érdemes) beszerezni, annál messzebbre lehet 
eljuttatni, és fordítva. A nagy terjedelmű vagy tömeges cikkek, mint a 
nyers vagy félig faragott diorit, a rézérc vagy nyersréz tömb stb. nyilván 
nem szállítható ugyanolyan könnyen és ugyanolyan messzire, mint a 

lazúrkő vagy a zsírkő-edény. A szállítás technikája jelenthet különbsé- 
get, de az arányokon nem változtat. Egészében véve, a luxuscikkek 
kereskedelme, ha ez egyáltalán kereskedelem, a szó közönséges értel- 
mében: a luxuscikkek építik ki a kapcsolatokat, utakat, a hálózatot, 
amelyen át azután a tényleges kereskedelem folyik, annak rendje és 
módja szerint. Nos, a birodalmi szervezet megteremti a lehetőséget a 
nagy távolságokat áthidaló gazdasági kapcsolatokhoz, főként a köz- 
ponton keresztül, de -— éppen az asszír világbirodalom ad rá példát — 
szerencsés esetekben ezt megkerülve is. 

A birodalom határain belül lehetőség nyílik a különböző területek 
gazdasági specializációjára, s ennek alapján kialakulhat a széles körű 
területi munkamegosztás, az interregionális piac. A római birodalom 
gazdasági élete klasszikus példa minderre. De Asszíriában is, a hadse- 
reg zsákmánylistái több, mint két évszázadon át rövidebb-hosszabb 
időközökben megbízható módon jelzik, mi az, ami a hadjáratok által 
érintett területekről zsákmányként elvihető volt. Egyre nagyobb 
mennyiségek. A zsákmányban; tehát tényleg nem arról van szó, hogy 
valamifajta kihelyezett termelési kapacitás növekedett volna. Még a 
jellegzetesen zsákmányszerző gazdaság is, mint amit az asszír biroda- 
lom központja fenntartott, a nagy távolságokat átfogó területi integrá- 
ciónak még ez a formája is hozzájárult a provinciák gazdasági fejlődé- 
séhez. Más kérdés, hogy a birodalmi gazdaság modernizációja jellemző 
módon a központ elhatározásaihoz igazodik: főként azok az ágazatok 
fejlődnek, amelyekre a birodalmi központnak szüksége van, s azon a 
színvonalon, amelyet ez igényel. Ha nincs az asszír "megrendelés": 
nincs Föníciában az elefántcsont-díszítmények ipara, nincs a jellegzetes 
lúrisztáni fémművesség. A birodalmi szervezet a modernizáció során 
kiszolgáló ipart hoz létre a peremvidékeken. 

tt Ha a birodalom a központi térségnél sokkal fejlettebb területekből 
szerveződik, az eredmény csak sivár pusztulás lehet: nivellálódás a 
legalacsonyabb színvonalon, a primitivitás exportja. Az ilyen struktu- 
rák esetében nem lehet mást mondani, mint hogy zsákmányszerzés és 
katonai hódítás. 

tt Vannak azonban birodalmak, amelyekben a központ — ne féljünk 
így fogalmazni - civilizálta amagához kapcsolt területeket. Mert mit is 
jelent egy nagyobb település, város, a római korban? 

Rendezett városkép, utcák, terek, középületek, vásárcsarnok. 
Gymnasium, birkózócsarnok, amphitheatrum, színház. Közfürdők: 
a testi kultúra és a társas kapcsolatok színterei. Diadalív, diadal- 
oszlop, forum, oszlopcsarnok, templomok. Rendezett temetkezés, 
sírkő sztélék, szabadon álló, díszes kő szarkofágok. Aguaeductus, jól 
kiépített, kemény burkolatú utak a távolsági közlekedés minden 
főbb útvonalán. Szervezett városi élet, közigazgatás, szabályozott 
adórendszer, törvények. A római kultusz és a helyi istenségek tisztelete. 

Emberek, áruk, eszmék forgalma az egész birodalomban. Egyszóval, 
romanizáció. 

A Közel-Keleten, Kis-Ázsiában utazva mindannyiunkat az otthonos- 
ság érzése fog el, ha az orientális városképben valami római emlék elé 
kerülünk. Augustus temploma Ankarában, Caracalla diadalíve Tarsus- 
ban, a Damaszkuszi kapu Jeruzsálemben. Ugyanez az élmény vár 
másokra Észak-Afrikában vagy Spanyolországban. Ez mégiscsak a mi 
világunk: hasonló emlékek között nőtt fel Európában, Közép- és Kelet- 
Európában is, a helyi civilizáció. A római kor emlékei között otthon 
vagyunk. Pedig hol van már a birodalom. A romanizáció maradványai 
egyszer s mindenkorra körülhatárolták, a gyakorlatlan szem számára 
is felismerhetően, azt a területet, amely valaha Róma alá tartozott. 

A birodalmi civilizáció nem múlik el nyomtalanul soha többé, sem a 
tárgyi emlékek, sem pedig a láthatatlan: az életvitel rendje. A római és 
a bizánci kereszténység elterjedésének határvonala, mint Bibó István és 
Szűcs Jenő elemzései jelzik, egyszersmind történelmi választóvonal a 
hatalom megosztásán alapuló nyugat-európai és a hatalom-centralizá- 
ció elvét alkalmazó kelet-európai társadalmak között. 

Nemcsak a rómaiak hagyták rajta tartósan az imprint-jüket a biroda- 
lom egykori tartományain: minden tartósabb birodalomnak volt civili- 
záló hatása. Fürdő, kupola, kelim, egy bizonyos színvilág, zokni-pa- 
pucs: észleljük az oszmán-török világot Mószulban és a Kaukázusban, 
görög és örmény közegben, sőt, még a távoli, hideg Északon, Oroszor- 
szágban is. Az általánosabb iszlám sajátosságok mellett ugyanígy van- 
nak észrevehető jellegzetes nyomai az arab vagy a perzsa uralomnak, 
azindiai vagy kínai civilizáció - legalább jelezzem: nem minden esetben 
katonai -— extrapolációjának stb. 

tt Radnóti Miklós egyik eclogája, a Nyolcadik, Náhum prófétát szó- 
laltatja meg, 1944. augusztus 23-án (vagy 24-én). A "szép öregember" 
és a költő beszélgetésében a tárgy: a kor. Akik Radnótinak ezt a versét 
elemezték, Trencsényi-Waldapfel Imre és Tolnai Gábor, Melczer Tibor 
és Kőszeghy Ábel, Vujicsics Sztoján és mások, mind foglalkoztak az 
"agg férfiú" alakjának forrásával is. Különös érdekességgel bír az iko- 
nográfiai minta problémája. A verset Radnóti a szerb hegyek között írta: 
"Zsagubica fölött a hegyekben", láger foglyaként. Tolnai és Vujicsics 
kérdezték egyszer: nem a szerbiai pópák vagy valamelyik - például, 
mondják, a hódmezővásárhelyi — szerb templom ikonjának szakállas 
"Náum" prófétája voltak-e a költő szeme előtt? 

Én úgy gondolom, hogy Radnótinak nem más: Náhum, és csak 
Náhum kellett, és elég volt neki a Biblia. Náhumja nem pópa, nem is 
orthodox szerb ikonkép, hanem zsidó próféta, a bibliai. Az ecloga 
prófétája ugyanazt mondja, mint amit Náhum könyve. Náhum, aligha- 
nem a kortársa Asszíria bukásának, Ninive feldúlatásának, bár a krono- 
lógiára nézve nincsen bizonyságunk: a bibliai Náhum prófétai látomás- 

ban, szinte mint a felkavaró események szemtanúja ír Ninive ostromá- 
ról, és mondja, látomásos képekben: Elpusztul Asszíria, elpusztul a 
Birodalom. Radnóti számára a próféta Asszíriája: a Reich. Náhum a 
történelmi helyzet miatt kellett Radnótinak; a próféták közül éppen az, 
aki a szörnyű asszír birodalom végéről beszél, a kegyetlen korhoz illő 
könyörtelenséggel. 


"Látni szeretném ujra a bűnös / várak elestét." 


t Náhum próféta, a bibliai, mond mást is Asszíriáról. Mint nőről 
beszél róla; ez rendben van, az ország és az állam, a királyság és a 
birodalomnőneműszó mind. DeNáhumszavai(3,4-6) ennélerősebbek. 


"Ringyó sokféle romlottsága 
szépséges szépség varázserő van benne 
romlottsága megszédítette a népeket 
varázslata a társadalmakat 

kiállok ellened 

Jahve szól a seregek (ura) 

szoknyád az arcodra fogom borítani 
a népek elé tárom csupasz alfeled 
ország-világ elé szeméremtestedet 
megdobállak minden mocsokkal 
meggyalázlak 

intő példává teszlek" 


Szeméremtested: a héberben ez eufémizmus: gálón, a gála, "könnyűnek 
lenni" igéből, az a testrésze az embernek, amellyel könnyelmű vétkeket 
szokott elkövetni. Mármint egy nő. Az intő példa, éppen ellenkezőleg, 
a héber szövegben erősebbnek látszik: a ke-rói szóban Rasi a rei, "ürü- 
lék", "szar", "ganéj" szót látja; de nem kell mindenképpen csatlakoz- 
nunk a véleményéhez, még ha sok újkori fordítás őt, illetve, ezt a 
felfogást követi is. A régiek a látvány körében maradnak, még a Targum 
is, de egy kis lépést azért téve Rasi kakofémisztikus értelmezése felé: 
"Utálatos mindazok szeméber, akik meglátják." 

Náhum próféta varázslatos szép ringyója már ugyanaz a megszemé- 
lyesítés vagy jelkép, mint ama nagy parázna, akivel majd az Apokalip- 
szisben találkozunk. A Jelenések könyve (17) Babilónt emleget, és Ró- 
mára utal: de hasonló szavakat használ, mint Náhum Asszíriáról. 

A ringyó züllött romlottságát és varázserejét tudomásul kell ven- 
nünk. A "véres város" (ír dammim) (Náhum 3,1) nemcsak hódít, hanem 
csábít is. Szemérmetlen ravaszsága körülfonja, elvakítja, megszédíti: 
csábítja a népeket. Szándékuk ellenére talán: de azt nem lehet mondari, 
hogy önhibájukon kívül. Kissé fordítva a képen: Ninive ringyó; min- 

denki, vagy sokan, lefekszenek vele. Nemcsak a birodalom gyűlöletes: a 
kollaboránsok is, akik ittak a hatalom borából, és mámorba szédültek. 
Akik szolgálták a birodalmat, segítették abban, hogy ráépüljön a helyi 
társadalomra, gyökereket eresszen, lokalizálódjék. A készséges alkal- 
mazottak, az együttműködők. 

Asszíria és Ninive bámulat tárgya volt. Nem hitte senki, hogy el fog 
pusztulni, hogy valaha is vége lesz, hogy még a mi életünkben széthul- 
lik. Az esemény megdöbbenti a kortársakat is: váratlan. 

t Csábít Asszíria, elvarázsol, megszédít. Olvassuk a beszédet, ame- 
lyeti. e. 701-ben Jeruzsálem falai alatt az ostromló sereggel érkező asszír 
főméltóság mond a város védőinek. A rab-sagé, "főpohárnok": igen 
magas nem-katonai tisztség a király közvetlen környezetében. Hagyja- 
tok fel az ellenállással, úgyis el fogjuk foglalni a várost, jobb, ha megbé- 
kültök velünk. Gyertek ki a falak mögül, mindenki menjen haza, s én 
majd elviszem őt, éppen olyan földre, mint az övé, lesz búzájuk és 
boruk, kenyerük és szőlőskertjük, lesz olajuk és mézük. Élni fognak, 
nem kell meghalniuk (II Kir. 18,31-32). Az asszír főméltóság igazat 
mondott mindenben; még abban is, hogy az elfoglalt területek lakossá- 
gát az asszírok áttelepítették a birodalom üres belső területeire. De a 
megbékélés fejében békés életet ígért; s igaz volt ez is, a maga módján. 

Még egy eleme a csábításnak: a rab-sagé héberül beszélt Jeruzsálem 
védőihez, s nem váltott át arámira akkor sem, amikor Hizgijjáhu király 
meghatalmazottjai kérték, hogy a tárgyalást ezen a nyelven folytassák: 
ezt a nép nem fogja érteni. Az asszírok készültek arra az országra, 
amelyre szemet vetettek. Tudtak héberül. Nyilván készenlétben tartot- 
ták vagy kiképezték a megfelelő embereket. De tudtak más értelemben 
is az "ellenség" nyelvén beszélni. A jeruzsálemi jelenethez van egy 
ékírásos párhuzamunk is, egy asszír katonai hivatalnok jelentése Babi- 
lóniából, körülbelül ugyanabból az időből. Ez a levél említi, hogy a 
hadsereg tárgyalt az ostrom alá vett város lakóival, a városkapu előtt. 

Náhum próféta szent haragja a ringyó vagy parázna (zóna) Asszíria 
ellen talán azértis van, mert tudta, mert tudnunk kell, hogy a birodalom 
sokakban a szebb élet reménységét szólította meg, és sokan elindultak 
a délibáb után. 

H Küldetés-tudat. Talán a tényleges civilizáló szerep teszi, az öntuda- 
tos büszkeség efölött, talán - inkább — egyszerűen a birodalmi propa- 
ganda: a hatalom extrapolációja mintha csak eszköz volna, mintha 
magasabb és különb célt szolgálna. Melyek a motivumai ennek a kül- 
detés-tudatnak? Íme, néhány. A rend: megteremtése, fenntartása, védel- 
me. Biztonság: a határoké, közlekedésé, a polgárok életéé. Fejlődés: amit 
abirodalom hoz, különb, fejlettebb, mint a régi. Ittjobb, mint aszomszéd 
országban. Sőt, mi jobban fejlődünk, minden más rendszernél jobban. 
És, persze, a morális rend. És, persze, a szilárd hit, hogy mégiscsak 
különbek vagyunk. 

A keresztény Róma elhivatottsága Bizáncra szállt át, s innen örökölte 
"alharmadik Róma": Oroszország. Orosz földről többé nem távozhat el 
a római birodalom, az igaz hit (pravoszlávia, nyugatias szóval: orthodo- 
xia). Ezért, 1850 táján, és még évtizedeken át, Oroszország hirtelen 
megélénkülő érdeklődése a török és balkáni helyzet iránt. Ezért a bal- 
káni háború: az orosz csapatok a Balkán felől akarták felszabadítani 
Bizáncot. S ezért, hogy a bizantinológia, melynek kezdetei Oroszország- 
ban, mellesleg, pontosan egybeesnek a jelzett háborúk korával, az orosz 
szellemi életben a nemzeti tudomány rangját élvezi, ugyancsak mellesleg 
mondva, azóta is. 

tt Az asszír királyfeliratokban elbeszélt történet kezdete mindig ez: 
Assur isten szavára, parancsára, nevében. A királyi hadsereget mindig 
a birodalom főistene szólítja fel a hadjáratra. Gyakorta maga is a csapa- 
tok élére áll. Kényes helyzetekben közvetlenül beavatkozik. A hadjára- 
tokat Assur és a többi nagy isten vezeti: Szín, Samas, Ninurta, Nergal, 
és különösen a harci istenek, köztük Istar, két alakjában is: Ninive és 
Arba-ilu (Arbela, Erbil) istensége. 

Az asszír birodalom a birodalom isteneinek ügye: szent ügy. Szent: 
aki az útjába áll, az isteni rendet, az erkölcsi világrendet sérti meg. 

tt A birodalom többféleképpen szervezhető meg, a terjeszkedés irá- 
nyának geometriáját nézve — vagy maradjunk a leíró elnevezés mellett: 
a katonai és gazdasági rész-rendszer extrapolációjának jellegétől függően. 

A legtöbbször előforduló eset: a terjeszkedés, minden irányban, a 
körülményekhez képest, a lehetőségek szerint. Határt, kívülről, csak a 
földrajzi adottságok szabnak, egy átkelni rajta nem lehet, nem érdemes 
hegylánc vagy folyó; és az érdek, belülről. Asszíria terjeszkedésének 
alapmodellje ez volt. Ninivétől északkeleti irányban néhány órányi 
járásra már határ van, természetes határ, az Örmény-hegyvidék előhe- 
gyei. Kedvezőtlen terep: még Urartu ellen is inkább Kelet felé kerülve 
kell mennünk. 

Itt vannak azután a ritkábban kialakuló és rövidebb életű "lánc" 
birodalmak, mint a mongol-tatár hódítás, amely számára a ló életfelté- 
telei mintegy földrajzi folyosót jelöltek ki. Ha nem a tiszta formáját 
vesszük, persze, minden birodalmi terjeszkedés alkalmazza ezt a mo- 
dellt. Addig menni "előre" egy irányban, amíg a közeg engedi, amíg 
nincs ellenállás. Szibéria meghódítása. Az asszírok hadjáratai a Taurus 
felé, és még azon is túl. A kijutás a tengerhez, legyen az a Földközi-ten- 
ger, mint az asszíroknál, vagy — hegyeken is át — a déli óceán, újabban. 
Egyiptom szíriai érdekeltsége. Stb. 

Külön eset a tengeri birodalom, amelynél nem szükségszerű, hogy 
fizikai érintkezés legyen a hódító és a meghódított között. Asszíria 
esetében ez volt Ciprus (az i. e. 2. évezredi ékírásos szövegekben: 
Alasija): a megszállás és kapcsolat nem is tartott sokáig. A klasszikus, 
nagy tengeri birodalmak: a spanyol, a portugál és az angol. Egy s más, 

halvány nyom, még ma is eleven belőlük. Falkland, ugye, ősi angol föld. 
Ezt a kapcsolatot már csak a történelem szálai tartják fenn. Hasonló 
újabbakat nemigen sikerült kiépíteni, gondoljunk Kuba, Jemen vagy 
Ethiópia, esetleg Angola és a "nagy föld" viszonyára. 

Ami a tengeri birodalmak esetében különösen jól látható: a kapcsolat, 
a közlekedés, akommunikáció szerepe. A területi integrációt a közlekedés 
építi ki és tartja fenn. A birodalom méreteit tartósabban a kapcsolat-tar- 
tás lehetősége jelöli ki, a szónak a legáltalánosabb értelmében. A biro- 
dalom is ott — és akkor - ér véget, ahol és amikor a kommunikáció a 
részek között már nehézkessé válik. 

tt A birodalom fogalmában kimondatlan elem a méret. Assur-uballit 
harráni Asszíriáját, bizony, nevetséges volna birodalomnak nevezni. A 
birodalom, az "ország"-hoz képest, feltétlenül túlméretezett, oversize. 
Kis birodalom, eszerint, nem is lehetséges: mintegy contradictio in adiecto. 

És a legelső birodalmi hódítások, Mezopotámiában, az i. e. 3. évez- 
redben? Két önálló városállam, amelyeket csak a Tigris egyik nagy 
csatornája vagy mellékága, alig néhány ölnyi széles víz választ el egy- 
mástól, Lagas és Umma, amaz talán megyényi terület, emez jóformán 
csak a város és vidéke. A közös csatorna partján fekvő földek miatt 
nemzedékeken át folyik közöttük a határháború, győzelmek, vereségek 
mindkét oldalon. Az egyetlen valódi eredmény, hogy a háborúskodá- 
sok tönkretették a csatornát, és lehetetlenné vált a terület javarészén az 
öntözés. 

Mondhatnánk, ez csak háború, háborús hódítás, és nem birodalom. 
De a területi integráció Mezopotámia egész története során rendre 
hasonló folyamatokban zajlik le. 

Agade (Akkád) uralma Mezopotámia fölött, s katonai terjeszkedése 
Elő-Ázsiában, főként Nyugaton: az agadei Sarrukín állama (i. e. 2300 
k.), bár méreteit tekintve kisebb, mint— mondjuk — a mai Irág: birodalom 
volt, már saját maga és az érintett kortársak megítélése szerint is. A 
feliratok uralkodói címe: Agade (a város) királya, a négy világpart kirá- 
lya; a "világpart": a lakott világ széle, mind a négy égtáj irányában. Az 
Agade ellen fellázadó városok pedig "ledobták" magukról az (idegen) 
hatalom jármát. 

Ha csupán a méretek döntenek, minek nevezzük — mondjuk — Viet- 
nam fennhatóságát Kambodzsa fölött vagy Irág katonai és gazdasági 
kalandját Kuvaitban. Ha van értelme a gazdasági vagy politikai elem- 
zésnek, a birodalom és a hódítás közös elemét találtuk meg. 

§ Az i. e. 3. évezred végén Mezopotámia, a Dél, egy jelentős része — 
ismét -— egyetlen állam uralma alá került: Ur városa, és a Sumer Király- 
lista szerinti III. dinasztia. Mezopotámiában itt látjuk először dokumen- 
tálva az igazgatási és hatalmi szervezetet, mely a birodalmat fenntartot- 
ta. Bonyolult adminisztráció, kiterjedt hivatalszervezet, minden az ál- 
lam része, az istenek államában külön istensége van még a börtönöknek 

is. Szovjet assziriológus szokta mondani, mestere a tudományszaknak, 
Igor Mihajlovics (mint szerző: I.M. Diakonoff / Djakonov), Leningrád 
(olvasd, 1991: Szankt-Peterburg]: A IH. Ur-i dinasztia államának igaz- 
gatási szervezetét látva, nem az a kérdés, miért bukott meg, hanem 
inkább: hogyan lehetséges, hogy egyáltalán fennmaradt és működött — 
egy egész évszázadon át, még ha szinte mindvégig súlyos válságok 
közepette is. 

t És mi az, hogy világ-birodalom? A méretek kérdése ez is? Róma 
világbirodalom, s a mogul India nem az? Asszíria világbirodalom, s 
Egyiptom és a hettiták uralma Elő-Ázsiában nem? A földkerekség egyha- 
toda, hallottuk elégszer. Világbirodalom, igen; de azért még ez sem 
valóban világuralom; szerencsére. Szervesen egymáshoz kapcsolódó 
egységekben kell gondolkoznunk. Az ókorban azt mondták: oikumené, 
"a lakott világ". De tudták, hogy ember-féle lények laknak e lakott világ 
határain túl is. A világbirodalom észlelhető messze túl a határain, kívül 
a közvetlen befolyása körén. 

tt Az i. e. 2. évezred közepén az ókori Kelet három nagyobb területi 
egysége, mindhárom terjeszkedő birodalom, először került közvetlen 
érintkezésbe egymással. Mezopotámia, akkor éppen felváltva hol 
Asszíria (Assur), hol a babilóni kassú dinasztia; Kis-Ázsia, a hettiták 
állama; és Egyiptom. Mégpedig Szíria térségében. Assurt is, Babilónt is 
lekötötték a belső ügyeik: ebben az időben nem jutottak érdemleges 
nemzetközi szerephez. Légfeljebb mellékes tényezőklehettek Egyiptom 
és a hettiták játszmájában. És a játszma közel két évszázadon át folyt. 

Elő-Ázsiában Egyiptom, mondhatri, hagyományosan érdekelt volt, 
már sokkal korábbi idők óta. A kereskedelmi utak, melyek a tengerpar- 
ton vezettek, fontosak voltak Egyiptom számára is. Csak egy példát 
említek, szélsőségesen különlegest; bár lehet, hogy éppen ez mutatja a 
lényeget. Lazúrkő csak ebből az irányból juthatott el Egyiptomba, s ha 
a szállítmányok, a Pamir déli térségéből, az Iráni fennsíkon át, akadoz- 
tak vagy kimaradtak: nem volt lazúrkő a fáraó raktáraiban. Bizony, 
Tut-anh-Amon pompás kincseinis csak hamis a lazúrkő hatású berakás: 
kék "paszta": favence-féleség, amelyetéppenaritka luxuscikk pótlására 
találtak fel. 

A hettitákat, Anatólia kellős közepén, mondanom sem kell: viszony- 
lagos elszigeteltségben, ugyanaz érdekelte, mint ami Egyiptomot: hogy 
minél közelebb jussanak a Nyugat-Kelet magisztrálishoz, amelyen a 
Földközi-tenger keleti térsége és - mondjuk - Közép-Ázsia között a 
kereskedelem java áramlott. A hettita király, hogy közelebb legyen az 
ütőérhez, Karkemisben, amikor a várost — bejáratot a szíriai térségbe — 
megszerezték és támaszpontjukká tették, a saját fiát küldte ki kormány- 
zónak. 

t Az i. e. 14-13. századból, jobbára az ékírásos források alapján, 
pontosan ismerjük mind Egyiptom, mind pedig a hettiták elő-ázsiai 

birodalmának felépítését, szervezetét, jellegét: az ókori keleti gyarmat- 
szerzést és tömb-politikát. 

Az egyiptomi uralom mindig szabályos hódítás volt, hagyományos 
módon. A hadsereg elfoglalt egy várost vagy térséget, és kiépítette a 
megszállás rendszerét, az akaratát közvetítő és érdekeit képviselő ap- 
parátust. A magas rangú tisztviselők mind egyiptomiak voltak. Hogy a 
szavuknak súlya legyen, arról a nagyobb városokban helyőrség gon- 
doskodott. A helyi lakosság adót fizetett az egyiptomi hivatalnokok 
kezéhez. A csapatokat is eltartotta. A fontosabb ügyek mind az egyip- 
tomi helytartó hivatalában vagy magában Egyiptomban dőltek el. A 
térség nem lett része Egyiptomnak: a gyarmata volt. 

A hettiták nemigen hódítottak; ők szövetségi rendszert építettek ki. 
Ha elfoglaltak egy várost, az ellenállást tanúsító király, természetesen, 
nem maradhatott a helyén, többnyire életben sem. De más nem történt, 
mint az, hogy a helybeli előkelőség soraiból, leginkább a királyi család 
tagjai közül, valaki más, az együttműködésre jobban hajlandó ült a 
trónra helyette. Az új királlyal a hettita nagykirály szerződést kötött. 
Szerződés a testvéri barátságról, örök időkre. Egyenrangú felek szerző- 
dése, két független államé, akiket csak ez a szövetség kapcsolt össze. 
Barátság, a másik félt ért támadás esetén kölcsönös segítségnyújtás, 
együttműködés, az esetleges menekültek és szökevények kölcsönös 
kiszolgáltatása, ajándékok egymásnak. A szövetség nem járt különö- 
sebb kötelezettségekkel. Persze, ha háború tör ki, a kölcsönös segítség- 
. nyújtás elve alapján igénybe kell venni a szövetséges király katonáit is, 
akik azután hettita vezénylet alatt szolgálnak. A szövetséges király 
évente egyszer Hattusasba ment, hogy tiszteletét tegye a nagykirálynál. 
Hogy mindig biztonságban érezhesse magát, otthon is egy csapat- 
egység hettita katona tartózkodott állandóan a királyi udvarban. Az 
egyenrangú barátság megerősítésére esetleg feleségül vehette a nagyki- 
rály leányát. De a királynéra nem terjedt ki a helyi szokások érvénye. 
Volt, Kis-Ázsia egyik félreeső zugában, ahol az országban - a királyi 
családban is — valamifajta levirátus volt a hagyomány: a fiútestvérek 
valamennyien bemehettek a király feleségéhez. A hettita királylányra 
nézve a két szövetséges király barátsági szerződése szigorúan kikötötte, 
hogy ez a barbár szokás őrá nem vonatkozhatik. 

Végül is, mi a különbség az egyenrangú barátok szövetsége és a 
gyarmati státus között? 

tH Asszíria e két kipróbált és egyformán sikeres elvet egyaránt alkal- 
mazta a területi terjeszkedésben; a két elv még hatékonyabb kombiná- 
cióját. A stratégiát nyilván nem tudatosan választották meg: a hagyo- 
mányokból fejlődött ki, folytonos változtatásokkal, a trial and error 
stratégiája alapján. Mi is leginkább az i. e. 9-7. századból ismerjük. 

Assur—a város és az ország- gazdálkodásának az egyik legfontosabb 
alrendszere a hadsereg. A préda, zsákmány és adó: a főváros, a királyi 

udvarés a templomok, s persze, maga a hadsereg, egyszóval, a központ, 
innen kapták meg azokat az erőforrásokat, anyagokat és eszközöket, 
amelyekre szükségük volt, önmaguk fenntartásához, a presztizs-felhal- 
mozáshoz, a centralizált elosztáshoz. 

Az asszír állam kiépülése a jelzett időben egyre inkább a hadsereg 
tevékenységének optimalizációját jelentette. Nem mintha az állam azo- 
nos lett volna a hadsereggel. De a hadsereg tartotta fenn azt a szerveze- 
tet, amelyben az állam és a társadalom fennmaradhatott, hogy élje a 
maga öntörvényű életét. 

ft Az asszír birodalmi modell, klasszikus formájában, az integráció 
három fokozatát ismerte. 

Az első fokozat egyszerű katonai akciót jelent: a hadsereg felvonulá- 
sa, hadjárat, meghódolás, zsákmány stb. Győzelem, minden tartósabb 
következmény nélkül. 

A második fokozatban a katonák a helyi uralkodót megölték (kivé- 
gezték) vagy fogságba vitték, Asszíriába, családostul, és valaki mást 
ültettek a trónra helyette, rendszerint a volt király családjából, sejthető- 
envalakit a rivális ág tagjai közül. Az új király hűségesküt tett a királyok 
királya, a négy világpart királya előtt, aki is rendszeres évi adó fizetését 
és egyéb kötelezettségeket rótt ki rá. A helyi uralkodó leváltására és új, 
de ugyancsak helyi származású uralkodó kijelölésére akár minden 
hadjárat alkalmából sor kerülhetett: akár néhány évenként, s az ok 
bármi lehetett: a hűségeskü megszegése, az asszír uralom igájának 
levetése, az adó megküldésének elmulasztása; az asszír feliratok formu- 
láit használoménis. Hogy könnyebben találjon asszír-barát politikuso- 
kat, a nagykirály a szövetséges országok királyi családjának számos 
tagját tartotta maga mellett a fővárosban, ifjú hercegeket és családjukat, 
kisebb udvartartással és személyzettel: kényszerű emigráns politikuso- 
kat, akiket az asszír udvari emberek alighanem felkészítettek az esetleg 
rájuk kiosztandó szerep minden mozzanatára. 

A harmadik fokozatban a hadsereg a hadjárat során az illető országot 
"újjászervezte": az ország tartományai közé sorolta, bevezette az asszír 
közigazgatást, helytartót nevezett ki, rendszerint katonai rangú sze- 
mélyt, aki a legfőbb helyi hatóság volt minden ügyben, ha ez magas 
szintű döntést igényelt. A kis országból asszír tartomány lett, s hogy ne 
maradjon kicsi, ami megnehezítené az igazgatását, illetve megkönnyí- 
tené az önállóság elemeinek fenntartását, hozzácsatolták valamelyik 
már meglévő, szomszédos tartományhoz. 

E minta szerint az Asszíriától mint birodalomtól való függés fokoza- 
tokba rendeződik, centripetálisan: a függőség első — leglazább — fokoza- 
ta, értelemszerűen, a legtávolibb országok helyzete volt; a harmadik 
fokozatot pedig csak azokon a területeken lehetett bevezetni, amelyek 
közvetlenül határosak voltak a tulajdonképpeni Asszíriával. Maga a 
rendszer roppant dinamikus. A peremterületek, bár a jelzett módon 

szerves részei a birodalomnak, ha úgy alakultak a körülmények, le 
tudtak válni. Jelzi ezt számos, a királyfeliratokban gyakran felbukkanó, 
s mindig egy újabb hadjárat indokául szolgáló formula: 


Megszüntette az adó fizetését 
Elmulasztotta, hogy Ninivébe jöjjön 
üdvözletét kinyilvánítani 

Királyságom ellenségeivel szövetkezett 
Királyi hatalmam igáját levetette magáról 


§ A hadjáratok egyre jobban tágították a kört, amelyben az asszír 
király a birodalom érdekeit érvényre akarta és tudta juttatni. Ez annyit 
jelent, hogy maga a központi terület, Assyria proper, egyre nagyobb lett, 
mintegy magától, egyszerű optimalizációs folyamatok eredményekép- 
pen. Harrán térsége, például, csak az i. e. 9. század óta tartozik végle- 
gesen Asszíriához. De egyre tágabb lett az a kör is, amelyben az asszír 
hadsereg alkalmilag vagy évente ismétlődő rendszerességgel a zsák- 
mányszerző hadjáratra felvonult. 

Hogy a hadjáratok kitágították a világot, a "mi" világunkat, az asz- 
szírok is jól tudták. A feliratokban nem mulasztják el említeni, hogy: 


Az ország nevét király őseim nem hallották soha 
Ebben a tartományban azelőtt nem járt senki 


Az asszír győzelmi émlékművek, jobbára sztélék, melyeket a király 
csapategységei — vagy az asszíroktól felállított helyi hatalmi szervek — 
egy-egy hadjárat végén a meghódított országokban felállítottak, emlé- 
keztetőül, mindig a birodalom-Hercules oszlopai: jelzik, ez a szélső 
pont, ahová a birodalom eljutott. Az emlékmű szemantikája: asszír 
győzelmi jelvény, akkád nyelvű felirattal, egy olyan országban, amely 
Asszíria érdekeltségi körébe (már) beletartozik, de (még) nem szerves 
része abirodalomnak. Csaképpena hadsereg már kijelölte. Emlékeztető 
jel és figyelmeztetés. Valódi hatalmi szimbólum. Az ellenfél vagy ellen- 
ség földjén. Az aktuális és lokális mondanivaló éppen ez. Az örök és 
birodalmi pedig: hogy e pillanatban, for the time being, itt van a szélső 
pont. Asszíria itt már megvetette a lábát. 

HA birodalmat a lehető legtávolibb pontig kell kiterjeszteni. Csak így 
érdemes. És fenn kell tartani, minden áron, a lehető legtávolibb tarto- 
mányt is. Ahová egyszer asszír katonák vagy akár csak kereskedők 
léptek, az az ország Assur isten országa: ősi asszír föld. Milyen 
szépen hangzanék ez oroszul: iszkonnaja asszírijszkaja zemlja. Ezt 
többé feladni nem lehet. A csapatok évről évre visszatérnek Ninivé- 
be, ez a hadjáratok rendje, de azért nem kivonulás. Jelképesen itt 
maradnak: a diadaloszlopok, hősi emlékművek, a győzelmi sztélék 

mindig is jelezni fogják öröknek tervezett és remélt jelenlétüket. A 
helyzetnek az ideiglenesség csak egy vonatkozásban lehet eleme: ha 
sikerül még messzebbre eljutni. 

4 A hadjárattól a tartományig: e két szélső státus írja le az asszír 
világot. Ami kívül esik rajta, csak a hír: hogy az erre illetékesek tudják, 
merre kell elindulni. Mindig egy lépéssel távolabbra. Az asszír cikume- 
né így szerveződik: az exploráció köre, a zsákmány köre, a befolyás 
köre, az integráció köre. Egyre táguló körök, egyre szorosabb kapcsoló- 
dás Assur isten hatalmához. 

Alapvető törvényszerűség: a befolyási övezet átalakítása közigazga- 
tási övezetté. 

A háborúk és a diplomácia eredményeképpen az i. e. 7. századra 
valóságos asszír oikumené alakult ki Elő-Ázsiában: asszír világrend- 
szer. 

t A birodalmi integráció, mondtam már, az állami strukturát terjesz- 
tette ki a meghódított vagy csak szövetséges országokra. A hatalom, a 
közigazgatás, a gazdaság— adó és állami munkák — a katonai szervezet- 
hez kapcsolódtak. Nem biztos, hogy egyenruhás és fegyveres katonák 
ültek minden hivatalban. Sőt. Ahhoz azonban nem fér kétség, hogy a 
hivatalnokokat, vagy főnökeiket, katonák ellenőrizték, hogy a hadsereg 
volt a végső instancia. Katonai adminisztráció vagy bürokrácia. A kife- 
jezés súlya enyhíthető azzal, hogy a birodalom működésben tartásához 
mindenképpen célracionális szervezetre van szükség. 

ft A deportálások. A legnagyobb történeti visszhangja Izráel áttelepí- 
tésének van. Izráel: i. e. 721, s majd Júda babilóni fogsága: i. e. 597 és 587 
vagy 586. Valójában Asszíria az i. e. 9. századtól kezdve rendszeresen 
nagy létszámú népességet telepített át a meghódított országokból más 
területekre. Az áttelepítés erőszak jellege nem vitatható. De azért szük- 
ség van a specifikumok leírására is. 

A plusz népességre mint munkaerőre volt szüksége Asszíriának. 
Főként a mezőgazdaságban, de majdnem ugyanilyen mértékben a had- 
seregben is. Ami az utóbbit illeti, számos királyfeliratban olvashatjuk, 
hogy a frissen foglyul ejtett férfi lakosságot vagy az elfogott ellenséges 
katonákat az asszírok azonnal besorolták saját hadseregükbe. Nyilván 
kiképezték őket, az egyenruha bizonyos elemeit is megkapták, talán 
megtanulták az asszír — arámi? — vezényszavakat vagy a hadtestek élén 
járó istenek nevét is: némi kiképzésben minden bizonnyal részesültek. 
De nincs adatunk, amely arra vallana, hogy pusztán ágyútölteléknek 
használták volna fel az új ("idegen") egységeket. Csak arra gondolha- 
tunk, hogy Asszíria bízott abban: a hadsereg mint foglalkozás, mint 
karrier, elég erős motiváció, és mindenképpen kedvezőbb lehetőség, 
mint ha kardélre hányják az embert. No igen, a hadjáratok rengeteg 
népet emésztettek fel; de a nyílnak nincs szeme, nem tudja, kit talál, 
asszírt-e vagy valakit az új asszír katonák közül. 

Igen, a birodalom nem eredet szerint minősítette a népességet. Min- 
denki asszír volt, aki az asszír birodalom kötelékeibe tartozott. Ha 
megkülönböztetést tettek a származás szerint, akkor az valóban csak a 
származás (eredet) szerinti megkülönböztetés volt, nem több és nem 
más. Maga az homogeneizál, hogy az ember az asszír birodalomhoz 
tartozik. 

§ A deportálást Asszíria egyáltalán nem büntetésnek szánta. Nem 
népirtást tervezett; még boldog időket éltünk. A tömeges áttelepítések 
során mindig egész családokat vittek el. Talán falvakat, a teljes lakossá- 
got. Máskor csak képzett, ügyes mesterembereket: akikre éppen szük- 
ség volt. 

Mert a deportálás: a munkaerő megszerzésének legolcsóbb, legegy- 
szerűbb módja a katonai bürokrácia számára. Célracionális akció, a 
lehető legkisebb költséggel a lehető legnagyobb eredmény. Ahol depor- 
tálás van, ott a netán polgári látszatot keltő formák mögött is ott áll a 
katonai apparátus. 

De az asszírok földet adtak a deportáltaknak: amiről az udvari főmél- 
tóság Jeruzsálem falai alatt beszélt, az asszír hadsereg akciói során 
valóban rutin eljárás volt, ez volt a mindennapos gyakorlat. A meghó- 
dított országok lakosságának tíz- és százezres tömegeit Asszíria legin- 
kább a központi területeken (Észak-Mezopotámia, a két folyam közötti 
térség) telepítette le, ahol a lakosság létszáma nem volt elegendő, nyil- 
ván éppen a háborúk következtében, sem a mezőgazdasági termelés 
fenntartásához, sem a hadsereg felvonulási útvonalainak kiszolgálásá- 
hoz. Ne feledjük, hogy az asszír csapatok jóformán minden évben 
átkeltek az Euphratészen, kétszer évente, oda és vissza. Vagy a Tigrisen. 
Nyilván számot vetettek azzal is, hogy ha a központi területek lakatla- 
nok és műveletlenek maradnak, megindul a slum-osodás: még képesek 
rá, s nomádok, értsd: vándor- vagy törzsi arámiak stb. költöznek be, mint 
már korábban is nem egyszer, és letarolják a városi civilizációt, amire 
Assur is, az ország és a birodalom, ráépült. Asszíria a pusztulás ellen 
úgy védekezett, hogy a peremterületekről hozott be saját magába népe- 
ket: munkaerőt és emberanyagot. 

Az idegeneket, persze, asszírokká kell tenni. Ehhez nem jó eszköz a 
kényszer: lehetőségekre van szükség. Asszíria volt az igazi olvasztóme- 
dence, a melting pot. Róma polgárjogot adott, ezzel romanizált. Asszíri- 
ában egyszerűen nem volt más élet, mint az asszír. Akiben kezdemé- 
nyezés volt, asszírrá lett, asszírrá, a szó politikai értelmében: a biroda- 
lom alattvalójává. 

t Az áttelepítésekben volt azért, munkaerőtől és egyebektől függet- 
lenül, birodalmi politika is. Sómrón, Izráel fővárosa, i. e. 721-ben elesett, 
és Izráelből Asszíria egyik provinciája lett. A lakosság egy részét áttele- 
pítették, a Hábúr vidékére, Médiába stb.; ők a tíz — mint majd később 
mondják: "elveszett" — törzs. De Izráel területe sem maradt üresen: 

Babilóniából (Kuta stb.) hoztak lakosságot (II Kir. 17.14 skk.). A Bibliá- 
ban egy furcsa történetet olvasunk, hogy az izráeli városok új lakossága 
nem ismerte az ország istenének szokásait vagy törvényét, egyszóval, 


1. 


arámiul: a meghódított és bekebelezett szíriai térség lakosságának nyel- 
vén. Különbség politikai szándék és valóságos folyamatok között. 

Egy dombormű III. Tukulti-apil-Esarra kalhui (Nimrúd) palotájából 
a hadsereg írnokait mutatja, akik nyilvántartásba veszik a zsákmányt; 
az egyik írnok láthatóan agyag- vagy viaszos táblára ír, a másik pedig 
írótekercsre, az egyik ékírással, a másik nyilván arámiul. Csak az író- 
eszközök és a kéztartás különböznek, a ruha és a tisztviselő testtartás 
ugyanaz mindkettejüknél. Művészeti konvenció is, persze. De az arámi 
nyelvű írnok alkalmasint tényleg arámi volt. 

Évekkel ezelőtt Kalhuban, Sir Max Mallowan ásatásai során előkerült 
az első — és azóta is egyetlen — eredeti asszír írótábla. Két elefántcsont 
lapocska, egybekapcsolva, mindkettő kis peremmel. Kihajtható, mint 
egy notesz. A lapocskák peremes oldala eredetileg viasszal volt kitöltve, 
s az írnok erre a viaszrétegre írt. A kalhui táblákon történetesen csillag- 
ászati följegyzés volt: omen-szövegek. A viaszos írótábla csak gyors 
följegyzésekre szolgálhat, a helyszínen, aholéppen nincs kéznél az igazi 
íróanyag: az agyag. Bármilyenértékesis az elefántcsont: szövegnek csak 
az agyagtábla adhat örökkévalóságot. A bőrtekercs újdonság Asszíriá- 
ban. 

Az asszír állam, a hatalmas apparátus központja, a hatalma alá 
tartozó népek számára utat nyitott az érvényesüléshez: a birodalom 
hétköznapjaiban való részvétel és az együttműködés különféle útjait. 
Ha tisztviselő akartál lenni, csak asszírrá kellett válnod, és egyébként 
nem számított, ki vagy, ki voltál. Az asszír identitás merőben politikai 








14. ábra: Szín-sar-iskun Nabú-Istar/ Tasmétu-temploma Assurban 
(Rekonstrukció) 

jelleget nyert: birodalmi identitás volt. Hasonló folyamatok játszódtak 
le Rómában, a török birodalomban, a monarchiában, sok más biroda- 
lomban. A "szovjet" minősítés tartalma sem kimondottan nemzeti-eth- 
nikai. 

4 Szín-sar-iskun idején Asszíriában — már ami még Asszíria volt 
ekkor - valóban látjuk a föléledés, megélénkülés bizonyos jeleit. Sokat, 
persze, nem tudunk erről a pár évnyi időszakról: az idő rövidsége, az 
ásatásokban szinte mindig meglévő véletlen, az ostrom, Assurban is, de 
főként Ninivében, ahol a médek mindent fölégettek: a csak néhány 
évnyi időszak elemzését nehezítő tényezők rendre hatványra emelik 
egymást. Ezért annak, amit tudunk, higany súlya van: ha össze tudjuk 
fogni, igen sokat nyom a mérlegen. 

Itt van a Nabú és Tasmétu templom: a régi főváros egyik legszebb 
épülete, amelynek, mellesleg, a régész szempontjából csak javára vált 
az ostrom és a heves pusztítás, mert felépülése után a negyedik évben: 
még teljes fényében dőlt romba, ostrom után is többet mutat, mintha 
ötven vagy hetven év nyűtte volna. Egy-két más, az assuri templomnál, 
mindenesetre, kisebb építkezésről is tudunk ezekből az évekből: több 
apró építkezési felirata maradt fenn Szín-sar-iskun királynak. 

A feliratok: már pusztán az, hogy vannak, s hogy benne vannak az 
asszír felirat-irodalom hagyományában, bizonyítják: Szín-sar-iskun 
napjaiban a királyi kancellária normálisan, a rutin szerint működött. A 
kancelláriában minden rendben volt: a hagyomány ismerete, az írnokok 
felkészültsége, odaadásuk (commitment). Tudták és tették a dolgukat a 
király írnokai. Élt a hagyomány. 

4 Van egy irodalmi szöveg is a kezünkben, mely Szín-sar-iskun 
korában keletkezett. Sumer és akkád kétnyelvű ima, ún. su-ila, a sumer 
sorok közé írt akkád fordítással, COYújundzsigból (Tell Kuyunjik, Ninive, 
Mószul), ahol egykor Assur-bán-apli palotája, a palotában a könyvtár 
nagyobbik része állt. Ezeknek az imáknak teljesen hagyományos a 
szövege. Szó szerint követik a mintát, "könyvből": más agyagtáblákról, 
legfeljebb itt-ott kissé változtatva a kifejezéseken, de még ezt is más 
minták nyomán. A szöveg legutolsó része azonban szinte példányon- 
ként más és más: mindig aktuális. Az i. e. 3. évezred végi sumer 
költészetben a himnuszok és imák egyik csoportja egy külön, rövid 
szakaszt is magába foglalt, imát a királyért. Ezeknek a királyi ináknak 
a hagyománya körülbelül az i. e. 2. évezred közepéig élt. Később más 
jellegű szövegek léptek a helyükre. A régi hagyomány az i. e. 7. század 
közepén ismét megelevenedett. Assur-bán-apli testvérbátyja — és babi- 
lóni riválisa —, Samas-sum-ukin idején, nem hirtelen-újkezdeményezés- 
sel, de mégis, a korábbi konzervativizmusnál sokkal erőteljesebben az 
ősi hagyományok, a régiség reneszánsza bontakozott ki Babilóniában. 
Országos jelenségnek gondolom, s két párhuzamos változatban: Babi- 
lóniában a sumer szövegek fölelevenítése, Asszíriában a szenvedélyes 

könyvgyűjtés, ide értve Assur-bán-apli ninivei könyvtárát is. Az irodal- 
mi régiség mint egy új felvirágzás tényezője. 

A kétnyelvű szöveg, amelyről beszélek, a királyt megillető szakasz- 
ban Szín-sar-iskun nevét illeszti be a hagyományos imába. A hagyo- 
mány ebben az esetben Assur-bán-aplit jelenti: az udvari írnokok egy 
olyan szöveget vettek kézbe, amelyet egykoron még a király apja szá- 
mára írtak le. 

A szöveg, mint a feliratok is, közvetett bizonyíték: még megvan 
Assur-bán-apli nagyszerű könyvtára; az agyagtáblák, élükre állítva, ott 
sorakoznak az öles agyagfalak melletti polcokon, öt-hatezer agyagtábla, 
a legnagyobb könyvtár az akkori világban, de az ékírás történetében 
biztosan. Bármit elő lehet keresni a szakszerű katalógusok, táblajelzők, 
címek alapján. S használják is a könyvtárat, a szokott olvasók: a királyi 
udvar írnokai. Talán maga a király is, néha. Ha fogalmaz: diktál, kifeje- 
zéseiben igazodni akar a klasszikus szöveghagyományhoz. Róla nem 
tudjuk ugyan, mint ahogyan tudjuk az apjáról és nagy elődjéről, hogy 
írt és olvasott volna: de végtére is - minden, amiről itt beszélek, erre vall 
-— ismerte az irodalom presztizs-értékét, tudta, hogy a hagyomány legi- 
timál, tudta, épp Assur-bán-apli fia ne tudta volna, hogy a kultivált 
kifejezésmód és az irodalom hozzátartozik a királyi reprezentációhoz. 

Látjuk, nem a szöveg részletei: maga a tény az érdekes a történetben. 
Hogy Szín-sar-iskun néhány éve során még az udvari irodalom is 
ugyanúgy működik, mint már évtizedek, évszázadok óta. A templom 
Assurban, a hagyományos feliratok, a kétnyelvű ima. A királyi udvar- 
ban semmi sem változott. Semmi sem látszik változni. A király közvet- 
len környezetében nem látják, hogy külön-külön semmi sem változik: 
csak éppen az egész van megváltozóban. 

tt Dániel könyve csak a kezdete a birodalmak historiográfiájának. Ha 
felelősnek érzi magát a körülötte és vele megtörténtekért: nemzedékről 
nemzedékre mindenkinek töprengenie kell az éppen aktuális biroda- 
lom helyzete flört Amit a múltból ismerünk: a történész vagy a man of 
letters reflexiói. Charles Montesguieu könyve, Considérations sur les cau- 
ses de la grandeur des Romains et de leur décadence (1734): A rómaiak 
nagyságáról és hanyatlásáról, mely régi magyar irodalmunknak is ré- 
sze, "Egy hazafi" fordításában (s ez a hazafi, úgy tudni, nem más, mint 
Batsányi János). Edward Gibbon terjedelmes munkája: History of the 
Decline and Fall of the Roman Empire (1776/1788): A római birodalom 
hanyatlásának és bukásának története. Vegyük hozzá még Ibn Khal- 
dúnt, aki a Mugaddíma, Bevezetés (ti. a történelembe) egyik fejezetében, 
nem ugyan Róma példáján, mint az európaiak, hanem az arab történel- 
met szemlélve, a birodalmi struktura felbomlásának általánosabb tör- 
vényszerűségeire is kitér. 

A klasszikus eset mindenképpen Róma. Kezdve a császárkor törté- 
netíróin, akik a birodalmi válság tüneteit, okait, és megoldásának eshe- 

tőségeit tárgyalták, a jelenkori történetírásig, folyamatosan, nemcsak 
mint történelem, de mint jelenség is foglalkoztatja a nyugati világ 
szellemi életét. Pár évvel ezelőtt Alexander Demandt, az ókori történet 
professzora a berlini egyetemen (Freie Universitát Berlin), egy könyvet 
szentelt csupán a kutatás történetének: Der Fall Roms. Die Auflösung des 
römischen Reiches im Urteilder Nachwelt (München: C.H. Beck, 1984); nem 
az elsőt a tárgyról. A vaskos (694 oldal terjedelmű) munka gazdag 
anyaga és a tudós szerző józanul hűvös kritikája sem lesz az utolsó szó 
a Róma bukása körüli vitában, sejthetőleg. (Már ő maga is hozzátett 
csaknem mégennyit, lásd: Die Spütantike, Uo., 1989, ahol, p. 470 skk,, 
ismét tárgyalja az értelmezések történetét is.) 

H Tehát, mi okozta a római birodalom bukását? Kimerítő historio- 
gráfiai áttekintése után, akönyv mutatójának kiegészítéséül, deegy már 
lapszám nélküli oldalon Demandt betűrendben több, mint kétszáz szót 
sorol fel, a tárgymutató alapján, amely szavakat az elmúlt másfél-két 
évezred során a Róma bukását elemző szerzők, régiek és újak, a bukás 
döntő okának, vagy legalábbis a döntő okok egyikének, minősítettek. 
Jegyzékét, némi rövidítéssel, alább adom. 


állam túlsúlya / állami egoizmus / államszocializmus / árulás / abszo- 
lutizmus / adók túlzott mértéke / akaratgyengeség / anarchia / anya- 
giasság / apátia / arany kiáramlása / arisztokrácia és arisztokratizmus 
/ aszkézis / babona / barbárok, barbárosodás / béke-romantika / 
betegségek terjedése / birodalom kettéosztása / bizantinizmus / bü- 
rokrácia / centralizmus / csapadékhiány / csőcselék befolyása / csőd 
/ decentralizáció / demoralizálódás / despotizmus / dicsőségvágy / 
élvezetvágy / élvhajhászás / érdekházasságok / értelmiség degenerá- 
ciója / egoizmus / egyenlőség / elfajulás / elfajzottság / elmaradottság 
a természettudományokban / elöregedés / elsivárosodás / elszegénye- 
dés / elszegényedés / energiaveszteség / erdők kipusztulása / erkölcsi 
idealizmus / erkölcsromlás / esztelen falánkság / faji diszkrimináció / 
faji felhígulás / faji öngyilkosság / félműveltség / férfiméltóság hiánya 
/ fejletlenség / feudalizálódás / fiskális módszerek / főváros megvál- 
toztatása / föld elidegenítési tilalom / földkérdés / földrengések / 
fürdők / germán támadások / germán-ellenesség / gladiátor-játékok / 
görög hatás, elgörögösödés / gyermektelenség / hadsereg bolsevizáci- 
ója / hadsereg fegyelmezetlensége / hadsereg létszámhiánya / hédo- 
nizmus / hitviták / hivatásos hadsereg / homoszexualitás / hunok 
támadása / idegbaj / idegenek arányának növekedése / imperializmus 
/ impotencia (szexuális) / individualizmus / infláció / integráció erőt- 
lensége / intellektualizmus / irracionalizmus / irtózás az élettől / 
istentelenség / járványok / jellemtelenség / jogfosztás / jólét / kapita- 
lizmus / kasztrendszer / katonai szolgálat megtagadása / kétfrontos 
háborúk / keleti hatások (orientalizálódás) / kereskedelmi utak áthe- 

lyeződése / kereszténység / kizsákmányolás / klima-változások / 
környezeti károsodás / középrétegek helyzetének romlása / komolyta- 
lanság / kontraszelekció / konzervativizmus / koraérettség / korrup- 
ció / kozmopolitizmus / kulturális nivellálódás / kultúr-neurózisok / 
legitimációs válság / legkülönbek elpusztulása / lelki bajok, pszichózi- 
sok / lelki barbárság / letargia / lovasnomádok támadása / lustaság / 
luxus / malária / megmerevedés / militarizmus / misztériumvallások 
/ munkaerő-hiány / munkamegosztás / nacionalizmus / nagybirtokok 
/ népesség csökkenése / népi (faji) jelleg romlása / nők emancipációja 
/ nőtlenség / növekedés, mértéktelen / nyugdíjas életszemlélet / ön- 
hittség (hübrisz) / öntetszelgés / ösztönélet romlása / oktatás alacsony 
szintje / ólommérgezés / pacifizmus / "panem et circenses" / paraszt- 
ság megszűnése / parazitizmus / partikularizmus / patrociniumok / 
pénzgazdálkodás / pénzhiány / pénzvágy / plutokrácia / pogányság 
/ polgárháború / polgárjog adományozása / politeizmus / politika- 
mentesség / proletarizálódás / prostitució / rabszolga lázadások / 
rabszolga munkaerő a mezőgazdaságban / rabszolgák felszabadítása 
/ rabszolgatartás / racionalizmus / rend felbomlása / retorika / rezig- 
náltság / római jellem pusztulása / sémi elem befolyásának növekedé- 
se, szemitizálódás / stagnáció / stressz / strukturális gyengeség / 
szabadság mértéktelensége / szégyentelenség / szexualitás / sztoiciz- 
mus / társadalmi egyenlősdi / talaj kimerülése / talaj-erózió / tekin- 
télyvesztés / terjeszkedés / terrorizmus / toborzás módja a hadsereg- 
ben / totalitarianizmus / trónutódlás szabályozatlansága / túlfejlett 
kultúra / túlfinomultság / túlnépesedés / túlterheltség / városok 
hanyatlása / vagyoni különbségek / vallástalanság / védtelenség / 
vér-felhígulás / vérmérgezés / vezetők alkalmatlansága / világtól való 
menekülés / világuralom / zsoldoskatonaság 


És még mi minden nincs is benne Demandt jegyzékében! A tárgymutató 
tematikus kivonatát látjuk, tagadhatatlanul nem kevés maliciával a 
címszavak kiválasztásában. A római birodalom bukásának okai, a ma- 
gyarázat, mondjuk így, második szintjén, nem sokkal általánosabb 
formában, mint az események felsorolása: az elmélet mozaikkövei. 

A mozaikkövek, ha nem beépítve, a mozaikképben látjuk őket, ha- 
nem halmazban, összekeveredve vagy színenként szétválogatva, sem- 
mit sem mutatnak. Demandt listája a bukás kétszáznyi okáról, vagy a 
komplex okok tényezőiról: illuzióromboló. Kedvét szegi mindenkinek, 
aki a magyarázatot keresi, az egyetlen magyarázatot. Nem baj: azt is 
bizonyítja, hogy egyetlent nem érdemes magyarázatot keresni, mert 
amit mondunk, csak önkényes lehet. 

t A birodalom, mint minden szervezet, egyfajta rendszer, mégpedig 
komplex rendszer, esetenként igen magas fokán a szervezettségnek. 
Összeomlását nemcsak mint egy adott birodalom felbomlását írhatjuk 

le: eltekinthetünk attól, hogy asszír vagy római, eltekinthetünk attól is, 
hogy birodalom. Komplex rendszerekről kell beszélnünk. 

$ Hanyatlás. Felbomlás. Összeomlás. Bukás. Vég. És még sok más 
majdnem-szinonima, magyarul is, más nyelveken is, mindegyiken to- 
vábbi nyelv-specifikus konnotációkkal. 

Az állam / birodalom / (az asszír) világ / a civilizáció vége — 
mondjuk. Mi szűnik meg a "vég" stb. során? 

5 mivana "vég" után? Tényleg vége vana civilizációnak—a világnak? 

4 Az emberi társadalom szerveződésében nincsenek természet adta, 
örök, változatlan határok. Éppen ellenkezőleg. Minden határt magunk 
konstruálunk. A társadalmi szerveződések határainak kijelölése és 
fenntartása állandó, mindennapi folyamat. 

A leginkább természetes társadalmi egység, a család: még a család- 
nak sincs eleve adott és szilárd határa. A család keletkezik és felbomlik. 
Nyitott, megnyitható. Mindenki több családba is beletartozik. Hogy a 
rokonság széles köréből kit tekintünk családnak, szubjektiv ítélet vagy 
legjobb esetben is hagyomány dolga. Egyáltalán nem úgy van, hogy a 
vér önmagában is, mindenképpen és minden körülmények között szo- 
lidaritást teremtene. Van, hogy nem a "család" a legerősebb vagy 
legfontosabb társadalmi kötelék. A — szociológiai nyelven mondva — 
szolidaritás önmagában is elégséges lehet ahhoz, hogy család értékű, és 
minden vérségi kapcsolatnál szilárdabb kapcsolatot hozzon létre. Akár 
két ember között, netán a család mellett is; még akár családot is. Éppen 
acsalád minttársadalmi szerveződés mutatja, hogy genetikus kapcsolat 
és szolidaritás tökéletesen helyettesíthetik egymást, átváltódhatnak 
egymásba, mi több: együtt tartják fenn az adott társadalmi szervezetet. 

Paradoxonnak hangzik, pedig éppen nem az: zárt társadalmi szerve- 
zet csak akkor tud tartósabban fennmaradri, ha nyitott és ezáltal képes 
az átalakulásra. 

Társadalmi szervezetek változása, még a családé is, mindig csak 
részleges lehet. Ez könnyen belátható: a teljes diszkontinuitás már nem 
változás. Ha egy család minden tagja más lesz, és más a teljes rokonsági 
kör, de mások még a család belső viszonyok is: semmi értelme többé 
ugyanarról a családról beszélni. 

A változás, a legáltalánosabb formában, mint a határok átalakítása 
írható le: a társadalmi szerveződések változásaitrendszerint a szervezet 
határainak megváltoztatása és újra-alakítása jelenti. A határ jelentése itt 
magába foglalja a belső strukturát is, természetesen: szervezeti határok 
vannak a struktura belső egységei között is. 

Az adott társadalmi szervezet határainak: terjedelmének és belső 
szerveződésének megváltozása, újra-alakítása: mindössze ennyi a biro- 
dalom felbomlása vagy vége. Az esetek nagy többségében. Mert vagy a 
lakosság, a populáció marad meg, vagy a városok, a nyelv, a gazdálko- 
dás alapstrukturái stb. Még Karthago is, melyet a rómaiak leromboltak 

és sóval hintettek be, új korszakában, a rómaiban, annyi elemét mutatja 
fel a kulturális kontinuitásnak, hogy Scipio Aemilianus látványos bün- 
tető aktusát (i. e. 146) nem a valóságos pusztítás, hanem a szimbolikus 
megtorlás síkján kell értelmeznünk. A birodalmak vége csak és kizáró- 
lag annyit jelent, hogy megváltoznak a határai annak a komplex rend- 
szernek, amely a területi és szervezeti integráció e bonyolult — mond- 
tam: mesterséges, tudjuk: erőszakos — formáját létrehozta. 

$ Túl sok a patétikus sajnálat a véget idéző elnevezésekben. Róma 
vége nem a világ végét jelentette, még csak nem is a római élet végét. 
Ne higgyünk Róma apologétáinak. Asszíriáról pedig inkább Náhumot 
kell meghallgatni. Ne sajnálkozzunk az elnevezésekben. 

ft Asszíria esetében, persze, tudjuk, mikor volt a vég, mert Asszíriá- 
nak mint birodalomnak valóban volt vége: ugyanaz, mint az asszír 
államé. Ninive elfoglalása vagy a harráni látszat-királyság vége. Róma 
esetében már nem ilyen egyszerű a helyzet. Gibbon sem tudta lezárni a 
könyvét: ahogyan telt az idő, mármint az övé, a könyv-folyam írásában, 
egyre tovább ment el az időben, elment egészen Bizánc elestéig. Magá- 
nak a római birodalomnak a megszűnését pedig végül csak Napoléon 
követelésére mondta ki a német birodalmi gyűlés. A birodalom időbeli 
határainak kijelölése az eseménytörténet alapján rendszerint lehetetlen, 
és éppen azért, mert egy birodalom vége, még a leginkább drámai 
események során is, csak részleges vége annak, ami azt megelőzően a 
birodalom volt. 

tt Rendszerekről, komplex rendszerekről beszélünk. Az ilyen rend- 
szerek fenntartása külön energiát igényel. Maguktól nem szoktak 
összeomlani sem, csak úgy. Szüntelenül, mindig is belső konfliktusok- 
nakvannakkitéve: gyakorlottak a konfliktus-megoldásban; mondhatni, 
erre szolgálnak, már a létükkel is. Rendszerint elég nagy erőforrások 
fölött rendelkeznek ahhoz, hogy úrrá legyenek a természeti katasztró- 
fák fölött, hogy elhárítsák az ellenséges támadásokat, vagy ha ezt nem 
tudnák: kissé visszahúzódjanak, és ezen az áron tartsák fenn a szerve- 
zetet. Ne felejtsük: a régiségben biztosan, de gyakran ma is, például, 
1991 elején, a téli hónapokban éppen Babilónia területén, napjaink 
önmaga kreálta, torz Nebúkadneccarjának háborújában. A legtöbb há- 
borúnak mindkét fél a győztese szokott lenni. Belül az országban 
könnyengyőzelemmé stilizálható a rendszer egészének puszta fennma- 
radása. 

t A kompkex rendszerek növekedésre vannak ítélve: egyensúlyukat 
csak ez tarthatja fenn. Növekedésre kárhoztatva? A fenntartásukhoz 
szükséges többlet energiát rendszerint csak új erőforrásokból tudják 
megszerezni. Asszíria számára ez, a zsákmány mint termelési ág struk- 
turában, újabb, és egyre messzebb vezető hadjáratokat jelentett, a zsák- 
mány és adó új forrásainak bekapcsolását. Nőtt a hadjáratok hossza, 
sugaras irányban. Régebben még minden év tavaszán a fővárosból 

indultak el a csapatok, és ősszel ugyanoda tértek vissza. Aztán már 
egyre többször csak az Euphratész mögé: éppen ez tette Harránt a 
birodalom szempontjából valamifajta központtá: al-fővárossá, ha lehet 
így mondani. Harrán tíz nap, két hét nyereség a hadseregnek: ennyivel 
messzebbrejuthatott el, mielőtt vissza kellett fordulnia. A város helyze- 
te abirodalomban, még a struktura összeroppanása előtt, mint — mond- 
juk— Hadrianopolisz / Drinápoly / Edirne az oszmán-török birodalom 
nyugati hadjáratai számára. 

De nem csupán a távolságokról van szó. A centralizált állam csak a 
centralizált elosztást ismeri. Egyre több zsákmányra van szükség, de 
egyre több katona kell a megszerzéséhez, szekér és málhásállat a szál- 
lításához, raktár és személyzet az elosztásához — még írnok is egyre 
több, hogy elkönyveljenek mindent. 

t A komplex rendszerek összeomlása a kommunikáció diszfunkcio- 
nalitása a rendszer részei között. Anyag, ember és szimbólumok áram- 
lása: akommunikáció ezt jelenti. A szimbolikus szféra magába foglalja 
az utasítás és jelentés közlését is: a hatalmi centrum irányító funkcióit. 
A rendszer terjedelmének növekedése a hierarchizáltság szintjeinek 
növekedését: a komplexitás növekedését teszi szükségessé. S ez ismét 
új többlet-energiát igényel. 

Az energia, persze, nem a szó modern, technikai értelmében veendő: 
nem áram vagy olaj, bár napjainkban a birodalmak létrejötte, fennma- 
radása, megszűntében döntő szerepe van ezeknek is. Hogy miről van 
szó, csak egy töredék-adat, más közegből. Egyszersmind példa a rend- 
szeren belüli kommunikáció fontosságára. Az Egyesült Államokban a 
legnagyobb állami munkaadó, s egyáltalán, a legnagyobb munkaadó, 
legfeljebb a hadsereg előzi meg ebben, a posta, az a szervezet, amely 
pedig még a kommunikációnak is csak az egyik csatornája. Jelentőségé- 
ből sejthetjük, a rendszer egészének mi lehet az energia-szükséglete. Az 
energia-felhasználás a rendszerfenntartás szolgálatában, tágabb érte- 
lemben, jelenti az emberek tevékenységét, a családjuk fenntartására 
fordítandó javak előállításával együtt, a tárgyi eszközöket, épületektől 
a lószerszámig és agyagtábláig, az utakat, a királyi udvar költségeit, a 
templomok szertartási áldozatait. Jelenti a bőrtömlőket, felfújt juhbőr, 
amelyeken a katonák megússzák az Euphratészt, a helyőrséget egy 
távoli kis-ázsiai garnizonban, a bazaltot, melybőlaz asszír világ peremét 
jelző sztélé lesz, jobbára messze földről kel! hozni, és a sört is, amelyet 
a palota felavatásakor munkások és vendégek számára felszolgálnak. 
Az energia: a birodalmi szervezet fenntartásának minden költsége. 
Csak emlékeztetni szeretnék rá: Leslie White a kultúrák fejlettségi szín- 
vonalát az energia-felhasználásukkal akarta mérni. 

Az asszír birodalom akkor omlott össze, amikor magának a szerve- 
zetnek a fenntartása már több energiát emésztett fel, mint amennyi 
hozama egyáltalán lehetett: a zsákmány, az adók. 

A sikeres, mert egyre növekvő rendszer összeomlása hirtelen volt: 
katasztrófa. 

$ Ninive ostromát csak szűkszavú ékírásos források örökítik meg. És 
a régészeti leletanyag. És a szárnyra kelt történetek visszhangja görög 
történetírók munkáiban. 

A város egyik kútjából bronz (nem ón ötvözet, hanem arzénikus 
bronz: nem tisztított, természetes "szennyeződésű" réz) férfifej került 
elő, életnagyságú üreges szobor. A bal szeme, a fül stb. csákánnyal 
bezúzva, a fém sérülésen, a horpadáson látni, micsoda erővel sújtott rá 
valaki. A szobor az i. e. 3. évezredből való, agadei Sarrukín vagy 
Narám-Szín király szobra, s az egyik templomban állt. Az ostromló 
seregek istennek tekintették, és el akarták venni erejét. Aztán bedobták, 
sok más tárggyal együtt, a kútgödörbe. 

Máshol a palota romjai alól vagy ugyancsak kútgödörből elefántcsont 
lapok kerültek elő, részben sötétre vagy feketéreégve. Bútorokat díszítettek 
ezek a remek faragású lapocskák. Föníciai, szíriai munka, vagy fogságba 
hozott idegen mesterek helybeli faragványa. Aranysúlyban mért érték, 
akkor is, most is. Törtek-zúztak a győztesek, csak azt vitték el, ami nekik 
kellhetett, a nemesfém tárgyak nagyobbját, nem a préda majdani múzeumi 
értékét nézték, presztizs-tárgyakkal akartak otthon megjelenni. Amit nem 
vihettek magukkal, összetörték, felégették, halomba hányták. Mint koráb- 
ban az asszír katonák is, elfoglalván idegen országokat. Az ellenséget 
szimbolikusan is meg kell semmisíteni: szimbólumaiban, életerejében. 

ítt Sokszor emlegetett alakja a görög történetíróknak, a Kelet törté- 
netíróinak, Szardanapallosz, aki palotájában tivornyázott, asszonyok- 
kal múlatta a napot: az elpuhult asszír (más elbeszélésekben babilóni) 
király. Amikor az ellenség ostrom alá vette a fővárosát, nem tudott 
védekezni. Már betörtek a palotába, s ő az értékes bútoraiból máglyát 
rakatott, ezen égette el magát. 

A név Assur-bán-aplié. Talál rá még a lakoma jelenete is. A British 
Museum asszír Basement-jében az egykori palotákból való dombormű- 
vek között az egyiken a királyt látjuk, kertben, szőlőlugasban, görög 
jellegű heverőn (kliné), kehely italial akezében, vele szemben a felesége, 
körülöttük palotaszolgák, zenészek is: királyi mulatság, valóban. 

tí Távolabb, az egyik pálmafán egy ember levágott feje lóg, bronz 
horogra akasztva. 

A hatásosra komponált jelenetben benne van a háború, mely Assur- 
bán-apli életét kitöltötte. A dombormű az élámi hadjárat után készült. 
Babilón, a lázadó testvér, Samas-sum-úkin már legyőzve, és halott. 
Sikerült legyőzni a legnagyobb és legveszedelmesebb ellenséget is: 
Élám királyát, Délnyugat-Iránban. Asszíria a világ ura. Erre igazán ihat 
a király egy kupa édesbort - nyilván egy szíriai szállítmányból. Kétsze- 
res az öröm: a bor, és szemben a derűsen elheverő királlyal, egy faágon, 
Teumman levágott feje. 

15. ábra: Bronz férfifej (Ninive, Istar-templom) 


H A máglyán elégő király mégsem Assur-bán-apli volt. Nem is Sa- 
mas-sum-úkin, aki, mellesleg mondva, ugyancsak az égő fővárosban 
veszett, Babilónban. Talán Szín-sar-iskun, akiről a babilóni krónika is 
írja, hogy azostromidején haltmeg, nyilván Ninivében. Nemlehetetlen, 
hogy az ellenség: a médek vagy babilóniak vetették máglyatűzbe, és az 

elpuhult, ám az öngyilkosságtól nem félő király alakját csak a görög 
képzelőerő teremtette. 

Szardanapallosz legendás alakja tartalmaz némi igazságot is: Asszí- 
ria utolsó királyai nem tudták, mi történik körülöttük valójában. A sok 
fényes győzelemtől nem lehetett látni a fenyegető összeomlást: a siker- 
ben rejlő katasztrófát. 

tt Asszíria utolsó évtizedeinek eseménytörténetét nem ismerjük rész- 
letesebben. Nemtudjuk, Assur-bán-apli pontosan mikor halt meg: nincs 
rá közvetlen forrásadat, és az okmányok dátum-formulái nem adnak 
egyértelmű kronológiát. Nem tudjuk, ő volt-e Babilón kormányzója is 
egyszemélyben: aki Kandalánu néven Samas-sum-úkin halála után az 
asszír közigazgatás élén állt a Dél nagyobbik részében. Alighanemigen: 
de egyértelmű bizonyíték nincs. 

Az asszír hivatalos naptárban minden évben az állam egyik magas- 
rangú tisztviselője adta, meghatározott körben, az év nevét: a király és 
körülbelül tíz más udvari méltóság. Az eponümosz tisztviselők nevét 
hivatalos jegyzékbe foglalták, s ebből mindig vissza lehetett keresni a 
legfőbb kronológiai adatokat. Az i. e. 635 körül kezdődő évtizedekből 
már nem ismerünk ilyen jegyzéket. Nyilván nem készült, mert ahol a 
többi, ott fennmaradhatott volna ez is. Viharos évek lehettek? Nem 
biztos; nem tudjuk; nem is fontos: már több, mint száz év óta Asszíriá- 
nak minden éve viharos volt. Más a baj. 

A nem egészen három évtizedből, amelyet Asszíria történetének 
utolsó szakasza kitölt, csaknem kétszer annyi eponümosz név maradt 
fenn, mint amennyi az évek száma. Átlagban is körülbelül két eponü- 
mosz esett minden évre. Holott évente csak egy eponümosz lehet. 
Mármint rendezett viszonyok között. 

S van két királynév is, amelyeket nem tudunk hová tenni. Assur-etel- 
iláni és Szín-sum-lísir, akik az Assur-bán-apli / Kandalánu uralkodásá- 
nak vége körüli vagy utáni évtizedben uralkodtak. 

Nem nehéz a magyarázat: a központi hatalom széthullása, párhuza- 
mos vagy ellen-király, egymással vetélkedő "központ"-ok. Assur-etel- 
iláni, egy feliratából ítélve, Assur-bán-apli egyik fia volt, aki — rövid 
időre — követte apját a trónon. A másik király, Szín-sum-lísir, korábban 
bizonyára tábornok lehetett, s így még szebb a kép: a babilóniai helyőr- 
ség vagy megszálló csapatok parancsnoka, aki a király halála körüli 
zavaros helyzetben maga veszi kezébe a hatalmat. Dönitz Grofjadmiral 
a birodalom egyik részében? Egy asszír marsall, akinek a nevét még csak 
nem is hallottuk annakelőtte soha? 

H Lehet-e érzékelni a válságot, überhaupt? 

Hogyne, igen; lehetne: aki látja, hogy a dicsőséges asszír hadseregnek 
ki kell vonulnia Babilónia nagyobbik részéből, föl kell adnia az Iráni 
hegyvidék térségét, a tábornokoknak, de rajtuk kívül is mindenkinek, 
akiországos távlatokbangondolkodik, látvánlátnia, tudvántudnia kell, 

hogy válság van. Igen; csakhogy válság mindig van, és mindig volt a 
válságokra megoldás. Válság minden háború kezdete. A rendszer nem 
eguilibrium: egyensúlyi állapota legfeljebb pillanatnyi átmenet két 
aszimmetrikus helyzet — válság — között. A siker: az erős hadsereg, a 
győzelmek, a zsákmány, a külföldi követek, akik a nagy király elé 
jönnek, lábát megcsókolni, Ninivébe: egyszóval, a birodalom szűntelen 
válságmegoldó expanziója minden illetékes hatalmasságot hozzászok- 
tatott ahhoz, hogy mindig van megoldás, ott van a hadsereg és a nagy 
istenek ereje, hogy a válság nem más, mint egy újabb nagy sikernek a 
kezdete. 

H Más a nézőpont kívül a központon. A nagy király szolgái, mert a 
szövetségeseket a "barát" címmel csak az Achaimenida nagykirályok 
tüntették ki: a király alattvalói érezhették, és alighanem csak ezt érez- 
hették, hogy lazul a gyeplő, amelyet Asszíria az ő orrukba fűzött. 

Asszíria mint óriás fogyasztó — már említettem — serkentő hatással 
volta környező térség gazdasági fejlődésére. Már a zsákmánnyal is. Az 
államközi egyezségekben rögzített szállítások magyarul: évi rendszeres 
adó, amit Asszíria a vazallus királyokra vetett ki, és aminek a beérkezé- 
sére a hadsereg volt a biztosíték. De az adó után valami rendszerint 
megmaradt. 

Az érintett területek megpróbáltak kibújni a szoros ellenőrzés alól. 
Többféleképpen is. Megfizették az adót, ami elkerülhetetlen volt, deami 
maradt, azt most már megpróbálták nem Asszíriának szállítani, hanem 
a birodalom határain kívüli országokba. Azi. e. 7. században félreismer- 
hetetlen jeleit látjuk annak, hogy a kereskedelmi útvonalak áthelyeződ- 
nek: kívül kerülnek a birodalom határain. Senki sem szállít szívesen 
Asszíriának, mert a királynak a, mint Náhum mondja, "kalmárai" nem 
fizetnek. A nemzetközi kereskedelem menekült Asszíria elől: vas, ele- 
fántcsont, üveg ekkor találta meg végleg és nagy mennyiségben az utat 
a Földközi-tenger térségének nyugati felébe. 

Volt, látnunk kell ezt is, egy másik stratégia is: néhány kézműves 
iparág, hadd mondjam a henye szleng szóval, ráállt az asszír megren- 
delésekre. Nyugat-Iránban (Lúrisztán) a bronz öntőműhelyek kismére- 
tű, tömör öntött lószerszámokat és egyéb díszítő tárgyakat gyártottak, 
jobbára Asszíria számára, s még átvéve az asszír ízlés és stílus némely 
elemét is. Hasonlóképpen részben a nyugati elefántcsont és bíborkelme 
iparok. Persze, nem tudjuk biztosan, mennyi lehetett ebből az ipari 
termelésből a valódi kereskedelmi cikk, és mennyi a váltság azért, hogy 
a terület megmaradhasson a függés legalacsonyabb fokozatával leírha- 
tó státusban: hogy ne jöjjenek a katonák. 

Akárhogyan is: a birodalom perem-vidékeinek modernizációja a 
központ igényeinek van alárendelve: irányát, ütemét a birodalmi poli- 
tika szabja meg. 

A gazdasági kapcsolatokat régészeti leletekből kevésbé: inkább az 
asszír zsákmánylistákból érzékeljük. A korábbinál jóval távolibb he- 
lyekről kerül asszír kézbe, zsákmányba vagy adóba mindaz, amit a 
birodalom fogyasztói megszoktak. Asszíria a nyomába eredt az előle 
szökni próbáló nemzetközi kereskedelemnek: hadjáratainak irányát és 
távolságát jobbára éppen az a cél határozta meg, hogy fenntartsa a 
korábbi szintet gazdaságának legnagyobb termelő ágazatában, ti. a 
zsákmányszerzésben. Ha győzi, előbb-utóbb az övé nemcsak, mint jól 
tudjuk mindannyian, a földkerekség egyhatoda: övé az egész világ. 

tt Az Asszíriától függő kis országok keresték egymás szövetségét is; 
persze, anélkül, hogy a közös főhatalom engedélyét kikérték volna. Jó 
példa erre, csak a Bibliából ismerjük (II Kir. 20,12 skk.), Júda (Hizgijjáhu) 
és Babilónia (Merodach-Baladan, azaz Marduk-apla-iddina) óvatos 
diplomáciai kapcsolata Sarrukín uralkodásának vége felé: hogy nem 
puszta udvariasság volt a babilóni követ látogatása mögött, de valami 
komolyabb szándék is, onnan sejthetjük, hogy Jeruzsálemben megmu- 
tatták neki, mégpedig Jesája próféta élénk tiltakozását váltva ki, az 
arany, ezüst, fűszer és olaj áruválaszték mellett a fegyverraktárat is (bét 
kélim), és hogy ha nemis éppen emiatt, de mindenesetre, nem sokkal ez 
után Sarrukín fia és utódja, Szín-ahhé-eriba, hatalmas sereggel megin- 
dult Jeruzsálem ostromára (i. e. 701). Hasonló adatokat az asszír királyi 
levéltár gondos kémjelentéseiből is kihámozhatunk az i. e. 7. század 
közepére vonatkozóan. Önmagukban nemsokat mondó események; de 
tünetei a centrifugális erők működésének. 

H A feszültség, mely az asszír birodalmat széthullással fenyegeti, nem 
népi, ethnikai, nemzeti: jellegzetesen territoriális. A belső területeken a 
deportálások és a homogeneizáció megtették a magukét. Csak a déli 
térségben élő arámi "törzsek" maradtak meg elkülönült minőségnek. 
De azóő esetükben is territoriális szervezet áll a törzsi nevek mögött. Azt 
olvassuk: Bit Amuggani, "Amuggani háza / az amuggani törzs", de 
tudjuk, hogy pontosan meghatározott területről van szó. Asszíriában a 
területi szolidaritás öltötte fel a leszármazási kapcsolat: a "nemzet" 
formáit; az arámiak esetében a törzsi szervezet territorializálódott. 
Utóbb Nabú-apla-uszur "káld" törzsi dinasztiája lett a nemzeti Babilón. 

Másrészt, a peremvidékeken, ahol a birodalmi integrációnak csak 
igen alacsony foka érvényesült, s a zsidók továbbra is zsidók, a médek 
médek, az élámiak élámiak voltak, az Asszíriától való függés vagy 
függetlenség mint probléma vagy program az állami élet, a királyi 
udvar, a hadsereg szintjén vetődött fel. Sem szövetséges, sem erősebb 
támogató keresésében nem tekintettek másra, mint csak az erőre, a 
lehetőségre. A centrifugális erő geometriája. 

$ Júda, mindenesetre, különleges helyzetben volt. Izráel, amíg 
Asszíria el nem söpörte (i. e. 721), kereste a helyét a nyugati territoriális 
szövetségi rendszerben. Júda ez időben szinte csak Izráel árnyékában 

jutott ki a nemzetközi politikai arénába. Izráelben a Jéhu hatalomra 
kerülését követő elzárkózó politika, illetve a hivatalos Jahve-vallás 
mint a nemzeti eszme legmagasabb szintű szerveződése tette, hogy 
sajátos erő-játék alakult ki az Asszíriának való meghódolás kompro- 
misszumai és az állami vallás erősítette nemzeti önbizalom kitörési 
próbálkozásai között. A próféták jahvizmusa alapjában véve nem 
politikai felfogás volt, hanem valóban vallás, de erősen reflexiv, 
kritikai, az önhitt illúziókat támadó. A politikában nem ez a hang: a 
hivatalos vallás és a nemzeti önbizalom szava érvényesült. Végzetes 
VERSSKSRT E 

"És néma tartomány." Utolsó évszázadának történelme során 
ázat nem egy lázadással kellett szembenéznie. A tartományok- 
ban, a külső övezetben, mondhatni, természetes volt a lázadás: amint 
az asszír sereg eltávozott, megpróbáltak úgy tenni, mintha csak valami 
véletlen szerencsétlenség érte volna őket. Hosszabb-rövidebb időre 
sikerült is megúszniuk. Egyiptomnak, Assur-bán-apli két hadjárata 
után nem sokkal, végleg. Lúdu csak egy időre kényszerült meghódolni: 
Lüdia, Kis-Ázsia nyugati peremén, a legtávolibb ország, mellyel Asz- 
szíria valaha is közvetlen érintkezésbe került. De a királya, Gügész 
vesztét nem az asszír hadsereg. okozta: az Elő-Ázsia egész térségét 
végigpusztító kimmer lovashadsereg. Assur-bán-apli állítása, hogy a 
kimmer veszedelem Assur isten műve, büntetés, mert Gügész szövet- 
ségre lépett Egyiptommal, ti. zsoldosokat küldött Pszammétichosznak: 
dicséret ugyan az asszír hírszerzés számára, de egyébként legfeljebb is 
csak jámbor kombináció. 

t Az asszír hadsereg nemlehet ott mindig mindenütt: az egyre táguló 
birodalom nem lehet szilárd. De a helyi lázadások, azt mondhatjuk, 
rövid távon mégiscsak éppen az ellenkezőt érték el, mint ami a céljuk 
volt: a rendszer stabilizációját szolgálták. Az asszír reakció mindig 
erősebb - erélyesebb — volt, s mindig sikeres: a birodalmat az adott 
ponton meg tudta szilárdítani. 

A valódi veszélyt éppen az jelenti, hogy a lázongó tartományok a 
birodalom peremvidékein esetleg összefognak egymással, egybehan- 
golják akcióikat, s Asszíriának egyszerre kell a világ négy, vagy legalább 
három, táján harcolnia. Két-három ilyen szövetségről többé-kevésbé 
biztosan tudunk: Marduk-apla-iddina (i. e. 703 k.), Gügész és Pszam- 
métichosz (i. e. 660 k.), Samas-sum-úkin és Élám meg a többi szövetsé- 
gese (i. e. 652 k.). A győzelmi feliratokból kitetszik, hogy Asszíria 
minden egyes esetben fölismerte a helyi lázadás nemzetközi szövetség 
jellegét. De nem tudott, nem volt módja, más stratégiát választani, mint 
amit mindig is alkalmazott az ellenfeleivel szemben: hol ide ütött, hol 
oda. Egyenként indított hadjáratokat. A hadjárat koncepció, a katonai 
befolyás lineáris kiterjesztése, Asszíriának mindvégig az egyetlen stra- 
tégiája maradt. 

Szinte jelkép értéke van az utolsó évek eseményeinek. A médek már 
évek óta harcolnak Asszíria ellen. Babilón is, amaga módján, és egyelőre 
sokkal kisebb erővel. De hosszú ideig nem tudnak vagy nem akarnak 
összehangolt akciókat indítani. Assur végső ostromát annak idején (i. e. 
614) a babilóni hadsereg lekéste, a méd és a babilóni király, Küaxarész 
és Nabú-apla-uszur csak a füstölgő romok fölött találkoznak, hogy 
megkössék egymással a szövetséget Asszíria teljes megsemmisítésére 
és — naná - területének felosztására egymás: a győztes nagyhatalmak 
között. 

$ A birodalmak története, amennyire látom, csupán egy példáját 
ismeri abékés - vagy majdnem békés, mindenesetre, katasztrófa nélküli 
-— felszámolásnak: a brit gyarmatbirodalomét, a második világháború 
után. A folyamat valóban békésnek látszik: utólag visszanézve, s főként 
más birodalmak valósággal földrengést támasztó omlásához képest. De 
a kortársak talán nem mindig észlelték ugyanígy békésnek: az amerikai 
függetlenségi háború résztvevői; a már említett India, századunk első 
felében; s talán még némely afrikai gyarmat sem. Ami a brit példát 
mégis kitünteti: minden feszültség központ és birodalmi periféria kö- 
zött megmaradt helyi és részleges konfliktusnak, még ha lőttek is 
egymásra a szembenálló felek. A birodalom méretei: az óceánok miatt? 
Távol a feszültség-góctól, Anglia politikusai tisztábban fölismerhették, 
mit bír el a birodalmi kommunikáció, milyen távolságokat tud átívelni 
a birodalmi érdek vagy a lövedék. A konfliktus lokalizálása, végső 
esetben pedig a góc leválasztása a birodalom testéről mindenekelőtt a 
központnak volt érdeke. Annyit azért mondhatunk a folyamat jellem- 
zésére, hogy viszonylag rendezett tudott maradni. 

4 Politikai akciókhoz, még ha csak kereskedelmi ügyletek vagy ka- 
tonai küldöttségek látogatása is, politikai tudatosság kell. Hogy van 
mód és lehetőség a birodalmat összetartó kötelékek lazítására: legfel- 
jebb a "perem" (a marginális zóna) akcionistái látják: akik aperemvidé- 
keken élnek, a mi időnkben, ti. Asszíriában, a szónak inkább földrajzi 
értelmében, később, sokkal később, már a szó más jelentése szerint is. 

Szívesebben mondanám: a birodalom vége csak a határról volt előre 
látható, másképpen: marginális helyzetben, de a dissens-re nemigen van 
az asszír horizontról forrásadat. Marginális helyzet, igaz, aperemvidék 
is, de inkább csak a szó térbeli értelme szerint, s én most a strukturához 
képest marginalizálódott helyzetre gondolok. Jesája prófétáé éppen 
nemilyen volt; nem véletlen, hogy bár erős fenyegetésekkel feddte meg 
királyát, bántódása azért nem esett soha. A régi írásbeliségnek hivatalos 
státusa van, kancellária, történetírás. Röpiratok, szamizdat szövegek 
nem maradtak fenn, talán csak Jeremiás prófétai beszédeinek maga 
diktálta második tekercse, de az ő korában más volt a helyzet, ő másról 
beszél. Jesája pedig, minden erős feddése mellett is, a királyi udvarban 
magas méltóságnak számított. Tekintélye volt, hatalom volt. 

Az Asszíria elől szökő kisállamok csupán szökni akartak: kiszakadni, 
ha bíztak önmagukban vagy szövetségeseik erejében. Kicsúszni, ha 
féltek a konfrontációtól. Egyikük sem sejtette, hogy talán még Asszíri- 
ának is vége lehet. Ez talán nem is érdekelte őket. 

Magának a rendszernek a bomlását, ha valahonnan, csak a peremről 
lehet észlelni, látni: olyan helyzetekből, amelyekben az ember látószö- 
gét nem a rendszer egyik része: nem rendszerkonform intézmény jelöli ki. 

Ne tévesszen meg bennünket a számos bibliai prófécia Asszíria ellen. 
Van közöttük, nyilván, utólagos is, nem egy. Van, ahol a prófécia nem 
ex eventu ugyan, de Asszíria-és majd Babilón-—neve csupán allegorikus 
szóhasználat, egyfajta földrajzi toposz, konvenció. Még így sem kétel- 
kedhetünk abban, hogy Izráel és Júda prófétái beszéltek Asszíria buká- 
sáról, már akkor, amikor Asszíria a hatalma teljében volt. Ez a prófécia 
azonban más eszmét szolgált: nem politika volt, nem a tényleges válság 
felismerése, hanem theológia. Jahve isten hatalma erősebb minden más 
hatalomnál. Az Asszíria-ellenes prófétai beszédek, a valódiak, valójá- 
ban mind Izráel ellen szólnak: Jahve erősebb még a legerősebb hatalom- 
nális.S ami a politikai dimenzió ebben a theológiában, más az is. Bírálni 
nem a külső ellenséget kell: csak azt, amit érdemes. Saját vezetőinket, 
akiknek ezzel talán befolyásolhatjuk a döntéseit. 

Mégis, amit a marginális helyzetről az imént mondtam, ahhoz az 
ókori Keleten leginkább a próféták állnak közel. Nem annyira a hivata- 
los státust élvező, és ennek dicsőségében is részes Jesája, aki különben 
e státusban is megőrizte a hűségét; inkább azok, akik szembefordultak 
az ország hatalmasságaival. Hósea. És majd Jeremiás. 

1 Paradoxon: Asszíriát valójában nem a meghódított öszákot láza- 
dásai döntötték meg, még csak nem is az ellenség. A médek, bár 
hadsereg fogadta őket, már a készre jöttek. Az igazi veszély nem az 
ellenség: a rendszer eresztékei. 

1 Szín-sar-iskun templomépítő munkásai vidám dalolás közben mú- 
latták a napot az építkezésen. Épült Nabú és Tasmétu temploma: a 
Médiából diadallal és zsákmánnyal hazatérő király ajándéka a biroda- 
lom hatalmas isteneinek. Épült a hagyományokhoz méltó templom, a 
korábbiaknál talán nagyobb is, szebb is. A királyi udvar jól képzett 
írnokai, ahogyan illendő, megszövegezték az építkezési feliratot. Mint 
a hadjáratok a lázadó tartományok ellen: ment minden a maga útján, a 
hagyományok szerint, talán még jobban is, mint azelőtt nem egyszer. 

Ami Asszíria fénykorában az ország felelős vezetőiből hiányzott, az 
— egyszerűen -— ez: a helyzetmegítélés képessége. A hagyomány, az 
egyszerű indoktrináció, ideológia vagy világnézet, amely a vezetőket 
fölneveli, megadhat nekik mindent, amit jó képességű, jó szándékú 
ember vezetőként országa javára fordíthat: tudást, tapasztalatot; csak 
egyet nem adhat: a kívülállást, a kritikus helyzettudatot, a hagyomá- 
nyokkal való szakítás képességét. űz 

A hagyományokon nevelkedés nem készít fel a hagyomány félreto- 
lására. A hagyományokhoz való hűségre nevelt vezető réteg, ha jó 
képességű és tisztességes, tud javítani, tökéletesíteni a részleteken. De 
nem tud kilépni a hagyományból. Legtöbbször éppen ellenkezőleg: 
szentül vallja. Tökéletesíti: orrvérzésig, ahogy a szleng mondja mosta- 
nában. A birodalmat csak egy dolog menthetné meg: ha a leendő 
vezetőit a más szellemében nevelnék. De nem most, amikor már késő: 
már legalább egy vagy két nemzedékkel korábban, amikor még nem 
volt égető szükség a másra, amikor még nem tudta elképzelni senki, 
hogy más politikára volna szükség, és hogy mi lehetne ez a más. 

Ha. Ez azonban, tudjuk, lehetetlen. Alighanem szerencsére. Vagy 
pedigegészen más lett volna a történelem - de ezen történésznek, bár 
Toynbee egyszer, játékosan, megtette, talán mégsem érdemes elmél- 
kednie. 

ft Bélsaccar király lakomázó termében (Dán. 5) ott van az írás a falon. 
Bélsaccar, Bél-sarra-uszur, Nabú-naid fia, aki a király tíz éves távolléte 
idején helyettesítette őt a fővárosban. A felirat, az ékírásos kultúra 
közegében, nyilván — csak így tudom elképzelni — arámi betűkkel. És a 
belső udvari körökből senki sem tudja elolvasni. Aki belül van, benne a 
hagyományban, a rejtélyes —a jövőt rejtő — feliratot nem olvashatja, nem 
is látja. 

tt Gary Kas(z)parov mondja, a "szovjet" (egyik szüleje után: zsidó) 
sakkvilágbajnok, aki, hogy ezt se hagyjam említés nélkül, történetesen 
a mi - asszír — világbirodalmunk peremvidékének szomszédságából 
érkezett (szülőföldjének neve, igaz, csak Nagy Sándor óta, Média Atro- 
paténé, innen az Azerbaidzsán név), többszörösen is a másik, azaz a 
hatalommal és a birodalmi központhoz húzó erőkkel átellenes oldalról: 
"There are no good moves left in the losing party." (Idézi, és egyáltalán nem 
a sakkról beszélve, Vladimir Bukovsky, New York Times "91/04/28, p. 
11.) Aki vesztésre áll, annak már nincs jó lépése. 


HE tanulmány közvetlen előzménye egy előadás volt, Nyíregyházán, 
a Főiskola történész hallgatói szakkollégiumának meghívására, 1989. 
november 29-én. — A Dániel könyvével foglalkozó részek gondolatait 
egyetemi héber (arámi) szövegolvasási óráimon próbáltam először 
megfogalmazri, Portlandban (Oregon), 1987 nyarán, s majd itthon az 
1987/88. tanév I. félévében. Az egész anyagot több-kevesebb rend- 
szerességgel előadtam az 1989/90. tanév II. félévében, egy — történelem 
szakos hallgatók számára tartott — speciális kollégium keretében: az 
érdeklődés és a kérdések, a kétkedés a tekintetekben és a vitatkozó 
megjegyzések mind alakítják az előadó magyarázatait. Ez a keletkezés- 
történet is mutatja, hogy mint már korábban is annyiszor, gondolataim 
kidolgozásátismét a diákjaimnak kell köszönnöm, és köszönöm, ezúton 
is. - Még korábbi előzménye a tanulmány koncepciójának egy kalan- 

dom a TV-vel (ami a rá fordított időt illeti: jóformán viszony volt): az 
ókori Kelet történetével foglalkozó előadás-sorozat (1983) asszír része: 
XV: "Lábam megcsókolni eljött Ninivébe." A TV-sorozat rendezője, 
Kővári Péter e munka során baráti bírálatával segített abban is, hogy én 
magam rendezzem a gondolataimat. Elfogadta és elfogadtatta, hogy — 
1981/82 telén! — katonai puccsról beszéljek: Horemheb tábornok hata- 
lomátvételéről, az Amárna-kor pasztellszínű freskói és szabad Napis- 
ten-álmodozása után (i. e. 14. század). — A közelmúltban a birodalmakra 
vonatkozó történeti elképzeléseim anyagából néhány forgácsot két rö- 
vid újság-interjúban is közzétettem: (Rácz Árpád interjúja:) "Elsöpri az 
idő... A birodalmak anatómiája", Rubicon, 1990. február, pp. 24-25; 
(Korányi G. Tamás interjúja:) "A birodalmak széthullanak, ugye? Töré- 
kenységüket éppen saját sikerességük okozza", Világ. Politikai hetilap, 
II. évf., 7. sz. (1990. február 15), pp. 10-11.— A kézirat végleges változatát 
1991. április folyamán készítettem el Providence-ben (Rhode Island), 
ahola Brown University: Programin JudaicStudies szíves meghívására, 
és részben a Soros Foundation (New York) támogatásával, nyugalom- 
ban és kitűnő könyvtári viszonyok között dolgozhattam. — Tételesen 
csak körülményesen lehetne dokumentálni, s ezért még a szakirodalmi 
hivatkozásaim előtt, általánosságban mondom el, hogy a jelen tanul- 
mány igen sokat köszönhet annak az új felfogásnak, amely az asszír 
királyfeliratokban nemcsak az eseménytörténet forrásait látja, hanem 
emellett mint komplex irodalmi szövegeket, mint politikai dokumentu- 
mokat, mint a hatalmi ideológia hordozó-eszközeit kezeli őket. Nem 
hisz el mindent, ami a feliratokban írva van, és olvasni próbál a sorok 
közöttis. Egy síkra állítja a régiség emlékeit és amai dokumentumokat, 
ugyanazokat a kritikai eljárásokat használja elemzésük során. Az asz- 
sziriológiai kutatásnak erről az irányzatáról jó képet ad néhány újabb 
keletű tanulmánygyűjtemény, amelyeket alább, a bennük szereplő 
egyik vagy másik cikk miatt, teljes címmel is idézni fogok, s itt csak 
szerkesztőik nevét jelzem: M.T. Larsen (1979), F.M. Fales (1981), H. 
Tadmor és M. Weinfeld (1983), M. Cogan és I. Eph"al (1991). 

tt Jászi Oszkár említett könyve a Monarchia felbomlásáról: The Dis- 
solution of the Habsburg Monarchy (Chicago: Univ. of Chicago Press, 1929, 
és újabb kiadások); magyarul: A Habsburg-monarchia felbomlása (Buda- 
pest: Gondolat, 1982).- Megjegyzendő, hogy maga Jászi, azonnyomban 
az események után, azösszeroskadás szót használta; lásd Magyar kálvária, 
magyar feltámadás (1920) (München: Aurora, 1969), p. 15 stb. 

Bibó lIstvántanulmányai, amelyekazittcsak érintettmoderntörténeti 
problémákhoz a tágabb elméleti keretet adják: "A kelet-európai kisálla- 
mok nyomorúsága", "Eltorzult magyar alkat, zsákutcás magyar törté- 
nelem", "A magyar társadalomfejlődés és az 1945. évi változás értelme", 
"Az európai társadalomfejlődés értelme". Az újabb kiadásokban most 
már kényelmesen hozzáférhető valamennyi. — Szűcs Jenő e tárgyba 

vágó értekezése: Vázlat Európa három történeti régiójáról (Gyorsuló Idő) 
(Budapest: Magvető, 1983).- Mind Bibó, mind pedig Szűcs voltaképpen 
az Európában a kettévált világ határán kialakuló és történetileg évezre- 
des változások során is folyton megújuló köztes térségről beszélnek. 
Számukra ez Közép-Kelet- (értsd: Közép- és Kelet-) Európa; mondha- 
tunk Kelet- (értsd: keleti) Közép-Európát is: mindegy. Évekkel ezelőtt 
Háklár Noémi nagy távlatokat nyitó — nota bene: pályakezdő — tanul- 
mánya, amelyet alább majd pontos adatokkal is idézek, bizonyította: az 
asszír világbirodalom horizontján is kialakultak ilyen köztes zónák: 
például, Szíria és Irán térségében. Júda történetét az i. e. 7/6. század 
fordulója körüli évtizedekben ez a szemlélet teszi valamelyest érthető- 
vé. Még Jósijjáhu tragédiába torkolló "hinta"-politikáját is: napi dönté- 
sekre kényszerül, a napi helyzet alapján, mely helyzetben nem ismeri — 
nem ismerheti - ki magát. 

tt A birodalom-elmélet első klasszikusa Polübiosz (i. e. 2. század), 
Róma birodalom-építésének történetírója; de a legelső igazi kritikusá- 
nak mégis Thuküdidészt kell tekintenünk: az i. e. 5. századi Athén 
politikájával szemben. Jóllehet nem értekező szöveg, hanem inkább — 
mondjuk - fiktiv történeti riport: a birodalmi gondolkodás természetét 
egyértelműen egyszer s mindenkorra szóló érvénnyel mutatja be törté- 
neti művében az Athén és a mélosziak közötti félelmetes dialógus (V, 
84-114). 

Ibn Khaldún szövegét kényelmes formában lásd Franz Rosenthal, 
Transl. — N.J. Dawood, Ed., Ibn Khaldun, The Mugaddimah (Bollingen 
Series) (Princeton, NJ: Princeton Univ. Press, 1967, reprint: 1981). — 
Montesguieu könyvének új fordítása: A rómaiak nagysága és hanyatlása 
(Budapest: Magyar Helikon, 1975). 

tt Isten ments, hogy -bármilyen értelmében a szónak - klasszikusnak 
mondjam, mégis említeni szeretném a mezopotámiai birodalom-"elmé- 
let" egyik legkülönösebb irodalmi termékét. II. Vilmos német ex-csá- 
szár, emigrációban, az ókori Kelet: Babilón — nota bene: ezzel egyszer- 
smind Baghdad (!) (lásd: vasút) — iránti érdeklődése, sőt, szenvedélye 
nyomán, amely szenvedélynek, mellesleg, az assziriológia, s kivált a 
berlini múzeum, de általánosabban még a német orientalizáló sze- 
cesszió is sokat köszönhet: nos, II. Vilmos emigránsként egy tudo- 
mányosnak szánt — és nem is érdektelen — könyvecskét tett közzé a 
mezopotámiai királyságról: Wilhelm II. (sic), Das Königtum im alten 
Mesopotamien (Berlin: Gruyter, 1938). Addig, mint Szaddam Husszein, 
ti. hogy Nabú-kudurri-uszur dombormű-képmásának arcát a sajátja 
mintájára retusáltassa, nem merészkedett. II. Vilmos, a magántudós, 
nálunk Kosztolányi Dezső portréjában jelent meg: "Vilmos császárnál" 
(1931), in: Uő, Európai képeskönyv, szerk.: Réz Pál (Budapest: Szépiro- 
dalmi, 1979), 223-237. Némi maliciával mondom, hogy az ex-császár 
tudományának lámpása vonzott még egy Kerényi Károlyt is, lásd kis 

cikkét saját előadásáról stb. a doorni "udvar"-ban: "Külföldi tudo- 
mányos élet: Doorn", Műhely 1 (1937), 80-81. 

tt A translatio / traditio imperii képzetéhez és Dániel könyvének négy 
világbirodalmához a gazdag irodalomból lásd C. Trieber, "Die Idee der 
vier Weltreiche", Hermes 27 (1892), 321-342; Vajda I., Dániel könyvének 
négy világbirodalma a zsidó hagyományos irodalomban (Dissz.) (Budapest, 
1938); J.W. Swain, "The Theory of the Four Monarchies: Opposition 
History under the Roman Empire", Classical Philology 35 (1940), 1-21; 
Walter Baumgartner, "Zu den vier Reichen von Daniel 2", Theologische 
Zeitschrift 1 (1945), 17-22; M.J. Gruenthaner, "The Four Empires of 
Daniel", Catholic Biblical Ouarterly 8 (1946), 72-82, 201-212; K. Koch, "Die 
Weltreiche im Danielbuch", Theologische Literaturzeitung 85 (1960), 829- 
832; D. Flusser, "The Four Empires in the Fourth Sibyl and in the Book 
of Daniel", Israel Oriental Studies 2 (1972), 148-175, reprintin: Uő, Judaism 
and the Origins of Christianity (Jerusalem: Magnes, 1988), 317-344; G.F. 
Hasel, SThe Four World Empires of Daniel 2 against Its Near Eastern 
Environment", Journal for the Study of the Old Testament 12 (1979), 17-30; 
és tágabb, mondjuk így: történetfilozófia-történeti keretben: W. Goez, 
Translatio imperii. Ein Beitrag zur Geschichte des Geschichtsdenkens und der 
politischen Theorien im Mittelalter und in der frühen Neuzeit (Tübingen, 
1958), p. 366 skk.; G. Podskalsky, Byzantinische Reichseschatologie. Die 
Periodisierung der Weltgeschichte in den vier Grossreichen (Daniel 2 und 7), 
etc. (1972); Borzsák I., "Translatio imperii", in: Idő és történelem. A Marót 
Károly Emlékkonferencia előadásai (Az ELTE Ókori Történeti Tanszé- 
keinek kiadványai, 7) (Budapest, 1974), 33-44; A. Demandt, Metaphern 
für Geschichte. Sprachbilder und Gleichnisseim historisch-politischen Denken 
(München: C.H. Beck, 1978), p. 285 sk.; D. Mendels, "The Five Empires: 
A Note on a Propagandistic Topos", American Journal of Philology 102 
(1981), 330-337; s ehhez: Hayim Tadmor, "The Five Empires: A Note on 
a Propagandistic Topos. Addendum", American Journal of Philology 102 
(1981), 330-339; J.H. Walton, "The Four Kingdoms of Daniel", Journal of 
the Evangelical Theological Society 29 (1986), 25-36). 

ft A birodalmak felbomlásával foglalkozó újabb történeti-szociológiai 
irodalom élén Samuel N. Eisenstadt munkái állnak, mindenekelőtt 
könyve: The Political Systems of Empires (New York: Free Press, 1963, 
paperback: 1969), és egy általa szerkesztett tanulmánygyűjtemény: Uő, 
Ed., The Decline of Empires (Englewood Cliffs, NI: Prentice-Hall, 1967); 
de lásd még Uő, "The Causes of Disintegration and Fall of Empires: 
Sociological and Historical Analyses", Diogenes, no. 34 (1961), 82-107. 
De az első strukturális elemzéseket mégiscsak Arnold J. Toynbee adta, 
lásd Válogatott tanulmányok (Társadalomtudományi Könyvtár) (Buda- 
pest: Gondolat, 1971), p. 120 skk.: "A civilizációk megroppanásának 
problémája" stb.— Ellenben valóságos világtörténetté tágította a tárgyat, 
indokolatlanul, C.C. Lamberg-Karlovsky — Jeremy A. Sabloff, Eds., 

text-book-ja: The Rise and Fall of Civilizations. Modern Archaeological App- 
roaches to Ancient Cultures (Menlo Park, CA: Cummings, 1974). 

Az államok / birodalmak összeomlását és az egész civilizáció válsá- 
gait mint szervesen összetartozó jelenségeket tárgyalja Norman Yoffee 
-— George L. Cowgill, Eds., The Collapse of Ancient States and Civilizations 
(Tucson, AR: Univ. of Arizona Press, 1988), kül. pp. 20-43: Robert McC. 
Adams, "Contexts of Civilizational Collapse: A Mesopotamian View"; 
és pp. 44-68: N. Yoffee, "The Collapse of Ancient Mesopotamian States 
and Civilizations". — Még általánosabb formában elemzi a társadalmi 
rendszerek összeomlásának morfológiáját Joseph A. Tanner, The Collap- 
se of Complex Societies (Cambridge, etc.: Cambridge Univ. Press, 1988, 
aki a recens magyarázatok beható ismertetése és kritikája mellett a saját 
elméletét a "marginal return" jelenségére építi fel. 

H Az összeomlás értelmezésével összefüggésben itt csak hivatkozni 
tudok a katasztrófa-elméletre; a lényeg: az egyensúly fenntartása növe- 
kedés útján, mely növekedés az egész rendszer hirtelenösszeomlásához 
vezet. Az elmélethez lásd René Thom, Structural Stability and Morphoge- 
nesis: An Outline of a General Theory of Models (Reading, MA: W.A. 
Benjamin, 1975); E.C. Zeeman, Catastrophe Theory. Selected Papers, 1972- 
1977 (Reading, MA: Addison éz Wesley, 1977); Alexander Woodcock — 
Monte Davis, Catastrophe Theory (Harmondsworth: Penguin Books, 
1978); Colin Renfrew, "Trajectory Discontinuity and Morphogenesis: 
The Implications of Catastrophe Theory for Archaeology", American 
Antiguity 43 (1978), 203-222; C. Renfrew, ""Systems Collapse as Social 
Transformation", in: Uő — K.L. Cooke, Eds., Transformations. Mathemati- 
cal Approaches to Cultural Change (New York: Academic Press, 1979), 
481-506, és újra közölve, in: C. Renfrew, Approaches to Social Archaeology 
(Cambridge, MA: Harvard Univ. Press, 1984), 366-389; Jonathan Fried- 
man, "Catastrophe and Continuity in Social Evolution", in: Colin Renf- 
rew, et al., Eds., Theory and Explanation in Archaeology (New York, etc.: 
Academic Press, 1982), 175-196. 

Egyébként a birodalmak összeomlásának okát a politika-elméleti 
irodalom egy igen termékeny szerzője, Johan Galtung is abban látja, 
hogy a növekedésük előtt nem volt határ, terjeszkedésük megállíthatat- 
lan volt: "On the Decline and Fall of Empires: The Roman Empire and 
Western Imperialism Compared", Review 4, no. 1 (1980),91-153. A római 
birodalom szüntelen terjeszkedésével szemben Kína korlátokat szabott 
a területi expanzió számára, ezért maradhatott stabil, illetve tudott 
időről időre megújulni. 

tt Arnold Toynbee érdekes mi lett volna, ha birodalmi fantázia-kísér- 
lete, melyben a világtörténet alakulását vázolja, ha az i. e. 4. század 
középső harmadának nagyhatalmi vagy birodalmi uralkodói tovább 
éltek volna: "If Ochus [- III. Artaxerxész Ókhosz —K.G.] and Philip Had 
Lived On", "If Alexander the Great Had Lived On", mindkettő in: Uő, 

Some Problems of Greek History (Oxford: Oxford Univ. Press, 1969), 
421-440, illetve 441-486. Mindenesetre, a gondolatkísérletben leírt folya- 
matok végeredménye: nagy térségeket átfogó birodalmak vagy szövet- 
ségi rendszerek, mint amilyeneket a 20. században nemegyet ismerünk, 
olyanokat is, amelyek már megszűntek, és olyanokat is, amelyek még 
fennállanak, azaz majd csak a jövőben fognak megszűnni. Alkalmasint 
az Alexandriai Szerződés sem örök időkre szól. 

tt Leslie A. White elmélete a civilizációk energia-felhasználásáról: 
The Evolution of Culture. The Development of Civilization to the Fall of 
Rome (New York, etc.: McGraw-HIill, 1959). Magyarul, sajnos, éppen 
az ókori Mezopotámiával foglalkozó részek nélkül: A kultúra fejlődése 
(Szociológiai füzetek, 5) (Budapest: Művelődésügyi Minisztérium, 
1972). 

tt Jó részlet-elemzések a régi közel-keleti birodalmak szervezetéről és 
a birodalom-szervezés gyakorlatáról az ókori Keleten: Mogens T. Lar- 
sen, Ed., Power and Propaganda. A Symposium on Ancient Empires (Meso- 
potamia, 7) (Copenhagen: Akademisk Forlag, 1979). 

A politikai dissens nyomai történeti forrásainkban: André Finet, Éd., 
La voix de Vopposition en Mésopotamie (Bruxelles: Institut des Hautes 
Études de Belgigue, 1975); tárgyunkhoz lásd különösen pp. 189-213: 
Paul Garelli, "Les sujets du roi d"Assyrie". 

A birodalmi rendszer összeomlását Elő-Ázsiában az i. e. 2. évezred 
végén elemzi H. Tadmor: "The Decline of Empires in Western Asia ca. 
1200 B.C.E.", in: Frank M. Cross, Ed., Symposia Celebrating the Seventy- 
Fifth Anniversary of the Founding of the American Schools of Oriental Rese- 
arch (Zion Research Foundation, Occasional Publications, 1-2) (Camb- 
ridge, MA: American Schools of Oriental Research, 1979), 1-14; a hettita 
birodalomra nézve - és inkább a gyakorlati filológus, illetve régész, 
mintsem az elméleti elemző módszereivel - lásd Heinrich Otten, "Zum 
Ende des Hethiterreiches aufgrund der Bogazköy-Texte", Jahresbericht 
des Instituts für Vorgeschichte der Universitüt Frankfurt a.M. 1976 (Mün- 
chen: C.H. Beck, 1977), 22-35; Kurt Bittel, "Das Ende des Hethiterreiches 
aufgrund archáologischer Zeugnisse" , Jahresbericht des Instituts für Vor- 
geschichteder Universítüt Frankfurta.M. 1976 (München: C.H. Beck, 1977), 
36-56. Ugyancsak fontos - és ebben az esetben a történelem-elmélet 
szempontjából is releváns — szaktanulmányok olvashatók a klasszikus 
antikvitás birodalmi strukturáiról egy tanulmánygyűjteményben: 
P.D.A. Garnsey - C.R. Whittaker, Eds., Imperialism in the Ancient World 
(Cambridge, etc.: Cambridge Univ. Press, 1978). 

tt Az i. e. 3. évezredi "kis" birodalmakhoz, a gazdag szakirodalom 
egésze helyett, lásd egy konkrét eset elemzését: Jerrold S. Cooper, 
Reconstructing History from Ancient Inscriptions: The Lagash-Umma Border 
Conflict (Sources from the Ancient Near East, 2, no. 1) (Malibu, CA: 
Undena, 1983). 

Ami agadei Sarrukín hódításait mint birodalmat illeti, a kortársi 
feliratok és más történeti forrásanyag mellett minősítő értéke van egy 
későbbi — i. e. 1. évezredi — ékírásos szövegnek, mely a király hatalma 
alatt álló területeket nagyjából a centripetális elv alapján mutatja be. A 
régóta ismert szöveg legutóbbi kiadása már két másolati példányt 
ismer; a másfél évezreddel korábbi birodalom leírása ily módon az 
irodalmi hagyományhoz tartozó szövegnek minősül; lásd A.K. Gray- 
son, "The Empire of Sargon of Akkad", Archiv für Orientforschung 25 
(1974-1977), 56-64; s ehhez még GJ.P. McEwan, "The Sargon Geog- 
raphy", Revue d"Assyriologie 74 (1980), 171-173. 

Ugyancsak az irodalmi hagyományban - azaz: a történeti gondolko- 
dásban - élő birodalom koncepciót őrzi az a szövegünk is, amelyet a 
kutatás mint babilóni világtérképet tart számon. Ezt a szintén régóta 
ismert ékírásos táblát most újra kiadta és magyarázta Wayne Horowitz, 
"The Babylonian Map of the World", Irag 50 (1988), 147-165. Legjobb 
leírása változatlanul Christopher B.F. Walker kis flyer-je a British Muse- 
um: Room of Writing, Wall-case 6 mellett: "The Babylonian cMap of the 
Worlds" (1979 k.). 

t Az egyiptomi birodalmi közigazgatás tevékenységéhez Elő-Ázsiá- 
ban, ide értve a gazdasági kapcsolatokat is, még mindig a legjobb 
általános áttekintés Wolfgang Helck, Die Beziehungen Ágyptens zu Vor- 
derasien im 3. und 2. Jahrtausend v.Chr. (Ágyptologische Abhandlungen, 
5) (2. kiadás, Wiesbaden: Harrassowitz, 1971); a fáraó megbízottjainak 
székhelyeiről újabban lásd Eliezer D. Oren, "xGovernors" Residencies, 
in Canaan under the New Kingdom: A Case Study of Egyptian Admi- 
nistration", Society for the Study of Egyptian Antiguities. Journal 14 (1984), 
37-56. 

t A hettita király — "Őfelsége, a Nap" — és szövetségesei között a 
viszonytszerződések szabályozták. Mintegy negyven ilyen szerződéses 
viszonyról tudunk, számos szerződés szövege fennmaradt. Ezek egy 
részéről jó képet ad Ernst F. Weidner gyűjteménye: Politische Dokumente 
aus Kleinasien. Die Staatsvertrüge in akkadischer Sprache aus dem Archiv von 
Boghazköi, I-II (Boghazköi-Studien, 8-9) (Leipzig: Hinrichs, 1923); illetve, 
Viktor Korosec jogtörténeti elemzése: Hethitische Staatsvertrüge (Leipzi- 
ger rechtswissenschaftliche Studien, 60) (Leipzig: Weicher, 1931). A 
gazdag újabb irodalomból lásd Dietrich Sürenhagen szövegkiadását: 
Paritütische Staatsvertrüge aus hethitischer Sicht (Pavia: Gianni Iuculano, 
1985); továbbá az épebben fennmaradt szövegek új fordítását: Rykle 
Borger, et al., "Staatsvertráge", in: Otto Kaiser, Hrsg., Texte aus der 
Umwelt des Alten Testaments, I, Lief. 2 (Gütersloh: Gütersloher Verlags- 
haus Gerd Mohn, 1983). — Megjegyzem, a szóban forgó szerződésekkel 
kapcsolatban gyakran használt "paritásos" szó maguknak a szövegek- 
nek a terminológiájához igazodik ("testvérem", "barátom" stb.); a szó 
tényleges tartalma jelzi, körülbelül mennyire vehető komolyan a felek 

egyenlősége egy nagyhatalommal kötött szerződésben. — Magát az 
egyiptomi-hettita konfrontációt elemzi Anthony J. Spalinger: "Egypti- 
an-Hittite Relations at the Close of the Amarna Period and Some Notes 
on the Hittite Military Strategy in North Syria", Bulletin of the Egyptolo- 
gical Seminar 1 (1979), 55-89. A tárgynak egyébként gazdag irodalma 
van, beleértve a háborúk, a diplomáciai viszony, a dinasztikus házassá- 
gi tervek, a kereskedelem stb. részletkérdéseit. 

Az i. e. 1. évezredi asszír szerződéseket, amelyek sokkal nyíltabban 
beszélnek a függőségi viszonyról, kiadta Simo Parpola — Kazuko Wata- 
nabe, Neo-Assyrian Treaties and Loyalty Oaths (State Archives of Assyriá, 
2) (Helsinki: Helsinki Univ. Press, 1988). E kötet bevezetése már a 
címében is explicit; lásd p. XV skk.: "Treaties as Instruments of Neo- 
Assyrian Imperialism". Az örök barátság szerződéses rögzítése egy 
nagyhatalom és szövetségesei között mint a hódító törekvések és a 
birodalomszervezés eszköze. 

tt A presztizs-gazdálkodás fogalmát az ókori Kelet történetírásában, 
némi szociológiai előzmény után, Siegfried Morenz (Lipcse, NDK) hasz- 
nálta először: Prestige-Wirtschaft imalten Ágypten (Bayerische Akademie 
der Wissenschaften, Phil.-hist. Klasse, Sitzungsberichte, 1969, no. 4) 
(München: C.H. Beck, 1969). A fogalom jó elemzési kategóriát kínál 
számosjelenség vizsgálatához, a piramisoktól a kongresszusi palotákig, 
a lazúrkő-sírmellékletektől a kormány-gépkocsikig. Szélesebb keretben 
lásd Peter Weidkuhn, "Prestigewirtschaft und Religion", in: Der Religi- 
onswandel unserer Zeit im Spiegel der Religionswissenschaft (Darmstadt: 
Wissenschaftliche Buchgesellschaft, 1976), 1-29. 

tt A gazdasági és katonai alrendszerek szoros kapcsolatához az ál- 
lamszervezet extrapolációjában lásd Malcolm C. Webb, "The Flag Fol- 
lows Trade: An Essay on the Necessary Interaction of Military and 
Commercial Factorsin State Formation", in: J.A. Sabloff—C.C. Lamberg- 
Karlovsky, Eds., Ancient Civilization and Trade (Albuguergue: New Me- 
xico Univ. Press, 1975), 155-209. 

tt Az asszír birodalmi politikáról ír, implicite a második világháború 
leckéjét próbálva megérteni: F.M.Th. de Liagre Böhl, "Blüte und Unter- 
gang des Assyrerreichs als historisches Problem", in: Studia Biblica et 
Semitica (Wageningen, 1966), 204-220; F.R. Kraus, "Assyrisch imperia- 
lisme", Jaarbericht (...) sEx Oriente Luxs, no. 15 (1957/58), 232-239. 
Asszíria történetét mint birodalmak sorát elemzi, a szakkérdések körét 
áttörő elméleti és politikai szemlélettel, Háklár Noémi, " Asszír világbi- 
rodalmak", Valóság 26, no. 1 (1983), 94-99. — Ha ezeket a tanulmányokat 
összehasonlítjuk egy jeles szaktörténésznek az első világháború végén 
írt dolgozatával, amelyhez hasonló annak idején nem egy volt: látjuk, 
mennyire maradandóan korproblémáról van szó, s a szakismeret vál- 
tozott, de a gond nem. A.T. Olmstead, "Oriental Imperialism", The 
American Historical Review 23 (1918), 755-762. 

tt Az újasszír kor birodalmi ideológiájához, amit közönségesen pro- 
pagandának is nevezhetünk, lásd A. Leo Oppenheim, "Neo-Assyrian 
and Neo-Babylonian Empires", in: H.D. Lasswell, et al., Eds., Propaganda 
and Communication in World History, I: The Symbolic Instrument in Early 
Times (Honolulu: Univ. Press of Hawaii, 1979), 111-144; Mario Liverani, 
"The Ideology of the Assyrian Empire" , in: Power and Propaganda (1979), 
297-317; H. Tadmor, "History and Ideology in the Assyrian Royal 
Inscriptions", in: Frederick M. Fales, Ed., Assyrian Royal Inscriptions: New 
Horizons (Orientis Antigui Collectio, 17) (Roma: Istituto per FOriente, 
1981), 13-33. i 

A hadjáratok -— nem véletlenül mondom így - theológiájához lásd 
Bustanay Oded, "-The Command of the Gods as a Reason for Going to 
War in the Assyrian Royal Inscriptions", in: M. Cogan - Israel Ephval, 
Eds., Ah, Assyria... Studies in Assyrian History (...) Presented to Hayim 
Tadmor (Scripta Hierosolymitana, 33) (Jerusalem: Magnes, 1991), 223-230. 

Hogy az asszírok mindig is tudtak az ellenség nyelvén beszélni, a szó 
képletes értelmében is, azaz hogy volt valami erő a retorikájukban is: 
nemcsak Jeruzsálem ostromának (i. e. 701) híres jelenete mutatja, a 
szóváltás az asszír király magas rangú különmegbízottja (rab-sagé) és 
Júda királyának főembere között (II Kir. 18,26-27). Hasonló tárgyalásról 
tudósítegy ékírásos levél: jelentés Babilóniából. Itt, persze, maga a nyelv 
nem okozhatott gondot, hiszen mindkét fél akkádul beszélt. De a tár- 
gyalás során az asszír katonák pontosan ugyanazt a taktikát követték, 
mint Jeruzsálemben. Maguk melléakarták állítani a város népét, és ezért 
úgy érveltek, hogy az ostromlott város lakói szembeforduljanak a saját 
vezetőikkel. A levelet kiadta H.W.F. Saggs, Irag 17 (1955), p. 23 skk., Pl. 
IV, no. I (ND. 2632); vö. Brevard S. Childs, Isaiah and the Assyrian Crisis 
(Studiesin Biblical Theology, Second Ser., 3) (London: SCM Press, 1967), 
p. 80 skk. Az ékírásos szöveg kérdéses részletét magyar fordításban és 
néhány rövid megjegyzés kíséretében magam is közöltem, in: Rapcsá- 
nyi László, Szerk., A Biblia világa (2. kiadás, Budapest: MRT éz Minerva, 
1973), p. 87 sk. — A Bibliában említett asszír méltóság rangjának és 
hivatalának pontos meghatározásához lásd H. Tadmor, "Rab-saris and 
Rab-shakeh", in: C.L. Meyers — M. O Connor, Eds., The Word of the Lord 
Shall Go Forth. Essays in Honor of D.N. Freedman (American Schools of 
Oriental Research, Special Volume Series, 1) (Winona Lake, IL: Eisenb- 
rauns, 1985), 279-285. 

HA birodalmi szervezet és igazgatás kérdéseit, a rendszer működését 
a közelmúltban egy asszír típusú, csak éppen sokkal kisebb állam / 
birodalom (Urartu) példáján mesterien elemezte Paul E. Zimansky, 
Ecology and Empire: The Structure of the Urartian State (Studies in Ancient 
Oriental Civilization, 41) (Chicago, IL: The Oriental Institute, 1985). A 
"szövetség" ideológiájáról és a mögötte álló politikai gyakorlatról: Ma- 
rio Liverani, "Kitru, kataru", Mesopotamia 17 (1982), 43-66. A katonai 

igazgatáshoz lásd Israel Eph-al, "On Warfare and Military Control in 
the Ancient Near Eastern Empires: A Research Outline", in: H. Tadmor 
— Moshe Weinfeld, Eds., History, Historiography and Interpretation (Jeru- 
salem: Magnes, 1983), 88-106. 

Az asszírok által létrehozott alkalmi szövetségekről Nyugaton, mely 
szövetségi rendszerekben a birodalomtól függő országok is arra kény- 
szerültek, hogy részt vegyenek az asszírok hadjáratában, azaz hozzájá- 
ruljanak szomszédaik elfoglalásához vagy megszállásához, a politikai 
rendszer megváltoztatásához, lásd Nadav Na"aman, "Forced Participa- 
tion in Alliances in the Course of the Assyrian Campaigns to the West", 
in: M. Cogan - Israel Eph al, Eds., Ah, Assyria. . . (1991), 80-98. 

t Az asszír sztélékről régészeti tekintetben kielégítő képet ad Jutta 
Börker-Kláhn, Altvorderasiatische Bildstelen und vergleichbare Felsreliefs 
(Baghdader Forschunger, 4), I-II (Mainz: Philipp von Zabern, 1982). A 
tárgyak politikai funkciójáról az egyre táguló birodalomban néhány 
kronologikus térkép is többet mondhatna. Hasonló gyűjtemény az i. e. 
2. évezred második feléből hettita anyagról: Kay Kohlmeyer, "Felsbilder 
der hethitischen Grossreichszeit", Acta Praehistorica et Archaeologica 15 
(1983), 7-153. 

tt Az asszír deportálásokhoz jó adatgyűjtemény és történeti feldolgo- 
zás: Bustenay Oded, Mass Deportations and Deportees in the Neo-Assyrian 
Empire (Wiesbaden: Reichert, 1979). -— A zsákmányjegyzékek, egyre 
nagyobb tételeikkel, mint Ninel B. Jankowska kimutatta, a hadjáratok 
hatósugarába eső "perem"-területek gazdasági fejlődését bizonyítják: 
"Some Problems of the Economy of the Assyrian Empire", in: Igor M. 
Diakonoff, Ed., Ancient Mesopotamia. Socio-Economic History. A Collecti- 
on of Studies by Soviet Scholars (Moscow: Nauka, 1969; reprint: Wies- 
baden, 1973), 253-276. Hogy ez az egyre bővülő termelés milyen mér- 
tékben épült Asszíria igényeire, azaz hogy mennyire kiszolgáló jellegű 
gazdaság volt, történeti forrásainkból nemigen tudjuk kiolvasni, de jól 
látszik atárgyiemlékanyagban: a lúrisztáni (Nyugat-Irán) bronzműves- 
ség, a föníciai elefántcsont-ipar stb. termékein, amely tárgyak művészi 
megformálásában félreismerhetetlenül az asszír ízlés jutott érvényre. 

Az Asszíria katonai és kereskedelmi befolyása elől menekülő: a biro- 
dalom hatósugarától egyre távolabbra kerülő, egyre kijjebb húzódó 
nemzetközi kereskedelemről lásd A.L. Oppenheim, "Essay on Over- 
land Tradein the First Millennium B.C.", Journal of Cuneiform Studies 21 
(1967), 236-254. 

Marduk-apla-iddina babilóni (i. e. 721710) és Hizgijjáhu júdai (i. e. 
715-687 k.) király szövetsége vagy szövetség-keresése, amelyről csak a 
Biblia homályos említése nyomán tudunk, Asszíria története szempont- 
jából még nem a vég kezdete, de mindenképpen a jele annak, hogy a 
birodalom érdekszférájának peremén lévő kisállamok megpróbálnak 
közvetlen kapcsolatba lépni egymással, elkerülve vagy kijátszva a min- 

denre figyelni és mindent maga alá rendelni akaró centrumot. A babi- 
lóni követek jeruzsálemi látogatására csak Marduk-apla-iddina / Me- 
rodach-Baladan második, rövid uralkodása — visszatérése — idején ke- 
rülhetett sor (i. e. 703), tehát Jeruzsálem asszír ostroma előtt. A bibliai 
elbeszélés rendje nem lehet időrend. A királyváltozás — a központi 
hatalom pillanatnyi meglazulása — arra indította a lazább vagy szoro- 
sabb függőségben lévő peremterületeket, hogy megpróbáljanak kisza- 
badulni Asszíria hatalma alól. Nem sikerült. — Marduk-apla-iddina 
uralkodásához lásd J.A. Brinkman, "Merodach-Baladan II", in: Studies 
Presented to A. Leo Oppenheim (Chicago: The Oriental Institute, 1964), 
5-53; a jeruzsálemi követséghez, más dátumot javasolva, Hayim Tad- 
mor - Mordechai Cogan, "Hezekiah"s Fourteenth Year, the Kings 
Illness and the Babylonian Embassy", Eretz-Israel 16 (1982), 198-201. 

tt Szín-sar-iskun itt tárgyalt feliratát — gazdag új anyag felhasználá- 
sával - szövegkritikai kiadásban közzétette Veysel Donbaz - A. Kirk 
Grayson, Royal Inscriptions on Clay Cones from Ashur Now in Istanbul (The 
Royal Inscriptions of Mesopotamia, Supplements, 1) (Toronto, etc.: 
Univ. of Toronto Press, 1984), p. 55 skk. — Az itt (fent, 2. ábra) közölt 
másolat: Pl. 32. Az ott töredékes királynév kiegészítését, egy másik 
példány nyomán, Dezső Tamásnak köszönöm. - Magához a szöveghez, 
deáltalábanis a bélyeges téglák ékírásos felirataihoz lásd C.B.F. Walker, 
Cuneiform Brick Inscriptions (London: British Museum, 1981), kül. p. 126 
sk., no. 189. — A "vidám dalolás" kifejezéshez, amelyről külön is írok, 
az adatokat lásd szótárban: Erica Reiner, et al., Eds., The Assyrian 
Dictionary, vol. 11: N (Chicago, IL: The Oriental Institute gr Glückstadt: 
J.J. Augustin, 1980), p. 217 sk., s.v. nigűtu. 

A király egyéb felirataihoz — és uralkodásának, amennyire ismert, 
történetéhez is - lásd Margarete Falkner, "Neue Inschriften aus der Zeit 
Sin-sarru-iskuns" , Archiv für Orientforschung 16 (1952/53), 305-310; Uő, 
"Zu den neuen Urkunden aus der Zeit Sin-sarru-iskuns", Archiv für 
Orientforschung 17 (1954 /56), 321. - A király nevét említő sumer-akkád 
kétnyelvű ima-szöveg: Jerrold S. Cooper, "A Sumerian su-íl-la from 
Nimrud with a Prayer for Sin-sar-iskun" , Irag 32 (1970), 51-67. A hagyo- 
mányos formula így hangzik: "(Marduk isten:) Szín-sar-iskun, a pász- 
tor, aki gondoskodik rólad (ti. a szertartásaidról): adj neki (hosszú) 
életet. Imáit fogadd kegyesen. Tedd, hogy szilárd legyen trónszékének 
alapzata. Legyen örök időkre az ő kezében a népeket (tartó) póráz." 

tt Az Assurban épült Nabú-Istar/ Tasmétu templomhoz, melyet né- 
met ásatások tártak fel még az első világháború előtt, lásd Walter 
Andrae, Das wiedererstandene Assur (Leipzig: Hinrichs, 1938), p. 159 skk. 
Ebből a könyvből való a fenti 1. és 3. ábra is (Andrae könyvében: Abb. 
69 és 68, resp.). Az épület elemzéséhez lásd még Ernst Heinrich, Die 
Tempel und Heiligtümer im alten Mesopotamien (Denkmiler antiker Archi- 
tektur, 14) (Berlin: Gruyter, 1982), I, p. 265, 277 sk.; II, no. 371. 


161 


tt Asszíria utolsó éveinek krónikás forrásait — a Babilóni Krónika egy 
jelentős töredékét (BM 21901) - kiadta CJ. Gadd, The Fall of Nineveh 
(London: British Museum, 1923); majd ismét — az előző és következő 
évekre vonatkozóan újabb anyaggal együtt — D.J. Wiseman, Chronicles 
of Chaldaean Kings (London: British Museum, 1956); az utolsó kritikai 
kiadás: A.K. Grayson, Assyrian and Babylonian Chronicles (Texts from 
Cuneiform Sources, 5) (Locust Valley, NY: J.J. Augustin, 1975), p. 90 
skk., no. 3. A szűkszavú történeti tudósítások értelmezésével terjedel- 
mes szakirodalom foglalkozik, ezt itt fölösleges volna idézni. A króni- 
kákban közölt dátumok könnyen átszámíthatók: Richard A. Parker — 
Waldo H. Dubberstein, Babylonian Chronology 626 B.C. — A.D. 75 (Provi- 
dence, RI: Brown Univ. Press, 1956), de a szövegek töredékessége miatt 
többnyire csak hónap pontossággal. 

Az utolsó néhány évtized asszír epontmosz-ai, a nevek és az adatok, 
Margarete Falkner összeállításában: "Die Eponymen der spátassyris- 
chen Zeit", Archiv für Orientforschung 17 (1954 /56), 100-120; itt a felira- 
tunkban szereplő Szailu: p. 115, no. 31, illetve p. 119 (i. e. 618). 

Asszíria bukásának történetét — a folyamatot és az eseményeket — 
tüzetesen tárgyalja a szakirodalom; legutóbb Hayim Tadmor, "Tri posz- 
lednich desziatiletia Asszirii", in: Trudy XXV. mezhdunarodnogkongresz- 
sza vosztokovedov (1960) (Moszkva: Izd. Vosztochnoi Literatury, 1962), 
240-241; A.K. Grayson, "The Chronology ofthe Reign of Ashurbanipal", 
Zeitschrift für Assyriologie 70 (1980), 227-245 (jó összeállítás a történeti 
rekonstrukció számára felhasználható adatokról); Stefan Zawadzki, 
The Fall of Assyria and Median-Babylonian Relations in Light of the 
Nabopolassar Chronicle (Poznan: Adam Mickiewicz Univ. éz Delft: 
Eburon, 1988). Asszíria terjeszkedésének és összeomlásának leírásá- 
ban különös tekintettel van Izráel és Júda helyzetére William W. 
Hallo elemzése: "From Oargar to Carchemish: Assyria and Israel in 
the Light of New Discoveries", The Biblical Archaeologist 23, no. 2 
(1960), 33-61; reprint in: Edward F. Campbell, Jr. — David N. Freedman, 
Eds., The Biblical Archaeologist Reader, II (Garden City, NY: Doubleday, 
1964), 152-188. 

Ámde az Asszíria legutolsó éveiből ismert királynevek, szórványos 
események, okmány dátumok beillesztése egy valódi történeti rendbe 
mindeddig nem sikerült. Az idevágó szakirodalom csupa vitacikket 
jelent: Riekle Borger, "Der Aufstieg des neubabylonischen Reiches", 
Journal of Cuneiform Studies 19 (1965), 59-78; Joan Oates, "Assyrian 
Chronology 631-612 B.C.", Irag 27 (1965), 135-159; Wolfram v. Soden, 
"Assuretellilani, Sinsarriskun, Sinsum(ujliser und die Ereignisse im 
Assyrerreich nach 635 v. Chr.", Zeitschrift für Assyriologie 58 (NF 24) 
(1967), 241-255; Riekle Borger, "Zur Datierung des assyrischen Königs 
Sinsumlisir", Orientalia 38 (1969), 237-239; J. Reade, "The Accession of 
Sinsharishkun", Journal of Cuneiform Studies 23 (1970), 1-9. 

H Babilónia története az asszír uralom utolsó egy-másfél évszázadá- 
ban: J.A. Brinkman, Prelude to Empire: Babylonian Society and Politics, 
747-626 B.C. (Occasional Publications of the Babylonian Fund, 7) (Phi- 
ladelphia, PA: University Museum, 1984). — Asszíria babilóni politiká- 
jának részleteihez lásd külön is: J.A. Brinkman, "Sennacherib"s Babylo- 
nian Problem: An Interpretation", Journal of Cuneiform Studies 25 (1973), 
89-95; M. Cogan -— H. Tadmor, "AshurbanipaVs Conguest of Babylon: 
The First Official Report", Orientalia 50 (1981), 229-240; Louis D. Levine, 
"Sennacherib"s Southern Front: 704-689 B.C." , Journal of Cuneiform Stu- 
dies 34 (1982), 28-58. 

Az arámi nyelv terjedését Elő-Ázsiában az újasszír korban mint 
történeti jelenséget tárgyalja H. Tadmor, "The Aramaization of Assyria: 
Aspects of Western Impact", in: Hans-Jörg Nissen - Johannes Renger, 
Hrsg., Mesopotamien und seine Nachbarn (Berliner Beitráge zum Vorderen 
Orient, 1) (Berlin: Reimer, 1982), 449-470. 

tt Asszíria és Egyiptom ellenséges viszonyát az. e. 7. század középső 
harmadában, és közelebbről is, a kapcsolat furcsa megváltozását az 
asszír birodalom felbomlásának kritikus éveiben, Anthony Spalinger 
értékes tanulmányai elemezték, napjainkban már szokatlanulegyforma 
kompetenciával mind az egyiptomi, mind az ékírásos forrásanyagban. 
Idevágó cikkei, a tárgyalt események sorrendjében: "The Foreign Policy 
of Egypt Preceding the Assyrian Conguest", Chronigue d Égypte 53, no. 
105 (1978), 22-47; "Esarhaddon and Egypt: An Anaysis of the First 
Invasion of Egypt", Orientalia 43 (1974), 295-326; "Psammetichus, King 
of Egypt", Journal of the American Research Center in Egypt 13 (1976), 
133-147; "Assurbanipal and Egypt: A Source Study", Journal of the 
American Oriental Society 94 (1974), 316-328; és különösen: "Egypt and 
Babylonia: A Survey (c. 620 B.C.— 550 B.C.)", Studien zur altügyptischen 
Kultur 5 (1977), 221-244. Továbbá A.K. Grayson, "Assyria"s Foreign 
Policy in Relation to Egypt in the Eighth and Seventh Centuries B.C.", 
Journal of the Society for the Study of Egyptian Antiguities 11 (1981), 85-88; 
F.M. Fales, "A Literary Code in Assyrian Royal Inscriptions: The Case 
of Ashurbanipal s Egyptian Campaigns", in: F.M. Fales, Ed., Assyrian 
Royal Inscriptions: New Horizons (1981), 169-202. 

ft Jósijjáhu király szomorú végéhez legutóbb, a külpolitikai háttérrel, 
lásd Abraham Malamat, "Josiah"s Bid for Armageddon", Journal of the 
Ancient Near Eastern Society of Columbia University 5 (1973), 267-278; 
Mordechai Cogan - H. Tadmor, II Kings. A New Translation with Intro- 
duction and Commentary (The Anchor Bible, 10) (New York, NY: Doub- 
leday, 1988), p. 300 skk. A történetet egyébként minden komolyabb 
ókori Izráel története érdemben tárgyalja. 

tt A legtávolibb pont az asszír birodalmi horizonton Nyugaton Lúdu 
(Lüdia) volt, Kis-Ázsia Földközi-tengeri partvidékén, s nem véletlen, 
hogy királyának, az "aranyban gazdag" (!) (polüchrüszosz, Archilo- 

chosz) Gügésznek a története, amelyből forgácsokat, mellesleg, egészen 
más forgácsokat, megőriztek mind az asszír feliratok, mind pedig a 
klasszikus szerzők: nem véletlen, hogy e mindkét irányból nézve szélső 
pontnak számító ország története a kérdéses évek-évtizedekben nemi- 
genrekonstruálhatóegyértelműen. Még a kronológia sem. A különböző 
helyekről származó forrásanyagban a kölcsönös ellentmondások 
szimptomatikusak: hogy a világ végén mi történik, csak akkor vesszük 
tudomásul, ha érint bennünket is, és csak olyan mértékben, amilyenben 
bennünket érint. A "mi"-központú világtörténet azután az irodalmi 
hagyományban még inkább eltorzul. -— A Lüdiával foglalkozó szerteá- 
gazó szakirodalomból lásd H. Gelzer, "Das Zeitalter des Gyges", Rhei- 
nisches Museum 30 (1875), 230-268; K. Smith, "The Tale of Gyges and the 
King of Lydia", American Journal of Philology 23 (1902), 261-282, 361-387; 
C. F. Lehmann-Haupt, "Gyges", in: Realencyclopüdie der classischen Alter- 
tumswissenschaft 7 (1912), 1956-1966; Tom B. Jones, Paths to the Ancient 
Past. Applications of the Historical Method to Ancient History (New York: 
Free Press, 1967), p. 70 skk.; M. Cogan - H. Tadmor, "Gyges and 
Assurbanipal: A Study in Literary Transmission", Orientalia 46 (1977), 
65-84; A.J. Spalinger, "The Date of the Death of Gyges and Its Historical 
Implications", Journal of the Americal Oriental Society 98 (1978), 400-409; 
Roberto Gelio, "La délégation envoyée par Gygés, roi de Lydie", in: F.M. 
Fales, Ed., Assyrian Royal Inscriptions: New Horizons (1981), 203-224; 
Sz.Sz. Szolovjeva, "Iz isztorii lidijszko-egipetszkich vzaimootnosenij v 
VII v. do n.e.", in: B.B. Piotrovszkij, et al., Eds., Drevnjaja Anatolija 
(Moszkva: Nauka, 1985), 243-248; stb.; megannyi eltérő rekonstrukció 
mind az időrendet, mind az események összefüggéseit illetően. — Az 
bizonyos, hogy amikor az asszír király (Assur-bán-apli) Ninivében 
Gügész (Gúgu), illetve fia és utódja, Ardüsz hódolatát fogadta, talán 
valamikor az i. e. 640-es évek második felében, a korábbiakat homályba 
borító siker élményét érezte ugyan, az ékírásos történeti forrás (az ún. 
Rassam-cylinder, Assur-bán-apli felirata, talán i. e. 642 k.) szövegében 
legalábbis ez tükröződik: a görögös alakja szerint mint Ardüsz ismert 
lüdiai királynév az asszír feliratban, Dávid Antal már régebben szelle- 
mesen kimutatta, megvető szójátékkal: Ardu, azaz "szolga" (akkádul: 
ardu); de valójában, siker ide vagy oda, a birodalom sorsa már meg volt 
pecsételve. — A Rassam-cylinder magyar fordítása: Komoróczy G,., in: 
Harmatta János, Szerk., Ókori keleti történeti chrestomathia (3. kiadás, 
Budapest: Tankönyvkiadó, 1988), p. 196 skk., a Gügész-történet: p. 200 
sk.; Dávid Antalimént említett cikke: "Le fils de Gygés", Oriens Antiguus 
(A Magyar Keleti Társaság Kiadványai, 5-12) (Budapest, 1945), 158; s 
ehhez vö. R. Follet, Orientalia 18 (1949), 348. — Az érdekesség kedvéért 
megemlítem, hogy Gügész történetének szerelmi mozzanataiból nem- 
rég csikl(and)ós novellát írt Mario Vargas Llosa: Elogio de la madrastra 
(1988), magyarul, Csuday Csaba fordításában: Szeretem a mostohámat 

(Budapest: Európa, 1990), p. 19 skk.: "Kandaulész, Lüdia királya". Bár 
az asszír kapcsolatról nemigen tudunk meg belőle újat: mindenképpen 
élvezet elolvasni. i 

Asszíria keleti horizontján, s ezt csak futólag akarom említeni, a 
legtávolibb pont Perszisz, Perzsia (Parszumas), ahonnan (I.) Kürosz 
(Kuras) király küldte el a fiát — ő is a fiát — követségbe, ajándékokkal 
Assur-bán-aplihoz, mint egy töredékes felirat-szövegből tudjuk; nyil- 
vánazélámi hadjáratok hatása alatt. A szöveghez lásd Ernst F. Weidner, 
"Die álteste Nachricht über das persische Königshaus. Kyros I. ein 
Zeitgenosse Assurbanipals", Archiv für Orientforschung 7 (1931/32), p. 
1skk. 
tel (fent, 6. ábra), a British Museumban. Számos fényképe közül talán 
még mindig a legjobb: R.D. Barnett — Werner Forman, Assyrische Palast- 
reliefs (Prague: Artia, s. d. [1960]), p. 105. - Hogy szőlőlugasról van szó, 
nemrég Karlheinz Deller bizonyította végérvényesen: "Assurbanipal in 
der Gartenlaube", Baghdader Mitteilungen 18 (1987), 229-238. Korábbról 
lásd Pauline Albenda, "Grapevines in Ashurbanipal s Garden", Bulletin 
of the American Schools of Oriental Research, no. 215 (1974), 5-17. — A szőlő 
Asszíriábanönmagábanis egzotikum, s a birodalmi reprezentáció egyik 
eleme, mint egyébként a növény- és állatkertek a kora-újkorban, angol 
divat, vagy III. Thotmesz fáraó (i. e. 15. század) szíriai növény-, madár- 
és állat-ábrázolásai Ámon, a birodalmi isten karnaki (Théba) templomá- 
ban: emlékjelek győzelmeire Elő-Ázsiában. — Az élámi hadjárat ábrázo- 
lását Assur-bán-apli palotájának domborművein történeti és építészeti 
kontextusában elemezte Julian Reade, "Elam and Elamites in Assyrian 
Sculpture", Archüologische Mitteilungen aus Iran 9 (1976), 97-106; itt, Taf. 
21, no. 2, egy dombormű részletén látjuk is, amint az asszír katonák 
Teumman fejét levágják. 

tt A nyilván Ninive ostromát követő dúlás során megrongált bronz 
férfifej (Id. fent, 5. ábra) problémájához lásd Carl Nylander, "Who 
Mutilated cSargor/ss Head?" , in: Bendt Alster, Ed., Death in Mesopota- 
mia (Mesopotamia, 8) (Copenhagen: Akademisk Forlag, 1980), 271-272; 
és teljesebb változatban: "Earless in Nineveh: Who Mutilated cSar- 
gorrss Head?", American Journal of Archaeology 84 (1980), 329-333, Pl. 
43-45. — A probléma lényege az, hogy a fej-szobor vagy szobor-fej a 
fémtechnika és a művészettörténeti stíluskritika bizonysága szerint i. e. 
2300 k. készült, s valószínűleg Sarrukín vagy Narám-Szín agadei királyt 
ábrázolja, és nemigen képzelhető el, hogy sérült állapotban, ahogyan az 
ásatások (1931-ben) napvilágra hozták, egy templomban, még ha ez 
nyilván nem az eredeti helye volt is, exponált helyre tették és hosszabb 
ideig, esetleg másfélévezreden át- mondjuk, mintzsákmány-ajándékot 
-— őrizték volna: a fej nyilván mindvégig ép volt, és csak a Ninivét feldúló 
katonák rongálták meg. A gondos megfigyelés, így Nylander, arra vall, 

hogy a bal szemtájékot (szem, orr, fül) fém tárggyal, csákánnyal vagy 
szekercével zúzták be: az istenség fejének vélt szobor életerejét elvenni. 
Méd-babilóni iconoclasm, "arcmás-pusztítás" (teikono-klaszma). Az ere- 
deti lelet-körülményekről csak az ásatási jelentésből kapunk felvilágo- 
sítást: R.C. Thompson - R.W. Hamilton, Annals of Archaeology and 
Anthropology 19 (1932), p. 55 skk. ("Temple of Ishtar"), Pl. L:1-2 (ásatási 
fénykép), Pl. XC (a lelőhely térképe). 

tt A görög történeti hagyomány szerint az égő fővárosban vagy a 
maga rakatta máglyán (püra hüpermegethé) halálát lelő asszír király 
alakjához lásd Diodórosz, II, 27,2 és bővebben Athénaiosz, XII, 38, p. 
529; a két görög változatot lásd kényelmesen együtt Felix Jacoby, Die 
Fragmente der griechischen Historiker, III, C, 1 (Leiden: Brill, 1958), no. 688, 
p.447 sk. Mindkét kései szerző Ktésziasztól merít: Artaxerxész Mnémón 
perzsa nagykirály udvari orvosa nagy mesélő hírében áll, s nem minden 
alap nélkül, de színes történeteit és pletykáit nem a kisujjából szopta, 
mint a modern történeti kritika sokáig tartotta, hanem csak az ő korában 
(az i. e. 4. század eleje) még eleven hagyományokat, részben a történeti 
néphagyományt örökítette meg; görög-perzsa Szerémi György. Athé- 
naiosz (ál-) egzakt adatai Szardanapallosz máglyájáról, melyre százöt- 
ven arany kliné-t (heverőszék), ugyanannyi hasonló asztalt stb. rakatott, 
egészében véve talál Ninive feldúlására, ahogyan ezt az ásatási leletek 
tanúsítják. A szóban forgó történethez, érdemben csak a diodóroszi 
változat alapján, lásd Friedrich W. König, Die Persika des Ktesias von 
Knidos (Archiv für Orientforschung, Beiheft 18) (Graz, 1972), p. 160 
(szöveg), p. 41 sk. (szerény értékű elemzés). Az asszír történeti hagyo- 
mány továbbéléséhez lásd Robert Drews, "Assyria in Classical Univer- 
sal Histories", Historia 14 (1965), 129-142; "Sargon, Cyrus and Mesopo- 
tamian Folk History", Journal of Near Eastern Studies 33 (1974), 387-393; 
Amélie Kuhrt, "Assyrian and Babylonian Traditions in Classical Au- 
thors: A Critical Synthesis", in: Hans-Jörg Nissen — Johannes Renger, 
Hrsg., Mesopotamien und seine Nachbarn (1982), 539-553. 

Radnóti Miklós Nyolcadik eclogájához nem idézhetem, nem is tud- 
nám, a teljes szakirodalmat. A verset, kéziratos másolatban, egyébként 
Szalai Sándor, később a szociológia — és még később, már börtönévei 
után, az én I. éves bölcsész koromban (1956/57) igen rövid ideig (!) a 
formális logika sokunk által csodált — professzora hozta haza. Termé- 
szetesen, sokan írtak róla. Érdemes elemzés, például, Melczer Tiboré: 
"c. ..Mint tanú szólni a kései kornak.; Radnóti Miklós Nyolcadik eclo- 
gája", Jelenkor 22 (1979), 443-450; a minta és a kor-kapcsolat kérdéséről 
azonban nem beszél. -— Ami pedig Náhum próféta alakjának külsődle- 
sőt, megfejtési kísérletre, Radnóti tragikus utolsó hónapjainak esemé- 
nyeit dokumentálva és rekonstruálva; lásd vers-nyomozó tanulmányát: 
"Radnóti utolsó időszaka", in: Uő, Nőnek az árnyak (Budapest: Szépiro- 

dalmi, 1981), 177-255, ahol a Nyolcadik eclogát illetően a lokális vonat- 
kozások állnak az előtérben; és még inkább, tárgyamhoz pedig különö- 
sen, megrázó erejű úti-jegyzetét: "Szerbia ormán...5 Radnóti Miklós 
nyomában", I. rész, Kortárs 16, no. 1 (1972), 86-106, aszámunkra érdekes 
hely: p. 104 sk.; és sokkal bővebber, III. rész, Kortárs 16, no. 3 (1972), 
416-433, s kül. p. 429-432 (7... Radnótinak nem lehetett választásakor 
irodalmi indítása..."). A legrészletesebb írása e tárgyban mégis: 
"Radnóti Miklós eclogái", Antik Tanulmányok 28, no. 2 (1981), 182- 
190. A Tolnai sejtette mintát, Náum / Náhum szerb orthodox ikon- 
ábrázolását, esetleg Vásárhelyen, szóba hozza Vujicsics Sztoján is: 
"Jajjal teli Szerbia ormán", in: B. Csáky Edit, Szerk., Radnóti tanul- 
mányok (Budapest: Magyar Irodalomtörténeti Társaság, é.n. [1985], 
207-209, kül. p. 208. -— Trencsényi-Waldapfel Imre tanulmányában: 
"Radnóti Miklós eklogái", legutóbb in: Uő, Humanizmus és nemzeti 
irodalom (Budapest: Akadémiai Kiadó, 1966), 296-319, s kül. p. 317 
skk., az iránt, hogy a forrás a Biblia, nincs kétség, de a szöveg 
aktualitásáról, a költő és a próféta — az ő szava — hivatásának rokon- 
ságáról ő csak ennyit mond: "az embertelen világgal szembefordított 
haragos indulat", egyébként pedig még a bibliai utalások elemzését 
is "a szocializmus megvalósulásának biztos (ti. Radnóti e versében 
Trencsényi-Waldapfel számára biztos - K. G.) perspektivájára" fut- 
tatja ki. (Sic.) 


(1991) 


167 


BEZÁRKÓZÁS A NEMZETI 
HAGYOMÁNYBA 





ILLÉS PRÓFÉTA ÉS IZRÁEL POLITIKÁJA 
AZ I. E. 9. SZÁZADBAN 


A történetet, amelyről beszélni fogok, mindenki, a Bibliának csak futó 
olvasója is, jól ismeri, s aki mégsem, könnyen megismerkedhet vele a 
Királyok könyvében (I, 17-22; II, 9). Ezért helyénvalónak látom, hogy 
két előzetes megjegyzést tegyek. 

Történelemről lesz szó, csak történelemről, az i. e. 9. századról, vagy 
hogy évszámot mondjak: a 870 körüli évtized eseményeiről és ezeknek 
közvetlen következményeiről. Azért tartom szükségesnek, hogy ezt. 
mindjárt bevezetőben leszögezzem, mert elemzésem, úgy gondolom, 
lehetővé teszi, hogy bizonyos következtetéseket vonjunk le az i. e. 9. 
századi, jelképesen Illés nevéhez kapcsolt események távolibb követ- 
kezményeit és közvetett tanulságait illetően is. Ezekkel a következmé- 
nyekkel és az általánosabb tanulságokkal azonban most nem foglalkoz- 
hatom. A tárgy kronológiai meghatározásán hangsúly van: egy törté- 
nelmi helyzetről lesz szó. 

A másik előzetes megjegyzésem pedig az, hogy tényleg csupa ismert 
dologról fogok beszélni. Nem találtam új forrásokat, nincsenek új neve- 
im vagy adataim. Csupán az értelmezésre teszek kísérletet. Bizonyára. 
lesznek, akik ezt az értelmezést kihívónak találják majd. Ezért már 
előzetesen szeretném jelezni, hogy a támadás nem célom, de igenis 
kihívó akarok lenni némely megrögzött nézetekkel szemben. 

Fejtegetéseim ily módon egy ismerős történelmi helyzet értelmezésé- 
re vállalkoznak. Hogy könnyebbé tegyem érvelésem követését, és fő- 
ként, hogy megkönnyítsem az értelmezésemmel szembeni bírálatot, 
előrebocsátom a főbb tételeimet. 

1) Az Omri-dinasztia, s különösen maga Omri király és fia, Aháb, a 
kor mércéjével mérve a Dávid-Salamon hagyomány hűséges követői 
voltak, beleértve ebbe igaz jahvista vallásosságukat is. 

2) Omri és Aháb mint Izráel királyai megtalálták a helyes és hatékony 
politikai eszközöket ahhoz, hogy egy válságos helyzetben fenntartsák 
a zsidó nép állami, gazdasági és vallási függetlenségét, hogy Izráelt a 
térség jelentős tényezőjévé — mini-nagyhatalommá — tegyék. Ez az 
eszköz nem más, mint nyitás a világra, akár a szoros értelemben vett 
nemzeti hagyományok látszólagos sérelme árán. 

3) Az Illés prófétára vonatkozó gazdag bibliai hagyomány erősen 
elfogult, torzító későbbi értékelést rögzít, ezért a kor eseményeit, hőse- 

inek szerepét bizonyos mértékben csak a bibliai jellemzés fonákjáról 
lehet megítélnünk. 

4) Illés tisztességes szándékú, karizmatikus személyiség volt, de 
vallási — politikai vonatkozású — tevékenységében egyszerűen szűk 
látókörű fundamentalista, aki az országos politika nemzeti irányzatára 
gyakorolt hatásánál fogva bár közvetett, de jelentős szerepet játszott 
abban, hogy Izráel története végül pusztulásba torkollott. 

5) Ötödik, utolsó tételem már csak egy kérdést tesz fel, s ezért a maga 
helyén hagyom. 


Illés próféta, Élijá(hu) ha-nabi, a zsidó történeti hagyomány egyik köz- 
ponti alakja, legendás már a Bibliában is, majd egyre növekszik, már- 
már mózesi nagyságra, a rendíthetetlenül a jövőben várt Messiás előhír- 
nökévé (vö. Mal. 3,23). Alakjának ez a növekedése, jóllehet termé- 
szetesen másodlagos, nem ok nélkül való. Ha az i. e. 9. század esemé- 
nyeit, történetét elemezzük, a fordulat, mely ekkor ment végbe a zsidó 
vallástörténetben, sorsdöntőnek mutatkozik. Élijáhu kora formativ volt 
a két zsidó állam, Izráel és Júda további sorsára nézve, de a judaizmus 
egész későbbi történetében. 

Az Illésre vonatkozó színes és gazdag bibliai elbeszélő hagyomány 
valódi történeti magja, amennyire a legendákból egyáltalán kibonthat- 
juk, meglehetősen csekély. Anélkül, hogy a részleteket megtárgyalhat- 
nám, hitelesnek kell elfogadnom, hogy a próféta történeti személy. 
Ezzel hitelesnek minősül a neve is, a félreismerhetetlenül progra- 
matikus, következésképpen esetleg csak választott Élijáhu ("Az iste- 
nem: Jahve"), továbbá a hasonlóan elemi életrajzi adatok: kora, szárma- 
zása s általánosságban, szembenállása Aháb király és felesége, Ízebel 
(Jezabel) politikájával, illetve a föníciai származású királyné vallásával, 
az izráeli Baál-kultusszal. Hitelesnek tekinthető az is, hogy Illés műkö- 
dése egy hosszabb, s az egész ország gazdaságát szétziláló aszályos 
időszakra esett; sikerét legalább részben annak köszönhette, hogy az 
esőzés beköszöntét az izráeli közvélemény az ő vallási buzgalmával 
hozta összefüggésbe (vö. I Kir. 18, kül. 1-2, 5, 41-46). 

Az Élijáhu prófétai és politikai tevékenységének emlékétőrző csekély 
történeti hagyomány narrativ kidolgozása nyilván táplálkozhatott egy- 
korú udvariértesülésekből és pletykákból, illetveszájhagyományokból, 
de egészében véve csak utólagos, némely részleteiben pedig egyenesen 
kései (i. e. 600 k.). A Biblia határozottan az Illés pártján áll. Szembefordul 
a próféta ellenfeleivel, igazolni akarja, elbeszélésben és érvekkel egya- 
ránt, hősének magatartását. Az elbeszélés szemlélete igen közel áll az 
újabb kutatásban az ún. deuteronomista történetíráshoz. Ez az iskola, 
az i. e. 7. század legvégén és a babilóni fogság évtizedeiben, a nemzet 
múltját a Jeruzsálembe összevont Jahve-kultusz (i. e. 621 k.) nézőpont- 
jából értékelte, részben már a fenyegető babilóni támadások s majd az 

összeomlás és a megszállás, illetve a fogság tapasztalatainak hatása 
alatt. A múlt eseményeit és szereplőit aszerint ítélte meg, hogy mi volt 
— mi lehetett — a viszonyuk Jahve jeruzsálemi kultuszához, amely kul- 
tuszt a múltra nézve is kizárólagosnak tételezte. A történelemben Jahve 
szándékai érvényesülnek, s ha a régmúlt dolgokban pozitiv kapcsolatot 
lehetett találni Jahvéhez és jeruzsálemi szentélyéhez, az értékelés, amit 
a dolgok kaptak, pozitiv volt; ha nem így, ha netán ellentétben álltak a 
jeruzsálemi jahvizmus eszméivel, a múlt adott mozzanata kárhoztatást 
nyert, esetleg még felelősség is hárultrá az összeomlásért. Ez a szemlélet 
Izráelt, az északi államot, mindenestül elítélte, s a Baál-kultusz, a kül- 
földiekkel való szövetség, a Jeruzsálemtől független politika különösen 
nagy bűnnek számított a számára. A szenvedélyesen jahvista Élijáhu 
ellenfelei, Aháb király, Ízebel királyné s a Omri-dinasztia egész politikája, 
a deuteronomista történetírásban csak elutasító értékelést kaphatott. 

Elfogadható-e ez az értékelés? Megállja-e helyét a bibliai elbeszélés- 
ben érvényesülő történelemszemlélet? Vajon az Omri-dinasztia való- 
ban az a "gonosz birodalom" volt-e, aminek a deuteronomista törté- 
netírás beállítja? 

Első tételem az, hogy nem, az Omri-dinsztia nem Jahve-ellenes poli- 
tikát folytatott. Éppen ellenkezőleg, szándékaikat, meggyőződésüket 
tekintve mindenképpen, de a kortársak jelentős része számára is, mind 
Omri, mind fia, Aháb, a Dávid-Salamon hagyomány hűséges követői 
voltak, beleértve ebbe igaz jahvista vallásosságukat is. 

Bizonyításul csupán néhány történeti tényre hivatkozom. 

a) Izráelben — az északi ország önálló államiságának kezdetétől (i. e. 
930 k.) fogva -— megfelelő módon gondoskodtak arról, hogy Jahve 
jelenléte az országban, s közelebbről, az államban, szimbolikus kifeje- 
zést nyerjen. Az isten szobra, a hagyomány szerint bika alakban, ott állt 
a déli és északi határvárosokban, Bét-élben és Dánban (I Kir. 12,28-29). 
Ezeket a szobrokat utóbb, visszamenő hatállyal is, elutasította a meg- 
tisztultabb zsidó vallás, de a kortársak számára, nem lehet vitás, szilárd 
jahvista elkötelezettséget jeleztek. 

Meg kell jegyeznem, hogy az izráeli bika, ha az ókori Kelet régészete 
felől nézzük, alkalmasint nem Jahve ábrázolása volt. Az istenség az 
ókori keleti vallások szertartási ábrázolásain az állat hátán áll. Az adott 
esetben bika hátán, s mert Jahvénak nincs látható vagy emberi alakja: a 
valódi alakjában, azaz láthatatlanul. 

b) Aháb király, elsőként a dinasztia történetében, igaz jahvista vallá- 
sosságát kifejezésre juttatta azáltal is, hogy aszámunkra ismert gyerme- 
keinek mind theophorikus, Jahve isten nevét tartalmazó, tehát jahvista 
nevet adott: két fia, Ahazjá és Jehórám, később mindketten királyok, és 
lánya, Ataljá, később anyakirálynő Júdában. 

c) Aháb miniszterelnöke, Obadjáhu, aki mellesleg maga is jahvista 
nevet visel, Jahve prófétáit védelme és oltalma alá vette még Ízebel 

királynéval szemben is — aligha a király tudta nélkül vagy akarata 
ellenére. 

d) Két rendbeli példáját is láthatjuk annak, hogy a törvény, amelyet 
Aháb idején alkalmaztak, a Deuteronomium rendelkezéseinek betű és 
szellemszerint megfelel. Most csak a jogelvekről, s közelebbről, azegyik 
esetben, a perjog egy formai előírásáról beszélek, nem pedig az adott 
ítélet tartalmáról. Az egyik példa az elfogadható bizonyíték követelmé- 
nye, ti. hogy a jogszerű bizonyításhoz két tanúra van szükség (vö. Deut. 
19 15). S valóban, Nábótra ezen módon bizonyítják rá a felségsértést és 
istenkáromlást (I Kir. 21,10 és 13). A másik példa Míkájáhu (Míikájehu) 
prófétáé (I Kir. 22,27-28), aki az igaz és hamis próféta deuteronomista 
megkülönböztetésére hivatkozik (vö. Deut. 13,27). Ezek azegybeesések, 
egyfelől, sokatmondóan jelzik, hogy a deutoronomiumi felfogás való- 
banrégi, igen régi hagyományokra megy vissza, ahogyan majd Jósijjáhu 
király tudós pápjai és írnokai állítani fogják (vö. II Kir. 22,8-10). Aligha 
képzelhető el másképpen, mint hogy ez a régi hagyomány legkésőbb 
Salamon korában, azi.e.10. század középső harmadábanered. Másfelől 
pedig, ésszámunkra most ez a fontosabb, az egybeesések jelzik egyszer- 
smind azt is, hogy Izráelben, ami a jogrendszert illeti, tovább élt az 
egységes állam öröksége, a Dávid-Salamon hagyomány, illetve, novel- 
lák esetén Izráel jogrendszere és bírói gyakorlata is lépést tartott e 
hagyománynak a júdai megújításával. Mármost a deuteronomista jog- 
rend a par excellence jahvista törvények szellemét képviseli, s így elemeit 
sem lehet másként minősíteni. 

e) Mint ismeretes, Omri hódításairól a transz-jordániai térségben a 
bibliai elbeszélés, illetve utalás (II Kir. 34-27) mellett fennmaradt egy 
kortársi elbeszélő forrás is, az eseményekben a másik oldalon érintett 
Mésa moábi király felirata (magyar fordítását legutóbb Hahn István 
adta, az Ókori keleti történeti chrestomathia-ban, 1965, p. 285). Omri nevét 
csak ez a forrás említi az események kapcsán. Nos, Mésa király az izráeli 
uralmat, s közelebbről az izráeli megszállás idején a térség egyik váro- 
sában működő szentélyt egyértelműen Jahve nevével hozza összefüg- 
gésbe. Az OOmri-dinasztia uralma Moáb számára kétségkívül Jahveisten 
uralmát jelentette. Miért jelentett volna mást Aháb király vagy Izráel 
népe számára? 

Mindezt egybevéve, s további bizonyítékokról és érvekről lemondva, 
csak arra a következtetésre juthatunk, hogy az Omri-dinaszti vallása 
igaz jahvizmus volt, a hagyományos zsidó vallás, abban a szellemben 
és azon gyakorlat szerint, mint Dávidé és Salamoné. 

A Júdától elszakadt északi állam, Izráel, különben is a dávidi hagyo- 
mányokhoz igazodó politikát folytatott. Elég, ha csak utalok a főváros 
helyzetére. Jeruzsálem Dávid alatt nem tartozott az ország egész terü- 
letét átfogó törzsi szervezet alá, "kívül" állt a territoriális igazgatás 
szervezetén is; amióta Dávid elfoglalta, a volt jebúszi város királyi 

tulajdon volt. Omri ugyancsak független várost épített magának. Az új 
főváros helyét vásárolta (I Kir. 16,24). A királyi székhely területét még 
az asszír királynak is meg kellett vennie a tulajdonosoktól (Dúr-Sarru- 
kín). Megvenni akarta, a nyári székvárosban, Jezreelben, a királyi palota 
közelében fekvő kertet Aháb is, hogy a palota kertjéhez csatolja. Hogy 
Nábóta kisajátítási ajánlatnak ellenállt, a törzsi tulajdonjog elve alapján, 
maga volt a felségsértés és istenkáromlás, amiért aztán Aháb el is ítélte. 
A történetből mostcsak azországterület és a királyi székhely viszonyára 
hivatkozom: a törzsi strukturától független királyi székhely ókori keleti 
és dávidi hagyományára. 

Omri fővárosát, a király téli székhelyét, az ásatások már régebben 
feltárták. A nyári székhelynek most lát neki egy izraeli régészcsoport. 
Sómrón és -— nyilván - Jezreel is fényűző városok voltak; ha csak a 
sómróni (Samaria) elefántcsont bútordíszeket nézzük, nem alábbvalók, 
mint bármelyik más királyi székhely a nyugati térségben. S ezen túl is, 
ami Izráel helyzetét illeti, napjainkban a történészek többé-kevésbé 
egyetértenek abban, hogy az i. e. 9. század középső harmada, az Omri- 
dinasztia kora a két részre szakadt ország történetében páratlan időszak 
volt. Én még azt is merem mondani, hogy ez a néhány évtized, körül- 
belül i. e. 880 és 850 körül, a második aranykor volt, Dávid és Salamon 
uralkodása után, az i. e. 1. évezred első felének zsidó történetében. 

Mi tette Omri és Aháb uralkodását ennyire jelentőssé? 

Tételem, a második, az, hogy, Omri és Aháb mint Izráel királyai 
megtalálták a hatékony eszközöket ahhoz, hogy válságos helyzetben 
fenntartsák a zsidó nép függetlenségét. 

A kor válsága, melyben a fennmaradás kérdésessé vált, abban állt, 
hogy Izráelt, mint Elő-Ázsia nyugati térségének egészét, az asszír biro- 
dalom terjeszkedése fenyegette. Ez a hatalmas és — ha csak tenger nem 
akasztotta meg-mindenirányban amorf terjeszkedésre kész birodalom 
azi. e. 9. század második harmadában, egyelőre még határozott célpon- 
tok nélkül, megindult Nyugat felé. Fenyegette, megsarcolta, bekebelez- 
te a térség kis államait, önállócska városait. Az ajándékokat elfogadta, 
alkudni olykor lehetett vele, de a készséges meghódolás is csak még 
erősebb, egyre erősebb mohóságot gerjesztett benne. Valamelyes mene- 
déket legfeljebb távolság vagy elszigeteltség jelentett vele szemben. S 
persze, az erő. De a kis, gyenge városkákra biztosan lecsapott. A térség 
államai különféle stratégiák szerint próbálkoztak a fennmaradással, 
ösztönösen vagy politikusan; biztos sikert ígérő stratégia nem volt, de 
az esélyeiket mérlegelni lehetett, voltak tapasztalatok (vö. II Kir. 18,19 
skk.). Az Omri-dinasztia válasza a szövetségi politika, szövetség az 
ország közvetlen szomszédaival. 

Az i. e. 9. században Izráel Elő-Ázsia nyugati térségének jelentős 
gazdasági, politikaiés katonai tényezője volt: Salamonállamának helyét 
töltötte be. A Nyugat politikai integrációja, éppen az asszír fenyegetés 

hatására, éppen hogy elkezdődött. Izráelnek jó esélye volt arra, hogy a 
térség számos önálló városa és kis territoriális állama között vezető 
szerepet játsszék, hogy valamifajta — bármilyen bizarr is ez a szóössze- 
tétel — mini-nagyhatalom legyen. Omri idején megvetette a lábát a transz- 
jordániai területeken, erről szól Mésa felirata. (Omri korának későbbi 
történetírója, a Királyok könyvében, nem tartja szükségesnek, hogy 
említést tegyen a győzelmekről, s aligha elfogulatlanságból.) Aháb 
szövetséget kötött az Izráelhez legközelebb eső és egyébként az idő tájt 
a világkereskedelemben vezető szerepet játszó föníciai város, Türosz 
királyával, s aszövetséget— ugyancsak a salamoni hagyomány jegyében 
(vö.IKir. 11,1-8) dinasztikus házassággal is megpecsételte (I Kir. 1631, 
ahol is Szidón helyett Türosz értendő), ezen módon hozván Ízebelt 
királynénak Izráelbe. De hatalma vagy befolyása volt Jerihó fölött is (vö. 
I Kir. 16.34), s ez nyilván a Holt-tenger északnyugati partjához közeli 
területek egészét jelentette, közvetlenül Júda szomszédságában. A 9. 
század középső harmadában egyfajta egyensúly alakult ki a damaszku- 
szi arámi állam és Izráel között; ingaszerű egyensúly, igaz, háborúk és 
ostromok, véres öldöklés is, de emellett azért bizonyos katonai együtt- 
működés és szorosabb kereskedelmi kapcsolat (vö. I Kir. 20,34). Min- 
denesetre, Izráel évtizedeken át a Nyugat, de legalábbis a déli Nyugat 
-Damaszkusz mellett legerősebb állama volt. Tisztán látszik ez az első 
átfogó Asszíria contra Nyugat összecsapás feliratos dokumentumaiból, 
a gargari csata (i. e. 853) szövetséges csapatainak katalógusából III. 
Sulmánu-asarídu király kurhi (ún. Monolith) feliratában. Az összesen 
tizenkét nyugati szövetséges között Izráel katonai ereje, a létszámot 
tekintve, csak a Damaszkuszé mögött marad el, de harci szekérből - ez 
a kor legmodernebb fegyverneme — egymaga többet tud kiállítani, mint 
az összes többi szövetséges együttvéve. A harci szekerek vonatkozásá- 
banlzráeltalán a filiszteus városokra vagy éppen Egyiptomra is támasz- 
kodott, a fegyverszállításoknak rendszerint nincs sajtója; mindenesetre, 
az izráeli harci szekerek nagy számának híre egyébként is visszhangot 
vert a Bibliában. Megjegyzem, a gargari csatában Júda nem szerepelt a 
nyugati szövetségesek között, s ez jól megfelel annak a képnek, amit a 
Bibliából nyerhetünk, ti. hogy Júda ebben az időben Izráelhez képest 
jelentéktelen volt, időnként függő helyzetben vagy izráeli befolyás alatt. 
Izráel - személy szerint talán Omri vagy inkább Aháb - felismerte, 
hogy a sok majdnem egyformán erős kisállam között a valamivel erő- 
sebb Izráel csak akkor maradhat fenn önállóan, a saját lehetőségei 
szerint, netán csak akkor tehet szert vezető szerepre, ha a többiekkel 
akart, nem akart szövetségre lép. Rivalizálnia jóformán csak Damasz- 
kusszal kellett, de még ezt is úgy, hogy az ellenségeskedést felváltó 
együttműködés szinte átmenet nélkül kialakítható volt bármikor. A 
nagy stratégiát leginkább Aháb dinasztikus házassági akciói mutatják: 
Ízebel, akit ő vett feleségül, és a saját lánya, Ataljá, akit ő adott feleségül. 


173 


Amaz a nagy gazdasági potenciált jelentő Türosz szövetségesi készsé- 
gét hozta, emez pedig, Júdában, Aháb szövetségese és híve, Jehósáfát 
király menyeként, Izráel természetes hátországában jelentette a bizton- 
ság garanciáját. 

Anélkül, hogy a forráskritikai és rekonstrukciós problémákkal a 
részletekbe menően foglalkozhatnék, megállapítom, hogy Aháb min- 
den szövetségkötése nyilvánvalóan paritásos szerződés volt, legalább 
formálisan, azaz egyenrangú felek szerződése, s ezért kölcsönös kötele- 
zettségekkel járt. Hallunk a korábbi állapotok kölcsönös helyreállításá- 
ról (I Kir. 20,34), kereskedelmi telepek kölcsönös megnyitásáról (uo.), s 
forrásainkból más jogi és történeti mozzanatokat is kisajtolhatnánk, 
nem beszélve az asszír analógiák tanúságáról. De érvelésünk rendjén 
most fontosabb a vallás, helyesebben, a kultusz: a kapcsolatok szimbo- 
likus reprezentációja. Izráel Jerihóban a helyi hagyomány szerint végzi 
az építkezést kísérő szertartásokat (i. h.), s Föníciából átveszi, amikor a 
fővárosban épít szentélyt, valamelyik Baál kultuszát. És "Asérá"-t. 

Ha a kortárs próféta éktelen haragra gerjedt is, mi már megőrizhetjük 
a hidegvérünket. Mert miről van szó tulajdonképpen? Azt hiszem, Baál 
(közelebbről: Baál-Cór, "Türosz ura", a város istene) és "Aséra" (nota 
bene: nemistennév, hanem köz-szó: egy oszlop az oltár közelében) olybá 
vehető, mint napjainkban a diplomácia és a szövetség megannyi szim- 
bolikus jelzése. Egy zászló vagy emlékmű - de csak a főváros külön e 
célra emelt templomában. Hány mezopotámiai királyról tudjuk, hogy 
áldozatot mutatott be a meghódított ország istenének! (Csak egy példát, 
időben közelit. Sulmánu-asarídu i. e. 853-ban, Oargar felé menet, Alep- 
póban áldozott Adad isten templomában.) De más érveket is felhozhat- 
nék a Baál-"Aséra" probléma reductio ad minimum kezelése mellett. 
Inkább csak arra hivatkozom mégis, hogy a diplomáciai-szövetségi 
aktusok kifejeződése a szimbolikus szférában, azaz a kultuszban, 
ugyancsak salamoni hagyomány (vö. még egyszer I Kir. 11, i. h., s kül. 
4-5, 7-8). 

Tudnunk kell még azt is, hogy a szövetségesek helyi kultuszának 
átvétele nyilván bizonyos kölcsönösséget jelentett. Aháb király hivata- 
los követei Jeruzsálemben minden bizonnyal Jahve szentélyében áldoz- 
tak. De föl kell tennünk, hogy a sómróni Baál-szentély státusának 
megfelelően Jahvénak is épült temploma mind Türoszban, mind pedig 
Damaszkuszban. Ha úgy tetszik: Aháb politikája nemhogy háttérbe 
szorította: inkább népszerűsítette, terjesztette a zsidó istent. Nem írható 
kizárólag Aháb javára, de tény, hogy a Jahve nevének valamelyik 
változatát tartalmazó theophorikus személynevek egészen a babilóni 
fogság koráig kimutathatók Izráel északi szomszédai körében is. Tréfá- 
san szólva, nem lehetetlen, hogy bizonyos időszakokban összejött a . 
minján Fönícia vagy Szíria nem egy nagyobb városában is, zsidókból és 
nem-zsidó Jahve-hívőkből. 

Omri és Aháb, nem kétséges, Jahve isten igaz híve volt; politikájuk és 
tényleges sikereik, Dávid és Salamon nyomában, megoldást ígértek a 
kor válságára, s Izráelt az asszír hódítás fenyegette nyugati térség 
mini-nagyhatalmává tették, s talán még Jahve kultuszának népszerűsí- 
téséhezis hozzájárultak. . . Bizony, a Bibliábanneméppenez áll. A Biblia 
szerint, hogy csak a sztereotip összegező formulát idézzem, Aháb, Omri 
fiának tettei rosszak — bűnösek - voltak Jahve szemében, inkább, mint 
elődeinek tettei (vö. I Kir. 16,30). Az Aháb koráról szóló bibliai elbeszé- 
lés hőse nem a király, hanem ellenfele, Élijáhu; a történetek rendre a 
próféta protest-akcióiról szólnak. A szövegelemzésből az a következte- 
tés adódik, s ez a harmadik tételem, hogy az Omri-dinasztiára, illetve 
Élijáhu prófétára vonatkozó gazdag bibliai tudósítás erősen elfogult, a 
királyi ház iránt negativ, a próféta iránt pedig pozitiv értelemben, s ezzel 
egy torz későbbi értékelést rögzít, a 9. század történelmének későbbi, de 
a prófétai hagyományban gyökerező deuteronomista értékelését, s ily 
módon a kor valódi történetét úgyszólván csak a bibliai értékelés fonák- 
járól tudjuk megítélni. 

Most már föltehetjük a kérdést, hogy mi volt Élijáhu tényleges szere- 
pe a 9. század középső harmadának eseményeiben. A történetek, ame- 
lyeket a Bibliában olvasunk, nem fogadhatók el valódi történeti beszá- 
molónak, ez természetes. De mindenképpen történeti értékkel bír az, 
hogy ennyi történet maradt fenn Élijáhuról. A legendák, legyenek bár 
egyenként vagy részleteikben a szent meggyőződés vagy kegyes kép- 
zelet termékei, mint ahogyan alapjában véve néphagyományok, para- 
dox módon, puszta létükkel is bizonyítják, hogy hősük jelentékeny 
személyiség volt. Bizonyítják, hogy a próféta az izráeli történelem 9. 
századi fordulatában jelentős szerepet játszott. 

Élijáhu, a tisbi (helynévből képzett gentilicium), Gileádból szárma- 
zott, Transzjordániából, nem nehéz elképzelni, vidéki, provinciális kö- 
zegből. Ahogyan maga mondja: Nagy buzgóság ég benne(m) (gannó 
ginnéti) Jahve iránt (I Kir. 19,10); a héber gyök szenvedélyre, indulatra, 
féltékenységre vall. Ez a heves indulat, úgy vélem, jellegzetes kompen- 
záció. Az elhivatottságot és őszinte vallásosságot érző vidéki férfi, hogy 
Jahve ügyét képviselje, a fővárosba ment. A tiltakozás, a felháborodás, 
a megbotránkozás itt hatékonyabb lehet, a központban. Poros vidéki 
kisvárosban kit izgat fel a buzgalom? De a főváros még inkább botrán- 
koztató. A királyné Baálnak áldoz. Prófétánk nyilván tisztességes, egy- 
szerű, talán némi aszkézisra is hajló személy volt -— s féltékeny szenve- 
délye szinte freudi erővel fordul a királyné "paráznasága" ellen. (Nem 
véletlen az utalásom a mélylélektanra. Freud fogalmazta meg azt a 
tételt, hogy a "vesztes" szenvedélye szexuális fölényt tulajdonít az 
ellenfélnek.) Ízebel paráznasága: orgiasztikusnak vélt vagy annak mi- 
nősített idegen kultusz, még egyszerűbben fogalmazva: a türoszi Baál 
tisztelete, a szülői házból hozott kultusz; nem kell most lépésről lépésre 

követnem a transzformációkat, melyek végén a vakbuzgóság a másra, 
azidegenreazt mondja: parázna. Rohadt kurva-hányszor, dehányszor 
halljuk azóta is. 

Élijáhu értett ahhoz, hogy fellépéseit jó drdamaturgiával alakítsa ki: 
szinte mindig mintha színpadon szerepelne. Keveset van szem előtt, 
el-eltűnik a nyilvánosság elől, hollók táplálják a transzjordániai Kerit 
patak menti rejtekhelyén, angyal tesz vizet és lepényt melléje a bozótba 
Beér-seba — a déli sivatag — vidékén, Jahve jelenik meg előtte a Hóreb 
hegyen. Hatásosan megszerkesztett kis történetek, szinte hajlunk arra, 
hogy hitelt adjunk nekik, legalább abban az értelemben, hogy egykorú- 
ak. Csak éppen nem történetek, hanem a karizmatikus személy hírne- 
vének jól megválasztott elemei. Illés számára fontos volt, hogy tudják 
róla, a különben ismeretlen népfiről, hogy Mózes utódja, s neki is 
közvetlen kapcsolata van Jahvéhez. 

Élijáhu igazi ellenfele nem Aháb. Vele még hallgatólagosan egyetér- 
tésre jut. Nem is a királyi udvar általában. Hanem az idegen. Az idegen 
királyné, az idegen isten, az idegen szokások. Nincs róla bibliai adat, de 
azért el tudjuk képzelni, micsoda heves indulat ébredhetett benne, 
amikor meglátta a pompás fővárost. Meglátta, amit mi is láthatunk, a 
föníciai stílusú, divatosan egyptizáló elefántcsont lapocskákat, a pom- 
pás bútordíszeket. (Mi is fölszisszenünk, ha meglátjuk őket, akár mind- 
járt a Rockefeller Museum tárlóiban: a gyönyörűségtől.) Micsoda buz- 
góság gyúlt ki lelkében, látva a nemzetközi szerepre törő, magabiztos, a 
nyugati világba ügyesen beilleszkedő királyság kulturális kozmopoli- 
tizmusát. Meddig ugráltok ide-oda két mankóval? Kétféle hit között? 
Ha Jahve az isten, őt kövessétek; ha pedig Baál... — De erről szó sem 
lehet. (Vö. I Kir. 18,21; a héber szöveg körül sok a vita, a fenti értelmezés 
a száif, "ág", többes számban szeippim, "mankó" jelentésen alapul.) Ami 
az idegeneketilleti, Élijáhu nem fajgyűlölő, emberszámba veszi a carep- 
tai (Fönícia) özvegyasszonyt, akinél meghúzódni kényszerül, fiát cso- 
dával meggyógyítja (I Kir. 17,8-24), de szemrebbenés nélkül leöleti Baál 
négyszázötven és "Aséra" négyszáz prófétáját, és kard élét ígéri minden 
izráelinek, aki meghajolt Baál előtt, aki megcsókolta. Elég, ha hétezer 
férfi fog megmaradni; akik nem hódoltak az idegen isten előtt (I Kir. 
19,17-18). Vak gyűlölet az idegen kultúrával szemben; csak egy érték 
van: a nemzeti hagyomány. 

Vallási elveiben és tevékenységében, mely elveknek és tevékenysé- 
geknek direkt politikai vonatkozásuk volt, Élijáhu, s ez a negyedik 
tételem, egyszerűen szűk látókörű fundamentalista. Az isteni elhiva- 
tottság tudatában, de a körülményekkel - a tényleges helyzettel — és az 
országérdekeivelmitsem törődve cselekedett. Mint a fundamentalisták 
szemlélete általában, az ő felfogása is egy hagyománynak a belső logi- 
káját követte, s belülről nézve védhető, sőt, igaz is lehetett. Elfogadhat- 
juk, helyeselhetjük a véleményét, amikor Ahábnak a szemébe vágja: 

herácahta we-gam járásta, haszonszerzés céljával gyilkoltál (Kir. I, 21, 19), 
jóllehet tudjuk, hogy Nábót perének mint Justizmord hirdetett története 
voltaképpen kétjogrendszer konfliktusa. Mellesleg, Élijáhu ittis a törzsi 
jog érvényét védelmezi; a szent hagyomány: ez. 

Élijáhu fundamentalizmusa valójában azzal vált végzetessé, hogy 
politikává: vallási, erkölcsi normává, programmá lett. Már akkor, az i. 
e. 9. század derekán. Fellépése, mint említettem, egybeesett egy hosz- 
szabb szárazsággal, s az esőzés, mely végül megjött, igazolni látszott az 
elveit. (Az aszályról tudósít Josephus is, Ant. VIII, 13,2 — it 323-324, 
Menandrosz nyomán, Eithóbalosz türoszi király korából.) Illésnek bi- 
zonyára voltak hívei is, számosan. Nem mintha bármiféle politikai 
irányzat képviselője lett volna. Az ő buzgalmának tárgya több, mint 
politika: Jahve. Még kevésbé volt Júda, azaz a déli zsidó állam érdekei- 
nek szószólója, holott Jahve (fő) temploma, a salamoni szentély, Júda 
fővárosában állt, Jeruzsálemben. De Élijáhu nem járt Júdában soha. 
(Igaz, IIKrón. 21,12 szerint megrótta Jehórám júdai királyt is, ámde levél 
útján.) Élijáhu maga csak buzgó jahvista volt: szenvedélyes, dogmati- 
kus, fundamentalista. Az ősi (vallási) hagyomány szigorú ügyésze. 
Nem csinált politikát; ezt elvégezték mások. 

A bibliai elbeszélés, ha csak a legendák eszközeivel is, de kapcsolat- 
ban látja Illést, legalább közvetett kapcsolatban, Jéhu lázadásával az 
Omri-ház ellen, s az ehhez igen hasonló damaszkuszi puccs (Hazaél 
lázadása) előkészítésében is szerepet juttat neki. Ami Jéhu lázadását 
illeti, atábornok tényleg átültette a gyakorlatba a próféta tanait. Kipusz- 
tította Omri házát, s a próféta fenyegetéseinél nem kisebb buzgalmat 
tanúsított az idegen istenek híveinek legyilkolásában, a kozmopolita 
szellemirtásában. Ki tudja, Élijáhu buzgó híveinek nem volt-e ugyanígy 
része Ben-Hadad megölésében, Hazaél trónra kerülésében? Mindene- 
setre, Sómrónban és Jezreelben, Izráel egész földjén, a nemzeti párt 
került hatalomra. Az új damaszkuszi király is intranzigens politikát 
folytatott, ti. rendíthetetlenül Izráel-ellenes volt. A két nemzeti irányzat 
győzelme lehetetlenné tette az együttműködést Izráel és északi szom- 
szédai, Fönícia és Damaszkusz között. A Nyugat végeredményben 
nemcsak a potenciális mini-nagyhatalom nélkül maradt, de a későbbiek 
során szinte lehetetlenné vált még a tartósabb összefogás is az — Asszí- 
riához képest - egyenként jelentéktelen városok és kisállamok között. 
A nyugati térség — egymással tárgyalni nem képes kisállamok, városok 
sokasága—mintegy megnyílt Asszíria előtt. Talánnem több, mintjelkép, 
de mint jelkép bizonyára megáll, hogy amikor Aháb, Izráel királya i. e. 
853-ban mint az Asszíriával szembeszegülő katonai szövetség egyik 
vezető tagja elhagyta a gargari csatateret, úgy érezhette, győzött, vagy 
legalábbis nem szenvedett teljes vereséget. (Tudjuk, Sulmánu-asarídu 
felirata győzelemről beszél, de legyünk óvatosak az effajta hadijelenté- 
sek értelmezésében. A következő évek eseményei, a nyugati hadjáratok 

sűrű egymásutánja azt jelzik, hogy valódi asszír győzelemről egyelőre 
nem volt szó, legfeljebb diadalmas visszavonulásról.) Nem sokkal ké- 
sőbb viszont Jéhu, aki i. e. 841-ben átvette a hatalmat Izráel fölött, s aki 
végrehajtotta Omri házán a korábbi jahvista prófécia ígérte bosszút (vö. 
II Kir. 9): Jéhu, Izráel királya kénytelen eltűrni, hogy az asszír sereg 
betörjön, most először, Izráel területére. A híres londoni (British Muse- 
um) Fekete Obeliszk, Sulmánu-asarídu győzelmi emlékjele az asszír 
fővárosból, a nyugati hadjáratokat évről évre összefoglaló feliratában 
ekkortájt már nem említi a nyugati szövetséget, csak jelzi, hogy győzel- 
met aratott Hazaél fölött, s bemutatja Jéhut, "Omri fiát". S micsoda 
illusztráció a feliratok kész kancelláriai formuláihoz: amint Jéhu végre- 
hajtja a teljes földre borulás és lábcsók hódoló szertartását Sulmánu-asa- 
rídu előtt, mögötte pedig udvari méltóságok, szolgái, kezükben arany 
ajándéktárgyakat, egyéb értékes javakat tartva járulnak a király elé. 


íl 








[7 


17. ábra: "laua", "Humri" fia, azaz Jéhu, az Omri-házból (!), földre borul 
III. Sulmánu-asarídu asszír király előtt és átadja hódoló ajándékait (Metszet, 
Austen H. Layard, The Monuments of Nineveh, London: John Murray, 
1853, Plate 53 nyomán) 


Jéhuérvényrejuttatta Izráelben Élijáhu programját, a szigorúés minden 
idegentől elzárkózó jahvizmust: s leborult a hódító Asszíria előtt. 

Nem akarom Élijáhut a személyében vádolni azzal, hogy ő volt az 
oka Asszíria immár feltartóztathatatlan hódításainak, már az i. e. 840 
körüli évek sorozatos hadjárataibanis, vagy hogy miatta esettel Sómrón 
721-benstb. Személyes felelősség nem állapítható meg, hiszen a próféta 
már nem élt, amikor a nemzeti elzárkózás politikája diadalra jutott, de 
a felelősség éppen a híveié. S egyébként is, egy ember nem alakíthatja a 
történelmet. De a változás, mely Izráel sorsát az i. e. 9. században 
megfordította, mégiscsak Élijáhu eszméit követte. 

Ha úgy tesszük föl a kérdést, hogy Jahve vagy Baál, nem adhatunk 
más választ, mint amit Élijáhu adott. A vagy, s a gyakorlatban rend- 

szerint contra, a kozmopolita orientáció elvetése, izolációt jelentett, el- 
szigetelődést azoktól, és ellenségeskedést azok iránt, akikkel együtt 
pedig Izráel több lehetett volna. Nem volt olyan veszedelmes az a 
türoszi Baál, hogy indokolttá tegye az aut (vagy et?) pereat mundus 
jelszavát. Nem Baál volt a veszélyes! Mert hát mit hozott magával 
Türoszból Ízebel? A nagyvilág kultúráját, a politikai szövetséget, kap- 
csolatot a világgazdasággal, esélyt a fennmaradásra. Senki sem téveszti 
össze saját hagyományait a más-sal. De hát a saját is volt más, legalább 
elemeiben. Az érintkezés csak gazdagíthat. A nemzeti szembeállítása az 
idegennel, a kozmopolitával, Jahve szembeállítása Baállal, az idegen 
elutasítása elszigetelődést hozott, closing of the mind. S pontosan ez volt 
a következménye Élijáhu győzelmének az Omri-dinasztia politikája 
fölött: abezárkózás a nemzeti hagyományba, a szűk közösségi és szel- 
lemi "mi" keretébe. Jéhu után Izráel többé már nem játszott érdemleges 
szerepet a nyugati térség politikájában, az adófizetés ismétlődő és egyre 
kínosabb kompromisszumai éppen csak az önállóság látszatát tudták 
fenntartani, de végül is felmorzsolódott, áldozatul esett Asszíriának. 

De még egy lépéssel tovább kell mennem. Bizonyítani próbáltam, 
hogy az Omri-dinasztia méltó örököse volt Dávid és Salamon politiká- 
jának, vallásának egyaránt. Az i. e. 9. század közepén Izráel képviselte 
az eleven Jahve-vallást is, a nyitott és változni képes hagyományt. 
Azzal, hogy Izráel, az önmagát tudatosan elszigetelő Izráel csakhamar 
elpusztult, a dávidi-jahvistahagyomány szükségképpen Júdába szorult 
vissza, a jelentéktelen Júdába, távolabb a nagyvilágtól, mint volt Sóm- 
rónban, s persze még így is külső hatalom - Egyiptom - árnyékában. 
Mintha csupán Ugocsa volna Magyarország: Nagyszöllős (Vinogra- 
dov). Ne gondoljuk, hogy ennek a korlátozottságnak nem volt követ- 
kezménye valamifajta closing of the mind, korlátoltság. Vajon Jeremiás 
olyan elégedett volt a jeruzsálemi őrségudvar ciszternájában királya, 
Cidgijjáhu valóban mélyen átélt jahvizmusával? 

S itt, végül, kényes kérdéshez érkeztem. Élijáhu próféta, említettem 
volt, a zsidó hagyomány egyik központi hőse. Valóra vált, amit maga is 
akart: Mózes örököse lett, jelképesen a berit, a szövetség őre, gondoljunk 
a kisszé sel Élijáhu, Illés székére a körülmetélés szertartásán, a kószó sel 
Élijáhu, Illés poharára a széder-asztal terítékén. Gondoljunk Illés legen- 
dáira, zsidókra és keresztényekre. Eszerint a zsidó hagyomány, a jah- 
vizmus Élijáhu nyomdokain jár? Nem kétséges, hogy e hagyomány 
egyik eleme, Jahve szembeállítása más istenekkel, végső soron Élijáhu 
programjához kapcsolódik. De merek még élesebben is fogalmazni. 
Élijáhu programja instrumentális volt a jahvizmus, a zsidó hagyomány 
fennmaradásában; részletekre, bizonyítékokra nem érdemes kitérni. 
Igen, Élijáhu története és legendája szerves része a jahvista hagyomány- 
nak. Mégsem volna igaz, ha azt állítanánk, hogy ez a hagyomány 
mindenestül azonos Élijáhu örökségével. 

A bezárkózás a nemzeti hagyományba nem fenntartotta: láttuk, a 
pusztulásba vitte Izráelt. Ezért ötödik, és utolsó, tételem egy kérdés, 
csak kérdés lehet. Az i. e. 9. században a lehetőség ez volt: Élijáhu és 
hívei kikényszerítették a választást a nemzeti hagyományok és a koz- 
mopolita-integrativ politika között. Egy nyitott társadalom megemészti 
az idegen hatásokat, gazdagodik általuk, problémáit a nyitás és a külső 
erőkkel való érintkezés révén oldja meg. A kérdés tehát így hangzik: 
Vajon tényleg ellentmondásban van egymással a hagyomány és a nyi- 
tott gondolkodás, nyílt társadalom? Kell-e ellentmondásban lenniük? 

Ezen a ponton azonban fejtegetéseim már elhagynák a tisztán bibli- 
kus történeti témát, kilépnének az akadémikus vita keretéből, s így 
abbahagyom. 


JEGYZET 


Előadás Jeruzsálemben, 1989 augusztusában, a Zsidó Tudományok X. Világ- 
kongresszusán, és Budapesten, ugyanezen év októberében, az Ókortudományi 
Társaság felolvasó ülésén. Az előadások más-más nyelvét nem tekintve, ponto- 
san ugyanazt a szöveget olvastam fel mihdkét alkalommal. 

JEREMIÁS, JERUZSÁLEM, 
NEBÚKADRECCAR 


KRITIKAI ÉRTELMISÉGI AZ ÓKORI KELETEN 
A NEMZETI ÉS BIRODALMI POLITIKA ERŐTERÉBEN 


Tételeim, amelyeket a továbbiak során majd bővebben is kifejtek, s a 
lehetőségekhez képest bizonyítani vagy legalább szemléltetni próbálok, 
a következők. 

1) Jeremiás prófétának és ellenfeleinek — a királyi udvar és a jeruzsá- 
lemi templom vezető politikusainak - a legáltalánosabb vallási-eszmei 
háttere ugyanaz volt: Jósijjáhu király reformjai, a Jahve-vallásnak az a 
teológiája és gyakorlata, amely az i. e. 620-as években az ún. deuterono- 
miumi reformok során kialakult. Ennek a vallásnak a lényege: Jahve és 
a zsidó nép szövetsége, kizárólagos alapon. A háttér azonossága ma- 
gyarázza, egyrészt, a mindvégig szoros kapcsolatokat a nemzeti párt 
vezető körei és az állásfoglalása miatt fokozatosan marginális helyzetbe 
szoruló Jeremiás között; másrészt, a két fél összecsapásainak hevességét. 

2) Jósijjáhu halála — a vesztes megiddói csata — után Júda belső és 
külső helyzetében nem a hanyatlás időszaka következett, hanem foly- 
tatódott a korábbi prosperitás. Voltak válságok, mint korábban is, de 
olyasmi, ami félreismerhetetlenül a teljes pusztulást vetítette volna 
előre, nem. Ez a prosperitás volt a nemzeti politika alapja. 

3) Bár egyértelmű bizonyíték vagy határozott utalás nemigen van rá, 
közvetett adatokból megállapítható, hogy Júda történetének utolsó idő- 
szakában egyre növekvő számban voltak hívei Babilónnak, a babilóni 
orientációnak. Jeremiás magas rangú támogatói közül is többen hajlot- 
tak erre a politikai felfogásra. A nemzeti politika totális uralma idején 
számukra csak egy megoldás volt lehetséges: az individuális; ha alka- 
lom adódott rá, dezertáltak, átálltak a babilóniakhoz. 

4) Amit Jeremiás mint politikai programot hirdetett, hogy a nemzeti 
megmaradás egyetlen útja a teljes meghódolás Babilónnak: önmagában 
nem volt új. Ez a minta kézenfekvő lehetett bárkinek, aki valamelyest 
áttekintette Elő-Ázsia nyugati térségének történetét az asszír hódítások 
időszakában. Jeremiás személyés bátorsága abban mutatkozott, hogy 
nem osztozott az Asszíria bukását követő általános mámorban. Éleslá- 
tása, hogy idejekorán észrevette: Babilón törekvései a lényeget illetően 
nem különböznek elődjének politikájától. 

5) Végül: Jeremiás nem volt a babilóni párt embere. Jelentőségét — 
éppen ellenkezőleg - személyisége és a magára vállalt szerep autono- 
miája adja. Erről azonban már maga az előadás beszél. 

I 


Júda királya, Jehójágim uralkodásának kezdetén történt. Jeruzsálem- 
ben, Jahve templomában, az udvarban, a nagy tömeg elé kiállt egy férfi, 
és szónokolni — prófétálni — kezdett. Jahvéra hivatkozott: ő adta szájára 
a szót. Változtassátok meg életeteket, mondja, ítélkezéstek legyen igaz- 
ságos, ne nyomjátok el az özvegyet és árvát, ne ontsatok ártatlan vért, 
ne hódoljatok más isteneknek. Ha így tesztek, megmaradhattok ezen a 
helyen. De ne ámítsátok magatokat, hogy Jahve temploma ez — azaz 
hogy Jahve temploma biztonságot jelent. Nem! Ha nem változtattok a 
viselkedésteken, úgy bánok el ezzel a templommal is, mint hajdan 
Sílóval. Menjetek el a szent helyre, ahol először lakott a nevem, s 
nézzétek meg, mivé lett. Ugyanúgy fogok bánni ezzel a házzal is, hiába 
bíztok benne. 

A férfi, aki Jahve nevében, Jahve megbízásából mindezt mondja, 
tudjuk: Jeremiás. Az eseményről a héber Bibliában két tudósítás maradt 
fenn, mindkettő Jeremiás könyvében. Az egyik (7. fejezet) közli, prózai 
ismertetésben, de hitelesnek látszó módon, magát a beszédet. A másik 
(26. fejezet), Jeremiás élettörténete rendjén, a beszéd tartalmát illetően 
szűkszavú, ellenben az eseményekről tüzetes leírást ad. 

Mondanom se kell, botrány tört ki, hatalmas. A templomban tartóz- 
kodó papok és próféták odarohantak, összegyűlt a tömeg. Jeremiást 
lefogták: mót támút, halálnak halálával halsz. Hogy merészelted azt 
mondani, s Jahve nevében, hogy a templom olyanná lesz, mint Síló, s ez 
a város rommá válik, lakatlanná? Időközben megjöttek a királyi palotá- 
ból az ország vezetői, s leültek a templom új kapujánál. A kapu: az 
ítélkezés színtere. Azt mondhatjuk: statáriális tárgyalást tartottak. A 
vádat a papok és a próféták vitték. Halálos ítélet (mispat máwet) legyen 
ezen a férfin, mert a város és a templom felől jövendölt / prófétált 
(nibbá), rosszat, amint hallottátok. A templom meggyalázása, felség- 
gyalázás. Emlékezzünk: hasonló vád fogja majd érni Jézust, de Istvánt 
is (vö. Máté ev. 24,1 skk. stb.; Ap. csel. 6,13 sk.) - és még csak nem is ők 
a legutolsók ebben a sorban. A vádat Jeremiás nem tagadta, mindent 
fenntartott, azt is, hogy Jahve adta a szájára a szót, s a beszéd tartalmát 
is. A halálbüntetéssel nyilván számolt, mert hozzátette: ha megölik, 
ártatlan vért ontanak. Az ország vezetői tanácskozásba fogtak. Egyikük 
azt mondta, Jeremiás Jahve nevében beszélt, ezért nem végezhető ki — 
Jahve neve a prófétai legitimáció. Pedig a rendről van szó-—s ezta kreóni 
törvény mindig szilárdan védte. A vének közül valaki egy százéves 
esetre hivatkozott: Míka prófétára, aki ugyancsak a templom lerombo- 
lását jövendölte, de Hizgijjáhu király nem végeztette ki, s elmúlt felőle 
a veszedelem. Szóba került egy másik praecedens is, a közelmúltból. 
Urijja próféta, aki Jehójágim haragja elől Egyiptomba menekült, de 
Egyiptom kiadta, s kivégezték. A két iránymutató eset homlokegyenest 

ellentétes megoldásának alternativái közül végülis hatalmi szó válasz- 
tott. Ahigám, Sáfán fia — még lesz szó róla — a pártját fogta Jeremiásnak, 
ezért nem végezték ki. 

A történet időpontja i. e. 608, Jehójágim uralkodásának első hónapjai 
vagy legfeljebb első éve. Jeremiásé már nem a legelső kritikai hang: 
Urijja már megelőzte. Közvetlen magyarázatként elég arra utalni, hogy 
Jehójágimot az egyiptomi fáraó, II. Necho ültette Júda trónjára. Jósijjáhu 
a megiddói csatában halálos sebet kapott. Amint elhunyt, az Egyiptom- 
ellenes párt, a vidéki előkelőség (am ha-árec) Sallúmot, Jósijjáhu második 
fiát tette királlyá (Jehóáház). De reményeikben csalódniuk kellett. Szíri- 
ából hazafelé a fáraó maga elé rendelte Riblába az új királyt, s vitte is 
Egyiptomba, hogy többé ne halljunk róla. A trónra Eljágim ("Él-jágim) 
került, Jósijjáhu elsőszülöttje, aki — jahvista trónnevén Jehójágim — 
nyilván eleve Egyiptom-barát politikára volt hangolva. Jehójágim tehát 
Júdát Egyiptom szövetségi rendszerében fogja majd tartani, amint ez — 
emlékezzünk az évszámra — a nemzetközi realitásoknak megfelel. 


II 


S ki volt Jeremiás, jelen történetünk főszereplője? A próféta vidékről 
került Jeruzsálembe. Családja Anátótban élt, mindössze egy wádi és egy 
hegyoldal távolságnyira a fővárostól. De itt tulajdonképpen száműze- 
tésben: Salamon király annak idején ide száműzte Ebjátár főpapot (I Kir. 
2,26 sk.). Jeremiás alighanem ebből a nemzetségből való. 

A család több évszázada tartó mellőzöttsége érthetővé teszi, hogy 
hagyományaikban Jeruzsálemben szokatlan vonások is voltak. Erről az 
oldalról volt megoldható Jeremiás nevének rejtélye. A textus masoreticus 
írásmódja a Jirmejáhu olvasatot sugallja (az első swá néma, ún. gutescens, 
a második pedig magánhangzó értékű, ún. mobile), viszont a Septuagin- 
ta az leremias stb. átírást adja. Már több mint huszonöt évvel ezelőtt 
Harmatta János egy cikkében a héber névformát így írta át: viremyahu. 
Akkor, mi tagadás, megütköztem rajta, neofitája a héber olvasás nyelv- 
tani szabályainak. Jóval később Wolfram von Soden, függetlenül, a 
Mirjám típusú nevek magyarázatában rámutatott, hogy ezek az ősi 
nevek nem a rwm, "fölemel" szóból származnak, hanem a héberben már 
elhomályosult rum, "ad" gyökből vannak képezve, mint az i. e. 2. 
évezred elején jól ismert nyugati-sémi Jarim-Lim alalahi király neve stb. 
Az adott összefüggésben mindebből csak annyi a fontos, de annyi igen, 
hogy Jeremiás (Jirem-/"Jarim-Jáhu) már a nevében is - amelyet 
persze a családjától kapott, így önmagában kevés személyes van 
benne - egy archaikus és határozottan nem déli vallási hagyomány 
letéteményese. Ugyanezt mondhatjuk egyébként egész prófétai be- 
szédstílusára, attitűdjére is. Formuláira. Mint legutóbb Robert R. Wil- 

son elemzéseiből kitetszett, Jeremiás egyértelműen az északi próféták 
örököse. Elődje, talán példaképe is, nem Jesája, a méltóságteljes állam- 
férfi, hanem Hósea. 

S ezzel elérkeztünk Jeremiás helyzetének sajátosságához. Nem Jeru- 
zsálemből jött, hanem vidéki mellőzöttségből. Nem a déli prófétai ha- 
gyomány örököse. De a nagy társadalmi átalakulások idején, a fényes 
években családjából sokan kerültek magas vagy éppen a legmagasabb 
pozicióba, mint ahogy a deuteronomiumi reformok egyébként is sok 
szállal kapcsolódtak az északi prófétizmushoz. Lehetett volna Jeremiás 
is, mint a fényes évek nemzedékéből és családjából oly sokan, belső 
ember, elkötelezett az establishment mellett, aki belülről bírál és bíztat, 
aki elfogadja a konszenzust, hogy jó irányban módosíthasson rajta: aki 
azonosul a nemzeti üggyel, azzal, amit kortársai a nemzet ügyének 
tekintenek, mert a közfelfogás szerint ez ígéri a jövőt. 

Establishment, konszenzus és alább majd még néhány más szó is: 
kihívóan modernek, szembeszökően nem a magyar bibliás nyelvből 
valók. De: olyan szavak, amelyek némely nyelven, például mindjárt 
angolul, másképpen nem is lehetségesek, s így egészen természetes 
módon használja őket az ókori Kelet vagy akár a Biblia történeti szak- 
irodalma is. Amit így hívnak, így kell mondani. 

Ebben az időben Jeremiás alighanem érett férfi, 36-37 éves, talán egy 
kicsivel több is. A könyvében szereplő kronológiai adatok arra utalnak 
(vö. 1,1), hogy i. e. 645 táján születhetett. Még egészen fiatalon mondott 
pár prófétai beszédet; ezek nyomát a könyv első hat fejezete őrzi. 
Jósijjáhu 13. évében szólalt meg először, az i. e. 620-as évek derekán. 
Jahve megérintette a száját, és az ajkára adta igéit. Akkoriban még 
nagyon az általánosságokban maradtak a beszédei. A vezetők ellen 
szólt, támadta az idegen istenek imádását (5,5 skk.; illetve 3). Látta, hogy 
majd megindul az északi ellenség (4,5 skk. [!]). Most, másfél évtizeddel 
első beszédei után, a templomudvar közönsége talán ismerte őt, talán 
nem; talán emlékezett korábbi beszédeire, talán elfelejtette őket. Min- 
denesetre, amikor beszélni kezdett, Jehójágim uralkodásának elején, 
közismert vagy éppen híres személyiség, mint később, még biztosan 
nem volt. 

De akárhogyan van is, Jeremiás tulajdonképpeni működése ezzel a 
beszéddel kezdődik. A híres templomi beszéddel, amelynek fogadtatá- 
sa mintegy jelzi, mire számíthat a továbbiakban. 

Számunkra a beszéd világos. Jeremiás állásfoglalása a napi kérdések- 
ben kritikai. Itt a közfelfogást bírálja, a nép életmódját, magatartását, 
útját. Másutt akár a királyt is, a jeruzsálemi templom papjait. A kritikai 
vélemény tartalma, legyen szó bármiről, a hogyan kell élnünk. A társa- 
dalmi és személyes élet lényeges mozzanatai, az erkölcs, amely a hét- 
köznapok rendjét szabályozza; a vallás, amely a világkép legáltaláno- 
sabb keretét adja meg; és a politika, benne a külpolitika is, amely 

koordinátákat jelöl ki a társadalom relative önálló egységei számára. 
Jeremiás: kritikusa kora közállapotainak. Nem csoda, hogy már első 
komolyabb fellépésekor bíróság (statáriális bíróság) tanácskozik ügyé- 
ről, s vannak, akik halált követelnek rá. 


III 


Ezt a kritikai állásfoglalást kell értelmezni történetileg és morfológiai- 
lag. Olyan téma ez, amelynek központi jelentősége van a Biblia — s így 
az ókori Kelet — kutatásában, s amelyről ily módon sokan és sokat írtak 
már. A kritika szociális tartalma kellő megvilágítást kapott; számunkra 
emlékezetes, például, Hahn István cikke, "A próféták forradalma" 
(1948), amely mellé a nemzetközi szakirodalomból is számos értékes 
dolgozatot állíthatnánk, hasonló szellemben írottakat. A kritika vallási 
tartalma szintén sokfelől ébreszt érdeklődést, örök téma ez, a bibliai 
vallástörténetegyik központi témája. A sokfelé elindító tárgytól magam 
ezúttal abban az irányban szeretnék továbblépni, amely eddig, 
amennyire megítélhetem, viszonylag keveseket vonzott, s akkor is leg- 
feljebb csak futó szemlére. Jeremiás könyve a korszak politikai törté- 
netének elsőrendű forrása. Vannak események, az eseményeknek bizo- 
nyos mozzanatai, amelyekről nélküle nem tudnánk. Ezt a kincses anya- 
got, Jeremiás forrásértékét, mindig is kellőképpen hasznosította a törté- 
neti kutatás, így az ilyen vonatkozású repertóriumot most ugyancsak 
mellőzhetem. Ami engem érdekel: Jeremiás, kora politikai állapotainak 
és politikai döntéseinek kritikusa. 

A politikai állapotok és döntések kritikusa: ez a jellemzés, persze, 
jóformán minden prófétára talál. Gondoljunk — csupán az író-próféták 
közül - Ámószra, Hóseára vagy Jesájára, akiknek beszédei javarészt 
éppen a politikai állapotok és konkrét döntések éles bírálatát adják. 
Jeremiás különleges helyzetét, ahogyan én látom, az jelöli ki, hogy ő 
nem egyszerűen kritikus volt, hanem értelmiségi kritikus. Manapság, 
amikor statisztikák és statisztika mögé bújó társadalomelméletek oly 
megtévesztően összemossák a hatalmi elit, politikai vagy adminisztra- 
szinte tautologikus közhelynek látszik, ha egy bibliai prófétát — akinek 
könyve maradt fenn - értelmiséginek nevezünk. Legfeljebb az anakro- 
nizmus olcsó vádja ellen kellene védekezni. De nem teszem: minden 
morfológiai elemzésben kell lennie formális síknak is, így a vád eleve 
elhárítható, érdektelen. 

Hogy Jeremiás valódi értelmiségi volt, ragyogó szöveghely bizo- 
nyítja. Valamivel később, mint a templomi beszéd, már Jehójágim 4. 
évében, Jeremiás az addigi beszédeit mind lediktálta Bárúknak, akit 
a tanítványának és titkárának mondhatunk. Ez az első adat az egész 

ókori Keleten, amely viszonylag részletesen beszámol arról, hogyan 
készül egy könyv - hogyan kap tárgyi formát az írói mű (36). A 
foglalkozásbeli tudatosság és öntudat ezen megnyilvánulása önmagá- 
ban is elég volna ahhoz, hogy Jeremiás értelmiségi mivoltát jelentőség- 
teljesnek lássuk. Ám a történet még folytatódik. A könyv — tekercs- 
könyv (megillat széfer) — elkészül, de Jeremiás vár. Majd csak Jehójágim 
5. évében, a 9. hónapban, ez valamikor i. e. 604 decemberében volt, már 
a sorsdöntő karkemisi csata után, a babilóniak első tengerparti hadjára- 
tának hónapjaiban, a jeruzsálemi templomba meghirdetett engesztelő 
szertartási böjt idején olvastatja fel Jeremiás Bárúkkal az összegyűlt 
hatalmas tömeg előtt, az új kapuban, a tekercs szövegét. Maga, mint 
mondja is, ki van tiltva a templomból (36,5). Hogy miért, már tudjuk: a 
szilencium, amelyet a templomi beszéd miatt kapott, úgy látszik, éveken 
át tarthatott. Ezért nem ő maga mert el a tekerccsel, hanem Bárúk, aki 
egyébként a továbbiak során is mestere helyett szerepel. De nem köve- 
tem a fejlemények részleteit. Annyi máris világos, hogy Jeremiás a 
prófétai beszédek gyűjteményével, ihletett szellemi alkotásával, tuda- 
tosan politikát akart csinálni — egy olyan időpontban, amikor ennek 
szükségességét érezte, s olyan alkalomból, amelyben lehetőséget látott 
rá. Az értelmiségi szerep: foglalkozás és helyzet. Előbbit a társadalom 
általános szervezettsége jelöli ki; utóbbit, a helyzetet, maga alakítja ki 
az értelmiségi ember, ha tudja: ha vállalja, meri. Nyilvánvaló, hogy az 
ókori Kelet értelmisége, s talán az értelmiség egyáltalán, sohasem ho- 
mogén társadalmi csoport. Vannak, akiknek feladata, tautológiával 
élek, egyszerűen az értelmiségi munkák elvégzése. De ha az értelmisé- 
get a maga legsajátosabb szerepében akarjuk nézni, látnunk kell, hogy 
az átmenetek hosszú sorozatának a végén a másik pólus az a személy, 
aki állásfoglalását, kritikai véleményét, jellegzetesen a szellemi foglal- 
kozáshoz rendelt eszközökkel juttatja kifejezésre. Az értelmiségi 
szerepben ez a — mint Konrád György mondja - transz-kontextuális 
vagy ahogyan a nyomában én nevezném, legyen, igenis, külföldi a 
szó: szupra-kontextuális elem. Az értelmiségi szerep magatartási és 
gondolkodási mintákat kínál, amelyek különböző kontextusokban 
alkalmazhatók, érvényességük tehát meghaladja az egyedi szituáci- 
ót. Jeremiás ilyen értelemben nemcsak társadalmának kritikusa, 
mint a próféták; nemcsak a Jahve-vallás eszméinek és világképének 
hivatott csiszolója: nem félek hangzatos szót használni, egyszer- 
smind a kritikai értelmiségi archetípusa. Jeremiás híres ún. "konfesz- 
sziói" (például 15,10 skk.) voltaképpen az értelmiségi lét önreflexiói, 
minden kételyükkel és — másrészt - elszántságukkal. Egyfajta "need to 
belong" kétségkívül jellemzi az értelmiséget, illetve az értelmiségi hely- 
zetet: intézményhez (mely az ókori Kelet országaiban az értelmiségi 
foglalkozásnak is jóformán egyetlen, de mindenképpen legfőbb bázisa) 
vagy szervezethez, hatalomhoz, ügyhöz, társadalmi csoporthoz stb. — 

de bizonyos esetekben, például Jeremiás esetében is, akár a felismert 
igazsághoz. Ezt az utóbbi helyzetet talán nevezzük autonomiának, az 
ilyen személyt autonom értelmiséginek. 


IV 


Jeremiást Ahigám, Sáfán fia mentette meg a halálbüntetéstől. Nem más, 
mint a királyi udvar egyik legmagasabb rangú, legbefolyásosabb sze- 
mélyisége. Ahigámot jól ismerjük a Királyok könyvéből (II Kir. 22), 
valamint, persze, Jeremiásból. Jósijjáhu korában, az 620-asévekben volt, 
még apja életében, tehát alighanem fiatalon, később magasra ívelő 
pályája elején. A király őt bízta meg, hogy hajtsa végre azokat az 
intézkedéseket, amelyek a nemrég megtalált törvény-tekercs előírásai- 
ból a királyra háramlanak: hogy valósítsa meg a Tórát. Talán két évti- 
zeddellehetett idősebb, mint Jeremiás. S majd —ha a név-azonosság elég 
bizonyság — az ő fia lesz, Gedaljáhu (főember már Cidgijjáhu kabinetjé- 
ben), akit Jeruzsálem eleste után Nabú-kudurri-uszur ki fog nevezni 
Júda kormányzójává, s akinek környezetében marad Jeremiás is, míg- 
nem amaz merénylet áldozata lesz, emezt pedig a várható megtorlás 
elől menekülők Egyiptomba hurcolják. 

A kulcsfigura, nem kétséges, Sáfán, Jósijjáhu király "írnok"-a (szófér), 
azaz kancellár vagy hasonló — nem érdemes most a méltóságnevek 
egészen pontos megfejtésével bajlódnunk. Bizonyos, hogy a királyi 
udvar legmagasabb méltóságainak valamelyikéről van szó. Hogy Sáfán 
pontosan meddig élt, nem tudjuk, tény viszont, hogy azitt szóban forgó 
későbbi évtizedekben, Jeremiás akmé-ja idején, három fia is jelentős 
szerepet vitt a jeruzsálemi udvarban. Az első, Gemarjá hivatalát nem 
ismerjük, de annyit tudunk, hogy külön irodája volt a templomban, az 
új kapuban, s Bárúk éppen innen olvasta fel a tömegnek a Jeremiás-be- 
szédek tekercsét (Jer. 36,10). Vezető ember volt (szár, Jer. 36,12), s 
kétségtelenül jóindulattal viseltetett Jeremiás iránt. Fia, Míikájehú, 
ugyancsak szerephez jutott a tekercs felovasásával összefüggő esemé- 
nyekber, ő jelentette a vezető embereknek, mi történik (36.11) — s ezt 
nyilván nem feljelentésnek kell értenünk, éppen ellenkezőleg: alkalma- 
sint hitt a próféta igazában, vagy legalábbis úgy ítélte meg, hogy szavai 
relevánsak, s ezért informálni kell róluk az ország vezetőit, amit meg is 
tett. Lévén bizonyára még fiatal, valami alacsonyabb rangú udvari 
tisztviselő lehetett. Sáfán második fiáról, Ahigámról már beszéltünk. A 
harmadik, Elászá, később mint Cidgijjáhu követe Babilónba ment, s 
hivatalos útja során elvitte Jeremiás levelét az ottani júdai emigrációhoz 
(Jer. 29). A levél tartalmából ítélve (Jeremiás a hivatalos állásponttal 
homlokegyenest ellenkező javaslatot tett), aligha a király engedélyével 

vagy akár csak tudtával. Végül csak megemlítem, hogy Sáfán egy 
további, negyedik fiát említi Ezékiel (8,11) Izráel vénjei között az i. e. 
590-es évek vége felé. Ily módon tehát a magas és legmagasabb udvari 
méltóságok között Jósijjáhu korától Jehójágim uralkodásán át egészen 
Cidagijjáhu végső napjaiig és a babilóni megszállás első időszakáig, azaz 
Jeremiás működésének egész ideje alatt, egy család három nemzedéké- 
nek tagjai rendre kiálltak a hivatalos politikát, bizony, nyíltan, sőt, 
botrányosan bíráló Jeremiás mellett, és anélkül, hogy ez észrevehetően 
konfliktushoz vezetett volna hivatali kötelességeik és szimpátiájuk kö- 
zött. S a végső időkben maga Cidgijjáhu király is többször kérette 
magához Jeremiást, hogy titkon a tanácsát, pontosabban, a Jahvénél 
való közbenjárását kérje (vö. Jer. 37-38): a nemzeti politikátreprezentáló 
és jobbára ténylegesen is megszabó király az ellenség pártolásával, 
hazaárulással vádolt, üldözött ellenzékit. És vannak mások is, akik 
mernek a Jeremiás pártjára állni, nyíltan, hallgatólag vagy titokban. Még 
csak nem is, mondjuk, Ebed-melekre gondolok (vö. Jer. 38,7 skk. stb.). 
Itt van Elnátán ben Akbór. Ott volt ő is a vezető emberek között, amikor 
Bárúk a templomban felolvasta a tekercset (Jer. 36,12). Kilétét az a tény 
mutatja, hogy Jehójágim annakidején őt küldte Egyiptomba, eszközölje 
ki a lázító Urijja kiadatását, ami sikerült is neki (vö. Jer. 26,22). Elnátán 
alkalmasint a Jehójágim-rendszer egyik erős öklelehetett, aki bizonyára 
lesújtott a gyanús elemekre — de nem Jeremiásra. Az ő apja is ott volt 
Jósijjáhu bizalmas főemberei között (Kir. 2212). 

Ennyielég is ahhoz, hogy lássuk: Júdában a vezető politikai garnitúra 
a 620-as évek, Jósijjáhu reformjai óta nagyjából változatlan volt, illetve 
csak annyiban változott, hogy az apák helyére, ha eljött az ideje, a fiak 
léptek. Ezek az emberek mind a királyt szolgálták, a király által képvi- 
selt politikát, s nincs okunk föltenni, hogy nem jól, nem a kellő hűséggel. 
Júda hivatalos politikájának, nem kétséges, részesei voltak. 

Mégis, a jeruzsálemi vezető emberek egy nem elhanyagolható része, 
mint adataink mutatják, támogatta Jeremiást, a pártját fogták, ahogyan 
tudták, amikor tudták. Sáfán fiainak állásfoglalása nem egyszerűen 
családi ügy: nem voltak egyedül. 

A jelenség magyarázatot kíván. Kézenfekvő arra gondolnunk, hogy 
a magyarázat: a közös hagyományok. A királyi udvar bizonyos köreit 
az egyik oldalon s a király politikája ellen föllépő prófétát a másikon, 
politikainézeteik mindenellentétessége mellett is összekötötték a közös 
eszmék, ti. Jahve vallása, helyesebben: a jahvizmusnak az a formája, 
amely Jósijjáhu reformjaiban kialakult. 

Ami a Jahve-hitet illeti, a bibliai történetírás csak diszkontinuitást lát 
— akar látni — Jósijjáhu és utódai között. Előbbit fenntartás nélkül dicséri 
(vö. II Kir. 23,25), olyannyira, hogy még a halálát is, melyről csak maga 
tehetett, elődjének bűneivel magyarázza (II Kir. 23,26). Az utódokról 
ellenben nincs egy jó szava sem, eztírja mindegyikükről: Amittett, rossz 

volt Jahve szemében (II Kir. 2337 stb.). Ez a sztereotip magyarázat 
azonban jellegzetesen utólagos bölcsesség, kísérlet arra, már a bukás 
után, hogy levonják a tanulságokat, és megtalálják a felelősöket. A 
múltra nézve irreveláns. 

Nincs szükség arra, hogy szubtilis theológiai bizonyításhoz folya- 
modjam, a szakkutatás egyöntetűen vallja: Jeremiás a deuteronomiumi 
reformok szellemében működő próféta volt. Nagyon kevés a határozott 
utalás nála akár Jósijjáhura, akár a templomban megtalált tekercs betű- 
ire — de Jeremiás istenképében nincs semmi, ami ellentmondana Jósijjá- 
hu reformjainak, a reformok szellemének. Csak egy tételben megy el 
messzebb - vagy más irányba: Jeremiás szemében a babilóni király, 
Nebúkadreccar eszköz Jahve kezében, mellyel megfenyíti a népét. Ez a 
több vagy más azonban mint politikai állásfoglalás értékelendő. 

Másrészt, a jeruzsálemi hivatalosság, mint láttuk, jobbára ugyan- 
azokból a politikusokból állt, akik keresztülvitték Jósijjáhu reformjait, 
illetve ezek fiaiból, mint ahogy Jósijjáhu fiai ültek a trónon is. Mint 
mindjárt látni fogjuk, egészében véve azt a politikát folytatták, amit még 
Jósijjáhu kezdeményezett. A kultusz terén Jósijjáhu reformja abban állt, 
hogy Jahve a jeruzsálemi templomot választotta magának egyetlen 
lakóhelyül (vö. II Kir. 23,4-20). A templom, mely az ő nevét viseli, 
kizárólagos birtoka, s így nyilván megvédi. Ebben bíztak Júda vezető 
körei (vö. Jer. 74 stb.): a deuteronomiumi Jahvében. 

Tág értelmében véve a szót: a világkép általános tartalmában, ha úgy 
tetszik, theológiai kérdésekben aligha volt érdemleges eltérés a hivata- 
los jeruzsálemi felfogás és Jeremiás nézetei között. Mindkét fél a Jósijjá- 
hu korában kialakult világképet tekintette mértékadónak, egyaránt a 
deuteronomiumi Jahve iránt voltak elkötelezve. A különbségek nem a 
végső elvekben mutatkoztak: a következtetésekben, amelyeket ezekből 
az elvekből ki-ki levont. 


v 


Jósijjáhu kora, most nem számítva a már trónon töltött serdültebb 
gyermekéveit, Assur-bán-apli asszír király (i. e. 668—627) uralkodásának 
vége felé kezdődik, s így párhuzamos az asszír világbirodalom szinte 
robbanáshoz fogható felbomlásával. Jósijjáhu, személyes okokból, talán 
eleve Egyiptom-ellenes érzelmű lehetett (ti. apja, akit asszír vazallusnak 
tekinthetünk, merénylet áldozata lett, s az összesküvés mögött egyip- 
tomi politika sejthető). De 630 táján Júda politikai orientációjának ha- 
gyományai, amelyeket az előző fél évszázadban Manasse alakított ki 
(vö. II Kir. 33,11 skk.), s amelyekben mindenekelőtt Asszíriához kellett 
igazodni: a hagyományok már semmiképpen sem kényszerítettek ki 
valami manifeszt asszír-barátságot. Persze, Jósijjáhut nyílt lázadónak 

sem gondolhatjuk, nincs ilyen adatunk. Mindamellett pusztán az ese- 
mények évszámaiból látszik, hogy kultikus-vallási reformjainak hátte- 
rét voltaképpen az asszír birodalom szétesése adja. 

Jósijjáhu az idegen istenek kultusza ellen lépett fel. De hát tudjuk, mit 
jelentett az idegen kultusz ebben a pillanatban: politikai függőséget és 
az ezzel járó integrációt a szimbolikus formákban is. Megszüntetni egy 
Baál kultuszát: mintha letaszítanák talapzatáról a császárszobrot, a sast 
-s velük azt is, amit jelképeznek: a római uralmat. Jósijjáhu kiirtotta az 
idegen istenek kultuszát, s megerősítette Jahve szentélyét, a jeruzsále- 
mit. Jahve ekkor vált igazán nemzeti istenné, a kifejezés jelentésének 
mellékzöngéjével: a kizárólagosság alapján. Jahve az egyetlen isten, ti. 
Júda számára (vö. Deut. 6 4), de Jahve számára is Júda a választott nép. 

Mi más lehetne Jósijjáhu reformja, mint óvatos, ügyes-nehabozzunk 
így mondani: politikus manőver? Térnyerés az asszír birodalom "hűlt" 
(éppen hogy hűlni kezdő) helyén, némi terjeszkedés, az ország erőinek 
összefogása, centralizáció. 

S valóban, Jósijjáhu idején Júda területe egyre nagyobb lett, főként 
aholsoha azelőtt nem volt birtoka, északon, a korábbi Izráel helyén. Más 
szavakkal: a volt asszír hódoltsági területek és szövetségesek rovására. 
Még Megiddó is Jósijjáhu kezére került — különben nem vehette volna 
feléppenotta csatát, vesztére, Necho fáraóval, akiaz Euphratész térsége 
felé sietett, Asszíriának segíteni vagy — ami nem egészen ugyanaz — 
inkább Babilón terjeszkedését megakasztani. Amit Jósijjáhu Megiddó- 
nál védelmezni akart: a számára kedvező status guo. A nagyhatalmak 
erejének megosztottsága, amely egy kisebb térségben Júda számára 
kínálja fel a nagyhatalmi státust. Ez volt Jósijjáhu nemzeti eszméje, 
ennek világképe a deuteronomiumi jahvizmus. 

A tragikus események, amelyek Jósijjáhu törekvéseire és reménysé- 
geire következtek, s kiváltképpen Júda teljes bukása alig több mint két 
évtized múlva: a babilóni fogságba torkolló júdai politika azt sugallta, 
hogy a megiddói csata után minden egyre rosszabb lett. 

Nos, nem így volt. Elég lett volna, eztbizonyítani, a Biblia is; de ahhoz, 
hogy értsük, ami meg van írva, néma adatok kellettek: régészetiek. 
Néhány grandiózus feltárás és számos kisebb ásatás: Arad, Ein-Gedi, 
Lákis II (erődítmény), Ramat-Rachel stb. , épületek, tárgyi emlékanyag, 
feliratok világossá tették, hogy Júda fejlődésének lendülete folytatódott 
a megiddói csata után is, nem egészen töretlenül, de azért csakhamar 
már látványos eredményeket produkálva. Jehójágim fényes palotát 
épített magának Jeruzsálemben, ennek nem maradt nyoma, de egy 
hasonlót sikerült kiásni Ramat-Rachelben. A jeruzsálemi építkezést 
szenvedélyesen támadta Jeremiás (22,13 skk.); kifakadásának tárgyi 
mozzanatai szinte megelevenednek a másutt feltárt maradványokban. 

Jósijjáhu utódai —ezenitt csak a hosszabb időnát uralkodó Jehójágim 
és Cidgijjáhu értendő — viszonylag gazdagok voltak, s ezt nem csupán 

az építkezések árulták el. Jehójágim először kifizette az egyiptomiak, II 
Necho hadisarcát, majd három éven át rendes évi adót fizetett II. Nabú- 
kudurri-uszurnak (vö. II Kir. 23,35, illetve 24,1, utóbbi helyen az évi adó 
subintellegitur), s még csak nemis kellett a templomi kincsekhez nyúlnia, 
mint nem egy elődjének: a sarcot fedezte egy különadó, a többi kiadást 
pedig rendes évi jövedelme. Egyszóval, Jehójágim alatt Júda — a körül- 
ményekhez képest — ismét virágzik. Megint úgy alakult a helyzet, mint 
már Dávid idején, hogy a nagyhatalmak hagyta légüres térben Júda 
mintegy mini-nagyhatalom lehetett. Jósijjáhu és a deuteronomiumi re- 
form igazi diadala — a nemzeti politika diadala. 

A helyzet ingatagságát csupán az jelezte, hogy megjelent a színtéren 
II. Nabú-kudurri-uszur, Jeremiásnál: Nebúkadreccar. Ez az esemény 
hamarost bekövetkezett, nem sokkal a karkemisi csata (i. e. 605) után, 
már a következő évben (vö. Dániel 1,1), hiszen az Asszíria helyébe lépő 
és az összeomlott nagyhatalom déli érdekeltségeit átvevő Babilón jól 
tudta, már Karkemisnél is, hogy ezentúl Egyiptom az ellenfele vagy 
vetélytársa. Minden, ami Nyugaton most történni fog, csak a terep 
megtisztítása az Egyiptom felé vezető úton. Jehójágim az első pánik 
után, amelyet az általa elrendelt szertartási böjt (i. e. 604. december) 
jelez, három éven át fizette az adót Babilónnak, de amikor — 601 táján — 
a nyugati térségben ismét Egyiptom került fölénybe, elég bátor volt 
ahhoz, hogy föllázadjon — hogy beszüntesse az évi adót. Ezt persze 
megtorlás követte, előbb csak mintegy fél kézzel (vö. II Kir. 24,1 sk.), de 
aztán-Nabú-kudurri-uszur nyugati hadjáratai során teljes erővel. Így 
került sor Jeruzsálem első ostromára, amelyről a babilóni krónika mint 
az év eseményéről számol be. Jehójágim váratlanul meghalt, s fia és 
utódja, Jehójákin három hónapra rá önként megadta magát (Nabú-ku- 
durri-uszur 7. éve, i. e. 598/7, addaru hó - i. e. 597. március 16). Mint 
emigráns király, évtizedeken át élt még Babilónban. Nyugaton "Bábel 
királya mindent elfoglalt, ami (azelőtt) az egyiptomi királyé volt" (II Kir. 
24,7). Jeruzsálem elestét valóban a helyzet babilóni érdekű rendezése 
követte, magától értetődően. Az új király, Mattanjá(hu) (új nevén: Cid- 
gijjáhu), akit a babilóniak ültettek a trónra, mégis csakhamar ugyanott 
folytatta, aholJehójágim abbahagyta. Jeléülannak, siessek megjegyezni, 
hogy a nemzeti politika Júdában nem személyes elhatározás volt, ha- 
nem egy lehetőség az adott helyzetben, amelyet a vezető körök nem 
voltak restek kihasználni. 

Babilón az 590-es évek derekán maga is visszahúzódott a nyugati 
térségből. Egy összeesküvést lepleztek le a fővárosban, talán lázadás is 
volt. Az eseményekbe a júdai emigráció néhány tagja is belekeveredett 
(vö. Jer. 29,21 sk.); nehéz volna ellenállni a csábító gondolatnak, hogy a 
nemzeti párt hívei ittis, ottis tudták, mire megy ki a játék. Mindenesetre, 
a babilóni eseményekben érdekelt júdai emigránsok még a távolból is 
súlyt fektettek arra, hogy lehetőleg elhallgattassák az otthon ellenük is 

fellépő Jeremiást (Jer. 29,24 skk.) — a nemzeti párt valóban élénk figye- 
lemmel követte a politikai fejleményeket. 

Ily módon az események egy időre meglehetősen igénybe vették 
Nabú-kudurru-uszur figyelmét. Júda vezetőiben ismét fölcsillant a re- 
mény, hogy a közelmúlt malheur-je ellenére a korábbi — ismétlem: sike- 
reket felmutató -— politika tovább folytatható. Jeruzsálemben konferen- 
ciára gyűlnek össze a nyugati térség kisállamai (594/3): Edom, Moáb, 
Ammón, Türosz, Szidón és Júda, hogy összehangolják terveiket a Babi- 
lóntól való elszakadásra (vö. Jer. 27, kül. 273: a résztvevők felsorolása; 
279 sk.: a célok; 28,1: a dátum). Júda,.persze, vezető szerepet játszik a szer- 
vezkedésben. Némelyek vérmes reményeket táplálnak (vö. Jer. 282 skk.). 

Jeremiás, aki minden alkalmat megragad, hogy fellépjen az új biza- 
kodást szítók ellen (vö. 2930; 28,5 skk.), nem vádolja ellenfeleit azzal, 
hogy Egyiptomban bizakodnának. Egyiptom, úgy látszik, máshol van 
elfoglalva. A II. Necho helyére lépő II. Pszammétichosz (i. e. 594588) 
egyelőre Délen háborúzik. Valamivel később, már 4. évében, államfői 
vizitet tesz Haru országában (Szíria stb.: a szó összefügg az ékírásos 
szövegekben gyakran emlegetett "hurri" népnévvel). A fáraó a látoga- 
tással félreérthetetlenül jelzi, hogy egyiptomi érdekeltségnek tekinti a 
tengerpart — a Babilón-ellenes szövetség - államainak területét is. De az 
e látogatásról megemlékező egyetlen forrásunk, Pediésze (Peteésze) 
hosszú családtörténeti feljegyzése (Pap. Rylands IX) azt mondja, hogy 
a fáraó virágkoszorúkat vitt magával, vagyis hangsúlyozottan békés 
látogatást tett egy konszolidált területen. Egyiptom elvben igényt tá- 
maszthatott a térségre, lehetséges, hogy támogatást is kilátásba helye- 
zett babilóni veszély esetére: mégis, hagyományos befolyását most már 
nem tudta itt fenntartani, s rövidesen egészen elfordult Szíriától, kiépí- 
tette föníciai flottáját és a Földközi-tenger más partjai felé indult, mint 
azt a görög történeti hagyományból mindig is tudtuk. Júdának jó remé- 
nye lehetett arra, hogy ismét az ő napja virrad fel. 

Jó reménye lehetett - s akadtak próféták is, akik ezt fennhangon 
hirdették. A nemzeti ügy egyik szószólója Hananja (Hananjá, értsd: 
Hananjáhu) volt - de nyilván mások is, akiket nem ismerünk névről és 
történetből. Közelegy időben a már említettjeruzsálemi konferenciával, 
s bizonyára nem ettől függetlenül, a templomban Hananja beszédet 
mondott a babilóni iga ellen (Jer. 28). Jeremiás, a rá mindig is jellemző 
módon, "gesztus-metaforá"-t választ, hogy lejárassa Hananja és a hozzá 
hasonlóan gondolkodók véleményét: jármot akaszt a nyakába, úgy 
járkál Jeruzsálem utcáin, mindenkit figyelmeztetve ezzel, mi lesz a vég. 
De amikor ténylegesen vitára kerül a sor közte és a "hamis próféta" 
között - mert Hananja, szemében, a par excellence hamis próféta —, 
Jeremiásnak sincs, mondjuk így, tárgyi érve, hiszen mindketten Jahvéra 
hivatkoznak, ugyanarra a Jahvéra. Igaz és hamis prófécia között nincs 
formális különbség, nincs kritérium, amelynek alapján választani lehet- 

ne. Az a próféta igaz, akinek a jövendölése valóra válik; s akié nem, az 
hamis. A prófécia igazsága tehát csak ex eventu dönthető el, a posteriori. 
Mi más ez, mint közvetett beismerése annak, hogy az adott pillanatban 
a nemzeti politika ellen nincsen racionális érv? Mindenesetre, a bíztatás, 
az aggályok elhárítása — a hivatalos optimizmus - gyanús (vö. Jer. 288 
sk.); ennél többet azonban Jeremiás sem tud mondani. 


VI 


A szabadság mámora bódított Elő-Ázsia országaiban, Nyugaton, 
Asszíria széthullása, majd bukása után, az i. e. 610-es évektől kezdődő- 
en, egy-két évtizeden át, talán még tovább. Ninive elpusztult, nincs, aki 
sajnálja — ujjongott Náhum próféta (3,7), s hirdette Júdának: Soha többé 
nem vonul át rajtad a gonosz ellenség (2,1). Sokak reménye teljesedett, 
sokakban ébredt reménység. Szabadság! Babilón is mint felszabadító 
jelent meg a színtéren. Igaz, Asszíria örökségére pályázott, de nemegy- 
szer kevésbé volt kíméletlen, mint elődje, hajdani ellenfele. Eleinte 
elnézőbb a lázadókkal is. Hódító: de olyannak mutatkozik, mint aki a 
szabadságot hozza. Ritka élességgel vetül elénk ez az önportré Nabú- 
kudurri-uszur híres Wádi Bríszá-i feliratában, amelyet éppen a Nyugat 
meghódítása alkalmából szövegeztek és véstek fel a libanoni tengermel- 
lék hegyeinek egyik sziklájára. A király, egyes szám első személyben, 
így mutatkozik be: A távoli népeket, akiket Mardukisten a kezébe adott, 
jóságosan vezette, (...) kegyesen összegyűjtött minden népet az idők 
örökkévalóságáig szóló védelme (szillu, "árnyék") alá. Az országot 
megvédi az ellenségtől. A hódító mint felszabadító — régi dallam ez, 
játszottak rá pár változatot már az asszírok is, Babilón csak újrahang- 
szerelte: védelem az ellenség ellen, a felszabadító, aki elhozza az igaz- 
ságos rendet, örök időkre. Nem hiszem, hogy Júdában a nemzeti párt, 
Jehójágim vagy Cidgijjáhu, ezeket az eszméket fogadták el, hitték; ők 
nyilván abban hittek, hogy az összeomlott Asszíria után most a biroda- 
lom nélküli szabadság fog következni. A szabadság mámora, a propa- 
ganda köde: ez homályosította el a látásukat? 

Függetlenség, talán még terjeszkedés is, felvirágzás: a nemzeti poli- 
tika, amit a jeruzsálemi establishment folytatott, az adott pillanatban és 
az adott nézőpontban nem látszott csalóka délibábnak. Jahve ott lakik 
a templomban. A szövetsége (berit) érvényben van. A nemzetközi hely- 
zet kedvező: Ninive elpusztult, Egyiptom segítséget ígér; most már nem 
hadsereggel, harci szekerekkel jön, csak virágkoszorús királyi látoga- 
tásra; a környező országok összefogása — szövetsége — kialakítható. A 
nemzeti politikának hagyományai voltak, sikereket ért el: csak folytatni 
kellett, amit Jósijjáhu elkezdett, továbbmenni a megkezdett úton. A 
jeruzsálemi vezető körök tévedése nemabban áll, hogy a 620 körüli évek 

és a következő egy-két évtized sikeres mini-nagyhatalmi szerepét esz- 
ményítették. A nemzeti párt botorsága — és tragédiája: nem vette észre, 
hogy a nemrég még sikeres politika most már: hajdani eszményekkel 
igazolt hazugság. A változatlan nemzeti eszmények körül elmozdult a 
világpolitika égboltja. 


VII 


A nemzeti bizakodásnak mindvégig voltak ebben az időszakban Júdá- 
ban ellenfelei is. Más szóval: hívei Babilónnak, akik azt tartották: meg 
kell hódolni. Azokat az adatokat, amelyek egy babilóni pártra — Babi- 
lónhoz húzó csoportokra — utalnak, a szakirodalom, érdekes módon, 
nem szokta önmaguk kedvéért tárgyalni vagy akár csak összegyűjteni. 
Lássunk néhányat közülük. A végső ostrom időszakában Cidgijjáhu fél 
megadni magát, nyíltan megvallja Jeremiásnak: fél azoktól a júdaiaktól, 
akik már korábban átálltak a babilóniakhoz (Jer. 38,19), nehogy "meg- 
csúfolják". Nebúkadreccar júdai foglyainak egy részét is minden bi- 
zonnyal azok tették ki, akik folyamatosan szöktek át, a politikailag 
megoldhatatlan problémára mintegy individuális megoldást keresve; 
ilyenlehetett, például, az a 832 jeruzsálemi, akik (mint Jer. 5229 mondja) 
Nebúkadreccar 18. esztendejében kerültek fogságba — azaz még a Jeru- 
zsálem elfoglalását megelőző évben. Egyébként hogy a dezertálás min- 
dennapos lehetett, Jeremiás esete mutatja. Jeruzsálem második, végső 
ostroma idején, amikor végre megérkeztek az egyiptomi felmentő csa- 
patok, és a babilóniak rövid időre visszahúzódtak a város alól, Jeremiás 
haza akart menni Anátótba, ott a főváros közelében. A király emberei 
elfogták, s azzal vádolták, hogy át akar szökni a babilóniakhoz (vö. Jer. 
37,11 skk.). Benjámin törzsi-közigazgatási területe, amelyhez Anátót 
tartozott, tehát már Jeruzsálem közvetlen környékeis, alighanem mind- 
végig a babilóni sereg fennhatósága alatt maradt, az egyiptomiak segít- 
sége mit sem ért (vö. Ezékiel 30,20 skk.). De az epizóddal most csak azt 
akarom bizonyítani, hogy Cidgijjáhu katonái nem külön rosszindulat- 
ból tekintették dezertőrnek Jeremiást: sokan keresték a megoldást ezen 
az úton. Dezertálás minden háborúban van, a "saját" táborunk ezt 
mindig elítéli, s ha módjában áll, megakadályozza, netán megtorolja; az 
"ellenség" ellenben buzdít rá, az igaz ügy melletti kiállásként méltá- 
nyolja, olykor — nem minden esetben — jutalmazza is. A klasszikus 
szöveghely az asszír főember beszéde i. e. 701-ben a körülzárt Jeruzsá- 
lem lakóihoz (Jes. 36,16 skk.), amelyhez asszír dokumentumok szolgál- 
nak, az érveléstilletően, hitelesítő párhuzamul. Júda utolsó évtizedében 
azonban más a helyzet. Az átállások, a hosszú időn át tartó háború és 
ostrom folyamatában: elfogadása a babilóni megoldásnak. Maga Jere- 
miás a meghódolást hirdeti, de hangsúlyosan mint politikát. A lákisi — 
mint Yigael Yadin újabban bizonyította: Lákisban (!) írt — levelek egyi- 

kébena város parancsnoka, már a babilóni hadműveletek idején, felrója, 
hogy némelyek szavai gyengítik vagy megbénítják az emberek kezét 
(6,5 skk.). Hasonló-vagy még súlyosabb- vádak hangzanak el Jeremiás 
ellen is (Jer. 384). De ezt a rendőrök hangoztatják. Olyanok is vannak, 
még a főemberek között is, akik a hivatalos politikától eltérő véleményt 
várnak el tőle (vö. Jer. 38,27 implikációját). Korábban, amikor a Babilón- 
ba küldött levelében Jeremiás azt tanácsolta a fogságban élőknek, épül- 
jenek be az ország (ti. Babilón) gazdaságába (Jer. 29,5 skk.), s az emig- 
ráció szélsőséges vezetői feljelentették ezért Jeruzsálemben a nemzeti 
párt vezetőinél, a legmagasabb rangú papok között is akadt, aki tájé- 
koztatta a vádról Jeremiást (Jer. 29,29). Akadt tehát, aki ellene volt a 
Jeremiás nézeteivel ellentétes irányú, a Babilón hatalmával dacolni 
próbáló nemzeti politikának, viszonylag békés időkben. Mindez nem 
közönséges intrika, nem hazaárulás: politikai irányzat. Voltak Júdában 
hívei a babilóni megoldásnak. 

Hogy Jeruzsálem lakosságát, a közvéleményt, mindvégig élénken 
foglalkoztatta minden a hivatalostól eltérő politikai nézet, s figyelt a 
nemzeti párt felfogását és politikáját támadó bírálatokra, talán kitetszik 
már abból is, hogy Jeremiás működése nem maradt visszhangtalan. 
Nemcsak pártfogói voltak: nyilván hívei is, tudni meg alighanem min- 
denki tudott róla. Talán részben éppen ezzel magyarázhatjuk, hogy 
beszédeiről és fellépéseiről olyan gazdag anyag maradt fenn a nevét 
viselő bibliai könyvben. A maga diktálta tekercs, addigi beszédeinek 
gyűjteménye, aránylag rövid irat lehetett, háromszor is fel tudták olvas- 
ni ugyanazon a napon (vö. Jer. 36,10, illetve, 15 és 21), nem lehetett 
"teljes" a bővebb második kiadás (36,32) sem. Következőleg, ami Jere- 
miás könyvében hitelesnek látszik, nem származhat csak és kizárólag a 
maga kiadta gyűjteményből. Sott vannak méga rövid prózai kivonatok, 
ott van élettörténete. Jeremiás közszereplésének emlékét részben a köz- 
vélemény őrizte meg, aligha támaszthatunk kételyt eziránt. Kitilthatták 
a templomból, letartóztathatták — nem is egyszer -, gúnyolhatták, Ha- 
nanja még megg is alázta, letörte nyakáról a jármot (28,10): Jeremiás 
mindig veszített, mindig alulmaradt. De a közönség mégis emlékezett 
arra, hogy valaki rendíthetetlenül kimondta, amit gondolt, kimondta a 
véleményét - s hogy ez később helyesnek bizonyult. Jeremiás beszéde- 
inek kettős hagyománya, az anyag java részén végighúzódó párhuza- 
mosság, maga a szöveg és a kivonatok: ez a párhuzamosság annyit 
jelent, hogy beszédeit megőrizte írás vagy hivatásos emlékezet, de őrizte 
szájhagyomány is, utóbbi leggyakrabban együtt, mint eredetileg volt, a 
történettel, vagy jobb, ha így mondjuk, a story-val, talán nem mindig 
egészen pontosan, de mindig hitelesen. Rukopiszi ne gorjat — olvashattuk 
egy regényben (A Mester és Margarita) . Nem szállel a szó sem, a kritikai: 
emléke marad. A levegőben: a légkörben. Mint tudjuk, ahagyományos 
héber szöveg, a textus masoreticus és a Septuaginta szöveghagyománya 

erősen különböznek egymástól Jeremiás könyvének egy részében a 
sorrendet illetően, de még tartalmilag is. Korábban azt hitték, ez utóla- 
gos szövegromlás, Jeremiás gumráni anyaga, ahol lehetőséget ad az 
egybevetésre, azt mutatja, hogy a szöveghagyomány e két ága megvolt 
már a héber hagyománybar, s korábbi is, mint gondolni lehetett. Hajlom 
a föltevésre, amely, persze, nem több, mint feltevés, hogy a héber 
Bibliában páratlan jelenség mögött végső soron Jeremiás recepciójának 
különleges jellege áll. 

Kortársai közül sokan ugyanúgy gondolkoztak, mint Jeremiás, még 
többen lehettek, akik mérlegelték a határozottan más véleményt. De 
tudhatta-e bárki, mi legyen? A Jahvéra hivatkozó nemzeti vezetés maga 
mögött tudhatta a hagyományokat. A birodalmi politika felszabadító- 
nak mutatta magát; s ott élt, a babilóni udvarban, a király is, Jehójákin: 
királyi fejadagot kapott. Fogoly volt-e, túsz, emigráns vagy vendég? Lett 
légyen akárhogy: később majd az ő nemzetsége fogja adni a királyi 
nemzetség - a dávidi királyok - legitimitását (vö. Máté 1,12 stb.). Kihez 
kell mármost igazodni? Tudhatta-e biztosan bárki is, melyik Jahve az 
igazi? Aki a templomban lakik, s örökre szóló házul választotta magá- 
nak a jeruzsálemi templomot? S akit végtére is a hivatott papjai hirdet- 
nek? Vagy pedig az a Jahve az igaz, aki egy békíthetetlen, egzaltált és 
folyton botrányokat okozó utcai próféta szájával hirdeti magát? 


VIII 


Konkrét politikai javaslataiban Jeremiás voltaképpen nem talált fel 
semmi szenzációsan újat. Ha önként megadod magad a babilóni vezé- 
reknek, életben maradsz, és a város sem lesz tűz martaléka — mondja 
Cidgijjáhunak (Jer. 38,17). Ahogyan a hódításnak: mintái vannak, már 
jó másfél évszázada, a fennmaradásnak is. Elébe menni annak, ami — 
példák mutatják — elkerülhetetlen. Jeremiás végeredményben azt a 
politikát hirdette, amelyet Nyugaton sok kis állam gyakorolt hosszabb- 
rövidebb időn át az asszírokkal szemben. De aminek még a gondolata 
is sértette a nemzeti-nagyhatalmi ábrándokat. 

Jeremiás nemzetközi tájékozottságát, politikai ítélőképességét bizo- 
nyítja, hogy jó időben felismerte, nyilván már valamikor a karkemisi 
csata éve táján, hogy Asszíria letűnte nem jelenti, vége lenne a mezopo- 
támiai hatalmak hódító-birodalmi terjeszkedésének. AhogyanII. Nabú- 
kudurri-uszur felszámolta a maradék Asszíriát, majd pedig Karkemis 
után visszaszorította Egyiptomot, s elkezdte a korábbi asszír hódoltság 
birtokba vételét a Nyugaton is: a történelemben gondolkodó vagy leg- 
alább a térség múltjának eseményeiről némi tájékozottsággal bíró józan 
elme számára Babilónnak ígérte a küszöbön álló s már el is kezdődött 
korszakot - ez Jeremiás jövendölésének híres hetven éve (29,10). Ne 

hallgassatok az álmaitokra, ne higgyetek a prófétáknak és a jósoknak, 
mert Jahve nevére hivatkoznak ugyan, de amit hirdetnek, ámítás (298 
sk.). Bár az események eleinte nem hoztak egyértelmű bizonyítékot, 
Jeremiás nem adta fel, s mondta, ami meggyőződése volt, konokul, 
egyre élesebben. 


IX 


Az utókor, napjaink történeti kutatása is rendszerint a tartalmi kérdést 
állítja aközpontba: hogy igaza volt-e Jeremiásnak, s az alternativa, amit 
hirdetett, sikeresebb lett volna-e. Többnyire azt becsülik Jeremiásban, 
azért dicsérik, mert a meghódolás szükségességét hirdette; végül is, 
igaza lett. Amit mondott, mind bekövetkezett, Babilón győzött, az 
álmait kergető király elpusztult. Ez a dicséret — számomra — majdnem 
ugyanaz, mint a kortársak vádja, hogy Jeremiás egy idegen hatalom 
ügynöke. Csakhogy Jeremiás nem azt hangoztatta: a júdai hazafiság és 
hazaszeretet kritériuma a hűség Babilónhoz. Számára Bábel királya, 
Nebúkadreccar Jahve szolgája csupán (vö. Jer. 259, kedvenc motivum 
lesz ez majd a kor politikai theológiájában, például a Babilónt meghó- 
dító Kürosznál). Eszköz, melyet Jahve felhasznál, hogy megfenyítse az 
ő népét, mert ez nem tartotta meg a szövetséget. Jeremiás számára a 
konfliktus nem Júda versus Babilón, hanem Júda versus Jahve. Nem 
Babilónérdekelte őt, s így vitájának kortársaival-számunkra- márnem 
a tartalmi elemei az érdekesek. A történetileg esetlegest nem tehetjük 
egyetemes normává. Meghódolni vagy ellenállni? Hol az egyikre van 
szükség és / vagy lehetőség, hol a másikra. Jól tudjuk, Jesája tekintélyét 
és örök dicsőségét az ellenállás támogatása szerezte meg, Szín-ahhé-eri- 
ba (Szanhérib) i. e. 701. évi ostroma idején. Hit Jahvében és ellenállás, a 
végsőkig (persze, a valóságban a megadás bizonyos, több mint szimbo- 
likus, elemeivel, plusz jó adag, mondjuk így, véletlen szerencsével): 
Hizgijjáhu és Jesája példája, ahogyan ezt a júdai hagyomány felmutatta, 
bizonyára ott lebegett a nemzeti eszmét dédelgető politikusok szeme 
előtt Jeremiás komor fenyegetései és meghódolást követelő beszédei 
alkalmából is. De a kettő, meghódolás vagy ellenállás, nem elvi alterna- 
tiva, hanem gyakorlati, s ha ebben gondolkodunk, nem jutunk tovább, 
mint a historizálás. Ne akarjuk eldönteni, utólag, mi lett volna a követ- 
kezménye az elutasított lehetőségeknek. 

Jeremiás. állásfoglalásában éppen az a jelentős, hogy állásfoglalás. 
Egyetemesérvényű benne, transz-kontextuális: hogy kimondta, ragasz- 
kodott hozzá, hirdette, amit Jahve a szájára adott — a véleményét. Mert 
kritikai lenni; mert akár egyedül maradni a kritikai véleményével. S 
éppen ez a kritika feladata, a mégoly végletes értelmiségi kritikáé. 
Független ítéletű személyek véleménye, amely élesen előrajzolja a cse- 
lekvés lehetséges alternativáit. Jeremiás esetében: minél kritikusabb a 

helyzet, annál fontosabb a kritika. Csak diverzifikált vélemények ere- 
dője adhatja a társadalmi cselekvés pillanatnyi lehetőségeinek optimu- 
mát vagy ahhoz közeli értékét. Az utolsó pillanatig is lehetett volna 
Jeremiás véleménye szerint dönteni, lehetett volna változtatni, módosí- 
tani. Ehelyett a nemzeti párt monopolizálta a döntést. 

Figyeljük meg, milyenrövidekJeremiás beszédei. Akár prózában, akár 
versben:alig két-háromlélegzetvétel. Mintha tudná: néhány mondatnyi 
ideje van (lesz) csupán, s máris jönnek az éber rendőr-papok, Pashúr ben 
Immér (Amarjá), Jahve házának főfelügyelője (Jer. 20,1), és markos 
legényei, hogy lefogják, megverjék, bezárják. Még ez előtt kell mindent 
elmondania! Üldözött utcai szónok, egzaltált és illegal. Mondanom se 
kell, a Jeremiást inzultáló rendőrök mellett — olykor már előbb is — 
mindig ott vannak a "próféták", a hivatalos derűlátás szószólói (róluk 
vö. Jer. 23), s mindig ott van a "nép" (így, együtt, például Jer. 26,7 sk.); 
nem haboznak, hogy "megragadják" Jeremiást. Más a véleménye, ne 
kelljen meghallgatni sem. Jeremiásnak ellenükre kell végigmondania, 
amit mondani akar. 

Már az ostrom idején, a Jeremiás ellen a helyszínen tétovázás nélkül 
intézkedő tisztek (!), utóbb jelentést tévén a királynak, az általuk kívá- 
natosnak tartott halálbüntetéshez kérték Cidgijjáhu beleegyezését (Jer. 
38,1 skk.). Jeremiás megbénítja a még a városban maradt katonák kezét; 
ez az ember nem a javát (salóm) akarja népünknek, hanem a vesztére 
tör. Hazaáruló, Babilón ügynöke; a város körülzárva, ezt jelentik a 
szavak. Ekkor kerül Jeremiás az őrségudvar agyagos ciszternájába. Az 
eltérő módon-—másként— gondolkodót mint árulót megbélyegző hatalmi 
apparátus áldozata. Már régóta jól ismert stratégiája a hatalomnak az 
ókori Kelet országaiban: a politikai véleménykülönbség kriminalizálá- 
sa. Ügynökről beszélni ott, ahol valójában a hivatalossal ellentétes 
felfogás van; idegen hatalom érdekeit szolgáló, tudatos, sőt megfizetett 
-— felbérelt -— bomlasztóról, egyszóval: árulóról, aki rosszat akar ennek a 
népnek. Holott: vélemények ütköznek meg. A döntés monopolizálása, 
a másként gondolkodás kriminalizálása: ha nincs Ebed-melek, mire 
a város elesik, a kritikai értelmiségi belefulladt volna a ciszterna 
iszapjába. 


X 


Jeremiás kritikája legelsőbeszédeibenméga belső viszonyokrairányult, 
morális jellegű volt: az istenkép, a szociális igazságosság foglalkoztatta, 
a Jósijjáhu-féle reformokéval közvetve vagy közvetlenül azonos célok. 
A külpolitika, Júda helyzete azi. e. 7. század végi birodalmi politikában, 
csak lassan és fokozatosan vált számára kardinális kérdéssé. Az "északi 
veszedelem" vagy "északról (jövő) pusztulás / romlás" (1,14; 4,6 stb.) 
még általánosságban mozgó emlegetésétől hosszú út vezetett odáig, 

hogy nyíltan és egyértelműen hirdesse: Adjátok meg magatokat Bábel 
királyának, és életben maradtok (27,17). Ezenközben Jeremiás fokoza- 
tosan marginalizálódott: ellenfelei (vagy elvbarátai, lásd fentebb, IV, 
mindegy, melyik, séppen eza lényeg) fokozatosan marginális helyzetbe 
szorították. Ha a két, gyökeresen más politikai principium, a kritikai 
értelmiségi, puszta szavával, és a hatalmi establishment, vezető embe- 
rei, papjai, prófétái, rendőr-papjai, az egész apparátus, összecsapnak, 
ha már össze kell csapniuk, nem kétséges: a hatalom győz. Jeremiás is: 
vitatkozni kell vele (18,18), ne higgye, ő az okos, másnak (papnak, 
tudósnak, prófétának) nincs és nem is lehet igaza. S aztán jön a fogjuk 
le, haljon meg, maradjon börtönben, ne tudja meg a nép, mit hirdet, még 
azt se, hogy egyáltalán: van. Kitiltották a templomból: a szilencium, 
tudjuk, annyit tesz, hogy megfosztották a nyilvánosan szólás intézmé- 
nyes formáitól — lehetőségétől, s más kérdés, hogy ő még így is talált 
magának formát, lásd a futólag már említett gesztus-metaforákat. Szin- 
te nyomon követhetjük, hogyan alakult ki az ötlet a még pusztán 
verbális példázatokból: az elrejtett öv (13,1 skk.), a borral töltött korsó 
(13,12 skk.); ezeket követi a lehetőség felismerése a fazekesműhelyben 
(18,1 skk.); s végül megvan a megoldás, hogyan szólhat a beszéd lehe- 
tősége nélkül, hogyan szerezhet magának közönséget a természetes: a 
templominélkül. Mint a tekercs-könyv is mutatja: mestere az új formák- 
nak. Nagy jelenetei úgyszólván egyszemélyes politikai happening-ek: az 
agyagedény földhöz csapása (19,1 skk.), a városkapun kívül ugyan, de 
nem közönség nélkül; és a két járom vagy hám, a fa és a még erősebb, 
a vas (27,1 skk,, illetve 28,12), Bábel igájának jelképe (mellesleg, mint 
már az asszírok birodalmi-függőségi frazeológiájában - aligha véletlen 
az egyezés). A gesztus-metaforák már nem maradnak megtorlatlanul. 
Nem maradhatnak: a templomból kitiltott Jeremiás megteremtette 
mondanivalójához a második nyilvánosságot. Az agyagedény után 
csak másnap jelenik meg Pashúr ben Immér, megvereti és egy éjszakára 
őrizetbe veszi (vö. 20,1 skk.). A járom kapcsán verésre nem került sor, 
legalábbis följegyzés nem készült ilyesmiről, de a hivatásos derűlátók 
nemcsak vitába bocsátkoztak Jeremiással: Hananja nyíltaninzultálta, az 
utcán (28,1 skk., kül. 28,10 sk.); a jelenet légkörét mi sem mutatja jobban, 
mint a záró megjegyzés: Jeremiás próféta továbbment. Ti. ami ebben a 
megjegyzésben nincs benne: hogy válaszolt volna. Nyilván nem volt 
módja; nem tehetett mást, mint hogy elmegy. Csak később adta meg a 
választ, a vasjárommal. Jeremiás marginalizálódása irreverzibilis folya- 
mat volt. Minél élesebb Jeremiás kritikája, annál jobban elszigetelik, 
annál inkább elzárják attól, hogy befolyásolja a közvéleményt, netán a 
döntéshozókat. S ugyan kik? Jeremiás könyve alapján még némi bibliai 
proszópographiais lehetséges. A derűlátó Hananja templomi próféta volt, 
aki a templomban, papok jelenlétében mondta el beszédét. Talán a fia 
is, de unokája mindenesetre, az őrségben szolgált (Jer. 37,13), ő az, aki 

majd a dezertálás vádjával letartóztatja Jeremiást. A monopolhelyzet- 
ben lévő, magának hegemóniát igénylő, vagyis uralkodó hivatalos fel- 
fogás — papok, próféták, rendőrök — nem tűrik a bírálatot. Hogyan 
tűrnék élet-halál helyzetben? Jeremiás mondja: Ki fogják szórni sírjaik- 
ból Júda királyainak csontjait (8,1). Felségsértés! Járommal a nyakában 
járkál Jeruzsálem utcáin a Babilón-ellenes szövetség kongresszusa ide- 
jén, gúnyolva a szövetségesek célját és reménységét. Támadja az ország 
szövetségi kapcsolatait! Mondja: Adjátok meg magatokat Bábel királyá- 
nak, hogy életben maradjatok, mondja a papoknak és a népnek (27,10), 
de mondja a királynak is (38,17); a Babilónba került júdaiaknak pedig: 
Törekedjetek arra, hogy a javára (salóm) legyetek a városnak (a Septua- 
ginta fordítása szerint, nota bene: országnak), ahová Jahve fogságba vitt 
titeket, és imádkozzatok érte, mert ama város java a ti javatok is (29,7). 
Hazaáruló! Babilón ügynöke! 


XI 


Babilón ügynöke? Maga Jeremiás felelt rá: magatartásával, elhatározá- 
sával, további sorsával. Az ostromló babilóni sereg betört Jeruzsálembe 
(Nabú-kudurri-uszur 19., Cidgijjáhu 11. éve, IV. hó (tammúz) 9 — (?) i. 
e. 586. július 18), a menekülő királyt foglyul ejtették, a várost és a 
templomot feldúlták, felgyújtották (V. hó (áb) 7 / 10 -i. e. 586. augusz- 
tus), az országot átmenetileg a megszálló hadsereg legmagasabb rangú 
főtisztjeiből alakult katonai kormányzat irányítása alá rendelték (Jer. 
39,3), s kezdetét vette a pax Babyloniaca kialakítása, Jeruzsálemben már 
a lakosságot fogdosták össze az utcákon a babilóniak (fer. 399; 40,1), 
gyűjtötték a foglyokat, akiket majd visznek Babilóniába, munkára (Jer. 
399 -52,15, t. k. "képzett mesteremberek", háommán, az akkádból átvett 
ummánu szóval). Ezekben a napokban Jeremiás a babilóni király főem- 
berei elé került. Két tudósítás áll rendelkezésünkre. Az egyik szerint a 
Babilóniába átttelepítendő foglyok soraiban ismerték fel, s a trénből 
emelték ki (40,1). A másik szerint a katonai kormányzók szabadították 
ki az őrségudvarból, ahol az ostrom utolsó időszakában fogolyként 
őrizték (38,14). Arrólis tudni vélnek, hogy Nebúkadreccar külön paran- 
csot adott a testőrparancsnoknak, mindenképpen kutassa fel Jeremiást, 
ne engedje, hogy bántódása essék, amit kíván, teljesítse (39,11 sk.). A 
testőrparancsnok, bizonyos Nabú-zér-iddin (Nebúzaradán), birtoká- 
ban volt a helyzet megítéléséhez szükséges információknak. Hosszú 
volt az ostrom, nagy volt a mozgás a babilóni sereg felé (szökések, 
foglyok). Az illetékes babilóni tisztek jól tudták: Jeremiás mindvégig 
mellettük agitált. A mi emberünk! Bizalmasunk lehet! A megszálló 
csapatok tisztjeinek nyilván pontos jegyzékük volt nyílt vagy titkos 
párthíveikről az elfoglalt városban, s utasításuk, hogy Babilón barátai- 

val bánjanak jól. Nebúzaradán kihallgatásra rendelte a foglyot: maga 
elé vitette, mert hogy Jeremiás még bilincsben volt (vö. Jer. 40,4). Emlé- 
keztette arra, szinte magának Jeremiásnak a korábbi szavaival, hogy az 
országra nem más: Jahve hozta ezt a veszedelmet, mert Júda vétkezett 
ellene, s nem hitték, hogy amivek fenyegeti őket, tényleg megteszi 
(40,2). Csak mellékesen, figyeljünk azért a fogalmazásra: "Vétkeztetek." 
Tehát azért ti, júdaiak; azaz Jeremiás is. Ugyanakkor láthatóan tetszik 
Nebúzaradánnak, hogy az elfoglalt város istenére hivatkozhat. Babilón 
igaz ügyet segített győzelemre, azt, amelyért a júdai nép legjobb fiai, 
Jeremiás is küzdöttek. Mindenesetre, Jeremiás végül majd élelmiszer- 
ellátmányt kap, és valami ajándékot (40,5). A lényeg azonban: különle- 
ges érdemeire tekintettel, jutalomképpen maga dönthet a jövőjét illető- 
en. Bábel királyának szolgálatába állhat, akár Babilónba is mehet — ez 
esetben nyilván nem mint fogoly, hanem mint tisztviselő, akikből bizo- 
nyára, s mint Dániel könyvéből tudjuk is (2,1 skk. stb.), nem egy volt 
már ekkor magas rangban Babilónban. Vagy pedig teszi, amit jónak lát; 
most már szabad, leveszik róla a bilincset is. Nyitva áll előtte az egész 
ország (404 sk.). Jeremiás úgy döntött: otthon marad, mégpedig Gedal- 
jáhu, az újkormányzó környezetében. 

Aki valóban félreismerte a helyzetet, félreértette Jeremiás politikai 
kritikáját, nem is a közvetlen ellenfél volt, a nemzeti párt: a felszabadí- 
tó-hódító, Nabú-kudurri-uszur. Kritikus ellenfele Babilónellenségének: 
Jeremiás nem Babilón érdekeit képviselte. Nem a birodalmi politika 
ügynöke volt, de még csak a híve sem. Nem Bábel uralmát akarta. Az 
élet pártján állt, népének megmaradását akarta. Válasza a babilóni 
testőrparancsnok kitüntető ajánlatára, hogy elutasította a direkt együtt- 
működést Babilónnal, visszafelé is minősítő érvényű döntés: egész 
magatartását, politikai kritikáját minősíti. Bábel a Jahve eszköze; de 
Bábel nem megoldás. 

És ezzel vége is a Jeremiás-történetnek. Jeremiás — láttuk — értelmisé- 
gi, az értelmiségi egyik típusa. A nemzeti és birodalmi politika erőteré- 
ben nem vált eszközévé egyiknek sem: ítéletében független tudott ma- 
radni. Kritikai, mint ahogyan elhivatása szólt (1,10): Kirendellek a mai 
napon a népek fölé és országok fölé, hogy tiporj és irts, hogy rombolj és 
pusztíts, hogy építs és ültess. Jeremiás az értelmiségi egyik típusa: a: 
kritikai értelmiségi — az autonom személyiség. 


IRODALMI TÁJÉKOZTATÓ 
A fenti dolgozat gondolatai azokban az egyetemi előadásaimban gyökereznek, 
amelyeket a múlt három tanév során tartottam részben Budapesten, részben 
pedig Portlandban (Portland State University, Portland, Oregon, USA); mind 


ókori keleti történeti előadások, mind héber szövegolvasási órák, mely utóbbiak 

éppen Jeremiás könyvével foglalkoztak. A tanítás, jól tudjuk, mindigis kétirányú 
szellemi érintkezés; ez esetben a szokottnál is erősebben érzem, hogy az interp- 
retáció lényeges pontokon lekötelezettje tanítványaim és hallgatóim érdeklődé- 
sének és felkészültségének, vitatkozó kérdéseiknek és a gondolkodást serkentő 
kételyeiknek. Ez a lekötelezettség mondatja velem: óráimon többet tanultam, 
mint amennyit tanítottam - s azt hiszem, ennek így kellett lennie. — A kéziratot 
jelen formájában, mindössze — terjedelmi okokból — némi technikai rövidítéssel, 
felolvastam az Ókortudományi Társaság 1985. évi közgyűlésén, 1985. május 17-én. 
Ebből az alkalomból a Társaság megtisztelt azzal, hogy nekem ítélte a legmagasabb 
kitüntetését, az Ábel Jenő-emlékérmet; a megtiszteltetésért őszinte hálát érzek. 

Dolgozatom jellegét tekintve nem látom szükségesnek, hogy a szöveget min- 
den ponton az előmunkálatokat regisztráló és a párhuzamos véleményeket jelző 
bibliográfiai lábjegyzetekkel lássam el. Ezért a továbbiakban egy-két kiegészítő 
tárgyi megjegyzés mellett — csupán azokat a fontosabb új szakmunkákat emlí- 
tem meg, amelyek szövegmagyarázataim kialakulására közvetlenül is befo- 
lyással voltak, illetve felfogásomat további érvekkel támaszthatják alá vagy 
pedig vitás kérdésekben részletesebb tájékoztatással szolgálnak. 

A kommentárok közül a legtöbb haszonnal John Bright erősen történeti 
érdeklődésű munkáját forgattam, Jeremiah (The Anchor Bible, 21) (1965) (Garden 
City, NY: Doubleday, 1981). Újabb anyagot is ad már John A. Thompson, The 
Book of Jeremiah (New International Commentary) (Grand Rapids, MI: Eerdmans, 
1980). — (P.S. "92/02/04: William L. Holladay hatalmas kommentárja: Jeremiah, 1-2 
(Hermeneia) (Philadelphia, PA: Fortress Press, 1986, 1989), már csak a jelen cikk 
megjelenése után látott napvilágot; minthogy a fenti szövegen nem akartam változtat- 
ni, csak utalok rá: évtizedekre ez lesz a Jeremiás-kutatás legfőbb segédeszköze.)] 

Júda utolsó évtizedeinek történetét, amelyhez Jeremiás könyve a legfőbb 
forrás, minden Izráel-történet részletesen tárgyalja. Az összefoglalások közül 
különösen értékes Martin Noth, J. Bright, Sigíried Herrmann stb.; J. Bright 
könyve magyarul is: Izráel története (Budapest: Zsinati Iroda Sajtóosztálya, 1977), 
de angolul időközben javított kiadásban (3. kiadás, Philadelphia: Westminster, 
1981), Jeremiás korához lásd 324 skk., 333 skk. Gazdag anyagot tartalmaz egy 
történeti kézikönyv: J.H. Hayes - J.M. Miller, Eds., Israelite and Judaean History 
(Philadelphia: Westminster, 1977), p. 469 skk. (B. Oded). A kortörténethez, és 
Jeremiás történeti hátteréhez is, a forrásanyagot Abraham Malamat gyűjtötte 
össze a legteljesebben és dolgozta fel koherens rekonstrukcióvá: "Jeremiah and 
the Last Two Kings of Judah", Palestine Exploration Ouarterly 83 (1951), 81-87; 
"The Last Kings of Judah and the Fail of Jerusalem", Israel Exploration Journal 18 
(1968), 137-156; "The TwilightofJudah: In the Egyptian-Babylonian Maelstrom", 
Vetus Testamentum, Suppl. 28 (Leiden: Brill, 1975), 123-145; "The Last Years of the 
Kingdom of Judah", in A. Malamat, Ed., The Ageofthe Monarchies: Political History 
(Jerusalem: Massada, 1979), 205-221. 

A korszak pontos kronológiáját egyelőre nem sikerült megállapítani. Egyetlen 
biztos dátum áll rendelkezésünkre, a Babilóni Krónika adata Jeruzsálem (első) 
elfoglalásáról. A szöveget évekkel ezelőtt Donald J. Wiseman adta ki (Chronicles 

of Chaldaean Kings, London: British Museum, 1956), s annak idején hatalmas 
irodalom keletkezett körülötte; újabb kiadása A. Kirk Grayson, Assyrian and 
Babylonian Chronicles (Texts from Cuneiform Sources, 5) (Locust Valley, NY: [.J. 
Augustin, 1975), p. 99 skk. (Chronicle 5). Az egyéb eseményekre vonatkozó 
forrásokban több - feloldhatatlan -— ellentmondás van. A júdai királyok uralko- 
dásának időtartamára vonatkozó adatokat hitelesnek fogadhatjuk el, eztnemrég 
meggyőzően bizonyította J. Reade, "Mesopotamian Guidelines for Biblical Chro- 
nology", Syro-Mesopotamian Studies 4, 1 (Malibu: Undena, 1981), de lényeges 
részletkérdéseket még így sem oldhatunk meg. Ilyen a megiddói csata dátuma, 
amelynél i. e. 609 könnyebben egyeztethető a babilóni eseménytörténettel, vi- 
szont ellentmond az uralkodási időtartam-számításoknak, amelyek inkább i. e. 
608 mellett szólnak. S ilyen megoldhatatlan — igen fontos — részletkérdés Jeruzsá- 
lem második, végső elfoglalásának dátuma, amely a fent közölt átszámításhoz 
képestegy más évszámítást véve alapul, már egy évvel korábbra, i. e. 587 nyarára 
(augusztus 25) esnék. Csak két munkát említek, amelyek a számba jöhető érveket 
világosan fejtik ki: a) 587: E. Kutsch, "Das Jahr der Katastrophe: 587 v. Chr.", 
Biblica55 (1974), 520-545;b) 586: K.S. Freedy - D.B. Redford, "The Datesin Ezekiel 
in Relation to Biblical, Babylonian and Egyptian Sources" , Journal of the American 
Oriental Society 90 (1970), 462-485. Non liguet. A kronológiai hagyomány ellent- 
mondásait legutóbb A.R. Green cikke tárgyalta: "The Chronology of the Last 
Days of Judah: Two Apparent Discrepancies", Journal of Biblical Literature 101 
(1982),57-73. Magam a későbbi dátum híveihez csatlakozom; eszerint Jeruzsálem 
ostroma, az egyiptomi felmentő sereg rövid és eredménytelen interludium-át is 
számolva, Cidgijjáhu 9. évétől, X. hó (tébét) 10 — i. e. 588. január 15-től mintegy 
két és fél éven át tartott, eleinte nyilván nem túl nagy erőkkel. Az események, 
amelyekről ebből az időszakból Jeremiástól, Ezékieltől s egyéb forrásokból tu- 
dunk, megtöltik a talán hosszúnak látszó időt. A kronológia bizonytalansága 
fenti elemzéseimet nem érinti, legfeljebb annyiban, hogy ha hosszú ostrommal 
számolunk, Jeremiás politikai kritikáját nem magyarázhatjuk pánikkal, s így 
jelentőségét is nagyobbnak kell látnunk. 

Jeremiás helyzetét a prófétai hagyományban legjobban Gerhard von Rad 
világította meg, történeti módszerekkel, kitűnő könyvében, Theologie des Alten 
Testaments, II (München: Kaiser, 1962), p. 203 skk. Magam sokat köszönhetek 
Robert R. Wilson elemzéseinek, könyve hosszú idő óta a legfontosabb munka a 
bibliai prófétákról: Prophecy and Society in Ancient Israel (Philadelphia: Fortress 
Press, 1980), kül. p. 231 skk. 

A templomi beszéd hátteréhez lásd J.A. Wilcoxen, "The Political Background - 
of Jeremiah"s Temple Sermon", in: A.L. Merrill — Th.W. Overholt, Eds., Scripture 
in History and Theology (Essays J.C. Rylaarsdam) (Pittsburg, PA: Pickwick, 1977), 
151-166. A megiddói csatát politikai vonatkozásaiban A. Malamat tárgyalta, 
"Josialvs Bid for Armageddon", Journal of the Ancient Near Eastern Society of 
Columbia University 5 (1973), 267-279, és "Megiddo, 609 B.C.: The Conflict Re-Exa- 
mined", in: János Harmatta - G. Komoróczy, Eds., Wirtschaft und Gesellschaft im 
alten Vorderasien (Budapest: Akadémiai Kiadó, 1976), 445-449. 

Jeremiás működésének kezdetét a közfelfogáshoz képest sokkal későbbre, az 
i. e. 620-as évek helyett csak a megiddói csata utáni időre teszi Ch. Levin, "Noch 
einmal: Die Anfánge des Propheten Jeremia", Vetus Testamentum 31 (1981), 
428440. Eszerint a próféta alkalmasint fiatalabb volt, és nem lehetett kortársa 
Jósijjáhu reformjainak. Ha így van is (miért ne lehetne?), nem kétséges, Jósijjáhu 
reformjainak szellemét képviselte — különben nem tenné maga a könyv pályája 
első szakaszát Jósijjáhu idejére (vö. 1:2, 3:6, 25:3, 36:2, utóbbi különösen fontos). 

Jeremiás nevéhez lásd Harmatta János, Acta Antigua Hung. 7 (1959), p. 404 — 
AMTAI. Oszt. Közl. 16 (1960), p. 355; Wolfram von Soden, Ugarit-Forschungen 2 
(1970), p. 272. 

Jeremiás elődeit illetően: Nemrégiben G.G. Swaim behatóan vizsgálta Hósea 
politikai nyilatkozatait: "Hosea the Statesman", in: G.A. Tuttle, Ed., Biblical and 
Near Eastern Studies (. ..) W.S. LaSor (Grand Rapids, MI: Eerdmans, 1978), 177-183, 
államférfinek mutatván be őt is - azt hiszem azonban, hogy az anyag csak ahhoz 
elég, hogy politikusnak lássuk Hóseát, ez pedig nyilvánvaló. 

Hahn István cikke: "A próféták forradalma", in: Az Izraelita Magyar Irodalmi 
Társulat Évkönyve (1948), 151-181. A legfrissebb szakirodalomból: Morton Silver, 
Prophets and Markets: The Political Economy of Ancient Israel (Boston, etc.: Kluwer- 
Nijhoff, 1983); az izgalmas és meggyőző könyvben egy jól képzett modern 
közgazdász tárgyalja az ókori Izráel gazdaságtörténetét, s bár a címben a próféták 
szó tulajdonképpen csak jelképes, a szerző gazdaságtörténeti hátteret tud rajzol- 
ni, többek között, a próféták szociális kritikája vagy éppen Jósijjáhu kultikus 
reformjai mögé. Jeremiáshoz lásd különösen p. 140 skk. 

Jeremiás tekercs-könyvénektartalmát—a könyv idesorolandó részleteit—csak 
hipotetikusan tudjuk meghatározni, s a föltevések mindig bizonytalanok marad- 
nak. Szövegkritikai módszerrel mintegy 250 vers tekinthető ide tartozónak, vö. 
William L. Holladay, "The Identificatoin of the Two Scrolls of Jeremiah", Vetus 
Testamentum 30 (1980), 452-476. A hasáb (delet) szokásos terjedelme alapján ennél 
jóval terjedelmesebb tekercset (megilla) tart elképzelhetőnek R.L. Hicks, "Delet 
and megillak. A Fresh Approach to Jeremiah XXXVI", Vetus Testamentum 33 
(1983), 46-66. Ezekhez képest az én érvem egy harmadik nézőpontot jelent; igaz 
viszont, hogy a háromszori felolvasás adata önmagában nem elég a terjedelem 
közelebbi meghatározásához. Az általános háttérről jó tájékoztatást ad D.J. Wi- 
seman, "Books in the Ancient Near East and in the Old Testament", in: P.R. 
Ackroyd - C.F. Evans, Eds., The Cambridge History of the Bible, I (Cambridge: 
Cambridge Univ. Press, [1970], paperback reprint: 1980), 30-48. Az értelmiségi 
szerepekhez és a transz-kontextuális kifejezéshez lásd Konrád György - Szelényi 
Iván, Az értelmiség útja... (Bern: Európai Protestáns Magyar Szabadegyetem, 
1978), p. 28 skk. 

A Sáfán-család és Jeremiás kapcsolata feltűnt a midrás tudósainak is, volt, aki 
Sáfánt Ezra és R. Agibához hasonlította, nélkülük elveszett volna a Tóra; lásd 
B.Z. Luria, "Jeremia 26 und die Familie Schafan", Beth Migra 89 /90 (1982),97-100 
(ivr.), aki felhívja a figyelmet arra is, hogy a család Hizgijjáhu óta, tehát Sáfánnal 
már mintegy háromnegyed évszázada, udvari / templomi írnok (szófér). Néme- 

lyek felteszik, hogy Jeremiás apja, Hilkijja (fer. 1:1), azonos a Jósijjáhu korabeli 
Hilkijja tőpappal, aki a templomban megtalálta a reformokat elindító Tóra-teker- 
cset (II Kir. 22:8 skk.); ez lehetséges, de a névazonosságon kívül semmi támpontja 
nincs, így nem szabad építeni rá. Gedaljáhu pecsétnyomóját (Lákis) történeti 
összefüggéseiben tárgyalta Roland de Vaux, "Le sceau de Godolias, maitre du 
Palais", Revue Bibligue 45 (1936), 96-102. 

Asszíria széthullásának eseménytörténetéhez lásd legutóbb J. Reade, Journal 
of Cuneiform Studies 23 (1970), 1-9; és H.W.F. Saggs, The Might That Was Assyria 
(London: Sidgwick éz Jackson, 1984), p. 117 skk. Jósijjáhu politikájának külpoli- 
tikai hátteréhez vö. F.M. Cross — D.N. Freedman, "Josiah"s Revolt against Assy- 
ria", Journal of Near Eastern Studies 12 (1953), 56-58; M. Cogan, Imperialism and 
Religion: Assyria, Judah and Israel in the Eighth and Seventh Centuries B.C.E. (Misso- 
ula, MO: Society of Biblical Literature, 1974). Az i. e. 7/6. század fordulója körüli 
évtizedek régészeti kutatásához lásd Ephraim Stern ismertetését: "Israel at the 
Close of the Period of the Monarchy: An Archaeological Survey", The Biblical 
Archeologist 38, no. 2 (1975), 26-54; illetve, Jeremiás könyve.rendjén, G. Cornfeld 
-D.N. Freedman, Archaeology ofthe Bible: Book by Book (San Francisco, etc.: Harper 
$z Row, 1976), p. 167 skk. 

H. Nabú-kudurri-uszur (Nebúkadreccar) jeruzsálemi politikáját gazdag iro- 
dalom tárgyalja. Jeremiás könyvének adatait elemzi F.C. Fensham, "Nebukad- 
rezzar in the Book of Jeremiah", Journal of Northwest Semitic Languages 10 (1982), 
53-65. - Ami a király nevének babilóni és bibliai formáját illeti, A. van Selms 
bizonyítani próbálta, hogy a héber Bibliában egyébként használatos Nebúkad- 
neccar forma, az r / n hangcsere, gúnyos torzítás eredménye, lásd "The Name 
Nebuchadnezzar", in: M.S.H.G. Heerma van Voss, Ed., Travels in the World of the 
Old Testament. Studies (...) M.A. Beek (Assen: Van Gorcum, 1974), 223-229; min- 
denesetre, Jeremiás (és Ezékiel) névhasználata a lehető legközelebb áll az eredeti 
babilóni formához. — Ugyanígy igen jól értesült forrásnak kell tekintenünk 
Jeremiás könyvét Babilón hódítási stratégiáját illetően is. Kivált erről a kérdésről 
szól Elias J. Bickerman fontos cikke: "Nebuchadnezzar and Jerusalem", Procee- 
dings ofthe American Academy of Jewish Research 46 / 47 (1979 /80), 69-85; és babilóni 
háttérrel William W. Hallo, "Nebukadnezar Comes to Jerusalem", in: Jonathan 
V. Plaut, Ed., Through the Sound of Many Voices (Writings Contributed on the 
Occasion of the 70th Birthday of W. Gunther Plaut) (Toronto, 1982), 40-57. — 
Babilón és Egyiptom viszonyát, s így Júda külpolitikai helyzetét a szóban forgó 
időszakban igen sokirányú forráskutatással és kritikával tárgyalja Anthony Spa- 
linger, "Egypt and Babylonia: A Survey (c. 620 B.C. — 550 B.C.)", Studien zur 
altügyptischen Kultur 5 (1977) 221-244. — A Nabú-kudurri-uszur elleni összeeskü- 
vés babilóni forrásait kiadta Ernst Weidner, "Hochverrat gegen Nebukadne- 
zar IL, ein Grosswürdentráger vor dem Königsgericht", Archiv für Orientfors- 
chung 17 (1954/56), 1-9; lásd még Elizabeth N. von Voigtlander, A Survey of 
Neo-Babylonian History (Diss, Univ. of Michigan, 1963) (Univ. Microfilms, no. 
64-8220), utóbbi részletesen tárgyalja a számomra itt fontos nyugati eseménye- 
ket is. 

Ha csak hipotézisként is, érdemesnek látszik megfogalmazni egy gondolatot, 
amely a hagyományostól némileg különböző megvilágításba állíthatja Júda ve- 
zető köreinek nemzeti lelkesültségét az i. e. 590-es évek második felében, a 
babilóni ostrom és Cidgijjáhu trónra lépése (597) utáni időszakban. Az asszír 
birodalmi hódítás gyakorlatából jól ismerjük azokat az eljárásokat, amelyeket az 
érintett területek adminisztrativ kezelésére alkalmaztak, az ismertetendő formá- 
ban legkésőbb az i. e. 8. század közepétől kezdődően. A hadsereg (1) első ízben 
beérte a zsákmánnyal vagy rendszeres évi adót vetett ki a meghódított területre, 
de a helyi hatalmi és igazgatási strukturát érintetlenül hagyta; ezt követte (2) egy 
asszírbarát helyi politikus trónra ültetése a régi és engedetlen király helyett, 
esetleg annak családjából, az adó maradt vagy növekedett; az adott ország (3) 
teljes bekebelezésére csak végsőesetben kerültsor, ez viszont már azzal járt, hogy 
az országot átszervezték asszír tartománnyá vagy odacsatolták valamelyik már 
meglévő tartományhoz, s élére asszír helytartót neveztek ki. Hogy az alacso- 
nyabb fokozat helyére magasabb fokozatú függést vezessenek be, mindig külön 
ok kellett, rendszerint lázadás — persze, az ilyesmi igazán könnyen adódott. Ez 
a gyakorlat Babilón rövid történelme és már eleve viszonylag nagy kiterjedésű 
birodalma esetében nem mutatható ki tiszta formában, de minthogy logikailag 
is egymást követő lépésekről van szó, számolhatunk azzal, hogy ők is többnyire 
hasonló módon jártak el. Babilóni szempontból nézve, Cidgijjáhu kinevezése 
nagyjából a 2. fokozatnak felet meg. Ez annyit jelentett, hogy a babilóniak nem 
szóltak bele az ország politikájának részleteibe, csupán arra ügyeltek, hogy 
lényeges érdekeiket ne érje sérelem. De szemüket azért rajta tartották az orszá- 
gon, nyilván voltak informátoraik a helyi politikusok között, olykor a királyt 
vagy követeit is maguk elé rendelték Babilónba ad audiendum verbum. Ha bármi 
gyanús történik, nem haboztak volna, hogy útnak indítsák a hadsereget: tartsa 
fenn vagy állítsa helyre a rendet — végül is ez történik majd pár év múlva. (De a 
Babilónba rendelésre vö. Jeremiás furcsa adatát Cidgijjáhu esetleges babilóni 
útjáról, 51:59, amely éppen a Nabú-kudurri-uszur elleni összeesküvés körüli 
időkre esett volna, a Jeremiás könyvében szereplő dátum szerint i. e. 594/593-ra 
- a királlyal ment az "ajándékok" [Septuaginta] — adók [7] tisztje is. A párhuza- 
mos források csak követekről tudnak, Jer. 29:3 stb.) Ezzel szemben az 597. év 
eseményeit Júda vezető körei talán kissé másképpen értékelték. Az ország és a 
főváros sokat szenvedett, a király (Jehójákin) fogságba került: de a babilóni 
csapatok kivonultak az országból, s az új király is Jósijjáhu fia, Dávid leszárma- 
zottja. Ami történt, Jahve büntetése — ám ezzel vége Jahve haragjának, vége a 
büntetésnek. Némi túlzással talán, de nem egészen jogtalanul, azt mondhatjuk, 
hogy a szövetség-theológia és a Jósijjáhu reformjai szerinti Jahve-vallás foglyai 
voltak. Ellenfelük, Jeremiás viszont történeti perspektivában gondolkodott, s 
láthatta, hogy az egyensúly, ami 597-ben kialakult, ingatag. A babilóniak mindig 
is a birodalmi politika kicsiszolt logikáját követték; Jeremiás — úgy vélem — 
legalábbis sejtette, hogy van valami ilyen logika. 

II. Pszammétichosz szíriai látogatásához lásd legutóbb A. Spalinger, i. m., p. 
233 sk. Az idevágó forrást magyarul Wessetzky Vilmos ismertette, Antik Tanul- 


207 


mányok 7 (1960), p. 133skk., a kérdéses rész: p. 149. Szíria Haru (hr) neve mögött, 
mint említettem, természetesen, az elő-ázsiai "hurri" népnév áll. 

Az asszíroktól való megszabadulás öröméhez, a szabadság-mámorhoz és a 
felszabadítás propagandisztikus hangsúlyozásához lásd E.T. Bickerman, i. m.; A. 
Leo Oppenheim, "Neo-Assyrian and Neo-Babylonian Empires", in: H.D. Las- 
well, et al., Eds., Propaganda and Communication in World History, I: The Symbolic 
Instrument in Early Times (Honolulu: U. Press of Hawaii, 1979), 111-144; Mario 
Liverani, "The Ideology of the Assyrian Empire", in: Mogens T. Larsen, Ed., 
Power and Propaganda. A Symposium on Ancient Empires (Mesopotamia. Copenha- 
gen Studies in Assyriology, 7) (Copenhagen: Akademisk Forlag, 1979), 297-317. 
NH. Nabú-kudurri-uszur feliratát, amelyet itt csak parafrázisban idézek (IX. ha- 
sáb), kiadta F.H. Weissbach, Die Inschriften Nebukadnezars IIim Wadi Brisa und am 
Nahr el-Kelb (Leipzig: Hinrichs, 1906); az idevágó szakasz modern fordítását adja 
A.L. Oppenheim, in: James B. Pritchard, Ed., Ancient Near Eastern Texts Relating 
to the Old Testament (3. kiadás, Princeton, NI: Princeton U. Press, 1969), p. 307. 

Az asszír udvari méltóság érveihez, amelyekkel ez i. e. 701-ben a körülzárt 
Jeruzsálem lakóit -— Jesája könyve szerint (i. h.) - a megadásra próbálta rávenni, 
asszír szövegekből közöl párhuzamokat Ch. Cohen, "Neo-Assyrian Elements in 
the First Speech of the Biblical Rab-Shage", Israel Oriental Studies 9 (1979), 32-48. 
Egy fontos részlethez vö. Komoróczy G., in: Rapcsányi László, szerk., A Biblia 
világa (2. kiadás, Budapest: MRT ér Minerva, 1973), p. 87 sk. Nagyobb összefüg- 
gésben lásd még legújabban Peter Machinist, " Assyria and Its Image in the First 
Isaiah", Journal of the American Oriental Society 103 (1983), 719-739. 

A lákisi levelek történeti és régészeti környezetének új értelmezését adja 
Yigael Yadin, "The Lachish Letters — Originals or Copies and Drafts?", in: H. 
Shanks — B. Mazar, Eds., Recent Archaeology in the Land of Israel (Washington, D.C.: 
Biblical Archeology Society, 1984), 179-186. Bizonyítja, hogy az osztrakonokon 
fogalmazványok és levélrészletek állnak (több osztrakon ugyanabból a törött 
korsóból való), s eszerint a leveleket nem Lákisba küldték, hanem ott helyben 
írták. Vö. még O. Borowski, "Yadin Presents New Interpretation of the Famous 
Lachish Letters", Biblical Archaeology Review 10, no. 2 (1984), 74-77. Magyarul, a 
levelek szövegéhez is, lásd Balázs György, Egy feltárt bibliai város (Budapest, 
1940). 

A Jehójákin babilóni fogságával kapcsolatos ékírásos okmányokat kiadta E.F. 
Weidner, "Jojachin, König von Juda, in babylonischen Keilschrifttexten", in: 
Mélanges syriens offerts á M. René Dussaud (Paris, 1939), II, 923-935. Az agyagtáb- 
lákona királynak és családjának kiosztott fejadatokat regisztrálják, Nabú-kudur- 
ri-uszur 10. és 35. éve, i. e. 595/594 és 570/569 között különböző időpontokban. 
Jehójákin mint Júda királya szerepel rajtuk. Az adagokat, mint Mezopotámiában 
minden hasonló juttatást, bért, fizetséget, havonta volt szokás kiosztani. Ugyan- 
ilyen ellátmányban részesült, például, a filiszteai Asgalón királya (a várost 
Nabú-kudurri-uszur i. e. 604 őszén foglalta el, tengerparti hadjárata során, amely 
hadjárat, haneméppen Asgalón eleste, okul szolgált Jehójágimnak—emlékszünk 
-— a templomi böjt meghirdetésére, s így Jeremiásnak a tekercs-könyv felolvasta- 

tására), továbbá föníciai városok, Élám, Média, Perzsia (Parszumas), Egyiptom, 
Ciprus (Iadnana) és Iónia (Iaman) stb. királyai vagy előkelőségei is. A jegyzékek 
puszta létearra vall, hogy Babilónia ahagyományokhoz képestigenis méltányol- 
ta a neki meghódolók politikai gesztusát, Jeremiás nem a levegőbe beszélt, 
amikor a meghódolóknak életben maradást ígért. Babilón ezeket az embereket 
eltartotta (vö. II Kir. 25,27 skk., Jehójákinról). Föltehetően azzal számolt, hogy 
esetleg majd felhasználhatja őket, ha netán hozzá hűséget mutató politikusokra 
lesz szükség, a hadsereg előretörése folytán. Akik Bábel királyának asztalánál 
ettek, mintaz iméntidézettbibliai szöveghely Jehójákinról mondja, mind jelöltek 
voltak a vazallus-király méltóságára hazájukban. Mindenesetre, Jeruzsálemben 
a nemzeti párt, úgy látszik, tényleg reménykedett abban, hogy Jehójákin vissza 
fog térni (vö. Jer. 28:4). A körülmények ismeretében biztosak lehetünk abban, 
hogy ha ez netán valóban megtörtént volna, Júda vezető köreinek és Hananja 
prófétának nem sok öröme telt volna benne. Jóllehet a nemzeti párt alighanem a 
babilóni összesküvés sikerére számított, valójában az emigráns királyt csak 
Nebúkadreccar helyezhette volna vissza a jeruzsálemi trónra. Hogy ezt majd i. 
e. 586 nyarán sem teszi, félreérthetetlenül jelzi: Babilón katonai-politikai-köz- 
igazgatási szakértői szemében a hosszú ostrom után elérkezett az ideje annak, 
hogy Júda függőségi viszonyát megváltoztassák, s a fent jelzett 2. fokozatról 
áttérjenek a szilárdabb garanciákat nyújtó 3. fokozatra. 

Az "északi veszedelem" Jeremiás korai beszédeiben mind ez ideig rejtély 
maradt. Vannak, akik határozottan a szkítákra vonatkozó utalást látnak benne. 
Bár újabban egy kitűnő assziriológus súlyos érveket hozott fel amellett, hogy a 
szkíták - mint az antik hagyomány tudja — valóban eljutottak, s éppen az asszír 
birodalom összeomlásával szoros kronológiai és oksági kapcsolatban, az Egyip- 
tomhoz közel eső nyugati térségekbe is (lásd A.R. Millard, "The Scythian Prob- 
lem", in: J. Ruffle, et al., Eds., Glimpses of Ancient Egypt. Studies (...) H.W. Fairman 
(Warminster: Aris ér Phillips, 1979), 119-122), magam mégis azt gondolom, hogy 
Jeremiásnál nem róluk van szó. Jeremiás azt mondja: hiába gyengül meg vagy 
pusztulel Asszíria, jöhet északrólis ellenség, legyenazakárki. Korai beszédeiben 
Jeremiás mindenben megmaradt az általánosságokban. 

Jeremiás politikai véleményének autonomiája az elmúlt években többek ér- 
deklődését is felébresztette. Csak két bibliográfiai adatot: Manfred Görg, "Jere- 
mia zwischen Ost und West (fer. 38,1-6). Zur Krisensituation in Jerusalem am 
Vorabend des Babylonischen Exils", in: Lothar Rupper, et al., Hrsg., Künder des 
Wortes. Beitrüge (...) Josef Schreiner zum 60. Geburtstag (Würzburg: Echter, 1982), 
121-136; és Henri Cazelles, "La vie de Jérémie dans son contexte national et 
international", Bibliotheca Ephemerides Theologicae Lovanienses 54 (1981), 21-39. Ez 
az érdeklődés talán nem puszta véletlen. Talán jelentősége van. 


(1985) 
Megjelent: Valóság 28, no. 10 (1985. október), 41-58 

A BABILÓNI FOGSÁG 





EGYÉNI ÉS KÖZÖSSÉGI STRATÉGIÁK 
AZ IDENTITÁS MEGŐRZÉSÉRE KISEBBSÉGI HELYZETBEN 


A babilóni fogság kifejezés, ahogyan a zsidó-antik-keresztény kultúrá- 
ban már régóta használatos, a Bibliából ered ugyan, de betűi szerint 
mégsem található meg a héber szövegben. Nem az önálló életre kelt 
bibliai kifejezések egyike: metafora, mely bibliai eseményanyag 
alapján bár, de ettől az anyagtól elszakadva, elvont formában, egy 
élethelyzetet fogalmaz meg. A bibliai történeteken túl, olyan fogal- 
mak asszociálódnak vele, mint: erőszak, esetleg büntetés, elkülönítés 
vagy bezártság, őrizet, csoportos (tömeges), idegen közeg (hely, nép 
stb.), (a fogság) kezdete, kiszabadulás; ellentétei pedig: otthon, sza- 
badság. 

Ami a kifejezés bibliai előzményeit — nyelvi forrását — illeti: a héber 
szöveg rendszerint csupán annyit mond, hogy "fogság", "foglyok", "a 
király (Jehójákin / Jójákin / Jekonja / Konja) fogsága (fogságba vitele)", 
"a mi fogságunk" stb. Csak igen ritkán egészíti ki e szavak és kifejezések 
valamelyikét is pontosabb földrajzi meghatározással, mondjuk, ilyen- 
formán: "a zsidó (szó szerint: júdai) foglyok, akiket a ckaszdims (- 
káldeusok, azaz babilóniak) földjére küldtem" (Jer. 24,5), vagy: "a zsidó 
foglyok, akik Bábelben vannak" (Jer. 2922). Hogy a fogság helye Bábel: 
a kortársak és a bibliai történetírás számára, persze, magától értetődő 
volt. 

A Biblia történeti értelmezésében a babilóni "fogság", természetesen, 
történeti fogalom. Ez a fogság Bábelhez kapcsolódik, a "káldeusok" 
földjéhez, Babilóniához, tehát elhelyezhető a térben, s van kezdete és 
vége, azaz történeti ideje is. A történetírás számára a babilóni fogság 
nem más, mint Júda lakosságának — a lakosság egy, jóllehet, számottevő 
részének — kényszerű áttelepítése Babilóniába II. Nabú-kudurri-uszur 
babilóni király (i. e. 605562), a bibliai Nebúkadr(/n)eccar nyugati 
hadjáratai, s különösen Jeruzsálem elfoglalása nyomán. E fogság 
végét a babilóni ún. "káld(eus)" dinasztia birodalmát meghódító 
perzsa uralom, az Achaimenida dinasztia új politikája hozta meg: ez 
tette lehetővé a Babilóniában élő zsidók hazatelepülését őseik föld- 
jére, főként Jeruzsálembe. A babilóni fogság történeti ideje nagyjából 
az i. e. 6. század. 

Hetven év 


Már itt meg kell jegyeznem, hogy a zsidók babilóni "fogság"-ának 
valódi történeti kronológiáját pontosan megállapítani úgyszólván lehe- 
tetlen. Jeremiás próféta, aki az Asszíria bukása fölötti örömet és derűlátó 
lelkesedést, amit a Bibliában Náhum és - közvetett formában — Habak- 
kuk hirdetnek, magányos különvéleményével botornak ítélte: Jeremiás 
azt mondja, hogy a győztes Bábel uralma a meghódított országok fölött 
"hetven éven át" fog tartani (fer. 25,11-12; 29,10). Ez a szám, a 70, már 
akár valódi jövendölés volt, akár pedig csupán utólagos számítás, amit 
azután a próféta szájába adtak, Babilón történetét nézve meglehetősen 
pontos. Asszíria mint állam i. e. 6009-ben szűnt meg, és Babilónti. e. 539 
őszén foglalták el a perzsák. Babilón uralma Elő-Ázsia meghódított 
népei fölött ez a hetven év. Ámde a hagyományos zsidó történelemfel- 
fogás a jeremiási hetven évet nem Babilónra: kizárólag a zsidókra 
vonatkoztatja: a babilóni fogság időtartamának veszi (lásd Zek. 1,12; 
Dán.9.2; Josephus, Ant. X,9,7 -1184). Igaz, voltak forgalomban másféle 
számítások is; például, egy apokrif irat a hellénisztikus korban hetven- 
hét évről beszél (Mózes testamentuma, 3), másutt meg éppen hatvanhat 
év szerepel (lásd alább). Szatadja Gaon (Amánát / Emunot, VIII, 4) 
magának a fogságnak az időtartamára csupán ötvenkét évet fogad el. 
Csakhogy ezek a számok, és az egyéb hasonlók, ha netán a babilóni 
"fogság"-ra vonatkoznak is (ami, említettem, a jeremiási hetven évre 
biztosan nem áll), nem köthetők közvetlenül a fogságnak a Bibliában 
említett vagy egyébként ismert történeti eseményeihez. A kerek számot 
nem a történelem formálta, hanem a történeti tudat. 

A babilóni fogság kezdete, azegykorú zsidó történetszemlélet keretei 
között, a leginkább még i. e. 597. március 1 lehetne. Az az időpont, 
amikor Nabú-kudurri-uszur (Teremiásnál Nebúkadreccar, másutt Ne- 
búkadneccar) Babilónba vitte az ifjú Jehójákin királyt, családját, udvari 
népét és más zsidó előkelőségeket. Az egykorú történelemszemlélet az 
állami (nemzeti) lét folyamatosságát a királyi család — a Dávid-ház -— 
fennmaradásához kötötte. Vannak jelei annak, hogy a fogoly Jehójákint 
otthon Júdában fogsága idején is királynak tekintették. Valójában mégis 
inkább Jeruzsálem elfoglalása számít a kezdetnek: i. e. 587. augusztus 
25 vagy 586. július 18 (a két évszám között nem tudunk választani), és 
azeztkövetőtömeges deportáció. Jeruzsálemelestének napja évről évre 
gyászünnep a zsidó naptárban, mind a mai napig (tisa be-áb). Talán már 
az i. e. 6. század óta — miért is ne? Egyébként, a júdai lakosság deportá- 
lása nem annyira esemény, inkább folyamat lehetett: több hulláma volt. 
A már említett két időpont (i. e. 597, illetve 587/586) után még egy — a 
korábbiaknál kétségkívül kisebb arányú - deportálásra került sor (i. e. 
582); csak amiről biztosan tudunk. A fogság kezdete e dátumok közül 
akármelyik lehetne. S ugyanennyi, vagy talán még több, a bizonytalan- 

ság a fogság végének ideje körül is. Ezen a ponton aztán végképpen 
nincs egyetértés sem a történeti hagyományban, sem az újabb törté- 
netírásban. Kürosznak a hazatelepülést lehetővé tevő rendelete vagy 
engedélye (i. e. 538 k.) és a jeruzsálemi zsidó közösség életkörülménye- 
inek valamelyest is végleges rendezése között csaknem száz év telt el. 
A babilóni deportálások legsúlyosabb következményei Júdában majd 
csak az i. e. 5. század közepén vagy második felében hárultak el. Mikor 
lett hát vége a babilóni "fogság"-nak? 

A bizonytalanságoknak nem az az oka, hogy a zsidó történetírás nem 
törődött volna a kronológiával. Éppen az ellenkezőjét tanúsítják a Biblia 
körülményes dátum-formulái, amelyek szabályosan kelteznek minden 
országos eseményt. A valódi kérdés aligha lehet más, mint ez: Vajon 
van-e a babilóni "fogság"-nak, egyáltalán, eseményszerű kezdete és 
vége? Kezdete, láttuk, több volt; s ugyanígy, a hazatérés is: ez sem 
esemény, hanem, még inkább, mint a kezdet: folyamat. Maga a Biblia 
is két nagyobb visszatérést tart számon. Az egyiket Zerubbábel vezette 
(i. e. 520 k.), a másikat pedig Ezra (a Bibliában megjelölt dátum szerint 
i. e. 458-ban). S lehettek kisebb csoportok, családok, talán egyes szemé- 
lyek is, akik — más-más időpontban, más-más okokból - szintén haza- 
települtek; helyesebben: Júdába költöztek. De nem feledkezhetünk meg 
arról sem, hogy az áttelepülés — bármekkora volt is a "haza"-költözők 
száma - a babilóniai zsidó népességnek csak egy részét érintette. Sokan 
nem akartak elmenni; sok zsidó továbbra is Babilóniában maradt. A 
hazatérés tehát inkább — a Nehemja nyomán (vö. Neh. 7.6) meggyöke- 
resedett modern szót használva —alija lehetett. Sakik nemalijáztak, azok 
számára, persze, folytatódott a "fogság". Ez azonban, jóllehet Babilóni- 
ában, már nem a babilóni "fogság", a hagyományos szóhasználat szerint. 


Idegenként 


A babilóni fogság kifejezés mögött történeti helyzet áll; a szóhasználat 
a Biblia szövegén alapul. Mégis, amit jelent, nem pusztán történelem, 
és nem a betű szerinti Biblia. Ahogyan a hagyomány használja, s mi is: 
a Biblián kívüli, utólagos konstrukció. Igen, metafora: a zsidó—antik-ke- 
resztény hagyomány különös történeti metaforáinak egyike. 

A zsidó gondolkodásban, már két és fél évezrede, babilóni fogság: más 
népek között élni, idegenként. Hogy csak egy klasszikust nevezzek 
meg: Sza"adja Gaon tanításában a "fogság", az "idegen" világban való 
életkényszerű próba Izráel számára, lehetőség ahhoz, hogy megtisztítsa 
önmagát. Csak aki türelmesen viseli, érdemesül a megváltásra (VII, 1, 
Jehuda ibn Tibbon héber fordításának e ponton bővebb szövege vagy 
kiegészítése szerint). 

Izráel már korábban, a babilóni "fogság" előtt is egy "fogság"-gal 
határozta meg önmagát: az egyiptomival. Az egyiptomi fogság és a 

kivonulás mint közös élmény az egyik fő összetartó ereje az izráeli 
(zsidó) szolidaritásnak. Együtt voltunk az egyiptomi fogságban, mind 
ott voltunk, egy nép vagyunk: e fogság története a zsidó történet, par 
excellence, akár a Bibliában, ahol minden történeti visszatekintés utal rá, 
akár pedig a széder esti asztal körül, évről évre: a zsidó "mi"-történet 
középpontja, mely köré a közösség szolidaritása épül, ennek a törté- 
netnek az elmondása (haggáda). A "mi"-történetben Egyiptom a szolga- 
ság háza, fogság, sőt, börtön, s az exodus a megszabadulás a fogságból. 

A fogság szó metaforikus használata nemcsak a zsidó hagyomány- 
ban van elterjedve. Csupán egy-két jellegzetes példát akarok említeni 
más vallásokból, más kultúrákból is. A kereszténységben a Krisztus a 
megszabadulást hozta meg, a börtönből vagy fogságból — ami a földi 
élet— a szabadságra (Pál levele a galatai keresztény gyülekezethez, 51; 
vö. 3,23;5,13 stb.). Eképzet mögött azonban inkább az egyiptomi fogság 
fogalma keresendő. A babilóni fogság kifejezés értelme gyakran, s már 
az egyházi szerzőknél: az evangélium a pogányok között; a visszatérés 
a fogságból pedig a keresztény lélek megtérése a földi világból az égi 
Jeruzsálembe (Augustinus, Sermo 51; Contra Faustum). A középkorban 
olykor babilóni fogságnak mondják, például, a pápaság avignoni fog- 
ságát (14. század); ti. közel hetven éven át tartott ez is. Luthernél a 
Szentírás és a szentségek értelmezése Rómában az Egyház babilóni 
fogsága (De captivitate Babylonica ecclesiae praeludium, 1520). Még na- 
gyobb a babilóni fogság - vagy gyakran csupán a fogság — metaforikus 
értéke a gnósztikus filozófiában és a zsidó misztikában, kezdve azimént 
említett Sza"adja Gaon műveivel. De mindenneka taglalása túl messzire 
vezetne. És csupán utalhatok arra is, hogy a misztika más vallásokban 
is gyakorta él, a zsidó hagyománytól függetlenül, a fogság metaforával, 
mitsemtudva a babilóni fogságról. A 20. századi filozófiákban, amelyek 
— különböző indíttatásokból - az idegenség vagy elidegenedés problé- 
májára keresnek feleletet, ennek a vegyeskarnak a zsidó szólamát a 
babilóni fogság metafora viszi. 


Galut és diaszpora 


Más népek között élni, idegenként, és szabadságunkban - így vagy úgy 
- korlátozva lenni: ez a babilóni "fogság", a fogság; héberül: galut. 

A héber szó, galut, egyszerre jelenti a szó szoros értelmében vett 
fogságot és a szórványt. E két utóbbi szó inkább egész népcsoportokra 
vonatkozik, mintsem egyénekre, s mindkettő jelentheti akár az illető 
népcsoportot, akár pedig a helyet, ahol élnek; pontosan ugyanígy a 
héber galut is. A góla pedig inkább a "fogság"-ban élő népcsoport. A 
görög szavak, amelyeket a bibliafordítások és a történeti irodalom a 
zsidó történelem vonatkozásában is használni szoktak, az egyik érte- 

lemben aichmalószisz, szó szerint "hadifogság", a "lándzsával való fog- 
vatartás"; a másik értelemben pedig diaszpora, "szétszóratás", "szór- 
vány". A kettő közötti különbség világos. Fogságban az a személy, 
csoport, nép (népcsoport) van, amelyiket elhurcoltak, áttelepítettek, és 
a számára kijelölt helyen erőszakkal tartanak. A görög bibliafordítás 
(Septuaginta) és Josephus Flavius rendszerint ezt a szót használják a 
(babilóni) fogság értelemben. A szórvány ellenben önként választott új 
lakóhelyet magának; vagy legalábbis önként maradt ott, ahová éppen 
került, bár esetleg nemis a szabad akaratából. A zsidó szórvány (nefucot 
Jehuda) kifejezéssel már Jesája könyvében találkozunk, egy későbbi — 
pszeudepigrafikus — szakaszban (vö. Jes. 11,12), mégis, a hagyomány- 
ban csak a babilóni fogság emléke hagyott maradandó nyomot. Minden 
"idegen" hely: "fogság", ide értve a diaszporát is. A latinban egészen 
más fogalomrendszert találunk: az exilium "száműzetés", a deportatio 
pedig "(erőszakos) áttelepítés". 

A diaszpora szónak, persze, az európai nyelvekben is van némi 
lekicsinylő árnyalata. A szórvány elszigeteltséget jelent, elszigeteltséget 
az "anya"-országtól — ha van ilyen. Szórványban élni kisebbségi státus, 
csekély vagy éppen semmi befolyással arra az országra, amelyben 
élnünk adatott. Ez azonban mégsem "lándzsás" fogság. A zsidó hagyo- 
mány, mondtuk, csak a galut szót ismeri. Napjainkban, Izrael Állam 
megalakulása óta kezd terjedni a történeti és politika-szociológiai iro- 
dalombanegy másik héber szó, amely a "diaszpora" jelentést hordozza: 
tefucot. A galut vagy — kelet-európai, jiddis kiejtéssel — galusz, gólesz, 
gajlesz éppen ugyanaz, mint a babilóni fogság. Azok a zsidók, akik — 
kényszerűen! - nem az országban (erec) élnek, hanem "idegenben"; s 
ugyanígy galut, persze, a lakóhelyük is. Maga a szó, hogy galut, lehet 
egyszerűen deskriptiv, pusztán leíró kifejezés. A történetírás rend- 
szerint csak így használja. De a hagyományos zsidó gondolkodásban, 
életszemléletben, a zsidó irodalomban mindig társul hozzá valami 
abból a jelentésből, amit más nyelvekben a fogság szóban érzünk. 
Legalább egy cseppnyi tehetetlen bánat. Tudnunk kell ezt is. A galut 
mindig és mindenütt egy kicsit a babilóni "fogság". 


Galut versus erec 


Nem "az ország" -ban élni: a galut szónak értelmet az erec fogalma ad. 
Nemazerec: ez a galut. A héber terminológia így értendő: erec és / vagy 
galut, erec versus galut, Júda (Izráel) földjén vagy más népek között. A 
galut esetében szinte mindegy, hogyan került oda valaki: a babilóniak 
deportálták, vagy önnön elhatározásából érkezett, vagy ott született, 
vagy ott születtek már a szülei, és talán már szüleinek szülei is. Az igazi 
meghatározás csak negativ lehet, a jelzett szembeállítás másik pólusa: 

nem-erec. A babilóni deportálások emléke maradandó volt. Később 
azonban akadtak önként elköltözők is, szép számmal. Az elsők, akiket 
Jeruzsálem elfoglalása után nem éppen erőszak vitt külföldre, hanem 
szabad elhatározás, Gedaljáhu hívei voltak. Igaz, menekültek ők is, 
azután, hogy a júdai nemzeti párt szélsőséges hívei merényletet követ- 
tek el a babilóni király kinevezte kormányzó ellen (Jer. 44). Talán ez a 
csoport volt az első zsidó diaszpora, a szó szorosabb értelmében. Később 
a zsidóság a Közel-Keleten és a Földközi-tenger térségében számos 
helyen megtelepült. A hellénizmus korában jobbára önként. A római 
hódítás után, a 2. századtól kezdődően zsidó nem élhetett Jeruzsálem- 
ben. Be sem léphetett a városba. A babilóni "fogság", a deportálás nem 
merülhetett feledésbe; az erőszakra nem kellett külön emlékeztetni, a 
zsidók a galutban kényszerűen éltek. Fogságés szórvány megkülönböz- 
tetésének nem volt értelme, minden zsidó település galut volt. 

A zsidóság helyzettudatában a római hódítások után a centrum az 
erec lett, aszónak mind egyszerű térbeli jelentése szerint, mind pedig — 
és még inkább - átvitt értelmében: az imaginárius erec. A térbeli jelen- 
tésnél gondoljunk csak az imairányra a zsinagógákban. Az erec mint 
szellemi központ valóság tudott maradni a rabbinikus kor évszázadai 
során; ha nem is Jeruzsálem, de Galilea, az északi városok. Idővel 
kifejlődött egy erec-eszme is: idealizált és nosztalgikus kép, amelyben 
azerec— úgyszólván per definitionem—pontosan az ellentéte a galut adott 
viszonyainak. Fogság helyett a haza. Az erec iránti nosztalgia végigkí- 
séri a középkort, s majd új erővel támad fel a 19. század végén; ekkor 
már gyakorlati program is, vagy hamarosan azzá válik. Korábban, 
sokféle okból, nem volt, nem is lehetett az; nem lehetett más, mint 
aminek azimént mondtam: agalutidealizált ellentéte. A valóság a galut: 
lakóhelyünk. Olyan, amilyen, de lakóhely, nemzedékek során át. Az 
erec átkerült a messiási kor világába. Ha majd megjön a messiás, min- 
denkinek, aki eleven, indulnia kell azon nyomban (emlékszünk Isaac 
Bashevis Singer regényére: a kis batyu mindig ottállaz ajtó mellett, hogy 
ne teljen az idő a készülődéssel sem). De még a holtak csontjai is 
Jeruzsálembe gördülnek a föld alatt, ez a gilgul, föltámadni. Addig 
azonban a valóság a galut. A galut: élethelyzet. 


Alkalmazkodni és megmaradni 


Más nép között élni, kisebbségben, alkalmazkodást jelent. Alkalmaz- 
kodni kell az ország társadalmi, politikai, gazdasági, kulturális rendjé- 
hez. A többiek nyelvéhez, szokásaihoz. Részt venni az ország életében. 
Elfogadni, de legalább tudomásul venni, ami ott más, mint a mi életmó- 
dunk; de elfogadtatni a mi szokásainkat is, elfogadtatni magunkat. 
Alkalmazkodni, de önfeladás nélkül. Megmaradni annak, akik va- 

gyunk, s ott, ahol történetesen élünk. S ha szerencsés körülmények 
engedik: gazdagítani a többieket; magunknak is gazdagodni általuk. 

Megmaradni annak, aki vagy, esetünkben történetesen zsidónak, a 
babilóni fogságban is, vagy a galutban, bárhol, bármikor. A szociológia 
nyelvén: közösségi és individuális stratégiák az identitás megőrzésére 
más népek között, kisebbségi helyzetben. A stratégia nem feltétlenül 
jelent előre kiszámított, programszerű, tudatos viselkédést. De annyit 
mindenképpen, hogy a csoport vagy az egyén magatartását a másokkal 
való érintkezésben (szociális interakció) tartósan befolyásolja az önma- 
gáról kialakított kép, önnön kilétének és helyzetének tudata, a csoport 
vagy a család hagyományai szerint — a szocializáció során — elsajátított 
viselkedési minták. Részben, persze, támaszkodva a közvetlen környe- 
zet szolidaritására, ami az egyén életvitelének egyszerű helyeslésétől a 
segítség különbözö formáiig terjedhet; s ezek ellentétét is jelentheti: az 
elutasítás vagy disz-szolidaritás számos, enyhébb vagy erősebb változatát. 

A tudatosság riem szükségszerű elem az identitás fenntartásában 
vagy elveszítésében. Stratégia a zsigerek és az idegrendszer önkéntelen 
válasza is, az ösztönös reakció. De ha a csoport vagy az egyén életvite- 
lének egyáltalán van tudatos eleme, s ilyen rendszerint van, akkor az 
identitás megőrzése megkívánja a viselkedés és életvitel bizonyos moz- 
zanatainak tudatosságát: tudatos szabályozását. Egyáltalán nem biztos, 
hogy idegen környezetben az egyén, de akár - sokkal ritkábban - egy 
egész csoport, mindenképpen meg akarja őrizni az identitását: nyelvét, 
hagyományait és szokásait, csoporttudatát és a csoport tagjaival való 
szolidaritást. Vanösztönös beolvadás, asszimilációnak mondják, felszí- 
vódás a környező társadalomban. Vannak stratégiák a beolvadásra is. 
A zsidó identitás azonban a babilóni fogságban - általában, a galutban 
— minden változás, ezer és ezer elemének látványos vagy alig észreve- 
hető kicserélődése mellett is, kétségtelenül megmaradt. Ezért a történeti 
vizsgálódások számára a babilóni fogság mégiscsak jellegzetesen az 
identitás megőrzésének mintáját adja. A galut: a siker paradigmája. Egy 
történeti esetet vizsgálunk csak — amiről szó van, mondhatni, case study 
-, de mindvégig tudnunk kell, hogy a babilóni fogság valóban metafora 
még a történész számára is. A történeti forrásanyagból, legyen bár- 
mennyire töredékes, részleges vagy esetleges, egy élethelyzet általáno- 
sabb modellje rajzolódik ki előttünk. 


Asszír fogságban 


Akármelyik deportációt tekintsük is a babilóni fogság kezdetének, nem 
ez volt az első eset, hogy zsidók erőszak által tömegesen külföldre 
kerültek, hosszabb időre vagy inkább végleg, idegen népek közé, idegen 
állam fennhatósága alá. 

Az első tömeges deportáció az asszírok nevéhez fűződik. Szíriai 
hadjáratai során, mely hadjáratok Izráel északi területeit is érintették, 
HI. Tukulti-apil-Ésarra asszír király i. e. 732-ben, Pekah uralkodása 
idején fogságba vitt néhány ezer férfit Izráel északi-északkeleti térségé- 
nek városaiból (II Kir. 15,29; vö. I Krón. 5,6 és 26). Alig több, mint egy 
évtizeddel később, amikor az asszír sereg leverte Hósea király lázadá- 
sát, és a legyőzött lázadó, Izráel területét a birodalomhoz csatolták (i. e. 
721), közelebbről, talán i. e. 715 táján, II. Sarrukín katonái a fővárosból, 
de alkalmasint más városokból is, asszír adatok szerint több, mint 
27 000 embert telepítettek át a birodalom különböző tartományaiba. Az 
egész népet, mint a Biblia mondja (II Kir 17,6; 18,11), azaz nem csupán 
férfiakat, hanem családokat; ha a lakosság egészét, természetesen, nem 
is. A deportált családok egy része a Hábúr folyó térségébe került, a 
másik része pedig Keletre, Médiába. Az elhurcolt lakosság helyére az 
asszírok máshonnan -— Babilóniából, Szíriából, az arabok közül- hoztak 
telepeseket, később még Élámból is. 

Mindez tudatos birodalmi politika volt, Tukulti-apil-Ésarra nagy 
reform-intézkedéseinek egyike. A király az ország belső térségeiben, 
amelyekerre az időre a szüntelen háborúk következtében elnéptelened- 
tek, az új telepesek által akarta felvirágoztatni a "hátország"-ot, s külö- 
nösen a hadsereg felvonulási útvonalainak körzeteit. A deportálás, 
persze, önmagában véve megtorló akció, s mindig a frissen meghódított 
területek lakosságát sújtotta. De az asszírok nem népirtásra rendezked- 
tek be. A deportálásokat lebonyolító katonai hatóságoknak, és a helyi 
gazdasági igazgatásnak is, az volt az érdeke, hogy az erőszakkal áttele- 
pített népesség gyökeret verjen az új lakóhelyén, és majd erősítse 
Asszíriát. Durva és könyörtelen birodalmi politika; de birodalmi, azaz a 
birodalom érdekében való. A telepesek földet kaptak (vö. II Kir. 1832, 
ahol a Jeruzsálem ostromát vezénylő asszír főméltóság pontosan ezt 
ígéri a lakosságnak a város feladásának esetére), s a hatóságok - telepü- 
lésenként, körzetenként — mint önálló adózó és igazgatási egységeket 
kezelték őket. Ez azt jelenti, hogy a csoportok bizonyos belső autonomi- 
ával rendelkeztek. Adót kellett fizetniük, s egyéb tekintetben is a királyi 
adminisztrációnak voltak alávetve. Fogságban — de a maguk életét 
élhették; s ezzel még nem mondtam az asszírokról semmi jót. 

A Hábúr vidékéről származó vagy e térségre vonatkozó ékírásos 
forrásokban az i. e. 8. század legvégén és a századfordulót követő 
évtizedekben itt-ott felbukkannak olyan személynevek, amelyeknek 
egykori viselőit jó okkal izráeli zsidóknak tarthatjuk. Abrám, Ahija, 
Ahijagáma, Él-héli, Amrám, Dajana (- Dína), Uszia (Uszija) (z Hósea), 
Jibhar-ÉL, Menahem, Nadbijau, Nirijau, Paltijau stb. Alig kellett vala- 
micskét igazítanom az ékírásos írásmódon; a nevek héber jellege 
könnyen felismerhető. Legtöbbjük ismert a Bibliából is, már nem a 
személy, hanem csupán a név; az imént a héber ábécé rendjén soroltam 

fel őket. A -jau / -ja végződés, természetesen, Jahve neve — ezt a sze- 
mélynevekben héberül is mindig a "rövidebb" alakjában használják (a 
tetragrammaton helyett, mondjuk így, tri- vagy bigrammaton stb.). A 
szóban forgó ékírásos források olykor utalnak arra is, hogy az illető 
személyek Sómrónból származnak. Még egy-két — egyébként jelenték- 
telen—héber feliratunk is van Asszíriából; ha nem a deportáltaktól vagy 
utódaiktól származnának, hanem az "ős"-lakosságtól, a nyelv nyilván 
inkább arámi volna. Valószínű, hogy a foglyok egy részét az asszírok 
besorolták a hadseregbe, másokat, mesterembereket, a szakmájukban 
foglalkoztattak. 

Az én apám nemzedéke, s apám maga is, megtapasztalta — évekre — 
a hadifogságot. Sokan munkaszolgálatban töltöttek hónapokat, éveket. 
A deportálás, ide értve a hadifoglyoknak a háború utáni visszatartását 
is, tudjuk jól, totalitárius rendszerek eszköze a munkaerő iránti igény 
kielégítésére, rendszerintéppen a gazdaság állami vagy államilag ellen- 
őrzött szektoraiban. 


Jámbor zsidó 
az asszír király udvarában 


Az asszír hatóságok az áttelepítettnépcsoportokiránt a továbbiak során 
már nem viselkedtek ellenségesen. A deportáltak beilleszkedtek az új 
közegbe, ahová sorsuk vetette őket. Éltek. Az új körülmények között 
lehetőségük volt arra is, hogy a saját életüket éljék. A kiemelkedésre, 
persze, leginkább a katonai pálya, illetve az előkelő származás - helye- 
sebben, az ennek köszönhető képzettség — kínált bizonyos esélyeket. De 
az idegen az udvarba is bekerülhetett. A görög Bibliában fennmaradt 
Tóbit (Tóbiás) könyvének hőse jómódú izráeli zsidó családból szárma- 
zik. Az apa, Tóbit, még Sarrukín korában került Ninivébe, s később, 
Szín-ahhé-eriba és Assur-ah-iddina királyok alatt, az udvarhoz közelál- 
ló üzletember volt, az asszír birodalom szélein túl is átnyúló kapcsola- 
tokkal. Az iráni város, Raga, ahol az egyik üzletfele élt, ma Rej, Teherán 
külvárosa. Tóbit jelentékeny tőkevagyon tulajdonosa volt, aki a királyi 
udvar egyik főméltóságát is a rokonának mondhatta. Tóbit könyve, 
persze, épületes regény, vagy éppen mese, és sok benne az utólagos 
kegyesség, kivált ami a vallási parancsolatok megtartását illeti. De a 
helyzet, amelyet — regényes színességgel — az olvasó elé állít, mégis, 
nagyjából ugyanaz, mint amit a töredékes egykorú adatokból összera- 
kosgathatunk az i. e. 7. század első felében az asszír udvarban élő 
idegenekről. Ahigar, akit sokáig csak egy arámi bölcs mondások gyűj- 
teményének fiktiv szerzőjeként ismertünk, egy asszír királylistán mint 
az i. e. 7. századi udvar mesterbölcse szerepel: "Aba-Enlil-dári, akit az 
ahlamú-k, mi úgy mondanánk: az arámiak, úgy hívnak, hogy Ahúgári". 

Ez az Ahigar egyébként valószínűleg nem zsidó volt, hanem szíriai 
arámi. Azért Tóbit nem mulasztja el, hogy hivatkozzék rá. 

Tóbit és néhány társa az izráeli zsidók elitje lehetett az asszír fogság- 
ban. A könyv erősen hangsúlyozza a Ninivébe került zsidók ragaszko- 
dását a vallási előírásokhoz, és szolidaritásukat egymás között. Mind- 
amellett, nem említ közös szertartásokat, nem beszél rituális cselekmé- 
nyekről, még kevésbé áldozatokról (ami az asszír korban a templomi 
kultusz része volt). A vallási előírások, melyeknek megtartását, ha csak 
summásan is, de nyomatékkal említi, sejthetően jobbára későbbi normák. 
"Tóbit kétségkívül mint zsidó élt Ninivében, a saját házában és zsidó isme- 
rősei körében, de egyébként mindenki más asszírnak tekinthette; zsidó- 
sága nem kapcsolódott intézményekhez, mondhatni, a magánügyének 
számított. 


Elmentek, 
és többé nem jönnek vissza 


Az Asszíriába került zsidók egy része vagy némely csoportjai bizonyára 
új lakóhelyükön is nagyobb tömegben maradtak együtt; a deportálások 
célja éppen az volt, hogy bizonyos területekre lakosságot telepítsenek. 
A legnagyobb létszámú deportáció az a kétszázezer ember lehetett, 
akiket Jeruzsálem - lényegében sikertelen — asszír ostroma után (i. e. 
701) Szín-ahhé-eriba mint foglyokat említ; ebben az esetben azonban 
némi kételyünk támad az iránt, nem csupán a Júdától elcsatolt területek 
lakosságáról van-e szó, akik valójában otthon maradtak, és pusztán a 
hadijelentés könyvelte el őket mint foglyokat. A járvány tizedelte asszír 
sereg, mely -— félbehagyva az ostromot — nagy sietve tért haza, aligha 
tudott volna ennyi temérdek foglyot magával vinni. Mindenesetre, az 
Asszíriába került és nagyobb tömegben együtt maradó izráeli zsidók 
közül nyilván csak kevesen tartottak kapcsolatot az országgal. Az Izráel 
és Júda közötti ellentét az asszír deportációk korában elég éles volt 
ahhoz, hogy egy voltizráeli ne tekinthesse a hazájának a másik országot. 
Jósijjáhu király vallási reformjai (i. e. 621 k.), még ha nem valósult meg 
is belőlük minden, csak mint program is változtattak annyit a zsidó 
vallás jellegén, hogy egy izráeli zsidó számára, ha egyáltalán, Jahve 
önmagában fontosabb legyen, mint az istenség most már egyetlen 
székhelye, Jeruzsálem. Mégis, van adat a voltizráeli zsidók és az ország 
közötti kapcsolatra (lásd II Kir. 1728). 

Egy-két volt izráeli zsidó csoport később talán hozzákapcsolódott a 
Júdából Babilóniába került zsidósághoz, talán egybeolvadtak. Gondol- 
junk a felvidéki, vajdasági vagy erdélyi magyar emigrációra a második 
világháború utáni évekből, újabbanazirági, iráni, törökországi és szíriai 
kurdokra: egységes, vagy majdnem egységes, de legalábis közös akci- 
ókra kész emigráció vált belőlük külföldön. Nem lehetetlen, hogy a volt 

izráeli zsidók leszármazottjai, akik még kétszáz évnyi fogság után is 
számon tartották eredetüket, később együttalijáztak a voltjúdai zsidók- 
kal. A névsorokban, amelyeket a Biblia közöl (lásd Ezra 2; Neh. 7), 
szerepelnek az izráeli törzsek is. Tudjuk, hogy Izráel említésének jelkép 
értéke van: jelzi, hogy "egész Izráel" helyreállítása folyik, a lakosság 
összegyűjtése. Mégis, ezeknek a katalógusoknak mindig van valami 
valóságtartalma. De még így is, a jegyzékek a hajdani deportáltaknak 
csak egy csekély töredékét érintik. Azokról, akik, mondjuk, Média 
földjére kerültek, már nem esik szó. 

Asszíriában az izráeli zsidó népesség nagyobb része felszívódott. A 
birodalmi deportálások ugyanolyan helyzetet teremtettek, mint a nagy 
népmozgalmak, a görög törzsek vándorlásaitól kezdve az amerikai 
melting pot-ig. Az ethnikai, nyelvi és kulturális identitás nem tudott 
fennmaradni; az újkorban is legfeljebb az eredet igen általános tudata. 
Asszírianépességébeegyetlen "idegen" elemsemtudta megőrizni teljes 
identitását; az ország központi területein biztosan nem. Még a nevüket 
is legfeljebb a hegyekben, mint a kurdok. Nem véletlen, hogy a zsidó 
hagyomány az Asszíria által deportált izráelieket így nevezi: a tíz 
elveszett törzs. Minden kísérlet, hogy a nyomukra bukkanjanak, és 
számos ilyen volt, a középkortól Arthur Koestlerig, eredménytelen. Az 
elveszett törzsekhez fűződőillúziókkalegyébként a tudós közvélemény 
már legkésőbb a 2. században leszámolt. A Talmud idézi R. Eliezer 
bizakodó szavait: Ahogyana nap homályba borul, és újra kivilágosodik, 
úgy ők is elmentek, és vissza fognak jönni. Az üres illúziót R. Akiba a 
következő megjegyzéssel utasította el: Ahogyan a mai nap elmegy, és 
nem jön vissza, úgy ők is elmentek, és nem jönnek vissza többé (bT 
Szanh. XI, 3). Az a pár tízezer ember, illetve leszármazottjaik, akiket az 
asszírok deportáltak, nem elpusztult vagy elveszett: "asszírok", azaz 
arámiak lettek, médek vagy perzsák. Feladták izráeli — zsidó — identitá- 
sukat. Megmaradva lettek mások: identitást változtattak. Az izráeli 
zsidók asszír fogsága jó ellenpélda lehet a jelen eset-tanulmányban. Még 
ha nem ismerjük is részleteiben sem a körülményeket, sem magát a 
folyamatot. Csak az eredményt látjuk. Tóbit a maga életét tudta élni, 
lehetőségei és — nyilván — egyéni élet-stratégiája szerint. De az asszír 
fogságban élő zsidóknak egészében véve nem volt közösségi stratégiá- 
juk az identitásuk megőrzésére. 


Babilóni 
deportálás-demográfia" 
Hogy hányan voltak a babilóni "fogság"-ban, és kik, pontosan nem 
tudni. Az első deportációt illetően a Biblia hol kereken tízezer emberről 


beszél (II Kir. 2414), hol csak nyolcezerről (II Kir. 24,16); Jeremiás 


220 


könyvében (5228) pontos számot találunk: 3 023. Nem tudjuk azonban, 
hogy a deportáltak esetében családokról van-e szó, vagy csupán férfi- 
akról. A babilóniak az előkelőségéket vitték magukkal, a királyi udvart, 
más főembereket, valamint kézműveseket, mesterembereket stb. Az 
országban nem maradt más, csak az egyszerű vidéki lakosság. Minde- 
nesetre, a foglyok között volt a fiatal király, Jehójákin is, akinek botor 
politikája hívta ki maga — Júda - ellen Nebúkadreccar haragját. Ezékiel 
prófétárólis biztosan tudjuk, hogy ezzel a csoporttal került Babilóniába. 

A második deportáció létszáma már sokkal kisebb volt. Jeremiás 
könyve (5229) - ismét pontos a szám - 832 főről tud. Néhány évvel 
később még egy csoportot elvittek; ennek a létszáma, ugyancsak Jere- 
miás szerint (52,30): 745. Ez, ha nem a kerek számokat vesszük, hanem 
a pontosabb - és alacsonyabb — adatokat, körülbelül ötezer fő összesen. 

Nincs okunk kételkedni abban, hogy viszonylag nagy számban vol- 
tak a deportáltak között papok és más szellemi emberek is. Az i. e. 5. 
század közepén Ezra számos papi státusú személyt tudott összegyűjte- 
ni a zsidók lakta községekből (vö. Ezra 8,15-20). Ezékiel, valamint a 
fogság másik nagy prófétája, a "Babilóni Névtelen" (Deutero-Jesája, 
azaz a Jes. 40-55. fejezetek szerzője) a személyükben bizonyítják, hogy 
a fogságban is voltak olyanok, akik a legmagasabb szinten tudták 
folytatni és megújítani a zsidó szellemi élet hagyományait, márpedig 
ehhez, szociológiai szempontból nézve, szükség volt a megfelelő közeg- 
re, ideértve a vallási és irodalmi hagyományban otthonos értelmiségiek 
elégséges tömegét is. 

De hogy a démo-graphia tekintetében teljesebb képet kapjunk a galut- 
ról, az iménti számítások eredményéhez hozzá kell tennünk, hogy az 
ötezer fő egyáltalán nem kevés. Nagyon is lehetséges, hogy a pontos 
számok tényleg a családfőket jelentik, azaz teljes családokat, feleséget, 
gyermekeket, szolgálókat stb. is, ellenben a kerek számok —mint becsült 
érték — a fogságba vitt népesség egészére vonatkoznak. A Biblia külön 
említi a deportáltak között (II Kir. 24,15) a király anyját és feleségeit (9. 
Nyilván másokat is családostul vittek el — ezt tették, említettem, az 
asszírok is. De ha a deportáltak menete csupa férfiakból állt volna is: 
ezek előbb-utóbb biztosan feleséget vettek maguknak, családjuk lett. 
Talán nem túlzás, ha azzal számolunk, hogy egy-másfél évtizeddel az első 
deportálás után — vagyis i. e. 570 körül — mintegy negyven-ötvenezer zsidó 
élhetett Babilóniában, ha nem több. S ez azért már valóságos zsidó 
társadalom. 


Nem az Éden-kertben 
Egykorú, közvetlen forrásunk a babilóni fogság közállapotairól az i. e. 6. 


századból jóformán nincsen. Eseménytörténetet nem tudunk írni. De a 
közvetett adatok elégségesek ahhoz, hogy bepillantsunk a góla életébe. 

A babilóniak a deportált zsidókat mind együtt hagyták, egy körzet- 
ben telepítették le őket. Mint Ezékiel (1,3; 3,15) mondja, a "Kebar folyó" 
mentén. A Kebar, akár név, akár jelző (arámi, arab: "nagy": a folyó 
mindenképpen Mezopotámia középső térségének nagy csatorna- vagy 
folyam-ága, az Euphratészből leágazó Satt en-Níl volt. Ezen a tájon 
fekszik Nippur, jelentős város még az i. e. 1. évezred közepén is. 

A hagyomány Ezékiel sírját mindig is egy Kefile nevű városkában 
tudta, Babilóntólhúsz-harminc kilométernyire délre. Amikor én a sírnál 
jártam, 1968-ban, az épület zöld turbános őre azt mondta, hogy ez csak 
volt (ti. azelőtt volt) Ezékiel sírja, ma már hadzsi nem-tudom-kié; meg- 
jegyzem, a mecsetté átalakított terem falain még arámi feliratok voltak 
körös-körül mindenütt. 

Maguk a települések, ahová a zsidók kerültek, nyilván mind elpusz- 
tult, elhagyott kisváros vagy falu lehetett. A Bibliában említett nevek 
egyik gyakori eleme, a tel szó (mint az arab fell) (lásd Tel-Abib, Tel-Har- 
sa, Tel-Melah) azt jelenti, hogy "rom". Tel-Melah nevében a melah szó 
pedig "só", "sziksó". Jól illik a térség szikes földjeihez. Olvasunk más 
helységekről is. Ezeket a bibliai neveket azonban nem tudjuk azonosí- 
tani az ékírásos szövegekből ismert helynév-anyaggal, s ez arra utal, 
hogy talánnem is tényleges nevekkel, hanem megvető értelmű név-tor- 
zításokkal van dolgunk; ilyesmi gyakori a Biblia szövegében; kakofé- 
misztikus név-torzítás: pejorativ jelentésű héber szóhoz hasonítják a 
nem-szeretem személy- vagy helyneveket. Nem kétséges, a deportálta- 
kat a katonák nem az Éden-kert legszebb gyümölcsfái alá telepítették. 
Mindenesetre, együtt hagyták őket, s az orszá g szívében, eleven nagy- 
városok közelében. Csak ebben az értelemben vehetjük Josephus meg- 
jegyzését, aki azt mondja, Bérószoszt idézve, hogy a zsidók Babilóniá- 
ban az ország legjobb helyeire (en toisz epitédeiotatoisz topoisz) kerültek 
(Contra Apionem I, 19 — it 138). A zsidó Babilónia eleinte nyilván nem 
több: néhány stet! volt, Babilón és Nippur térségében. 

A zsidók a babilóni galutban meg tudták őrizni, vagy talán inkább 
újra fel tudták állítani az önigazgatás hagyományos szervezetének 
némely elemeit is. Ezékiel többször is említi, hogy "Júda (vagy Izráel) 
vénei" együtt voltak és tanácskoztak (8,1; 14,1; 20,1). A tanácsüléseken 
a próféta Jahvére hivatkozva beszélt. A fogságban is meg tudták tár- 
gyalni közös ügyeiket, és amikor egymás között voltak, semmi sem 
korlátozta őket vallásuk hagyományainak és szokásainak ápolásában. 


Építsetek házat magatoknak 
A galutban élés filozófiáját klasszikus módon Jeremiás könyve fogal- 
mazza meg (Jer. 29). Jeremiás levelet írt Babilóniába, azoknak a zsidók- 


nak, akik az első deportálás során kerültek a fogságba. A levelet Elásza, 

Sáfán fia vitte magával, amikor Cidgijjáhu király megbízásából egy 
társával diplomáciai megbízatással Nebúkadreccar udvarába mentek. 
(A küldetés hátteréhez annyit, hogy i. e. 595/594 telén Babilónban egy 
Nabú-kudurri-uszur elleni összeesküvést lepleztek le és toroltak meg. 
A júdai kormányküldöttség nyilván sietett elvinni Babilónba a jeruzsá- 
lemi király hűségnyilatkozatát.) A levél hitelessége körül folyik némi 
vita. A ránk maradt szöveg azonban nem tartalmaz anakronizmusokat, 
összhangban van mindazzal, amit Jeremiás politikai és vallási felfogá- 
sárólegyébkénttudunk, és formaitekintetben is többé-kevésbé megfelel 
a korszak levél-stílusának. Nem lehet komoly okunk kételkedni abban, 
hogy a babilóni fogság kezdetén, még az első évtizedben kelt. De ha a 
szövegkritika netán más eredményre jutna is: a levél mindenképpen 
mértékadó zsidó körök állásfoglalása a góla egzisztenciális kérdéseiben, 
s ezért mint a történeti szociológia forrása feltétlenül komoly figyelmet 
érdemel. 

Jeremiás inti a galutban élő zsidókat, hogy ne hallgassanak a hamis 
prófétákra és jövendőmondókra, akik Babilón hatalmának közeli ösz- 
szeomlását jósolgatják. Ne álmodozzanak arról, hogy a "fogság"-nak 
hamar vége lesz, s ők majd hazamennek. Nem, nem! Ellenkezőleg. 
Építsetek házat magatoknak, s tegyétek otthonotokká; ültessetek kertet, 
és élvezzétek, amit az terem. Házasodjatok meg, szülessenek gyermek- 
eitek, fiúk és lányok; keressetek feleséget a fiaitoknak, férjet a lányaitok- 
nak; s legyenek gyermekeik nekik is. Szaporodjatok, nehogy kivessze- 
tek. És fáradozzatok annak a városnak a békességén, ahol éltek, ahová 
Jahve akaratából fogságba kerültetek: mert ennek a városnak a békéje a 
ti békétek is. Együtt kell boldogulnotok. 

A levél keltét i. e. 594-re tehetjük, a kor tehát, amelyre vonatkozik, az 
1.e.597 és 587 /586, a két babilóni deportáció közötti évtized. Júda utolsó 
évei ezek, amely években mindvégig viták folytak arról, hogy az ország 
ellenállhat-e a babilóni nyomásnak. Jeremiás véleményét jól ismerjük: 
Nem. Ö a megmaradást akarta, akár a pillanatnyi nemzeti függetlenség 
árán is, mert az adott pillanatban csak így lehetett; s tudjuk, volt bátor- 
sága szemébe mondani a királynak és minden udvari méltóságnak is: 
Üres ábrándok után futtok. 

Maga a levél jelzi, hogy a zsidó társadalmat megosztó politikai vita 
nem korlátozódott Júdára, élénken részt vett benne a babilóni zsidóság 
is. Az ország és a fogság szoros kapcsolatban van egymással a galut 
kialakulásának első pillanatától fogva. A góla is résztvesz az ország 
életében. Jeremiás ezért keresi a kapcsolatot a Babilóniában élőkkel, 
ezért támadja otthoni ellenfelei, a hamis próféták (Hananja és mások) 
babilóni szövetségeseit (Aháb ben Kolaja és Cidgijjáhu ben Maaszéja). 
Jeremiás, vállalva a személyes felelősséget a népszerűtlen, sőt, kihívó 
véleményéért, a radikális nacionalizmus ellen lép fel. 

Charter a galut számára 


Jeremiás levele, hogy így mondjam, charter a galutban élők számára. A 
"békesség", amiről Jeremiás beszél, a héber salóm, nemcsak "béke", 
hanem jólét" is. Aki "idegenben" él, annak részt kell vennie az ország 
életében, ott, ahol él. Fáradoznia kell azon, hogy jól menjen az ország- 
nak. A jó zsidó ebben az értelemben egyszersmind jó babilóni is. A kettő 
között nem lehet ellentmondás. A galut: valóság. Aki "idegenben" él, 
ezttudomásul kell vennie. Nemhitegetheti magát üres reménykedéssel, 
hogy a fogságnak hamar vége lesz. A galutban is teljes életet kell élni. 
Kell, hogy az embernek háza legyen, és megélhetése; hogy családja 
legyen, és ő gondoskodjék róla. 

A "ház", a "kert", a "jólét" említése a levélben jelzi, amit más forrá- 
sokból is tudunk, ti. hogy miként az asszírok, a babilóniak sem korlá- 
tozták - általában véve -— az idegenek életlehetőségeit, nem állítottak 
különösebb jogi vagy gyakorlati akadályokat a tulajdonszerzés, a gaz- 
dasági életben való részvétel, a társadalmi beilleszkedés elé. Nem mint- 
ha nem lettek volna státusbeli különbségek, de azoknál, akik ott laktak, 
éppen az a különbség, hogy "őslakos" vagy "jövevény": nem játszott 
szerepet. Nebúkadreccar a zsidókat letelepítette Babilóniában, s a zsi- 
dókettől kezdvenem hadifoglyok voltak többé, nem kitelepítettek, nem 
rabszolgák, hanem a szó polgári és gazdasági értelmében babilóniak. 
Nemcsak "ház" és "kert" lehetett a tulajdonukban, mint Jeremiás leve- 
léből tudjuk; lehettek rabszolgáik is (vö. Ezra 2,65), és sokan közülük, 
mint Tóbit is Asszíriában, igencsak meggazdagodtak (vö. Ezra 1,6; 2,68 
sk.). 

Ha minden szó fontos, amit Jeremiás a levélben mond: fontos az is, 
amitnem. Nem mondja, hogy ne gondoljatok többé Jahvével, felejtsétek 
el őt is, a mózesi tanokat is. Nem mondja, hogy váljatok ízig-vérig 
babilóniakká. Nem mondja, hogy felejtsétek el Júdát, Jeruzsálemet, a 
Cijjon hegyet. Nem mondja, hogy ne tartsatok össze, ne törődjetek 
többé, ti zsidók, egymással. Amit Jeremiás ajánl, nem a zsidó identitás 
feladása, hanem a stratégia-váltás. Megváltoztak a körülmények, nincs 
remény arra, hogy a fogság hamarosan végetér: ahhoz, hogy megma- 
radjatok, zsidónak, akik vagytok, másképpen kell élnetek, mint aho- 
gyan eddig éltetek. 


Dániel / Béltesaccar 


Dániel könyvének (1-6. fejezet) szereplői: néhány zsidó fiatalember, 
akik tehetségük révén kiemelkedtek a többiek sorából, és a babilóni 
királyi udvarba kerültek, magas méltóságba. A könyv hivatkozott első 
felének anyaga minden jel szerint az arámi nyelvű babilóni zsidóság 

közegében gyökerezik, s akárhogyan foglalunk is állást a történeti 
értelmezés vagy az irodalomtörténeti elemzés megannyi vitás kérdésé- 
ben, az biztos, hogy udvari történetei értékes forrást kínálnak számunk- 
ra a szociológiai vizsgálódáshoz. 

Mint olvassuk (Dán. 1), Nebúkadneccar parancsot ad szolgáinak, 
hogy hozzanak Jeruzsálemből királyi vagy más előkelő származású 
ifjakat Babilónba, a királyi udvarba, s tanítsák meg nekik a "káld"-ok 
nyelvét és írását. Három évi tanulás után majd udvari szolgálatra 
rendelik őket. A zsidó fiúk között volt Dániel és három társa: Hananja, 
Míisáél és Azarja. Babilóni nevelésük azzal kezdődött, hogy vala- 
mennyien új nevet kaptak, rendre: Béltesaccar, illetve Sadrak, Mésak és 
"Abéd Nego". 

Irodalommal van dolgunk, a szóbeliségben formálódó történetek írói 
változatával. Magát a történetet nem tudjuk, nem lehet eseményszerű 
történelemmé transzformálni; nem az. Amit tehetünk: a szociológiai 
értelmezés. 

A név, jól tudjuk, s még én is beszélni fogok róla, fontos eleme az 
identitásnak, illetve az identitás vállalásának. Megváltoztatásának is. 
Amikor Assur-bán-apli asszír király elfoglalta Egyiptomot, és egy 
egyiptomi előkelőséget (Necho) nevezett ki királynak, azonnal meg- 
változtatta a nevét: Nabú-sézibanni. Jobb, ha az alattvalónak asszír 
neve van. 

A zsidó ifjak átalakítása babilónivá szintén a nevük megváltoztatá- 
sával kezdődik. Az eredeti nevek mind a jól ismert theophorikus héber 
személynevek közé tartoznak: az istennév szerepel bennük, a Já(h) (-ja) 
vagy az Él elem. Az új nevek egyértelműen a babilóni identitást jelzik. 
Béltesaccar akkádul Balátsu-uszur, "Óvjad az életét", de ez csak a 
szokásos rövid változata a teljes névnek: (Marduk / Bél / Nabú / 
stb.)-balátsu-uszur, azaz "Marduk (vagy valamelyik más babilóni is- 
ten), óvjad az életét". Az "Abéd Nego" név eredeti akkád alakja Arad- 
Nabú lehetett, "Nabú szolgája". A másik két babilóni nevet egyelőre — 
másfél évszázadnyi ékírásos studiumok után — még nem sikerült meg- 
fejteni. 

A káldok nyelve és írása (vagy: könyvei), amit a zsidó fiatalemberek 
tanultak, természetesen, az akkád nyelv új/késő-babilóni változata, 
amely az i. e. 6. században hivatalosan még az ország nyelve volt, bár 
a mindennapi életben egyre inkább kiszorult a használatból, s helyette 
az arámi terjedt el. Ami pedig az írást illeti, ez nyilván az ékírás. A 
tanulás, persze, elengedhetetlen ahhoz, hogy bárki hivatali szolgálatba 
lépjen. Azi. e. 7. századi Asszíriában, s akövetkező században Babilón- 
banis, nemegy —nevéből vagy egyéb körülményekből ítélve — "idegen" 
kapott feladatot, netán magas rangot is, a királyi udvarban, akár mint 
tisztviselő vagy udvari méltóság, akár mint írnok és tudós. Amennyire 
megítélhetjük, akkád írásbeliségük kifogástalan. Legtöbbjük nyilván 

tudott arámiul is, netán arámiul jobban tudott, mint akkádul: az agyag- 
táblákon nem ritka a rövid "titkári" jegyzet, amely az akkád szöveg 
tárgyát vagy tartalmát arámiul jelzi. Mindamellett, a zsidó fiúknak a 
királyi udvar közvetlen ellenőrzése mellett folytatott babilóni tanul- 
mányaitöbb volt, mintegyszerűen tanulás. Az idegeneke tanulmányok 
során szerzik meg a legmagasabb végzettséget, babilóni rendszer sze- 
rint. (Ha Dániel "káld tudomány"-t tanult Babilónban, akkor ez nyilván 
a jelek — előjelek (omen-szövegek), különféle szövegekbe rejtett jósjelek 
- értelmezésének tudománya volt; később valóban ezen a téren vált ki 
tudós társai közül.) A tanulás is része a beilleszkedés, mondhatnám úgy 
is: a naturalization folyamatának. 


Kóser és tréfli 


Dániel és társai számára táplálékul a királyi udvar ételeit és borát 
rendelték. Szabályos udvari ellátmányt (a héber szövegben: pat-bag, 
perzsa szóval) kaptak, nap mint nap. Ők azonban nem akarták be- 
szennyezni magukata babilóni ételekkel, és a hivatalnoktól, akit a király 
a nevelésükkel megbízott, azt kérték, hogy adjon számukra fölmentést 
ezalóla parancsalól. Azelbeszélőnagy leleménnyel színezi a történetet: 
minél fordulatosabb, annál jelentékenyebb. A felügyelő, persze, félt 
attól, hogy a zsidó ifjak, ha nem a királyi udvar konyhájáról étkeznek, 
elmaradnak majd a fejlődésben, lesoványodnak, megbetegszenek. A 
külön - kiváltságos — koszt mindig jobb, mint a köznépé. A leendő 
méltóságok testi épségéért ő volt felelős. De azért tíz nap próbaidőt 
engedélyezett nekik, lássák, mire mennek, a maguk kosztján. A próba- 
idő elteltével a négy zsidó fiú jobban nézett ki, mint társaik, a többiek. 
Most már engedélyt kaptak arra, hogy étkezésükről mindig maguk 
gondoskodjanak. 

Mit evett Dániel és a másik három fiú? Csak zöldségféléket. Az 
élelmiszer beszerzése nem lehetett nehéz számukra: Babilóniában alap- 
jában véve növényi étrend volt, hús csak ünnepeken járta; persze, a 
királyi udvarban bizonyára gyakrabban. 

Balátsu-uszur és társai babilóni közegben is meg tudták tartani a 
hagyományos zsidó előírásokat az étkezés minden mozzanatára nézve. 
Idegen közegben azt kell fogyasztani, amit a kasrut szabályai biztosan 
nem érintenek. Például, gyümölcsöt és zöldséget. Inni pedig, mint a 
zsidó fiúk is tették, vizet. A határozott tilalmakon túl, a kasrut nem 
abban áll, hogy mit, hanem hogy hogyan. Számít az anyag is, de még 
inkább az elkészítés és fogyasztás módja. Ami a királyi raktárakból és 
a konyháról kikerült, hadd használjam ezt a szót, biztosan tréfli volt, 
mert az ételek elkészítésénel biztosan nem vették — miért is vették volna 
-— figyelembe a sajátos zsidó előírásokat. 

Dánielkönyvea parancsolatoknak megfelelő életvitel mintáját rajzol- 
jaa galutban-—egyáltalán, anem-zsidó közegben kevesedmagával vagy 
egyedül - élő zsidó elé. Elhárítva a kényelmes ellátást, a királyi konyha 
csábításait, magának kell gondoskodnia arról, hogy a lehetőségek közül 
azt válassza, ami megfelel az előírásoknak és tilalmaknak. 


Imádkozni, 
Jeruzsálem felé fordulva 


Dániel könyve még egy mozzanatában jellegzetes galut-helyzetet állít 
elénk. Nebúkadneccar király egy hatalmas aranyszobrot állíttatott fel 
"Dúra mezején", s az avatásra kirendelte az összes állami méltóságot 
(Dán. 3). Némely babilóniak feljelentették a királynál a zsidókat, köze- 
lebbről, a három férfit, akiket már ismerünk: Sadrak, Mésak és "Abéd 
Nego". A vád: nem vesznek részt az előírt hivatalos szertartásban a 
szobor előtt. A történet egy kissé homályos; nem tudjuk, Nebúkadnec- 
car vajon egy istenség szobrát állíttatta-e fel, vagy a sajátját. Talán maga 
a szerző sem volt egészen tisztában a körülményekkel, vagy nem tar- 
totta fontosnak, hogy pontos legyen. A helyszín is rejtélyes. "Dúra" 
akkádul (dúru) "erődítmény", "fallal körülvett helység", deönmagában 
nem helynév. (Csak összetételekben, mint Dúr-Sarrukín vagy később 
Dura-Európosz.) Láthatóan nem a körülmények voltak érdekesek, ha- 
nem maga a helyzet. A szertartásban való részvétel mint szimbolikus 
cselekedet, mint hűség-aktus, amelynek a régiségben inkább a vallási- 
kultikus, napjainkban többnyire inkább a politikai jellege a meghatáro- 
zó. A három zsidó férfi, bár állami méltóság, megtagadja a részvételt, 
nem hajlandók, még hivatali kötelezettségből sem, arra, hogy imádják 
a babilóni isteneket vagy részt vegyenek az aranyszobor előtti szertar- 
tásban. Vállalják a büntetést is: kivégzés. Tüzes kemencébe vetik őket; 
mellesleg, ez a babilóni "tüzes kemence" nem más, mint az Irágban 
azóta is használatos és ma is országszerte látható hatalmas, állandó 
téglaégetők egyike, jól felfűtve. 

Ezzel a történettel együtt kell néznünk egy másikat (Dán. 6), amely 
anyaga és szerkezete tekintetében egyébként is igen közel áll a "tüzes 
kemence" történethez. A Dániel ellen ármánykodó hivatalnokok kieszköz- 
lik a királynál, akiez alkalommal Dárjáves, azaz Dareiosz: rendeletben tiltsa 
meg mindenkinek, hogy kéréssel forduljon bárkihez, istenhez vagy ember- 
hez, kivéveha magáhoza királyhoz. Ártatlanrendelkezés, a törvénytisztelő 
polgárok nem is sejtik: csapda. Dániel továbbra is imádkozik istenéhez. 
Mint ahogyan mindig is szokott, naponta háromszor, házának felső 
szobájában, a Jeruzsálem felé kinyitott ablak előtt, térdre borulva (6,11). 

A két történet pontosan megmondja, mit kell tennie egy zsidónak — 
vallásos zsidónak, ez magától értetődik — a galutban. Egyrészt, nem 

szabad résztvennie idegen kultuszokban, másrészt, meg kell tartania, 
amennyire a körülmények engedik, saját vallásának előírásait. Azimád- 
kozás minden mozzanatára van más forrásadatunk is. A jeruzsálemi 
imairány, mondhatni, magától értetődő volt. Ezékiel mélységes aggo- 
dalomról és élénk képzelőerőről tanúskodó látomásában a pogány 
gyalázatosságok (tóéba) legnagyobbika, hogy Jeruzsálemben, a temp- 
lomhegyen, vagy húsz ember Jahve házának hátat fordítva imádkozik 
(Ez. 8,16). A Jeruzsálem szerinti tájolást követte Felső-Egyiptomban a 
zsidó katonai telep Jahve-temploma (Elephantiné, az i. e. 6. század 
vége). A galutban mindmáig normativ szerepe van. Az első időkben az 
iszlám is ezt az imairányt (gibla) jelölte ki, és csak egy évszázad múlva 
változtatta meg Mekka javára. A nyitott ablakot Tóbit könyve is említi 
(3.11). A napi háromszori ima megfelel a Misna és a Taimud előírásai- 
nak (Ber. IV, 1). Stb. 

Bár a szöveg csak mellékesen említi, de szociológiai szempontból 
lényeges, hogy Dániel a saját házában, emeleti szobában imádkozott. 
Az emeleti imát más bibliai helyek is említik (Bírák 3,20; I Kir. 17,19; II 
Kir. 1,2; 4,10; Jer. 22,14 stb.); itt más a fontos. Az ima helye magánház, 
tehát nem a város egyik tere vagy kapuja, nem egy babilóni templom. 
A zsidók imájában - vallási szokásaik gyakorlásában—-nemlehetsemmi 
kihívó. Akik Dánielt feljelentették, különös rosszindulattal keresték az 
ürügyet. 

Jeremiás levele a beilleszkedés és részvétel követelményét fogalmaz- 
ta meg, Dániel könyve a hagyományokhoz való ragaszkodás, a hűség 
példáit állította fel. Ez a kettő együtt: közösségi stratégia a megmara- 
dásra, az identitás megőrzésére a galutban. 


Zsidó király 
mint a babilóni király vendége 


A babilóni források, történetesen a krónika-szövegek, beszámolnak a 
Júda elleni hadjáratokról és Jeruzsálem elfoglalásáról, egyébként azon- 
ban nem fordítanak különösebb figyelmet a deportált zsidókra; igaz, 
más idegenekre sem. A zsidók a babilóniak szempontjából nézve nem 
számítottak a lakosság valamifajta külön — elkülönülő — csoportjának; a 
diszkriminációnak a gondolata is, ha egyáltalán, legfeljebb oly módon 
merülhetett föl, ahogyan a Bibliában a Dánielt följelentő irígy hivatal- 
nokokról olvassuk. A galut fogalmát a babilóniak aligha értették volna. 

A fogságba vitt király helyzete, mindenesetre, különleges volt; poli- 
tikai okokból. Az asszírok, s minden jel szerint a babilóniak is, a meg- 
hódított országokból rendszerint magukkal vitték a királyi család egyik 
tagját, s udvarukban tartották, minden eshetőségre készen. A vendég — 
vagy tiszteletbeli fogoly -, ha a birodalmi politika hirtelen fordulata úgy 

kívánta, felválthatta az illető országban az engedetlenné vált incumbens 
királyt. Ebben a tekintetben az önkéntes vagy kényszerű emigráció 
között nem volt nagy a különbség; s a birodalmi politika ezen eszközé- 
vel hagyományosan minden terjeszkedő hatalom élt olykor. Jehójákin, 
mint a Bibliából tudjuk, Nabú-kudurri-uszur élete végéig, összesen 37 
éven át, ebben a státusban maradt: a babilóni király kényszerű vendég- 
szeretetét élvezte, családjával együtt. Fiai közül több is, ha nem vala- 
mennyi, biztosan Babilónban született. Csak majd a király halála után 
(i. e. 562) nyerte el, az utód kegyelméből, polgári szabadságát (vö. II Kir. 
25,27-30 - Jer. 52,31-34), ami státus-változást jelent, például, más öltö- 
zéket (vö. II Kir. 25,29), de arra nem késztette, hogy máshová költözzék. 
A Biblia azt írja, hogy a király asztalánál étkezett és nagyobb megbecsü- 
lésben volt része, mint a többi vendég-királynak. Mondhatni, a volt 
királyi foglyok testületének doyen-je lett. Fogsága idején Jehójákin való- 
jában, mint Dániel és társai is, a királyi udvar gazdasági igazgatóságáról 
kaptak rendszeres ellátmányt, fejadagot. Dániel, olvastuk a Bibliában, 
ezt elutasította; Jehójákin nem. 

Babilónban, a királyi palota (az Istar-kapuhoz közeli, ún. déli palota) 
egyik helyiségében, abban a komplexumban, amelyet a legendás "füg- 
gőkert"-tel szoktak azonosítani, a század elején, Robert Koldewey ása- 
tásai során a királyi udvar gazdasági irattárának számos okmánya 
között előkerült négy ékírásos agyagtáblácska, amelyeken Jehójákin 
király neve is szerepel. Az okmányok a királyi udvarban — az udvar 
oltalma és felügyelete alatt — lévő idegenek: előkelőségek és mások 
számára kiutalt élelmiszer és egyéb fogyasztási cikkek, Jehójákin eseté- 
benolaj fejadagok havi mennyiségének jegyzékei. A király neve minden 
ku(!)-kinu, utóbbi esetleg — a késő-babilóni akkád helyesírás megengedi 
- olvasható mint Jachu-kinuis. A név mellett mindig ott áll, hogy "Júda 
Ja-u-du, Ja-hu-du, Ja-ku-du, ez utóbbi alkalmasint — Ja-chu-du) kirá- 
lya". A "júdai" (de nyugodtan mondhatjuk úgy is: "zsidó") megjelölés 
az újbabilóni forrásokban csak itt fordul elő. A királlyal együtt öt fia és 
nyolc másjúdaiszemély kapottmég kiutalásokat. (Megjegyzendő, hogy 
a Biblia Jehójákin hét fiának a nevét sorolja fel, lásd I Krón. 3,17-18.) A 
mennyiségek általában megfelelnek a babilóni normáknak (átlag fél 
liternyi olaj havonta), de a király lényegesen többet kapott, mint a többi 
júdai; az ő fejadagja nyilván magába foglalta a feleségeinek és a személy- 
zetnek járó részt is. A négy agyagtábla közül csak egynek maradt meg 
a dátuma: Nabú-kudurri-uszur 13. éve (- i. e. 592). 

A különben teljesen szokványos könyvelési nyilvántartásokból kide- 
rül, hogy Jehójákin királyi rangját a babilóni udvarban számon- és 
tiszteletbentartották. A börtön (bét kele), amit a Biblia említ (II Kir. 25,27), 
igen erős túlzás. Jeremiás könyvében a "fogság háza (bét ha-kelja) " sem 
sokkal tárgyszerűbb (lásd Jer. 52.31). Kiderül továbbá a szövegekből, 

C ( Babylon 28tőt z VAT 1638), Rückseite, KolunmeIL 


18. ábra: Ekírásos agyagtábla Babilónból. (Másolat.) Fejadag kiutalási jegyzék. 
A 17-18. sorban: "Jakúkinu", "Jakudu" királyának fia és "Jakudu" királyának 
5 fia (E. Weidner, in: Mélanges syriens, 1939, Pl. IV) 


hogy a király környezetében, mondhatni, valóságos — kisebb - (királyi) 
udvartartás volt, a családján és a sejthető személyzeten kívül néhány 
más személy is; hogy kik, nem tudjuk, lehet, hogy rangosabbak, de nem 
biztos. A jegyzékekben a júdai királyi udvar mellett Asgalon királyának fia, 
föníciai városokból való mesteremberek, méd, perzsa, élámi, egyiptomi, 
lüdiai személyek, ióniai görögök stb. szerepelnek; egyáltalánnemtisztán 
királyi társaság. 


Egy bank 
zsidó üzletfelei 


A babilóni galut zsidó társadalmát ékírásos okmányokból csak az i. e. 
5.század második feléből ismerjük valamelyest közelebbről. A Pennsyl- 
vania Egyetem (University of Pennsylvania, Philadelphia) ásatásai s0- 

rán 1894-ben Nippurban előkerült egy babilóni bankár-család, a Mura- 
sú-ház gazdasági levéltára, különböző gazdasági ügyletekre vonatkozó 
följegyzések, szerződések stb., amelyek mintegy fél évszázadot fognak 
át. A szövegek nagy részét még az első világháború előtt kiadták, 
újabban a maradék táblákat is. Nemcsak az ékírásos szakma mutatott 
irántuk érdeklődést: mindenki, akit akár a Biblia elbeszéléseinek törté- 
neti háttere, akár a zsidó történelem, akár éppen a zsidó identitás 
változása foglalkoztatott. A cég, ezt jeleznem kell, bár ők maguk nem 
tették, és valószínűleg nem is látták volna értelmét, hogy jelezzék: a 
Murasú-cég babilóni volt, de alkalmazottai és főként üzletfelei között 
bizonyos számban zsidókat is találunk, azaz olyan babilóniakat, akiket 
mi, nevük vagy rokoni kapcsolataik miatt, zsidóknak tekintünk. 

A Murasút-levéltár okmányait és a babilóni fogság történeti korát 
egy-másfél évszázad választja el egymástól. Ezenközben a babilóniai 
zsidóság egy része áttelepült Júdába. Az alija, természetesen, befolyás- 
sal volt a góla életére: állapotaira, szellemi arculatára. Törést azonban 
nem jelentett; mint ahogy a későbbi - még oly mélyreható — változások 
sem érintették a zsidó társadalom kontinuitását. A perzsa kori góla, s 
részben még a rabbinikus Babilónia is, szerves folytatása a babilóni 
fogság zsidó társadalmának, s ezért legalábbis a lehető legközelebbi 
analógiát kínálják ennek vizsgálatához. 

A közelezer okmánybanösszesen több mint harmadfél ezer személy- 
név szerepel, ebből nem egészen száz jellegzetesen zsidó név. A szám- 
neveket szándékosan használom ebben az irodalmias alakjukban: nem 
akarok se számításokat végezni, sem pedig táblázatokat és jegyzékeket 
közölni. Az anyagot az elmúlt évtizedekben sokan elemezték, s a gaz- 
dag szakirodalom minden specifikus érdeklődést kielégíthet. A zsidó 
nevek engem mint az egyéni élet-stratégiát kifejező társadalmi jelek 
érdekelnek. 5 


Zsidó nevek, ékírással 


Nevet az ember nem maga választ: születésekor kapja. A személynév 
így gyakran a szülők elkötelezettségét jelzi. A névválasztást hagyomá- 
nyok, szokások határozzák meg, vallási, kulturális, családi stb. hagyo- 
mányok, és csak kisebb mértékben, csak ritkább esetekben tisztán sze- 
mélyes motivumok. De azért a név személyes program-értékét sem 
szabad alábecsülnünk. A második világháború körüli évtizedekben sok 
német zsidó megváltoztatta a nevét, hogy eleve elhárítsa a fajgermán 
képzettársításokat — holott annak idején csak az éppen divatos nevek 
egyikét kapta szüleitől. Századunk középső harmadának egyik nagy 
assziriológusa, bécsi zsidó származású, első munkáit még az Adolf L. 
személynevekkel jegyezte; a harmincas évek második felében már a Leo 

nevet használta, később pedig, élete végéig, A. Leo volt, s aháború után 
Amerikából még levelekre sem válaszolt németül. Ugyanígy, 1980 táján 
a romániai magyarság körében hirtelen megszaporodtak a lefordítha- 
tatlanul magyar keresztnevek, mintha Dugonics András világa támadt 
volna fel. Sokfelől és régóta ismerjük a névváltoztatás mintáit. Az ilyen 
tanulmányokban rendszerint a zsidó nevek adják a legjobb példákat. 

A héber onomasztikonban az i. e. 7. század végén hirtelen változást 
jelentett Jósijjáhu kultikus-vallási reformja: hirtelen megsokasította a 
Jahvenevével képzett theophorikus személyneveket; s ezek között most 
ajahvista nevek kerültek többségbe. A Jahve és az Élistennév a személy- 
nevekben ekkorra egyenértékűvé vált. Korábbi időkben a jahvista név 
nem feltétlenül jelentett zsidó identitást. Találhatunk ilyeneket más 
népeknél is (lásd Azrijau Észak-Szíriában, Jehómilk Föníciában, Jórám 
Hamatbanstb.). De az i. e. 6. századtól kezdve, nyilván nem függetlenül 
a babilóniak Júda fölötti győzelmétől, már csak az viselt jahvista nevet, 
aki minden fenntartás nélkül zsidónak vallotta magát. A jahvista név 
ettől a kortól kezdve a zsidó identitás egyik legfőbb külső jele. 

A Murasú-okmányokban, említettem, mintegy száz zsidó nevet sike- 
rült meghatározni. A névanyag statisztikai vizsgálata, többek között, 
néhány érdekes demográfiai következtetést is lehetővé tesz, legalább a 
sejtés vagy becslés szintjén. A zsidó nevek aránya a teljes névanyagon 
belül mint reprezentativ minta kezelhető. Ez annyit jelent, hogy a zsidók 
aránya Nippurban - és nyilván a nagyváros környékén is — a teljes 
népességben mindössze is csak körülbelül 2.5 — 3 százalék. Ez az arány 
talán valamivel magasabb, mint más nem-babilóniai népelemeké, de 
azért Elő-Ázsia szinte minden tájáról akad valaki a bank üzletfelei 
között: Kis-Ázsiából, Szíriából, Egyiptomból, Iránból (Élám) stb. Nip- 
pur térsége, úgy látszik, jóformán üres lehetett az i. e. 6. század elején, 
ide telepítették a legtöbb foglyot: földet és szabadságot adtak nekik, 
hogy legyen, aki megműveli a termékeny öntözött szántókat. Ami a 
zsidó telepeket illeti, tudnunk kell, hogy a Murasú-okmányok idején 
már a nagy aliják után vagyunk: aki akart, visszament Júdába. És mégis, 
a góla megmaradt, és -— lehetőségei szerint, a maga módján — zsidó 
maradt. 


Jahve a reménység 


A zsidó névanyagnak mintegy kétötöde jahvista név: a nyelvi formájá- 
ban mondatjellegűnév rendszerint két eleme közülazegyik Jahveneve, 
többnyire a frigrammaton valamelyik változatában (YHW, YHH), de 
mint bigrammaton is akár, csak két "betű"-vel (YW, YH). Héberbe téve 
át az ékírásos helyesírást: Jahu- / Jáhu- / Jahú- / Jau- / Jehó- / Jó- stb. 
mint a név első eleme; és (leírva) -ja-ma (- "-ja / "-já / "-jau), azaz -Jaw, 
-Ja(w), -Játu), -Já(hu) stb. mint a név második eleme. A bibliai névfor- 

mákat véve, a Murasú-ház zsidó üzletfelei: Benája, Gedalja, Gemarja, 
Hananja ("Jahve irgalmas"), Jehónátán, Mattanja (ez a név a leggyako- 
ribb), Tóbija, Zekarja — hogy csak néhányat soroljak fel közülük. Van 
olyanzsidónevünkis Babilóniából, amelyet a Biblia nemismer, például: 
Agabja, "Jahve az oltalom" (nyelvileg ugyanaz, mint Jákób); Jehólakim, 
"Jahve a tiétek ( / veletek / értetek van)"; Jehólanu, "Jahve a miénk ( / 
velünk / értünk var)"; Szipaja, "Jahve a reménység". 

A jahvista személynevekben az ékírásos szövegek igen gyakran - és 
ha a második elem, szinte kivétel nélkül mindig - kiírják Jahve neve elé 
az istennevek előtt használatos ékjelet (determinativum, marker). Ez az 
írásmód Jahvét -— a személynévbe foglalt istennevet — jól láthatóan és 
egyértelműen mint istenséget határozza meg. A babilóni társadalom 
politheista: a tolerancia versus türelmetlenség ellentétet nem ismeri. 
Egyébként is, ezernyi istennév van forgalomban. Jahve hirdetése nem 
lehetett feltűnő a babilóniak szemében. Az írnokok, akik zsidó ügyfeleik 
számára az ékírásos táblácskákat írták, maguk is tisztában voltak azzal, 
ki ez az isten, s ügyeltek rá, istennévnek írják a nevét. 

Talán említeni is fölösleges, de mégis, mert a tárgyhoz tartozik. Jesája 
vagy Jiremjáhu (Jeremiás) neve, de a babilóni fogság előtt minden 
jahvista név önmagában is bizonyítja, hogy a Név kimondása ebben az 
időben nem ütközött tilalomba. A Murasú-okmányok jelzik: nem volt 
ilyen tilalom a fogságban sem. 

A jahvista nevek előtt alkalmilag használt ékírásos istennév-determi- —. 
nativum a zsidó identitás szempontjából is érdekes. Jelzi, hogy vannak — 
a babilóni zsidók között, akik Jahvét mint istent — formális tekintetben 
a babilóni istenségekkel egy megítélés alá eső istent— mutatják be, s nem 
félnek magukat istenük megnevezésével mint zsidókat meghatározni. 


Jahve 
a fiatal nemzedékek 
neveiben 


Alkalmazkodó névhasználat, szeretném mondani, és nyomban ezt is: 
szakítás az alkalmazkodással. Az okmányok alapján egy-egy családnak 
több nemzedékét is megismerjük. Hogy a babilóni nevet viselők között 
ki zsidó, csak a genealógia tudja megmondani, visszamenőleg. Voltak 
zsidók, akik nem akartak annak látszani, akik babilóni nevükkel Babi- 
lón-konform magatartást jeleztek. Ez lehet asszimiláció, s lehet elrejtő- 
zés is a babilóni név mögé. Az asszimilációs névhasználatot, a dolog 
természete szerint, legtöbbször nem ismerhetjük fel közvetlenül, hiszen 
nem láthatunk a babilóni név mögé. Legfeljebb olyankor bukkan elő, 
utólag, ha a fiú vagy unoka, szakítva atyáinak óvatosságával, nevében 
is vállalja a zsidó identitást. 

Gyakori eset, hogy jahvista név a számunkra ismert genealógiákban 
csak a második vagy harmadik nemzedékben mutatkozik. Hogy zsidó 
családról van szó, visszamenőleg állapíthatjuk meg. A nagyszülők és 
szülők nemzedéke "alkalmazkodó" nevet viselt, az unoka azonban 
zsidónak hirdette magát. Egy-két példa: Amél-Nana és fia, Bánija; 
Bau-etir és fia, Agabja; Bél-uballit és fia, Mattanja; Bél-zéra-ibni és fia, 
Nirija; Nabú-sarra-bullit és fia, Sabbetaj. A jahvista öntudat (disszimi- 
láció), amely egy babilóni cionizmus kialakulásához vezetett, lassan 
bontakozik ki, mindenkiben más okból, más alkalomból. De a folyamat 
alighanem szűntelen. Aki szakított apáinak "alkalmazkodó" névhasz- 
nálatával, az mint zsidó egy kicsit szakított a környező társadalmi 
közeggel is. Ez kétségkívül disszimilációs folyamat, s nyilván nem 
választható el a csoport-kohézió — zsidó közösségi szolidaritás — jelen- 
ségétől. Deazért tudnunk kell, hogy aharmadik nemzedék effektus igen 
sok diachronikus folyamatban felismerhető: ízlés, ítélet, identitás gyak- 
rabban merít a nagyszülők világából, mint a szülőkéből; a szülői hatás- 
tól megkülönböztetni akarja magát az ember, a nagyszülőkhöz kapcso- 
lódni kisebb kockázat, mert eleve és szükségképpen csak részleges 
lehet. 


Zsidó vagyok, 
de csak annak, aki tudja 


A "rejtőzködő" névhasználat sok esetben azért földeríthető. Az egyik 
lehetőség a rejtőzködésre: kissé archaikus, azaz nem jahvista, de bibliai 
nevek használata. Minjamin (- Binjamin, Benjámin), Elísa, Hósea, Sime- 
ón stb. szerepelnek anyagunkban. Az Él-nevek is ide sorolhatók; ez az 
istennév a sémi nyelvekben — az akkádban és a héberben egyaránt - 
közszó: "isten". Az ÉI a kívülállók szemében nem feltétlenül jelenti a 
zsidó identitást. Babilóni körülmények között az Él elemet a személy- 

: nevekben a szó köznyelvi értelmében lehet venni: "az isten", akkádul: 
ilu. De azért nyilván nem véletlen, hogy a zsidó személynév-anyagban 
igen sok Él-név fordul elő. Egy kicsit hasonlít hozzájuk a már említett 
Agabja, illetve az ehhez hasonló Aggub stb. nevek esete is: akkádul is 
érteni őket. Héberül vagy arámiul az ágab / agab, "oltalmaz", akkádul 
pedig a gabú, "mond" igéből: zsidónak kifogástalan jahvista név, a 
babilóniaknak jó akkád vagy arámi. 

Másik lehetőség a sajátosan, de alkalmasint nem közismerten zsidó 
szavak használata személynévként. Egy roppant izgalmas név a Mura- 
sú-okmányok anyagából: Sabbetaj, "Az én szombatom" vagy "A szom- 
bat az enyém". (Mint már említettem egy felsorolásban, a mi egyik 
Sabbetajunk apja theophorikus babilóni nevet viselt: Nabú-sarra-bullit, 
"Nabú isten tartsa életben a királyt".) A szombat (sabbat) intézménye 
babilóni hagyományokra megy vissza, és végső formájában csak Babi- 

lóniában — a galutban — rögzült a zsidó szokásokban, mégis, zsidó 
intézmény, amit mások nem igen ismernek. (A nevet lásd még Ezra 
10,15; Neh. 8,7; 11,16.) Hasonló név a Haggaj is, a hag, "(vallási) ünnep" 
szóból. (A bibliai próféták egyikénekis eza neve, éppenazi.e.520 körüli 
években.) A "rejtőzködő" zsidó olyan nevet választ, magának vagy 
fiának, amely névről csak a zsidó fogja tudni, hogy a viselője is az. A 
Sabbetaj név a félig "rejtőzködő", félig az identitást vállaló magatartás 
jellegzetes esete. Lehetséges azonban, hogy a Sabbetajok egyike vagy 
másika talán prozelita volt, a zsidóságba betérő babilóni vagy egy 
ilyennek a fia. Az "idegenek" (bené ha-nékár) betérésére utalt a "Babilóni 
Névtelen" is (Jes. 56,6). A zsidó vallás iránt vonzódó, ahhoz közeledő 
"idegenek", azaz más vallások hívei, később is szívesen hívták magukat 
Szombat, Szombati, Szombatos néven, mint — mondjuk - az Egyiptom- 
ban a római korban nem ritka Szambathion név mutatja. 

Harmadik lehetőség a "rejtőzködés"-re a szelektiv, külsődleges 
asszimiláció. Babilóninak látszani, de csak olyan mértékben, hogy ez ne 
sértse a zsidó hagyomány értékeit. Talán éppen ez volt Dániel esete is: 
Marduk-balátsu-uszur helyett csak Balátsu-uszur, a rövidebb névforma. 


Jahve, az úr 


Vannak babilóni hangzású zsidó nevek. A kortárs nyilván könnyen 
felismerte legtöbbjükben a zsidó jelleget, ha egyáltalán törődött az ilyesmi- 
vel. Nekünk a név útján való beilleszkedés kódját kell megtalálnunk. 

Ügy gondolom, ebbe a csoportba sorolhatjuk, többek között, a babi- 
lóni zsidók Bél-neveit. Bél ebben a korban Enlil, Marduk vagy esetleg 
más főisten neve, az istenség apellativumából: "Marduk, az úr" helyett 
csak: "Az úr". Megjegyzendő: igen közeli párhuzam a Jahve név és az 
Adonáj helyettesítő név esetéhez. A héber istennév kimondásának tilal- 
ma későbbi, mint a kor, amelyről most beszélünk; már említettem, hogy 
az i. e. 6/5. században, de még később is jó ideig, biztosan kimondták a 
tetragrammatont. De ha valami okból mégsem akarták kimondani, a 
leginkább még ez a szó helyettesíthette: "az úr / Úr". A Bibliában 
egyébként is gyakran az isten valódi neve mellett áll. Azt gondolom, 
egyrészt, hogy a galutban a Bél-nevek "szelektive alkalmazkodó" zsi- 
dókat takarnak; másrészt, hogy a tetragrammaton (JHWH) Adonáj ol- 
vasatának elterjedéséhez alighanem hozzájárult a Jahve mint Bél, "úr" 
akkád név-helyettesítés is. 

De vannak a zsidó "rejtőzködés"-nek még bonyolultabb esetei. Jehó- 
jákin király fiai közül (lásd I Krón. 3,16 skk.) háromnak nem jahvista 
neve. van; ezek: Sealtiél, "Istent (Élt) kértem", Malkírám, "Királyom a 
Magasságos" és Sesbaccar. Az első kettő az iménti "rejtőzködő" név- 
használat jellegzetes esete. A harmadiknak a dolga kissé nehezebb. 

Sesbaccar: 
fejedelmi permutáció 


Sesbaccar neve kétféleképpen szerepel a Bibliában: Sesbaccar (Ezra 1,8 
stb.) ésSenaccar (I Krón. 3,18). A Septuaginta további változatokat nyújt: 
Szanabaszar, Szaszabaszar, Szanabasszar stb.; Josephus: Abasszarosz 
(Ant. XI, 13 — 1 11), Szanabaszarosz (uo. 44 -— tt 93), Szabaszérosz, 
Szabanaszarosz (uo., MS var.), Sabassirus (Jos. Lat. Cassiodori, i. h.) stb. 
Nyilvánvaló, hogy a sokféleképpen eltorzult név-változatok mögött 
babilóni név áll. A változatok rejtélye most talán megoldható. Nemré- 
giben egy szíriai (Tell Fakhariya) akkád-arámi bilingvis feliratban a 
Szasz írásmód Samas isten nevének i. e. 1. évezredi kiejtését rögzíti: 
Szasznuri - Samas-núri. Az eredeti név második eleme: aba, aharmadik 
pedig, mint oly sok más névben is, az akkád uszur. A Sesbaccar név 
eszerint az eredeti babilóni alakjában: Samas-aba-uszur, "Samas, oltal- 
mazd az atyát". A történeti szakirodalom, éppen a név alapján, igen 
bizalmatlan Sesbaccar iránt. Samas nevét viseli a nevében: nem lehet a 
királyi család tagja, nem lehet zsidó. Josephus is úgy beszél róla, mint 
aki a perzsa udvari körökhöz tartozik. 

A név Sesbaccar történeti szerepe miatt érdekes. Amikor Kürosz 
kiadja a rendeletet (i. e. 538), mely lehetővé teszi a zsidók hazatérését, 
pontosabban, visszaadja a zsidóknak a jeruzsálemi Templomból elhur- 
colt arany- és ezüstkincset, összesen — olvassuk — 5 400 tárgyat (Ezra 
1.11), Sesbaccar kapja a megbízatást, hogy a szertartási eszközöket, 
amelyeknek visszaszolgáltatása szimbolikus aktus, vigye vissza Jeru- 
zsálembe. A Biblia a hivatalos címét hol mint "Júda fejedelme (naszí)" 
(Ezra 1,8), hol pedig mint "tartományi kormányzó (peha)" (Ezra 5,14) 
említi. Nem kétséges: Sesbaccar kulcsfigura volt a babilóni fogság "vé- 
ge" idején. Lehet-e a hazatérés egy ennyire prominens személyiségének 
theophorikus babilóni neve? A fogságba hurcolt király fiának? 

Az ellentmondást, azt hiszem, fel tudom oldani, s ezzel megvédhe- 
tem a fejedelem tisztességét és emlékét, egyszersmind magyarázatot 
adhatok a szerepre, amelyet a hazatelepülés eseményeiben kapott. De 
fölmenthetem a leginkább elmarasztaló vád - a zsidó identitás feladá- 
sának vádja — alól is. Véleményem szerint Sesbaccar neve egyszerűen a 
szokásos név-átalakítás (permutáció). Samas a babilóni napisten, égi 
istenség. Ha a nevét zsidó módon akarjuk értelmezni, csak az Elohé 
ha-sámaim, arámiul — Dániel könyvében is, Jahvére utalásul — Eláh 
semajja, "az ég istene" juthat eszünkbe. Sesbaccar a babilóniaknak jó 
babilóni név volt; de a zsidó hagyományban járatosabbak tudták, hogy 
ez csak az elemek átrendezése, a zsidó név átalakított változata. Az 
emigráns király fia, aki nyilván politikai szerepre készült, s nyilván 
tudta, hogy ezt a szerepet csak a babilóniaktól kaphatja meg: a galutban 
élő zsidók fejedelmének valamelyest be kellett épülnie a babilóni társa- 

dalomba; de oly módon, hogy társai is elfogadják, a zsidó góla. Helyzete 
nagyon hasonló lehetett ahhoz, amit a hagyományból, gondolom, Mó- 
Zes egyiptomi státusáról tudott. Sesbaccar nyilván tökéletes babilóni 
identitással bírt: babilóni volt a neve, Nabú-kudurri-uszur király udva- 
rában - de legalábbis az udvari körökhöz közel — nevelkedett. Nem 
véletlen, hogy a babilóni perzsa udvarbanéppenő voltaz, akire rábízták 
a gesztus értékű feladatot, a jeruzsálemi templomi kincs hazaszállítását 
és átadását, s ezzel egyszersmind Júda államiságának helyreállítását. A 
tartós bizalom jelének látszik, hogy őt nevezték ki Júda első perzsa 
tartományi kormányzójává is. 


Babilón fia 


Hasonlót mondhatunk Zerubbábelről. Sealtiél fia, tehát Jehójákin — a 
fogoly király — unokája; tehát egy nemzedékkel fiatalabb, mint Sesbac- 
car. Zerubbábel ugyancsak jó babilóni név: Zér-Bábili, "Babilón magja", 
"Babilóni sarj". A szerephez képest, amelyet a zsidó történelemben 
betöltött, kissé feltűnő név. Zerubbábel, az unokaöcs, Sesbaccar utódja 
volt, fejedelem és tartományi kormányzó; az előbbi a zsidó, az utóbbi 
pedig a perzsa igazgatásban: annyira azértnem volt önálló és független 
az ismét engedélyezett kis-állam, Júda, hogy vezetőinek ne lett volna 
szüksége a perzsák bizalmára. Zerubbábel alighanem ugyancsak a 
babilóni királyi udvar közegében nevelkedett. Tényleg babilóni sarj 
volt. Egykor, "back in Babylon" -— vagy mondjam azt, hogy otthon, 
Babilónban? - a neve gesztus értékű lehetett. Egy babilóni számára úgy 
hangozhatott, mint valami hazafias nyilatkozat: "Én babilóni vagyok!" 
Dei. e. 520 táján és Jeruzsálemben, ahol az új közösség vezető szerepe- 
ihez legitimációt csak a babilóniság adhatott, mert az elit a zsidó konti- 
nuitást nem a Júda területén maradt zsidó népesség folyamatos törté- 
netéből, hanem a babilóni fogságból eredeztette: az újra-szerveződő 
jeruzsálemi zsidó társadalomban a Zerubbábel név már olyan volt, 
mintha valaki az új-régi magyar világban, mondjuk, egy hiteles kutya- 
bőrt mutatna fel. 


A galutban 
a nevük, mint a gojoké 


A zsidó nevek hozzáigazítása a nem-zsidó környezetben szokásos név- 
formákhoz jól ismert jelenség. A jeruzsálemi Talmud ezt így mondja: A 
zsidóknak, akik nem az országban (erec) élnek, ugyanolyan nevük van, 
mint a nem-zsidóknak (gojim) (pT Gittin I, 1). Beilleszkedés (integráció) 
vagy éppen asszimiláció a névhasználat is, de a lényeget alig érinti. A 


237 


változtatásoknak és módosításoknak mindenütt kódja alakult ki. A 
nem-zsidó nevet rendszerint bizonyos minták szerint választották meg, 
de úgy, hogy a polgári név azért valami módon utaljon a zsidóra. Egy 
szimbolikus értékű példát említek. A Biblia két ókori zsidó fordítása: a 
görög fordítás egyik változata és az arámi, közösek abban, hogy fordí- 
tójuk ugyanazt a nevet viseli: görögül Theodotion, arámiul pedig Jehó- 
nátán, mindkettő "Isten ajándéka". A 19. századi Európában, mondjuk, 
Magyarországon, tudni lehetett, hogy István az Jicchag, Mór vagy 
Móricaz Mósestb. A személynév-módosítás kulcsa többnyire a hangzás 
" vagy a kezdő hang. A személynév permutációja jellegzetesen beillesz- 
kedési mozzanat. (Zsidó nevüket sokan mint templomi, azaz a közös- 
ségen belüli használatra szolgáló nevet tartják meg.) A családnév mó- 
dosítása, a név-magyarosítás, amerikanizálás, napjainkban Izraelben a 
héberesítés, a név kisebb-nagyobb hangzásbeli kiigazítása vagy lefordí- 
" tása stb. eléggé általános, de ebben aligha lehet bármiféle jellegzetesen 
zsidó mozzanatot felismerni. 


Bíróság vagy bét-dín 


Még mindig a nippuri Murasú-levéltár és az ékírásos források körében 
maradva, a személynevekből kibontakozó életstratégiákat részben elle- 
nőrizhetjük más anyagon is. A levéltár okmányai hétköznapi ügyletek- 
hez kapcsolódnak, nehéz volna belőlük még csak annyi vallómást is 
kipréselni, mint a személynevekből. A csaknem száz okmány azért 
elárul egyet s mást, legalább az élethelyzetekről, legalább a statisztikai 
igazság szintjén. 

A dokumentumok között nincs jele annak, hogy peres ügyekben, 
amelyek a polgári hatóságok elé kerültek, mindkét fél zsidó lett volna. 
Persze, vannak zsidókis a peres felek között, de ilyen esetekben a másik 
fél nem zsidó. Ha a per netán többeket is érint, előfordul, hogy a peres 
felek között mindkét oldalon van zsidó is, nem-zsidó is. A jelenség azért 
érdekes, mert a talmudi korban expressis verbis követelmény, hogy 
zsidók ne pereskedjenek egymás ellen világi hatóság előtt; ilyen ügyek- 
ben a zsidó közösségi önigazgatás különböző szintjei, a bét-dín stb. az 
illetékesek. A zsidó jog e ponton a babilóni fogság korának gyakorlatá- 
ban gyökerezik. 


Oneg sabbat, 
a szombat öröme 


Azékírásos szövegek kutatóiabban a kedvező helyzetben vannak, hogy 


az i. e. 7 század utolsó évtizedeitől — az újbabilóni dinasztia korától — 
kezdődően szilárd kronológia van a kezükben, amely kronológia lehe- 

tővé teszi az ékírásos forrásokban szereplő dátumok meglehetősen 
pontos átszámítását a mi naptári rendszerünk szerint. A szilárd krono- 
lógia lehetővé tette azt is, ami a zsidó naptárat illeti, hogy ezen az 
időhatáron belül megállapítsuk a sabbat-ciklus dátumait szinte tetszés 
szerinti régiségben. Egyszerűbben szólva, tudni lehet, hogy az i. e. 6. 
században a babilóni naptárnak melyik napjára esett szombat, azaz — 
egy másik galut nyelvén — sábesz. Azon okmányok között, amelyeknek 
az ügyleteiben zsidók is érintve vannak, nincs egyetlen egy sem, mely- 
nek a dátuma sabbatra vagy zsidó ünnepre esnék. Akik zsidónak tar- 
tották magukat, ha — a korábbi elemzések értelmében — "rejtőzködő" 
vagy "alkalmazkodó" zsidók voltak is, nem mentek bíróságra vagy 
jegyzőhöz szombaton, zsidó ünnepnapon. Nyilván nem is vásároltak a 
nem-zsidóktól, ahogyan majd Nehemja tilalma kívánni fogja (vö. Neh. 
10,32), nem kötöttek üzletet, talán még csak nem is beszéltek, egymás 
között sem, a business-ről. A "Babilóni Névtelen" kívánsága, hogy a 
sabbatot mondja mindenki "öröm"-nek (oneg), és ezen anapon ne üzleti 
ügyeit (efec) intézze, ne is folyton ezekről beszéljen (lásd Jes. 5813), 
Babilóniában, a galut zsidóságában bizonyára sokaknak természetes 
életvitel volt. 

Az ünnepekről még valamit. Szövegeinkben egy-két keltezés tisri 2, 
azaz rós ha-sána, az újév 2. napja, és vannak a peszah ún. köztes napjain 
kiállítottokmányokis. A zsidó ünnepi naptár történetének régi kérdése, 
hogy mióta vannak kétnapos ünnepek. Ha megidézhetjük tanúnak az 
ékírásos szövegek zsidó szereplőit: az i. e. 5. században még nem. A 
kétnapos ünnep, illetve a köztes ünnepnapok (hol ha-moéd) számon- 
tartása — peszah és szukkot esetén — későbbi fejlemény, jóllehet 
mindkét ünnep biztosan korábbi, mint a babilóni "fogság". Részben 
hasonló történeti megfontolások állnak amögött, hogy ma Izrael az 
ünnepeknek csupán az első napját tekinti állami ünnepnek; a máso- 
dik napot csak a kelet-európai hagyományokhoz ragaszkodó közös- 
ségek tartják. 


Oroszlán a pecsétnyomón 


A személynevek révén a Murasú-levéltár agyagtábláin felismerhetjük, 
mely pecsétnyomókat használták a cég zsidó üzletfelei. Ez lehetővé 
teszi, hogy bepillantsunk a góla szimbólumainak világába. 

A Pennsylvania Egyetem múzeumában az egyik pecsétnyomón (lásd 
L. Legrain, PBS.14, no. 916) egy emberi alak két oldalán egy-egy szár- 
nyas bika látható: ősrégi és jellegzetes babilóni — szándékosan haszná- 
lom ezt a szót — díszítőmotivum. 

19. ábra: Pecsételő lenyomata babilóni agyagtáblán 


Egy másik pecsétnyomón (Legrain, i. m., no. 821) egymást keresztező 
állatok, a viaskodás elvont ábrázolása; itt éppen két oroszlán. 


) 


20. ábra: Pecsételő lenyomata babilóni agyagtáblán 


A zsidó pecsétnyomók között nincs egyetlen egy sem, amely valamelyik 
babilóni istenség oltárát vagy jelképét mutatná be, istenés ember közötti 
interakciót, ima-gesztust, babilóni áldozati jelenetet stb.: olyasmit, ami 
egyértelműen a babilóni vallás körébe vág. Holott Mezopotámiában a 
pecséthengereken és pecsétnyomókon egyébként éppen ezek a témák a 
gyakoribbak. A babilóni műveltség és motivumkincs: igen; a babilóni 
vallás szimbólumai és helyzetei: nem. Olyan volna, mint keresztet vetni 
széderestén vagy levenni a sapkát, kalapot, amikor a zsinagógába lépsz, 
és nincs rajtad kipa. 

Az oroszlános pecsétnyomó megérdemel még egy pillanatnyi figyel- 
met. A zsidó szimbolikában az oroszlán: Júda (vö. Gen. 49 9). Lehetsé- 
ges, hogy a zsidó férfiú a babilóni pecsételő-vésnök "mintakönyvé"-ből 
tudatosan választotta éppen azt a motivumot, amely a szívének kedves 
volt. Zsidó maradt a babilóni formák között is; anélkül, hogy tüntetően 
mutogatta volna a zsidóságát. Egy újabb formája a "rejtőzködő" iden- 
titásnak. 

A templom, 
Babilóniából, látomásban 


Amit a nippuri Murasú-levéltár tár elénk, körülbelül egy évszázaddal 
későbbi, mint az Ezra könyvében leírt események eleje: az alija stb. Nem 
gondolhatjuk, hogy a góla egy részének visszaköltözése az országba, és 
mindaz, ami időközben Jeruzsálemben történt, nem volt befolyással a 
helyzetre Babilóniában is. Éppen ellenkezőleg, tudnunk kell, hogy a 
kapcsolat, amely az ország és a galut között megvolt, nyomban 
Jejójákin első éveitől kezdve, mindig is tartós maradt. Meghatározó 
szerephez ebben a kapcsolatban, persze, hosszú időn át a babilóniai 
góla jutott. 

Biztos jelekből látjuk, hogy a fogságban élők mindvégig felelősséget 
éreztek Jeruzsálemiránt. Ezékielnek egy látomásban (Ez. 8) a Templom 
jelenik meg a szeme előtt (i. e. 592), s amit látomásában lát, ti. a szentély 
meggyalázása idegen kultuszokkal, olyan indulatokat kavar fel benne, 
mintha módja volna befolyásolni, a Kebar folyó mellől, ami Jeruzsálem- 
ben történik. Később, már évtizedekkel a Templom felépülése után, a 
perzsa királyi udvar (Susán / Susa) egyik magas méltósága, elkötele- 
zett, sőt, szigorúan vallásos zsidó, királyi engedéllyel évekre Jeruzsá- 
lembe megy, hogy segítsen rendbe szedni az ország ügyeit, de amikor 
elvégezte a dolgát, nem marad ott: vissza-, helyesebben, hazatér. Ne- 
hemjáról van szó, akinek jeruzsálemi szerépe az i. e. 440/430-as évekre 
esik, tehát éppen a nippuri táblák korába. 

Valójában a galut volt, a Templom pusztulása után évszázadokon át, 
a zsidóság formálódásának színtere, a zsidóság hazája. Nem kétséges, 
hogy nyomban Sesbaccar megbízatása után kialakult a zsidó társada- 
lom jellegzetes erec és galut kettős szerkezete, vagyis az ország ismét 
jelentős tényezővé vált, mint ahogy nyilván az i. e. 6. században sem 
volt kietlen és puszta. Mindamellett, a zsidó élet változásai az i. e. 6. 
században, és részben még az 5. században is, alapjában véve Babilóni- 
ában mentek végbe. Ezért nincs okunk arra, hogy azt a mintát, amely a 
Murasú-levéltár okmányaiból a zsidó identitás alakulásáról kibontako- 
zik, pusztán kronológiai okokból a Jeruzsálemben végbement változá- 
sok és események visszahatásának tudjuk be. A Nippur környéki stet- 
lekben vagy Babilónban élő zsidók társadalma, mondhatni, öntörvé- 
nyűen változott, és alakította ki fokozatosan azokat az állapotokat, 
amelyeketa Murasú-okmányok a fogság kezdete után másfél évszázad- 
dal tükröznek. A Murasú-levéltár zsidókra vonatkozó anyagából elénk 
rajzolódó trendeket alighanem érvényesnek kell tekintenünk már az i. 
e. 6. századra nézve is. 

Belső kohézió 


A Murasú-okmányok mintegy oldalnézetből, kívülről mutatják a babi- 
lóni zsidók egyéni és közösségi stratégiáit identitásuk megőrzésére. 
Csak azokat az elemeket, amelyek a környező nem-zsidó társada- 
lom, a society at large számára is észlelhetők voltak. Sokkal bensősé- 
gesebb kép bontakozik ki előttünk — "belső", a szónak abban az 
értelmében is, hogy belülről megrajzolt —, ha a fogság nagy prófétáit 
hallgatjuk. Ezékielt az i. e. 6. század első harmadából (keltezett 
beszédei i. e. 593 és 571 közé esnek), illetve a "Babilóni Névtelen"-t 
a század közepéről. 

Ezékiel, aki alighanem a fiatal királlyal együtt érkezett Babilóniába, 
a távolból tehetetlenül éli át Júda és Jeruzsálem pusztulását, töpreng 
afölött, mi volt a végzetes események oka, gyötri magát, hogy mi van 
otthon, mi vana templomban (Ez. 8) és kezd látomásokban gondolkozni 
arról, milyennek kell lennie az új Templomnak és az új közösségnek, ha 
majd lehetnek, lesznek (Ez. 40-48). A jövő perspektivájából nézve, 
Ezékiel csak elégedetlen lehet a környezetével, véleményét intelmek- 
ben, korholó és figyelmeztető beszédekben fogalmazza meg (lásd Ez. 
24,20; 332 stb.), Jahve nevében, sohasem szelíden. 

Ezékiel, és nyilván sokan másokis, akikről név szerintnemis tudunk, 
a fogság első évtizedeiben, az első nemzedékben a Babilóniában élő 
zsidóság belső kohézióját próbálták fenntartani — szolidaritását, ha 
mindenízébenvallásostevékenységüknek társadalmi vetületétnézzük. 
Babilóniában a zsidó vallás láthatóan nem kultuszban élt. A kultusz 
fenntartotta közösség helyére a galutban a magatartás és a szó (ima, 
beszéd, vita, magyarázat) közösségelépett. Ehhez nem kellett templom, 
elég volt egy helyiség, ahol összegyűlhetnek az emberek. Ez, ha "ki- 
sebb" is, mint a jeruzsálemi szentély volt , hiszen csak egyénekre vagy 
kis csoportokra vonatkozhat, talán mégis tágasabb. Jahve önmagáról 
mondja, hogy "kis szentély" (migdás meat) lesz azok számára, akik (más) 
országokban élnek (vö. Ez. 11,16). A babilóni fogságban, javarészt a 
próféták és más értelmiségiek - mindenekelőtt az írnokok — tevékeny- 
ségének eredményeképpen, a vallás mint magatartás a zsidó identitás 
meghatározó tényezőjévé lett. 

A góla, már csak a lélekszám miatt is, nyilván nem volt homogén 
tömeg. Nem lehetett az vallási szempontból sem. Jósijjáhu reformjai és 
a fogság kezdete között mindössze néhány évtized telt el: a vallási 
reform mind Júdában, mind pedig — s még inkább - a galutban jobbára 
változatlanul csupán program volt. A vallásosság különféle korábbi 
formái és változatai természetes módon éltek tovább. Egyiptomban, az 
Elephantiné szigetén élő zsidók minden különösebb aggály nélkül Jah- 
ve-templomot építettek maguknak (i. e. 500 k. ?), s az i. e. 5. században, 
amíg a katonai jellegű (határőr) település állt, ez a tény nem zavarta sem 

őket, sem a jeruzsálemi Templom papjait abban, hogy a szertartás — 
többek között az áldozatok — ügyeit illetően állandó levelezést: véle- 
ménycserét tartsanak fenn egymás között. 


Magatartás-zsidóság 


Kissé különösnek látszik számunkra, hogy Ezékiel a "fogság"-ban is a 
vallásosságnak ugyanazon jelenségei — torzulásai, elfajulásai — ellen 
harcol, mint az elődei, még otthon, régebben, a buzgó Jahve-vallás és a 
jeruzsálemi kultusz kizárólagossága szolgálatában. A zsidók, mondja 
Ezékiel, a "fogság"-ban is bálványszobrokat (gillul) tartanak a lakásuk- 
ban (vö. Ez. 14,3), a magaslatokra (báma, de talán nem "domb", hanem 
emelvény, pódium, amelyen oltár áll) járnak imádkozni (20,29), gyer- 
meküket - alighanem közönséges tisztító szertartással van dolgunk — 
tűz fölé tartják (20,31). A régi vallásosság formái ezek, nem feltétlenül 
más istenek kultusza, Jósijjáhu reformjai előtt némelyikük még a Jahve- 
valláshoz is hozzátartozott. A reform-kultusznak még nem volt érkezé- 
se végképp megszüntetni őket, és bizonyára sokan a fogságban is 
folytatták, amit otthon megszoktak, már csak jámborságból is, szívük 
ártatlanságában. Amikor Ezékiel a kultusz régi — és, persze, részben 
idegen - formái ellen küzdött, nem egyszerűen a Jósijjáhu-féle jahviz- 
must propagálta. Ennél talán fontosabb, hogy a magatartás-zsidóságot 
akarta normává tenni. Aki a bálványszobrokhoz imádkozik, annak a 
zsidó néphez nem lehet semmi köze (vö. Ez. 148). 

Ezékiel szövegéből kiolvasható, hogy a magatartás-zsidóság legfon- 
tosabb követelménye a fogságban a szombat megtartása (vö. kül. Ez. 
20,12 skk.). S ezzel visszaérkeztünk a Murasú-levéltár anyagához. Em- 
lékszünk rá, a cég zsidó üzletfelei megtartották a szombatot. Nem 
maradhat fenn kétség az iránt, hogy az ékírásos szövegekben valóban 
a zsidó identitás lényeges elemei tükröződnek, s biztosak lehetünk 
abban is, hogy a galut társadalma az i. e. 6. század elejétől kezdődően 
szerves módon fejlődött. Ezékiel kortársai és a Murasú-okmányokból 
ismert zsidók: ugyanaz a "fogság", ugyanaz a zsidó társadalom. 


Identitás 
a magánszférában 


A"fogság"-ban azsidó identitás jobbára leszorult a magánélet szintjére. 
Ez adja meg a jelentőségét a magatartás-zsidóság programjának. A 
szombat megtartása és az étkezési tisztaság előírásai mellett mint har- 
madik eleme valószínűleg a körülmetélés is a korábbihoz képest na- 
gyobbjelentőséget kapott. Egyiptomtólés Elő-Ázsia nyugatitérségének 


243 


több népétől (Ammon, Moáb, Fönícia stb.) eltérően, Babilóniában nem 
volt szokásban a férfiak fitymájának eltávolítása, már zsenge csecsemő- 
korban, s ezért ez a megkülönböztető jel a "fogság"-ban szinte több 
értelmet nyert, mint amivel korábban bírt, otthon, az országban, ahol 
jóformán csak a filiszteusok szokásaihoz mérve jelentett különbséget. 
Ezékiel szerint szörnyű sors vár a túlvilágon azokra, akik nincsenek 
körülmetélve (vö. Ez. 28,8-10; 31,18; 32 stb.); a fenyegetésnek a babiló- 
niak számára nem volt semmi értelme, csak a zsidóknak szólhatott. A 
körülmetélés, Ábrahám szövetségének jele (vö. Gen, 17,10-14; Lev. 123; 
Num. 15,37-41 stb.), a "fogság"-ban a zsidó szolidaritást erősítette. A 
körülmetéletlen szó (árél) hovatovább a "szenny", "mocsok", "tisztáta- 
lanság" jelentést vette fel; elterjednek az ilyen kifejezések: "körülmeté- 
letlen fül" (Jer. 6,10), "körülmetéletlen ajak" (Ex. 6,12; 6,30) vagy éppen 
"körülmetéletlen szív" (Ez. 449). Szó szerint mind képtelenség: csak 
jelentésváltozásról, metaforikus szóhasználatról lehet szó. 

Sabbat, kasrut, körülmetélés: a zsidó identitásehárom megkülönböz- 
tető jelének, a dolog természete szerint, csak a magánéletben, a legszű- 
kebb családi körben lehet érvényt szerezni. A "rejtőzködő" identitást 
szolgálják. Inkább megkülönböztetnek, a magunk számára, mint elkülöní- 
tenek. Inkább a család és a csoport belső kohéziójának eszközei, mint a 
többiekkel való szembenállásé. A fogságban, érthetően, szinte magát a 
vallást jelentik. j 


Magánházakban, 
a hagyományokról 


A jeruzsálemi templomi kultusz Babilónban nem folytatódhatott. Eb- 
ben a - negativ — vonatkozásban Jósijjáhu kultikus reformja tökéletes 
sikert ért el. Nem voltak szertartások, áldozatok, nem voltak nagy, 
látványos ünnepek. A zsidóság mint csoport vagy közösség Babilóniá- 
ban nem tudott nagyobb tömegben összejönni. Magánházakban, ame- 
lyekről Ezékieltől tudunk, nem sokan férhettek el. Összezsúfolódva is 
legfeljebb húsz-harminc ember talán? Nem lévén szertartás, a csoportos 
együttléteknek csak az élőbeszéd adhatott tartalmat. A beszéd, egy- 
részt, mint Ezékiel beszédei "Júda vénei"-hez, prófétai, látomásos vagy 
oktató beszédek; másrészt pedig, szinte olyanformán, mint a — későbbi 
— talmudi beszélgetések: a tüzetes megvitatás, mondások és szövegek, 
történetek és ügyek körülményes, hosszadalmas megtárgyalása. Talán 
még nem csupa kész, végleges szövegé. Talán mindenki csak elmondta, 
amit tudott: hallott vagy tanult. Lakás-egyetemek, ezeket ismerjük mi 
is; lakás-minján. De így állt össze, sokféle részletből, sok változatból, a 
hagyomány teljessége. 

Régóta tudott dolog, hogy a Biblia szövegében nem egyszer ugyan- 
azoknak a történeteknek a különböző változatai állnak egymás mellett, 

sőt, egymásba ékelődve, különbözők, olykoregymásnak ellentmondók. 
A hagyomány effajta felhalmozódásához az életbeli hátteret alighanem 
a fogság állapotaiban kell keresnünk. A babilóni tudományosság köze- 
gében a gyűjtés, a változatok egyesítése magától értetődő volt. Kumu- 
lativ igazság: a történetek eltérő változatait nem összhangba kell hozni 
egymással, a tételek vagy vélemények ellentmondásait nem kiküszö- 
bölni vagy feloldani; éppen ellenkezőleg: egymás mellé állítani vala- 
mennyit, mert éppen együtt adnak teljes képet az igazságról. Ez volt az 
ókori Keleten a tudomány legfőbb módszere. Ez a módszer érvényesül 
a Bibliában is. 

A hagyományok közösség-megtartó erejéről nem kell külön beszél- 
nem. 5 elég, ha csak futólag utalok a minden kisebbség életében fontos 
sikertörténetek szerepére. "Látod, micsoda tehetség? A mienk! (Ona 
nasa!)" — súgta oda nekem csillogó szemmel leningrádi zenetanár barát- 
nőm még a "70-es évek elején egy hangversenyen, Haydn C-dur gor- 
donkaversenyének két tétele között, Natalja Gutmanról. Nemcsak azt 
értettem meg hirtelen, hogy (mindketten) zsidók: azt is, hogy bizonyos 
helyzetekben, s ilyen a háttérbe szorított kisebbségi lét is, a büszkeség 
is tényezője az identitásnak. Hasonló büszkeséget érezhettek a zsidók 
is, Bábel vizei mellett, a fűzfák alatt, ha Dániel történetét hallgatták. A 
diaszpora-novella: történet egy zsidóról, legyen férfi vagy nő, aki a 
lehető legmagasabb pozicióba emelkedik, legalább neki sikerült, szín- 
tiszta sikertörténet. 

A közösség legnyomasztóbb közös emléke a "fogság"-ban Jeruzsá- 
lem pusztulása volt. Cijjont nem lehet feledni (vö. Zsolt. 137,1); nem " 
szabad! Az első pusztulás, a hurban emléke több, mint gyászünnep. A 
hagyomány addig-addig dolgozik a dátumokon, míg végül a zsidóság 
minden nagy katasztrófája is rendre ugyanerre a napra esik. A Misna 
(Taan. IV, 6) szerint ezek a tragikus események: az isteni közlés, hogy a 
kivonulás nemzedéke nem léphet be az ígéret földjére; az Első és a 
Második Templom pusztulása; a Bar Kosziba (Kochba) felkelés leverése; 
Jeruzsálem földig rombolása. Utóbb ebbe a sorba került még a zsidók 
kiűzetése Spanyolországból stb. Nem ironikusan mondom, inkább 
megnyugodva a szimbolikus gondolkodás idő-szerkesztő szemléleté- 
nek erejében: ha a holocaust eseményei egyetlen naphoz volnának 
köthetők, évszázadnyi távolságból ez is, biztos vagyok benne, csak tisa 
be-áb lehetne. 


Fölkent és felszabadító 
A zsidók éltek Babilóniában, földjük volt, házuk, esetleg rabszolgáik, 
többen meggazdagodtak közülük, ki így, ki úgy, de beépültek a babilóni 


társadalomba. Az a remény, amit Ezékiel még kínált a hazatérésre, csak 

nagyon általános ígéret volt. Két, idestova három emberöltőnyi idő 
múltán, az i. e. 540-es években, drámai változások mentek végbe a 
világpolitikában. Az ország belső meggyengülése és a feszültség kiéle- 
ződése Babilón és a perzsa állam között, melynek jelei Nabú-naid (i. e. 
555—539) trónralépésének kezdetétől láthatók voltak: a válság gyakor- 
lati lehetőséget csillantott fel. 

A "Babilóni Névtelen" korában, az i. e. 540-es években Babilón vilá- 
guralmára már a perzsa birodalom árnyéka vetül. A névtelen próféta 
szabadulást hirdet, azt, hogy Kürosz a Jahve szándékát viszi véghez 
(lásd Jes. 41,1-2; 44,28 stb.), szerepére — hogy az idegen hatalmat leverje 
- nem más: maga Jahve választotta ki ("fölkente", mint hajdan a kirá- 
lyokat, lásd Jes. 45,1), ő lesz a góél , a felszabadító. Vigasztalja a népét, a 
közeli hazatérést ígéri neki, Júda újjáépítését, valóságos új világrendet 
(lásd Jes. 51,6 skk.; 52,7 skk.). Jahve szenvedő szolgája (ebed), ti. maga 
Izráel, számos más értelmezéssel ellentétben a szövegösszefüggés egy- 
szerűen ezt az értelmezést sugallja: ebed Jahve, azaz a most a galutban 
élő zsidó nép (!) (vö. Jes. 493), a mi népünk, mi magunk, meg fog, meg 
fogunk újulni, Jahve hűséges szolgája, a zsidó nép, megvalósítja az 
igazságosságot, és ezzel más népeknek is például szolgál majd (vö. Jes. 
42,1 skk.; 53,12), "világosság lesz a többi nép - ti. a nem-zsidók (gojim) 
-— számára" (Jes. 42,6; 49,6; 51,4), "örök jelkép" (Jes. 55,13). A "Babilóni 
Névtelen" oly erősen bízik Küroszban, hogy később Josephus egyene- 
sen arra gondol majd, a perzsa király eleve tudott a próféciájáról, 
elolvasta, átgondolta (Ant. XI, 1,2 — tt 5-6), és a hatása alatt cselekedett. 


Babilóni cionisták 


A felkészülést a most kínálkozó lehetőség megvalósítására a fogság 
korának prófétái mutatják. Az i. e. 540-es években névtelen kispróféták 
Babilón elleni jövendölései kerültek forgalomba, részben a galutban, 
részbenazonban talán Jeruzsálemben. Az utóbbiakis mindenbizonnyal 
eljutottak Babilóniába (a szövegek Jesája, illetve Jeremiás könyvében 
maradtak fenn (lásd Jes. 13; 14,1-23; Jer. 50-51 stb.). 

Egy: igazán jelentékeny személyiség, a költőként is kiváló "Babilóni 
Névtelen" a legjobb költészet kardját emeli fel Babilónra: gúnyt űz az 
ország isteneiből, nem éppen teológiai érvekkel, inkább csak csúfolva 
őket: ezek az istenek állatok hátán állnak (Jes. 46,1), cipelni kell őket, ti. 
a körmenetek alkalmából (46,2), fogságba kerülhetnek maguk is (uo.). 
Minden, amit mond, igaz. A mezopotámiai istenek alakjavalóban-—igen 
gyakori szobor vagy dombormű ábrázolás - állat hátán áll; szobraikat 
papok viszik a szertartási menetben; a meghódított ország isteneinek 
szobrait, hogy az ellenségnek ne segíthessenek tovább, a háborúk győz- 
tese rendszerint magával vitte, zsákmányul. 

A "Babilóni Névtelen" szövege a részletekben is otthon van, meg- 
nevezi "Bél" és "Nebó" isteneket, azaz Mardukot és Nabút. Ebben 
a korban a két istenség Babilón, illetve Barszip főistene: világos, 
hogy a zsidó Babilóniában vagyunk. A próféta a galuthoz szól, s ha 
gúnyos, támadó vagy éppen kihívóan ellenséges: azért, hogy az 
idegenség érzését ébressze föl, hogy elszakítsa a zsidókat a babilóni 
közegtől. 

A babilóni lakosság nem lehetett, nem is volt ellenséges a zsidókhoz. 
Ha netán idegennek tekintette őket, aminégy-öt évtized együttélés után 
egyáltalán nem vehető biztosnak: inkább némi érdeklődést mutathatott 
a sajátszerűségük iránt. Énekeljetek nekünk valamit a zsidó dalokból 
(síré cijjón) (Zsolt. 137,3). Nem és nem: ha összemelegedünk a sanyarga- 
tóinkkal (!), elfelejtjük Jeruzsálemet. A diaszpora-zsidóságnak át kell 
alakulnia Jeruzsálembe készülő zsidósággá. Ez a program, s a folyamat, 
melyet kiváltott, nyugodtan nevezhető részleges — de egyre növekvő 
mértékű - zsidó disszimilációnak, amely végül is bizonyos körökben 
nyilvánvaló disz-integrációba váltott át). A feladat, amit a "Babilóni 
Névtelen", és alkalmasint sokan mások is, felismertek, az volt, hogy 
erősítsék a galut népében a hajdani haza emlékét. Jeruzsálemet, persze, 
nem felejtette el senki; de azért odaköltözni, ennyi idő után, már nem 
nagyon akartak. Ha a vonzás gyenge, sokkal erősebb taszításra van 
szükség. Jeruzsálem pusztulásának emlékéből gyűlöletet kell kiková- 
csolni. A csoport-kohézió, ami a babilóni zsidóságban élt, most egy 
régi-új elemmel bővült: az újra-ftogalmazott ellenség-képpel. Babilónt 
gyűlölni kell. Bábel asszonyai, ártottatok nekünk. Örömlesz számunkra 
a bosszú. Öröm lesz, ha ölbéli gyermekeiteket valaki majd felkapja és a 
sziklához csapja (Zsolt. 137.8-9). 

Az i. e. 540-es évek vége (a "Babilóni Névtelen" kora) és az i. e. 520-as 
évek vége (mint mindjárt látni fogjuk: Zerubbábel kora) között nagyjá- 
bólkét vagy két és fél évtized telt el. Ha eseménytörténeti és kronológiai 
feltevéseim nem mind merő tévedések: ez alatt az idő alatt kellett 
megszerveződnie Babilóniában az első - a Jeruzsálemi Biblia szóhasz- 
nálatát követve -— cionisták csoportjainak, akik majd elindulnak Jeruzsá- 
lembe, újjáépíteni a Templomot és felépíteni az új Júdát. Később mások 
is követni fogják őket. 

Hogy a zsidók hazatérhettek Jeruzsálembe, tulajdonképpen mégis- 
csak Nabú-kudurri-uszur királynak köszönhető. A várost hidegvérrel 
- gondold meg: egy hónappal az ostrom után - elpusztította, a királyt, 
akit korábban egyébként ő ültetett a trónra, s akit a katonái menekülés 
közben fogtak el, ítélőszéke elé állította és büntetésül megvakította, a 
lakosság színe-javát fogolyként Babilóniába vitte: de telepeseket, mint 
az asszírok tették Sómrónban, nem küldött a városba. Nebúkadneccar 
figyelmeztető jelül romokban hagyta Jeruzsálemet. Mint Elias Bicker- 
man megjegyzi, ezúttal is a sors vagy a szerencse irányította a világtör- 

ténelem menetét. Ha babilóni telepesekérkeznek Jeruzsálembe, nemlett 
volna lehetséges a hazatérés a "fogság"-ból, s nem lett volna sem 
judaizmus, sem kereszténység, sem pedig iszlám. 


A nagykirály bizalmából 


A babilóni cionisták eddig csak szavakkal gerjesztett vágya hirtelen 
valóságos lehetőséggé változott, amikori. e. 539 őszén Kürosz elfoglalta 
Babilónt. Az Achaimenida dinasztia általános politikája volt, hogy a 
birodalomhoz tartozó népek viszonylag szabadon intézhetik belső 
ügyeiket. Maga Kürosz is felszabadítónak tekintette — és hirdette — 
magát, tanúskodik erről a Babilónba való bevonulás után kiadott kiált- 
ványa, az ún. Kürosz-cylinder akkád nyelvű felirata, melyben egyéb- 
ként az isteni felhatalmazásra és a felszabadításra vonatkozó formulák . 
egybecsengenek a "Babilóni Névtelen" szavaival, azzal a különbséggel 
mindössze, hogy az egyikben a végső instancia Marduk, a másikban 
pedig Jahve. Nyilván mindkét szöveg a babilóni papi körökben általá- 
nos Nabú-naid ellenes hangulatból merített, s a "Babilóni Névtelen" is, 
óhatatlanul, a kor és a környezet papi frazeológiáját használta. 

Kürosz, a királyok királya, a nagykirály, akinek Babilón elfoglalásá- 
val az egész birodalom úgyszólván az ölébe hullott, a fennhatósága alá 
került tartományoknak bizonyos belső autonomiát engedélyezett. Nyil- 
ván nem Júda volt az egyetlen, bár csak rá vonatkozóan van pozitiv 
forrásunk, ti. a király leiratának arámi szövege (lásd Ezra 6,3-5), amely 
egy korábbi, közelebbről, babilóni uralkodásának 1. évében kiadott 
általános rendeletét (igen laza héber parafrázisát lásd Ezra 1,2-4) újólag, 
és most már specifikusan Jeruzsálem vonatkozásában, megerősíti. 

Kürosz rendeletének szövege — szoros értelmezésben — csak a jeru- 
zsálemi Templom újjáépítését engedélyezi. Inkább csak szimbolikus 
aktus, és nem a zsidók vagy Júda valódi felszabadítása; már csak azért 
sem, mert Júda a továbbiakban a babilóni birodalom helyett, termé- 
szetesen, a perzsa birodalom része volt. A szimbolikus aktus azonban 
hagyományosan együtt járt a Templom kincseinek visszaszolgálta- 
tásával. 

Hajdan a jeruzsálemi Templomban nem volt istenszobor. Babilóni 
szemmel nézve, Júdában a Templom istenségének erejét a szertartási 
edények, eszközök, kellékek testesítették meg. Szobrok helyett ezeket 
vitték magukkal a zsákmányban. A templomi theszaurothéka kincseit 
nem mint közönséges zsákmányt helyezték el Babilónban: a jeruzsálemi 
templomi kincstár mintegy fogoly volt, az istenség státusában. Nem az 
arany és ezüst mennyiségéről mondom, mert a Bibliában közölt számo- 
kat nincs módunk ellenőrizni, hanem a kincs egészéről: ha a babilóni 
szokásokat nézzük, a király győzelmeinek reprezentációját: amikor 

Babilón a perzsák kezére jutott, a jeruzsálemi Templom kincseinek 
feltétlenül ott kellett lenniük Marduk templomában, a kincstárban (vö. 
Ezra 1,7; 5,14). S ha a király elrendelte a visszaszolgáltatásukat, kézen- 
fekvő volt, hogy. a babilóni zsidó körökből a legmagasabb rangú sze- 
mélyt bízza meg a feladattal. 

Ebben az időben Jehójákin király legkevesebb 75 éves lett volna; 
bizonyára nem élt már. Ki más lehetett volna alegmagasabb rangú zsidó 
személy, ha nem a volt vendég-király valamelyik fia? Nyilván már csak 
Sesbaccar — mellesleg: a negyedszülött fiú (vö. I Krón. 3,18) — volt 
életben, vagy ő volt a legtekintélyesebb közülük, így esett rá a választás, 
Júda fejedelmére. Sesbaccar küldetését egyébként örömmel vette tudo- 
másul a "Babilóni Névtelen" (lásd Jes. 52,11-12). 


Alija 


A rendelkezésünkre álló beszámolókban némi zavar mutatkozik abban 
a tekintetben, hogy mikor ment el a hazatelepülők legelső csoportja, s 
ki vezette őket. Nem esik szó arról, mi történt utóbb Sesbaccarral, s 
hogyan került Zerubbábel a jeruzsálemi események középpontjába. 
Megbízatása idején Sesbaccar már közel 60 éves lehetett. Meghalt volna 
hamarosan? Vagy visszament Babilónba, hogy a Dávid-ház egy másik 
tagja, neki magának az unokaöccse, legidősebb bátyjának a fia lépjen a 
helyére? Mindenesetre, Zerubbábel Sesbaccarnak aligha a munkatársa 
volt, hanem inkább az utódja, amit mutat az is, hogy mindketten a 
perzsa birodalmi adminisztráció helyi képviselői voltak, és ebben a 
minőségükben pontosan ugyanazokat a címeket viselték. 

Lehetséges, hogy Zerubbábel, aki a Templom újjáépítésének élén állt, 
egyáltalán nem Sesbaccarral együtt ment Jeruzsálembe, hanem csak 
bizonyos idővel később. Nagyobb néptömegek átköltözését a biroda- 
lom nyugati részeibe, ez esetben Babilóniából Júdába, csak a perzsák 
egyiptomi hadjárataitettek lehetővé (i. e. 526/525). Josephus, akiszerint 
Zerubbábelt Dareiosz királyhoz (i. e. 522-486) régi barátság (palaia 
philia) fűzte (vö. Ant. XI, 3,1 — tt 32), valamint a Templom újjáépítésén 
végzett munkálatok története, ahogyan ezt a Bibliából ismerjük, arra 
engednek következtetni, hogy Zerubbábel legkorábban az i. e. 520-as 
évek legvégén kezdhette meg érdemi tevékenységét Jeruzsálemben, 
Jésua ben Jocádág főpap társaságában. A kortársak, Haggaj és Zekarja 
próféták, minden kronológiai adatukkal a Dareiosz trónra lépte és a 
perzsa birodalom elleni nagy felkelések leverését követő első évek (i. e. 
520 k.) mellett tanúskodnak. Dareiosz Babilóniában is két trónkövetelő 
lázadását számolta fel; egy ideig nyilván elégggé bizonytalan közálla- 
potok voltak az országban, hűség - loyalitás — fejében könnyű lehetett 
kedvezményeket kapni a királytól. S végül, említettem, a zsidó iroda- 

lomban is van hagyománya annak a számításnak, hogy a babilóni 
fogság hatvanhat éven át tartott; ezéppen azi. e. 587/586 és i. e. 521/520 
között eltelt évek száma volna. 

A galutból hazatérők hosszú jegyzéke (Ezra 21-70 és Neh. 7,6-22) 
mintegy ötvenezer emberről emlékezik meg, beleértve a teljes létszám 
egy-hetednyi részét kitevő szolganépet is. A felsorolás főként nagycsa- 
ládokatvagy nemzetségeket (bét-ab) rögzít, közülük némelyik több ezer 
főt számlál. A számokat nem tudjuk ellenőrizni. Ennyi ember nemlehet . 
egyetlencsoport, Sesbaccar vagy Zerubbábel csapata. A jegyzék nyilván 
összegezés: bizonyára azok szerepelnek benne, mégpedig egy teoreti- 
kusan kialakított rendszer szerint, akik az első — körülbelül - háromne- 
gyed évszázad során, különböző időpontokban hazatelepültek. 

Az ötvenezer ember, ha így nézzük, már nemis olyan sok. Megoszlik 
legalább három vagy négy alija között; ezek: Sesbaccar kis csoportja (i. 
e. 538 k.), a Zerubbábel vezetésével alijázó nagyobb tömeg (i. e. 520 k.), 
az Ezra társaságában hazatérők, köztük sok pap (i. e. 458 k.), végül, 
azok, akiket Neherja vitt mágával (i. e. 445 k.). De kétségen kívül voltak 
más csoportok is, még némely csoport vezetőinek a neve is fennmaradt 
(lásd Ezra 2,2; Neh. 7,7), jóllehet nem tudjuk bibliai elbeszéléshez kap- 
csolni őket, s ezért nem illeszthetők be a kronológiai rendbe sem. 

Feltűnő, hogy az alijázók (olim) közül egyik-másik nem tudja meg- 
mondani, melyik nemzetséghez tartozik, s akad, aki még azt sem tudja, 
zsidó-e egyáltalán (vö. Ezra 2,59). 


Szitált finomliszt 


Van egy - igaz, kései — apokrif irat, az ún. Jeremiás-apokryphon (Para- 
leipomena Ieremiou), másképp: Baruch IV. könyve, amely valóságos írói 
képzelőerővel, az elbeszélő szövegek életszerű szuggesztivitásával mu- 
tatja be a babilóni zsidó társadalom állapotait és érzelmeit közvetlenül 
az alija előtt. A fiktiv történetben maga Jeremiás hívta Jeruzsálembe a 
fogságbanélőket, mégis, a legtöbben közülük— mint Mózes hajdanában 
-nem kelhetnek áta Jordánon: babilóni férjük vagy feleségük van. Nem 
. az a baj, hogy nem volnának zsidók: ha nem tartanák jó zsidónak 
magukat, és persze, a családjukat is, nem is indultak volna el; a baj az, 
hogy "vegyes" házasságban élnek. A szöveg már Ezrának a "vegyes" 
házasságot (zsidó és nem-zsidó házasságát) tiltó szigorú rendelkezései 
(lásd Ezra 10 stb.) után keletkezett, de minden anakronizmusa mellett 
isjelezni tudja, hogy a zsidóság az évek-évtizedeksoránerős gyökereket 
eresztett Babilóniában. 

A fvegyes"-házasság (inter-marriage) problémája a Bibliában csak a 
Júdában élő zsidók vonatkozásában merül fel. Ezra és Nehemja tiltó 
rendelkezései és könyörtelen-következetes intézkedései csak azokat 


250 


érintik, akik az országban laknak. A Biblia elbeszélésében a fogság és az 
ország közöttéppen a "tisztaság" (tohora) teszi a különbséget. A tisztaság 
meghatározása, anthropológiai értelemben, mindig választóvonal a 
"mi" és az "ők" között. A galutban van "vegyes" házasság; a góla eleve 
nem tiszta. Az ország tiszta, illetve tiszta kell hogy legyen, ezért nincs 
benne vegyes házasság: nem lehet. A Biblia leírása a "vegyes" házassá- 
gok megtiltásáról-—és felbontásáról—a rossz versus jó duális oppozicióra 
épül. 

Más képet nyerünk a dologról a rabbinikus irodalomból. 

A Misna (Oiddusin IV, 1-8), és hozzá kapcsolódva mindkét Talmud, 
a babilóni igen tüzetesen (bT Oid. IV, 1-8 -— p. 69A-78B), de bizonyos 
részletességgel a jeruzsálemi is (PT Oid. IV, 1-7) leírják, mik a szabályok, 
és mérlegelik — a talmudi kazuisztika vagy eset-jog kumulativ, azaz 
egyedi esetek egymás mellé állítása révén általánosító tudo- 
mányosságának módszerével -, hogy a szabályok miképpen érvénye- 
síthetők minden lehetséges, de akár csak elképzelhető esetben. A To- 
szefta kiegészítései (T Oid. V, 1-5) babilóniai vonatkozásban nem tartal- 
maznak újabb elemeket. 

A tiszta származásnak (szólet negía, szó szerint: "szitált, tiszta finom- 
liszt") roppant nagy jelentősége van: a papi tisztségekre kvalifikál; a 
nem tiszta, "vegyes" vagy "kevert" származás (ísza, "kovász") pedig 
kizáró ok. (A héber szakkifejezések utalásai a maccot-tal kapcsolatos 
előírások nyománérthetők meg.) A származástcsak a házasságkötéskor 
kell vizsgálni, hogy eldönthető legyen a majdani gyermekek státusa. 

A Misna (i. h.) a zsidóságon belül tíz származási osztályt vagy 
"kaszt"-ot (johaszin) különböztet meg. Csak röviden ismertetem őket; 
ebben az összefüggésben nem az egyes osztályok pontos meghatározá- 
sa a fontos, hanem magának a rendszernek a felépítése. (1) Papok 
(kohanim); (2) léviták; (3) "izráeliek": az eredetileg izráeli illetőségű 
családok leszármazottjai; (4) a diszkvalifikált papok (halálim): akik egy 
kohén státusú személynek nem a státusa szerinti házasságából szár- 
maznak; (5) "jövevények" (gérim): akik betértek a zsidóságba, prozeli- 
ták; (6) felszabadított (zsidó) rabszolgák (harurim); (7) törvénytelen 
(mondd nyugodtan: zabi, bastard) származású személyek (mamzérim): 
akik tiltott kapcsolatból származnak; (8) a hajdani "gibeoniak" (tágabb 
értelemben: az Első Templom korában az országban élő nem-zsidó 
népek, szolganépek) leszármazottjai (netinim) , akiket egykor nem tekin- 
tettek teljes értékű zsidóknak, valójában alighanem a kézművesek, 
mesteremberek, a nagy ("királyi") műhelyek alkalmazottai; (9) a "hall- 
gatók" (setukim): akik nem tudják, ki volt az apjuk (de az anyjuk, persze, 
zsidó volt); (10) a "talált (gyermekek)" (aszufim), akiknek mind az apja, 
mind az anyja ismeretlen. A Misna szövege, a pontosság kedvéért 
legyen mondva, mindenütt jelzős szerkezeteket használ: "papi osztály 
(johész kohanim)" stb. 

A gyermek az apa státusát követi. De pap gyermeke csak akkor, ha 
anyja az (1)-(3) osztály valamelyikébe tartozik; a (2)-(6) osztályhoz 
tartozók gyermeke, ha anyja is ezen osztályok valamelyikéhez tartozik; 
s az (5)-(10) osztályhoz tartozók gyermeke, ugyancsak ha anyja is ezen 
osztályok valamelyikéhez tartozik. 

Ebben az összefüggésben nem érdemes föltenni a kérdést, hogy mi 
realitása lehetett, mondjuk, a gibeoniszármazás nyilvántartásának Ezra 
korában, s még inkább a Misna idején. Nyilvánvaló, hogy az elnevezé- 
sek, legalább a (3) és a (8) osztály esetében, csupán történeti értékkel 
bírtak, és nem tényleges származást jelölnek, hanem formalizált státust. 
Talán még azt sem érdemes megkérdeznünk, mi a konkrét célja a 
szabályozásnak. A Misna korában nincsen Templom, nincs főpap sem. 
De lesz. A szabályozás irodalmi kerete a Második Templom közösségé- 
nek felállítása, Ezra reformjai. A "lesz" a szöveg szerint erre vonatkozik. 
De a Misna egyetemes érvényű - örök időkre szóló — szabályokat állít 
fel, mégpedig a hagyomány alapján, s ezért tudatosan követi a hagyo- 
mányos terminológiát. Elvégre, tudnunk kell, hogy ha van Templom, 
ki lehet főpap. (Mert egyszer majd lesz.) S a kohanita származás jelen- 
tőségemind a mainapig csorbítatlanulél a zsidóságban, minden érintett 
család számontartja, sőt, aki zsidó módon él, figyelemmel van a kohén 
státusból adódó követelményekre: privilégiumokra (elsőség a Tóra-olva- 
sásban, az asztali áldás elmondása stb.) és tilalmakra (közvetlen érintkezés 
holttesttel stb.) vagy korlátozásokra (temetőlátogatás stb.) egyaránt. 

A házassági szabályok jellege, látszólag, diszkriminativ. Közelebbről 
nézve azonban mondhatni, éppen ellenkezőleg, azt is, hogy a rendszer 
voltaképpen formális szabályokat állít fel arra nézve, hogyan válhat 
valaki teljes jogú tagjává a zsidó társadalomnak, mégpedig a zsidó 
identitás általánosan elfogadott elvei alapján, amely elvek szerint zsidó 
az, akinek az anyja zsidó, vagy aki az előírt módon csatlakozik a 
zsidósághoz, betér a zsidó vallásba. 


Elzárkózás és befogadás 


A Misna házassági osztályainak rendszere tulajdonképpen csak a papi 
státust védi, azzal, hogy a papok származását illetően bizonyos feltéte- 
lekhez köti e státus megszerzését. Ezen túl valódi megkülönböztetést 
legfeljebb a mindenkori első és második generáció számára jelent, és 
csak a házasság elvi előnyei szempontjából. Ha a szülők mindig körül- 
tekintőenjártak ela gyermekük házastársának megválasztásában, a (10) 
osztályba tartozó nő utódai már a harmadik nemzedékben bekerülhet- 
tek akár a legmagasabb osztályba is, a következők szerint. 

Az első nemzedékben (10) nő (5) vagy (6) férfi: a gyermek (leány is) 
az apja státusát örökli; a második nemzedékben (5) vagy (6) nő (2) vagy 

(3) férfi: a gyermek (leány is) az apja státusát örökli; ah harmadik nem- 
zedékben (2) vagy (3) nő (1) férfi: sa gyermekük, aki apja státusát örökli, 
már az (1) osztályba tartozik, azaz, ha fiú, kohén. Egy ponton maga a 
Misna is regisztrálja az (alacsony) státus fölfelé való változtatásának 
lehetőségét (Oid. III, 13). Ha fiú, a papi státust kapja; ha örökölte szülei 
és nagyszülei becsvágyát, e fiúból pap lesz. A részletekről, a szavak 
értelmezéséről, a fogalmak meghatározásáról, persze, a Talmudban, 
mint mindig, hosszadalmas és igen aprólékos viták folynak, de a végső 
konszenzus itt is — mint már a Bibliában (vö. Deut. 239 stb.) - éppen a 
harmadik nemzedék elfogadása körül alakul ki (lásd bT Oid. 748B-75A; 
pT Cid. IV, 4 stb.). 

Kissé talán messzire vezet, amit mondok, de a szabályozás lényegét 
világossá teheti: az egész rendszer erősen hasonlít ahhoz az alkotmá- 
nyos törvényhez az Egyesült Államokban, hogy elnöknek jelölni csak 
azt az amerikai állampolgárt lehet, aki már az országban született, de 
minden más közhivatalra pályázhatnak olyan személyek is, akik az 
állampolgárságot naturalization útján szerezték meg. 

Lényeges mozzanata a Misna szóban forgó szövegrészének, hogy 
mindjárt az első szavaiban Babilóniára hivatkozik: "Akik Bábelből efel- 
jöttek; (ti. az országba), tíz osztályba (tartoznak) (ti. anők házasságának 
a gyermekek státusát illető kihatása szempontjából)." A továbbiak, s 
majd a kapcsolódó Gemárák, világossá teszik, hogy Ezráról és a babilóni 
"fogság"-ot követő alijáról van szó. A Misna terminológiája is merít a 
hazatérők jegyzékének (Ezra 2; Neh. 7) szakkifejezéseiből; ilyen, példá- 
ul, a netinim, a szolganépek osztálya. 

A házassági osztályok misnai rendszeréből, ha mást nem, annyit 
mindenképpen komolyan kell vennünk történeti szempontból, hogy a 
származás nyilvántartása, a házastársak megválasztása a babilóni "fog- 
ság"-ban vált a zsidó identitás fenntartásának egyik hatékony gyakor- 
lati eszközévé. Mindkét Talmud, de kivált a babilóni, roppant becsüli a 
babilóni zsidókban, hogy rendkívül gondosan számontartják kinek-ki- 
nek a származását. Ebben a tekintetben bízni lehet bennük. Azt mond- 
ják, hogy a zsidó lakosság minden országban "vegyes" vagy "kevert" 
származású (ísza, "kovász") Izráel országához (- Júda) képest, de még 
Izráel országa is "vegyes" vagy "kevert" Babilóniához képest (bT Oid. 
714). Babilóniában a származást kifogástalannak kell tekinteni (hezágat 
bászár), mindaddig, amíg nincs bizonyíték az ellenkezőjére (uo.). Ha 
valaki babilóni kiejtéssel beszél (ti. arámiul), az ember minden aggodal- 
maskodás nélkül feleségül adhatja hozzá a lányát (uo. 71B). Bár — 
mondja a Gemára — újabban sok a csaló; nyilván arra gondol, hogy 
akadtak mindenféle szélhámosok, akik a babilóni arámi kiejtést utánoz- 
ták, hogy így szerezzék meg maguknak a magasabb státusú feleséget. 

A házasságra vonatkozó szabályoknak a galut-helyzet adja meg a 
nyomatékot. A tilalom, és megszegésének szankcionálása, illetve a 

befogadás — végső soron teljes befogadás — szabályozása a közösség 
önfenntartó stratégiája kisebbségi helyzetben: a populáció fennmaradá- 
sának és az identitás megtartásának eszköze. 


Zsidó Babilónia 
Viták folytak arról, mely vidékeket kell Babilóniában a származás szem- 


pontjából tisztának tekinteni. Nos, az apró részletekben igen eltérő 
vélemények között abban az egv vonatkozásban nincs semmi különbh. 








kétséges, az i. e. 6/5. században alapozódott meg, több, mint egy 
évezredre. 

Nem volt csak zsidó a Babilón és Nippur közötti térség lakossága 
soha, még azokban az évszázadokban sem, amelyekben a Talmud, mint 
a most idézett "korona" szó jelzi, ezt a területet tekinti a zsidóság 
központjának. A Murasú-okmányok nevei alapján becsült néhány szá- 
zalékos arány legfeljebb ha módosult valamelyest. Na, mondjuk, 5-6 
százaléknyira. A babilóni zsidók mindig a többségben lévő nem-zsidó 

21. ábra: Babilónia: A színtiszta származás térképe 
(A. Oppenheimer, Babylonia Judaica (1983), Map] 


lakosság között laktak. Olyasformán, mint majd az askenázi zsidók az 
Övezetben. Igaz, hogy a Szászánida kori nagy talmudista akadémiákon, 
Nehardea, Szúra, Pumbedita, és más városokban is, sok százan, a 
legnagyobbakon közülük pedig ezren-kétezren is tanultak egyidejűleg: 
de azért az utcákon még ezekben a stetlekben sem csupa zsidóval 
találkoztál. A legtöbb településen biztosan nem ők voltak többségben. 
Aki akart, nem-zsidó nőtis feleségül vehetett. De ha történetesen zsidót 
kerestél, itt biztos lehettél abban, hogy aki zsidó, annak tiszta a szárma- 
zása, az színtiszta liszt. 

Ki megy, ki marad 


Amikor a Babilóniában élő zsidók előtt megnyílt a lehetőség, hogy 
visszamenjenek a földre, amelyben "(ős) atyáik" sírja van (vö. Neh. 2.3), 
kiderül, hogy a nép, úgy általában, valószínűleg nem nagyon akart 
menni. Ez már a második-harmadik nemzedék; már otthon volt Babi- 
lóniában, és - látjuk — zsidó volt ott is, kényszer nélkül, a maga módján. 
Josephus azt mondja, hogy a gazdagok vonakodtak, mert féltették a 
vagyonukat (Ant. XI, 1,3 — § 8). Ennél azonban valamivel bonyolultabb 
a helyzet. Egyiküknek jószága van, jó poziciója, üzlete, a másiknak 
helybéli felesége, ah harmadiknak kiterjedt rokonsága, és ők se mennek, 
a negyediknek halottai, mások csak lusták vagy kényelmesek. Jóformán 
senki sem akarja otthagyni Babilóniát: a galutot, hogy — bár ősei földjére 
- egy ismeretlen országba költözzék. Éppen a "Babilóni Névtelen" 
fellépte idején, Dániel könyvéből látjuk, a zsidók közül nem egy magas 
állást foglalt el a király, Nabú-naid, illetve fia, Bélsaccar (Bél-sarra- 
uszur) udvarában (vö. Dán. 5). Akik ilyen pozicióba kerültek, nem 
szívesen hagyták volna ott, a bizonytalan kedvéért. A többiek meg, a 
népesség különböző csoportjai, amennyire megítélhetjük, politikai kér- 
désekben többé-kevésbé ugyanúgy gondolkoztak, mint a babilóniak. 
Nekik Júda mégiscsak "más" ország volt már. 

Van a Holt-tengeri tekercsek között egy arámi nyelvű szöveg, Nabú- 
najimája, amelynek narrativ anyaga, hangneme, formuláiegybevágnak 
Nebúkadneccar elmeháborodásának történetével Dániel könyvében 
(Dán. 4). A babilóni király mindkét szövegben bolond, visszavonul a 
pusztába, füvet eszik, állatok között él. Az ékírásos irodalomban hason- 
ló támadásokat olvasunk Nabú-naid király ellen, szíriai és dél-arábiai 
hadjárata, a kortársak szemében indokolatlanul hosszúnak látszó ottani 
tartózkodása miatt. A szövegegyezések valószínűvéteszik, hogy Dániel 
könyvének 4. fejezete, talán egy arámi nyelvű zsidó iraton át, végső 
soron a Nabú-naid ellenes babilóni néphagyományból ered. A babilóni 
történeti monda zsidó változata, arámi nyelven, összhangban az ékírá- 
sos szövegekkel. Kell-e ennél nyomósabb bizonyíték arra, hogy a galut 
népe részese volt Babilón életének? Nemcsak a gazdaságnak, hanem a 
szellemi életnek is. 

A babilóni zsidó közösség szellemi vezetői csak úgy tudták megszer- 
vezni az áttelepülést Jeruzsálembe, az aliját, hogy Jahve és a Cijjon-hegy 
nevével-mondhatni, morális nyomástalkalmazva -kiszakították meg- 
állapodottnyugalmábóla galutbanélők egy részét. A többiek maradtak. 
Az első alijával még nagyobb változás állt be a zsidó világban, mint 
korábban a "fogság" -gal: ettől kezdve már nem egy zsidó társadalom 
van, hanem - legalább - kettő, szoros kapcsolatban egymással, de azért 
függetlenül. 

Galut és erec 
interakció 


A hazatérés a babilóni fogság végét jelentette. Ez ahagyományos ítélet 
abból a szemléletből következik, amely, kezdve már Ezra / Nehemja 
könyvével, a zsidóság vallási, ethnikai és állami kontinuitását a Jeruzsá- 
lem- Babilónia - Jeruzsálem szekvenciában látja, csak eztazegy vonalat 
ismeri el legitimnek. A fogság idején "jó fügék", mint Jeremiásnál 
olvassuk (Jer. 24), azok voltak, akik Babilónba kerültek, a többi — még 
mindig a füge-metaforánál vagyunk - rossz, nagyon rossz, ehetetlen. 
Ez a felfogás a babilóni fogság korában, az i. e. 6. században, kizárólag 
a galutot fogadja el hiteles zsidó közösségnek, ők voltak Izráelnek a 
"maradék"-a, akik fenntartották Izráelt, a nép és a vallás kontinuitását. 
A hazatérés után — értelemszerűen — már csak az erec zsidósága hiteles. 
Ebből is leginkább azok, akik a galutból tértek haza: a mindvégig 
Júdában élő népességgel szemben a (volt) babilóni alija. A fogság véget 
ért, góla nincs többé, Izráel csak Izráel földjén van, csak itt lehetséges. 
Az igazi zsidók azok, akik a babilóni , fogság"-ból települtek át Júdába; 
ők az ország vezető ereje. 

A történeti elemzés nem igazolhatja ezt az erősen ideologikus beállí- 
tást. Az i.e. 6. században már kialakult, eléggé határozott formában, a 
zsidó élet szerveződésének egy történelmileg új mintája, a galut és erec 
kettősség: a többfelé élő zsidóság interakciója. 

A babilóni Talmudban az áll, hogy amikor Ezra megszitálta a népet, 
minden fajtájából — a házassági osztályokról van szó — került azok közé, 
akik követték őt Jeruzsálembe, de azok közé is, akik ottmaradtak Babi- 
lóniában (bT Oid. 71B). A mondást csak úgy tudom értelmezni, mint a 
föl- és elismerését annak, hogy a góla és az ország zsidó társadalma a 
lényeges vonásaik szerint egyformák. 

Az aliják nem számolták fel a fogság közösségeit. Babilóniában a 
zsidóság az i. e. 6/5. század fordulója után is fennmaradt. Teljes — és 
teljes értékű — zsidó társadalom volt. S növekedett és erősödött. Folya- 
matosan tudott adni a Második Templom Jeruzsálemének is. Adni: 
embert, szervezőtehetséget, anyagi és szellemi javakat. Ami az embert 
illeti: az utolsó nagyobb alija az ókorban Julianus rövid uralkodására 
esett, 362/363-ra, amikor a császár meghirdette a Templom újjáépítését. 
Nyomban ezrek költöztek Jeruzsálembe. S ami az anyagi javakat: talán 
már az i. e. 6. században, de legkésőbb az i. e. 5. századtól kezdve 
érvényesült az a rendszer, hogy a galutban élő zsidóság, kimondatlanul 
is mintegy az alija megváltásaképpen, anyagi támogatást adott az erec- 
benélőknek. A Második Templom lerombolása után a babilóni zsidóság 
jelentős anyagi támogatása nélkül nem maradhatott volna fen az erec 
zsidó társadalma, a talmudi tudomány stb. A góla felmutatta a példát, 
hogy a zsidó élet fenn tud maradni kisebbségi körülmények között is. 

A galut és a jeruzsálemi zsidó közösség kapcsolatában Nehemja 
története csak az egyik eset; igaz, talán a legjelentősebb. A perzsa királyi 
udvar magas rangú méltóságát felelősségérzete indította arra, hogy 
Jeruzsálembe menjen, megszervezni a zsidó közösség életét (i. e. 445 k.), 
de évek múltán, dolgát elvégezve, visszament a .fogság"-ba, ahol ma- 
gas udvari állást töltött volt be. 

És a galut egyszersmind kapott is az erectől. Kapta a biztonság 
tudatát, hogy van — ismét van - Izráel, van Jeruzsálem és a Templom. 
A bensőséges sokféleséget: hogy ugyanaz a hagyomány többfélekép- 
pen, több változatban élhet, hogy egyszerre lehet ugyanaz is, más is. A 
mércét, amit mindig csak egy központ adhat, kánon-t a tan, a törvény és 
a szabályok, az irodalmi corpus számára. 

A Biblia szövegének első nagy egysége, a héber kánon első része, a 
Tóra, minden jel szerint az i. e. 5. században nyerte el többé-kevésbé 
végleges alakját. Alighanem Jeruzsálemben, de — fontos hangsúlyozni 
— aligha függetlenül a babilóni fogság tapasztalataitól. Lehetséges, pél- 
dául, hogy a József-történet (Gen. 36-50) végső változatának kidolgo- 
zásában már közrejátszott a diaszpora-novellákban (Dániel könyve, 
Eszter könyve), majd valódi elbeszélő közegében érvényesülő szellem is, 
ajellegzetes galut-zsidó sikertörténeteké. Főbb vonásaiban kialakult a nagy 
történeti könyvek szövege, amelyeknek szemléletét meghatározó módon 
befolyásolta a fogság korának papi tudományossága. És megkezdődött a 
prófétai beszédek összegyűjtése és rendszerezése. A próféták szavainak 
igazi rangját most adta meg a történelem: a Templom pusztulása, a "fog- 
ság", az új Jeruzsálem. A csak lassan kialakuló nagy prófétai gyűjtemények 
anyagában helyet kaptak a fogság prófétái is, igaz, néhányuk kivételével 
mind névtelenül, pontosabban, mások neve alatt. Amikor a kánon iránti 
igény a zsidó írástudókban fölmerült, Babilónból vették a mintát saját 
megoldásaik kidolgozásához. A Bibliát, ahogyan a kánon később kiala- 
kult, nyugodtanállíthatjuk, alapjában véve a babilóni fogság hozta létre. 

Jeruzsálem a zsidóság központja lett; de zsidóság nemcsak Jeruzsá- 
lemben volt. A zsidó világ dinamizmusa a galut és erec tartós interakció- 
jában gyökerezik: sokfélesége gazdagsága, ereje. Ha mindenképpen a 
"központ" fogalmában akarunk gondolkozni, Jeruzsálem nem körnek, 
hanem egy ellipszisnek az egyik központja. A másik, a mi időnkben, 
Babilónia. 


Mégis: "no credit" a galutnak 
— sajnos 


Bár a bibliai kánon - mint mondtam - át- és átitatódott a galut tapasz- 
talataival, mégsem adjá meg neki azt a verbális elismerést, credit-et, 
amelyet megérdemelne. Az újjászületett erec, a Második Templom 
közössége nem méltányolta a galut sajátszerűségét. 

Arámi nyelven 
Dániel könyvétől a Talmudig 


Mi az, amit az alija magával vitt Babilónból: ami egyszer s mindenkorra 
a zsidó kultúra része lett? 

Akik hazamentek Jeruzsálembe vagy Júdába, babilóni kultúrát vittek 
magukkal. A mindennapi életben általánossá vált az arámi nyelv hasz- 
nálata, éppúgy, mint Babilóniában volt. Dániel könyve az arámi része- 
iben az új köznyelvi állapotokat tükrözi. A héber nyelv nem szorult ki 
a használatból, de némi veretes ünnepélyességet kapott. A zsidóság, 
története során most először, kétnyelvű néppé vált. Biztosan előnyére. 
Az arámit mintegy hozzá-tanulta, ti. a héberhez. Aki a "Babilóni Név- 
telen"-t eredetiben olvassa, tudja, tökéletesen ép nyelv ez, nagyszerű, 
erőteljes héber. De az ünnepélyesség megvan, és megmarad. 

Később, már az i. e. 2. században, talán a szabadságharc és az állami 
önállóság megteremtésével összefüggésben, a héber nyelv újra-éleszté- 
sének jelei látszanak majd: talán ennek a nyelvújító törekvésnek egyik 
emléke Dániel könyvének héber nyelvű bevezető fejezete és a könyv 
második, apokalip tikus, újabb keletű fele, ugyancsak héberül. Mind- 
amellett, az i. e. 1. évezred második felében a zsidó világ nyelve alapjá- 
ban véve az arámi volt, Elő-Ázsiában mindenhol, de a hellénizmust 
megelőzően, mint az elephantinéi papiruszok mutatják, másutt is. A 
zsidó kultúra aramaizálódását határozottan babilóni hatásnak kell te- 
kintenünk. Az arámi nyelv Babilóniában és (Észak-jMezopotámiában 
maradt a legtovább általános használatban, gondoljunk a szír vagy 
mandeus nyelvre és a babilóni Talmud túlnyomórészt arámi szövegére. 
A babilóni arámi nyelv nélkül nem volna a talmudi irodalom, nem volna 
zsidó kultúra. 


Jól képzett írnokok 


Anyelvvel együtt az írástudók a "fogság "-ból magukkal vitték Jeruzsá- 
lembe az arámi írás Mezopotámiában elterjedt változatát is, amelyet ők 
maguk, a régiek, asszír írásnak neveztek, s amely döntő hatással volt a 
héber ábécé alakulására: a kvadratikus betűformákra. A kvadratikus 
betűk alakja mögött nem nehéz felismernünk az ékírásos jelek grafikus 
összképét. A Tórát és más szent szövegeket hagyományosan nem sza- 
bad az "elavult" héber betűkkel írni, csak ezzel az "asszír" írással 
(Masszeket Szóferim I, 1). 

Mezopotámia hatását a bibliai és későbbi zsidó irodalomra nem 
köthetjük a babilóni fogság korához, és nem is tekinthetjük hatásnak 
anélkül, hogy e szó jelentésében megszorításokat tennénk. Az i. e. 1. 
évezred közepéig mind a babilóni, mind a zsidó kultúra egy nagyobb 

térség közös kultúrájának egyéni változatai voltak: a kölcsönhatásnak, 
de az egyirányú hatásoknak is, mindkét irányban. 

A fogság kora után valamelyest más helyzet alakult ki. Már többször 
utaltam rá: sejthetően sok szellemi ember volt Babilóniában a galut 
zsidóságában: nemcsak Ezékiel és a "Babilóni Névtelen", s mellettük 
Haggaj és Zekarja próféták, akik Zerubbábellel egyűtt alijáztak, hanem 
a Babilón elleni számos kisprófécia szintén névtelen szerzői is, és még 
inkább azok az írástudók, "jól képzett írnok"-ok (szófér mahír, mint 
Ezráról mondják, vö. Ezra 7,6), akik a szent hagyományt — a szövegeket 
— fenntartották, gondozták, újabb anyaggal gazdagították. A Tóra és a 
prófétai iratoknak legalább egy része biztosan eleven volt a "fogság"- 
ban a kezdetektől mindvégig. 

Mégis, a legfontosabbnak az látszik, hogy a Babilóniában felnevelke- 
dett új zsidó értelmiség megtanult a hagyomány szövegeivel babilóni 
módon bánni. Valóban teljes képzettséget szereztek, mint Dániel és 
társai, akáld tudományban, többek között régi szövegek gondozásában 
és értelmezésében. 

Azt hiszem, Babilónia legértékesebb hozzájárulása a zsidó kultúra 
fejlődéséhez a későbbi évszázadok során is éppen ez volt: a szövegér- 
telmezés tudománya. Ebben a vonatkozásban a babilóni Talmud, más 
írás, más nyelv, más alapszövegek mellett is, mintha az i. e. 2-1. évezredi 
babilóni szövegtudomány továbbélése volna, egy újabb fejlődési sza- 
kasz. Sőt, van okunk azt hinni, hogy a babilóni szövegtudomány számos 
élőszóbeli módszerét egyenesen a talmudi irodalom őrizte meg szá- 
munkra. Az írnoki vagy írástudó tudományosság kifejlődése, persze, 
nem feltétlenül az i. e. 6. századhoz kapcsolódik, bár a kezdete biztosan 
ez a kor, mint a héber irodalmi kánon alakulása mutatja; a babilóni 
szövegtudomány több évszázad során át csiszolta magához a zsidó 
litterátusok tevékenységét, hogy maga aztán végül teljesen beleolvad- 
jon a babilóni Talmud szövegmagyarázó eljárásaiba. 


Tammúz 
a zsidó naptárban 


A csoportos aliját mindig magasabb állású személyek készítették elő és 
vezették: nagyobb néptömegek mozgása akár a babilóni, akár pedig a 
perzsa birodalomban elképzelhetetlen a hatóságok jóváhagyása nélkül. 
Tudunk még az utazót a hatóságok figyelmébe ajánló iratokról, valósá- 
gos útlevélről is, arámi nyelven. A hazatérő zsidók, a vezetők, de az 
egyszerű nép is, magukkal vitték az államiság és a polgári élet megszer- 
vezésének számos tapasztalatát. Csak két dolgot említek ebből a körből. 

Az egyik a hónapnevek: a hagyományos, még kanaáni eredetű zsidó 
hónapneveket a fogság után teljesen kiszorították a babilóniak; a zsidó 

naptár ezeket használja mindmáig, s a régiek közül nemis maradt fenn 
mind. Ezékiel felháborodott, amikor látomásban a jeruzsálemi Temp- 
lom északi kapujában a Tammúzt sirató zsidó asszonyokat látta (Ez. 
814); tammuz hava, egyébként a mezopotámiai Dumuzi : Duwúzu 5 
Tammúz isten sumer eredetű nevéből, mint zsidó hónapnév (tammúz) 
teljesen közömbös. 


Ketuba és get 


A másik a szerződések írásbelisége. Babilóniában az i. e. 2. évezred első 
harmada óta szilárd gyakorlat, hogy vagyoni vonatkozású szerződése- 
ket írásban kell megkötni. Ennek köszönhetjük, hogy olyan gazdag a 
mindennapi életben előforduló ügyletek ékírásos forrásanyaga. Bizo- 
nyos típusú szerződésekre nézve Hammurapi az i. e. 18. században 
kinyilvánította, hogy ha nincs róluk "tábla", semmisek. A Murasú-le- 
véltár okmányai bizonyítják, hogy a "fogság"-ban a zsidóság is hozzá- 
idomult ehhez a gyakorlathoz. 

A zsidó hagyomány a polgári jog számos területén megkívánja az 
írásbeliséget, olyan szerződéseknél is, amelyeknél ez a görög-római 
világban vagy akár a középkorban nem volt szokásos. Gondolok, pél- 
dául, a házassági szerződésre és a válólevélre. Aki valaha is ketubá-t 
vagy - Isten óvja meg tőle — get-et írt, kapott, tudja meg: a babilóni 
hagyomány jegyében. . 


Galut-tapasztalatok 


S végül, itt van a galut-élmény és a galut tapasztalatai, amelyekre nem 
mondanám, hogy Babilón "adta" őket, de az igazság mégis az, hogy 
eredendően Babilónhoz kapcsolódnak. Én is a babilóni "fogság"-hoz 
fűzöm megjegyzéseimet. 

A babilóni "fogság"-ota zsidóság nem maga választotta, nem kereste. 
Nála nagyobb erők teremtették meg. De ha már "fogság"-ba került, az 
idegen ország, a kisebbségi helyzet: adottság lett a számára. Élethelyzet, 
amelyben élnie kell, amelynek változásaira figyelni és reagálnia kelt. 
Érzékenyen, mert ettől függ a fennmaradása. Mások teremtette körül- 
mények között, idegen közegben és eredendően kisebbségi helyzetben 
kell kialakítani, mindenkinek személyesen, a maga számára, de együt- 
tesen, a nagyobb közösség számára is, a stratégiát a fennmaradásra. 

Babilónt nem kell szeretni. Nemakadtsenki, aki szótemelt volna érte, 
jóllehet a végletes elítélés, mint a "Babilóni Névtelen7-é, csak az egyik 
szélsőség véleménye volt. Babilónban élni kell. Amit Jeremiás mond, 
valóbancharter: házat építeni, kertet ültetni, gyermekeket nevelni. Meg- 

találni a módját, hogy a "fogság" -ban, mely kegyetlen is lehet, megma- 
radhass annak, aki vagy. Ahogyan az ország boldogul, úgy boldogulsz 
te is. Most már itt, a "fogság"-ban van számodra otthon. 


Részleges alkalmazkodás 


Idegen vagy: minden szavad, minden tetted megfontolt legyen. Átvál- 
tozhatsz babilónivá, talán neked magadnak is, de a fiadnak vagy fiad 
fiának bizonyosan sikerül. Ám ha meg akarsz maradni annak, aki vagy, 
alkalmazkodnod kell. A babilóni galutban tisztán látszik a részleges 
beilleszkedés és alkalmazkodás stratégiája. Egyfajta integráció ez is: 
asszimiláció, bizonyos dolgokban, bizonyos mértékig. Nyelvben, már 
ami az ország nyelvének megtanulását illeti. Aki több nyelvben, több 
kultúrában otthonos, gazdagabb: több élet sokféle lehetőségeit látja, s 
ezzel csak növekedni fog a döntési szabadsága. Egy-két egyéb do- 
logban is, miért ne asszimilálódnál, hiszen egyszerűbb, kényelme- 
sebb, talán tanulsz is vele. Kissé nyeglén tán, de azt mondhatom: 
nincsen zsidó ház Nippurban, "zsidó" stílusú épület, pedig a város 
sok vályogházában, amit a régészek egy évszázad során kiástak, 
biztosan zsidók laktak. 

Mindamellett, a beilleszkedés és alkalmazkodás csak részleges lehet, 
különben elveszíted magadat. Nem szabad érintenie, a kulturális anth- 
ropológia nyelvén szólva, a szimbolikus szférát. Dániel példája mutatja: 
a zsidó vallás lényeges követelményeit, a mindennapi életnek is azokat 
a mozzanatait, amelyek szabályozására a vallás igényt tart; az adott 
esetben az étkezési tilalmakat és előírásokat, az imádság rendjét, a 
szombatot. A kasrut legmélyebb indítéka nem egészségügyi racionali- 
tás, ezt csak az újkor próbálja, a rossz lelkiismerettől indíttatva, belema- 
gyarázni, tévesen; hanem éppen megfontolt elhatározás, ezért a szabá- 
lyokhoz ragaszkodó életrend kellően rugalmas lehet, anélkül, hogy a 
lényegen változtatna. A körülmények kihívása, a kényszer és a kény- 
szerűség mind az étkezés, mind a szombat tekintetében erős tudatos- 
ságra nevel: ha szüntelenül mérlegelned és választanod kell, inkább 
tudsz a magad ura lenni. 


Részleges elzárkózás 


A részleges alkalmazkodás, a másik oldalról nézve, részleges elzárkó- 
zás. Ez is része a "fogság"-ban életnek, a kisebbségi helyzetnek. Mint 
Dániel, a ház emeleti szobájában, vagy mint Ezékiel, a saját házadban 
imádkozol, akár magad vagy, akár másokkal. Azt, hogy ki vagy, titkol- 
nod nem kell, nem is érdemes, de jelezni is csak akkor, ha az, akivel 

közlöd, tulajdonképpen tudja maga is, hiszen ő is egy a tieid közül. Az 
identitás közlésének vannak kódjai: név, viselkedés, életvitel. Meg kell 
fontolnod, milyen kódot választasz, mit mutatsz meg magadból, mit 
közölsz. Helyesebben, kinek mit mutatsz meg. Gyakran elég, ha a 
halat vagy a zöldséget választod; nem kell hosszan magyaráznod is, 
miért. Fegyelmezetten kell élned, más vagy, mint a többiek; a fegyel- 
mezettség azonban, mint a mérlegelés, a lehetőségeidet növeli. Erőt 
ad. Az elzárkózás rituális formája: tisztaság, a rituális tisztaság fenn- 
tartását szabályozó előírások. Tartsd be őket: a lényeg jelenik meg 
bennük. 

Az egyéni stratégiáknak közös eleme, hogy azélethelyzetek, melyek- 
ben érvényesülnek, mindig a másság helyzetei. Más vagy, mint a töb- 
biek. De végső soron minden ember "más". A zsidó identitás egy 
másfajta másság, mint a többi: ez adja paradigma értékét. 


Kizárni 
és beengedni 


Része a közösségi stratégiának, s a "fogság"-ban különösen fontos, a 
családi kapcsolatok szabályozása. A hagyományhoz hasonló a vérségi- 
közösségi kötelékek rendszere is. Változnia kell, hogy egyáltalán funk- 
cionális tudjon maradni. A talmudi házassági tilalmaknak a babilóni 
fogság korába visszanyúló rendszere, paradox módon, valójában egy- 
fajta pozitiv szabályozás: a befogadás útjait és állomásait jelöli ki. Az a 
rendeltetése, hogy fenntartsa a közösség ethnikai és kulturális egységét, 
kijelölje ennek határait, de oly módon, hogy lehetséges maradjon az új 
elem befogadása. A zsidóság mint vallás, ethnikum, kultúra a legna- 
gyobb vonzerőt környezetére, a "pogány"-okra (most már: goj / gentile 
stb.), azaz a nem-zsidó társadalomra éppen abban a két korszakban 
gyakorolta, a babilóni "fogság", és majd a hellénizmus idején, amikor 
a tárgyalt szabályozás kialakult és megszilárdult. Tanúsítják ezt 
mind az alijához csapódó babilóniak, mind a számos prozelita a 
hellénisztikus világban. Talán frivolnak hangzik, de azt állítom, 
hogy a pszeudepigráfikus Jesája- és Jeremiás-próféciák vagy az ak- 
kád, egyiptomi, arábiai közegből átvett bibliai szövegrészletek kano- 
nizálása, illetve a talált gyermekek, az aszufim utódainak befogadá- 
sa: ugyanaz a jelenség. 

Az identitás megőrzésének közösségi stratégiái arra irányulnak, 
hogy fenntartsák a csoport kohézióját, és szabályozzák, a csoportegésze 
érdekében, amásokkal való kapcsolatokat. A közösségistratégia: sejtfal, 
amelynek elzárnia és átengednie kell, hogy a sejt élhessen. 

A közösségi stratégiák szíve: 
a hagyomány 


Az identitás megőrzését szolgáló közösségi stratégiák szíve a hagyo- 
mány. A hagyomány fenntartása és továbbadása. Megújítása, azzal, 
hogy az új, egyéni tapasztalatoknak —mert minden igazán új tapasztalat 
egyéni eleinte — helyet ad benne, esetleg bizonyos próbák után: kanoni- 
zálja őket. A hagyomány az egyéni alkotó tevékenységben nem úgy él, 
hogy ismétel. Csak akkor tud fennmaradni, ha szüntelenül megújul. Ha 
mindig más, mint az előzményei voltak: mások a kérdései, az anyaga, 
a megoldások, a formák. A vallási hagyománynak, a közösségi hagyo- 
mányoknak általában, nem ez a természete. A közösségi tudatot kell 
fenntartaniuk. Megteremteni és reprodukálni az összetartozás élmé- 
nyét. Akár úgy is, hogy metafizikai élményhez kötik a közösség életét; 
de még inkább, és mindenképpen, hogy az élet egyszerű dolgait tartják 
rendben, az új helyzetekre gyorsan reagáló — de forma szerint régimódi 
- szabályozással. A forma, ami a leginkább látható, konzervativ benne. 
A közösségi szolidaritás élményalapja, ami a zsidó hagyományt illeti, a 
közös múlt tudatának elevenen tartása. Erre szolgálnak, többek között, 
az ünnepek. A teremtés emlékezete (újév, rós ha-sána); a kivonulás 
története (a peszah), megemlékezés a Templom pusztulásáról (tisa be-áb) 
stb. Az említett ünnepeket Babilóniában rendre megtartották. Miként a 
peszah a fogság — az egyiptomi — emlékét őrizte már az erecben, úgy a 
"fogság"-bannélkülözhetetlenné vált az állandó emlékezés a hazára, az 
erecre. De a látszólag konzervativ közösségi hagyományoknak is min- 
dig nyitottnak kell lenniük az új helyzetekre. Ezekre keresnek választ, 
megoldást, de homeosztatikus módon. Éppen ezért látszanak, minden 
változásuk mellett, inkább konzervativnak, mint az egyéni szellemi 
alkotás. 

A deportáció: az áttelepítés és letelepítés után a babilóni társadalom, 
nagyjában és egészében, többé már nem volt diszkriminativ a zsidók 
iránt. Az idegen származás emléke nem mosódott el egészen, de ezek- 
ben az évszázadokban Babilónia lakosságának nagy hányada idegen 
eredetű volt, sokféle nép, mint Bérószosz írta az i. e. 3. században. Mint 
individuumokat nem tekintették idegennek a zsidókat. Az individuális 
integrációnak nem volt akadálya sem a nyelv, sem az eredet vagy 
ethnikai identitás. Ami Babilóniában egyenest kedvezőnek mondható, 
az az, hogy az ország mindenki számára egyforma mértékben tette 
lehetővé az individuális integrációt, s ugyanakkor közömbös volt a 
csoportos — kollektiv, korporativ stb. — szerveződések iránt. A korpora- 
tiv jogok az i. e. 1. évezredi Babilóniában nem voltak egészen ismeret- 
lenek: a városok privilégiumai és a kézművesek szerveződései lehetnek 
a példák. Ethnikai jellegű szerveződésre a babilóni társadalomban álta- 
lában nemvolt igény. A vallási szerveződés természetes közege, a helyi 

kultusz, mindig is adott volt: a városok, netán város-részek, kisebb 
térségek kultusz-közösségei, a helyi istenek. Ebben a szerves politheiz- 
musban minden vallás helyet találhatott magának, mint ahogy talált is, 
később, például, a kereszténység, a mandeus vallás, az iszlám, a jezidiek 
kis közössége. A zsidóság — a góla — ethnikai-vallási csoport volt, elfért 
a többi hasonló társadalmi szegmentum mellett, még azzal együtt is, 
hogy sajátos kohéziója erősebb volt, mint másoké. A vallás, a közös 
eredet és az összetartozás hagyománya, a Jeruzsálemhez való kötődés, 
de még e kötődésnek a tevékeny disz-integrativ változata, a babilóni 
cionizmus is: mindez együtt erős korporativ, közösségi, majdnem-"nem- 
zeti" szolidaritást tartott fenn, illetve, részben legalább, alakított ki a babi- 
lóni zsidóságban. A fogság társadalmába való individuális integráció 
tartós lehetősége mindenkinek esélyt adott az egyéni boldogulásra; a 
korporativ szolidaritás pedig megtartott mindenkit, aki akarta, zsidónak, 
anélkül, hogy a zsidó identitása diszkriminációt váltott volna ki a környe- 
zetében. Ez volt a babilóni fogság — a babilóni diaszpora — nagy előnye. 

A zsidó társadalom Babilóniában nem vált "nemzeti" — babilóniai — 
zsidósággá. Az erec és galut interakció — az erec és a galut állandó 
kettőssége — a zsidóságot folyamatosan gazdagította azzal a tapasz- 
talattal, hogy ugyanaz a kultúra, ugyanaz a hagyomány többféle válto- 
zatban él; hogy az ugyanaz is lehet más, akár egyidejűleg, akár törté- 
netileg; hogy majdnem-azonos kulturális rendszerek inter-dependen- 
sek: létük kölcsönösen függ egymástól is. Ha ismét használhatom a 
részleges szót: a részleges azonosság, részleges másság élménye ez, 
nemcsak zsidóság és környezete viszonylatában, ez a fogság mint élet- 
helyzet, hanem a különböző helyeken élő zsidóság belső kapcsolatai- 
ban, azerecés galutinterakcióban is. Huszonöt évszázados tapasztalat, 
amelyre az emberiségnek, a globális kommunikáció, globális érdekek 
és konfliktusok korában egyre inkább szüksége lehet. 

S még egy, most már mintegy meta-tanulság a stratégiákat illetően. 
Mind az egyéni, mind a közösségi stratégiákban azt látjuk, hogy változ- 
nak, hol szerves fejlődéssel, hol diszkontinuus módon. Ami Júdában 
természetes volt — például, hogy csak a legfontosabbat mondjam, a 
Templom -, az nem volt folytatható Bábelben. Hasonló a helyzet a 
nyelvvel, a házasságok szabályozásával, a személynevekkel stb. Más 
dolgok viszont nagyobb jelentőséget kaptak, mint amivel korábban 
valaha is bírtak. A zsidóság a babilóni "fogság"-ban, kisebbségi hely- 
zetben, tudott alkalmazkodni és / vagy visszahúzódni. Amikor pedig 
a körülmények lehetővé tették, a disszimiláció átváltott disz-integráci- 
óba: megszervezték az aliját és felépítették a Második Templomot. Az 
identitás fenntartásának stratégiáiban a legfontosabb mozzanat mindig 
éppen ez: állandó készség a stratégia-váltásra. 


ha 

Amiről beszéltem, nem a fogság dicsérete: az életé, mely — "fogság"-ban 
bár, de - az életünk; az egyetlen élet, amely van, s amelyben ezért, ha 
"idegen" is, otthonra kell találnia mindenkinek. 


ax 


E tanulmány három - pontosan azonos tárgyú — előadásom alapján 
készült. Az előadásokat 1990. elején tartottam, az elsőt mint a Budapesti 
(akkor még Marx Károly) Közgazdasági Egyetem Széchenyi Szakkollé- 
giuma és az MTA Judaisztikai Kutatócsoport által rendezett, sZsidóság 
a magyar történelembens c. konferencia megnyitó előadását, 1990. 
február 10-én. A másodikat néhány nappal később (február 17) Kolozs- 
várt, a Protestáns Theológiai Akadémia megtisztelő meghívására, akkor 
éppen - az ismert okokból — fűtetlen dísztermükben. A harmadikat 
Pécsett, az Egyetem történelem szakos hallgatóinak felkérésére, az álta- 
luk szervezett egyetemi történész napok bevezetéséül (1990. április 12). 
A háromkülönböző helyszín és közeg, amelyekhez a előadások szóltak, 
jelzi: a tárgy tartalmi-történeti feldolgozásán túl, szerettem volna kipró- 
bálni, lehet-e, van-e az ilyesfajta elemzéseknek teherbíró képessége, 
azaz némi általánosabb érvénye: tanulsága, akár a történelmi kérdések 
szociológiai elemzése számára, akár pedig bizonyos élethelyzetek meg- 
értésében. 

A kézirat végleges formája, a jelzett előadások magnetofon felvétele- 
inek legépelt szövege alapján, a Wissenschaftskolleg Berlin rektorának 
(Prof. Dr. Wolf Lepenies) megtisztelő személyes meghívására, az intéz- 
mény páratlan, munkára serkentő kényelmében, (az akkor még Nyu- 
gat-) Berlinben (1990. május), illetve a Brown University (Providence, 
Rhode Island): Program in Judaic Studies meghívására, és részben a 
Soros Alapítvány (New York ér Budapest) támogatásával, az Egyesült 
Államokban, a Brown igen jó könyvtárában és a szívélyes légkörű 
Intézetben (1991. február / március) készült el. Külön és nyomatékos 
köszönetet szeretnék mondani a Wissenschaftskolleg Berlin szívélyes 
könyvtárosainak, akik lehetetlennek látszó könyv-kéréseket is varázs- 
latosan tudtak teljesíteni. — Már csak a Brownon ismerkedtem meg 
Daniel L. Smith, mint látom, sokat vitatott és vitatható, de mindenkép- 
pen fontos könyvével (The Religion of the Landless: The Social Context of 
the Babylonian Exile, 1989), amely körülbelül az én előadásaimmal egy- 
idejűleg jelenhetett meg (még a Brown University könyvtárába is csak 
1990. augusztus 20-án érkezett be, másutt példányát sem láttam). A 
szerző a babilóni fogság történeti és vallástörténeti jelenségeit szocioló- 
giai elemzéseknek vetette alá, rokonszenvvel minden, a földjéről és 
országából elüldözött népcsoport iránt, és végső soron mai globális 
társadalmi kérdések biblikus theológiai elemzésének igényével. A ket- 
tőnk felfogása között mind történeti, mind politikai kérdésekben mély 
különbségek -— mit különbség: ellentétek — vannak, s igen távol állnak 

tőlem Smith theológiája, illetve pasztorizációs politikai célkitűzései is. 
Minderről azonban nemszükségesitt részletesebben beszélnem. Sokkal 
fontosabb az, amit a gondolkodásunkban mindamellett rokonnak ér- 
Zek. A régi szövegek elemzésének szociológiai, politológiai, ethnológiai 
módszere, mely a történeti anyagot nem antikvárius módon kezeli, és 
nem egyszerűen az események, hanem inkább a strukturák elemzésére 
koncentrál: egyszóval, a társadalomkritikai történetírás jó lehetőség 
történeti tanulmányaink és a bennünket körülvevő világ gondjainak 
termékeny összekapcsolására. 


(1990) 


IRODALOM 


A jelen tanulmány középpontjában az ékírásos forrásokban szereplő személyne- 
vekelemzéseáll. Ez anévanyagjobbára a Babilóniában több, mint félévszázadon 
át (az i. e. 5. század második felében) változatos és kiterjedt gazdasági tevékeny- 
séget folytató Murasú cég Nippurban kiásott irattárának agyagtábláin szerepel. 
Az agyagtáblák mindjárt az ásatások után nagyobbrészt három múzeum (ISstan- 
bul, Philadelphia, Jena) gyűjteményébe kerültek; az assziriológus szakemberek 
aszázadforduló éveitől kezdődően, több részletben, mára nagyjából közzétették 
valamennyiüket. Magáról a cégről és ékírásos irattáráról jó áttekintést és össze- 
foglaló elemzést ad, ide értve az agyagtáblák szövegkiadásait is, de a zsidó 
vonatkozások különösebb tárgyalása nélkül, Guillaume Cardascia, Les archives 
des Murasű (1951), akinek könyve főként az okmányok jogtörténeti elemzése 
terén nélkülözhetetlen, valamint újabban, Matthew W. Stolper, Entrepreneursand 
Empire (1985), aki különösen a történeti és gazdaságtörténeti háttér elemzésében 
erős. A nyugati-sémi, s ezen belül is a zsidó személynevek már a kezdet kezdetén 
élénkérdeklődést váltottak ki. Az anyag legutóbbi nyelvészeti elemzése: Michael 
D. Coogan, West Semitic Personal Names in the Muráshu Documents (1976). Tanul- 
mányomhoz, a szöveg jellege miatt, nem akarok lábjegyzeteket vagy aprólékos 
szakirodalmi dokumentációt csatolni. De azért az alábbiakban közlöm a Mura- 
sú-okmányok zsidó vonatkozásaival foglalkozó tudományosirodalomnak, mint 
remélem, minden fontosabb tételét, és megadok a babilóni fogságra vonatkozó 
történeti vagy biblikus szakirodalomból is némely bibliográfiai adatot, többnyire 
olyan munkákét, amelyeket magam is haszonnal forgattam. Egy teljes bibliográ- 
fiátma már aligha tudna bárki is összeállítani a babilóni fogság szakirodalmából, 
de a részletekre kíváncsi olvasó az alábbi jegyzékben pusztán a címek alapján is 
bizonyára talál olyan tanulmányokat, amelyekben a további részleteknek utána- 
nézhet vagy éppen az általam adott magyarázatok teherbíró képességét lemér- 
heti. A közismert általános történeti összefoglalásokra vagy kézikönyvekre ez- 

úttal legfeljebb csak kivételesen hivatkozom. További, főként az identitás-elmé- 
letre vonatkozó irodalomhoz lásd még a következő cikkeimet is, e kötetben: 


"Bezárkózás a nemzeti hagyományba", "Jeremiás, Jeruzsálem, Nebúkadreccar", 
"Meddig él egy nemzet?" . 

MEDDIG ÉL EGY NEMZET? 





NEMZETIHIDENTITÁS VITÁINKHOZ: 
EGY MÁSKÉNT GONDOLKODÓ NÉZETEI 
AZ ÓKORI KELETRŐL 


ét 


Szűcs Jenő 
in memoriam 


I 
Sumerül tudni kell 


NB: Az eredetiben: akkádul 
Az eredetiben: SUMER SZÓJELEKKEL 
Az eredetiben: SUMERÜL 


NINURTA-AGENTARBI-ZAEMEN, 

A TESTVÉRE NINURTA-MIZIDES-KIANGAN? nak, 
AZ UNOKAÖCCSE ENLIL- NIBRU-KIBIGI-nek: 
KUTYA harapta meg, s ELMENT ISZIN-be, 

az ÉLET Úrnőjének VÁROS-ába, 


hogy meggyógyuljon. 


Az ISZIN-i AMÉL-BAU, GULA PAPJA MEGVIZSGÁLTA, 
ELMONDTA az (eset elleni) RÁOLVASÁST, 
és meggyógyította. 


"Mert most meggyógyítottál, áldjon meg ENLIL, NIPPUR URA. 
Ha VÁROS-omba, NIPPUR-ba jössz, 

kapsz tőlem (egy) JÓ RUHÁT, 

megvendégellek VÁLOGATOTT JÓ FALATOKKAL, 

és 2 KORSÓ LEGJOBB SÖRT adok inni." 


"Hogyan talállak meg a VÁROS-odban, NIPPUR-ban?" 
"Ha megérkezel NIPPUR-ba, VÁROS-omba, belépsz a FŐKAPU-n, S BAL- 
FELŐL ELHAGYOD a tágas SZÉLES UTAT, a TILLA-ZIDA UTAT, a NUSZKU- 


és-NINIMMA UTCÁT. EGY NŐ, NIN-LUGAL-ABZU, KIANGI- ENBILULU 


" Bélet-baláti. 

LÁNYA, A (tisztító-) PAPOK NEGYEDÉBEN, az Ana-Ea-takla UTCÁBAN, KER- 
TÉSZNŐ a HENUN-ENLIL KERTBEN, aki a TILLA-ZIDA UTCA (egyik) 
telkén LAKIK, A GYOMOT IRTJA: kérd meg őt, s meg fogja mutatni neked." 


Az ISZINFi AMÉL-BAu, GULA PAPJA ELMENT NIPPUR-ba. Belépett a FŐKA- 
PUN, BALFELŐL [elhagyta] a tágas SZÉLES UTAT, a TILLA-ZIDA UTAT, a 
NuszKu-és-NINIMMA UTCÁT. EGY NŐ, NIN-LUGAL-ABZU, KIANGI-ENBI- 
LULU LÁNYA, A (tisztító-) PAPOK NEGYEDÉBEN, az Ana-Ea-takla UTCÁBAN, 
KERTÉSZNŐ a HENUN-ENLIL KERTBEN, aki a TILLA-ZIDA UTCA (egyik) 
telkén LAKIK, A GYOMOT IRTOTTA. 

h:) 

" NIN-LUGAL-ABZU?" 

PT TAP 

A N-NI LUGAL-MU. " 

"Mit szitkozódol?" 

"Miért szitkozódnék? Igen, uram - ezt mondtam neked." 

"Kérlek, mutasd meg nekem, (melyik) HÁZ-(ban lakik) NINURTA- 


SZAGENTARBI-ZAEMEN,  N INURTA-MIZIDES-KIANGANI TESTVÉRE, ENLIL- 
NIBRU-KIBIGI UNOKAÖCCSE." 


e, 
Te 
[ZA 1 A FR 
"NAM-TUS-ME-EN." 
"Miért szitkozódol?" 
"Miért szitkozódnék? Uram nincs itthon — ezt mondtam neked." 


"Hová ment?" 


Áe EÉNT VAR OT KELME E tg ét 


" E - DINGIR-BI (DINGIR) SU-ZI-AN-NA SZISZKUR GABA-RI MU-UN-BALA." 


"Miért szitkozódol?" 

"Miért szitkozódnék? Istene, SUZIANNA (ISTEN) HÁZ-ában az ELŐÍRT 
áldozatot végzi — ezt mondtam neked." 


[...] 


[...] összegyűltek, s [...] kikergették a FŐKAPU-n. 





URUK-ban, az ÍRNI (tanuló) DIÁKOK (számára), olvasmányul. 


1-SŐ ESZTENDŐ. Marduk-balátszu-igbi, AZ ORSZÁG KIRÁLYA, 
BABILÓN" KIRÁLYA. 

A kis szöveg! csak a kiindulópont számomra. Nemrég került elő, irági 
régészek ásatásai során, Babilónban. Értelmezését és értelmét illetően 
még nem alakult ki egyetértés, így talán ez az újabb fordítás is hozzájá- 
rulhat ahhoz, hogy értsük. 

A szöveg legfontosabb eleme az egyszerű történetecskének - sajnos, 
töredékes — vége után található, az agyagtábla kolofonjában: a dátum. 
Az i. e. 9. század: egy évezreddel az után, hogy Mezopotámiában 
megszűnt a sumer nyelv mint élő idióma. A történet csattanóját az adja, 
hogy Nippurban a kertésznő — még a kertésznő is! — beszél sumerül, 
ellenbenazorvos Iszinben, a gyógyító tudományok központjában, nem, 
s nem is érti: az orvos Nippurban, volt betegének házát keresve, sorra 
félreérti a kertésznő egyszerű válaszait, azt hiszi, hogy kérdezősködé- 
sére, felelet helyett, szidalmak a válasz. Az előkelő orvost, ez nem 
kétséges, rászedték: nem kapta mega kilátásba helyezett honoráriumot, 
és kiakolbólították páciense városából. Nem azért, mert nem tudott 
sumerül. A történet valójában nem a sumer tudás körül forog. Orvos- 
csúfoló; szatíra a presztizs-foglalkozás képviselői fölött. De a sumer 
tudás szerves része a történetnek. Nippurban, jelzi a szöveg, sumerül 
beszélnek. Az i. e. 9. században, amikor másutt még az sem, akinek 
pedig, foglalkozása szerint, kellene. Nippur őrzi az ősi hagyományokat; 
a nemzet szíve Nippurban dobog. 

Ami a sumer nyely továbbélését illeti, szövegünk, persze, nem lehet 
koronatanú. Az irodalmi szövegeket fenntartó közeg Mezopotámiá- 
ban egy hosszú életű, folyton változó, de azért a réginek a javát is 
maga előtt görgető hagyomány, amely szoros kapcsolatban áll az 


" Szó szerint: "megfelelő". 
" TIN.TIR (KI) (sumer szójel). 

22. ábra: Nippur térképe. Agyagtábla (Jena). (I. e. 2. évezred közepe) 


iskolai oktatással. Az idézett szöveg lehet éppen "régi" is, mondjuk, az 
i. e. 2. évezred közepéről. Látnivaló, továbbá, hogy gúnyos hangú, 
amolyaniskolai szatíra, amely a csattanóra van kihegyezve. Még továb- 
bi megszorításokat is tehetnék, hogy az adat értékét korlátok közé 
szorítsam. Egy azonban bizonyos marad mindenképpen. Bármikor 
írták is az orvos-csúfolót, szatírája nagyjából a következő képletre 
van kifeszítve. 

Az országban mindenki akkádul beszél, a sumert nem értik már a 
tanult emberek, még egy akadémikus orvos sem: de Nippurban ez még 
gang und gübe, magától értetődik, vernacula (ti. lingua). Szellemeskedni 
akartam: a vernaculus szó, természetesen, az angol vernacular latin ety- 
monja; valódi latin szó, de itt abban a jelentésben, amit majd csak az 
angolban fog fölvenni: "köznyelvi". Nos, ilyen a szövegünk sumerje is: 
arteficiosus helyett kissé arteficiális, hogy ismét az angolos pszeudo-latin- 
hoz folyamodjam. Mint a fordításban különféle kiemelésekkel jelezni 
próbáltam, a szövegben, a sumer szavak mellett, szokatlanul sok a 
sumer szójel is. Az írnok, aki "diligenter frekventálta" iskoláit, ki akart 
tenni magáért. Ami a szöveg tartalma, a nippuri sumer, megvalósította 
a formában is. De a sumer személynevek igencsak mesterkéltek; az 
egyik mondatban hiba is van. 

És még egy megszorítás az eddigiekhez. Lehet, hogy az egész szöveg 
csak annyit akar mondani Nippurról: "Az utcán por, bűz, sumer szó, 
piszok." 

De igenis: olyan, amilyen, de sumer szó Nippurban. Akkor, amikor 
ezt a nyelvet másutt már nem beszélik: amikor a sumer már kihalt vagy 
éppen kihalóban. 


N 


A szöveg, mellyel talán öncélúan, mindenesetre a továbbiakhoz? képest 
a kelleténél hosszabban foglalkoztam, ismét fölveti az assziriológiában 
és a történetírásban régóta vitatott problémát: Mikor halt ki a sumer 
nyelv? S azt a kérdést is, ami rögtön ez után következnék, de amit már 
sokkal ritkábban szoktak föltenni, mert valamiképpen a tudományon 
kívül esőnek számít: Mi történt a sumerekkel "az" után? Ti. az után, 
hogy a nyelvük kihalt. Ezúttal nem a szakmai vitákba szeretnék bekap- 
csolódni, s ezért az iménti kérdést nyomban átfogalmazom. Hogy med- 
dig élt a sumer nyelv, s mi történt azokkal, akiknek az apja sumernek 
született, de ők maguk már akkád nevet kaptak: a kérdés, hogy Mi a 
sumer?, csak akkor értelmes, ha a nyelvészet vagy történettudomány 
helyett az ethnológia tárgyalási szintjére helyezzük.? Maga a kérdés is 
így fogalmazandó tehát: Mi az ethnikai csoport? Mi a csoport-identitás? 
Milyen tényezői vannak? Mik a határai? És másképpen is: Ha változik 
a csoport, megváltozik-e az identitása is; illetve fordítva: Az identitás 
megváltozása vajon azt jelenti-e, hogy egyszersmind maga a csoport 
változott meg, azaz megszűrt, és a helyét egy új, más csoport foglalta el? 

Nemrégiben Szűcs Jenő egy kis tanulmányt tett közzé," mely tanul- 
mányban éppen az ethnikai közösségek élettartamát vizsgálta, két ese- 
tet: a magyarországi mohamedánok (izmaeliták) és egy tatár uralom 
alatt élő Dnyeszter-parti magyar szórvány fennmaradását évszázado- 
kon át. Izolált helyzet, zárt, kompakt település, némi tolerancia a hata- 
lom részéről: ezek a körülmények segítették elő a kis közösségek fenn- 
maradását viszonylag hosszúidőn-—három-négy évszázadon—át mind- 
két esetben. j 

Szűcs példái mellé minden orientalista felsorakoztathatnemegyet az 
általa ismert térségekből." Magam, persze, az ókori Közel-Keletről be- 
szélek. Ebben az összefüggésben nem a nagy ethnikai és / vagy nyelvi 
tömbök az érdekesek, hanem a kis zárványok vagy szigetek. Ilyen 
Asszíria egykori magterületének peremén az ajszori vagy (modern) 
asszír; ilyen Irágban és Iránban a mandeusok, mindkettő az ókorból: 
nyelvüket (arámi) és kulturális identitásukat, sok-sok évszázada őrzik, 
szigetként az iszlám (arab és perzsa) óceánban, többé-kevésbé ma is." 
Az ajszorik nyelvét és ethnikai, történeti, kulturális összetartozásának 
tudatát csak az irági pogromoknak és a szovjet uralomnak sikerült 

majdnem teljesen elpusztítania." Ilyen, a középkor óta, Észak-Irágban 
(Mószultól északra) a jezidiek közössége: jezidi kurdok rendíthetetle- 
nül. Van még néhány példám: a szamaritánusok, drúzok, párszik; ha a 
nagy lélekszámú közösségekre is nézünk, a kurdok, Elő-Ázsiának — 
nevét és lakóterületét tekintve — legrégibb népe, Egyiptomban a koptok 
stb. Még ahol a nyelvi kontinuitás megszűnt vagy megszűnőben van is, 
ethnikai identitás-tudatuk, mint nálunk, mondjuk, a kunoké, átmentő- 
dött vagy talánátmentődik a nyelvváltás utáni időkbe. Az ókori élámiak 
nyelve Khúzisztánban -— arab geográfusok szerint — a középkorig élt. 
Vannak tehát hosszú életű nyelvi-ethnikai csoportok. 

Vannak, persze, látványos példái a gyorsabb vagy lassúbb asszimi- 
lációnak is. Magában Mezopotámiában az i. e. 3. évezred óta sok-sok 
ezer személynév teszi lehetővé, hogy a családok nyelvi és ethnikai 
identitás-választását vizsgáljuk, szinte bármelyik korszakában a törté- 
nelemnek. Ez az anyag nem egy módszertani problémát vet föl, nem is 
igen tudunk hosszú genealógiai sorokat — családfákat — szerkeszteni, 
kivéve, persze, a királyi családfákat, de azért nem lehet kétségünk az 
iránt, hogy a személynevek, statisztikai értelemben, korrelációban van- 
nak a személyi vagy családi identitással: a nyelvi-ethnikai identitást 
jelzik; marker-ek. Ahol a családfákat nyomon tudjuk követni, mindenütt 
az látszik, hogy hurri, amurrú," kassú" apáknak a fia vagy az unokája 
akkád nevet visel. Kivételek vannak, például, a királyi családokban, 
ahol az idegen jelleg megőrzése hozzátartozik a hierarchizáció techni- 
kájához. Egy óbabilóni levélből" arról értesülünk, hogy Urukban az 
amurrú sejk és közvetlen környezete eredeti nyelvükön beszélnek egy- 
más között: megjegyzendő, éppen abban az időben, amikor Gilgames 
kultusza új lendületet kapott, s amikor talán az akkád nyelvű Gilgames- 
eposz első változata is, e kultusz jegyében, kialakult. A személynév 
köznyelvi elemei közemberi köznyezetben is őrizhetik egy korábbi 
identitás emlékét, meghatározott kód szerint, például, az istennevek- 
ben; ahogyan, távoli párhuzamul említem, a magyar vezetéknév is nem 
ritkán elárulja, hogy nem eredeti, hanem magyarosított. 

Egészében véve, elmondhatjuk, hogy a nyelvi és szociális identitás- 
váltás mint személyes (családi) esemény nem vesz igénybe hosszabb 
időt, mint egy-két nemzedék. Ami pedig a csoportot illeti, csak hagyjuk 
ela Szűcs Jenő kritériumai közül az elsőt, az izolált helyzetet, amelynek 
a jótékony kedvezményét csak kivételesen adja meg a történelem. Az 
élet fő sodrában, a központi területeken, a városokban, a központi 
hatalomtól való közvetlen függőségben a nyelvi állapotok elképesztően 
rövid idő alatt megváltozhatnak: a személyes vagy családi döntések 
egymástól független sokasága hirtelen csoportos döntéssé áll össze. A 
Mezopotámiába betelepülő amurrú csoportok az i. e. 3-2. évezred 
fordulóján rövid idő alatt beolvadtak az ország lakosságába, anélkül, 
hogy érdemleges közvetlen nyomot hagytak volna maguk után. Csak a 

kortársi források tudnak róluk, a történeti emlékezet nem. Az amurrú 
személynevek a babilóni királyi házban éltek a legtovább. Másrészt, 
Mezopotámia —a Dél is— az i. e. 3. évezred második felében alig néhány 
évszázad alatt sumer helyett akkád nyelvű lett. Később, az i. e. 1. 
évezredben, ugyanígy, akkád helyett arámi; majd meg, az arab hódítás 
után, arámi helyett arab — leszámítva az említettem kivételeket, a nyelvi , 
szigeteket. 

A történelemben van példa elég az ethnikai csoportok vagy nyelvek 
tartós fennmaradására. És van a nyomtalan eltűnésére is. A nemzeti 
identitás kérdésének történeti tárgyalása jogosultésindokolt. " Minden- 
ről, ami ide tartozik, s amiről érdemes volna, nem tudok beszélni. A 
továbbiakban főként három, egymással szorosan összefüggő dolog fog- 
" lalkoztat. Mihez kötődik az identitás, nemzeteké és egyéneké? Mi mó- 
don változik? S a harmadik, látszólag nem közvetlenül ide tartozó 
kérdés: Mi is valójában az identitás szempontjából az őstörténet, és mit 
ér mint történeti tudomány? Amit mondani fogok, legfeljebb is csak 
forgácsok. Teljesebb tárgyaláshoz szak-értekezésekre volna szükség. 

Mintha feltámadt volna a 19. század: Európában a nemzeti öntudatra 
ébredés kora. A nemzet-állam ismét örökkévalónak látszik. Hovato- 
vább a társadalmi feszültségek és konfliktusok mind a nemzeti-nemze- 
tiségi feszültség alakzataiban jelentkeznek, illetve előbb-utóbb közvet- 
lenülhozzákapcsolódnak ezekhez a feszültségekhez." 

Napjainkban — 1988 tavaszán írom ezt — nehéz hűvösen tárgyalni a 
nemzeti öntudattal összefüggő jelenségeket. Újságokban olvasni a kur- 
dok mozgalmairól, olvasni a krimi tatárok, kazakok, örmények lázon- 
gásairól. A baszk és ír függetlenségi törekvésekről eleget tudunk, évek 
óta. A Baltikum népei egyelőre jogi úton keresik a megoldást, hiszen 
megfosztatásukat a nemzeti önállóságtól úgy-ahogy elfedte a formális 
jogszerűség látszata; kérdés, nem fognak-e majd ők is az utcára kény- 
szerülni, lőállásba. Évekkel ezelőtt a nemzeti öntudat egyik Fáklyája 
már Magyarországonis megkérdezte, tulajdonképpennemisok nélkül, 
hogy ha a baszkok vagy írek: miért nem robbantanak az erdélyi magya- 
rok is. Ha a nemzet jogait robbantás tartja fenn, s meg akarsz maradni 
nemzetnek: bizony, ha szereted a lőpor szagát, ha nem, nincs más 
választásod: robbants. 

Ilyen feszültségek mellett a közvélemény, persze, hajlamosarra, hogy 
pillanatnyi érzelmei és indulatai, a vélt vagy valódi nemzeti érdekek 
erővonalai mentén foglaljon állást a napi politikában, de a tartósabb 
társadalmi feszültségek kapcsán, és még történelmi kérdésekben is. Ez 
a jobbára ösztönös hajlandóság — nem meglepetés - találkozik a hivata- 

losság rejtett szándékával. A politikai hatalom, illetve az informális 
. közvélemény formálói, mindkét fél, a kettejük közötti antagonizmust 
hangsúlyozva, mintha összebeszéltek volna. Megint a már ismert pót- 
szert kínálják. A hatalom, ahelyett, hogy érdemi változtatásokat tenne 
a társadalmi rendben vagy a gazdaságban, esetleg éppen a hatalmi 
viszonyokban, inkább elfogadja, megengedi a nemzeti indulatot, szele- 
pet nyit neki, s olykor egyenesen hevíti. Úgy vélik, a nemzettudat fogja 
létrehozni a társadalmi konszenzust, amit a politika, politikai és gazda- 
sági eszközökkel, nem képes vagy nem akar, s a nemzeti konszenzus- 
ban, a fennálló hatalmi szerkezet némi átrendezése árán, helyet ad a 
nemzeti irányzat legsikeresebb képviselőinek: személyeknek is akár. 
Hogy manipulációról van szó, mi sem mutatja jobban, mint az, hogy a 
nemzeti indulat csak meghatározott irányban kap szabad utat. Nem 
feledhetjük, hogy a nacionalizmus elleni harc, eredetileg, a nacionaliz- 
musésinternacionalizmus oppoziciójában, voltaképpen a birodalom és 
a hatalom megszervezésének egyik eszköze volt. A homogeneizációt az 
identitás szimbólumai síkján akarta először megvalósítani. Ezt a hamis 
oppoziciót vagy alternativát mára is talán csak a történettudományi 
viták tudták meghaladni. Egy helyütt azt látjuk, hogy a nemzeti auto- 
nomia igényét eleve a magasabb típusú integráció ellentétének, s ezért 
retrográdnak minősítik. Akiket ugyanaz a hatalom tart ugyanabban a 
státusban: örmény és azeri, grúz és oszét, egymás torkának ugrik, 
miközben az alkotmányos rend egyszerű közigazgatási tartományként 
kezeli őket, a területet, kívülről küldött teljhatalmú hivatali apparátus- 
sal fölöttük, s a központi rendteremtés védelemnek hirdetett aktusai 
során több és nagyobb sérelem éri a nemzeti státust és hagyományokat, 
mint ami fenyegetést egymásra nézve ők maguk jelentenének. Máshe- 
lyütt csak úgy zeng az állami élet viszhangos, reprezentativ terében 
politikusok és lelkiismeretük által beszélni késztetett értelmiségiek 
hangja a nemzetről és a nemzethez tartozó, de idegen államok fennha- 
tósága alá került nemzetiségiek sorsáról, a megvédésükről, miközben 
az érintett országok rendőrségeinek zavartalan az égyüttműködése 
egymással, akár azok ellenében is, akiknek a védelemre szüksége van. 
Világos, hogy az állami politika nemzeti jelszavai nem külföldre szól- 
nak, hanem belülre, a címzett nem az "ellenség", hanem a saját népes- 
ség, akiket netán az "ellenzék" is megnyerhet. A hivatalos politika a 
maga játszmáját játssza. A politikai feszültségek nem tudnak változássá 
szerveződni, és a nemzeti ügy hangoztatása csak fügefalevél, hogy 
eltakarja a meztelen hatalmi érdeket. A nemzeti érzést a hatalmi elit, 
rutinosan, a társadalom más természetű feszültségeinek lekötésére 
vagy elterelésére használja fel. A nemzeti lelkiismeret-furdalás ébresz- 
tői, naivitásból vagy tudatosan, ehhez asszisztálnak. 

IV 


Én csak a történészre tartozó dolgokkal akarok itt foglalkozni. Ez is 
különösen kényes a jelenlegi helyzetben. El kell jutnia kutatási igazsá- 
gaihoz; de aligha kerülheti el, hogy esetleg szembekerüljön akár a 
spontán közfelfogással, akár a tudatos politikai törekvésekkel. Egyetlen 
esélye van: ha kritikus tud lenni, másként gondolkodó, aki nem áll be a 
barrikádok mögé, egyik mögé sem, és főként: ha nem vállalja a hatalmi 
és ellenzéki helyzetből egyaránt szervezett hivatalos-nemzeti álláspont 
képviseletét, mert ezzel éppen a kritikus poziciót kényszerülne feladni. 
Arról, ami a történelemben másképpen volt, csak a történész tud: neki ezt 
kell megmutatnia. 

Mi a sumer? —ismétlem meg a kérdést, hozzátéve most már a másikat 
is: Ki sumer? A két kérdőszó jelzi, hogy az ethnikai identitást nemcsak 
csoport méretekben kell vizsgálnunk, hanem — mint jelzésekben már 
próbáltam - individuálisan is. Utóbbinak, az individuális identitásnak 
a jelentősége mint történeti tényező igen kevés figyelmet szokott kapni, 
különösen a váltás vagy átmenet (passage) pillanataiban. 

Nemzeti identitásról rendszerint a "nemzet" szempontjából beszé- 
lünk, s ebből vezetjük le az egyént is. Mintha a "nemzet" volna a 
történeti változások valódi kerete, mindig és minden átfogó változásé. 
Holott, hogy csak egy dologról beszéljek, az identitás cseréje, még ha 
tömeges is, legtöbbször egészen személyes döntés, bizonyos körülmé- 
nyek között csak a magán-szférára, a privacy-re tartozik. Te magad 
választod meg, mi vagy, s az vagy, ami lenni akarsz. Ne az elháríthatat- 
lan kényszer eseteit tegyük meg mércének, s ne is a rövid idő alatt 
biztosan nem keresztülvihető átalakulás eseteit. Aki a fiának, sumer 
létére, akkád nevet adott, az legalább azt szerette volna elérni, hogy a 
fiú ne tűnjék ki a többiek közül, már az idegenes nevével, egy tiszta 
akkád közegben. Vagy ennél is többet: hogy a fia boldoguljon, akár az 
állami szolgálatban is. Jó példa erre, hogy megmaradjak a már említett 
örményeknél, a három szovjet alakja ugyanannak a névnek: Hacsatur- 
ján / Hacsaturov, sőt, Gacsaturov. A két utóbbi változatot, bizony, 
Örményországban megvetés kíséri. A személyes identitás-váltás szo- 
ciológiai értelemben nem más, mint szociális passage, azaz átmenet, az 
egyik státusból a másikba, mint különben a házasság, vallás, pártba 
belépés, állampolgárság felvétele, lakóhely megváltoztatása, vertikális 
mobilitás stb. is; amely átmenetek során, szigorúan véve, a személy 
társadalmi meghatározó jegyeinek mindig csak az egyike változik meg. 
Az egyéb változások csak következmények, időben is elkülönülnek, 
másképpen is mennek végbe (szimbólumok stb.). Mint populációs fo- 
lyamat, az identitás-váltás a történelemben rendszérint a statisztikai 
mennyiségű individuális döntések minőségi következménye." Az in- 
dividuális döntések célja, s nyilván eredménye, a társadalmi beilleszke- 

dés, a társadalmi kényelem (accomodation); egyszerűen: a fölösleges 
feszültségek nélküli élet. Eredménye, statisztikai mennyiségben: a be- 
olvadás. Egy népesség homogeneizálódása: bizonyos egyedek közös 
különbözőségének megszűnése. Minden olvasztómedence (melting pot) 
így működött és működik." 

Az olvasztómedencéről ma Amerika jut mindannyiunk eszébe, az 
Egyesült Államok. Igen, az ország az volt, a 19. században, s még 
századunk első felében is. Volt, aki tiltakozott ez ellen? Ellenkezőleg. 
Csaknem mindenki amerikai akart lenni, minél hamarabb, minél tökéle- 
tesebben. Igen, voltak, akiknek ez nem sikerült, például, azért, mert a 
fajta jegyei — bőrszín, arcvonások, haj - nem olvadnak, vagy nem 
azonnal, vagy nem tökéletesen." A megőrződő különbségekből a ké- 
sőbbiekben konfliktusok fakadtak. S igen, voltak, akik egyáltalán nem 
akarták a tökéletes beolvadást."" A zsidósá g számottevő része, például. 
A szigorú kelet-európai orthodox közösségekjószerivelcsak lakóhelyü- 
ket változtatták meg, csak területet cseréltek, s egyébként (majdnem) 
ugyanúgy éltek, részben élnek ma is, mint hajdan: Brooklyn egy része, 
mondjuk, Williamsburg, alig-alig más, mint emeletes házakból álló 
stetl-ek, egymás sűrű szomszédságában." A "majdnem" szón hangsúly 
van, de most nem fogok bele az értelmezésébe. Ebben az összefüggés- 
benelég, ha jelzem, hogy volt, amit az amerikai medencenem olvasztott 
meg." Mert a példával csak oda akartam eljutni, hogy kimondjam: az 
"olvasztómedence" nemcsak Amerika; maga a történelem az. 

Azintegráció, az addig önálló csoportok betagolódásaegy magasabb 
szervezeti egységbe a történelemben igen gyakran együtt járt a korábbi 
csoportok sajátos vonásainak — identitásának - hol lassú, hol gyorsabb 
elhalványulásával vagy teljes eltűnésével. Esetenként éppen a nyelv a 
legkevésbé ellenálló. Ez magyarázza a régiségben a nagy, homogén 
nyelvi tömbök (sémi, indo-európai, vagy éppen germán, szláv, angol 
stb.) kialakulását. Az akkádok Mezopotámiában az i. e. 3. évezred 
második felében vagy utolsó harmadában nem kiirtották a sumereket: 
a sumer családok egyre gyakrabban adtak akkád nevet a gyermekeik- 
nek, mígnem unokáikkal már csak akkádul tudtak (volna) beszélni. De 
még hátrább lépve az időben: az i. e. 3. évezred eleji Dél-Mezopotámia 
sumer jellege, amely jelleg egyöntetűségét még az ismert sumer nyelv- 
járások sem bontották meg: a sumerül beszélő Dél-Mezopotámia is 
nyelvcsere eredményeképpen alakult ki.! Az ethnogenezis folyamatá- 
ban a hódítás vagy bevándorlás, ha szerepet játszik is, csak az egyik 
tényező; a döntő az integráció, s ennek nyelvi és egyéb következmé- 
nyei. 

Az identitás-váltás mint társadalmi accomodation, ha megterheli is a 
személyiséget, s okoz károkat is, többnyire nem dráma. Inkább, ha úgy 
tetszik, valamifajta konfliktus-megoldás, az egyensúlyi állapot megte- 
remtése; valamifajta fölemelkedés. Az egyén biztosan annak érzi. 

Vv 
"ÁII az idő és rostál egyre" 


Azthiszem, ez azértelmezés alkalmazható a "népek"-re is, amennyiben 
az ethnikumok identitás-váltása individuális döntéseket összegez. "A 
sírt, hol nemzet sűlyed el", mint Vörösmarty mondja, körülveszik a 
népek. De gyászkönny, bizony, nincs a szemükben soha. 

Az ethnikumok identitás-váltásának nagy történeti folyamataira in- 
kább talál Ady Endre szava: 


"Kezében óriás rostával 

Áll az Idő és rostál egyre, 
Világokat szed és rostál ki 
Vidáman és nem keseregve 

S busul csak az, akit kihullat." 


(Az Idő rostájában) 


S hogy egy pillanatra még Ady szavánál maradjunk, talán még az is 
kétséges, búsul-e. Lehet, hogy inkább úgy érzi: megmenekült. 

Népek és nemzetek sorsa az, hogy megváltoznak. Magyarul: mások 
lesznek. A változások során valamifajta kontinuitás rendszerint fenn- 
marad: a populációé, a kultúráé, az államszervezeté, a névé, netán csak 
a városoké vagy a hosszú időn át tartó folyamatoké. Ha ezek folyama- 
tossága nem törik meg, de akár csak a fontosabbaké közülük, a korábbi 
"nemzeti" identitás tartalma úgyszólván közömbös már. Másodlago- 
san - jelképesen, a szimbolikus szférában -— is átruházható, esetleg 
mesterségesen megteremthető." 

Ami a népességet illeti, Mezopotámiában, illetve a mai Irágban, de 
jóformán bármelyik térségét vesszük Eurázsiának, nem kétséges, hogy 
mind a kontinuitás, mind a diszkontinuitás elemeire van bizonyítékunk. 
A sumerektől — vagy ismeretlen nevű elődeiktől — a mai arabokig nem 
változott kevesebb Mezopotámiában, mint a pelaszgoktól (lásd Thukü- 
didész Archaiologiá-ját) a mai görögökig; de — nagyjából — több sem. 
Mindenesetre, a történelem évezredei során több "nemzet" követte 
egymást, mint ahány gyökeres változás a populációban volt, nagy 
migráció, például. Az i irági arabok, : nem kétséges, jobbára ugyanaz a 
nép, mint a korábbi irági arámiak.? Csak a már említett kis szigetek 
vannak, amelyekben a nyelv, a kultúra, a közösségi szervezet fennma- 
radt a környezet átalakulásai során is. Még így is kérdéses, nem jelent-e 
a változatlanság némi retardációt. S nem ismerjük eléggé azokat a 
mechanizmusokat, amelyek lehetővé tették, hogy ezek a közösségek 
szétfeszítsék az endogámia gettójának kerítését. 

Csak föl kellene sorolnunk, hány nép szerepel az asszír királyfelira- 
tokban, amely népeket mind áttelepítettek, más népek közé vagy lakat- 


289 


lan vidékekre. Új helyükön nem elpusztultak, az asszírok a deportáci- 
ókkal nem elpusztítani akarták a meghódított népeket, hanem betelepí- 
teni az ország majdnem lakatlan központi térségeit: új népekké váltak 
rendre, talán egy-két kivétellel. Tarka kaleidoszkóp: ugyanazok az 
elemek, de sohasem ugyanaz a kép; a konkrét alakzat mindig változik. 
Egy nép, ethnikum vagy nemzet identitása történeti kategória. A 
. lényegnek ezt a történetiséget kell tekintenünk: azt, hogy az identitás 
változik. Nem számítva most a katasztrófákat, amelyekből azért, sze- 
rencsére, az özönvíz és a törökországi örmény genocidium között nem 
volt sok: a Közel-Kelet populációja folyamatosan változott. Változott a 
nyelv is, a kultúra és a politikai szervezet úgyszintén. De a nyelvi 
változások, hogy csak egy példát említsek, nem jelentették feltétlenül a 
populáció gyökeres átalakulását. Dél-Mezopotámia aramaizációja, s 
később majd az arabizációja is, alapjában véve nem ethnikai folyamat 
volt, hanem szociális: nyelvcsere, politikai és / vagy kulturális jelenség. 
Ebből a szempontból nézve, egy-egy népnév, ethnikai — nyelvi, nem- 
zeti—elnevezés nem több, mint konvenció; konvenció, persze, azegység 
hagyománya is. A populációs kontinuum egy meghatározott egysége, 
amelyet maguk az érintettek jelöltek ki; vagy éppen mi, utólag, ha nevet 
adunk a korábban ismeretlen kultúráknak. Nem természeti egység, 
hanem szemléleti. Kritériumai, s így a tartalma is, változtak, és nyilván 
folyton változni fognak. Nemigen mondok mást, mint amit Szűcs Jenő 
mondott: "Nemzet a történelemben"; talán csak annyi különbséggel, 
hogy még régibb dolgokról mondom, s még több nemzetről. 


LL NNKCKKKKRTIaK 


a"nemzet" 
23. ábra: Nemzet / ethnikai csoport: A történeti definició grafikus vázlata 

Minden nemzeti meghatározás mellé történeti határokat kell kijelöl- 
nünk. Ismét Adyt idézem, mert ő találta meg a legjobb formulát a 
magyar identitás meghatározására: "(...) kit magyarrá tett értelem, 
parancs, sors, szándék, alkalom." Amit Ady mond, majdhogynem tau- 
tológia. Magyar az, aki magyar. De éppen ebben van a formula értéke. 
A történész, egyfelől, örömmel nyugtázza, hogy ugyanez áll a babilóni- 
akra is; másfelől, észre kell vennie, hogy Ady számára a meghatározás 
két — implicit — tényezője magától értetődő: a saját kortársaira utalt, s 
azokra, akik hozzákapcsolódtak a magyar társadalomhoz. Az idő és a 
tér koordinátája az ő számára eleve adott volt. Hogy a magyar esetében 
ezeken mennyit tágíthatunk, most nem feladatom mérlegelni. Nyilván- 
való, hogy a végtelenségig egyik sem tágítható. Mezopotámiából véve 
a példát: a sumer esetében nem ugorhatunk át csak úgy egy-két évez- 
redet, s nem mondhatjuk, hogy Uruk - vagy Nippur - sumer város még 
azi.e.1.évezred közepénis. Az volt, Gilgames korában; deegy idő után 
már nem. Valamikor megszűnt sumer lenni, anélkül, hogy a lakossága 
-— anthropológiai értelemben — kicserélődött volna. Valahol meg kell 
állnunk, ha egy történeti egység továbbéléséről beszélünk, s meg kell 
állnunk akkor is, ha az előzményeket keressük. 

Sumer vagy magyar helyett, persze, mondhatunk bármely más náci- 
ót. A kérdésnek, azonos-e, mind az idő, mind a tér dimenziójában 
érvénye van. Vajon, tibeti-e az a német fiú, aki többedmagával, lila 
vászon köntösben, kopaszra borotválva és mezítláb naphosszat a "Hari 
Krishna" monoton dallamát énekli Münchenben a Marienplatzon vagy 
Berlinben a Gedaáchtniskirche előtt, rokonszenvező közönség számára, 
mely közönség azonban egy idő után továbbmegy. Indiaiak voltak-e 
vajon az 1980-as évek első felében Oregonban a rajneshi szekta benn- 
szülött amerikai hívei? Indiai nevükkel, természetesen. Ezekben az 
akciókban sem hiányzik, gondolom, a parancs, sors, szándék, alkalom. 
Az esetek, mégis, közelebb állnak az imitatio példáihoz, ahogyan, mond- 
juk, az 1848-as forradalom szereplői, nem pusztán játékosan, megeleve- 
níteni és megtestesíteni vélték a francia forradalom egész proszópog- 
raphiai lexikonát. 

A nemzet, de akár csupán a "nép" vagy ethnikum is, történeti kate- 
gória, amelyet az idő és a tér koordinátái közőtt kell kezelnünk. Egyetlen 
adott nemzet sem örökkévaló, nem lehet az. 

A nemzeti látószög a történelemben nem azt mutatja, ami a régiek 
világa volt: pontosan azt, és csak azt, amit mi szeretnénk, amit mi 
akarunk. 

Mégegyszer, kicsit világosabban, azethnikumok történetiségéről. Az 
ethnikai csoportoknak, és a nemzeteknek is, van kezdete, és van vége. 
Az egyik nemzet jóformán a szemünk előtt formálódik ki, esetleg akár 
diszparát elemekből; a másik meg éppen megszűnőben, például, azért, 
mert a nagyobb egységből kiválnak és elkülönülnek bizonyos részei." 

Csak azért nem említek példákat, mert nem akarok belebonyolódni 
azokba a vitákba, amelyeket a puszta megnevezés felidézne vagy kivál- 
tana. Valahogy így kellett lennie a régiségben is. Gondoljunk a szláv 
vagy a germán világ differenciálódására. Nem a magyarok "eredet" 
vagy "kijövetel"-éről (exordia) kell beszélnünk, Szkítiából, mint - tudós 
hagyomány nyomán - P. magister mondta volt, nem a hunok óta 
folyamatos nép- vagy nemzettörténetről, mint Kézai, hanem ethnoge- 
nezisről. 

A nemzet, szociológiai értelemben, makro-szociális csoport. Önmeg- 
határozása és ehhez kötődő öntudata alapjában véve szituativ. A ha- 
gyomány csak az egyik elem lehet benne; csak minta. A konkrét meg- 
fogalmazás mindig válasz, kívülről föltett kérdésre. Az ethnikai cso- 
porttudat, s a nemzeti tudat is, a közös származást tekinti mintának. 
Ezzel az egybetartozás, a csoport-képződés nem-családi jellegű ténye- 
zőit is átfogalmazza a családszerveződés mintájára. A történésznek a 
nemzeti identitás hagyományos eszméje mögött az eredeti jelenségeket 
kell megkeresnie, azokat, amelyeket a csoport a családi minta szerint 
átfogalmazott. 


VI 


Az egyénidentitása több és többféle tényezőhöz kötődik. Ezek egy része 
eldől már a születéskor; ilyen, például, a bőrszín és más genetikus 
adottságok vagy testi jegyek; ilyen a nem. Másokat a szocializáció során 
sajátít el (nyelv, hagyományok stb.). Megint másokat maga választ 
(világkép, személyes értékrendszer, politikai meggyőződés, foglalko- 
zás stb.). Vannak domináns tényezők is, de a személyes identitás, az, 
hogy milyen nagyobb társadalmi csoporttal vállal az illető szolidaritást, 
mégis, rendszerint nem egyetlen, és nem is kevés-egynéhány tényező- 
höz kötődik, hanem e tényezők valóságos hálózatához. Ebben a háló- 
zatbanegy-egy szál, például, a nem vagy az életkor, foglalkozás, a vallás 
és kultúra, az életforma és a filozófiai vagy politikai nézetek, a szemé- 
lyes érdeklődés, hajlam, életvitel is. Hierarchiájukat semmiképpen sem 
lehet abszolutnak tekinteni. Van, akinél a domináns tényező a bőrszín 
vagy pártállás, vallás vagy szexuális beállítottság. Gondoljunk az ang- 
liai puritán mozgalmak híveire, akik az első telepeiket létrehozták az 
amerikai gyarmaton; gondoljunk a radikális fekete mozgalmakra vagy 
a homoszexuális csoportszervezetekre az Egyesült Államokban. Má- 
soknál az identitást a fent említett hálózat határozza meg: több tényező 
együtt. Hozzászámítva az életrajzi, családi, személyes kapcsolatokat is: 
hogy minden embernek egyidejűleg több szolidaritási csoporthozis van 
kötődése: több — és számára a legtöbb esetben egyformán fontos — 
identitása van. 

Ahogyan a személy, ugyanúgy a makro-szociális csoport is csak egy 
hálózatban határozható meg. Ez a hálózat ugyancsak több szálból szö- 
vődik. Az egyik közülük rendesen a területiség: a territorium-hoz kap- 
csolódó társadalmi szervezet." Megjegyzem, a territorialitás esetenként 
ekvivalenciában van vagy átváltódhat genealógiai kapcsolatra (vala- 
mely terület lakossága mint territoriális-populációs egység, illetve tör- 
zsi kapcsolatok). Az , egybetartozás ebben az esetben a gens mintája 
szerint szerveződik," s nem valódi vérségi kapcsolatot jelent, hanem 

"csak" szolidaritást, amelynél a rokonság fikciója csupán a hagyomá- 
nyos formát adja. A csoport-identitást meghatározó hálózat egyéb szá- 
lai (nyelv, vallás és a szimbolikus tudat szférájának számos más alrend- 
szere stb.), jól ismertek, és nem kell külön beszélnem róluk. De azt tudni 
kell, hogy a makro-szociális csoport identitását mindig számos tényező 
együtt tartja fenn, még akkor is, ha megfogalmazni esetleg csak a 
"rokonság"-ot szokták. A közös történelemről, illetve közös eredet-tör- 
ténetről alább még fogok beszélni. 

A nemzeti hagyományokban, és az ezekre épülő tudományos kuta- 
tásban, a társadalom szerveződésének legmagasabb szintje a nemzet. A 
19. században Európa nagy részén, de Európán kívül is sokhelyütt, 
nemzet-államok alakultak ki. Ezek a nemzet-államok vagy hosszú füg- 
getlenségi törekvéseket teljesítettek be, vagy legalább megvalósították 
a gazdaság és társadalom modernizációjához szükséges területi integ- 
rációt. Az egységnek a nemzet-államokban nemcsak politikai és társa- 
dalmi dimenziója volt: a nemzet úgyszólván etikai kvalitásnak tűnt fel. 
A közvélemény, és a hagyományokhoz kötődő tudományok, nagy 
erővel teremtették meg a jelen múltját. A történelmet is felöltöztették 
nemzeti viseletbe." Ily módon a nemzet, mint valami élő test, lényegé- 
ben változatlannak látszik a történelemben. Mintha teremtetett vagy 
született volna: közös eredetű társadalmi csoport." S a jelenben (vagy 
a jövőben) is az eleven test sorsa, a halál fenyegeti. Félteni kell, nemcsak 
az ellenségtől: a kihalástól is. A legnagyobb veszedelem a nemzethalál. 
A közös múlt, s kivált a közös eredet értéke különleges jelentőségre 
emelte a nemzeti őstörténetet, s részben az őshaza képzeteket. 

A nemzet-államok és a nemzeti történelmek rendre a 18-19. századi 
modernizáció során jöttek létre. E fejleménynek nyomában járt a nem- 
zetiségek és nemzeti kisebbségek problémája. A nemzeti kisebbségi jog 
az első világháború után különösen nagy erővel kezdte foglalkoztatni 
a politika, a nemzetközi, és külön-külön minden nemzeti politika dön- 
téshozó intézményeit. A nemzeti szemlélet t számára a kisebbségek a 
nemzet-test — az állam-nemzet— szerves részei." Ennek a felfogásnak egy 
realistább, a valóságos viszonyokkal inkább számot vető változata a 
kultúr-nemzet elmélet, amely szerint a nemzetet valójában a közös kul- 
túra jelenti. De a kultúrnemzet fogalom legjobb esetben is csak ad hoc 
magyarázat, a németnyelvűországokra és —részben —a Trianon utáni 

Közép-Európára; mondjuk, angol vonatkozásban már nem működik. A 
nemzet fogalma, ezen nem változtathat semmi racionalizálás, a törzs 
fogalmából nőtt ki. 

A ma leginkább elterjedt nemzet-meghatározások legtöbbje minden- 
féle kritériumokat választ ki, összeállítja az ismertető jegyek különféle 
katalógusait (list of traits), és az identitás kritériumaihoz viszonyítva 
próbálja eldönteni, hová — melyik nemzethez - tartozik egy adott társa- 
dalmi csoport, vagy akár személy." Az identitás kritériumoknak és 
szimbólumoknak valódi szerepe és jelentősége van. De nem önmaguk- 
ban Jéteznek, elkülöníthető módon, és nem is időtlenül, a kezdetektől 
az örökkévalóságig: emberi és csoportos viszonyok adnak értelmet 
nekik, s részben alakítják ki és tartják fenn őket. A szimbólum: jel, 
amelyhez jelentést a felek megállapodása (konvenció) rendel. Gyakran 
csak a megszokás, egyfajta hallgatólagos megállapodás; nem egy eset- 
ben azonban valódi egyezség. 

Az identitás csak szociológiai kontextusban releváns fogalom. Ha a 
szociológiai megközelítést választjuk, ? eljuthatunk a nemzeti vagy 
ethnikai identitásnak is egy interakcionális meghatározásához." Erről 
csak röviden. Az ethnikai csoportokat, mint a nagyobb társadalmi 
alakulatokat általában, nem valódi származás (a "vér"), hanem a válla- 
lás szervezi: az, hogy tagjai a csoporthoz sorolják magukat, és a kívül- 
állók is oda tartozónak tekintik őket (besorolás vagy ascription), illetve, 
hogy részt vesznek a csoport életében és tevékenységében (interaction), 
ideértve a csoport többi tagjával való szolidaritást is. Minden más eleme 
a besorolásnak másodlagos ehhez a kettőhöz képest. A közös eredet 
nem más, mint metaforikus fikció. Valódi közös eredete csak a szó 
genetikai értelmében vett degenerált társadalmi csoportoknak, rend- 
szerint kis létszámú és elszigetelt mini-társadalmaknak van. Szocioló- 
giai értelemben az identitás a társadalomban való lét egyik tényezője, 
szolidaritás, egy nagyobb csoporttal vagy ennek tagjaival, túl a közvet- 
len családi kapcsolatok körén, tehát akár személy szerint "ismeretlen" 
személyekkel is, pusztán azon az alapon, hogy ők is ugyanahhoz a 
szolidaritási csoporthoz tartozónak tekintik magukat, s ennek a szem- 
léleti ténynek az alapján hajlandók közös akciókra. A szolidaritásra 
apellálni mintegy a szimbólumokra — ezek valamelyikére — hivatkozva 
lehet. A kapcsolatban vagy érintkezésben a szimbólumok alakítják ki a 
kölcsönös bizalom minimumát. Valódi közösséget nem teremtenek, 
legfeljebb ennek a lehetőségét. A közösséget voltaképpen a szolidaritás- 
ra alapozott interakciók sorozata hozza létre és tartja fenn. 

[Szándékosan választok példát igen alacsony síkon. Teremthet cso- 
port-identitást - mondjuk - a rendszámtábla? Nevetséges már maga a 
kérdés. De: török, bolgár, görög országúton a szembejövő kocsi rád 
villantja a reflektorát, talán nem is érted, miért, majd esetleg észreve- 
szed: magyar rendszáma van neki is. Ugyan mire mentetek egymással? 

És ha megáll, vagy te megállsz: segíteni? De följebb is léphetünk a pátosz 
létráján. Nemzetek rendszámtáblája: címer, zászló, de még a himnusz 
is. Tartalmukat nem létük adja: csak a hozzájuk kapcsolódó konvenció, 
melynek érvénye, világos, korlátozott, és nemcsak az időben. Mennyi 
pénzt adnál annak, aki — ismeretlen — úgy kérne, hogy felmutatja 
országod címerét, elénekli a himnuszt? Pedig volt, néhány nap, hogy 
adtál, pénzt is, százasokat dobva a címer alá, utcán, őrizetlen papírlá- 
dába. És ha látod, hogy akivel szemben állsz, keresztet hord a nyaká- 
ban? Vagy hatágú csillagot? Vagy lila öv van a derekán. Másképpen 
beszélsz vele? Mondom: tartalmat az identitás-szimbólumoknak kon- 
venció ad. Helyzet. Interakció. Csak az. S az interakció bármit szimbó- 
lummá tud tenni.] 

A nagyobb társadalmi csoportok szolidaritása és identitása, mint 
jeleztem, az adott pillanatban több különféle tényezőhöz kötődik. Nem 
minden és mindig egyformán fontos közülük; és azt, hogy mi a fontos, 
a körülmények határozzák meg. A csoport egészének fennmaradása 
érdekében vállalni lehet a részleges diszkontinuitást. Az identitás egyik 
vagy másik elemét a kohézió nagyobb mértékű veszélyeztetése nélkül 
föl lehet adni, ideiglenesen, de akár végleg is. Nem mérlegelésről van 
szó többnyire, hanem spontán folyamatokról, amelyeket az interakció- 
modell határoz meg. Senki sem érzi úgy, hogy más lett, akár ő, akár a 
csoport; éppen ellenkezőleg. Megmaradtak: mert megmaradt a csoport 
tagjainak, az új tagoknak is, a szolidaritása egymás iránt. Paradox : 
módon, a csoport identitását éppen a részleges diszkontinuitás, az 
identitás egyik vagy másik elemének feladása szokta fenntartani. 


AS B-C 





24. ábra: Hogyan változik az identitás? 


. Számos történeti példáját ismerjük annak, hogyan működik ez az auto- 
matizmus. Vannak csoportok, amelyek a területet adták fel: tömeges 
migrációra kényszerültek, olykor vállalkoztak, hogy fennmaradhassa- 

nak. Vannak, amelyek a nyelvükről mondtak le. Jobbára az egész töm- 
böket érintő nyelvcsere mechanizmusa magyarázza az indo-európai 
nyelvekelterjedését Eurázsiában, " a sémi nyelvekét Elő-Ázsiában; nem 
pedig népvándorlások, hódítások, rátelepülések, beolvasztások; egy- 
szóval, nemnépmozgalmak, és még kevésbéa népszaporulat. A kultúra 
idomulása, mondhatni, természetes jelenség. A csoportok, akikre uta- 
lok, vándorlásaik, vagy a nyelvcsere, vagy a területcsere során is 
"ugyanazok" maradtak, ugyanaz a nép: egyelőre. A kontinuitás meg- 
őrzése ugyanis, paradox módon, diszkontinuitáshoz vezet: egy idő után 
már egészen más a szociológiai hálózat, amelybe az adott csoport 
beletartozik. Vagy, ami nem egészen ugyanaz: diszkontinuitások soro- 
zatában valósul meg; erre a legjobb példa a zsidó diaszpora, amelyben - 
a testi (fizikai anthropológiai), nyelvi, kulturális beilleszkedés, sőt, néha 
és néhol egyenesen asszimiláció mellett is szinte mindenütt meg tudott 
maradni a zsidó identitás." 

Másfelől, a nagy történeti változások, kivált a heterogén ethnikai 
vagy szociális csoportokat mozgató migrációk új nemzeteket teremthet- 
nek, anélkül, hogy ezeknek a nemzeteknek bármi közvetlen előzménye 
volna. A legszívesebben éppen a magyar történelemre hivatkoznék, az 
ún. honfoglalásra. A magyar ethnikum, amely a Kárpát-medencében 
alakult ki, évszázadok során, és alakul ma is: a magyarság nemcsak a 
honfoglalókból áll. De a hagyomány, hogy. a kontinuitást a hét törzs 
korábbi története mentén kell számítani, rendíthetetlenül szilárd. Az én 
magyar őstörténetemhez még visszatérek majd: Most könnyebben 
emészthető eseteket szeretnék példaként. Az ókorból: a sumerek vágy 
az etruszkok. Az újabb történelemből: Amerika vagy Ausztrália. 

Az Egyesült Államokban, és ugyanúgy Kanadában is, magától érte- 
tődően a nation része mindenki, aki amerikai, holott a közös eredet 
kritériuma nyilvánvalóan nem teljesül. Választhatok kisebb skálát is, 
akár olyant is, amelyen nema politikai nemzetfogalom a mértékegység. 
Ismét Amerika, ahol az ethnicity, ha más erővonalak mentén is, de nem 
kevésbé jelentős, mint Európában. Az amerikai bevándorlók körében " 
megfigyelhetőa másodlagosethnikai identitás kifejlődése. Aki "otthon" 
nemsokat törődött azzal, hogy mi, itt lassan fölneveli magában a litván, 
norvég, magyar, kelet-európai zsidó stb. identitást." Erősebbet, vagy 
talán csak látványosabbat, mint az "otthon" élőké; olykor mosolyogni 
való túlzásokkal." Vagy akár választ magának egyet." Az új nemzetek 
nem megszületnek, a semmi méhéből: kifejlődésükhöz disz-integrációs 
- elszakadási -— folyamatok teremtik meg a lehetőséget. 

Nem, a nemzeteknek nem "sír"-juk van, amelyben elsüllyednek. 
Fennmarad valamennyi, legfeljebb a nevük lesz más; vagy a nyelvük; 
vagy a múltjuk. Vagy mások lesznek ez a nemzet: akik korábban 
"mások" voltak. 

VII 


Az interakcionális meghatározás lehetővé teszi, hogy az ókori Kelet 
ethnikai történetére vonatkozó adatokat a maguk történetiségében ér- 
telmezzük. Ha az ethnikai közösség végső soron szociális csoportnak 
minősül, az átváltódást azegyikbőla másikba könnyen meglehetérteni. 
Szociális csoport ethnikai, illetve ethnikai csoport szociális csoporttá 
válása egyaránt jól ismert jelenségek. Az i. e. 2. évezredi Mezopotámi- 
ában az amurrú népnév ethnikainak látszik, nyelvi emlékeket rendel- 
hetünk hozzá, még-mintláttuk—a csoporttudatelemi megnyilvánulási 
formái is hozzákapcsolódnak. De a szó egyszerűen annyit jelent, hogy 
"nyugati". És az ékírásos források valóban egy szociális csoport képét 
mutatják, meghatározott életvitel, ennek megfelelő területi igény, még 
szegregáció is. Ugyanígy vizsgálhatjuk a habiru problémát az i. e. 2. 
évezred közepén és második felében Elő-Ázsia nyugati területein, a 
maryannu közös elnevezéssel emlegetett személyeket az észak-mezopo- 
támiai térségben az i. e. 2. évezred közepén, ? vagy az arabokat, akiknél 
ez a ma egyöntetűen népnévnek tekintett elnevezés eredetileg szociális 
kategória volt." Ez a magyarázat teszi, másfelől, világossá, miért kötő- 
dött, mondjuk, a mandeusok fennmaradása bizonyos, nagyon szűken 
meghatározott foglalkozásokhoz (mint a rézművesség). Ebben a kate- 
góriában kell elhelyeznünk az újkori európai cigányságot is; vagy a 
leningrádi asszír (ajszori) polgárokat, akiknek történelmi neve már csak 
foglalkozásukat jelzi: cipőpucoló. 

25. ábra: Ethnikai csoportok beilleszkedésének mátrixa 


Ha az ethnikai csoport kategóriája átvált — átváltható — szociális 
csoport kategóriává, és viszont, az identitás-váltás és beilleszkedés 
képletét, legalább elvont formában, könnyen meghatározhatjuk. Ha 

csak két tényezőt veszünk figyelembe, a következő mátrixot állíthat- 
juk fel. 

A valóság, persze, bonyolultabb, mint ez a mátrix, de nem merőben 
más. Van biológiai alapja is a nemzetnek? Hogyne: minden nemzet 
élőlényekből áll, emberekből, akiknek testi jegyei öröklött és szerzett 
tulajdonságokat egyaránt hordoznak. A testi adottságoknak van bizo- 
nyos kihatása a társadalmi létre, a kultúrára is. Ebben a tárgykörben a 
részletekhez nem értek, s nem is kell itt részleteket tárgyalnom." A 
történész, s ezt szakmám ismeretében felelősséggel mondhatom, ahol 
módja van a történet, a kultúra, a társadalmi szervezet stb. jelenségeit 
az adott populáció testi adottságaival összefüggésben vizsgálni, két 
dolgot biztosan tapasztal. Az egyik: a fizikai anthropológiai vonások 
tekintetében minden társadalom kevert. A másik: nincs semmifajta 
közvetlen megfelelés meghatározott biológiai sajátosságok és meghatá- 
rozott történeti jelenségek között. Ha a történelmi jelenségek közvetle- 
nül kötődnének testi adottságokhoz, nem volna történelem, mert nem 
volna mérhető a változás. Az, amit mondtam, alig több, ha egyáltalán 
több, mint common sense. Ezért még hozzáteszem, hogy a Közel-Keleten, 
ahol viszonylag sok régészeti csontlelet, és ami Irágot illeti, Henry Field 
és munkatársai jóvoltából, viszonylag sok recensanthropológiai felvétel 
is ar rendelkezésünkre áll, azok az igen jelentős változások, amelyeket a 
történelmi események, a kultúra, a nyelvhasználat stb. terén öt-hétezer 
év távlatábanmegfigyelhetünk, ésamelyek feltétlenülindokolják, hogy, 
mondjuk, a sumerek és az arabok vonatkozásában gyökeresen más 
kultúrákról beszéljünk: a Közel-Keleten a populáció nem változott 
annyit, amennyit változtak a népek, nyelvek, nemzetek." Ezeknek a 
népeknek is voltak biológiai adottságai, de történeti változásaikat nem 
tudjuk összefüggésbe hozni ezekkel az adottságokkal, nem tudjuk le- 
vezetni belőlük. A nemzet, következőleg, nem gén-kombináció. Fenn- 
maradása nem attól függ, hány gyermek születik: a népszaporulatnak 
semmi köze hozzá. 


VIH 


Egy interakcionális nemzetfogalom szempontjából más minősítést kell 
hogy kapjon, mint kapott a nemzeti büszkeségben, a nemzettudatnak 
talán leglátványosabb eleme, az őstörténet. A szociológiai nemzet-meg- 
határozás éppen a közös eredet, ha volt, értékét, s ha nem, jelentőségét 
támadja. Magában Mezopotámiában nemigen találunk a történeti 
hagyományokban olyan elemeket, amelyeket mint őstörténeti ha- 
gyományt értékelhetnénk. Lehetséges, hogy maga az őstörténeti 
szemlélet is csak interakciók során fejlődik ki: mások csoporttudatá- 
hoz képest. Éppen ezért, az őstörténeti tudatot nem szabad egészen 

kezdetlegesnek minősítenünk: alkalmasint előfutára valamifajta naiv 
történeti gondolkodásnak. Más kérdés a valóságos történeti folyama- 
tokhoz való kapcsolata. Világosan kell látnunk, hogy az őstörténet 
mindig az ethnikai-nemzeti azonosságtudat historizálódása" csu- 
pán: a család-modell és a törzsi öntudat visszavetítése az időtlen 
múltba." Az őstörténet nem ténykérdés, nem igazság, amit föl lehet 
tárni, még ha netán vannak is tényszerű elemei, amelyek tudományos 
módszerekkel vizsgálhatók, hanem, s hadd mondjam nyersen: elhatá- 
rozás dolga. Minden nemzet olyan őstörténetet választ vagy ír magá- 
nak, amilyent akar. 
általában ismeri az ember, rendszerint a nagyszüleit is, legalább néme- 
. lyiküket. Még hátrább, visszafelé az időben, már minden egyre bizony- 
talanabb. 

Dédszüleinek —összesen 8 volt- legtöbbünk már a nevétis alig tudja. 
Az ükapjáról még csak nem is hallott; 16 ük-szüleje pedig teljesen 
belesimul a múlt homályába. Ebben a homályban csak a saját vezeték- 
neve: rendszerint a családnév, apai ágon, vág egy kis fény-folyosót. Az 
ötödik nemzedék távolából a leszármazás összesen 16 lehetséges ága 


(1) én" (szül. 1935 k.) 
2 apám stb. (szül. 1905 k.) 
3) nagyapámstb. — (szül. 1875k.) 
(4) dédapám stb. (szül. 1845 k.) 
65 ükapám stb. (szül 1815 k.) 
(6) szépapámstb. — (szül.1785k.) 
e. ős (szül. 1755 k) 

Öö fe Magyarázat: 

hel o Egy nemzedék: c. 25-30 év 

Ó (e) Az ősök száma: 2 az (n-1) hatványon, 

AN ahol n: a nemzedékek száma 

(e Ze Az én szépapám szül.: c. 1800/1810 


(a pontos dátumot, persze, nem tudom) 
Szépapáim és anyáim száma: 32, 
minusz azok a személyek, 

akik esetleg több ágban is szerepelnek 


26. ábra: Egy családfa mintája (Egy ágon) 

biztosan redukálódik erre az egyetlen egyre. Hogy melyikre: hagyo- 
mány vagy elhatározás kérdése. Nálunk többnyire, mint jeleztem, az 
apai családnév dönt. Más kultúrákban más a hagyományos minta. A 
végeredmény ugyanaz. 


IX 
(7... Keresvén zsidókkal atyafiságunk") 


Nem más a népek őstörténete sem. Ami ma hagyománynak látszik, az 
korábban volt elhatározás; és amit ma elhatározunk, később hagyo- 
mánnyá lehet. Gondoljunk a hun-magyar rokonságra, mely tudo- 
mányos felfedezésként került Kézai krónikájába. Gondoljunk arra, 
hogy krónikáinkban a magyar őstörténet a bibliai Nimród (Ménrót stb.) 
alakjához kapcsolódik: a középkori tudomány közfelfogása csapódik le 
ebben a tételben, mint ahogy az antik hagyományok öltenek testet más 
népeknél a trójai genealógiákban is. 

Minden nemzet írhat őstörténetet magának, olyant, amilyent akar, 
mitológiai eszközökkel vagy tudományosan. Nincs okunk arra, hogy 
másokatmegmosolyogjunk: mi is ezt tesszük, akadémiai vagyegyetemi 
programokban is. i 

Két példára hivatkozom, egy történetire és egy csupán retorikusra. 

Az ókori Izráel, ismerjük a bibliai hagyományt, Mezopotámiából 
eredeztette magát: a nagycsalád, amelyhez a már felnőtt Ábrahám és 
testvére, feleségeikkel együtt, tartoztak, a "káldeus Ur" (Ur kaszdim) 
városból ment el (Gen. 11,27 skk.), hogy másutt telepedjenek meg, s 
hogy Ábrahám majd belépjen Jahve szövetségébe. Az izráeli törzsek és 
a kisebb-nagyobb társadalmi csoportok emlékezetében valójában több 
eredethagyomány élt, ezen hagyományoknak egyike nyilván Babilóni- 
ához kapcsolódott, de mások Észak-Mezopotámiához, Szíriához, a dél- 
arábiai sivatagi térségekhez, Transz-Jordániához stb. Volt an nemzetközi 
horizonton is tájékozott tudósoknak is jelöltje: Egyiptom. Ezekből a 
törmelék emlékekből, hagyományokból, tanításokból alakult ki, bonyo- 
lult egyeztetések árán, azért, hogy valami módon mindegyiküket be- 
kapcsolhassák a közös múltba, a pátriarchák lineáris története: a hosszú 
vándorlások ide és oda az illető területek között. 

A közelmúltban sok épületes vita folyt nálunk a régészetben és 
történettudományban arról, hogy őstörténetünknek egy ága volt-e, 
vagy pedig több, egy "honfoglalás"-e, vagy több stb. Én egy további 
javaslatot teszek, hogy szemléltessem, az őstörténet választás és elhatá- 
rozás kérdése: a lehetőségek közül mi választunk. 

Induljunk ki a magyar Szentkorona országainak népességi viszonya- 
iból a dualizmus korában. Nem kétséges, hogyegészen másőstörténetet 
is írhatunk, mint Kézai, aki a középkori Nyugat-Európa törté- 

nettudománya alapján dolgozott. A honfoglalás utolsó nagyobb hullá- 
ma a 18-19. század fordulója körüli évtizedekre esett. Előtte a Habs- 
burg-birodalomés Oroszország határvidékének térségében éltünk, még 
korábban Észak-Afrikában, Hispániában, Babilóniában. Többször cse- 
réltük fel a nyelvet, amelyen beszélünk, bár eredeti nyelvünk sem ment 
feledésbe. Őshazánkból a római császári legiók végső győzelme után 
kényszerültünk kijönni, az i. sz. 1-2. században. 

A történeti vonalat én találom ki, de az eszme nem az enyém. Lásd 
Adyt, megint Adyt, magyar sors dolgában igazán illetékest: 


"(...) egy régi, bánatos erdélyi 
Prédikátor írásba rótta 
Keresvén zsidókkal atyafiságunk." 


(A szétszóródás előtt) 


Ady talán Farkas András krónikás énekére gondolt? illetve a 16. szá- 
zadban kibontakozó zsidó és magyar párhuzamos históriás énekiroda- 
lomra." De a 16. században, tudjuk, egyébként is voltak hívei a héber— 
magyar nyelvrokonságnak. 

Mindenesetre, a legutóbbi századfordulón talán élt annyi zsidó ma- 
gyar is az országban, mint ahányan a párduc kacagányos volgai lova- 
sok"! lehettek. 

Választhatnánk, mai magyarok, a zsidó-magyar őstörténetet is. De 
hasonló lehetőség, más szálak mentén, törökös, szlávos stb. őstörténe- 
tünk: mindegyiknek volna igazság-magja, s akadtak hívei is, tudósok 
és komolytalanok egyaránt. Nem arra buzdítok, hogy írjunk új őstörté- 
netet. Éppen ellenkezőleg: arra, hogy tudjuk, őstörténetünk nem "volt", 
hanem "készül": mi magunk csináljuk, választásunkkal, preferenciá- 
inkkal. Hogy tudjuk, több őstörténetünk van. 

Változnak az időben a tudományok is. A 18. században a theológia 
keretében tudománynak számított az angelologia, az angyaltan. Érteke- 
zést lehetett írni az angyalok neméről, táplálkozásáról stb. Az őstörté- 
net, ha eszközeit nézve tudomány is, csak a törzsi hagyomány átfogal- 
mazása marad. Mai történeti ismereteink alapján őstörténetről nem, 
csak magyar ethnogenezisről beszélhetünk, a két elnevezés különbsé- 
geinek minden következményével. 

Hadd térjek vissza a bevezetésül idézett ékírásos szövegre. Sumer 
volt a nippuri kertészasszony? Enlil istent hívom tanúnak: nem. Sumer 
neve volt; beszélte a nyelvet, jól-rosszul, ha akadt még valaki, aki érti; 
ragaszkodottaz ősi hagyományokhoz, vallásához, például. De nyelvére 
akkád szó jött, nyomban, amint nem értették, amit sumerül mondott. 
Abban is biztos vagyok, hogy az egyik nagyanyja, vagy a férje, vagy a 
veje, vagy a menye nem nippuri volt, nem sumer fajta. Mi volt hát 

Nin-lugal-abzu (sumer név) a nippuri Ana-Ea-takla (akkád név) utcá- 
ból? Ő maga biztosan azt mondta volna, hogy "nippuri". Mi, történeti 
tudásunkkal, azt kell hogy mondjuk: babilóniai. Az ország neve, a 
királyság neve. 


X 
Nem cnemzetis — 
politikai nemzetet 


Legvégül, visszatérve az operacionalista nemzet-felfogáshoz. Szép, 

erős, hatásos a jelszó, egy időben még hatékony is volt, hogy Nyelvében 

él a nemzet? Mégis, azt kell mondanom, nem így van, a nemzet nem 

nyelvében él: a nyelvi nemzet, bármilyen nagy is a szerepe a 18. század- 
: tól kezdve, csak történeti esetlegesség. 

A nyelvinemzetprogramnemlehet, mertlehetetlen; sha programmá 
válik, abszurdum, de olykor még rosszabb: rettenetes. (Gondoljuk meg: 
angol nemzet, francia nemzet, német nemzet — a nyelv alapján, egybe- 
fogva mindenkit, aki angolul stb. beszél. Mondjuk, németül: Svájctól a 
Volgáig.) Az, hogy közös a nyelvünk, nem feltétlenül teremt közösséget. 
Sközügybenszótérteni akkoris lehet, ha a felek más nyelven beszélnek. 

Ami a politikai közösséget teszi, az leginkább úgy írható le, még ha 
ez a formula nem vetekszik is az imént idézett veretes szavakkal: úgy 
írható le, hogy közös feladat, vagy hogy egy még inkább deskriptiv 
formulát válasszak: együttműködés (interakció) a konfliktus- és problé- 
ma-megoldásban. Nem nekem, s nem itt kell megfogalmaznom, mi " 
lehet a közös feladat. Deskriptiv formulám azért jelzi, hogy nem "egy" 
feladatra, "a" feladatra gondolok, nem gondolnám, hogy ilyen volna, 
éppen ellenkezőleg; hanem inkább csak úgy hétköznapiasan a közös 
probléma-megoldás szüntelen folyamatára; azegyüttélés fenntartására, 
s az ehhez szükséges szabályozott keretekre: a politikai nemzetre. 

Azethnikai csoportok története azt mutatja, hogy egyet biztosan nem 
érdemes feladattá tenni, de nem is lehet: a nemzeti lét változatlan 
megőrzését. Ez nem lehet cél; és nem volna más, mint csökött izoláció. 
A történelem számára a referencia-rendszer nagyobb, és más, mint az 
egyes népek, nyelvek, nemzetek. Nagy történeti földrengésekben nem 
a "nemzetek": leginkább még a népesség, a populáció szokott megma- 
radni. S majd nemzetekké alakul megint, fenntartva, amire szüksége 
van, amire emlékszik, a hagyományaiból. Az emberiségnek, s ez közös 
vonása minden természeti létezőnek, a nagy tartaléka a sokféle- 
ség. Az emberi kultúra voltaképpen adaptációs mechanizmus. Válto- 
zásaiban a természeti feltételekhez való alkalmazkodás és e feltételek 
alakítása két ellentétes irányú folyamatot tartanak egyidejűleg és szün- 
telenül működésben; ezek: homogeneizálódás, egyformára alakulás, és 
divergálódás, különbségek kialakulása. Az emberi sokféleség folyamato- 

san eltűnik: bizonyos újítások elterjedése:mindenkit egyformává tesz, 
éljen bárhol. De megteremtődik újra meg újra, mert szükség vanrá, mert 
ez adja meg a lehetőséget az adaptációra. A sokféleségnek része az 
ethnikai és kulturális sokféleség, a kisebb egységek, nemzetek, csopor- 
tok különbsége. Az egyöntetű emberiség közös vonása, hogy csoportjai — 
mindig különböznek egymástól. Í j 

Emlékszünk Szűcs Jenő példáira: az ethnikai kisebbség fennmaradá- 
sát elősegítő körülmények egyike, a nálunk megtelepülő mohamedá- 
nok és a peremvidékre, vagy még azoni is túlra kirajzó magyarok 
esetében egyaránt, a viszonylagos izoláció. Ezt az izolációt mai viszo- 
nyok között úgy hívjuk, hogy autonomia. Közösségi és politikai, vallási 
és gazdasági, nyelvi és szokásbeli; az életvitelek és értékrendszerek 
autonomiája. Éppen az ellenkezője annak, amit a nemzeti programok 
akarnak: az egységes és egyforma nemzetnek. Az autonomia tulajdonra 
támaszkodik, ez elengedhetetlen előfeltétele, és jog védi. Az autonom 
közösség maga választja meg identitásának szimbólumait. 

A régiek is csak ezt akarták: boldogulni, megmaradni. 


JEGYZETEK 


! Kiadta A. Cavigneaux, Baghdader Mitteilungen 10 (1979), 111-117. Értelmezé- 
séhez lásd még E. Reiner, Proceedings of the American Philosophical Society 130, 
1(1986), 1-6. ; 

2 A jelen tanulmány egy korábbi változatát az 1988. évi közgyűlési előadásként 
olvastam fel a Kőrösi Csoma Társaságban, a M. Tud. Akadémián, 1988. április 
26-án, azzal a címmel, ami itt a tanulmány alcíme lett. De nem ez volt az első 
alkalom, hogy a tárgynak nekiveselkedtem. Még 1981 augusztusában az 
amerikai magyarok egyik jelentősebb egyesülete, az Itt-Ott Magyar Baráti 
Közösség kért meg, hogy Portlandból (Oregon) hazafelé jövet tartsak az évi 
táborozásukon (Lake Hope, Ohio) előadást. "Nemzeti identitás az ó-történe- 
lemben: A sumer eset" — ezt a címet választottam. Sikerült vitát kavarnom; de 
több jó barátot is szereztem, ezek a barátságok máig tartanak. Utóbb, a 
Müncheni Egyetem meghívására, gondolataimnak szorosabban szakmai — 
ókori keleti történeti — elemeit "Wie lange lebt eine Nation?" címmel tartott 
előadásomban fejtettem ki (1987. február 20). Innen a jelen cikk főcíme. Az 
1987/88. tanév I. félévében ebből a tárgykörből tartottam egyetemi előadáso- 
mat is, "Nyelvek, népek, nemzetek" címmel. — A szöveg, amit itt közlök, 
lényegében a Kőrösi Csoma Társaságban tartott előadás. Ennek tételein és 
hangnémén most, 1991-ben, nem akartam változtatni, éppen azért nem, mert 
a légkör, amelyben a szöveget állásfoglalásnak szántam, időközben megvál- 
tozott Magyarországon; de a fogalmazást itt-ott azért kibővítettem. A kézirat 
végleges változatát már csak Providence-ben (Rhode Island, USA) dolgoztam 
ki, 1991. áprilisában. Úgy gondolom azonban, hogy a változás, amelyre az 

imént utaltam, ha hozott fordulatot a nemzeti identitás körüli vitákban: csu- 
pán mint visszatérést régi eszményekhez, s ezért a kételkedő vagy bíráló hang 
ma szinte aktuálisabb, mint annak idején volt. — A nyájas olvasó, remélni 
merem, a jelen tanulmány lapozgatásakor vissza. fog emlékezni Sumer és 
magyar? című vitairatomra (1975), és talán fellapozza a jelen kötetben "A 
babilóni fogság" című tanulmányomat is. 

3 Vö. alább, 35. jegyz. 

4 Szűcs Jenő, "Két történelmi példa az etnikai csoportok életképességéről", 
Magyarságkutatás. A Magyarságkutató Csoport évkönyve (Budapest: Magyar- 
ságkutató csoport, 1987), 11-27. 

5 Az újkori Közel-Kelet ún. ethnikai kisebbségeiről lásd Albert Hourani, "Race 
and Related Ideas in the Near East", in: Andrew W. Lind, Ed., Race Relations 
in World Perspective (Honolulu, HA: Univ. of Hawaii Press, 1955), 116-144; 
Kemal H. Karpat, "The Ethnicity Problem in a Multi-Ethnic Anational Islamic 
State: Continuity and Recasting of Ethnic Identity in the Ottoman State", in: 
Paul Brass, Ed., Ethnic Groups and the State (Totowa, NT: Barnes $r Noble Books, 
1985), 95-114. Mindketten, Karpat a Hourani cikkének ismerete nélkül, arra a 
számomra is fontos következtetésre jutnak, hogy az ethnikai különbségek 
ebben a térségben gyakran mint vallási különbség konstituálódtak. 

§ A mai Irág területének ethnikai, nyelvi, vallási állapotairól az arab hódítás 
utáni időkben lásd Michael G. Marony, Irag after the Muslim Conguest (Prince- 
ton, NI: Princeton Univ. Press, 1984), az arab források ismertetése az arámi, 
kurd, szíriai (keresztény), zsidó, mandeus csoportok továbbéléséről. 

7 A jeles irodalomtudós, Viktor Sklovszkij írja le egyik regényes önéletrajzi-em- 
lékező munkájában (Szentimental noe putesesztvie, 1924; magyarul: Érzelmes 
utazás / A zoo, Budapest: Európa Könyvkiadó, 1966), hogy a Vörös Hadsereg 
lovas osztagai 1918-ban hogyan irtották az asszírokat az Urmia- (Rezáje-) tó 
térségében (az id. magyar kiadásban: p. 133 skk.), amely térségre akkoriban a 
szovjet hatalom aspirált. Hadd említsem, hogy Sklovszkij művében a történet 
számunkra érdekes részletét éppen egy volt vöröskatona, akkoriban cipőpu- 
coló ajszori férfi mondja el. - Az asszír kérdés az 1920-as években élénken 
foglalkoztatta a nemzetközi politikai közvéleményt, bár a vádak tetemes 
része, nem jogtalanul, Iránt érte. Valamivel korábban (1915) a törökök (Kemal 
Atatürk új-török mozgalma) léptek föl ellenük, 1933-ban pedig Irág; ezekben 
az esetekben a közvetlen ok a vallás volt (az ajszorik "káldeus" vagy neszto- 
riánus keresztények). Irágban a pogromok igazolásaként arra hivatkoztak, 
hogy a háború folyamán az ajszorik az angolok mellett álltak. A kérdéshez 
lásd többek között: League of Nations. Secretariat. Information Section: The Sett- 
lement of the Assyrians, a Work of Humanity and Appeasement (Geneva: Informa- 
tion Section, 1935); R.S. Stafford, The Tragedy of the Assyrians (London: George 
Allen ér Unwin, 1935); Ernest Main, Irag: From Mandate to Independence (Lon- 
don: George Allen ér Unwin, 1935), p. 139 skk.; Majid Khadduri, Independent 
Irag: A Study in Iragi Politics since 1932 (London, etc.: Oxford Univ. Press, 1951), 
p. 44 sk.; Robin E. Waterfield, Christians in Persia: Assyrians, Armenians, Roman 

Catholics and Protestants (London: Allen $z Unwin, 1973); Edith Penrose -— E.F. 
Penrose, Irag: International Relations and National Development (London: Ernest 
Benn éz Boulder, CO: Westview Press, 1978), p. 83 sk.; K.P. Matveev, Asszirijcy 
i asszirijszkaja problema v novoe i novejsee vremja (Moszkva: Nauka, 1979). — 
Megemlítendő még, hogy az asszír kereszténység pátriarchájának székhelye 
ezen idő óta és ezen események folyományaképpen Chicago, USA, ahol is 
százezernyi ajszori él; egyiküket, egy gyönyörű egyetemista leányt, annak 
idején Portlandban magam is tanítottam: arámi nyelvre, "anya"-nyelvére. 

$ Ehhez vö. egészen más anyagon, például, S. Wallman, "Identity Options", in: 
C. Fried, Ed., Minorities: Community and Identity (Dahlem Workshop, Berlin, 
1982) (Berlin, etc.: Springer-Verlag, 1983), 69-78. 

9 Az amurrú forrásanyaghoz nyelvi szempontból összefoglalóan lásd Ignace J. 
Gelb, Computer-Aided Analysis of Amorite (Assyriological Studies, 21) (Chicago, 
IL: The Oriental Institute, 1980); történeti szempontból: Giorgio Buccellati, The 
Amorites of the Ur III Period (Naples: Istituto Orientale di Napoli, 1966); és Claus 
Wilcke, "Zur Geschichte der Amuriter in der Ur-III-Zeit", Die Welt des Orients 
5, 1 (1969), 1-31; a szimbólumok vonatkozásában pedig: Jean-Robert Kupper, 
L"iconographie du dieu Amurru dans la glyptigue de la Ire dynastie babylonienne 
(Académie Royale de Belgigue, Classe des Lettres, etc., Mémoires, 55, no. 1) 
(Bruxelles: Palais des Académies, 1961). 

10 A kassúkra vonatkozó forrásokhoz lásd Kemal Balkan, Kassitenstudien, I: Die 
Sprache der Kassiten (American Oriental Series, 37) (New Haven, CT: American 
Oriental Society, 1954). 

11! Kiadta Adam Falkenstein, Baghdader Mitteilungen 2 (1963), p. 56 skk.: Anam 
levele Szín-muballit babilóni királyhoz, i. e. 19. század, lásd kül. a szöveg III, 
40. sorát, itt a Falkensteinétől eltérő értelmezésben. 

12 Ami a nomádokat illeti, akik az i. e. 3-2. évezred fordulóján jobbára "nyugati- 
ak" voltak: beilleszkedésüknek költői emlékeegy sumer eposz, a "Mardu isten 
házassága", és az akkád Gilgames-eposzban (a sumer nevű) Enkidu alakja. — 
A "Mardu isten házassága" magyar fordítását lásd Komoróczy G., "Fénylő 
ölednek édes örömében. . " A sumer irodalom kistükre (2. kiadás, Budapest: Európa, 
1983), p. 305 skk., no. 52; az eredeti szöveg fontos új feldolgozásai: W.H.Ph. 
Römer, "Zur sumerischen Dichtung cHeirat des Gottes Marduv", Ugarit-For- 
schungen 21 (1989), 319-334; Samuel N. Kramer, "The Marriage of Martu", in: 
Jacob Klein — Aaron Skaist, Eds., Bar-Ilan Studies in Assyriology dedicated to 
Pinhas Artzi (Bar-Ilan Studies in Near Eastern Languages and Culture) (Ramat 
Gan: Bar-Han Univ. Press, 1990), 11-27. 

53 A nemzet fogalmának szociológiai tárgyalását Marcel Mauss kezdeményezte; 
1919/20-ban tartott előadásainak szövegét kéziratból kiadta Henri Lévy- 
Bruhl: "La nation" , L"Année Sociologigue, II sér. (1953/54), 5-68.— A klasszikus 
Görögország vonatkozásában Moses Finley vetette fel a nemzet mint egység 
kérdését: "The Ancient Greeks and Their Nation", British Journal of Sociology 5 
(1954), 253-264, és újra, in: UŐ, The Use and Abuse of History (New York: Viking, 
1972), 120-133. Korábbról lásd F.W. Walbank, "The Problem of Greek Natio- 

nality", Phoenix 5 (1951), 41-60; s ugyancsak ő, Rómáról is: "Nationality as a 
Factor in Roman History", Harvard Studies in Classical Philology 76 (1972), 
145-168. : 

A magyarországi helyzet jellemzésére megengedek magamnak egy talán 

nyeglének ható megjegyzést. Amerikában, ahol a liberális demokrácia nem 

korlátozza a társadalmi csoportok önszerveződését, néhány nagyvárosban, 
ilyen, például, San Francisco, népes és befolyásos homoszexuális (gay és 
lesbian) mozgalmak, illetveszervezeték tevékenykednek. Ha Ma gyarországon 

a nyílt homoszexuális szerveződés egyáltalán lehetséges volna, egy ilyen 

szervezetnek, mondom némi maliciával (de nem az érintettek iránt), nyilván 

mint nemzetiségi kisebbség kellene bejegyeztetnie magát: a nemzeti és nem- 

Zetiségi kategóriák érvénye erősebb, mint bármi más kisebbségi csoport legi- 

timitása. Hasonló gondolatokat fogalmaz meg, mint utólag látom, Jonathan 

D. Sarna, egy jellegzetes amerikai szociális réteg (az ún. WASP - "White 

Anglo-Saxon Protestant") (pszeudo-Jethnicizálódásáról: "From Immigrants to 

Ethnics: Toward a New Theory of Ethnicity", Ethnicity 5 (1978), 370-378. 

5 A klasszikus leírás e tárgyban: Melville J. Herskovits, Acculturation. The Study 
of Culture Contact (New York City: J.J. Augustin, 1938). 

16 A melting pot fogalmáról, s égyszersmind a jelenségről, és az ellene ható erőkről 
lásd Nathan Glazer - Daniel P. Moynihan, Beyond the Melting Pot (Cambridge, 
MA: MIT éz Harvard Univ. Press, 1963) 

1 Bár azt még nem hallottam, hogy Puskint az orosz világtól idegennek minősí- 
tették volna. Igaz, életrajzai, még a rövid tankönyvek is, nem mulasztják el 
megemlíteni, hogy egyik őse, Nagy Péter idején, néger volt. ) 

18 Amerika-mondja egy, történetesen a modern zsidó társadalommal foglalkozó 
könyv, mindjárt a téma tárgyalásának a legelején -, Amerika "has provided 
opportunities for ethnicisolation, integration, acculturation and assimilation" 
(Calvin Goldscheider - Alan S. Zuckerman, The Transformation of the Jews 
(Chicago éz London: Univ. of Chicago Press, 1984, p. 157). Az olvasztómeden- 
ce, ne felejtsük el, csak az itt utolsóként említett "lehetőség". 

a. Williamsburgról, egyebek mellett magyar zsidó vonatkozásbanis, lásd George 
Kranzler, Williamsburg. A Jewish Community in Transition: A Study of the Factors 
and Patterns of Change... (New York: Philipp Feldheim, 1961); Solomon Poll, 
The Hasidic Communityof Williamsburg. A Study in the Sociologyof Religion (1962) 
(New York: Schocken Books, 1969). Egy másik magyarországi eredetű ameri- 
kai zsidó mikro-társadalomról lásd I. Rubin, Satmar: An Island in the City 
(Chicago, 1972). És egy mikro-társadalom, amely viszont szétszóródott: Jeff- 
rey 5. Gurock, When Harlem Was Jewish, 1870—1930 (New York: Columbia Univ. 
Press, 1979). 

2 Az amerikai zsidóság hagyományőrző életviteléről, az asszimilációról és 
modernizációról, az amerikai zsidó identitásról számomra áttekinthetetlenül 
gazdag irodalom van. Csak két munkát említek: jó példái annak, hogy az 
identitásról lehet beszélni ethnocentrizmus nélkül is; hogy a tudományos 
megközelítés titka éppen ez. Joseph B. Gittler, Ed., Jewish Life in the United 

States: Perspectives from the Social Sciences (New York: New York Univ. Press, 
1981); Calvin Goldscheider — Alan S. Zuckérman, The Transformation ofthe Jews 
(Chicago Studies in the History of Judaism) (Chicago ér London: The Univ. of 
Chicago Press, 1984). A másodikként említett könyv nem szorítkozik Ameri- 
kára (Kelet-Európához lásd p. 94 skk.). Az olvasztómedence effektus korlátai- 
ról lásd az alább (39. jegyz.) idézett irodalmat. 

2 A sumer ethnogenezisről és Dél-Mezopotámia korai nyelvi történetéről rész- 
letesebben írtam egy korábbi cikkemben: "Das Rátsel der sumerischen Spra- 
che als Problem der Frühgeschichte Mesopotamiens", in: B. Hruska — G. 
Komoróczy, Hrsg., Festschrift Lubor Matous (Budapest, 1978), 225-252. 

2 Nem kisebb szaktudós, maga Massimo Pallottino mondja az etruszk kutatá- 
sokról: Az etruszk eredet kérdésében a leszármazást szokták firtatni, ahelyett, 
hogy a kialakulást vizsgálnák. Az általam elérhető német kiadásban szó 
szerint: "Das Unbefriedigende der Theorien über den Ursprung der Etrusker 
resultiert daraus, dass ein Problem der Herkunft gesehen wurde, wo in 
Wirklichkeit ein Problem des Werdens einer Nation vorlag." M. Pallottino, Die 
Etrusker (Fischer Bücherei) (Frankfurt a.M. , 1965), p. 64. A magyar fordításban: 
" Az etruszkok eredetéről szóló elméletek elégtelensége abban rejlik, hogy a 
származás kérdését vetették fel, amikor pedig az etnikai kialakulás problémá- 
járól van szó" (Jászay Magda ford.), lásd Pallottino, Az etruszkok (Budapest: f 
Gondolat, 1980), p. 65. 

3 Vö. Eric Hobsbawm - Terence Ranger, Eds., The Invention of Tradition (Camb- 
ridge éz New York: Cambridge Univ. Press, 1983). I 

4 Az újabb assziriológiai szakirodalom aránylag nagy figyelmet szentel az 
ethnikai identitás témakörébe tartozó forrásanyagnak. Az amurrú kérdéshez 
lásd fent, 9. jegyz. E. Paltiel i. e. 2. évezredi jelenségeket elemzett: "Ethnicity 
and the State in the Kingdom of Ugarit", Abr-Nahrain 19 (1981), 43-61; Ran 
Zadog számos munkájában vizsgálta a Babilóniában élő ethnikai csoportokat, 
lásd többek között: The Jews in Babylonia during the Chaldean and Achaemenian 
Periods according to the Babylonian Sources (Haifa: The Univ. of Haifa, 1979); 
" Arabians in Mesopotamia. .." , Zeitschrift der Deutschen Morgenlündischen Ge- 
sellschaft 131 (1981), 42-84 stb. Norman Yoffee és Kathryn A. Kamp a szocioló- 
giai csoport / ethnikai csoport váltást elemezték az i. e. 2. évezredi nomadiz- 
mus közegében: "Ethnicity in Ancient Western Asia during the Early Second 
Millennium B.C.: Archaeological Assessments and Ethnoarchaeological Pros- 
pectives", Bulletin ofthe American Schools of Oriental Research 237 (1980), 85-104. 

25 Az arab hódítás utáni időkben az arámiak voltak a "falusi" lakosság, az arabok 
a városiak. A két ethnikai-nyelvi társadalom ellentéte mint szociális dichoto- 
mia jelentkezett. A mailrágban arab: az elmaradott, vidéki, falusi vagy beduin, 
s a városi azt mondja magáról: irági. Mondanom sem kell, "ethnikailag" 
egyformán arabok. 

26 Izgalmas történetírói kísérlet Fernand Braudel utolsó (befejezetlen) nagy mun- 
kája, a L"identité de la France (Paris: Arthaud $r Flammarion, 1986-1987), ango- 
lul: The Identity of France, I(New York, etc.: Harper $z Row, 1989), és II (1991). 

Témám szempontjából figyelemre méltó nem-konvenciális elemek a könyv- 
ben, többek között, hogy Braudel az ország sokféleségének leírásával kezdi; 
hogy az identitásnak nem statikus, hanem dinamikus fogalmával dolgozik, 
vagyis a kialakulásáról beszél; hogy az identitás megteremtésében a központi 
hatalomnak (királyság) és a hadseregnek tulajdonítja a legnagyobb jelentősé- 
get; hogy a római kor vagy akár a gallok (kelták) őstörténete ugyanolyan 
módon kap szerepet a tárgyalásban (a II. kötetben), mint a paleolithikus 
leletek: egyszóval, hogy Franciaország "identitása" Braudel számára nem 
születési adottság vagy testi állapot, hanem fejlemény. — Megjegyzendő, hogy 
a nagy, klasszikus nemzet-államok (Franciaország, Anglia) nemzeti történel- 
me az újabb történettudományi irodalomban kezd széttöredezni, egyre vilá- 
gosabban látszik, még ezekben az esetekben is, a nemzeti egység mítosz 
jellege, s kitűnik, hogy a nemzet-állam nem örökkévaló: csupán történeti 
képződmény. Olvasottságom és illetékességem nem elég ahhoz, hogy tüzetes 
szakirodalmi hivatkozásokkal szolgáljak. Csak egy-két hevesebben vitatott 
könyv címe álljon itt, egy egész irányzat helyett: Eugene Weber, Peasants into 
Frenchmen: The Modernization of Rural France (Stanford, CA: Stanford Univ. 
Press, 1976); Tom Nairn, The Break-Up of Britain: Crisis and Neo-Nationalism 
(Atlantic Highlands, NI: Humanities Press, 1977; második, bőv. kiadás, Lon- 
don: New Left Books éz Verso, 1981); Hervé Le Bras - Emmanuel Todd, 
L invention de la France (1981). A vitához lásd még Peter Burke ismertetését: 
"French Historians and Their Cultural Identities" , in: Elisabeth Tonkin, et al., 
Eds., History and Ethnicity (ASA Monographs, 27) (London $t New York: 
Routledge, 1989), 157-167. 

Fredrik Barth, Ed., Ethnic Groups and Boundaries: The Social Organization of 
Culture Difference (Bergen $z Oslo: Universitets Forlaget ér London: George 
Allen $-r Unwin, 1969). A tanulmánygyűjtemény, és a szerkesztő előszava, 
megfogalmazza, és jó nemzetközi ethnológiai anyaggal bizonyítja, hogy az ún. 
ethnikai határok, egyfelől, léteznek, de másfelől, átjárhatók is, és változnak is. 
Ez annyit jelent, hogy ilyen vagy olyan határok, amelyek a csoportokat 
elválasztják, mindig vannak, újra meg újra kialakulnak, és könnyen ethnikai 
jelleget vesznek fel. F. Barth adta az ethnicity máig érvényesnek tekintett 
meghatározását: "social organization of cultural difference" (i. h.); az ethnic 
group pedig "an ascriptive and exclusive group", társadalmi csoport, mely 
határozottan különbséget tesz tagjai és a nem-tagok között. A gondolatmene- 
tem számára fontos, hogy a meghatározás nem foglal állást a különbségtétel 
kritériumai és módja tekintetében. A történetírás csak egy ilyen minimalista 
és deskriptiv fogalommal tud dolgozni. — Barth elemzéseit és meghatározásait 
régészeti alapon is próbának vetették alá, például: Randall H. McGuire, "The 
Study of Ethnicity in Historical Archaeology", Journal of Anthropological 
Archaeology 1 (1982), 159-178. 

Az ókori történelem vonatkozásában itt említendő Dieter Nörr tanulmánya, 
amelybena származási helyhez kötődőjogi viszonylatokat tárgyalja, hatalmas 
anyag alapján: "Origo. Studien zur Orts-, Stadts- und Rechtszugehörigkeit in 

der Antike", Tijdschrift voor Rechtisgeschiedenis 31 (1963), 525-600. Lásd még 
Elias (J.) Bickerman, "Der Heimatsvermerk und die staatsrechtliche Stellung 
der Hellenen im ptolemáischen Ágypten", Archiv für Papyrusforschung 8 
(1927), 216-239; Uő, "Origines gentium", Classical Philology 47 (1952), 
65-81. 

2 Lásd Szűcs Jenő, "-Gentitizmus.? A barbár etnikai tudat kérdése", in: Uő, 
Nemzet és történelem. Tanulmányok (Társadalomtudományi Könyvtár) (Buda- 
pest: Gondolat, 1974), 327-357. A jelzett tanulmánygyűjteményben egyébként 
a tárgyunkra vonatkozó fejtegetések: passim. 

99 Ehhez lásd Szűcs Jenő példás, és történetszemléleti hozama miatt is kiemelke- 
dő jelentőségű tanulmányát: A nemzet historikuma és a történetszemlélet nemzeti 
látószöge. (Hozzászólás egy vitához) (Értekezések a történeti tudományok 
köréből, 51) (Budapest: Akadémiai Kiadó, 1970); és új lenyomatban, in: Nemzet 
és történelem, pp. 11-188. 

91 Gyönyörű elemzésben mutatja ki Roger Just, hogy a 19. századi görög szabad- 
ságharc győzelme után a hellén nemzet fogalma hogyan ethnicizálta, akár 
minden valós alap nélkül, a mindenkori görög állam fennhatósága alá tartozó 
populációt: "Triumph of the Ethnos", in: Elisabeth Tonkin, et al., Eds., History 
and Ethnicity (1989), 71-88. 

2 Magyarországon a közvélemény, és a társadalomtudományok némely irány- 
zata is, mintha kígyó bűvölte volna, Trianonra mered, és a varázsigét keresi. 
De nem olvastam még - talán az én hibám, talán nem -— összehasonlító 
tanulmányt, amely a közép- és kelet-európai békekötést, a Habsburg-biroda- 
lom felosztását, egybevetette volna az oszmán-török birodalom egyidejű fel- 
osztásával. Nem a görög-török háborúra gondolok, hanem az ún. Közel- vagy 
Közép-Keletre, az arab államokra. A nemzeti törekvések visszája, illetve kari- 
katurája, amit látunk: a nemzet-állam koncepciója nélkül egyik megoldás sem 
merült volna fel. 

33 Némi nemzetközi távlatot és frissebb tájékozottságot kínál, például, a követ- 
kező tanulmánygyűjtemény: Gérard Chaliand, Ed., Minority Peoples in the Age 
of Nation-States (London: Pluto Press $r Groupement pour les droits des 
minorités, 1989), amelyben többek között az iszlám országairól, Kínáról és a 
Szovjetunióról, tárgyi tekintetben pedig a kisebbségi törvényekről, a diaszpo- 
ra fogalmáról, a geno- és ethnocidiumról, az akkulturációról stb. olvashatunk. 

34 Ez volt a korábbi nemzet-tipológiák módszere; a szubjektivitást mi sem bizo- 
nyítja jobban, mintaz, hogy önmagát minden nemzetnagyjából ugyanazokkal 
a "pozitiv / jó" jegyekkel határozza meg. Az 1930-as évek nemzet-karaktero- 
lógiai vagy nemzet-tipológiai vitáiról Magyarországon jó képet ad Lackó 
Miklós fontos tanulmánya: "Bujdosó vagy szabadságszerető realista? Írások 
és viták a nemzeti jellemről", in: Uő, Korszellem és tudomány 1910-1945 (Buda- 
pest: Gondolat, 1988), 143-219. De lásd még Szabó Miklós, "Magyar nemzet- 
tudat-problémák a huszadik század második felében" (- Medvetánc, 1984/4— 
1985/1), in: Uő, Politikai kultúra Magyarországon 1896—1986. Válogatott tanul- 
mányok (Budapest: Atlantis Program, 1989), 225-251. — Arra a kérdésre, hogy 

Mi a magyar? (vagy a sumér, vagy az amerikai stb.), a kritériumok jegyzéke 
vagy katalógusa elv alapján egyszerűen nem érdemes felelni. 

5 Vö. általános tájékoztatásul, az igen gazdag szakirodalomból: Nathan Glazer 
- Daniel P. Moynihan, Eds., Ethnicity: Theory and Experience (Cambridge, MA 
$z London: Harvard Univ. Press, 1975); s ebben a kötetben külön is, pp. 29-52: 
Harold R. Isaacs, "Basic Group Identity: The Idols of the Tribe"; továbbá 
Eugene Obidinski, "Methodological Considerations in the Definition of Eth- 
nicity", Ethnicity 5 (1978), 213-228; Richard Cohen, "Ethnicity: Problem and 
Focus in Anthropology", Annual Review of Anthropology 7 (1978), 379-403; 
Ronald A. Reminick, Theory of Ethnicity: An Anthropologist s Perspective (Lan- 
ham, MD: Univ. Press of America, 1983). 53 

36 A kifejezéshez és fogalomhoz lásd Fredrik Barth, "Introduction", in: Uő, Ed., 
Ethnic Groups and Boundaries (1969), 9-38; G. Berreman, "Bazaar Behavior: 
Social Identity and Social Interaction in Urban India", in: G. de Vos - L. 
Romanucci-Ross, Eds., Ethnic Identity (Palo Alto, CA: Mayfield, 1975), 71- 
105. 

7 Colin Renfrew, Archaegology and Language: The Puzzle of Indo-European Origins 
(New York: Cambridge Univ. Press, 1988, paperback, 1990). - Edmund Leach, 
élete utolsó cikkeinek egyikében, a nála megszokott éleselméjűség, tudás és — 
nem utolsósorban -— wit és sarcasm alkalmazásával még a szaktudományban 
leginkább biztosnak tartott árja népvándorlást, India indo-európaizálódásá- 
nak migrációs magyarázatát is kerek perec elutasítja és egyszerű mítosznak 
tekinti, minden történetiséget megtagadva tőle: "Aryan Invasions over Four 
Millennia", in: Emiko Ohnuki-Tierney, Ed., Culture through Time: Anthropolo- 
gical Approaches (Stanford, CA: Stanford Univ. Press, 1990), 227-245. 

38 A zsidó identitás, a diaszpora közegben, nem egyszerűen másság, hanem 
másfajta másság, mint a többi heterogén szociális csoporté. A "másfajta más"- 
ság éppen abból adódik, hogy a zsidó társadalmi identitás sokrétű hálózatát 
önmagában egyetlen elemének megváltozása sem bontja meg: sokféleképpen 
lehet zsidónak lenni, s az ön-meghatározások mellé föl kell venni a mások adta 
minősítést is. Az ide tartozó kérdésekről bővebben is írtam "A babilóni 
fogság" címmel, lásd a jelen kötetben. 

99 David R. Colburn - George E. Pozzetta, Eds., America and the New Ethnicity 
(Port Washington, NY: Kennikat Press, 1979); Joan H. Rollins, Ed., Hidden 
Minorities: The Persistence of Ethnicity in American Life (Washington, DC: Univ. 
Press of America, 1981); Richard D. Alba, Ethnic Identity: The Transformation of 
White America (New Haven, CT: Yale Univ. Press, 1990); Philip K. Kilbride, et 
al., Eds., Encounters with American Ethnic Cultures (Tuscaloosa, AL $ London: 
The Univ. of Alabama Press, 1990); Mary C. Waters, Ethnic Options: Choosing 
Identities in America (Berkeley, etc.: Univ. of California Press, 1990). -— Az 
ethnikai identitás változásához fontos tanulmánygyűjtemény: Charles F. 
Keyes, Ed., Ethnic Change (Seattle $r London: Univ. of Washington Press, 1981), 
benne, például, Michael Banton tanulmánya: "The Direction and Speed of 
Ethnic Change", pp. 31-52. 

4 Gerald L. Gold, Ed., Minorities and Mother Country Imagery (Institute of Social 
and Economic Research, Socialand Economic Papers, 13) (St. Johr/s: Memorial 
Univ. of Newfoundland, 1984). 

41 Csak 1991 tavaszán ismertem meg, közvetve Kántor Péter barátom jóvoltából, 
Delmore Schwartz egy — ironikussága mellett is — megrendítő versét, egy 
amerikai kisfiúról, aki az iskolában csupa magyar gyerek között van, s ő is 
vágyni kezd arra, hogy magyar legyen: "The Would-Be Hungarian", a költő 
Summer Knowledge: Selected Poems 1938-1958 című kötetében (New York: 
New Directions Books, 1967). 

42 Tndo-iráni ethnikai csoport? - Foglalkozási csoport? (Harci szekér harcosok.) 
- Társadalmi réteg? (A szociális hierarchia magasabb pozicióiban.) A vita 
irodalmához lásd Manfred Mayrhofer, Die Indo-Arier im alten Vorderasien 
(Wiesbaden: Harrassowitz, 1966); történeti kérdésekhez: Annelies Kammen- 
huber, Die Arier im Vorderen Orient (Heidelberg: Winter, 1968); Igor M. Diako- 
noff, "Die Arier im Vorderen Orient: Ende eines Mythos (Zur Methodik der 
Erforschung verschollener Sprachen)", Orientalia 41 (1972), 91-120. — Azt 
hiszem, az effajta vagy-vagy kérdések sohasem válaszolhatók meg. A jelenség 
lényege éppen a csoport-identitás átválthatósága és átváltozásai. Ezt igazolni 
azonban nem a roppant töredékes és véletlenszerű ókori keleti anyagon kell. 
Az ókori Kelet történetírása rá van utalva az ethnológia tapasztalataira és 
elméleteire. 

ásd Israel Ephval könyvét: The Ancient Arabs. Nomads on the Border of the Fertile 
Crescent, 9th-5th Centuries B.C. (Jerusalem: Magnes, 1984). 

A Mértékadó általános tájékoztatásul egy tanulmánygyűjteményre hivatkozom, 
amely kötet fölött az Unesco mintegy védnökséget vállalt: Race and Science: 
The Race Ouestion in Modern Science (New York: Columbia University Press, 
1961), kül. pp. 13-55: Juan Comas, "Racial Myths"; pp. 107-180: Harry L. 
Shapiro, "The Jewish People: A Biological History"; pp. 219-259: Claude 
Lévi-Strauss, "Race and History"; pp. 301-341: G.M. Moran, "The Significance 
of Racial Differences". 

45 A kifejezéshez lásd Eszter k. 1,22. 

16 Vagy: propagandisztikus historizálása. Ez utóbbira jó példa, ókori keleti 
történeti vonatkozásai miatt, Kemal Atatürk Törökországa. Kemal, hogy a 
nemzet öntudatát erősítse, tudósaival, köztük kiváló régészekkel, kidolgoz- 
tatta a hettita-török kontinuitás; sőt, azonosság elméletét. Törökországában 
politikai divat lett a hettitákból. A régészet szokatlanul erős állami támogatást 
kapott: de az állami ideológia szolgálatába kellett állnia. A korszaknak is igazi 
emlékműve Kemal ankarai mauzóleuma, az oda vezető út mentén hettita 
"minták nyomán faragott kőoroszlánokkal. Utánzás, imitatio, nemzeti propa- 
ganda. Ártatlanabb, de morfológiájában hasonlít az árja mítoszhoz; és csak 
örülnünk lehet, hogy az 1930-as években Magyarországon a politikai hivata- 
losságot nem érdekelte a sumer-magyar rokonság. — A kérdéshez, más anyag 
alapján, de elméleti vonatkozásban is, vö. Harold R. Isaacs, Idols of the Tribe: 
Group Identity and Political Change (Cambridge, MA éz London: Harvard Univ. 

Press, 1975, új kiadás: 1989), p. 115 skk.; Nathan Glazer, Ethnic Dilemmas 
1964-1982 (Cambridge, MA éz London: Harvard Univ. Press, 1983) stb. 

7 Harold R. Isaacs, i. m. (fent, 35. jegyz.); és Uő, Idols of the Tribe (1975 / 1989); és 
nálunk, Isaacs hasonló című munkáinak említése nélkül, Tamás Gáspár Mik- 
lós fontos könyve: Idola tribus (Magyar Füzetek könyvei, 12) (Paris, 1989); 
illetve e könyvet előkészítő korábbi tanulmányai, többek között: A nacionaliz- 
mus mint rejtjel és metafora. Pótlás a Mozgó Világs 1982/9. számához (Buda- 
pest: Független Kiadó, 1982); A magyar kérdés (Budapest: Független Kiadó, 
1982) stb. 

38 Előadásomnak ezt a szakaszát, a kézirat alapján, akkor megjelenendőben lévő 
családtörténeti regényének "fül"-szövegében idézte Kenessey András, Száz- 
ezer ős. Regény (Budapest: Szépirodalmi Könyvkiadó, 1989). 

9 Farkas András, "A zsidó és magyar nemzetről" (1538). - Hasonló eszmékhez 
lásd még Batizi András, "Meglött és megleendő dolgoknak (...) históriája" 
(1544); Dézsi András, "Világ kezdetitűl lött dolgokról (1548) stb. — Ady utalá- 
sának értelmezéséhez lásd Földessy Gyula, Ady minden titkai (Budapest: Mag- 
vető, 1962), p. 256. 

50 Horváth János, A reformáció jegyében. A Mohács utáni félszázad magyar iroda- 
lomtörténete (Budapest: Gondolat, 1957), p. 37 skk. 

51 Bocsánatot kérek attól, akinek ez a jegyzet fölösleges: Beöthy Zsolt (A magyar 
irodalom kis-tükre, 1896) gyönyörű - bizonyára a Zalán futása korának frazeo- 
lógiájától ihletett — jellemzését bátorkodtam igénybe venni; de még idéznem 
is kell belőle: "Az ősidők homályából egy lovas ember alakja bontakozik ki 
szemeink előtt, amint a Volga melléki pusztán nyugodtanáll és figyel. Hegyes . 
kalpagjában, párduc kacagányában, izmos dereka (sic) mintha oda volna nőve 
apró lovához. Sas-szemeivel végigtekint a végtelennek tetsző síkon, melynek 
minden részletét élesen megvilágítja a nap fényes korongja." S a töb. 

"2 (Nemrégiben Faragó József tárgyalta a szólás történetét: "Nyelvében él a 
nemzet. Egy szállóige keletkezése", Élet és Irodalom, 1991. szeptember 27, 
utalva Békés István korábbi adatgyűjtésére (Napjaink szállóigéi), s újabb adato- 
kat is szolgáltatva. A szólás talán francia eredetű (Montesguieu); nálunk a 
18-19. században röppent fel. Szent István, az Intelmek szerzője, biztosan nem 
élt vele.] j 

A KOMMENTÁR 
MINT SZELLEMI MAGATARTÁS 


JELENTŐSÉGE A ZSIDÓ HAGYOMÁNYBAN 


Egy szöveget megérteni 
mindig azt jelenti, 
hogy önmagunkra alkalmazzuk. 


(Hans-Georg Gadamer) 


Dániel könyvének 2. fejezete, az arámi nyelvű szövegrész élén álló 
történet elmondja, hogy Nebúkadneccar, Bábel királya, álmot látott, 
nyugtalan lett tőle, s felriadván, meg akarta tudni álmának értelmét. 
Összehívatta udvarának tudósait, valóságosan a Bábeli Tudományos 
Akadémia testületét: az (egyiptomi) varázslókat (hartummim), ráolvasó- 
kat (assafim), varázspapokat (mekassefim) és csillagtudósokat (kaszdim), 
hogy megtudja tőlük — az álmát. Már most figyelnünk kell a szöveg 
szavaira. Nebúkadneccar, amikor az utasítást kiadja, nem az álom 
jelentéséről beszél; csak ennyit mond: lá-daat et ha-halóm, "hogy meg- 
tud(jam) az álmot". Ez a tudás, mint a továbbiakból kiderül, az álom és 
magyarázata, együtt a kettő. A történet jól ismert, nem kell részletesen 
újra elmondanom. A sok bábeli tudós zavarban van. Mondaná el a 
király előbb az álmot, helmá, hogy ebből megjelenthessék az értelmezést, 
pisrá. Nebúkadneccar ragaszkodik ahhoz, hogy a tudósok találják ki 
magát az álmot is, ez lesz a bizonysága, hogy helyes értelmezést adnak. 
A derék akadémikusok, persze, képtelenek eleget tenni a parancsnak, s 
ekkor jelentkezik a királyi udvarban élő, s elméjének élességével már 
eddig is kitűnő Dániel. Éjszakai látomásban (hezvá di-léljá) Isten feltárja 
előtte a titkot, s ő másnap megjelenti a királynak mind az álmot, mind 
pedig az értelmezést. Egyébként az aranyfejű stb. hatalmas szobor 
látomásáról van szó. 

Dániel könyve, illetve, pontosabban: a történet Dánielje az egek 
Istenét (Eláh semajja) dicséri az álom feltárásáért. Ez lényeges mozzanat, 
ha a könyv theologiáját vizsgáljuk, most azonban nem kell foglalkoz- 
nunk vele. Csak mellesleg szólva, az assziriológusnak különben is 
számos megjegyzése lehetne ehhez a történethez, amelyből a babilóni 
tudomány helyzetére nézve éppúgy fontos következtetésekre jutha- 
tunk, mint ahogyan értékesíthetjük a zsidó áttelepítettek sorsának vizs- 
gálatában is. Ezúttal azonban nem a háttér-történelem foglalkoztat 
bennünket, hanem maga a történet. Dániel álomfejtése mint jelkép. 

Mert a történetet jelképpé szeretném megtenni: a szövegértelmezés 
jelképévé. Miről! is van szó itt? Egy — Scheiber Sándor szerette használni 
a szót — "alt-neu" kifejezéssel élve: amit olvasunk, herméneutika-i szitu- 
áció. A babilóni tudósok rutin tudományos tevékenysége: különféle 
előjelek értelmezése a királyi udvar számára, tájékoztatásul, figyelmez- 
tetésül. Eljárásaikat, s ezt a helyzetet általában, jól ismerjük. A "kálde- 
usok" feladata, hogy eleve adott szövegekből, a tudományos hagyo- 
mány szövegeiből - vagy más jelekből, de akkor is szövegekre támasz- 
kodva -— következtetést vonjanak le a jelen állapotra, illetve, a jelen 
állapotból kibontakozó jövőre. Tudományuk abban áll, hogy a hagyo- 
mányos szöveget de-kódolják, ha jobban tetszik: más kódba teszik át. A 
maguk korára vonatkoztatják. A helyzetre, amelyről véleményt kell 
mondaniuk. Értelmezik; eredetibb kifejezéssel, mint Dániel könyve is 
mondja, arámiul: megfejtik. A hagyományos szöveg igazságot tartal- 
maz, de értelmezésre szorul: meg kell állapítani, mi benne az aktuális, 
a jelenre vonatkozó. Ez a megfejtés, az értelmezés. 

A bábeli bölcsek normális tudományos tevékenységéhez képest 
azonban Dániel többet tud. Előtte maga az álom is feltárul (geli, a 
Targumban: guli). Kissé másképpen mondva: Dániel — az egek Istene 
segítségével—megtalálja a szöveget, amelyhez magyarázata kapcsolód- 
ni fog. . 

A történet Dánielje, a babilóni zsidó tudós, számomra a szövegértel- 
mező tudomány - minden igazi kommentátor - jelképe. Megfejt, azaz 
értelmezni tud egy szöveget, melyet nem ő írt; s egy olyan mozzanat, 
amelyre nemigen szoktak figyelni: ő maga találja meg a szöveget, 
amelyhez magyarázatot fog fűzni. Az álomfejtő Dániel, aki persze 
Istentől kapta a többi tudósénál különb tudást, voltaképpen szövegma- 
gyarázó. Ihletett tudós, akinek mondanivalója volt a király — a jelen — 
számára, s ezt a mondanivalót mint szövegértelmezést adta elő. 

Dániel, az álomfejtő; Dániel, az értelmező — de vajon mondhatjuk-e 
azt is, hogy Dániel, a kommentátor? Sokak száján már bizonyára kész 
a határozott "nem", elvégre a szavak más-más fogalmi körből származ- 
nak. A kommentár őse - a latin szóhasználat szerint — közönséges 
gyakorlati feljegyzés, csak úgy önmagában. Az álomfejtés, akár a sok- 
fajta előjel értelmezése, mint mondtam, dekódolás; hogy miféle, még 
látni fogjuk. Ne siessünk azzal a "nem"-mel. 

Mit tesz Dániel, amikor a király elé áll? Mindjárt a legelején kijelenti, 
hogy a titkot nem ő találta ki, hanem az egek Istene tudatta vele. A 
gyanútlan olvasó arra gondol, hogy lám, Dániel istenfélő és szerény 
ember. Az Istenre való hivatkozás valódi szerepe azonban más: a legi- 
timáció. Jelzi, hogy atudós nem a maga ilyen-olyan vélekedését mondja, 
hanem az igazságot, amit Isten reá bízott. Ezek után Dániel először 
elmondja Nebúkadneccar álmát, elejétől végig, majd sorra veszi az 
elemeit, s egyenként megadja megfejtésüket, végül pedig a rész-megfej- 

téseket összegezve megfogalmazza az álom jövendőmondó tartalmát. 
Dániel éppen úgy járt el, mint a babilóni jövendőmondók, évszázadok, 
több mint egy évezred óta. Egy volt közülük magais, nyilván ugyanúgy 
képzett és járatos a hagyományban, a jövendőmondó tudományban, 
mint a többiek. Az álomfejtésnek az ékírásos irodalomban gazdag múlt- 
ja volt. Az epikus irodalomból ismert álomfejtés leírások többnyire azt 
a szerkezetet mutatják, amit Dániel jelentése is. A jelenet során mindig 
elmondásra kerül maga az álom, ezt követi a szegmentálás, az össze- 
függő álom felbontása apró mozzanatokra, elemekre, majd a megfejtés, 
e mozzanatok rendjén, a hozzájuk fűzött rövid magyarázó megjegyzé- 
sek formájában, s utoljára az összegzés, vagyis maga a jövendőmondás. 
Az álom és a jelen között a kapcsolatot a magyarázó megjegyzések 
teremtik meg, az álom mozzanatainak aktuális vonatkozásait a magya- 
rázat teszi nyilvánvalóvá. Ugyanakkor a jövendőmondás, a megjegyzé- 
sek összegzése nagyjából az álom eredeti rendjét követi, a cselekmény 
menetét stb. Ennyiből is láthatjuk, hogy az álom tudósának valódi 
szellemi tevékenysége voltaképpen az adott szöveg - az álom - szeg- 
mentálása és a szegmentumok - az egyes mozzanatok — magyarázata, 
azaz megfejtése: a jelenhez kapcsolódásának feltárása. Dániel tehát azt 
tette, amire jó babilóni iskolázottsága felkészítette, amit — lévén maga is 
a Tud. Akadémia tagja — rangja és helyzete megkívánt. És különbnek 
bizonyult, mint Bábel többi bölcse; hogyan is ne, hisz a történetnek ő a 
hőse. 

Dániel álomfejtése, aszegmentálás és a magyarázat művelete, amint 
az egész babilóni álomfejtő irodalom is, mind a formát tekintve, mind 
a lényeget: kommentár. Magyarázat a jövőt — kódolt formában - előre 
jelző jelekhez. 

Azi. e. 1. évezredben az ékírásos írásbeliségben gazdag kommentár- 
irodalom volt használatban. A kommentárok táptalaja és természetes 
közege nyilván az iskola volt, s a szövegek iskolai példányain egy-egy 
szó mellé írt megjegyzések sejtetik, hogy a szóbeli magyarázat—nyilván 
sűrűbb és gazdagabb, mint az alkalmi glósszák — kezdettől fogva kísérte 
a szövegtanulmányokat. Évezredes hagyomány során lassan kicsiszo- 
lódtak a kommentárok főbb típusai, ahogyan már az i. e. 1. évezredi 
emlékekből ismerjük őket. Az elemi forma nyilván a szómagyarázat 
volt, a lexikális nehézségek áthidalása. Ilyenfajta nehézség jobbára régi 
szövegek esetében merül fel, s esetleg, bár ritkábban, más nyelvi réteg- 
hez tartozó — például, választékos - szavaknál. A szómagyarázat, akká- 
dul szátu, a.m. "kivonat", a magyarázni kívánt archaikus vagy különle- 
ges szóhoz köznyelvi szinonimákat ad meg, mindig egy — csakis egy — 
szóhoz. Egy másik típusa akommentároknak nem egy-egy szót magya- 
ráz, hanem kifejezéseket, néhány szóból álló szövegegységeket. Neve: 
mukallimtu, "megmutatás", magyarázat. Itt a kommentár is mondat 
jellegű. Gyakran két magyarázatot is adnak, olykor többet is, a második 

— és esetleg további — magyarázatokat a "más" szó vezeti be. Nemcsak 
kifejezéseket: szükség esetén neveket, például, mitológiai neveket is 
magyaráznak. Esetenként más szavak is felbukkannak kommentár je- 
lentésben, mondjuk, a masaltu, ari talán "kérdezés", "vizsgálat" lehet. 
Maga a "magyarázni" szó sem ismeretlen, kullumu vagy sutábulu, amaz 
inkább "megmagyarázni", emez pedig "megvitatni". S van egy további 
szakkifejezésünk, amely még mélyebbre enged bepillantani a bábeli 
szövegtudomány műhelyének félhomályába. A máj-jóslatok értelmezé- 
sével foglalkozó klasszikus omen-sorozat egyik szakaszát egy kataló- 
gus ekképpen minősíti: multábiltu. Szótárainkban nincs rá kielégítő 
magyarázat. Az adott szakasz, tizenhét tábla, vagyis meglehetősen 
terjedelmes szöveg, a máj-omenek értelmezéséhez mintegy metodoló- 
giát nyújt. Az omen-szövegeket elemeikre bontja, s ezekhez az elemek- 
hez rendel meghatározott értelmezést, majd idézetek elemzésével mu- 
tatja be az elvont szabályok alkalmazását. Az imént idézett műfaji 
szakszó talán annyit jelent, hogy "elemzés". 

Jellegzetes vonása a klasszikus babilóni kommentároknak, hogy nem 
a magyarázni kívánt szó mellé vagy a szövegrész fölé, a sorok közé stb. 
írt megjegyzések (mint a glóssza vagy az interlineáris magyarázat), 
hanem külön művek, külön táblán vagy táblákon; s ennek megfelelően, 
mint az alapszövegeket is, másolták és tanulmányozták őket, külön 
szöveghagyományuk volt. 

Milyen szövegeket magyaráztak a babilóni kommentárok? Vankom- 
mentárja szójegyzékeknek és van gyógyászati szövegeknek, istennevek 
gyűjteményének és költői műveknek. A kommentált szövegekben csak 
annyi a közös, hogy mind régi, ezért kell magyarázni, és mind része az 
irodalmi hagyomány folyamának, eleven örökség - éppen ezért szorul 
most itt vagy ott magyarázatra. 

A kommentár mint műfaj maga is életre hív irodalmi műveket. Az 
effajta szövegek, kommentárnak álcázott eredeti alkotások közül én 
magam a leginkább érdekesnek Nabú-zugup-kéna egyik munkáját tar- 
tom, amely munkában a kalhui tudós írnok a világmindenség méretei- 
ről és berendezéséről fejti ki, akommentárok formáját és stílusát követ- 
ve, elgondolásait. Nabú-zugup-kénáról már írtam, más összefüggés- 
ben, többször is, most csak azért hivatkozom rá, hogy egy valóban nagy 
névhez fűzhessem, amit a babilóni kommentárokról még mondani 
akarok. A fentebb adott áttekintés esetleg azt a gyanút keltheti, hogy az 
ékírásos kommentárok, szómagyarázataikkal, közelebbről nézve egy 
múlt századi auctor-kiadás lapos lábjegyzeteire hasonlítanak. Nos, ha 
a szómagyarázat lapos és unalmas, valóban. Bár én az egyszerű iskolás 
magyarázatokat se tekintem értelmetlennek. Ha önmagában véve jók, 
lehetővé teszik a szöveg megértését a maga történetiségében — 
amennyiben ilyesmire a kor egyáltalán igényt tart. A babilóni kommen- 
tárok esetében azonban másról van szó. Ezek nem történeti igényű 

kommentárok; ezek a régi és tekintélyes szöveget egyszerűen érthetővé 
akarják tenni az olvasó számára. Abból magyarázni őket, amit az olvasó 
ismer. Újabb keletű szavakból, élő istenek nevéből. Ezek a kommentá- 
rok, mondhatjuk, a leglényegük szerint aktualizálnak. Igy könnyen 
fölvesznek spekulativ képzettársításokat is. Igaz, areánk maradt szöve- 
gekben nem sok helyen van ilyesmi. Bizonyára több volt a szóbeli 
szövegmagyarázatokban. De hogy az aktualizáló, spekulativ kommen- 
tár mindenképpen az egyik valóságos lehetősége volt a babilóni szöveg- 
tudománynak, azt elégséges módon bizonyítják akár a vallási szertar- 
tások ránk maradt kommentárjai, akár pedig a legkülönb mű e téren, 
Nabú-zugup-kéna szóban forgó, fiktiv kommentár formájában szer- 
kesztett spekulativ kozmográfiája (több mint harminc év gazdag mun- 
kásságából fennmaradt számos táblája közül az utolsó, amelyet dátum- 
hoz köthetünk, i. e. 684). j 

Már jeleztem, hogy az írott kommentár mögött feltétlenül ott kell 
tudnunk mint hátteret a szóbeli magyarázatot. Tágabb értelemben: az 
értelmezés bonyolult folyamatait. Elő-Ázsiában, s ugyanígy a Földkö- 
zi-tenger medencéjének térségében, tehát mindenütt, ahol a mezopotá- 
miai, a zsidó és / vagy a klasszikus kultúra gyökeret vert, a szellemi 
életet a szóbeliség és az írásbeliség viszonya szempontjából leginkább 
talán mint egy ellipszist írhatjuk le, kétközéppontjában a szóbeli, illetve, 
az írásbeli formákkal. Ez az ellipszis-modell egyébként más kultúrákra 
is találó, még napjainkra is; nyilván igényt tarthat egyetemes érvényre. 
A szellemi életben szinkron nézve szóbeliség és írásbeliség mindig 
egymás mellett él, ezernyi szállal kapcsolódva egymáshoz. Hasonló 
képet ad, azt gondolom, az idő menti (diachron) metszet is. A szöveg, 
legyen akár szóbeli, akár írott, csak az egyik — bár igen fontos — eleme a 
szellemi életnek és hagyománynak. Legtöbbször már a reprodukálása 
is értelmezés, megtanulása vagy lemásolása. Még inkább az a befoga- 
dása: a megértés és az értékelő felhasználás. Minden szöveget, még a 
szóbelit is (gondoljunk csak egy beszédre vagy egy színházi előadásra), 
természetes módon vesz körül az értelmezések sokféle módja. Ez az 
értelmezés lehet pusztán mentális; bizonyos körülmények között min- 
denképpen írásbeli; alapjában véve azonbari mégis jobbára szóbeli kell 
hogy legyen, már a dolog természete szerint is. De ha a szöveg, akármi 
módon, nemzedékről nemzedékre hagyományozódik, továbbélésével 
párhuzamosan rendszerint kialakul az értelmezésnek is valamifajta 
élőszóbeli hagyománya. Könnyű volna példákra hivatkoznom a mo- 
dern irodalmakból, akár tartós érvényű vagy csupán kiirthatatlanul 
öröklődő értékítéletekre, akár az irodalmi irányzatok kánonjaira, akár 
pedig a tudományos iskolák értelmezési hagyományaira, de éppen 
részletmagyarázatokra is. A régiséget, érthetően, kevésbé ismerjük 
vagy kevésbétudjuk dokumentálni, dea lényegetilletően aligha lehetett 
más. Mezopotámiában megfigyelhetjük, hogy a hagyomány áramlata 

szüntelen változásban van, ezt vagy azt a szöveget félreveti, másokat 
fölvesz: az irodalmi hagyomány élete nem más, mint folyamatos (per- 
manens) kanonizáció. Minden változása mögött, nem kétséges, értelme- 
zési tevékenység áll. ; 

S most már sokkal szűkebben, a kommentárokról. Akik a szövegek- 
kel egyáltalán foglalkoztak, értelmezéseiket vagy magyarázataikat 
rendszerint élőszóban fogalmazták meg. De a magyarázatnak is kiala- 
kult a hagyománya. Ismerjük az egykori szakkifejezést: sa pí ummáné, 
"a tudósok szája szerint", egyszerűbben: tudós hagyomány alapján. A 
kifejezést, paradox módon, írásos emlékek: a babilóni kommentárok 
örökítették meg; némely megjegyzést ezzel a formulával vezetnek be. 
Nyilván a szóbeli kommentár is továbbhagyományozódott, standardi- 
zálódott, hogy majd egy része írásos formát kapjon. A folyamatos 
kanonizáció, amely a hagyományt alakítja, aztán magával sodorta a 
magyarázatokat és az értelmezést is, legalább részben, de ide értve a 
legszimplább szómagyarázatokat is. Kialakult akommentár mint mű- 
faj, egyre duzzadt akommentárok hagyománya, s idővel a kommentár 
szinte ugyanarra a tekintélyre tett szert, mint maga a szöveg, melynek 
a megértését kellett segítenie. 

Az itt vázolt folyamat jó morfológiai párhuzamul szolgálhat a zsidó 
hagyomány szerkezetének alakulásához, még ha a babilóni és a zsidó 
kommentárokban eltérő minőségeket látunk is. A zsidó hagyomány, 
ahogyan a Második Templom kora óta dokumentáltan ismerjük, két 
ágon élt; ezek: az írott tan (torá se-bi-ktáv) és a szóbeli tan (torá se-be-al 
Pe). Érvényüket és jelentőségüket illetően koronként tudós és vallási 
szenvedélyek csaptak össze. Tény azonban, hogy a normativ judaizmus 
sohasem tette magáévá a sola Scriptura elvét. Maguknak a vitáknak a 
tényeis jelzi különben, hogy milyen erős volt a hagyomány szóbeli ága. 
Ismeretes, hogy a római (illetve, ami a babilóniai zsidóságot illeti, 
Szászánida) korban írásba foglalták a szóbeli hagyomány egy részét, és 
az írott tan értelmezése körüli szóbeli viták anyagát szintúgy. A rabbi- 
nikus irodalom, a Misnát magyarázó Gemára és a Biblia szövegéhez 
kapcsolódó különféle midrások, a lehető legközvetlenebb formában 
őrzik, az írott szövegben is, az élőszóbeli értelmezés és akommentálás 
minden jellegzetességét. Majd a kommentároknak is támadtak kom- 
mentárjai, először élőszóban, azután írásban, és így tovább. A szöveget, 
a kommentárt is, mindig követte újabb kommentár. A magyarázatok 
rendre kanonikus rangra emelkedtek maguk is. : 

Egy assziriológusnak gyönyörűség és tanulság olvasni — bár a ma- 
gamfajta kis adagokban tudja csupán — a rabbinikus szövegeket: amit 
ékírásos tábláink nem rögzítettek, bennük kapjuk meg, ha néhány 
évszázadnyi távolból is, a babilóni tudósók vitáinak forgatókönyvét 
vagy vázlatát. És az ellenkező irányba nézve: ha az ékírásos kommen- 
tárokról mindent összevéve is úgyszólván csak véletlenszerűen ránk 

maradt írott forrásanyag mögé odaképzeljük, mint kell, a babilóni 
szellemi élet, s ezen belül a tudományok más téren — közvetve bár, de — 
jólismert gazdag szóbeliségét, nem hathat vakmerőnek a föltevés, hogy 
a babilóni szövegtudomány jelentette legalább részben a szellemi ala- 
pokat a zsidó akadémiák tevékenységéhez a hagyományos szövegek 
kezelése terén. Hasonlóan ahhoz, amit, mondjuk, a középkori latin 
kancelláriai gyakorlat jelentett a nemzeti írásbeliségek kibontakozása 
számára Európában. 

Az assziriológusok már csak a zsidó - bibliai és későbbi hagyomány 
iránti különös érdeklődésüknél fogva is valamelyest mindig figyelni 
próbáltak a rabbinikus irodalomban fel-felbukkanó babilóni elemekre. 
Lehet találni ilyeneket, akárhová nyúlunk, találtak is. Hogy a szó szű- 
kebb értelmében vett szövegmagyarázat eljárásai, a szöveg rejtett értel- 
mének dekódolási technikája (akkádul:arú, "számítás") köréből vegyek 
példát: a rabbinikus irodalomban a Biblia exegéziséhez kidolgozott 
technikák vagy formalizált eljárások (middot) közül nem egy, olyanok, 
mint a gematrija, a hiluf otijot vagy a notarigon, sejthetően Bábel vizei 
mellett gyökereztek. A többi bizonyítható vagy majdnem bizonyos 
átvétel mellett számolnunk kell a hatás és a közvetlen párhuzamok 
eseteivel is. De hát nem lett volna képtelenség, ha Dániel, aki — ugye — 
Bábel királyának udvarában volt a legkiválóbb tudós, ne tanulta volna 
meg éppen a babilóni tudomány módszereit? Ha a király álmát az egek 
Istene tudatta is vele, ahogyan a megfejtést előadta, kifogástalan volt 
akkádul is — ha ugyan az i. e. 6. században a világ minden tájáról 
Babilónban összegyűjtött tudósok nem arámiul beszéltek legalább egy- 
más között. Vagy elképzelhetjük-e, hogy a perzsa kori és hellénisztikus 
Babilónia, ahol a hagyományos tudomány még jó ideig ereje teljében 
volt, ne hagyott volna örökséget a Bávli rabbijaira? De azért mégsem az 
ilyesmi a lényeg. A babilóni tudományosság elemeinek továbbélése 
vagy hatása, mondom, magától értetődő volt, még ha a részleteket 
feltárni jószerivel majd ezután fogjuk is. A lényeget azonban, azt hi- 
szem, csak ennél jóval általánosabban foghatjuk meg. Egy jelenségben, 
amelynek méltó elnevezése leginkább talán ez lehetne: a kommentár 
mint szellemi magatartás. 

A szövegkommentárok különböző fajtái, azon a —tipológiailag látha- 
tóan még csak elemi — szinten, amelyen Babilónból ismerjük őket, 
sokfelé kialakultak, érthetően, az irodalmi írásbeliség hagyományozása 
mentén. Hasonló — de persze, technikailag sokkal bonyolultabb, és 
filozófiáját nézve is inkább explicit — filológia bontakozott ki a görög- 
római kultúrában; mindmáig ez a szolid alapja a filológiai tudo- 
mányoknak. A klasszikus szövegtudomány fejlődésében az alexandriai 
kor után határozottan kirajzolódik előttünk a görög, és főként a latin, 
változat, lényegében a nyugat-európai filológia a középkor folyamán. 
Ismerjük, ha nem is elég részletesen, még a viszonyát is, legalább az 

írásmagyarázat vonatkozásában, a zsidó hagyományhoz, és viszont. De 
a nyugat-európai filológiai tudomány mellett ugyancsak kirajzolódik a 
közös ókori örökség továbbélésének többi ága is, az arab és részben a 
zsidó szöveghagyományban. Formák és módszerek, értékrendszer és 
szemlélet az ókori (keleti és antik) örökség e három nagy ágában külön- 
külön, de egymással kölcsönös kapcsolatban fejlődnek. Ezeknek a kap- 
csolatoknak a kutatása is fontos feladat, van mire támaszkodnia, ered- 
ményeket ígér; egyszóval, vannak távlatai. 

Én most mégis egy másik irányba szeretnék nézni — ha csak futó 
pillantással is. 

A hellénisztikus kor után, amikor a babilóni hagyomány szép lassan 
elapad, a zsidó kultúrában egyre tágabb teret hódít meg magának - tölt 
be - a kommentár-irodalom. Fokozatosan kifejlődik a régi szöveghez 
való viszonynak egy sajátos zsidó típusa. Elemei, igaz, megvoltak már 
korábbanis, kezdve a Bibliától. Van hasonló más kultúrákban is, példá- 
ul, Indiában. A szellemi életmintázatában mindenbizonnyalegyetemes 
képződmény. Ebben a végletes formában azonban, úgy látszik, mégis- 
csak a zsidó - s így persze, az antik-zsidó-keresztény-nyugat-európai 
-— kultúra sajátossága. 

A holt-tengeri zsidó szekta irodalmában a szent szöveg és a jelen 
között a kommentár feszített ki hidat. Az illető szó, héberül peser, 
ugyanaz, mint amelyet Dániel használ. De használatos volt már Mezo- 
potámiában is, szakszó a jövendőmondó szövegek értelmezésének iro- 
dalmában: pisru, "oldás", "megoldás", "megfejtés". Oumránban a peser 
magyarázat vagy kommentár: a Biblia meghatározott szövegrészeiből 
magyarázza a jelent. Nyelvemen van a kifejezés, amelynek egyébként 
majd csak jó másfél évezreddel később lesz teljes jogosultsága: a Biblia 
mint oraculum. De inkább mintha a babilóni mukallimtu vagy multábiltu 
szövegeket olvasnánk, azzal, hogy itt, nyilván mert már az íróanyag 
kényelme is megengedi, valóban nagylélegzetű szövegeket kapunk, és 
valóban nagy dolgokról van szó. Ország, nép, a közösség dolgáról, mint 
a babilóni csillagtudományban, mely klasszikus korában csak a király 
sorsát fürkészhette, az egyes emberét nem. A peser, mint az ékírásos 
kommentárok, mindig önálló irodalmi mű. Szöveg: idézetekből és ma- 
gyarázatokból. Utóbbi rendszerint valamivel terjedelmesebb benne, 
mint az alapjául szolgáló idézet. A gondolatmenetet is a magyarázat 
tartja fenn. Az idézetek a Bibliából valók, hol egy könyvből, mondaton- 
ként vagy még rövidebb egységekben, hol pedig többfelől összeválo- 
gatva. De a peser szövetét nem a forrás-szöveg adja: mindig valami 
jelenre vonatkozó mondanivaló, ez szabja meg az idézetek kiválasztá- 
sát, és a magyarázó megjegyzések tartalmát is. A szent szöveg a peser 
által szól a jelenhez. 

A zsidó hagyományban valamelyest járatosak máris tudják, amint- 
hogy a hivatott kutatók nyomban a tekercsek fölfedezése után észrevet- 

ték: a gumráni peser voltaképpen a rabbinikus irodalom előfutára. Korai 
midrás, korai gemára. 

Mert tényleg erről van szó: a rabbinikus irodalom őskezdeteiről. 
Csíráról, amelyből kisarjadt a késő-ókori és nagyobbrészt a középkori 
zsidó irodalom. 

Ez a zsidó irodalom, lényege szerint, a Biblia — torá se-bi-ktáv — 
megvitatása, értelmezése. Értelmezés, egyrészt a filológiai tudomány 
módszereivel, azaz megtárgyalása a szavaknak, mondatoknak, a tárgyi 
ismeretanyagnak, fölfejtése az egymástól távoli szakaszok rejtett utalá- 
sainak. S másrészt, értelmezés a jelen számára. De mondhatjuk így is: a 
jelen értelmezése a bibliai szöveg segítségével. Szöveg és jelen: egymás- 
nak fordított tükrök, ide-oda jár közöttük a fénysugár. Amikor a gya- 
korlat évszázadai már kicsiszolták a magyarázat elveit vagy elméletét, 
és az elvek a terminológiát, a szavak, mondatok, tudnivalók magyará- 
zata: pesat, a mélyebb összefüggések és a kisugárzó tanulság feltárása: 
deras; arámi szavak, kormeghatározó értékkel. 

A letűnt klasszikus ókori keleti kommentárokhoz, vagy a-nagyjából 
egykorú - latinokhoz közelebb áll a pesat. Ez a szó egyszersmind stílust 
is jelöl, amely stílus többnyire száraz és szűkszavú, de később Rasi 
kommentárjaiban tömörsége mellett is sokrétegű, hajlékony. A deras- 
ból pedig végtére szinte párhuzamos vagy duplikáló, megháromszo- 
rozó stb. irodalom sarjadt ki a Biblia mellett, új meg új elmondások, 
változatok. Talán ezzel a típusú kommentárral mutatja a legtöbb 
rokonságot az ókori keresztény és a középkori irodalom Biblia-ma- 
gyarázata. 4 

A zsidó kommentár legfőbb jellemzője, hogy nem akar autoritativ 
lenni. Megvitatás; miként élőszóban, még az írott szövegben is. Közöl 
minden véleményt, ami a szöveghelyhez vagy a tárgyhoz kapcsolódik, 
s hivatkozik a forrásra, az illető mester nevére, de bármi döntés vagy 
normativ állásfoglalás nélkül. Mintegy sugallja, hogy egy adott kérdés- 
ben többféle megítélés lehetséges, hogy az Irás nem törvény vagy 
parancs, hanem mérték, amelyet alkalmazhatsz, hogy az új meg új, más 
és más élethelyzetekben, de akár a doktrinában is: te magad dönts. 
Sugallja, hogy sokféle vélemény van, de dönteni neked magadnak kell, 
nem úgy bújhatsz el mások szava mögé, tiéd a felelősség. A Tóra tanít, 
a mesterek véleménye és tanácsa esetleg segít, de megérteni, határozni, 
cselekedni neked magadnak kell. Már a Semá szavaiba foglalt parancs 
is ezért van. 

A zsidó kultúrában a kommentár nem egyéb, mint a mindig új 
élethelyzetek és mindig új gondolatok magyarázata a Biblia által kijelölt 
keretekben. Az új visszavezetése a hagyományra. Illetve, s ezért mond- 
tam az imént a tükröt: kifejtése a hagyományból. A Biblia, ti. a Biblia 
szövege — szavai és történetei — viszonyítási alap, mely a kiindulás lehet 
bármi újhoz. Nem véletlen, hogy Spinoza Tractatus-ában még a racio- 

nális vagy racionalizáló kritikai elme is elindulhatott a Bibliából; nota 
bene, a legszabályosabb pesat nyomvonalán. 

De hadd beszéljek a kommentár-magatartásról még általánosabb 
formában, ha csak vázlatosan is. 

Abból a szempontból nézve, hogy vajon egy eleve adott, tehát prae- 
existens szöveg játszik-e benne valami szerepet, s ha igen, milyent, a 
szellemi alkotásnak három nagy alaptípusát szeretném megkülönböz- 
tetni. 

Első típusnak veszem a költői alkotást, a szó legtágabb értelmében. 
Ez maga teremti meg önnön világát: autonom szöveg; nincs — elvben 
nem lehet — vonatkozásban más szövegekkel. Ha idéz, csak utaláskép- 
pen a külső világra; amely világ, persze, esetleg ugyancsak éppen 
szöveg. S ha más szövegmintát követ vagy utánoz, nem eredeti többé, 
nem alkotás. Thomas S. Eliot jut az ember eszébe, a más kultúrákban 
nevelkedettek számára olykor felismerhetetlen alluzióival, egy szinte 
végletesen eredeti költő. Vagy itt van Esterházy Péter. Bevezetés a szép- 
irodalomba című könyvében (1986) hat nagy oldalon, pp. 719-724, sorolja 
fel, kiktől vette rejtett idézeteit, csak a neveket sűrű sorokban. S mond- 
hatja a könyvre bárki, hogy nem autonom? - 

A második típus lehet az irányzat. Filozófiai művek sorolhatók ide, 
s jóformán a gondolati vagy értekező irodalom egésze, a tudomány, 
még szépirodalom is — a Tendenzschrift szeret álruhát - például, költői 
formát - ölteni magára. Itt a mű szellemi anyaga kívülről származik, a 
szerző tudatosan és programszerűen kapcsolódik külső forráshoz vagy 
tanhoz. Méltatja, megvitatja, más tárgyra alkalmazza, továbbfejleszti 
vagy éppenséggel elveti: a különben önálló mű lényege szerint a min- 
tául vett szöveg vagy gondolati rendszer koordinátáiban helyezkedik 
el. Madártávlatból már inkább csak az irányzat látszik. A maguk korá- 
ban tudományos műveknek jó sorsa nem egyszer, hogy évtizedek vagy 
évszázadok múltán kiszakadnak a hagyományból vagy irányzatból, 
melyhezeredetileg tartoztak. Olvassuk őket, pedig adataik, módszerük, 
következtetéseik fölött eljárt az idő. Céhbeli tudományos kutatást ala- 
pozni nem lehet rájuk; csak egyszerűen tanulunk belőlük, épülünk 
általuk. Egyfajta szépirodalommá váltak; a mellékes értékek, a kivitele- 
zés kvalitása fölébe kerekedtek az irányzatnak: guasi-költői alkotások. 
Példakéntbárkiértekező klasszikusra hivatkozhatnék, történetesen Ed- 
ward Gibbon jut az eszembe. 

A harmadik típust néhány nagy — mondjuk így, további magyaráza- 
tok nélkül: világszerű— irodalmi mű, esetlegcorpus—önálló szövegekből 
szerveződött nagyobb egység - jelenti; s közelebbről, az utóéletük, 
hatásuk. Vannak szövegek, amelyek elég gazdagok ahhoz, hogy az 
élethelyzeteknek szinte a végtelen változatosságát kínálják, mintegy 
tipológiai mintaként hogy az antik esztétika és az ókeresztény biblia- 
magyarázatszakkifejezését vegyük kölcsön. Mindenrelehet találni ben- 

nük "textus"-t, minden élethelyzethez van bennük magyarázó erejű 
archetípus. Ilyen szöveg Homérosz, ilyen Dante. A nemzeti (de akár a 
réteg-) kultúrákban — mondjuk - Puskin vagy Tolsztoj, de akár talán 
még Balzac is, az Emberi színjáték, s ilyen, szűkebben, Goethe, esetleg a 
Hamlet. Habár még szaporíthatnánk a példákat, mindannyian tudjuk, 
hogy a felsorolás gyorsan átmetszené a határvonalát annak, ami még 
nem vitatható. De legyen vulgárisabb példánk is: ilyen volt Cervantes 
hőse számára a sok lovagregény; a félmúltban, bizonyos élmény-kör- 
cikkekre, horribile dictu, Rejtő Jenő ponyvája; s hogy a példák ne értékel- 
jenek, hanem pusztán leírjanak vagy szemléltessenek, álljon itt még a 
Micimackó is. 

Témánk, a kommentár-magatartás szempontjából a most vázolt má- 
sodik és harmadik típus az érdekes. Arról, amit irányzatnak neveztem, 
most csak egyetlen megjegyzést. Izgalmas kérdés, még aktuális is, hogy 
magyarázhatók-e új élethelyzetek, új filozófiai vagy morális problémák, 
új társadalmi fejlemények a filozófia klasszikusainak szövegéből. Már- 
mint hogy adnak-e idézetek magyarázatot? Lehet-e program gyanánt 
kezelni ezeket az idézeteket? A típusok fenti körülhatárolásából követ- 
kezik, hogy erre a kérdésre a feleletem: nem. Egy filozófiai vagy köz- 
gazdasági elmélet csak mint rendszer, a maga egészében vetíthető rá a 
későbbi állapotokra, szellemi vagy életbeli problémákra. A klasszikus 
rendszer szellemében, meglehet: igen; de csak új magyarázatok, nem 
pedig a klasszikusok ilyen vagy olyan mondata, mertidézetetmindenre 
tudunk találni, s mindennek az ellenkezőjéreis. Az elfogulatlan elemzés 
helyéna kiragadott klasszikus idézet pontosan annyitér, mintegy találó 
közmondás vagy verssor: jól hangzik. De veszedelmes, mert a valódi 
magyarázat látszatát kelti, holott nem az. 

A harmadik típus a - jobb szó híján így mondtam - világszerűen 
gazdag és változatos irodalmi művek kis csoportja, behatóbb elemzést 
kívánna, de erre sem jut több, mint egy-két szó. Az e csoporthoz 
soroltam szövegeket viszonylag nagy terjedelem jellemez, gazdag és 
változatos anyag, de mindenekelőtt minőség. Más szempontból pedig 
lényeges, hogy mindig egy - szerves vagy laza - hagyomány vallja a 
magáénak őket. Mértékadó szöveg mind, charter és referencia. Alapszö- 
veg. Szervezze bármi a hagyományt, az egyik végleten — és gyakorta — 
a vallás, a másikon, mondjuk, világi intellektuális műveltség, de akár 
politikai mozgalom is: mindenképpen szövegre támaszkodik, s ha nem 
volt már eleve ilyen szövegnek a birtokában, előbb-utóbb kiválasztja 
vagy megteremti magának. Bár talán nem mondhatjuk, hogy a külön- 
böző hagyományok szövegei incompatibilisek egymással, mert hiszen, 
például, a műveltség könnyen átpillant a hagyomány partjain túlra is: 
annyi azért nagy általánosságban mégiscsak áll, hogy e szövegek közül 
minden hagyomány csak egyvalamelyiket fogadja el. Hyen körülmé- 
nyek között az alapszövegek mindegyike szorosan kötődik meghatáro- 

zott társadalmi csoportokhoz, sokkal szorosabban, mint ahogyan ez 
akár a költői alkotás, akár az irányzat esetében egyáltalán elképzelhető 
volna. i 

Nemlehet kétség az iránt, hogy ide, ebbe a csoportba tartozik a Biblia 
is. A Tenak vagy (héber, "ószövetségi") Biblia a zsidó hagyományban, a 
két Testamentum a kereszténységben. Jóllehet nem a Biblia az egyetlen 
alapszöveg a nyugati világban, az antik-zsidó-keresztény kultúra tör- 
ténete folyamán, a jelentősége, mindent figyelembe véve, mégis na- 
gyobb volt, mint bármi más szövegé, és ma is az. Hogy hozzá hasonlót 
találjunk, más kultúrákat kell fölkeresnünk, az iszlám országait, Indiát 
vagy - esetleg -— Kínát. 

A héber Biblia a zsidóhagyományban két és félévezrede szent könyv. 
A szöveg szent jellege az én értelmezésemben éppen hagyomány kér- 
dése. Az a szöveg minősül szentnek, amely egy írott és szóbeli hagyo- 
mányban a folyamatos kanonizáció során tartósan a középpontban áll. 

A mértékadó, nagy szövegek, a szent könyvek, mint a Biblia, a Korán 
vagy a Védák, de a többi is, Homérosztól Dantéig, csak akkor tölthetik 
be a charter szerepét a hagyományt elfogadó és fenntartó csoport szá- 
mára, ha a referenciáik egyértelműek. A szöveg adott és megbonthatat- 
lan, s hogy az élethelyzeteket magyarázza, magyarázni kell a jelen 
számára. A szöveg hagyományához rendszerint csatlakozik a magya- 
rázat hagyománya. Fontos a Védák, s nyomukban a bráhmanák, majd 
upanisadok története, fontosak a Korán-kommentárok (tafszír), s fontos 
Boccaccio is mint Dante kommentátora. De a leginkább jellegzetes 
magyarázat-irodalmat mégiscsak a zsidó hagyomány mutatja fel. A 
magyarázat: szóbeli tan, szerves része a hagyománynak. Maimonides 
így kezdte a Tóra "megismétlésé"-t (1180): Mózes a Szináj-hegyen 
minden parancsolatot a magyarázatával (perus) együtt kapott. Ez a 
magyarázó irodalom valóságos kommentár-láncolat, akommentárhoz 
újabb kommentár készül, majd ehhez is, emehhez úgyszintén. A folya- 
matos kanonizáció kiterjedt akommentárokra is. Elég, ha látjuk a Tóra, 
illetve, a Misna, majd a Gemára, majd Rasi, majd Rambam - az imént 
említett Maimonides — tekintélyének történeti változásait. És jönni fog 
az ideje annak is, hogy hasonlóképpen mértékadónak számítson valaki 
az újabb kor vagy napjaink magyarázói közül. 

Egyik fontos tanulmányában, mely a zsidó szövegmagyarázat szel- 
lemételemzi, GershomScholem egy múlt század eleji haszid bölcselőtől 
idéz. Míg a bölcsek tanulmányozzák, a Tóra nem teljes, csupán egyik 
fele az egésznek, de a tanulmányaik teljessé teszik. Mert a Tórát minden 
nemzedék a maga szükségletei szerint értelmezi, és Isten minden nem- 
zedékben éles szemet ad a bölcseknek, hogy a Tórában felismerjék, 
amire koruknak szüksége van. Scholem általános következtetése így 
szól: a zsidó hagyomány nem gondolati rendszereket dolgoz ki, hanem 
kommentárokat ír. Az igazságot szöveg alapján kell kifejteni, s a szö- 

vegben eleve benne van. Nehéz volna ennél találóbban jellemezni a 
zsidó gondolkodást és hagyományos tudományt. A zsidó kommentár, 
ha minden tartalmi mozzanatától eltekintünk, voltaképpen az emberi 
kultúra egyik lehetőségének kiteljesedése: végletes megvalósulása. 
Kommentár mint szellemi magatartás, próbáltam mondari. Mint ilyen, 
talán a legfőbb hozzájárulása a zsidó HAGYOMÁNYNAK az egyetemes 
emberihez. 

A kommentár e hagyománya, ha történeti fejlődésében nézzük, az 
ékírásos kezdetektől és Dániel akadémikus álomfejtésétől a zsidó szö- 
vegmagyarázatig, példás jellege folytán az egyetemes felé mutat való- 
ban. A modern szövegmegértés filozófiájának (herméneutika) egyik jele- 
se írja: "A szövegek megértése és értelmezése nemcsak a tudomány 
ügye, hanem nyilvánvalóan hozzátartozik az egész emberi világtapasz- 
talathoz. (...) Amikor a hagyományt megértjük, nemcsak szövegeket 
értünk meg, hanem belátásokra teszünk szert, és igazságokat ismerünk 
meg" (H.-G. Gadamer, Igazság és módszer, Budapest: Gondolat, 1984, p. 
21, Bonyhai Gábor ford.). 

A tanulmány, amit a talmud szó is jelent, végső soron helyzettudat; 
önmagunk megértése. A helyzettudat talán csak reflexmozdulat: körül- 
pillantás. De lehet ennél több -— és különb is. Lehet intellektuális, azaz 
kritikai reflexió. Az én, a régi szöveg és a világ: ez mégiscsak háromszö- 
gelési pont, már. A régi szöveg éppen azt nyithatja fel, ami különben 
biztosan hiányoznék a helyzettudatból: a múlt dimenzióját. Egy közis- 
mert ének mindannyiunk elé programul tűzte ki: "...a múltat végképp 
eltörölni." Regényben a múlt — 1984-ben - tetszés szerint átírható (és a 
gúnyos prófécia, sajnos, beteljesült). Pátosz nélkül akarom mondani: 
mindezzel csak - de mondjam óvatosabban: leginkább — a kommentár 
magatartás tud szembeszegülni; ismét Gadamer szavával: "s történeti 
hagyománnyal szabadon kommunikáló tudat." Értője a régi szövegek- 
nek, akár a zsidó hagyományban, akár kívüle: aki otthonosan mozog a 
múlt dimenziójában. Akit foglalkoztat, hogy mit mondtak magukról a 
régiek, mert ezt tudva, tisztábban fogja látni a saját helyzetét—önmagát. 

SZOLGÁLÓ TUDOMÁNY 





HAHNISTVÁN EGYIK KÖNYVE ÜRÜGYÉN 


HahnlIstván e tanulmánykötete! a szerző második nagyobb munkája a 
vallástörténeti ismeretterjesztés irodalmában." Míg az előző könyve az 
összefoglalás igényével készült: a vallások történeti fejlődését vázolta, 
a kezdetektől a kora-középkorig, a kezünkben lévő kötet eredetileg 
egymástól független írásokat foglal magába, tehát tanulmány- 
gyűjtemény, a szó szorosabb értelmében. Mégsem valamifajta "Kleine 
Schriften", akár ha tematikai megszorítással is — mondjuk: "zur Religi- 
onsgeschichte des Altertums" , ami az alcím megfelelője volna, s a műfajt 
jelölhetné. Bár talán nem egészen helyénvaló, hogy egy cikkgyűjte- 
ménynél a szerző életében, sőt, pályája csúcsán, azt vizsgáljuk, mi 
maradt ki, munkásságának a kötetcím meghatározta cikkelyét nézve, 
belőle, ezúttal érdemes erre is egy pillantást vetnünk — alkalmasint segít 
agyűjtésjellegétmeghatározni. Eltérően Trencsényi-Waldapfel Imrétől, 
aki Vallástörténeti tanulmányok című könyvében; jóllehet — mint írja — 
"hosszas megfontolás után" (2. kiadás, p. 7), újra közölte néhány korai 
dolgozatát is: H.I. kötete semmit sem tartalmaz azokból a remek, e 
területen bizonyára egész munkássága legjavához tartozó vallástörté- 
neti értekezésekből, amelyekkel pályáját kezdte." Holott már ezek a 
dolgozatok felvillantották H.I. későbbi tudományának szolid értékét: az 
ókori zsidó és görög-latin forrásanyag alapos, bensőséges ismeretét, 
amely ötletességgel, kiváló rendszerező készséggel, kifinomult logiká- 
val párosul; nem képzelhető el vallástörténeti munkásságának repre- 
zentativ gyűjteménye, amelyben ezek a dolgozatok ne kapnának helyet. 
De a kötet nem közöl H.I. azon tanulmányaiból sem, amelyek már az 
ide fölvett cikkekkel egyidejűleg, ezekkel párhuzamosan jelentek meg 
tudományos folyóiratokban, itthon vagy külföldön, magyarul és / vagy 
idegen nyelven, fölkeltvén a szerző iránt a tudós világ érdeklődését, 
majd meghozván az őszinte megbecsülést és általános ismertséget is. 
Még nem egy olyan cikk is hiányzik itt, amely a kötet felölelte időszak- 
ban népszérűsítő jelleggel készült, részben az itt is érintett témákról, 
részben azonban ezek körét kitágítva, s amely eszmevilágában, jellegé- 
ben, okfejtésének módjában pontosan illenék a felvett anyaghoz. Igaz, 
a jelzett cikkek egy része már átlépi a kötet tartalmának kronológiai 
határát. Egyszóval, a Hitvilág és történelem tehát nem H.I. vallástörténeti 
munkásságáról általában kíván képet adni, még csak nem is ennek 

valamelyik korszakáról vagy szintjéről, hanem merőben külsődleges 
szempontból válogatták: a szerzőnek azon vallástörténeti jellegű cikkeit 
közli újra, amelyek a Világosság című folyóiratban jelentek meg, alapí- 
tásától 1975-ig bezárólag. Ez a megállapítás, persze, nem a recenzens 
fölfedezése, hiszen a szerző maga is utal rá a kötet bevezetésében (p. 21), 
még ha nem ilyen egyértelműen is, továbbá kitetszik a cikkek végén az 
eredeti közlést mindenütt lelkiismeretesen feltüntető — de csupán a 
folyóirat év- és füzetszámaira hivatkozó, a kötet- és lapszámot viszont 
mellőző, tehát mindjárt e külsőségben a szakirodalmi szokástól külön- 
böző - utalásokból. Csupán egy cikk nem a Világosságból való itt, az 
"Etnikai és egyetemes vallások" című, a Magyar Filozófiai Szemle hasáb- 
jairól" — de eredetileg ez is egy, a Világosság égisze alatt tartott nemzet- 
közi konferenciára készült, azaz éppúgy a folyóirat köréhez tartozik, 
mint a többi. 

A Világosság érintett évfolyamait" fellapozva, megállapíthatjuk, hogy 
ismertetésektől stb. eltekintve, H.I.-nak szinte minden írása átkerült a 
kötet lapjaira." Az iménti jegyzetben felsoroltak közül tulajdonképpen 
csak a legkorábbiak mellőzése jelent veszteséget. A holt-tengeri teker- 
csekkel foglalkozó cikkek anyaga legalább részben H.I. 1960 körüli 
eredeti vallástörténeti kutatásaihoz kapcsolódott; akkortájt közzétett 
tudományos dolgozatait a nemzetközi kutatás elismeréssel vette tudo- 
másulstartja számon." Igaz, említett első Világosság-cikke annak idején 
két, egyházi állású tudós részéről erős bírálatot kapott, s H.I. is, akit 
bírálói az új folyóirat helyett vettek amolyan "Prügelknabe" számba, 
válaszában keményen - bár mindig tárgyszerűen -— vitázott (lásd a 9. 
jegyzetben említett második cikket), így a holt-tengeri tekercsekkel 
foglalkozó Világosság-cikkei polemikus jellegűek voltak. "Nem térek ki 
az eszmei hátterű ellenvetésekre. Nyilván mindkét folyóirat minden 
olvasója előtt tudott dolog, hogy a Világosság és a Vigilia nem egy és 
ugyanazon ideológia szolgálatában állnak" — írta, ! s ez az állásfoglalás, 
amelyre a vita során kényszerült, nyilván zavarólag ütött volna el a 
későbbi cikkek tárgyszerű értekező hangjától. Mégis, ily módon H.I. 
legsajátabb vallástörténeti kutatási területe, amelyen valóban nemzet- 
közileg is jelentős eredményekre jutott, ti. az időszámításunk kezdete 
körüli századok zsidó eszmetörténete, a szerző vallástörténeti cikkgyűj- 
teményében jóformán nincs képviselve. Az itt mellőzött harmadik cikk, 
"A Jézus-mítosz és a történelem", pár évvel később részben megismét- 
lést nyert "A két Krisztus-mítosz és a történelmi Jézus" című cikkben, 
amely e kötetbe is bekerült (pp. 203-228), így főbb gondolatai jelen 
vannak. A két cikk hangsúlyai azonban nem ugyanoda esnek. Az első 
változat jelentősége abban állt, hogy a korai kereszténység történetére 
vonatkozó újabb marxista irodalomban az elsők között számolt Jézus 
történetiségének lehetőségével, amit, ti. Jézus történetiségét, korábban 
főként az ún. mitologikus iskola nyomán haladó szovjet kutatás taga- 

dott makacsul. A későbbi cikk nagy anyagismerettel és sodró erejű 
érveléssel dolgozza ki a Jézus-képzetekre ható zsidó és hellénisztikus 
mitologikus szkhémák elméletét. A Jézus történetisége mellett szóló 
érvek itt — már a tárgyválasztás rendjén — a háttérbe szorulnak, " s H.I. 
kísérlete, amely eleinte legalábbis a mitologikus és historikus iskolák 
szintézisét ígérte, végeredményben nem ad mást, mint a Jézus-élet- 
rajzok mítosztörténeti hátterének módszeres rekonstruálását. A ké- 
sőbbi cikkben tehát H.I. nem a történetiség elemzését mélyítette el — 
mondjuk - azzal, hogy a kor többi, Jézushoz hasonló prófétájára 
vonatkozó szórványos életrajzi adatokat is megtárgyalta volna, ha- 
nem visszalépett a mitologikus iskola útjára. Ez a cikk mindenkép- 
pen kiérleltebb és higgadtabb, mint előzménye, valamivel kevesebb 
benne a direkt felvilágosító hajlamú, "aufklárista" meggyőzni aka- 
rás, ilyen értelemben kétségkívül jobb - ámde konzervativabb. A 
kötet összeállítása során mellőzött többi Világosság-cikket nem kell 
sajnálnunk. 

H.I. e kötete tehát Világosság-cikkek gyűjteménye; ha a szerző jelentős 
ókortörténeti munkásságát, de akár csupán a vallástörténeti tárgyú 
tudományos dolgozatait nézzükis, csupa parergon, melléktermék, ame- 
lyeket azonban a kötetbe gyűjtés ténye a szétszórtan közölt cikkekhez 
képest jól felmérhető gyakorlati előnyhöz juttatott: formálisan a tudo- 
mányos dolgozatok fölé emelt. Könyv, amelyet egyébként nem a szerző 
"válogatott és szerkesztett", hanem az érdemes B.Gy. -— "lelkes és lelke- 
sítő közreműködését" a szerző külön is megköszöni (p. 21) -, aki e 
cikkek nagyobb részét már a folyóiratban is szerkesztőként gondozta. 

Ha napjaink magyar könyvkiadását nézzük, csak a vallástörténetben 
is, H.I. kötetenemegészen szegényes termésrésze. Trencsényi-Waldap- 
fel Imre már említett tanulmánygyűjteményén kívül, s azóta, élő ma- 
gyarszerzőktől hangsúlyozottan vallástörténeti táágyúkönyv—monog 
ráfia vagy gyűjteményes kötet — több is megjelent. Néhány szaktudo- 
mányi értekezés, például, Kákosy László könyvei; a legrégibb korok 
művészetének vallástörténetével foglalkozó esszék, mint László Gyula 
vagy Zolnay Vilmos munkái; néprajzi vallástörténetek, Bálint Sándor 
és Dömötör Tekla tollából; a cHiedelem? (1975) és a cMítoszs (1978) 
konferenciák előadásai; egy spekulativ régészeti valláselméleti tanul- 
mány (Jóri János); másodlagos néprajzi anyaghalmazok (Láng János); 
másrészt, Gecse Gusztáv, Lukács József és Pais István könyvei, amelyek 
részben szintén. a Világosság anyagából vannak merítve." " Lukács József 
egyik könyvét" HI. feltűnően sok helyütt méltatta, " s ez a recenziót 
egyébként csak ritkán író szerzőnél aligha véletlen. A személyes vagy 
protokolláris indítékok iránt közömbösek maradhatunk. A figyelmes 
olvasó annyit mindenképpen észrevesz, hogy H.I. kötetének cikkei az 
imént néhány szerzőnévvel jelezni próbált magyar vallástörténeti iro- 
dalomban ahhoz a szellemi irányzathoz tartoznak, amely szorosan 

kapcsolódik a Világosság irányzatához. A folyóirat vallástörténeti me- 
zőnyében, nem kétséges, H.I. kötete magasan kiemelkedik. Mint ilyent 
kell fogadnunk, folyóiratunk, az Antik Tanulmányok és a recenzens 
érdeklődése szempontjából. 

Röviden, de szántszándékkal gondolatmenetünk e pontján, beszél- 
nünk kell a könyv külleméről. A szerző ugyan nem felelős érte, a külső 
megjelenés mégis valamelyest minősíti a könyvet, s az olvasó első 
benyomása innen ered. A különben szolid, egyszerű kiállítású kötetben 
az egyetlen kép a borító és a kötéstábla azonos grafikája. Alkalmasint a 
cím "hitvilág" szavát illusztrálja: valami lebegő-kavargó szellemalak, a 
homályból előbukkanó. Grafikai szellemidézés — de nem a vallástörté- 
netből, hanem letűnt évtizedek propagandájából. Csak sajnálni tudjuk, 
hogy nem sikerült más arcot adni a könyvnek. 

A Kossuth Könyvkiadó és a szerkesztő előzékenysége, amellyel a 
sajtó alá rendezés munkájának terhét levették a szerző válláról, H.I.-t 
nem csábította kényelmes beletörődésre. Terjedelmes bevezetést írt a 
kötethez (pp. 7-11), amelyben vázolta általános vallástörténeti elveit, s 
helyenként változtatott magán az újraközölt szövegen is. 

A filológus recenzens érdeklődése, természetszerűleg, mindeneke- 
lőtt a szöveg alakulására irányul. Nos, maga H.I. hangsúlyozza, hogy a 
tanulmányok "lényegében eredeti szövegükben" jelennek meg, s csak 
bizonyos esetekben történtek "kisebb-nagyobb változtatások" (p. 21). 
Az átgépelés és újraszedés során a szöveg tagolása helyenként összeza- 
varodott, s ez itt-ott az áttekinthetőség rovására ment. Az ókori forrá- 
sokra való hivatkozást H.I. számos helyen pótolta vagy pontosabbá 
tette. Ez a kiegészítés nemcsak lelkiismeretességét dicséri, hanem egy- 
szersmind kiemeli tanulmányainak egyik elvitathatatlan erényét: fejte- 
getései rendszerint forrás-közelben mozognak. A szövegbe itt-ott pár 
szó- vagy adatnyi új anyagot is betoldott, kiegészítést vagy magyarázó 
megjegyzést, új jelzőt vagy minősítést. A bibliográfiai hivatkozások 
most több helyütt gazdagabbak és pontosabbak, bár, például, p. 340 
auctor-jegyzéke azt a benyomást kelti, hogy az eredetiben folyamatosan 
szedett felsorolás szerkesztői átalakítása során nem volt egészen vilá- 
gos, mely hivatkozások jelentenek külön tételt, azaz önálló auctor-he- 
lyet. A Trencsényi-Waldapfel Imrére való, s az eredeti közleményekben 
kissé túl sűrű hivatkozásokat H.I. most valamelyest megfitkította, T.- 
W.I. időközben elhúnyt, de még így is ő maradt a legsűrűbben említett 
szerző." A Marx- és Engels-idézeteket most mindenütt a Kossuth 
Könyvkiadó sorozatának (MEM - Karl Marx és Friedrich Engels művei) 
újabb fordítása szerint olvashatjuk. Egy jelentős helyen, Engels sokat 
idézett vallás-definíciójában, " a H.I. eredeti cikkében szereplő szöveg- 
hez képest az idézet, a MEM fordítása szerint, most szinte értelmetlen- 
nek bizonyul. Vas István biztos stílusérzékre valló és még idejekorán 
tett figyelmeztető megjegyzése, a Marx-Engels-fordítások stílusának 

jelentőségét illetően," időközben végzetesen igazolódott — jelezvén, 
többek között, számunkra is, hogy a fordításelmélet sohasem csak a 
filológusok belügye. H.I. helyenként hosszabb-rövidebb kiegészítések- 
kel- mintegy a szövegbe tördelt marginális jegyzetekkel — bővíti eredeti 
szövegét. Az ilyen kiegészítések egy része csupán a korábbi közlésben 
hiányzó adatok vagy idézetek pótlása. 

A kötetbena recenzens két helyen talált érdemi új szövegrészt: betol- 
dást. Mindkettő megérdemel némi figyelmet. "Az ókori vallások és a 
rabszolgaság" című tanulmányához (pp. 23-78) H.I. egy féloldalnyi új 
szöveget írt (p. 24) az ókori Kelet tulajdon- és osztályviszonyairól. Maga 
a tanulmány abbóla jól ismert tételből indul ki, hogy az ókor társadalmi 
szerkezetét, egyfelől, a rabszolgák és más termelő rétegek, s másfelől, 
az uralkodó osztály közötti antagonizmus határozta meg. Ezt a dicho- 
tom modellt H.I. nem vitatja, a terjedelmes tanulmány csupán a vallás 
helyét keresi az így meghatározott társadalmi alap felépítményében. Az 
ókori Keletről szóló új szakasz a részletekben valamelyest finomít a 
dichotomián, de a modell egészét változatlanul fenntartja. Mint ismere- 
tes, az ókori keleti társadalmak rétegződését többen és többféleképpen 
is megpróbálták az ún. rabszolgatartó társadalom vagy termelési mód 
modelljével összhangba hozni. Ezekről a kísérletekről itt, röviden, csak 
annyit, hogy mindegyikük végeredményben történelmi kompromisz- 
szum volt a marxista dogmatizmussal. Nincs jele annak, hogy az ókori 
Keletmindigis számbelileg csekély rabszolgasága érdemleges befolyást 
gyakorolt volna bármelyik vallás fejlődésére. Az általános szolgaság 
elmélete pedig (vö. p. 24) az önmagában is erősen kétséges rabszolga- 
tartó modell mégengedhetetlen felnagyítása. A másik, lényegesebb és 
sokkal terjedelmesebb új szövegrész "Az egyház és az antik örökség" 
című tanulmányhoz (pp. 293-318) kapcsolódik (pp. 312-316). A szakaszt 
H.I. összefoglalásnak tünteti fel. A cikk eredeti alaptétele az volt, hogy 
a görög-római irodalom feledésbe merüléséért vagy elpusztulásáért a 
kereszténységet felelősség — vagy éppen a felelősség — terheli. A tételt 
annak idején egy rövid recenzióban Moravcsik Gyula bírálta." A szerző 
megtartja mind az eredeti gondolatmenetet, mind a fogalmazást. Egy- 
két apró elírást korrigál," érvelését további adatokkal támasztja alá." 
Csakhogy az újonnan írt összefoglalás, bár verbálisan az eredeti cikk 
minden tételét fenntartja, valójában annyit módosít és finomít — tegyük 
hozzá: okkal -, hogy valójábán megsemmisíti, érvényteleníti magának 
a cikknek a gondolatmenetét. E tanulmánynak még a könyvészete is 
teljesen átalakult. 

H.I. tanulmányai grosso modo a Világosság legjobb anyagát jelentik, s 
mindenképpen reprezentativ jellegük van: emlékei, most már bizonyos 
messzeségből - mert hiszen a legutolsó itt közölt cikke is hét-nyolc éve 
íródott —, egy jelenségnek. A szerző, bevezetésében, tanulmányai egy- 
ségét a szemlélet egységében látja (p. 7). A vallási jelenség számára — 

továbbra is a "Bevezetés" szavaival —emberi alkotás, egy adott társada- 
lom vagy társadalmi csoport szellemi terméke, amely az ideológia, a 
társadalmi tudatforma, a felépítmény fogalomkörébe tartozik (p. 8). Ez 
a "Bevezetés" egyébkéntis ritka kényelmet jelent az olvasónak, aki már 
az első oldalak alapján elhelyezheti a kötetet mai szellemi életünk 
színképében. 

A cikkek sorrendje a bennük tárgyalt témák kronológiáját követi. 
Ebben az elrendezésben különösen szembetűnik, hogy túlnyomó több- 
ségük a két nagy ókori tételes vallás, a zsidó és a keresztény, törté- 
netéhez kapcsolódik. Magáról a görög vallásról egyetlen cikk sem szól: 
a kötet élén álló rabszolgaság-tanulmány inkább a politikai eszmék 
története körébe vág, s a két- önmagában értékes — görög valláskritika- 
történeti dolgozat ("A korai görög materializmus valláskritikája", "A 
görög felvilágosodás valláskritikája") pedig, minthogy nem áll mellet- 
tük semmi, ami görög vallástörténetnek volna nevezhető, kissé a leve- 
gőbenlóg-hacsak neméppenaz a szerep jut nekik, hogy az alaphangot 
megüssék. A leginkább még " Az istenek féltékenysége" című cikk (pp. 
269-292) mondható görög vallástörténeti tárgyúnak—ez azonban, azzal, 
hogy a küzdelem motivumát, isten és isten vagy isten és ember vetélke- 
dését, a társadalmi antagonizmus háttere elé állítja, bizarr módon azt a 
hatást kelti, mintha a szerző, valláskritikai értekezésben, nagyobb rea- 
litást tulajdonítana az isteneknek, mint maguk az antikok -— s még ez a 
cikk is, már a kezdet kezdetén, a monotheista vallások egyetlen istenére 
hegyezi ki a gondolatmenetet. A kötet tematikai sajátossága, az alcím 
"ókori vallások" kifejezésének tényleges érdemi leszűkülése a mono- 
theista vallásokra, persze, nem fogyatékosság vagy hiba, hanem éppen 
-— mint mondtuk - sajátosság. Minden témaválasztás jogos, ha a tárgya- 
lás igazolja. Pusztán jelezni szeretnénk e megjegyzésekkel, hogy a kötet 
cikkeinek tárgyát voltaképpen az az igény jelölte ki, amely éppen a 
monotheista vallások egyetlen istenével akar megküzdeni. A tudo- 
mány: e küzdelemnek lesz az eszköze. Nem véletlen, hogy "Az ótesta- 
mentumi monoteizmus születése" című cikk a kötet középpontjába 
került (pp. 121-149). Érdekes írás: finom distinctióinak, amelyekkel 
átmeneti fokozatokat állapít meg politheizmus és monotheizmus kö- 
zött, általános jelentősége van, jóllehet nem hisszük, hogy az ókori 
vallástörténet súlypontját a monotheizmus keletkezésének kérdésköre 
adná - ez csak a keresztény dogmatika felől visszatekintve mutatkoz- 
hatik így. H.I. meggyőzően fejti ki, hogy a zsidó-keresztény monothe- 
izmus történeti képződmény: bizonyítja, hogy az ókori Kelet vallásai- 
ban a spekulativ theológia sehol sem tudott hasonló eszmerendszert a 
vallás középpontjába emelni; ezzel ellentmondásban, mégis úgy ítél (vö. 
p. 122), hogy az ótestamentumi monotheizmus egyedülálló volta csu- 
pán látszat. A kötet vallástörténeti érdeklődésének vezérelve, jeleztük, 
a tudós polémia a monotheizmussal; H.I. számára "az ókori vallások 

köréből" e cikkekben csak az a jelenség érdekes, ami a polémiához 
tartozik vagy még oda vonható. 

H.I. a már többször említett "Bevezetés"-ben expressis verbis tagadja, 
hogy a vallástörténet "elkülönült kutatási terület" volna; ez számára 
"szerves alkotórésze a társadalom- és politikai történetnek" (p. 8). Már 
a kötet címe is, ha finomelemzésnek vetjük alá, ezt a felfogást hirdeti. 
Mindenesetre, a szó klasszikus értelmében vett vallástörténeti tanul- 
mánytnemigen találunk a kötetben. Leginkább méga motivumtörténeti 
elemzések emlékeztetnek a szuverén vallástörténetre, például, "A meg- 
váltás csillaga" (pp. 175-202) vagy "A császár és az istenek" (pp. 245- 
267). A cikkek többsége inkább egyfajta ideológiatörténet, valóban a 
társadalom- és politikatörténet nézőpontjából. Ez még rendben van; de 
a cikkek e sajátosságának tényleg csak az adhat létokot, ha kategoriku- 
san tagadjuk a vallástörténet önállóságát? Érdemes emlékeztetnünk 
arra, hogy a vallástörténet mint önálló tudomány lehetőségeit és felada- 
tait illetően még Trencsényi-Waldapfel is, nem kevésbé határozottan 
hivatkozva a marxizmusra, engedékenyebb volt, több mint húsz évvel 
H.I. kötetének bevezető megjegyzései előtt. S ha a vallási jelenség, mint 
HI. is vallja, akár csak viszonylag önálló tartománya a társadalmi 
tudatnak, nyilván a kutatása is sajátos módszereket kíván; pusztán a 
logika kényszerűségéből is meg kellene engednie a vallástörténet mint 
tudomány önállóságát. Persze, mindezzel maga H.I. is nyilvánvalóan 
tökéletesen tisztában van; idézett megjegyzésével nem maga — tudo- 
mánya - alatt vágja a fát, alkalmasint csupán cikkeinek ideológiatörté- 
neti érdeklődését akarta magyarázni. Hogy egyszerűen messzebbre 
lőtt-e a kelleténél, vagy önkéntelenül ideologikus volt, nem érdemes 
firtatnunk. 

Hogy H.I. - mint láttuk — "nem elkülönült" (vö. p. 8) vallástörténeté- 
nek mondanivalóját s a vallási jelenségek általa adott társada- 
lomtörténeti szempontú tárgyalásának hozamát mérlegelni tudjuk, 
meg kell keresnünk és be kell mérnünk azokat a szellemi koordinátákat, 
amelyek között ő maga a cikkek tárgyát elhelyezi. Kézenfekvő, hogy 
megint csak a jelentős történeti kérdéseket feszegető dolgozatokhoz 
forduljunk. "Az ókori vallások és a rabszolgaság" című cikkben, mint 
fentebb már jeleztük, a szerző minden érdemi kétely vagy ellenvetés 
nélkül dolgozik a rabszolgatartó társadalom elméletével, holott, jól 
tudjuk, tudományos igényű munkáiban? maga is rámutatott ennek 
problematikus voltára; ugyanígy, az ókori szerzők társadalomelméleti 
gondolatait vagy társadalmi állásfoglalását, amelyek nyilvánvalóan 
tartalmaztak vallási elemeket is, magától értetődően mint e dichotom 
társadalom vallási ideológiáját tárgyalja. Ami a "vallás" és az ókori 
rabszolgatartás viszonyát illeti, a tárgy valóban megérdemli az elfogu- 
latlan vizsgálatot. Persze, pontosan kell tudnunk, mi az, amit vizsgálan- 
dók vagyunk. A "vallás" H.I. e cikkeiben hol egyik vagy másik — 

történetesen istenhívő vagy csak az állami istennek áldozatot bemutató 
- ókori személy, hol egy templom vagy kultikus szervezet, hol mítosz 
vagy vallási tárgyú szöveg, netán éppen az istenekre hivatkozó költő, 
filozófus, politikus. A viszony pedig, amely az említettek és koruk 
rabszolgasága között az előbbiek állásfoglalásával létrejön, mint H.I. — 
nagy eruditióval — kimutatja, hol igazolás, hol elutasítás. Márpedig ha 
ennyien, ennyiféle módon és ennyi különböző vagy ellentétes célból 
hivatkoztak volt a vallás eszméire, óhatatlanul az a benyomásunk tá- 
mad, hogy a szerző éppen a vallás mibenlétét ismeri félre, amikor ezt 
"a fennálló etnikai és gazdasági-társadalmi különbségeket" igazoló 
vagy elutasító ideológiánaklátja." Az ókoriak vallása, eleven alakjában, 
tudattartalmait nézve, nem más, mint jelrendszer, a gondolkodás köz- 
nyelve, amelyen bárki megfogalmazhatja és közölheti eszméit, többek 
között, társadalmi nézeteit is. Ilyen értelemben a vallás biztosan nem 
kapcsolható össze az alap és felépítmény kategóriáival, amelyeknek az 
értéke és használhatósága egyébként is igen vitatott (elég, ha ismét Vas 
István fejtegetéseire utalunk, i. m.). Ismételjük meg: köznyelv. S vajon 
kárhoztathatjuk-e a nyelvet a vele közölt gondolatok miatt? Megbélye- 
gezhető-e a német nyelv, mert elutasítjuk, mondjuk, a nemzeti-szocia- 
lista eszméket? Ellenvetésünk lényege éppen ez: a "vallás" nem tehető 
felelőssé a rabszolgatartásért, sem a zsidó, sem a görög-római, sem 
pedig a keresztény. Más a tér, melyben ezeknek a vallásoknak érvénye 
van, s más a mi értékítéletünké.? H.I. fejtegetéseiben az ítélkezés bizo- 
nyos fogalomcsúsztatással dolgozik. Rabszolgaságon a történeti jelen- 
séget érti, de a "vallás" fogalmát némiképpen kitágítja: odatartozónak 
tekinti a kereszténység későbbi formáit vagy a vallást általában is. A 
történeti kritikának gondosan kell vigyáznia, hogy valóban történeti 
maradjon, hogy a történelem terében mozogjon. Ha nem ezt teszi, ha 
saját korának törekvéseit historizálja, ha moralizál: egyszerűen ideoló- 
giává válik. 

Hasonló ellenvetéseket tehetünk "Az egyház és az antik örökség" 
című cikk következtetéseivel szemben. A szerző kiinduló kérdése ez 
volt (p. 294): "Felelős-e, és milyen mértékben, a kereszténység az ókori 
irodalmi és művészeti alkotások páratlan mértékű pusztulásáért?" Ám- 
de elfogulatlanul inkább azt kellett volna kérdeznie: Mi volt a keresz- 
tény egyház különös szerepe az antik irodalmak stb. hagyományozás- 
történetében? Az eredeti cikk, mint a propagandisztikus-polémikus 
irodalom eddig is, az "akkor — tehát azért" elve alapján megrója a 
kereszténységet. A szerző, persze, becsületes a szaktudomány adatai 
iránt. Regisztrálja az elmarasztalást valamelyest enyhítő tényeket is, és 
a források lenyűgöző ismerete alapján, hatalmas történeti tudással raj- 
zolja meg a kereszténység magatartásának történeti fejlődését, a "po- 
gány" irodalomhoz, kultúrához való viszony változásait. Csakhogy: 
ehhez az eredményhez fölösleges volt ez a nagy fölkészültség. Mert az 

elmarasztalás, bizony, fenntartás nélküli—s mintegy a god erat demonst- 
randum gesztusával. Holott éppen L.D. Reynolds és N.G. Wilson H.IL. 
által is idézett könyve megállapítja, hogy a kereszténység az antik 
irodalom iránt általában liberális volt, s legfeljebb közönyös, de nem 
ellenséges; amit tényleg üldöztek, máglyán is pusztítottak, az rend- 
szerint az eretnekség bűnébe esett társak műve." Az elv-rokon, ha 
elhajló, veszedelmesebb, mint a gyökeresen más; ettől akár még tanulni 
is lehet, de amaz félrevezet. Igaz, H.I. cikkének utólag írt betoldása (p. 
312skk.), összefoglalás ürügyén, mint fentebb márjeleztük, úgyszólván 
palinódia (vö. kül. p. 315: ".. lehetetlen egyértelműen megállapítani..." 
stb.). A "Bevezetés" pedig még tovább hátrál: a római állam fellépését 
eszmei ellenfelével szemben "kegyetlen"-nek nevezi, de a már győztes 
egyház álláspontját a görög-római örökséggel szemben csak "bonyo- 
lult"-nak (p. 20). Igy a cikknek, végleges formájában, több rétege van: a 
mondanivalója divergál. A lényegen azonban, a felelősségrevonás ak- 
tusán, a késő-ókori keresztény egyházat sújtó, de a lezárt múltból — az 
érvelés ezt sugallja — a mába is kisugárzó elmarasztaláson a cikk gon- 
dolatainak nyílt vagy rejtett ellentmondásossága mit sem tompít, válto- 
zatlanul. A ténybeli "igazságokat" egy incompatibilis ideológia fogja 
rendszerbe -— funkciójuk az alátámasztás, az igazolás. Az eredmény 
eleve adott volt: egy ideologikus közhely, amelyhez most csak szaktu- 
dományi adatok tömege és a historizáló ítélet csatlakozott. Független és 
elfogulatlan elemzőnek, ha azt akarta volna, hogy az egyszeri eset 
többet jelentsen, mint az "histoire événementielle" valamely szakállas 
érdekessége; ha arra törekedett volna, hogy a már rég lezárt eset-nek 
( "événement ") érvényes mondanivalója, egyetemes sugárzása legyen: az 
önmaga köré is néző tudósnak vizsgálnia kellett volna a hasonló jelen- 
ségeket akár a régiségben, akár újabb időkben. Vajon kell-e külön 
említeni Déry Tibor A kiközösítő című regényét? Alig egy pár évvel 
későbbről, mint H.I. cikke (1962, illetve, 1966): de mintha egy egészen 
más világból... A kulturális örökséghez — a tradicióhoz — való viszony 
problémája nem szűkíthető le a késő-antik kereszténység magatartására 
(egyébként hogy ez mennyire a "pogány" nézetek változásával párhu- 
zamosan fejlődött, azt utóbb maga H.I. mutatja majd ki, vö. p. 314 sk.). 
A görög-római kultúrán kívül, hasonló helyzetet ismerhetünk fel az 
ókori Kelet országai és a helyi hellénizmus vagy a dzsáhilíja és az iszlám 
viszonyában, de akár Európában is, a Kulturkampf, a kulturális forra- 
dalmak vagy éppen az ún. haladó hagyomány körüli viták idején. H.I. 
az ókori források, köztük az egyházatyák, alapos ismeretében, eszméi- 
ket és elfogultságaikat felidézve, megrajzolja az effajta szelekciós folya- 
matok történeti morfológiáját, de elemzésének érvényét egyetlen esetre 
szorítja, s ennél az esetnél végül is vétkesként bélyegzi meg a válogató- 
átvevő felet. Tegyük hozzá: szokott hangnemétől elütő stílusban: "bru- 
tális és önkényes eszközök", "fanatizmus és a tudatlanság és a műve- 

letlenség programszerű hirdetése", "barbár pusztítás", "irtóhadjárat", 

"a győzelmes egyház kultúra-ellenes tevékenysége", "türelmetlen és 
gyűlölködő szellem", "végzetes munka", "pusztító düh" -— írja, egyebek 
mellett, alig két oldalnyi szövegben (p. 309 sk.). Mindezzel szemben 
adatai és elemzései önmagukban egyszerűen azt a következtetést su- 
gallják, hogy a kereszténység a görög-latin nyelvű kulturális hagyo- 
mány átvétele során — éppen úgy, mint már korábban és vele párhuza- 
mosan is a római szellemi élet — részben spontán módon válogatott, 
részben pedig tudatos szelekciót érvényesített: a különbség főként ab- 
ban áll, hogy a szelekció elve a kereszténység részéről nem annyira 
gyakorlati vagy esztétikai-ízlésbeli volt, mint inkább dogmatikus-ideo- 
lógiai jellegű, s persze, az eszközöket is ennek megfelelően választották 
meg. Ahol az egyszeri eset bármi általános tanulságot kínál, nyilvánva- 
lóan éppen ez a mozzanat: a tradició elfogult-dogmatikus leszűkítésé- 
nek s az így fölöslegessé vált anyag teljes félreszorításának ideológiája 
és technikája. Az esetből, természetesen, a historizáló ideológia is levon- 
ja a tanulságot, amelyet egyetemes érvényűnek vél: ítél, holtakat — és 
eleveneket. Nem veszi észre, hogy súlyos átok-szavai voltaképpen 
mintegy megelevenítik, életszerűen mutatják be a folyamatot, amelyet 
elítélt. 

H.I. munkáinak, a tudományos értekezéseknek és a kötet cikkeinek 
egyaránt, imponáló erénye az analizisben való erősség. Nemcsak forrá- 
sait, amelyeket mindig lenyűgözően ismer, de magát a dolgot is meg- 
vesztegető éleselméjűséggel elemzi, szemléletesen és élvezetesen. Ta- 
nulmányaiban ugyanilyen erős a rendszerező képesség, amellyel az 
anyag rendjét felismeri és kibontja, s rendet teremt mégegy összefüggés 
nélküli vagy ilyennek látszó adathalmazban is. Egyszóval, okos, min- 
den munkájában. Ámde a kötet cikkeiből teljesen hiányzik a szembené- 
zés az uralkodó közfelfogással, az ideologikus közhellyel, s mindazzal, 
ami ehhez kapcsolódik vagy ebből következik; hiányzik a tudományos 
elmélet reflektáltsága. Az ideologikus közhelyet, nemhogy ellenőrizné, 
s esetleg elvetését, gyökeres megváltoztatását vagy akár csak érdemi 
módosítását mérlegelné, ellenkezőleg, teljes elszántsággal igazolja, ha 
másképpen nem, legalább "végső soron" (vö. p. 227). Kifogástalanul 
felkészült filológus és komoly történész, ezért az ellentmondó vagy más 
elméletet implikáló adatok előtt nem húnyhat szemet. Nem tesz úgy, 
mint a propaganda: mintha ezek nem volnának. Henyén kell monda- 
nunk: csak fél szemmel néz rájuk. Elviekben, nagy általánosságokban a 
készen átvett, kötelezőnek látszó s ezért önként, meggyőződéssel vállalt 
közfelfogáshoz igazodik, felsorolja a mellette szóló adatokat és érveket 
— esetenként, mert minden tudhatót tud, még többet is, mint mások; 
majd pedig, gyakran egy is-is bástyái mögött (vö. p. 10 és passim), 
"dialektikusan" — látszólagos dialektikával! — megtárgyalja, nagyjából 
valódi jelentőségüknek megfelelően, azokat az adatokat is, amelyek — 

Thomas S. Kuhn kifejezésének értelmében - e felfogás anomáliái lehet- 
nének; aztán már jöhet a "végső soron": az elv nem módosulhat, de a 
részletek igen, akár minden részlet is. Az általánosításnak, az elérendő 
teljes igazság megragadásának ezt a technikáját, a "kumulációt" halmo- 
zás, összeadás, egymás mellé sorolás, jól ismerjük az ókori Kelet tudo- 
mányosságából, főként az Ószövetség elbeszélő részeiből; magunk már 
régebben írtunk róla, más összefüggésben," s aki először foglalkozott 
veleérdemben, a bibliakritika egyik legnagyobbja, Otto Eissfeldt, éppen 
Hegel filozófiatörténeti előadásainak szövegtörténete kapcsán figyelte 
meg; világosan látván mindjárt a jelen igényeihez való kötődését is (az 
általa használt kifejezés: "Anknüpfung an die cGegenwártsbedürfnis- 
ses", i. h., p. 120). A kötet cikkeiben H.I. megadja a császárnak, ami jár 
neki, ti. igazat ad neki, nem kisszerű taktikából, hanem mert ez magától 
értetődik; séppígy az ellentmondó vagy csak másigazságnakis, szintén 
magától értetődően: nem hallgatja el, érvényét legalább elemeiben elis- 
meri, sőt, "végső soron" alátámasztja vele a császár igazságát. A közhely 
lenyűgöző vitalitása ez: képes még az igazságot is integrálni. 

A tudomány, a történeti kutatás is, eredendően arra való, hogy új 
összefüggéseket keressen anyagában: a világ — a már letűnt korok vagy 
a jelen — új nézetét mutassa fel. A tények, régiek vagy újak, csak 
építőanyaga lehetnek; lényege a nézet. Igy legfőbb ellensége a megszi- 
lárdult közhely, melyet nem ellenőrzünk, s úgy tartjuk, szilárdsága 
sugallja, nem is szorul ellenőrzésre. Ha a tudomány, a készséges tudo- 
mány, vállalja, hogy eleve adott eszmék igazolására, kész keretek szor- 
gos megtöltésére a szakanyagot fogja szállítani: az ancilla szerepét vál- 
lalja. Emellett, igaz, bizonyos szakismeretet is forgalmaz, netán éppen 
legitimmé tesz. Vajon különb-e az effajta tudomány, mint a közönséges 
propaganda? Hogyne: hiszen a funkciója éppen az, hogy különb s 
ezáltal hatékonyabb -— a tudománynak van némi hitele. 

Azzal kezdtük, hogy mi maradt ki a kötetből; legyen a befejezés is 
hasonló. Már az itt szereplő cikkek is jobbára téma-, nem pedig problé- 
ma-orientáltak voltak. Tárgyukat láthatólag külső tényezők jelölték ki, 
például, tiszteletre méltó filozófiai megfontolások. Később a szerző 
helyzete már a kívülálló számára is könnyen áttekinthetővé vált. Ké- 
szült a Világosság Utópia és történelem száma: elkészült H.I. szakanya- 
ga, a régi utópia-cikk" új változata," amely egyébként talán még jobb 
is, mint az eredeti volt (az új változat ebben a kötetben: pp. 319-340). S 
majd, már a kötet időhatárán túl, csupa olyan cikk, amely feladott 
témára íródott. Csak e külsőség alapján hivatkozunk rájuk, ezért elég, 
ha a címeket említjük, elsőül, dőlt betűkkel, mindig a tematikus számét, 
utána, idézőjelben, H.I. cikkéét. A nevelés ügye: "Erény és erkölcs első 
oktatói. Nevelési eszmények és nevelési motivációk a korai görög tár- 
sadalomban.""! — A szekularizáció a polgári társadalomban: " Antik és mo- 
dernszekularizáció."? — Az ünnepek történetéből: "Egy megkövült vallás 

eleven ünnepei." — A természet és az ember: "A természetes élet antik 
ideológiája." — Gyermekeink é és jövőnk: "A hérosz gyermekkora." — Az 
öregségről: "Öregek és öregség az antik társadalmakban. 736... Demokrácia 
és demokrácia-viták: "Az antik demokrácia születése." -— És legutóbb, 
még ezis: A szerelem történetéből: "Az Absolon-komplexum."? . Érdekes 
valamennyi, nyilván értékes is. Ötletes tárgyválasztás, kitűnő anyagis- 
meret, szellemes fogalmazás. Érett, profi munka mind. Virtuóz rögtön- 
zések, variációk, mint régi korok hangversenyein a zongorista impro- 
vizációja, adott témára. 

pusztájában", 8 (1967), 65-73; " Az ismeretlen isten rajongói. Hermetizmus és 
gnoszticizmus", 8 (1967), 650-658; "Virtus és fortuna. Szükségszerűség vagy 
véletlen az ókori történelemszemléletben", 11 (1970), 669-676; továbbá né- 
hány, közvetlenül történeti kérdéssel foglalkozó cikk. 

19 sZur Chronologie der Oumran-Schriften", Acta Orientalia Hung. 11 (1960), 
181-189; "Josephus és a Bellum Judaicum eschatologiai háttere", Antik Tanul- 
mányok 8 (1961), 199-220; "Zwei dunkle Stellen in Josephus", Acta Orientalia 
Hung. 14 (1962), 131-138; "Die Eigentumsverháltnisse der Oumran-Sekte", 
Wissenschaftliche Zeitschrift der Humboldt-Univ. zu Berlin, Gesellschafts- und 
sprachwissenschaftliche Reihe 12 (1963), 263-272; "Josephus und die Eschato- 
logie von Oumran", in: Hans Bardtke, Hrsg., Oumran-Probleme (Berlin: Aka- 
demie-Verlag, 1963), 167-191. 

"1 Világosság 2 (1961), no. 6, p. 34a. 

12 Vö. Hitvilág és történelem, p. 226 sk. 

B [Csak néhány címet, nagy többségükben a jó és fontos könyvek közül: Kákosy 
László, Varázslás az ókori Egyiptomban (Kőrösi Csoma Kiskönyvtár, 7) (Buda- 
pest: Akadémiai Kiadó, 1969); László Gyula, A népvándorláskor művészete 
Magyarországon (Budapest: Corvina Kiadó, 1970), kül. p. 91 skk.: "Mitológia"; 
Zolnay Vilmos, Pokoljárás. Az ember halála és halhatatlansága —a művészetek 

születése (Budapest: Magvető, 1971); Dömötör Tekla, Magyar népszokások (Ma- 
gyar népművészet, 6) (Budapest: Corvina Kiadó, 1972); Bálint Sándor, Kará- 
csony, húsvét, pünkösd (Budapest: Szent István Társulat, 1973); Dömötör Tekla, 
A népszokások költészete (Budapest: Akadémiai Kiadó, 1974); Bálint Sándor, 
Ünnepi kalendárium. A Mária-ünnepek és jelesebb napok hazai és közép-európai 
hagyományvilágából, 1-II (Budapest: Szent István Társulat, 1977); László Gyula 
(- Rácz István), A nagyszentmiklósi kincs (Budapest: Corvina Kiadó, 1977). - Az 
említett konferenciák: cA hiedelmek természete, szerveződése és szerepe a 
mindennapi tudatban? (1975): azelőkészítő olvasmányok, részben mértékadó 
külföldi szakcikkek magyar fordítása, valamint az előadások külön füzetek- 
ben jelentek meg; illetve: eMítosz és történelemy (1978), ez utóbbinak az 
anyagát lásd Hoppál Mihály - Istvánovics Márton, szerk., Mítosz és történelem 
(Előmunkálatok a Magyarság Néprajzához, 3) (Budapest: MTA Néprajzi Ku- 
tatócsoport, 1978).] 

Mr ukács József, Istenek útjai (1972). 

15 Tn: Magyar Filozófiai Szemle 16 (1972), 110-117; Társadalmi Szemle 28 (1973), 94-98 
z Látóhatár, 1973. szept., 210-218; Népszabadság, 1973. aug. 27; MTA II. Oszt. 
Közl.23 (1974), 173-178; Deutsche Zeitschrift für Philosophie 27 (1979), 1409-1412. 

16 A vallástörténeti tanulmányok 2. kiadása helyett, amelyet az eredeti közlemé- 
nyekben idézett, most legtöbbször az 1. kiadásra utal, anélkül, hogy az oldal- 
számokat is átigazította volna. 

V MEM 20, p. 309; itt: p. 123. 

18 Vas István, "Irodalom és marxizmus" , Magyarok, 1946; újra közölve: Körül-be- 
lül. Összegyűjtött munkái, 6 (Budapest, 1978), 19-30. 

9 Byzantinische Zeitschrift 56 (1963), 168. 

20 Például: p. 293: Püthagorasz helyett Arisztarkhosz, ti. a héliocentrikus világkép 
megalapítója; p. 303: Isteni oktatás helyett Isteni rendelkezések, ti. a Divinae 
institutiones cím fordítása. 

2 Például: p. 296: Tatianus-idézet; p. 299: Csodatévő Szt. Gergely és Nazianzoszi 
Szt. Gergely idézetei; p. 306 sk.: Szt. Ambrus és mások adatai. 

2Tm., 2. kiadás (1960), p. 22 skk. - 3. kiadás, szerk. Szilágyi János György (1981), 
p. 405 skk. 

3 Vö. főként "Die Anfánge der antiken Gesellschaftsformation. .." című tanul- 
mányát, Jahrbuch für Wirtschaftsgeschichte (1971), H, 29-47. 

4 Vö. p. 10 is. 

5 Ehhezlásd most MosesI. Finley budapesti előadását: " Az antik rabszolgatartás 
és a modern ideológia", A M. Tud. Akadémia [II.) Oszt. Közleményei 28 (1979), 
109-128. 

1 p. Reynolds-N.G. Wilson, Scribes and Scholars (2. kiadás, Oxford: Clarendon 
Press, 1974; reprint 1975), p. 33 skk., 42 skk., és kül. 44; vö. Szilágyi János 
György, Antik Tanulmányok 24 (1977), p. 82. 

27 Antik Tanulmányok 17 (1970), p. 172 - Acta Antigua Hung. 19 (1971), p. 184. 

28 "Hegel-Kritik und Pentateuch-Kritik" (1938), in: Kleine Schriften, TI (Tübingen: 
J.C.B. Mohr, 1963), 112-122; az idézett kifejezés: p. 120. 


341 


2 aDie soziale Utopie derSpátantike" , Wissenschaftliche Zeitschrift der Martin-Lut- 
her-UIniv. Halle-Wittenberg, Ges.-Sprachw. 11 (1962), 1357-1362. 

39 Világosság 16 (1975), 470-477. 

31 17 (1976), 519-526. 

32 18 (1977), 470-478. 

33 19 (1978), 474-481. 

34 20 (1979), 479-487. 

55 20 (1979), 727-731. 

36 21 (1980), 741-749. 

37 22 (1981), 466-474. 

38 23 (1982), 758-761. 


(1983. január) 


Megjelent: "Történelem és hitvilág", Antik Tanulmányok 30, no. 1 (1983), 
132-139 


x 


(P. S. 1992) A fenti recenzió első olvasója, nyomban a kézirat lezárása 
után, még 1983. januárjában, természetesen, maga Hahn István volt. 
Tett rá néhány szó megjegyzést: mondta, például, hogy korai cikkeinek 
jegyzékét ő maga, bizony, tetemes anyaggal tudná kibővíteni; részben 
éppen ez az odavetett megjegyzés késztetett arra, hogy — egy hosszabb 
külföldi utazás előtt az utolsó hetekben - kiterjedt kutatásokba kezdjek 
teljes bibliográfiájának összeállítása érdekében, főként munkásságának 
első másfél évtizedére vonatkozóan. Az itt ebből az időszakból kiegé- 
szítésként említett pár dolgozat (lásd fent, a 4. jegyz. végén) csak egy 
töredéke mindannak, amit akkor sikerült megtalálnom: van az anyag- 
ban Hahn István néhány fontos és ma is értékes, számomra korábban 
teljesen ismeretlen héber nyelvű cikke is. Korai munkáiból kitetszik, 
hogy Hahn István, mint kortársa és társa, Scheiber Sándor, a zsidó 
tudományoknak nemcsak nagy ígérete: igazi nagysága volt, s az volt 
már pályakezdőként is. Ha csak a kettejük közösen írt tudományos 
dolgozatait nézzük, az utolsó ilyeneket már az 1950-es évek legvégéről 
(Acta Orientalia Hung.), s még — Hahn környezetében ez akkortájt nem- 
igen volt ismeretes — héberül is, Izraelben (!), a Tarbiz lapjain (28, 1958, 
48-53): két fényes ikercsillag a zsidó tudományok égboltján; sötét égbol- 
ton, ami életük évtizedeinek legnagyobb részét illeti. Hahn István pá- 
lyája utóbb — a maga akaratából — más irányba kanyarodott, tudo- 
mányos érdeklődése is a görög-római történelem felé fordult, bár az 
évek során közzétett nem egy zsidó vonatkozású szaktanulmányt is. 
Mindamellett, én magam, hogy - e recenzió után — személyes hangon 
beszéljek: én mindig is alapjában véve mint hebraistát ismertem őt. A 

legkezdetek — betűk, elemi nyelvtan — után, második egyetemi évemtől 
kezdődően, tőle tanultam héberül, eredetiben vele olvastam először 
nemcsak a Biblia jelentős részét, de feliratokat és — sajnos, kevesebb — 
rabbinica-t is; később pedig, lévén hogy mellette voltam egyetemi tanár- 
segéd, és még docens is, mindig jól tudtam: nagy tudósa a zsidó tudo- 
mánynak, és halála óta látom, sokkal nagyobb volt, mint akkor tudtam 
s tudhattam. Recenzióm kritikai elemei, lehet, bántották őt; nem tudha- 
tom, nekem ilyesmit nem mondott, s nem akadályozta a szöveg megje- 
lenését sem, jóllehet megtehette volna bizonyára. Külföldön voltam, 
amikor a kézirat nyomdába mert (a folyóirat-szám impresszuma sze- 
rint: 1984. május 18), s még akkor is, amikor Hahn István, mindenki 
számára váratlanul, elhunyt (1984. július 26). Másoktól hallottam utóbb: 
felelni akart a kritikára. Nem érte meg a recenzió megjelenését, nem 
maradt utána e tárgyban kézirat, pedig életének utolsó két évét, bár az 
egyetemen, de már nyugdíjban, szüntelen munkával töltötte: az általam 
összegyűjtött bibliográfiában több, mint húsz posztumusz tétel szere- 
pel. Személye iránt csak tisztelet, szeretet és hála él bennem. Le kell ezt 
írnom itt, mert az 1983-ban írt recenziót — fentebb — ismét közreadom, 
változatlanul: ami keveset módosítottam rajta, pusztán technikai jellegű 
átalakítás. A szöveg, bár Hahn István tanulmánykötetéről szól: mint 
most az alcímmel nyomatékosan jelezni akarom, egy könyv ürügyén 
voltaképpen egy jelenséget próbál leírni. Ez a jelenség pedig: a szolgáló 
tudomány; megéltük, és a csapda ott van előttünk mindig. Ez az oka 
annak, hogy elővettem a szöveget. Nem kétlem, szembenézett a jelen- 
séggel, amelyről a fenti recenzió szól, maga Hahn István is, szembené- 
zett, mindannyiunk számára példás komolysággal. Emléke iránti tisz- 
teletből elolvasandó legutolsó posztumusz műveinek egyike, az utószó 
a szívéhez mindig oly közeli Josephus Flavius Apión ellen, avagy a zsidó 
nép ősi voltáról című apologétikus vitairatának mesteri fordításához 
(Budapest: Helikon Kiadó, 1984); elolvasandó különösen az egyébként 
is jelentős tanulmány utolsó része, s ebben is az utolsó érdemi bekezdés. 
"Olyan egyéni tanúságtétele is szerzőjének, melynek jelentősége túlnő 
szerzőjének személyén." 


(P. S. 1995) Mindehhez lásd még egy újabb cikkemet: "Hahn István 
tudományos pályakezdése", Szombat 5 (1993), no. 3, 29—33. 

TEXTOLÓGIA ÉS SZABADSÁG 


IOSZIF D. AMUSZIN 
ÉS A HOLT-TENGERI TEKERCSEK KUTATÁSA 


Vityebszk, Chagall városa, Fehér-Oroszországban. Ha földbe süppedt 
házakból is, de valóságos nagyváros; a térségben mindenképpen az, s 
már a századvég óta. Különben mocsaras vidék, széljárta. A csak későn 
és lassan kiformálódó belorusz nép mellett lengyel és litván lakja, ukrán 
és zsidó. Sejthetően nem mindig eszményi békében. Vallásai, a katholi- 
kus és pravoszláv, tájékozódást: elkötelezettséget is jelentenek egyszer- 
smind. A zsidóság mintegy menedéket talált itt, a Monarchia és Orosz- 
ország határvidéke, a nagy askenázi központ felől nézve inkább csak a 
peremterületen. Az orthodoxia mellétt gyökeret verhetett a megváltó 
álom, a haszidizmus is. És megerősödött a zsidó tudomány, mely 
jószerivel mindmáig azokon az alapokon áll, például, szövegismeret- 
ben, amely alapokat a hagyomány modernizálódó örökösei raktak le, a 
Vilniustól — vagy éppen Vityebszktől — Kamenyec-Podolszkig vagy 
Kisinyovig húzódó területsávban, a 19. század utolsó harmadában. S 
aztán szuronyok és tüzek pusztították a zsidó községeket. Menekülés, 
kivándorlás. És persze, fölemelkedés a polgári kultúrában, Lengyel- 
vagy még messzebb Németország felé, de Oroszországba is. Irodalom, 
ahogyan ezt, mások mellett, Mendele Mojhér Szforim vagy — későbbről 
— Singer tolla nyomán tudjuk, és tudomány. Az utóbbi személyes törté- 
nete jórészt még íratlan, s ha Bubert vagy Gershom Scholemet nem 
számítjuk, szinte teljesen ismeretlen fejezete mindannyiunk európai 
kultúrája — és különösen a keleti tudományok történetének. Egy része a 
zsuptetős faházak pernyéje alatt, más része, ugyanúgy eltemetve, a lélek 
mélyén. De mondtuk már: innen szállt fel Chagall zöld szamárkája is, 
innen veszi melódiáját a cincogó hegedűs. 

A holt-tengeri tekercsekről szóló új könyv szerzője, Iloszif Davidovics 
(1910. november 29-1984. június 12) itt született Vityebszkben. A család 
már "fölemelkedőben"; apja az akkor egyáltalán lehetséges legjobb 
színvonalú oktatást akarta megadni neki, ezért magántanárokat foga- 
dott a tehetséges fiú mellé. Anyagi körülmányeit tekintve, ez nem volt 
természetes; a közeget tekintve, nem volt szokásos. De a fia kitűnő 
képzettséget szerzett mind a hagyományos zsidó tudományban, mind 
a görög és latin kultúrában. A Talmudot élete végéig fejből is idézni 
tudta, éppúgy, mint a latin költőket. Gondoljunk az évszámokra, s 
tudjuk, mit jelenthetett ez a sub specie aeternitatis felkészülés és felké- 

szültség. Az érettségi után Amuszin a leningrádi egyetem történeti 
karán kezdte tanulmányait. Egy időben Anna Ahmatova köréhez tar- 
tozott. Nagyezsda Mandelstam emlékiratából tudjuk: ő volt, ragyogó 
eszével és szép szavával, a kör bibliai tudásához a kútfő. Ehhez hozzá- 
tehetjük: a klasszikus és a keleti költészet örökségének ritka ígéretes 
szintézise érlelődött abban a körben, amely korábban, akkor vagy ké- 
sőbb Ahmatovához kapcsolódott; elég csak Gumiljov és Silejko babilóni 
fordításait említeni, élükön a monumentális Gilgames-parafrázissal, 
vagy magának Ahmatovának az ó-egyiptomi versfordításait, költőileg 
a legrangosabbakat bármely európai nyelvű egyiptomi fordításaink 
között. Egyiket is, másikat is nagyjából egy-másfél évtized választja el, 
ellenkező irányban, attól a néhány évtől, amelyben Amuszin szellemi 
tevékenysége kibontakozott. Ezeknek az éveknek irodalmi emléke alig 
van, talán csak Mandelstam rejtjeles vagy dac-klasszicizmusa, mel- 
lesleg: jó példa a mindig látványosabb és tetszetősebb irodalomban 
arra, amit a zsidó kultúra és a göröglatin műveltség együtt, mindjárt 
Amuszinnál is, a tudományban is eredményezett vagy eredménye- 
zett volna. Néhány évről, több mint fél évtizedről, Amuszin nyilvá- 
nos életrajza sem tud elszámolni, hasonlóan sok más kortársáéhoz. 
Tény, hogy az egyetemet csak azokat az éveket követően, 1941-ben 
fejezhette be. 

Amuszin 1941-ben azonnal katona lett, s mint katona szolgálta végig 
a háborút, a hadsereggel még külföldre is eljutott, valahová Lengyelor- 
szágba, ha jól tudom; de később már nem utazhatott a határon túlrasoha 
többé. A háború után munkát kapott a Tudományos Akadémia lenin- 
grádi Keletkutató Intézetében. Itt aspiráns volt, kandidátusi értekezését 
1949-ben védte meg. 1950 és 1954 között ókori történelmet tanított 
Uljanovszkban, a pedagógiai főiskolán. 1955-ben ismét Leningrádba 
került, s most már az Insztitut Vosztokovedenija munkatársa, majd 
főmunkatársa maradt mindvégig. 1965-ben megszerezte a tudományok 
doktora fokozatot, éppen a holt-tengeri tekercsekről írt egyik munkájá- 
val. Végül is, szerencsés élete volt. 

Még az egyetemistának, belépője az írott szöveg világába egy irodal- 
mi, sőt, orosz tárgyú cikk: "Tacitus és Puskin". Később azonban Amu- 
szin csak zord történeti vagy filológiai tárgyhoz nyúlt. Puskinhoz még 
pályatársa, Igor Mihajlovics Diakonoff (Djakonov) is rendszeresen 
vissza-visszatért, a szovjet orientalisták egyik legnagyobbika: érthető 
mindazoknál, akik az orosz kultúrában nevelkedtek. Puskint, és saját 
korának költőit, ismerte Amuszin is, de munkásságában később már a 
zsidó vonatkozású tárgyakra szorítkozott. Kandidátusi értekezése egy 
híres papirusz (P. Lond. no. 1912) szövegét elemzi: Claudius császár 
levelét az alexandriaiakhoz. Tudni kell, ama nevezetes levelet, amely- 
bena41. évi zsidóellenes zavargásokról esik szó, elítélőleg és figyelmez- 
tetőleg. A munka nyomtatásban folyóiratcikkekre szabdalva jelent meg, 

és bizonyos nemzetközi sikert ért el. Amuszin az antiszemita pogromok 
történetiés társadalmi hátterét elemzi benne. Mintélőszóban szokta volt 
mondani: anélkül, hogy "ama ethnosz" nevét leírta volna; tudo- 
mányban bujdosó. Később is, társadalmi megrendelésre is csak a 
maga áruját szállította. Így írt tanulmányt a rabszolgákra vonatkozó 
szavakból a Septuaginta görög bibliafordításában; "a föld népé"-ről 
(am ha-árec) az Ószövetségben és a későbbi zsidó forrásokban, és a 
többi. 

A holt-tengeri tekercsek megtalálása, majd az első szövegkiadások, 
nyomukban pedig a világszerte nagy lendülettel meginduló kutatások, 
viták, a lázas érdeklődés, mely a váratlan és szenzációs új forrásanyagot 
kísérte, Amuszin számára a lehető legjobb pillanatban érkezett. Felké- 
szültsége teljében, már az első erőpróbák után, de még nem lekötve 
valamely tárgyhoz. Fiatal tudósok jól teszik, ha újonnan fölfedezett 
szövegekkel kezdenek dolgozni, ennek sok más egyéb mellett az az 
előnye, hogy a feladat neveli őket. Fiatal már nem volt Amuszin, negy- 
venes évei derekán, de a jelzett okokból még pályája elején, amikor a 
hebraisztika világszerte Oumránnal kezdett foglalkozni. Az új szöveg- 
anyag tanulmányozásához főleg zsidó ismeretekre volt szükség, hiszen 
Oumrán a kortársak és az utókor által sokszor és sokféleképpen emle- 
getett, de eredeti forrásokból mindaddig teljesen ismeretlen zsidó szek- 
ták egyikének volt a telephelye. Aki az ókori zsidó szekták iránt érdel- 
kődött, ekkortájt mind vizsgálni kezdte a tekercseket. Nálunk is, Hahn 
István, aki még a háború előtt egyik legjobb cikkében az "eretnekek"-re 
(mínim) vonatkozó zsidó forrásokat tárgyalta, ez időben éppen a politi- 
kai és vallási irányzatok felől nézve írt a holt-tengeri tekercsekről. 
Amuszin azonnal a gumráni közösség egész hagyatékával kezdett 
foglalkozni. Cikkeket is írt, egy-egy szövegről vagy leletről, olykor csak 
referativ jellegűt, de eleinte mégis összefoglaló könyvek jellemzik mun- 
kásságát: A holt-tengeri tekercsek (1960), Leleteka Holt-tenger mellett (1964), 
mindkettő azonnal második kiadásban is megjelent, ritka esemény a 
szovjet tudományos könyvkiadásban. Később érdeklődésének közép- 
pontjába egyre inkább egy jól körülhatárolható szövegcsoport került, a 
kommentárok. Szinte minden emlékét külön cikkben is tárgyalta, majd 
előkészítette összefoglaló fordítás- és magyarázatos gyűjteményüket, a 
Oumráni szövegek I. (azóta is egyetlen) kötetét (1971). Ehhez a kötethez 
csatolta, függelékképpen, a gumráni közösségben sejtett esszénusok 
antik jellemzéseit. Ebben az időben munkásságátmártartós nemzetközi 
érdeklődés és visszhang kísérte. Cikkeit rendszeresen közölte a Revue 
de Oumrán, a holt-tengeri kutatás szakfolyóirata, kitüntető külföldi 
meghívásokat kapott. Bár tudta, hogy a meghívásoknak nem fog eleget 
tenni, bizonyos örömet jelentettek számára. [Egyszer Izraelből, így 
beszélik, kormány-meghívás érkezett a nevére, és különgépet küldtek 
volna érte. Persze, nem ment.] Talán legfontosabb cikke angolul a 

Hebrew Union College Annual, míg oroszul otthon, illetve — teljes szöve- 
gével — a budapesti Oikumene hasábjain jelent meg. Kéziratai mindig 
készséges baráti kezekben mentek át a határon. Amuszin a szűk téma- 
körben nemzetközi rangú tudóssá vált. Dicsőségére, mellesleg, a szovjet 
hebraisztikának - vagy ahogyan, ezt a szót kerülendő, ő szerette mon- 
dani, semitisztikának. A gumráni kommentárokban és rokon műfajok- 
ban Amuszin a holt-tengeri közösség eredeti gyökereit kereste. Nem- 
zetközi elismertsége is éppen az e téren elért eredményeinek szólt. 
Annak, hogy a szerteágazó viták közepette sikerült valami biztos 
pontot találnia. Legalább egy szövegcsoportot és egy irányzatot az i. 
e. 1. század első harmadának eseményeihez kötött. Az egész Oum- 
rán-kutatásban ez a leginkább konkrét történeti eredmény. Évtizede- 
ken át úgy látszott, hogy Amuszin gumranológus marad. Azok 
közül, akik vele együtt kezdték a Oumrán-kutatást, akár zsidó hát- 
térrel maguk mögött, akár keresztény érdeklődéssel, akár pusztán 
héber filológusként vagy bármi más okból: lassan mindenki tágított a 
horizonton, talán más területekre lépett át, kivéve őt. Amuszin csak 
Oumránról írt, évtizedeken át. 

A holt-tengeri tekercsek és a gumráni közösség című könyv, mely oroszul 
1983-ban jelent meg, kutatásainak, munkásságának összegezése. Nem 
előzmények nélküli, hiszen a figyelmes olvasó észreveheti, ha a szerző 
korábbi könyveivel összehasonlítja, hogy szerkezete a legelső Oumrán- 
könyvét követi. Amuszin gumranológiája tehát életműként épült, szün- 
telen munkával, folyamatos anyaggyűjtéssel. De a kérdések mindvégig 
ugyanazok maradtak. Az anyaghoz kapcsolódó és a szakirodalmat is 
figyelembe vevő kérdések; mégis, ez a több évtizedes állandóság külön 
jelentőséget ad neki. A gumranológia Amuszin számára szövegtudo- 
mány. Van régészeti vonatkozása is, és út vezet belőle az emberi lét egy 
történeti epizódjának teljes vagy lehető teljes megismeréséhez, a lényeg 
azonban mégis a szöveg. Nem véletlen, hogy Amuszin érdeklődését 
éppen a kommentárok ragadták meg, s hogy legértékesebb kutatási 
eredményét is éppen ezekben érte el. A kommentár: hagyományos — 
ritkábban: új — szöveg magyarázata. De általánosabban: önmagunk 
helyzetének meghatározása, mások által írt, legtöbbször régi szövegek- 

. hez kapcsolódva. Amuszin a peser-szövegekben a gumrániak helyzet- 
tudatának emlékeit ismerte fel. Szubjektiv mozzanat, vagy annak lát- 
szik, hogy a kommentárok iránt érdeklődött. De jelentősége van. Ezért 
tudott makacsul megmaradni a holt-tengeri tekercsek kutatása mellett, 
ezért nem fordult ő is, mint az első évek után oly sok Oumrán-kutató, 
más témák felé, holott képzettsége feljogosította volna rá. Néhány szö- 
vegben az egész világ. Mert Amuszin judiciuma nagy ügyeket ítél meg. 
Hagyomány és szakítás a tradicióval, a kivonulás a hétköznapi világból 
mint egyetlen lehetséges formája a lázadásnak, a protest-nek, az utókor 
viszonya a szent szövegekhez: hogy csak néhány témát említsünk a 

szűk gumranológia mélystrukturájának elemeiképpen. S legfőképpen 
ahhoz kellett judicium, hogy állást foglaljon a két évezredes vitában: 
Hogyan keletkezett a kereszténység? Mi a zsidó háttere? Amuszin 
történelmi elemzései mind - első látásra — formális elemzések; még a 
történetiséghez is csak a formán át vezet az út, minden más csak 
historizálást eredményez. A történelmi tablókhoz szokott olvasó csak 
méltányolni tudja szigorú textológiai formalizmusát. 

Az orosz kiadás után Amuszin könyve csakhamar nemzetközi siker- 
féle lett, siker legalább a "tábor"-ban: román, lengyel, szlovák és görög 
fordítása jelent meg eddig. S a szerző egyszerre két-három cikket közölt 
más tárgyakról. Értekezettmár korábbanis a bibliai mértékegységekről, 
jelent meg dolgozata egy alig ismert közvetett forrásadatról, mely adat 
megvilágíthatja Josephus Flavius testimoniumát Jézus életéről. S most 
egy tanulmány az ószövetségi jövevény népelemekről (gér). Elhagyta 
volna a gumranológiát ő is? Távoli jövőt illető terveit, persze, nem 
ismerjük. De Amuszin legutolsó dolgozatai valóban nem gumráni tár- 
gyakkal foglalkoznak. Mindenesetre, a gér-tanulmány végső kérdése: 
az "idegen" elem kezelése a törvényekben mint a gazdasági és társada- 
Imi beilleszkedés tükröződése és formálója. A szovjet hebraista csak 
bibliai szövegeket elemez, és összehasonlításul a nyugati világra hivat- 
kozik, természetesen, a fogalom ókori történeti értelmében: főként Gö- 
rögországra. i 

Amuszin utolsó cikkei között egy vitairat is van. Előadásként hang- 
zott el 1981-ben Leningrádban, majd ugyanott nyomtatásban is megje- 
lent. Szelíd, békeszerető ember volt, s bár tárgyi részletekről sokat és 
határozottan vitatkozott, még recenziót is alig írt, külön vitacikket 
sohasem. Ebben a rövid cikkében mégis vitázik, szokatlan határozott- 
sággal. A 70-es évek közepén a szovjet ókortudomány vezető folyóirata 
(Vesztnik Drevnej Isztorii) egy tanulmánysorozatot közölt. A tanul- 
mányok mind a szabadság problémájával foglalkoztak: a szabadság az 
ókori történelemben és az ókorral foglalkozó történetírásban. Mint 
Amuszin -— a valóságnak megfelelően — megállapítja, a hozzászóló 
tudósok egyike, történetesen Djakonov, a sorozat részét képező tanul- 
mányában gyökeresen más véleményt képvisel, mint korábbi munkái- 
ban. Djakonov azelőtt, írja Amuszin, azon a nézeten volt, hogy az ókori 
Kelet társadalmaiban a teljes jogú szabad lakosság, a szabad termelők, 
a szabad és teljes jogú tulajdonosok jelentős szerepet játszottak. Szóban 
forgó cikke viszont, írja még mindig Amuszin, arra a következtetésre 
jut, hogy az ókori Keleten senkit sem lehet szabadnak nevezni, a szó 
görög értelmében. Az ókori keleti társadalomban mindenki csak az 
uralom kategóriáival határozható meg, a görögök szabadság-fogalma 
tehát történeti fejlődés terméke. Djakonov gondolatmenetének fő vona- 
lában az az érv áll, hogy a szabadság az ókori Keleten mindig annyi, 
mint mentesség valamifajta kötelezettség alól. Djakonovnak, persze, a 

morfológiai elemzés szintjén igaza van. A szabadság legáltalánosabb 
fogalmának, tudjuk, csakis negatív meghatározása alkalmas a szabad- 
ságra vonatkozó összes gyakorlati képzetek és filozófiai fogalom- 
meghatározások magába foglalására. Ez a legáltalánosabb negativi- 
tás viszont megengedi, hogy a szabadság bizonyos megjelenési for- 
mái (erkölcsi, értelmi, politikai szabadság) pozitiv tartalmat és jelentősé- 
get is kapjanak. Amuszin nem ezen a síkon értekezik. Vitája Djakonov- 
val csak szakkifejezések körül forog. Az ó-héber szavak körül. Sikerül 
kimutatnia, hogy az Ószövetség más-más szóval illeti azt, aki "szol- 
ga", aki "felszabadított", illetve aki "szabad". Van tehát szabad 
ember az ókori Izráelben, van szabadság a görög fogalom kialakulá- 
sa előtt is. Igen, Amuszin érvelése meggyőző. A szabadság, filozó- 
fiailag, negativ fogalom, tagadása valamely nem-szabadságnak; ám- 
de ez nem ok arra, hogy tagadjuk az emberi szabadságot. Az emberi 
szabadság, ahogyan ma értjük, történeti kategória, amelynek tartal- 
ma változott és változik vagy változhat az időben; ámde ez nem ok 
arra, hogy tagadjuk: amióta a polgári szabadságjogok fogalma kiala- 
kult, a történeti formákat is e mérce mellé kell állítani. Amuszin csak 
az Ószövetség terminológiáját elemezte, de olvasói azzal a tudattal 
teszik le a pár oldalnyi cikket, hogy a szabadság az ember örök mércéje, 
hogy a szabadság fogalmának van egy dimenziója, amelyet csak a 
történeti és filológiai tudás tárhat fel, hogy az emberi szabadság a 
textológián is áll. 

Elhagyta volna Amuszin a gumranológiát? Nem, nyilván nem; de 
más témái mutatják, hogy életének java évtizedeiben nem valami együ- 
gyűségbőlírtcsak a gumráni tekercsekről. Ioszif Davidovics zsidó tudós 
volt, otthonos a hagyományban, és az új irodalomban élő. Amikor a 
holt-tengeri tekercsek napvilágra kerültek, az 1950-es évek elején, már 
nemminden tapasztalat nélkül felismerte: ez az őlehetősége a munkára. 
Ha ezekkel a szövegekkel foglalkozik, hű lehet a hagyományhoz és 
kiélheti hajlamát az új iránt. Életműve egységes, nem abban, hogy 
gumranológia, hanem abban, ami a hagyományos tudomány formája, 
hogy ti. szövegmagyarázat, s ami az igazi tartalma, hogy helyzet-meg- 
határozás. 


(1986) 


Megjelent: apud: I.D. Amuszin, A holt-tengeri tekercsek és a gumráni 
közösség (Budapest: Gondolat, 1986), 402-407 

(P. S. 1992) A fenti cikk utószónak készült Amuszin utolsó holt-tengeri 
könyvének magyar fordításához, s mint ilyen jelent meg. Ami a szöveg- 
ben akkor implicit jelzés volt, azt —- most már — semmiképpen sem 
akaromexplicit hivatkozássá átfogalmazni, még a bibliográfiai utaláso- 
kat, még — bár hangsúly volt rajta — Bibó István egy idézőjel nélkül 
felhasznált mondatát sem. — Annak idején az életrajzi adatokat, minde- 
nekelőtt a pontos életrajzi dátumokat, Fröhlich Ida szerezte meg szá- 
momra; hogy szíves segítsége ne maradjon jelzés nélkül, az eredeti 
közleményben a cikk alatt ott állt az ő neve is. 

POLÁNYI KÁROLY 
TÖRTÉNETI UTÓPIÁJA 


RÖVID VÁZLAT 


Hadd kezdjem személyes hangon. Az 1960-as évek elején, amikor Po- 
lányi Károly munkáival ismerkedni kezdtem, s majd amikor a margit- 
szigeti Nagyszállóban megismerhettem őt magát és — hosszú beszélge- 
tésben — nézeteit az ókori Kelet gazdaságtörténetéről, úgy éreztem: a 
nagy elmélettel találkoztam. Az ékírásos forrásanyag hatalmas holt 
tömegében csak elmélet tudja feltárni az egykori társadalom és gazda- 
ság meghatározó szerkezeti elemeit, márpedig az assziriológia, jóllehet 
Max Weber hatása nem múlt el felette nyomtalanul, még mindig anyag- 
feltáró korszakát élte. Negyedszázad múltán, ma, ellenben úgy vélem, 
Polányi gazdaságelméletének nincs aktualitása. A gazdaságpolitika ma 
világszerte az előtt a feladat előtt áll (nálunk is), hogy a gazdaságirányí- 
tás központosított, redisztribuciós vagy etatista mechanizmusai helyett 
a piaci szabályozás és piacgazdaság hatékony elemeit megőrizze vagy 
újra felélessze. Polányi elmélete, amely a piacot, úgy, ahogy van, ki 
akarta iktatni a modern gazdaságból, s ténylegesen kiiktatta a gazda- 
ságtörténetből, éppen az ellenkező irányba mutat. A jelen rövid alkalmi 
vázlatombane két véleményem pólusai között próbálok szikrát lobbantani. 
" — Polányi gazdaságtörténetében, így mindjárt a Columbia egyetemi 
műhelymunkátösszefoglaló tanulmánygyűjteményben (Trade and Mar- 
ket in the Early Empires, 1957), amelynek még a bírálatokból kitetszően 
is máig tartó kisugárzása van: a régi társadalmak tanulmányozásában, 
az assziriológiai forrásanyag és az ókori Kelet gazdasága jelentős sze- 
rephez jutott. Mint ismeretes, Polányi éppen az ókori Keletre helyezte 
a piac nélküli kereskedelem klasszikus formáját. Egészében véve, az 
ókori Kelet gazdasága az ő számára szorosan tapadt a társadalmi 
strukturához, intézményi elkülönülése még nem kezdődött meg ("be- 
ágyazódottság", "embeddedness"), például, a kereskedő és a kézműves 
állami alkalmazott volt. Részben ókori keleti anyagon dolgozta ki Polá- 
nyi a kereskedelmi kapu ("port of trade") elméletét is. Gazdaságtörténeti 
tanulmányai kezdetben mint mimeo vagy folyóiratcikk jelentek meg, 
könyvként már csak halála után: Dahomey and the Slave Trade (1966), 
Primitive, Archaic and Modern Economies (1968), The Livelihood of Man 
(1977). Így recepciójuk is hosszú folyamat. 
Nem nehéz észrevennünk, hogy az ókori Kelet gazdasága iránt Po- 
lányi csak későn kezdett érdeklődni. Mindjárt a jelen magyarországi 

Polányi-recepció kezdetén találóan írta Kis János és Márkus György: 
"Polányi nem indult gazdaságtörténésznek; az első emigrációs évtized 
(1919-től — K.G.) kenyérkereseti alkalma nélkül (...) talán sohasem 
fordult volna ökonómiai témák felé. Ám a gazdaságtörténeti kutatások 
mögött ugyanazok a világnézeti, társadalmi törekvések munkáltak, 
amelyek a fiatal értelmiségi szervezőt — ti. a Galilei Kör első elnökét 
(1908-1910) stb. (K.G.) — is orientálták. A gazdaságtörténet nem mene- 
dék volt Polányi számára, ahová a korproblémák elől rejtőzhetett, ha- 
nem teoretikus eszköz a korproblémák következetes végiggondolásá- 
ra" (Magyar Filozófiai Szemle 1971, p. 738). Magam a Gyurgyák János 
gondozta új Polányi-könyvekben (Egy gazdaságelmélet küszöbén, I-II, 
Budapest, 1985—1986, magyarországi cikkei 1919 előtt, illetve bécsi cik- 
kei Jászi Oszkár lapjában, a Bécsi Magyar Ujság-ban, 1921-1923) követ- 
tem a publicista ókori Kelet iránti érdeklődésének alakulását. Ilyen 
események említésével találkozunk: a Baghdad-vasút, Kemal és a török 
múlt, a mószuli petróleum, Tutankhamen fáraó, Akhnaton (Ehnaton) 
és Nabonidus (Nabú-naid) H. G. Wells Világtörténet-ében, Ur és Eridu 
romjai stb. Legtöbbjük nem is az ókori Keletre vonatkozik, hanem csak 
e kultúrák mai térségeire. S még a The Great Transformation (1944) is, 
Polányinak is nagy átalakulása, amely könyvben pedig a piacgazdaság 
kialakulásával egy egész fejezet foglalkozik, csak általános utalásokkal 
él: "a kései kőkor óta", "archaikus államok", "korai társadalmak", "az 
utolsó tízezer év", "egyiptomi újbirodalom", "Babylónia gazdasági 
rendje" stb. 

Mindez még nem kutatás, nem történelem. Pusztán e hivatkozások 
láttán, előadásom címe lehetne akár ez is: Polanyis Passage to "India" — 
kalandja vagy látogatása az ókori Keleten. De a Forster-utalás nem akar 
frivol lenni. Nyomban hozzáteszem, hogy A nagy átalakulás nem valami 
történeti passage-élményt közvetít. A könyv valójában inkább a Doktor 
Faustus (1947) mellé állítható. Polányi A nagy átalakulás lapjain, mint 
Adrian Leverkühn -— Thomas Mann a regénnyel, felkiált: Számon kell 
kérnünk magunkon, társadalmunkon, történelmünkön: hogyan jutot- 
tunk ide. Az alapélmény ugyanaz, majdnem még az évszám is. Polányi 
a számonkérés rendjén a piacgazdaság történeti dimenzióját vette vizs- 
gálat alá. Megrázó szenvedélyességgel, a közgazdasági szakíró felké- 
szültségével és a morális lény konok igazságszeretetével. 

Az ókori Kelet az újságcikkek futólagos korai utalásaiban, A nagy 
átalakulás történeti perspektivája, s majd a Columbia Egyetemen 1947- 
ben kezdett kutatások következtetései elénk rajzolják Polányi ókori 
Kelet-képének fejlődését. Amikor a nyugat-európai gazdasági rend 
válságát és a fasizmus tragikus előretörését észlelte, Polányi keresni 
kezdte, miért torkollt az európai fejlődés ebbe a zsákutcába. A piacgaz- 
daságot tette felelőssé. Elutasította; s majd amikor az egyetemi meghí- 
vás lehetővé tette számára, hogy történeti kutatásokkal foglalkozzék, 

vizsgálni kezdte a piacgazdaság történeti fejlődését, visszanyúlva egé- 
szen a kezdetekig. Megpróbálta megtalálni azt a korszakot, amikor 
piacgazdaság még nem volt. 

Polányi ókori történeti — s ezen belül ókori keleti — felfogása ma 
jóformán teljes elutasításban részesül a szakemberek körében. Kiigazí- 
tották az adatait, mint például K. R. Veenhof, cáfolták a piac létét tagadó 
elméletét (W. Röllig), az ellenvéleményen levők közül nálunk legutóbb 
Vargyas Péter szegezte szembe vele a saját piac-elemzéseit, külföldön 
pedig Morris Silver, aki egy egész könyvet szentelt Polányi bírálatának 
(Economic Structures of the Ancient Near East, 1985). Meggyőződéses híve 
alig egy-kettő van, mint például Johannes Renger; s aki teljes tudatában 
van a jelentőségének, mint Mogens T. Larsen, az is csupán legáltaláno- 
sabb gondolatait tudja felhasználni. 

Én magamindokoltnak tartom Polányi adatainak bírálatát, tételeinek 
akár teljes elutasítását is. Polányi nem volt ókori keleti történész. Mi 
maradhat meg a szakmai kritika nyomán? Marad-e valami nézeteiből? 
A kérdésre azonban további kérdésekkel felelek. Vajon haszontalannak 
tekintjük-e most már Frazer munkáit? Csak merterős kétségeink támad- 
tak, mondjuk, a mágia vagy a meghaló és feltámadó istenek tekinteté- 
ben. És érdektelennek Marx és Engels elemzéseit? Mert időközben a 
közgazdaságtan vagy a filozófia megcáfolta nem egy tételüket. Nem 
erről van szó. A nagy történeti elméletek a maguk egészében korhoz 
kötöttek maguk is. Egy idő után már nem adnak érvényes magyaráza- 
tot. Legfeljebb hiteles módon képviselhetnek egy valamikor lehetséges 
szemléletet. 

Ha mármost Polányi gazdaságtörténeti elméletét — a vele egy időben 
együttműködő assziriológus, A. Leo Oppenheimegykori kifejezését (in: 
Trade and Market, p. 27) felelevenítve — madártávlatból nézzük, annyit 
mindenképpen mondhatunk, hogy ezentúl a primitiv és a régi társada- 
Ilmak kutatása vagy az ókori keleti gazdaságtörténet nem mellőzhet 
bizonyos általa kidolgozott kategóriákat. Ilyenek például: a kölcsönös 
viszonzás vagy reciprocitás ( reciprocity"), a központi újraelosztás vagy 
redisztribució ("redistribution"), a "kereskedelmi kapu" stb. Tudjuk 
mindannyian, ezeknek a terminusoknak volt kutatástörténeti előzmé- 
nye, legalább Marcel Mauss óta, s tudjuk azt is, hogy dolgozhatunk " 
velük Polányitól függetlenül is. Mégis, Polányi gazdaságtörténeti elmé- 
letének holdudvarához tartoznak immár. 

Ami a redisztribuciót illeti, azt a kategóriát, amely ma elevenbe vág: 
nem kétséges, hogy az ókori Kelet gazdasági életében is találunk olyan 
strukturákat, amelyeknek lényege a redisztribuciós mechanizmus. 
Ilyen mindjárt az újasszír birodalomnak zsákmányon, adókon és a 
szövetségesek önkéntes beszolgáltatásán alapuló gazdasága, amelyben 
minden termék - mert ez egy sajátos termelési rendszer volt — a rediszt- 
ribuciós hálózaton át jutott be a gazdaság vérkeringésébe. Az sem 

kétséges, hogy az i. e. 2. évezredben a királyok egymásnak küldött 
ajándékai Polányi (és Marshall Sahlins) kiegyensúlyozott reciprocitás 
("balanced reciprocity") kifejezésével írhatók le a legszerencsésebben. 
Volt az ókori Keleten kereskedelmi kapu is, hol valóban kikötő ("port"), 
mint Tilmun szigete (Bahrein), amelyről magam is írtam ebben az 
értelemben ("A tilmuni kereskedelem himnusza", Antik Tanulmányok 
18, 1971), hol pedig egyszerűen egy kedvező fekvésű város, mint Szip- 
par, az Euphratész mentén, kereskedelmi útvonalak kereszteződésé- 
ben. Talán még Mezopotámia korai történetének egyik nagy rejtélyét is 
Polányi nyomán oldhatjuk meg: hogy Nippur az i. e. 3. évezred közepe 
táján minden látható politikai háttér nélkül az ország szertartási köz- 
pontja lett, tulajdonképpen kultikus főváros, esetleg azzal magyarázha- 
tó, hogy már korábban is tartósan valamifajta rituális oltalom alatt álló 
találkozóhely volt, vagyis kereskedelmi kapu az ország belsejében. 
További részletek helyett még csak annyit, hogy az ókori Kelet kereske- 
delmi vagy másfajta gazdasági ügyleteit kísérő szimbolikus aktusokkal 
Polányi (helyesebben: Bronislaw Malinowski és Polányi) nélkül a gaz- 
daságtörténész aligha próbálna kezdeni bármit is. 

Polányi gazdaságtörténeti elméletének — de vegyük csak szűkebbre: 
elemzési kategóriáinak - van explikativ ereje az ókori keleti törté- 
netírásban. Persze, ez még csak a szakkutatásra tartoznék. De itt na- 
gyobb dolgokról van szó. 

Egyrészt, Polányi jelentősége — nézetem szerint — abban áll, hogy 
elmélete egyfajta alternativát jelent a primitiv és korai ("archaikus") 
társadalmakra vonatkozó más elméletekhez képest. Ami számomra 
különösen fontos: a társadalmi formációk elméletéhez képest is. A 
formációelmélet, akár egyik, akár másik hivatalosan elfogadott változa- 
tát, akár az elképzelhető végtelen számú változat bármelyikét vesszük 
is, mindenképpen kényszerpályát ír elő a történelemnek, mindenkép- 
penteleologikus. Ezzelszemben Polányi tipológiai elemzéseket végzett, 
olykor csupán üd hoc jellegű általánosításokkal, s a tipológia érvényés- 
ségét nem terjesztette ki mértéktelenül. Azt hiszem, hogy az a hűvös 
tartózkodás, olykor már-már explicit ingerültség, amely nálunk az 
1970-es évek közepén Polányi tanulmányait némely rangos közgazdász 
részéről fogadta, magyarázatot nyer, ha arra gondolunk, hogy egy 
alternativ vagy kompetitiv elmélet kétségkívül veszélyt jelenthet bizo- 
nyos — akár régi, akár pedig frissen megszerzett — elméleti poziciókra 
nézve. Azt hiszem, Polányi tipológiai kategóriái éppen e miatt az alter- 
nativ jellegük miatt fontosak a gazdaság történeti formáinak elemzésé- 
ben. 

Másrészt, látnunk kell Polányi elméletének valódi jellegét. Már el- 
mondtam, hogyan rekonstruálhatjuk keletkezésének logikai menetét. 
Párhuzamul Marx őstörténeti koncepciójára szeretnék hivatkozni. 
Marx felismerte, hogy a 19. század feszültségei mind visszavezethetők 


354 


a kapitalista társadalom dichotom (antagonisztikus) szerkezetére. Ezt a 
dichotomiát meg akarta szüntetni, ez számára a társadalmi cselekvés 
programja. De egyszersmind magyarázni akarta kialakulásában is. Ha 
a dichotomia történeti, azaz valamikor kialakult, akkor annakelőttenem 
volt. Marx ezt a "nem-volt"-at tette a történeti fejlődés kezdetére. Posz- 
tulálta az őskommunizmust. A tudományos elemzések mágiája segít- 
ségével megszüntette a dichotomiát a régmúltban. Véleményem szerint 
Polányi akaratlanul is ezt a logikát követte, amikor posztulálta a piac 
nélküli gazdaságot az ókori Keleten. Ez az ő történelmi utópiája. S hogy 
a piacgazdaság nem-létét az ókori Keletre tette, annak, természetesen, 
a dokumentált ókori Kelethez vajmi kevés köze van, akárcsak az őskom- 
munizmusnak azokhoz a történeti időszakokhoz, amelyeket Engels A 
család, a magántulajdon és az állam eredete görög fejezeteiben az őskori 
matriarchátus felbomlásának kronológiai keretéül kijelöl. A logikának 
mindkétesetben a legkorábbi már ismert történeti korszakra volt szüksége. 

Egy alkalmi formulával próbálom érzékeltetni, miben látom Polányi 
jelentőségét a gazdaságtörténeti elmélete és a gyakorlati történeti kuta- 
tások számára. Talán szójátéknak fog hatni; meglehet, csupán játszado- 
zásnak a komoly terminusokkal. Mégis, azt hiszem, valamit kifejez a 
lényegből. Polányi elméletét szubsztantivistának szoktuk nevezni, s 
mint ilyent, szembeállítjuk a formalista iskolákkal. Nos, szem előtt 
tartva a szavak etymonjait is, végtére is a szubsztantivizmus szó alapja 
a substantia, azt mondhatjuk, hogy Polányi a szubsztantiv tevékenysé- 
geket tipológiai kategóriákká alakította át: formalizálta. Egy nagy 
transzformációt tehát mindenképpen sikerült végrehajtania. A létjelen- 
ségeket formákká változtatta; ezáltal, s ebben az értelemben, bizonyára 
tartós érvényt szerzett nekik. 


ak 


Előadás az 1986 októberében rendezett Polányi Károly centenáriumi 
emlékülésen, a Magyar Tudományos Akadémián. 

MARTIN BUBER HIÁNYZIK... 


EGY RÉGI JEGYZET ZSIDÓ-MAGYAR ÜGYBEN 


Martin Buber hiányzik szellemi életünkből. 

Ezta megállapítást(") nemdrámai hatáskeltésnek szánom. Hiszen oly 
sokan hiányoznak, sajnos. De Buber mégis más eset: ő olyan hiány, amit 
szellemi életünk jóformán nem is érzékel. 

Buber (1878-1965) születése szerint osztrák, eszmei közege szerint 
zsidó és kelet-európai (galiciai), nyelve szerint német. Egyetemista kora 
óta 1938-ig német nyelvű országokban tevékenykedett, évekig adott elő 
vallástudományt és zsidó etikát a frankfurti egyetemen, majd pedig 
Palesztina / Izraelben, ahol is — Bialik, Agnon, Max Brod, Gershom 
Scholem mellett, de alighanem bármelyiküknél nagyobb hatást keltve 
-— a megújuló nemzeti kultúra egyik reprezentánsa volt. Összegyűjtött 
műveit három testes kötetben Németországban adták ki, korszakos 
jelentőségű Biblia-fordítását külön. Munkái egyedi kiadásainak és for- 
dításainak se szeri, se száma. Nem kétséges, hogy Buber hagyatéka ma 
is eleven. 

Mi azonban szinte nem tudunk róla. A Világirodalmi Lexikon I. kötete 
(1970,p.1162sk.) értékes cikket szentel neki—deitt jelölt fordításai mind 
a máglyákelőtti időkből valók, s különben is csak munkásságának egyik 
vonulatát jelzik. Egyébként még emlegetni sem igen szokás. Jómagam 
az elmúlt években egyetemi héber óráimon néhány hallgatómmal 
együtt sokat foglalkoztam Biblia-fordításával és fordításelméletével; 
mind ismeretlenségét, mind evokativ erejét közvetlenül tapasztaltam. 

Buber munkásságának három nagy területe volt. Az első a galiciai 
örökségből táplálkozik: a kelet-európai, oroszországi zsidóság folklo- 
risztikus vallásosságából: feldolgozta a haszidizmus legendáit, és szá- 
mos tanulmányt szentelt értelmezésüknek. A másik terület a Biblia 
fordítása és e fordításokkal kapcsolatos magyarázata. E téren, s kivált 
ami a fordítást illeti, Buber jelentősége csak a Szt. Jeromoséhoz mérhető; 
a Hebraica veritas elve, amit mindketten az egymást másoló-továbbíró 
fordítások gyakorlatával szembehelyeztek, eszményi mérce. Másképp: 
titáni kihívás korunk műfordítás-irodalmához. Buber harmadik műkö- 
dési területe a filozófiai irodalom. Gyűjteményes munkáinak hatalmas 
I. kötete ilyen irányú műveit fogja egybe. Etikai költészet ez; nem 
elválasztható egyéb műveitől. Buber a hagyományban áll. Ez nála fő- 
ként zsidó hagyomány, persze, de nem kizárólagosan az: az emberiség 

— emberség — hagyománya. Szövegeket értelmez, hogy elméjének, lel- 
kiismeretének és költői képzeletének lét-szemléleti gondjait egyetemes 
érvénnyel fogalmazhassa meg. Történetesen bibliai szövegeket. 

S hogy miért hiányzik nálunk a buberi gondolat? Hadd mondjam így: 
mert zsidó. Zsidó a gyökereiben, zsidó a textusában, gyakran még az 
érvelésében is. Mert arra nevel, a gondolat és elemzés szépségével, hogy 
zsidónak lenni, zsidóként egyetemes embernek lenni ugyanolyan fel- 
adat és tett, mint — görögnek, németnek, magyarnak. Asszimiláció, 
beolvadás, kipusztulás az egyik végleten; bezárkózottság, elszigetelő- 
dés a másikon. A kettő között helyezkedhetnék el az, amit más népekre, 
más kultúrákra vagy éppen saját magunkra nézve magától értetődőnek 
tartunk, de a zsidósággal kapcsolatosan, hamis szeméremből akár, 
elgondolni sem merünk: hogy ti. kultúrájában az emberiség számára 
éppen az az érték, hogy önmagát adja a csak mint egyedi létezhető 
általánoshoz, az emberi-hez. Azt, hogy éppen zsidó. Buber némiképpen 
az egzisztencializmussal párhuzamos - tehát a személyes felelősséget a 
középpontba állító -— nemes etikája adja a szárnyakat ahhoz, hogy a 
zsidó hagyomány kiemelkedjék a folklorisztikus jelleg horizontja fölé, 
hogy annak mutatkozzék, ami: egyetemes emberinek. Aki Bubert olvas, 
látja, zsidónak lenni érték. 

A kezemben lévő könyv: Martin Buber, Bilder von Gut und Böse 
(Heidelberg: Verlag L. Schneider, 1964), mint a szerző előszava mondja, 
még a háború előtt fogant, 1935 nyarán, még Frankfurtban. Buber 
később is dolgozott a gondolatban. A német szöveg először — ahogy az 
Összes-ben látom — 1952-ben jelent meg; a kis kötet a különkiadás 3. 
lenyomata. . 

"Képek , avagy - tárgy szerint — "jelképek" a Jóról és a Rosszról, 
mondja a cím, pontosanjelölvea tárgyat. A kiindulópont, természetesen 
a Biblia, a Genesis ismert szakasza, az Éden-kert, a jó és rossz tudásának 
fája. Ezt aszöveget, s a hozzá kapcsolódó Kain-történetet elemzi az első 
rész, Buber filozófiai exegézisének minden szellemi finomságával és 
poézisével. A második rész ugyancsak szöveghez kapcsolódik, az 
Avesztához, a zarathustrai szent könyv nem kevésbé híres 30. jasznájá- 
hoz (magyarul Gaál László adja, mesteri fordításban, Világirodalmi An- 
tológia, I, 3. kiadás, 1962, p. 31 sk.). A harmadik rész már "csak" Buber, 
helyesebben: Buber bölcselete és etikája. 

Mert a textust Buber etikai síkon érti, a "képek"-et egzisztenciális 
szimbólumnak fogja fel. Elutasítja a közkeletű olcsó dualizmust, Jó és 
Rossz oppoziciós -— és így egyenértékűnek látszó — "vagy-vagy" -át, s 
tiszta fejtegetéseivel ahhoz az értelmezéshez jut el, hogy a Rossz: a 
bizonytalankodás, a választani-nem-tudás. Etikája, megint csak mond- 
hatom, poétikus 4 beleélő-képességben, de az ítéletben nem tétovázik, 
s főként: a cselekvés etikusSágát mérlegeli. Magam aligha vagyok alkal- 
mas arra, hogy egy árnyalt bölcseleti gondolatmenetet komprimáljak. 

De hiszen az etikai esszé nemcsak - vagy talán nem is főként — tételes 
végkövetkeztetéseiért van, hanem magáért a töprengés és fontolgatás 
folyamatáért. Buber a régiségből fennmaradt szövegeket vette maga elé 
-és a cselekvő embert tanítja velük felelős mérlegelésre. 

A kis könyv eszményi esszé, lebilincselően egyszerű stílusa közel 
hozhatja Buber gondolatvilágát a más eszméken nevelkedett, de ugyan- 
azon felelősséggel élő emberekhez. Kiadását melegen javaslom. 


JEGYZET 
(7) Lektori jelentés az Európa Könyvkiadónak, felkérésre. Mindmáig eredmény- 
telen maradt. i 
(1983) 
Megjelent: "Egy régi jegyzet zsidó-magyar ügyben", Századvég. Az 


ELTE Jogász Társadalomtudományi Szakkollégiumának kiadványa, 
no. 4-5 (1987), 193-194 

KISEBBSÉGEKBŐL ÁLLÓ TÁRSADALOM 


Nem politikai törekvés hozott ide, a mai vitanapra(") — ezt hadd mond- 
jam ki mindjárt elöljáróban, hiszen bizonyára vannak mások is, akik 
úgy gondolkodnak, mint én; nem politikai törekvés, hanem történeti 
érdeklődés és elkötelezettség. De a történelem, ha valamennyire is 
komolyan vesszük, mindig is a helyzetmeghatározás egyik dimen- 
ziója, a jelen nézőpontok egyike. Mindenesetre, távlatot adhat, mely 
távlatban a mindenkori adottságok legalább virtuálisan elveszítik a 
csak-így-lehet jelleget, az olcsó mentegetőzés és a sunyi apológia 
lehetőségét. 

Történeti nézőpontból a mai vitanap előadásai fölött a közös cím: 
cZsidók, cigányok, előítéleteks, talán a következőképpen is megfogal- 
mazható: ethnikai és / vagy szociális csoportok helye a társadalomban, 
kölcsönös viszony az ilyen csoportok és környezetük között. Szándéko- 
sannem mondom e viszonyról, hogy ethnocentrizmus, fajgyűlölet vagy 
kultúrfölény stb. E szavak mindegyike, bár témánkkal összefüggésben 
többnyire jogos volna használni őket, mégis inkább csak alkalmi és 
partikuláris elnevezés lehet. A kölcsönös viszony torz elemének megje- 
lölésére a leginkább általános, mert semleges szó alkalmasint éppen az 
"előítélet". Kölcsönös viszonyról beszélek, mert előítélet, persze, nem- 
csak egy kisebb csoport irányában alakulhat ki, hanem fordítva is: 
gyűlölheti a kisebbség is a többieket, gúnyolhatja — aminthogy szokta 
is. Az előítélet rendszerint kölcsönös, önmagát gerjeszti, hasonlót vált 
ki a másik póluson is. Éppen ezért nem annyira az iránya látszik 
érdemesnek a tanulmányozásra, hanem az előítélet volta maga: az 
előítélet morfológiája. Különben is, tudjuk, hogy az előítélet tengelye 
körül a poziciók villámgyorsan szoktak fölcserélődni, az érintett felek 
által szinte észrevétlenül. 

Ha a történész az előítéletről gondolkodik, első asszociációja a "bar- 
bár" szó, a görög barbarosz. Jó példa arra, hogy a görög társadalom nem 
az volt, mint ami a tankönyveink eszményítő képei szerint. A barbár, 
az idegen, gyakran csak idegen eredetű elem, akit hazai poziciónkból 
és saját kultúránk biztonságos fölényével lenézhetünk. S akit ugyanak- 
kor - az előítélet könnyen az ellenkezőjébe fordul — más szempontból 
eszményíteni szoktunk. Primitiv, azaz "őseredeti" életformájáért, ter- 
mészetesegyszerűségéért, romlatlan erkölcseiért. A romantikus eszmé- 

nyítés — gondoljunk a cigányromantikára — pozitiv előítéletnek nevez- 
hető. A más-ság megítélésében talán kevésbé ártalmas, mint a lenézés, 
deönismeretünket éppúgy félrevezeti, s állandó veszélye az előjelváltás 
könnyű lehetősége. 

De még a görögök barbár fogalma mögött is ott áll a keleti népek 
ethnocentrizmusa, évezredek írásbeliségébe kövült előítéletei. Az 
egyiptomi Szinuhet az i. e. 2. évezred elején boldogan tér vissza, élete 
vége felé, hazájába a szíriai barbárok földjéről: vendéglátói, akik közé 
beilleszkedett, bár nemes lelkek voltak, nem ismerték a finom életet, az 
igazi kultúrát. A sumerek, azi. e. 3. évezredben, költészetükben lenéző- 
en emlegetik a hegyi vagy pusztai népeket, akiknek nincs háza, akik 
nemtudnakletérdelni (ti. imához), nyerseneszik a húst, halottaikatnem 
temetik sírba stb., akiknek a nyelveérthetetlen, kusza, nememberi nyelv 
-— különben a görögök barbár szava is a nyelv érthetetlenségét jelzi 
eredetileg. 

Itt mindjárt rámutathatok egy jelenségre, amely fontos mozzanat az 
előítéletek világtörténetében: az előítéletek invariáns jellege ez, az állí- 
tások változatlansága, a szívósan élő közhely. Kezdetleges nyelv, nyer- 
seneszik a húst: négy-ötezer év óta hangzik ez. Mások mondták másról, 
mi mondtuk másról, mások mondták rólunk. Mert világos kell hogy 
legyen: mindannyian benne vagyunk a képben, az ún. sértett és az ún. 
sértő egyaránt. 

A korai társadalmakban a horizontális tagolódás magától értetődően 
a szomszédot jelölte ki barbárnak, s a minősítés rendre továbbkerült, 
szegmentumról szegmentumra. Mindenkinek a szomszédja — vagy 
inkább: második szomszédja — volt a barbár; a szomszéd mindig 
barbár volt. Komplex társadalmakban ugyanez maradt a szkhéma, 
de a társadalom bonyolultabb - belső, vertikális — tagolódásának 
megfelelően társult hozzá a csak relative elkülönülő belső csoportok, 
az ethnikai, nyelvi, vallási, szokás- és életvitelbeli másság iránti 
előítélet. 

A kisebbség mint probléma tehát komplex társadalmakban merül fel, 
de ez nem annyit jelent, hogy csak az új- vagy jelenkori nyugati világ- 
ban, hanem viszonylag nagy régiségben is, és Európán kívüli társadal- 
makban szintúgy. 

Anélkül, hogy a Nyugat-Kelet dichotomiát elfogadnám, Keletre hi- 
vatkozom most, részben mert magam ezzel a térséggel foglalkozom, 
részben pedig mert a keleti társadalmakban számunkta kevesebb a 
"magától értetődő". A hagyományos keleti világban szorosan egy- 
másba ékelődve élnek a társadalom viszonylag különálló kisebb 
csoportjai. Számos népfaj, mindenféle nyelv, különböző foglalkozási 
csoportok, vallási közösségek. Az elkülönülés mindig viszonylagos, 
más nem is lehet, de azért mindig éles és mindig felismerhető határt 
jelent. Annál élesebb a határ, minél több kritérium mentén alakul ki. 

Örmény keresztény kereskedő (Irán), "asszír" cipőpucoló (a Szovjet- 
unió nagyvárosai), rézkovács mandeus a mocsárvidék peremén (Irág) 
stb. Az elkülönülés vagy kölcsönös megkülönböztetés kritériumai: 
nyelv, vallás, ethnikum, bőrszín és testalkat, foglalkozás, életmód, la- 
kóhely, viselet. Különös jelentősége van a viszonylagos térbeli elkü- 
lönülésnek (szegregáció): külön városnegyed, csaknem zárt telep, 
gettó vagy bódéváros, bádogkannákból épített házakkal, nagyobb 
városok perifériáján. Ehhez hasonló a szociális elkülönülés, a réteg- 
ződés — a társadalmi vertikum — meghatározott szintjein, leginkább 
a szélső szinteken. S tudjuk, hogy a térbeli és a szociális elkülönülés 
szélsőségei hasonló minták szerint szerveződnek. Az elkülönülés 
legtöbbször nem egészen merev, a csoportok között van átjárás, 
horizontális és vertikális mobilitás, de a rendszer egésze mégis 
reprodukálja önmagát. Olyannyira, hogy a diachronikus-szociális 
elkülönülés, amely Indiában a társadalom egészében érvényesül 
(kasztrendszer), sok helyütt hoz létre, leginkább a szélsőséges szo- 
cio-tartományokban, kasztszerű képződményeket; igaz ugyan, hogy 
soha és sehol, még Indiában sem lehet a társadalom egészét a kaszt- 
rendszer szempontjából leírni. 

Akárhogyan van is, ebben a világban mindenki tudja, mi a helye, s 
ezt többnyire más is tudja róla. A kisebbségek a társadalom egészének 
viszonylag önálló alrendszereivé szerveződnek. Kialakul a beilleszke- 
dési minta, az együttélés technikája; az egyén leginkább mint ennek a 
csoportnak a tagja tud érvényesülni. Az előítélet ily módon nemcsak a 
másik, az "ők" elkülönítő megkülönböztetését szolgálja, hanem a "mi"- 
kohézió eszköze is, törzsi vagy csoport-szervező erő, cseppben a nem- 
zeti büszkeség. A térbeli vagy szociális elkülönülés könnyen a vérségi- 
leszármazási szervezet (pszeudo-) formáit ölti fel; mint egyébként meg- 
fordítva is. Nagyon gyakori, mondhatni, általános, hogy a csoport 
elkülönülése megvalósul a szimbolikus szférában is. A kurdok öve 
vagy a szíkhek turbánja egyfelől, a leprások kereplője, a Judenhut 
vagy a sárga csillag másfelől: a szimbolikus elkülönülés egyik típusa 
a csoport maga választotta jelképeit jelenti, a másik a kívülről a 
csoportra ráerőszakolt, diszkriminativ jelképeket. Az egyén, ha nem 
a csoport hagyományaiban előírt életviteli mintát követi, hanem 
egyéni életstratégiája van, alighanem először a szimbólumokat veti . 
el, ez a kezdete az egyéni mobilitásnak, a külső többséghez való 
alkalmazkodásnak: disz-integráció, disszimilációs lépés, másképpen: 
asszimiláció. 5 nem véletlen, hogy a konfliktusok esetében is éppen a 
szimbólumok, a csoport-identitás elsődleges vagy másodlagos jelképei 
válnak abszolut fontossá. 

De minden egyéni - vagy akár tömeges - kategóriaváltásnál lénye- 
gesebbnek tartok egy olyan jelenséget, amit a társadalomtudomány, a 
történeti szociológia csak mostanában ismer fel. Arról van szó, hogy a 

korábbi szaktudományban az ethnikai vagy szociális csoportokat, így a 
kisebbségeket is, különféle ismérvek alapján próbálták meghatározni, 
ismertetőjegyek katalógusához mérve a megfigyelési tapasztalatokat. 
Ezek a jegyzékek (lists of traits), minél jobbak voltak, annál inkább azt 
sugallták, hogy az ethnikai vagy szociális csoportok, a nemzetek is, a 
kisebbségek is, örök képződmények, s legfeljebb kiválni lehet belőlük 
vagy csatlakozni lehet hozzájuk, legfeljebb "elsüllyedhetnek", még a 
nemzetsírban is önmagukkal azonosan. Ezzel a szemlélettel szemben 
az ethnikai és szociális csoportok vagy kisebbségek interakcionalista 
meghatározása ezeket a kategóriákat társadalmi interakciók eredmé- 
nyének tekinti. Bizonyos státusokba azember nemannyira beleszületik, 
hanem inkább belekényszerül, belenevelődik, belemenekül. Jól ismer- 
jük ezt a régiségből is. A nomád státus és a vele járó — mondjuk így — 
stigmatizáció a Közel-Keleten évtizedről évtizedre változhatott; nem 
nomád népek voltak, hanem nomád életvitel, nomád gazdasági stratégia. 
Ugyanez a helyzet a cigány státussal is: cigány az, akit a többiek annak 
tartanak, annak lenni kényszerítenek, s fogalmazhatunk úgy is: azzá 
válni kényszerítenek. Azt hiszem, egyetemes érvénnyel mondhatjuk, 
hogy valamely adott társadalomban a többséggel szembeállított kisebb- 
ség nem "van": a kisebbségi státus mindig társadalmi interakció ered- 
ménye. 

Az interakcionalista meghatározás könnyen érthetővé teszi a társa- 
dalmi csoportok egymásba átváltódásának magyarázatát. Az i. e. 2. 
évezredben a héber egyfajta szociális státus volt, s csak a későbbiekben 
váltethnikai kategóriává. Jól ismert jelenség a térbeli elkülönülés átvál- 
tódása nyelvi elkülönüléssé: innen vannak a nyelvi egységből - megha- 
tározott körülmények között — lassan elkülönülő "nyelvjárás"-ok, ame- 
lyek esetleg önálló nyelvvé fejlődnek; amit nyelv-fejlődésnek szokás 
nevezni, ittegyszerűenelkülönülést jelent. De általánosságban is mond- 
hatjuk, hogy a társadalmi csoportok, kivált a kisebbségek minősítése 
könnyen átvált valamely másik, legtöbbször hasonlóan kisebbségi mi- 
nősítésre. Ethnikai csoportok, szociális vagy foglalkozási csoportok, 
nyelvi kisebbségek, vallási vagy szokásbeli, életviteli kisebbségek: egy 
adott csoport identitása a többiekkel való interakciók során az egyik 
kategóriáról átválthat a másikra, s persze, változhat a csoport összeté- 
tele is. 

Napjainkban különös jelentőséget kap két új mozzanat a kisebbségi 
csoportképződésben. Az egyik ilyen mozzanat az életvitel különbsége, 
gondoljunk a bohém, hippi, punk, fegyvermegtagadó vagy homosze- 
xuális mikrotársadalmakra. A másik a gondolkodásbeli elkülönülés: a 
másként gondolkodás, a dissensio igen sok fajtája. Bár hát ki tudja, nem 
ugyanaz-e a kettő: életvitel és gondolkodás. Mindenesetre, az intoleran- 
cia és diszkrimináció ugyanúgy szerveződik körülöttük, mint más kö- 
rülmények között a faji vagy vallási különbségek körül. S az interakciós 

elkülönülés következményei a csoporton belül is hasonlók (csoport- 
nyelv, szimbólumok, szegregáció). Ugyanebbe az összefüggésbe tarto- 
zik, de szándékosan külön kezelem bizonyos betegségek interakciós 
csoportképző-elkülönítő hatását, ilyenek, például, a szenvedélybe- 
tegségek (alkohol, drog) vagy egyre inkább az AIDS. A történelem- 
ben a járványok vagy a lepra már produkáltak hasonló szociális 
hatásokat. ; 

Előítéletekről szólva, intoleranciát emlegetünk: de a képhez hozzá- 
tartozik a másik pólus, a tolerancia is. Ennek a hagyománya is éppoly 
régi, mint amazé. Gondoljunk a Biblia — az ókori Izráel —menedékváro- 
saira vagy a görög szentélyek oltalmára. Gondoljunk az Achaimenida 
. birodalom közigazgatási és nyelvi toleranciájára. (Mindannyian emlék- 
. szünk rá: Kürosz a zsidóknak megengedte, hogy hazatérjenek Babiló- 
niából őseik földjére, még segítette is őket, hiába tiltakoztak a helyükre 
betelepítettek, hogy már foglalt a hely. S mindannyian egybevethetjük 
a történetet — mondjuk - a krimi tatárok esetével.) Egészében véve, 
éppen ezek az ősrégi példák mutatják, hogy a toleranciának nemcsak 
individuális dimenziója van (Jézus és a szamaritánus asszony), de a 
társadalomra egészében kiterjedő, azaz politikai tere is. Ugyanígy, az 
intolerancia, az előítélet, irányulhat egyének ellen, de érintheti a csoport 
egészét is. 

Arisztotelész az uralom formáiról értekezve egyaránt elutasítja, kissé 
szabad fogalmazásban hivatkozom rá, a többség uralmát a kisebbség 
felett, és a kisebbség uralmát a többség felett. A mikorunkban csak zavar 
foghatja el az embert, e kettő közül melyik kategóriába sorolható, 
mondjuk, a mócok lerohanása a hegyekből, a Kristallnacht vagy az ún. 
proletárdiktatúra; s ez a zavar mutatja, hogy a kettő, többség és kisebb- 
ség uralma, egyre megy. Nem ez a megoldás. 

Tiszta homogén társadalom csak a múlt vagy a jövő utópiáiban 
lehetséges, az irreális képzeletben, de a valóságos társadalomban nem. 
Isten ments, hogy mindannyian egyformák legyünk. Az emberiség 
legfőbb önfenntartó értéke a sokféleség. Márpedig sokféleség csak ak- 
kor áll elő, ha az emberek különböznek egymástól, s ha a többiek 
nemcsak érvényesülni engedik ezt a különbséget, hanem becsülik, sőt, 
bizonyos mértékben egyenesen elvárják. 

Az emberi társadalom, ha az interakcionalista modell segítségével 
próbáljuk megérteni, voltaképpen csak kisebbségekből áll. Nincs "több- 
ség", helyesebben: a többséget vagy a többség látszatát is csak a társa- 
dalmi interakciók teremtik meg, a hasonló interakciók sorozata. Több- 
ség és kisebbség, a szavak hagyományos értelmében, egymás függvé- 
nye: a kisebbségre azért van szükség, hogy a többség vele szembeállítva 
határozhassa meg önmagát. Ebben az értelemben a másság iránti előí- 
télet a "mi"-kohézió kötőanyaga: gerjeszteni kell, hogy magunkat egy- 
ségesebbnek tudhassuk. Nem, ez a többség nincsen. A valóság ezzel 

szemben az, hogy mindenki valamely kisebbséghez tartozik, a legtöbb 
ember egyszerre több csoporthoz is, többféle kis csoporthoz. Mindenki 
mint kisebbségi része a társadalomnak: kisebbségként kell megkapnia 
minden jogot, lehetőséget, védelmet, ami a többieket is megillet. A 
társadalom eredendően kisebbségekből szerveződését kell tudatossá 
tenni önmagunkban és a környező társadalomban, s ez jellegzetesen 
értelmiségi feladat. Társadalmainkat csak a diverzifikáció tarthatja fenn 
és viheti előbbre. Márpedig a különbség csak akkor hatékony, s egyál- 
talán, csakakkor különbség, ha autonomlehet. Kis autonomiák egymás- 
hoz kapcsolódásának hálója: ez a szabadság, a személyiség és a közös- 
ség szabadsága egyaránt. 

Trianon, majd a második világháború utáni események, s végül a 
legutóbbi néhány év érzékenyebbé tették Magyarországon is a közvé- 
leményt a kisebbség problémái iránt. Kisebbségi helyzetbe kerültek 
jelentősebb magyar népcsoportok is. Mi több, napjainkban, szemünk 
előtt kisebbségi helyzetbe — menekült státusba — kerülnek magyar cso- 
portok. Magyarországon, miközöttünk. Ugyanolyan vagy hasonló 
körülmények közé, mint máskor — vagy most -, máshol — vagy itt — 
zsidók, cigányok. Nem lehet többé érvénye annak a szemléletnek, 
hogy bizonyos ethnikai csoportok feltétlenül többség, mások pedig 
mindig és mindenütt kisebbség. Nincs többé érvénye a többségi 
gondolkodásnak. Ki így kisebbség, ki úgy. A magyar társadalomnak 
tudnia kell, hogy a zsidók mi vagyunk, a cigányok mi vagyunk. A 
kisebbség: érték, s közös érdek, hogy minden kis autonom közösség 
önmaga lehessen. 

A Nyilvánosság Klub vitáját szervezők szándéka szerint és nevében, 
de a magam nevében is, a következőket kell még mondanom. Jogosan 
érte és éri a vád a magyar társadalmat, hogy annak idején nem tett meg 
minden tőle telhetőt és elvárhatót a magyar zsidóság megmentése 
érdekében, s részben az előítéleteivel is hozzájárult ahhoz, hogy a 
zsidóság elpusztítása — gondoljunk bele: egy sokszoros Mohács! - nem 
okozott, legalább utólag, valamifajta nemzeti megrendülést. Volt 
ugyan, már a 19. században, mondjuk, emancipációs törvény vagy a 
Rabbiképző alapítása, snemszabad felednünk ezek gesztusértékétsem, 
de kétségkívül volt antiszemitizmus, és voltak a magyar törvényhozás 
zsidótörvényei, volt a magyar közigazgatás részvétele a deportálások- 
ban. De 1944 után a nemzet megrendülése elmaradt. A hegek alatt még 
lüktet az egykori szörnyű seb. i 

A zsidóság elpusztítása fölött nem szabad napirendre térni soha. 
Napjainkban azonban - nem ehelyett, hanem emellett — látni kell azt is, 
hogy a cigányság viszonylatában Magyarország legfeljebb ha ott tart, 
ahol a zsidóság viszonylatában talán a 18. században tartott. Ezen a 
téren most még tehetünk valamit a kisebbségek diszkriminációja 
ellen, akár szóban, ehhez programot adni az értelmiség feladata, 

akár tettekkel, ez-politika. A zsidósággal való azonosság vállalását, a 
különbözőség elfogadását és védelmét a maga idejében elmulasztot- 
ta a magyar társadalom; a cigányság esetében most még nincs jóvá- 
tehetetlenül késő. . ; 

JEGYZET 
(?) Elnöki megnyitó a Nyilvánosság Klub szZsidók, cigányok, előítéletek címmel 
rendezett vitáján. 
(1989) 


Megjelent: Holmi 1, No. 2 (1989. november), 149-153 


CSILLAGOK RENDJE, 
REND AZ EMBERI VILÁGBAN 


1990. március 9.(") Mi van ma? Milyen nap, hogy ennyien gyűl- 
tünk össze, ünnepiesen? 

A nap: péntek; s az időpont: alkonyat felé, a nappal és az este határán. 
A zsidó hagyomány szerint hamarost kezdődik az ünnep; gyertyagyúj- 
tás, és beáll a nyugalom, emlékeztetőül a világteremtő Isten sábesz-ére. 
Az antik és középkori világban a péntek: Venus napja, az istennő és a 
bolygó természete szerint, s bizonyosan mind e kettő minden örömével 
együtt. 

Az időpont meghatározásának még csak az elején vagyunk, s máris 
.  fölsejlik előttünk a mai nap kozmikus beágyazottsága: mert egy nap is 
része a mindenségnek, s a mindenség csupa egy napokból áll. 

Ha kimennénk a szabad ég alá, a keleti égbolton már láthatnánk: 
holnap vagy holnapután telehold lesz. Hajnalonta a Venus legfényesebb 
arcát mutatja. Az éjszakai égen éppen látható a Mars, a Jupiter, a Satur- 
nus. 

Ha a babilóni naptár még élne... — de nem jó a megfogalmazás: ha mi 
magunk élnénk még mindig mindenben a babilóni naptár szerint; mert 
hiszen elemeiben még eleven ez a naptár, csak éppen a mi rendszerünk 
más; tehát: ha még mindig a babilóni naptárban élnénk, most újév volna, 
talán ma, de néhány napon belül biztosan, könnyű volna pontosan 
kiszámítani, mikor. Babilónban az eszményi évkezdet, niszannu 1, 
éppen akkor van, ha a hónap közepe a lehető legközelebb esik a tavaszi 
napéjegyenlőséghez. 

És most csak napok választanak el bennünket a tavaszi napéj- 
egyenlőség-től. De használjuk az antik kifejezést: dies commutationis, a 
változás napja, a fennálló rend teljes átalakulása. 

S még mindig a nap meghatározása. Nemcsak időpont egy ilyen 
alkalom: igazi ünnep is. 

Mert egy kiállítás megnyitása valóban ünneppé teheti a napot. 

És milyen remek kiállításé! Mi, a Szépművészeti Múzeum gyűjtemé- 
nyeibe nem beavatottak, legfeljebb időről időre alámerülők, a múzeum 
saját anyagának kiállításain mindig megrendítő élményt kapunk. Mi- 
csoda kincsek vannak itt! Az maga ünnep már, ha a szekrények és 
mappák egyikéből valaki elénk teszi Dürer Melencolíia. 1 (— "melencolia 
prima") metszetét. És a jelen kiállításon több mint kétszáz eredeti grafi- 

kai mű látható. Mégis, a valódi ünnep maga a kiállítás. Nem is a látvány 
mint érzéki öröm, hanem inkább - nekem legalább - a szellemi élmény; 

" a hangulata, átélése annak, ami a látványt elrendezi: a kiállítás szerke- 
zete, a grafikai darabok - a kiállítási látvány elemei — mögött mindig is 
tudott, ez alkalommal azonban valóban életre kelő filozófia. 

De hát könnyű dolga volt a kiállítást rendező művészettörténésznek. 
A 15-18. század grafikai művészetében megvalósuló csillagbölcselet 
úgyszólván maga rendezte el a tömött mappák anyagát, s neki csak 
hallgatnia kellett a szférák adta minősítésre, e bölcselet osztályozó ítéle- 
tére. Csak fölismernie egy hagyomány, egy korszak világképének szer- 
vező eszméit. 

A téma most, a kiállításon: a csillagok rendje, s a rend az emberi 
világban; a világegyetem, a makrokozmosz szerveződése, és szervező 
elveinek kihatása a részletekre, az emberi kisvilágra, a mikrokozmosz- 
ra. Az erők, amelyek megteremtik és fenntartják a világrendet. 

Zűrzavaros napokat élünk, dies commutationis-t várva. A "zűrzava- 
ros", biblikus kifejezéssel: tóhu wa-bóhu. Khaosz a világ kezdetén, a 
kozmikus rend előtt. De mi adja a rendet? Kezdete mindenképpen a 
legfontosabbak: az egek és a föld elrendezése, a Nap, a Hold és a csillagok 
útjának kijelölése. Ez ismét az imént már említett kihatás: a közvetlen 
kapcsolat kozmikus rend és az éppen bennük élünk napok rendje 
között. 

A káldeusok tanítása, ez a valódi babilóni ismeretekre támaszkodó 
hellénisztikus világtudomány, a Chaldaeorum ratio fogalmazza meg elő- 
ször a rend különböző szintjeinek kölcsönös összefüggését. 

A káldeusok, mondja kései forrásunk, az idézetben történetesen 
Censorinus (De die natali, 8,2 — ed. N. Sallmann), dicunt actum vitamgue 
nostram stellis tam vagis guam statis esse subiectam, azaz cselekedeteink és 
maga az életünk a csillagoktól függnek, mind a bolyongó, mind pedig 
az álló csillagoktól, amelyeknek — a szöveg itt latinul rnár nem idézett 
folytatása szerint— különféle és bonyolult pályája jelöli kiazemberi nem 
útját. 

Nincs még egy tartománya az emberi tudásnak, amely oly hosszú 
időnáteleven hagyomány maradt volna, amely oly régóta játszott volna 
folyamatosan szerepet az európai kultúra világképében, mint a babilóni 
- vagy mondjuk inkább, a későbbi fejlemények iránt konciliáns kifeje- 
zéssel, babilóni gyökerű — csillagtudomány. 

Némi nyomatékkal használom ebben a szóösszetételben a tudomány 
szót. Hogy megkerüljem, mint maguk a régiek, az asztronomia és asztro- 
logia ellentétbe állítását, mert ez történetietlen; hogy érvényen kívül 
helyezzem a tudomány agressziv aufklarista fogalmát. 

A technikai részletekről most nem kell beszélnünk, elég annyit mon- 
danom, hogy a babilóni csiliagtudomány alakította ki a világminden- 
ségben érvényre jutó rend fogalmát. Ez a tudomány azi. e. 3-2. évezred 

fordulójától kezdve jó másfél évezreden át ország sorsát kutatta, de az i. 
e. 1. évezred közepén, második felében megjelent individuális változata 
is, a genethlialogia, melynek a horoszkóp-asztrológia is köszönheti létét. 

A babilóni csillagtudomány a rend számszerű megfogalmazására 
törekedett. Hosszúnál hosszabb számsorokba fogalmazta a világot: 
természetes törtek végtelen sorozataiba öltözött a változó tér, a múló 
idő. Ezt a tisztán numerikus világmodellt a görögség két irányban is 
meghaladta. Egyfelől, verbálisan, a filozófiával; s másfelől, a figurális- 
szimbolikus ábrázolásokban. Az elemek tana és az elemek elvontabb — 
numerikus -rendszerezése nyomán a nagy világerők, a makrokozmosz 
rendje a babilóni előzményekhez képest a görögöknél egyszerű megfo- 
galmazást kapott. Ez az átfogalmazás is hozzájárult ahhoz, hogy az 
emberi kisvilágot, a mikrokozmoszt, összefüggések ezernyi szálával 
kapcsolhatták a kozmosz nagy erőihez. A valóban jelentős elméletek 
nemzetközi érvénye - kozmopolita jellege — ez. A görög interpretáció- 
bantovább élt a babilóni tudomány, ez volt a rendszer újszerű filozófiai, 
illetves figurális-szimbolikus megfogalmazása, míg a numerikus taní- 
tás titkos — ezoterikus — tudománnyá vált, pythagoreus vagy kabbalista 
világelméletté. 

Nos, a Szépművészeti Múzeum kiállításán: "Csillagsorsok és ember- 
sorsok", a Bodnár Szilvia elénk helyezte renaissance és barokk grafikai 
lapokon a makrokozmosz és mikrokozmosz elmélet figurális-szimboli- 
kus megfogalmazása adja a rendet, az anyag inherens rendjét, mégpe- 
dig kristálytiszta szuggesztivitással. 

Égboltés föld megfelelése: égi földrajz és a földre vetített csillagzatok. 
Az állatöv tizenkét jegye: tizenkét hónap. A hét bolygó és a hét szabad 
művészet, hét erény, hét főbűn. A négy elem és ugyanannyi napszak, 
földrész, temperamentum, világkorszak, életkor. Minden egyazon 
rendnek a része, mindenben azonos törvények uralkodnak. 

Tudomány-e a nagy világerők és az emberi kisvilág összefüggésének 
tana? A választ meg kell kerülnöm, mert a kérdés inkább fordítva áll: 
Vajon az-e a tudomány, ami ilyen kérdéseket szokott feltenni? Inkább 
egy szemléletmód hagyományáról kell beszélnünk. Hogy ez a hagyo- 
mány kozmopolita-európai, már mondtam. De nemcsak érvényességé- 
nek körét láthatjuk; természetét is. 

A babilóniak, hogy egy kis részletbe akaszkodjam, nem négy napsza- 
kot különböztettek (volna) meg, hanem kétszer hármat, hármat külön- 
külön a nappalnak és az éjszakának. A négy az elméletbe a görögelemek 
tanából került. Könnyű volt az újkorban négy földrészről beszélni, 
közvetlenül Amerika felfedezése után, már akkor, amikor alig hallottak 
többet az új kontinensről, mint a skalpokat, avagy Ázsiáról, köz-szájon 
a mesés Formoza friss hírével. De azt hiszem, ebben a hagyományban 
a földrészeknek mindenképpen négynek kell lenniük, s — mondjuk — 
Ausztrália ismeretében is legfeljebb azt tették volna, hogy egynek veszik 

Európátés Ázsiát. A kategóriák száma nem kevés, ésnemis sok, persze; 
mindig éppen elég: mert hiszen nem vannak, hanem megteremtjük őket. 
A bolygók száma négyezer év óta éppen hét. Mit számít, hogy régen a 
Nap és a Hold is közéjük számított, ma pedig figyelmen kívül hagyjuk 
a Cerest és ötszáznyi apró társát. — 

Hasonló modelleket ismerünk más kultúrákból is. Ismerjük a zsidó 
kabbalábóla szefirák fáját (másképp: szefirotikus fa), a tíz szefirát (isteni 
emanáció) és a három elvet, úgymint: 


szefar, azaz szám, 
szippur, azaz Szó, 
széfer, azaz írász 


-— és a szisztéma kedvéért hadd mondjam így, amit különben, persze, 
csak írás-nak mondanánk. Ismerünk egyébként több, egyenértékű, de 
minden részletükben más kínai modellt is. 

Mindez azért kell, hogy lássuk, mi ahagyomány, s tudjuk, hagyomány 
ez; nem valami közvetlen igazságtartalma van, hanem szemlélete, s 
éppen ezért nem lehet közvetlenül igazság a cáfolata sem. Másképpen 
szólva, egy gyékényre kerül cáfolt és cáfolat. A hagyományt nem fenn- 
tartani kell, hogy ezzel holttá merevítsük, hanem éppen újra-fogalmaz- 
ni, nem kímélve semmi részletét; és a legjobb tudásunk szerint, mert 
nem a kegyelet élteti, csakis a kétely és az új tudás. Ezt tették a babilóni 
számsorokkal a görögök: újrafogalmazták őket, egy egészen más elmé- 
letet építettek föl köréjük, belőlük, s ezt tették, kiállításunk képein, az 
újkor szimbolikus-allegorista filozófusai, a művészek. 

Megismertük az emberi természetet, a karaktereket. Fölfedeztük 
Amerikát. Mappánk van, nemcsak a lakott világról, de az égboltról is, 
a déliről éppúgy, mint a mienkről. S már nemcsak látjuk az elforgó eget, 
tudjuk is, Kopernikusztól, hogy nem a Nap kering a Föld körül. Ezt kell, 
ézeket kell megfogalmazniuk a hagyomány őrizőinek, s mert meg 
tudják fogalmazni azonnal, ezért nagyszerű és örökké eleven a késő-re- 
naissance és kora-barokk makro- és mikrokozmosza. 

Tudjuk, hol a rend helye a világban. Tóhuvabóhu a ma törekvése: 
rendet, itt és most. Szabályozással, korlátokkal; vannak, akiknek akár 
szigorúan is, akár bottal vagy pálcával. De vajon a rossz éppen a 
tóhuvabóhuban van? Megszünteti a rend a zűrzavart? S kell-e meg- 
szüntetni? 

Művészetet látunk ezen a kiállításon, a rend fogalma nem verbális itt. 
De mégis, tudjuk, s látjuk is: rend nem a mikrokozmoszban van, az élet 
törvénye nem a rend, hanem a sokféleség, a változatosság. Az egymás- 
nak feszülő ellentétek, a venusi és saturnusi rendetlenség, a melencolia 
szunnyadó - vagy időlegesen féken tartott — teremtő ereje. Rendnek 
abban kell lenni, hogy a nagy világerők és személyes életünk, a makro- 

és a mikrokozmosz, összefüggenek, hogy kölcsönösen hatnak egymás- 
ra. Rend abban van, hogy a nagy világerők, értsük őket numerikusan 
vagy szimbolikusan, és kisvilágunk, természetünk, tetteink egymásra 
utaltak. 

Rendnek a végső dolgokban kell lennie. A végső dolgoktól befolyá- 
solt és ezekre kiható - a csillagoknak alávetett — mikrokozmosznak, e 
felelősség mellett, más a törvénye. Ezt a törvényt, bár a kiállításunk nem 
. szóban hirdeti, úgy hívják: sokféleség, változatosság, alkotó szabadság. 

De mondjuk talán egyszerűen így:szabadság. i 

